
PARATHËNJE PËR VËLLIMIN 3 


Në vëllimin 3 të Veprave të shokut Enver Hoxha 
hyjnë raporte, fjalime, artikuj, mesazhe, nota, telegra- 
met, etij., të periudhës 1945—1946. 

. Në veprat e kësaj periudhe është përpunuar vija 
politike e Partisë në kushtet e krijuara pas fitores së 
Luftës nacional-çlirimtare, janë hedhur bazat e progra- 
mit për rindërtimin dhe ndërtimin socialist të vendit. 

Aty dalin në pah përpjekjet e Partisë për ruajtjen 
dhe për forcimin e pushtetit të ri popullor, si problemi 
qendror.i revolucionit, për organizimin dhe përsosjen 
e tij në përshtatje me kushtet e reja të pasçlirimitj lufta 
për forcimin dhe-modernizimin e ushtrisë dhe të organe- 
ve të tjera të diktaturës së proletariatit. 

: Në këto vepra janë pasqyruar politika e jashtme 
marksiste-leniniste e Partisë, qëndrimi i saj internacio- 
nalist për forcimin e miqësisë dhe të bashkëpunimit me 
Bashkimin Sovjetik, për ndërtimin e marrëdhënjeve vë- 
llazërore me popujt e vendeve që kishin vendosur de- 
mokracinë popullore pas fitores mbi fashizmin, vendos- 
mëria e Partisë për të mbrojtur fitoret e revolucionit 


1 Në këtë vëllim nuk janë përfshirë të gjitha notat, telepra- 
met si dhe korrespondenca e shokut Enver Hoxha si Kryeminis- 
tër. dhe Ministër i Punëve të Jashtme. 

popullor nga synimet dhe veprimtaria armiqësore e 
imperialistëve amerikanë dhe anglezë dhe për të sigu- 
ruar në arenën ndërkombëtare të gjitha të drejtat që 
populli shqiptar kishte fituar me luftë. 

Të gjitha këto vepra përshkohen nga lufta për ruaj- 
tjen e pastërtisë së vijës politike, për forcimin e unitetit 
të radhëve të Partisë dhe për ruajtjen e pavarësisë dhe 
të qenjes së saj. Veprat e vëllimit 3 janë një dëshmi e 
qartë e luftës parimore të shokut Enver kundër gjithë 
shfaqjeve të oportunizmit, janë gjithashtu një dëshmi e 
qëndresës kundër synimeve antimarksiste dhe antishqip- 
tare të udhëheqjes jugosllave, qëndresë që në vitet e 
ardhme do të shndërrohej në një luftë të madhe parimore 
kundër revizionizmit jugosllav. 


mon 


sine 


NOTË DREJTUAR QEVERIVE TË SHTETEVE 
ALEATE, ANGLISË, BASHKIMIT SOVJETIK DHE 
AMERIKËS, NË EMËR TË QEVERISË DEMOKRATIKE 

TË SHQIPËRISË ME ANËN E SË CILËS 
KËRKOHET TË NJIHET -QEVERIA DEMOKRATIKE 
E SHQIPËRISË DHE TË VENDOSEN MARRËDHËNJE 

DIPLOMATIKE 


4 janar 1945 


Zotit Çërçill, Kryeministër i Britanisë së Madhe. 


Zotit President të Komisarëve të Popullit të BRSS, 
Mareshal i Bashkimit Sovjetik, Stalin. 


Zotit Ruzvelt, President i Shteteve të Bashkuara të 


Amerikës. 


Në emër të Qeverisë Demokratike të Shqipërisë kam 
nderin t'Ju parashtroj sa vijon: 

Më 7 prill 1939, kur trupat e Musolinit zbarkuan në 
Shqipëri, populli shqiptar i priti me armë duke i treguar 
kështu gjithë botës se ai nuk pranoi okupacionin e ven- 

dit të tij nga i huaji. Në pak kohë ai u organizua dhe 
u hodh në luftë të hapët kundër okupatorit fashist. 

Në shtatorin e 1942-së luftëtarë nga më të shquar 
të këtij populli u mblodhën në Konferencën e Pezës, 
ku pa dallim feje, krahine dhe ideje u bashkuan nën 
udhëheqjen e Këshillit të Përgjithshëm Nacional-Çli- 
rimtar për një luftë të ashpër e të paprerë kundër 
okupatorit dhe tradhëtarëve. Aty populli shqiptar, me 
zërin e luftëtarëve, shfaqi besimin e patundur në fitoren 
e aleatëve të mëdhenj anglo-sovjeto-amerikanë, shfaqi 
besimin e patundur në fitoren e popujve dhe të kombeve 
liridashës. 

” Deklaratat e mirënjohura të ministrave të punëve 
të jashtme të Britanisë së Madhe, të Shteteve të Bash- 
kuara të Amerikës dhe të Bashkimit Sovjetik, bërë në 
dhjetor të vitit 19421, qenë një mbështetje e madhe mo- 
rale e politike për luftën e popullit tonë dhe një prem- 
tim për sigurimin e lirisë dhe të pavarësisë, që fituam 
me luftë dhe me përpjekje. Lufta e aleatëve të mëdhenj 
qe për popullin shqiptar një garanci për fitore... 

Duke pasur besim e bindje në kauzën e madhe të 
blokut antifashist, duke pasur besim e bindje në kauzën 
e shenjtë të çlirimit kombëtar, populli ynë vazhdoi 
luftën pa pushim dhe krah për krah me aleatët e më- 
dhenj e me popujt e tjerë liridashës. Në këtë luftë po- 


1 Është fjala për deklaratat zyrtare të BRSS, të SHBA dhe 
të Britanisë së Madhe të bëra në dhjetor 1942, me anën e të cila- 
ve njihej lufta e popullit shqiptar kundër pushtuesve fashistë. 

pulli ynë u bashkua, u forcua dhe u organizua si kurrë 
ndonjëherë. 

Në luftë për liri dhe demokraci populli shqiptar 
organizoi një ushtri kombëtare antifashiste, që është 
rritur e formuar me idëalin e demokracisë, me vëllazë- 
rimin e arinëve si me aleatët e mëdhenj, ashtu dhe-me 
popujt fqinjë që luftojnë kundër të njëjtit armik. 

Në luftë për liri dhe: demokraci, në luftë kundër 
pushtuesit dhe tradhëtarëve të vendit, populli shqiptar 
farkëtoi bashkimin kombëtar. 

Kongresi i Përmetit dhe Mbledhja e Beratiti qenë 
kurorëzimi i kësaj përpjekjeje dhe lufte pesëvjeçare. 
Ata i dhanë Shqipërisë një pushtet të ri, një qeveri de- 
mokratike, një qeveri që është shprehja më autentike e 
vullnetit të gjithë popullit shqiptar, një qeveri që ka në 
gjirin e saj njerëzit më të sprovuar në këtë luftë çlirim- 
tare antifashiste. 

Qeveria Demokratike e Shqipërisë ka mbështetjen 
e gjithë popullit shqiptar të bashkuar në Frontin Nacio- 
nal-Çlirimtar. 

Sot që Shqipëria u çlirua, Qeveria Demokratike e 
Shqipërisë është e vetmja që përfaqëson Shqipërinë si 
brenda, ashtu dhe jashtë. As brenda, as jashtë Shqipërisë 
nuk ka kush e kundërshton faktin e qenjes së qeverisë 
sonë. Autoriteti i qeverisë sonë shtrihet sot mbi të gjitha 


1 Kongresi I Antifashist Nacional-Çlirimtar u mbajt në 
Përmet më 24 maj 1944, ndërsa Mbledhja e dytë e Këshillit 
Antifashist Nacional-Çlirimtar u thirr në Berat më 20 tetor 1944. 

krahinat e Shqipërisë, mbi të gjithë popullin shqiptar. 

Qeveria Demokratike e Shqipërisë i ka shpallur bo- 
tërisht principet e saja demokratike, ka shpallur gji- 
thashtu se është e vetmja që mbron dhe siguron të 
drejtat e njeriut. 

Besnikërinë ndaj aleancës së madhe anglo-sovjeto- 
-amerikane qeveria jonë e ka shpallur botërisht. Ushtria 
jonë jo vetëm që çliroi vendin tonë, por ka luftuar 
kundër ushtrive gjermane për kauzën e aleancës së ma- 
dhe edhe në tokat e Jugosllavisë. 

Qeveria Demokratike e Shqipërisë, shprehja e vër- 
tetë.e vullnetit të kombit e të popullit shqiptar, do të 
vazhdojë të forcojë aleancën e madhe të blokut antifa- 
shist si dhe raportet e miqësisë që e lidhin popullin 

' shqiptar me popullin tuaj të madh. 

Si sot për fitoren definitive mbi fashizmin dhe për 
ndërtimin e vendit tonë, ashtu dhe nesër për të siguruar 
demokracinë dhe paqen në botë, qeveria jonë do të 
qëndrojë besnike e sinqertë e kauzës së demokracisë dhe 
të indipendencës së popujve, besnike e frymës së Kartës 
së Atlantikut dhe të konferencave të Moskës e të Te- 
heranit. 

Për të mbajtur, për të konsoliduar dhe për të 
përforcuar marrëdhënjet e miqësisë, që kanë lindur në 
luftën e përbashkët kundër fashizmit, për të forcuar 
bashkëpunimin në mes të Shqipërisë dhe të aleatëve të 
mëdhenj, kam nderin t'Ju shfaq vullnetin e popullit 
shqiptar që Qeveria Demokratike e Shqipërisë të njihet 
në radhë të parë nga ana e aleatëve të mëdhenj anglo- 

-sovjeto-amerikanë dhe të vendosen marrëdhënje diplo- 
matike në mes të qeverisë Suaj dhe.të qeverisë sonë. 

Pranoni, zoti' President, përshëndetjet e mia më të 
shquara. 


Kryetari i Këshillit të Ministrave të 
Qeverisë Demokratike të Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën “Bashkimiv, Nr. ll, zetës “Bashkimi”, Nr. ll, 
4 janar 1945 4 'janar 1945 


USHTRIA NACIONAL - ÇLIRIMTARE MBUROJA E 
POPULLIT DHE E ATDHEUT'I: 


24 janar 1945 


Me gjithë shpirtin luftarak të popullit tonë, i cili 
ka luftuar kurdoherë kundër armiqve të panumërt që 
kërkonin ta shtypnin dhe ta zhduknin, në vendin tonë ka 
munguar tradita e një ushtrie të organizuar. Populli ynë 
ka luftuar kurdoherë me çeta dhe në formë guerrilesh. 
Këto çeta, sido që më të shumtën e herës të frymëzuara 
me ndjenja patriotike, s'kishin arritur kurrë të bëheshin 
themelia e një ushtrie të organizuar. Regjimi i Zogut 
krijoi një ushtri parade dhe parazite, ku vetëm ana 
formale ishte e theksuar dhe kjo mbyste çdo virtyt tjetër 
që kishte mundësi të zhvillohej në të. Ushtria e Zogut 
ishte një ushtri e tipit mesjetar. Në atë mbretëronte 
korrupsioni, akraballëku, spiunazhi, xhahillëku dhe tra- 
dhëtia. Në të zhvillohej ndjenja antikombëtare dhe anti- 
popullore. Regjimi i Zogut bënte çmos ta mbante ush- 
trinë larg spolitikëse, për ta pasur një armë të verbër 
në duart e tij për të shtypur popullin. Këtë ushtri populli 
ynë e urrente dhe bënte çdo gjë për të mos shkuar 


1 Artikull botuar në gazetën “Bashkimix-. 

ushtar. Ushtria e Zogut i dha frytet e saja: ajo, në vend 
që të bëhej mburoja e vendit.në momentet e kritikshme, 
u shpartallua, u shkri përnjëherë dhe mbetën mbi ujë 
vetëm ata pak elementë përparimtarë, të cilët në kohën 
e regjimit të Zogut persekutoheshin dhe burgoseshin, 
sepse duke qenë djem të popullit dhe të ndërgjegjshëm, 
përpiqeshin ta ndërronin frymën e asaj ushtrie të 
krimbur. 

Lufta nacional-çlirimtare kundër fashizmit krijoi 
ushtrinë e re, ushtrinë e vërtetë të popullit, me frymë të 
re e me kuadro të rinj, me kuadro të pastër e të ndërgje- 
gjshëm, që u provuan në zjarrin e betejave të përgjak- 
shme dhe jo në dancinge e në kafehane. Ushtria jonë 
Nacional-Çlirimtare, trashëgimtarja e vërtetë e virtyteve 
luftarake të popullit, po hyn në radhën e ushtrive të 
tjera të popujve përparimtarë të Evropës. Themelet e 
Ushtrisë Kombëtare u hodhën në këtë luftë dhe u vadi- 
tën me gjak. Ushtria jonë u formua nga populli, i cili 
vendosi më mirë të vdiste me nder, se sa t'i nënshtrohej 
okupatorit dhe tradhëtarëve. Pra, ajo përfaqëson vull- 
netin dhe aleancën e madhe të fshatarëve, të punëtorëve 
dhe të intelektualëve të Shqipërisë, të cilët të bashkuar 
si një trup, luftuan për lirinë dhe për një jetë të re e të 
lumtur. i 

Bijtë e popullit erdhën në ushtri si bletë e plotë. 
Populli sakrifikoi çdo gjë për të: fshatari ynë përveç 
kafshatës së gojës, i bëri hallall ushtrisë dhe Shqipërisë 
edhe djalin e vogël 14-vjeçar, i cili luftoi si luan. Nënat 
e Kurveleshit heroik u thonin djemve të tyre: -Ngjishni 
shpejt gjerdhanët se erdhi dita të shpëtojmë popullin 
dhe Shqipërinë-. Ato gra trimëresha të maleve tona, 

që çirrnin shamitë e kokës e lidhnin plagët e partizanëve, 
u thonin foshnjave të tyre: -Sonte s'keni bukë, se atë 
kulaç të vogël që kemi, do t'ja japim partizanëve që 
kthehen nga përpjekjar. Një dashuri e pafund lindi në 
mes të ushtrisë dhe të popullit. Këta u lidhën ngushtë 
me njëri-tjetrin, u lidhën me gjak, me ndjenja, nga një 
ideal. Ushtria jonë u bë vendi, ku gjetën shprehje ndje- 
njat dhe aspiratat e bijve të popullit, të ndrydhura dhe 
të përbuzura nga regjimet e tiranisë, ajo u bë vend nderi 
e lavdie, se ajo u bë mburoja e lartë dhe e çelniktë e 
atdheut dhe e popullit. 

Repartet e ushtrisë sonë, që lindën dhe u rritën në 
luftë, u edukuan gjithashtu me parimet e shëndosha të 
një ushtrie që shkonte me hapa të mëdha drejt moder- 
nizimit. Partizanët tanë të njësiteve dhe të çetave të 
para u edukuan në batalione dhe në brigada, ata mësuan 
taktikën e luftës dhe e përdorën në një mënyrë të mre- 
kullueshme. Nevoja c luftës dhe të ndodhur përballë një 
armiku të egër, me tradita të mëdha ushtarake dhe i 
armatosur deri në dhëmbë, e bënë partizanin dhe ofi- 
cerin e ri të Ushtrisë Nacional-Çlirimtare të ndërgje- 
gjshëm për detyrën e rëndë. Ata kuptuan se përveç 
vetëmohimit dhe guximit, që s'u mungonte, duhej t'u 
nënshtroheshin të gjitha urdhërave dhe direktivave. 
Kështu lindi dhe respekti ndaj komandantëve dhe ko- 
misarëve, lindi disiplina e hekurt ushtarake dhe njëko- 
hësisht e vetëdijshme. Zmadhimi i ushtrisë, rriti nevojat 
e saja, krijoi nevojën e ndërlidhjes moderne, organizimin 
e informacionit dhe të furnizimit, krijoi nevojën e 
seksioneve drejtuese në shtabet e ulëta dhe të larta. 

Kjo ushtri e madhe dhe ec lavdishme e popullit tonë, 

që i bëri ballë stuhisë dhe që mundi italianët, gjermanët 
e kuislingët, po modernizohet dhe forçohet dita-ditës. 

Populli ynë është krenar për ushtrinë e tij që e do 
me gjithë shpirt, është krenar dhe përulet me respekt 
përpara atij partizani të thjeshtë që e sheh me pushkë në 
krah. Populli ynë me një dashuri të patreguar i hap 
zemrën oficerit të Ushtrisë Nacional-Çlirimtare, i cili 
para tre vjetësh ruante bagëtinë në male, ose rrihte he- 
kurin në kovaçanë, c që për tre vjet rreshti theu oficerët 
italianë e gjermanë, i mundi ndër beteja dhe doli fitim- 
tar. Oficerët tanë skuqen prej modestie kur shohin 
gradat e tyre që kanë në supe: populli ynë i adhuron, 
sepse e di që ata janë bijtë e tij të thjeshtë dhe heroikë, 
që e shpëtuan nga kthetrat e armikut, dhe që do ta 
mbrojnë me çdo kusht atë dhe pushtetin e tij. 

Vetëm armiqtë e kanë halë në sy ushtrinë tonë. 
Reaksionarët e poshtër, tradhëtarët e cBallite dhe të 
“Legalitetit- bënë çmos që ta pengonin formimin e kësaj 
ushtrie. Ata tok me gjermanët u lëshuan në ofensiva të 
tmerrshme kundër saj për me e shfarosë, se ishte një 
rrezik për ta, se do t'ua prishte planet sikundërqë ua 
prishi. Mbeturinat e këtij reaksioni s'i kanë hedhur 
armët, por vazhdojnë punën e tyre tradhëtare në forma 
të ndryshme. Objektivi i tyre kryesor qëndron kurdo- 
herë ushtria, ajo ushtri që i shpartalloi ushtarakisht, 
ajo ushtri që do t'i shfarosë nga rrënjët. Reaksionarët 
që i kanë shpëtuar dorës së hekurt të drejtësisë, pseudo- 
demokratët dhe pseudointelektualët, njerëzit e kafeneve 
dhe të spekulimeve, agjentët e regjimeve të kaluara dhe 
të reaksionit ndërkombëtar, që kujtojnë se do të shpë- 
tojnë nga grushti i rëndë që do të bjerë mbi kokët e ty- 

re, lëshojnë parulla kundër ushtrisë sonë. Këtyre njerëz- 
ve të turpit dhe të korrupsionit, që për kolltuqe dhe për 
rehate, kanë ndihmuar okupatorin dhe tradhëtarët, u 
ardhka keq e u therka zemra -xpër të shkretët partizanë: 
që nuk sçmobilizohen-. “Ç'na duhet kjo ushtri tani që u 
çlirua Shqipëriar thërrasin, stani t'i hedhim armët dhe 
të marrim kazmat dhe lopatatr, -ç'na duhet ne që të 
vazhdojmë luftën me gjermanëtr, sç'na duhet ne ky 
mobilizim që po bëhet-r. Me të vërtetë mbeturinave të 
reaksionit s'u duhet kjo ushtri dhe as që u ishte dashur 
kurrë, se ajo i ndaloi të sundonin dhe të spekulonin. 
Ata dëshirojnë demobilizimin e ushtrisë që të mëkëmben 
dhe të fillojnë punën e vjetër në kurriz të popullit, ata 
dëshirojnë që ortaku i tyre, gjermani, të zgjatë jetën dhe 
t'i lërë rast reaksionit tonë dhe atij ndërkombëtar të 
marrë veten dhe të mëkëmbet. 

Por populli dhe pushteti i tij mendon ndryshe: kur- 
doherë ka menduar ndryshe nga ata dhe, tamam për 
këtë arësye, ai rroku armët, luftoi, fitoi dhe tani do të 
vendosë vullnetin e tij. Ushtria jonë nuk it lëshon armët 
derisa të zhduket dhe rreziku më t vogël për popullin. 
Ushtria jonë do të forcohet, do të çelnikoset edhe më 
shumë, ajo do të jetë mbrojtësja e fitoreve të popullit, 
mbrojtësja e ndërtimit të ri të vendit. Populli do t'i 
shqelmojë parullat e helmatisura të mbeturinave të 
reaksionit dhe ushtria e tij do të kalojë mbi kufomat e 
shushunjave të popullit. Për këtë vepër të madhe që ka 
kryer ushtria jonë, c për këtë që do të kryejë në të ar- 
dhmen, populli ynë e ka rrethuar me dashuri të madhe 
Ushtrinë e tij Nacional-Çlirimtare, ai do të japë çdo gjë 
për të, se ajo është arma e tij e fortë që do ta mbrojë 

nga çdo rrezik. Dhe ushtria nga ana e saj do të japë çdo 
gjë për popullin, do të japë gjakun e vet sikundërqë s'e 
ka kursyer, dhe me një harmoni të plotë e me një da- 
shuri të madhe për shoqi-shoqin, ushtri e popull do të 
shkojnë drejt idealeve shekullore të popullit tonë, të 
heronjve të Rilindjes dhe të luftës antifashiste që ranë 
në fushën e nderit për të mbërritur në këtë ditë të 
lumtur që populli ynë i shumëvuajtur të marrë në duart 
e tij frenat e qeverimit dhe t'i mbajë përgjithmonë. 


Botuar për herë të parë në Botohet sipas tekstit të ga- 
gazetën “Bashkimin, Nr. 28, zetës “Bashkimir, Nr. 28, 
24 janar 1945 24 janar 1945 


VASIL SHANTOI 


1 shkurt 1945 


Një mot më parë, buzë Liqenit të Shkodrës ra 
dëshmor në fushën e nderit dhe në krye të detyrës 
luftëtari i shquar Vasil Shanto. I ngarkuar nga Shtabi i 
Përgjithshëm i Ushtrisë me një mision jashtëzakonisht 
të rrezikshëm dhe me rëndësi, përmes reaksionit më të 
egër, në kohën kur ofensiva e dimrit kishte filluar, për- 
mes maleve të mbuluara me borë, ai shkoi dhe e kreu 
detyrën që i qe ngarkuar. Ai luftoi orë të tëra me ar- 
miqtë e shumtë që e rrethuan. 

U shkëput nga gjiri ynë luftëtari i palodhur i çliri- 
mit, një nga mbrojtësit dhe edukuesit e punëtorisë sonë, 
kandidati i Plenumit të Komitetit Qendror të Partisë 
Komuniste të Shqipërisë, Vasil Shanto. 

Furxhiu Vasil Shanto, bir i popullit tonë fatkeq, që 
vuante të zezat e ullirit nga regjimet despotike, filloi 
luftën e tij të shenjtë me një bindje të plotë në fitoren, 
se klasa punëtore nga e cila ai dilte dhe ideali me të cilin 
ai ishte ushqyer dhe frymëzuar, ishin garancia më e 


1 Artikull botuar në gazetën “Bashkimin me rastin e për- 
vjetorit të parë të vrasjes së Vasil Shantos. 


VASIL SHANTO — BB 


Së 


madhe e çlirimit tonë. Në kohërat më të errëta të regji- 
mit zogist, kur po pregatitej robëria dhe invadimi, kur 
mbretëronte tmerri dhe litari, kur spiunët e Musa Jukës 
përgjonin patriotët, shoku i Qemal Stafës, punëtori Vasil 
Shanto, punonte për popull, për liri. I palodhur dhe i 
guximshëm në furra e në kovaçana, në fshatra e në 
shkolla, Vasil Shantua, me fjalën e tij të zjarrtë, organi- 
zonte masat në kryengritje. Në sytë e Vasil Shantos pas- 
qyrohej shtypja e madhe që i bëhej klasës së tij dhe 
vullneti i hekurt për të dalë në dritë. Shpatullat e shën- 
dosha të punëtorit Vasil Shanto, ishin të denja për një 
barrë kaq të rëndë. 

Pas torturave në burgjet e Zogut 1, ai filloi luftën që 
në ditët e para të robërisë. Si një nga organizatorët e 
lëvizjes nacional-çlirimtare ai ishte në ballë të masave 
e të sabotazheve, ai ishte një nga organizatorët e parë të 
kryengritjes me armë. Ai ishte atje ku e lypte detyra, 
në vendet më të rrezikshme, në betejat më të ashpra, në 
misionet më delikate. Ai ishte punëtor i vendosur që 
përfaqësonte vullnetin e çelniktë të Partisë së tij, të 
Partisë heroike Komuniste. 

Sot në përvjetorin e vdekjes së tij, populli shqiptar, 
i çliruar nga thundra e barbarëve, kujton me mallëngjim 
bijtë e tij heroikë, kujton Vasil Shanton dhe shokët e tij, 
që ranë për këtë vend, që s'kursyen gjakun e tyre për 
çlirimin e popullit. 


1 Në fillim të vitit 1939 u arrestua si anëtar i Grupit Ko-: 
munist të Shkodrës. Mbasi u gjykua, u dënua nea regjimi i Zogut 
me 19 vjet burgim të rëndë dhe u dërgua ta vuajë këtë dënim në 
Mbrezhdan të Beratit. 

Furxhiun Vasil Shanto e ka në zemër populli shqip- 
tar, e ka në zemër punëtoria trime shqiptare, e ka në 
zemër Partia Komuniste: kujtimi i të gjithëve, në këtë 
ditë përvjetori të rënjes së tij, shkon buzë Liqenit të 
Shkodrës dhe prej të gjithëve ngrihet thirrja: LAVDI 
TË PËRJETSHME HERONJVE TANË TË RËNË NË 
FUSHËN E NDERIT PËR ÇLIRIMIN E ATDHEUTI 


Botuar për herë të parë në Botohet sipas tekstit të ga- 
gazetën “Bashkimin, Nr. 35, zetës “Bashkimir, Nr. 35, 
1 shkurt 1945 1 shkurt 1945 


PËRSHËNDETJE PIONIERËVE TË TIRANËS 
ME RASTIN E MANIFESTIMIT TË TYRE PËR 
JAVËN E RINISË BOTËRORE 


27 mars 1945 


Shoqe dhe shokë të vegjël, 


Jam shumë i gëzuar që edhe ju merrni pjesë në 
manifestime të ndryshme të Javës së Rinisë Botërore. 
Këto manifestime më prekin së tepërmi se bëhen prej 
jush që, në kohërat më të këqia, keni qëndruar të fortë 
dhe besnikë në përpjekjet për çlirimin e vendit. 

Ne mburremi me ju, pse ju jeni brezi që do ta bëni 
Shqipërinë të lumtur. Qeveria do të vërë gjithë forcën 
që të bëheni të denjë për atdheun, do t'ju lehtësojë hallet 
dhe vuajtjet e gjertanishme dhe do t'ju sigurojë të gjitha 
mjetet për të studjuar në shkollë. 

Siç keni qenë të fortë dhe të patrembur gjatë luftës, 
ashtu duhet të tregoheni edhe tani për rindërtimin e 
vendit. 

Populli ka shumë nevojë për ju, prandaj unë ju kë- 
shilloj të shkoni në shkollë rregullisht, t'u bindeni më- 

suesve e prindërve dhe të përpiqeni sa të jetë e mundur 
të mësoni më tepër. 


Rrofshin pionierët e Tiranësi 


Botohet sipas tekstit të bro- 
shurës “Komandanti — Pio- 
nierëver, Tiranë 1947 


KËRKESË 


DREJTUAR TRE KRYETARËVE TË FUQIVE TË 

MËDHA: KRYEMINISTRIT ÇËRÇILL, MARESHALIT 

STALIN DHE PRESIDENTIT RUZVELT NË LIDHJE 
ME PJESËMARRJEN E SHQIPËRISË NË 
KONFERENCËN E SAN-FRANÇISKOS t 


31 mars 1945 


Shkëlqesë, 


Duke shprehur dëshirën dhe vullnetin e popullit 
shqiptar, në emër të Qeverisë Demokratike të Shqipërisë, 
kam nderin t'i kujtoj Shkëlqesës Suaj, faktin që asnjë 
ftesë nuk i është drejtuar deri sot Qeverisë Demokratike 
të Shqipërisë për të marrë pjesë në Konferencën e San- 
-Françiskos. Ndër shtetet që kanë luftuar krah për krah 
me shtetet aleate për të mposhtur Gjermaninë hitleriane, 
Shqipëria zë një vend të rëndësishëm për hir të luftës së 
pareshtur që ka bërë kundër armikut të përbashkët dhe 


1 Konferenca e San-Françiskos, në të cilën morën pjesë 
përfaqësuesit e 50 shteteve, zhvilloi punimet nga 25 prill — 26 
Gershor 1945. Ajo aprovoi Kartën e Organizatës së Kombeve të 
Bashkuara. 

për hir të sukseseve që kanë kurorëzuar përpjekjet dhe 
sakrificat e saja të panumërta. Me hidhërim konstatoj 
se shtete të tjerë, të cilët nuk kanë dhënë asnjë kontribut 
në këtë luftë, janë ftuar me kohë dhe pregatiten të dër- 
pojnë përfaqësitë e tyre në San-Françisko. Kjo është një 
arësye më tepër që provon se pjesëmarrja në Konferen- 
cën e San-Françiskos i takon me të drejtë Qeverisë De- 
mokratike të Shqipërisë, e cila është shprehja më e gjallë 
e popullit tonë heroik që meriton në çdo pikëpamje të 
japë gjithashtu kontributin e tij në rregullimin e çësh- 
tjeve që i përkasin paqes së ardhshme të popujve, ashtu 
sikurse nuk ka kursyer në kohë lufte gjakun e tij për 
kauzën e përbashkët. 

Duke shpresuar se do të jepen dispozitat e nevojsh- 
me për të ftuar Shqipërinë në Konferencën e lartpër- 
mendur, i lutem Shkëlqesës Suaj që të ketë mirësinë të 
pranojë sigurimet e konsideratës sime më të lartë. 


Kryetari i Këshillit të Ministrave të 
Qeverisë Demokratike të Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimin, Nr. 85, zetës “Bashkimir, Nr. 85, 
31 mars 1945 31 mars 1945 


FJALA NË KONGRESIN E DYTË TË 
RINISË 


16 prill 1945 


Të dashur shokë dhe shoqe të rinisë, 


Në emër të Qeverisë sonë Demokratike dhe në emër 
të Shtabit të Përgjithshëm të Ushtrisë, po i sjell Kongre- 
sit të dytë të Rinisë Antifashiste dhe gjithë Rinisë Anti- 
fashiste Shqiptare përshëndetjet tona më të nxehta dhe 
mirënjohjen e mbarë popullit për sakrificat mbinjerë- 
zore që ka bërë për çlirimin e vendit dhe për energjitë e 
pashteruara, që ka hedhur pa kursyer në balancën e 
luftës për rindërtimin e atdheut tonë të shkatërruar 
nga lufta. 

Kur horizonti ndërkombëtar ishte i errët dhe bishat 
fashiste ishin vërsulur të mbytnin popujt, në një vend të 
vogël të Ballkanit, si ishte vendi ynë, krisi pushka e parë 
e çlirimit, u derdh gjaku i rinisë sonë, që u bë pishtar i 
luftës mbinjerëzore të një populli të vogël martir. At— 
dheu ishte në rrezik, populli ynë mund të shfarosej, do 
të merrej nëpër këmbë çdo gjë e shenjtë që kishim. 
Përpara kësaj katastrofe të pashmangshme populli ynë 
shtërngoi dhëmbët dhe zemrat u çuan peshë, populli ynë 
grumbulloi energjitë e veta dhe u vërsul në luftë të pa- 
barabartë po me besim të patundur në fitoren. Dhe ju, 

brezi irii vendit tonë, ju, o shokët e mi të luftës, u çuat 
të gjithë më këmbë, ju ishit në vijat e para, atje ku e 
lypte detyra e shenjtë dhe nderi i atdheut. Detyrat që 
ju viheshin përpara ishin të rënda dhe moskryerja e 
tyre ishte vetëvrasje për popullin tonë. Ju e kuptuat 
menjëherë se momentet ishin kritike, dhe pa u frikësuar 
nga përgjegjësitë e mëdha që merrnit përpara popullit 
tonë dhe përpara historisë, i dualët zot atdheut dhe 
shkruat faqet e shkëlqyera të historisë sonë. Ju luftuat 
si trima, shokët tuaj ranë si heronj.në fushën e nderit. 

Pas kaq vjet lufte të ashpër dhe të paprerë, ne e 
çliruam popullin tonë nga një robëri e tmerrshme, nga 
një armik i egër, nga tradhëtarët e poshtër. Lufta jonë 
çlirimtare ishte epopeja e lavdishme e një populli të tërë, 
që me shekuj ishte skllavëruar dhe munduar, shnderuar 
dhe gjakosur prej imperialistëve të huaj dhe prej klikave 
tradhëtare të vendit, prej politikanëve të shitur kokë e 
këmbë te të huajt, prej njerëzve me shumë flamuj 
në xhep. 

Lufta jonë antifashiste kundër brigandëve fashistë 
gjermanë ishte shprehja e dufit të madh revolucionar 
të popullit, i cili u ngrit më këmbë për të përmbysur një 
herë e përgjithmonë botën e poshtërsive e të intrigave 
dhe për të ngritur një botë të re, botën e lirisë dhe të 
demokracisë. 

Lufta që na u imponua nga fashizmi italian dhe nga 
Gjermania naziste ishte e pamëshirshme, ishte totale. 
Përveç zjarrit dhe hekurit që ai derdhi mbi popullin to- 
në, armiku grumbulloi rreth vetes për këtë vepër gjak- 
sore gjithë të poshtrit e vendit tonë, i organizoi, i arma- 
tosi dhe i lëshoi në luftën vëllavrasëse. Përballuam dy 


FJALA NE KONGRESIN E DYTE TË RINISE aa 
fronte të tmerrshme: frontin e armikut dhe atë të tra- 
dhëtisë, të lidhur ngushtë me njëri-tjetrin dhe të betuar 
të shfarosnin rezistencën, Ushtrinë Nacional-Çlirimtare, 
të shfarosnin popullin tonë. Po qëllimi i tyre dështoi, 
sepse populli shqiptar rezistoi me një energji të çudit- 
shme: ai u grumbullua në Frontin Nacional-Çlirimtar, ai 
mbushi radhët e Ushtrisë Nacional-Çlirimtare dhe hodhi 
çdo gjë në balancën e luftës, se atje e shihte shpëtimin 
e sigurt. 

“Populli ynë fitoi në këtë luftë antifashiste, pse diti 
të zgjedhë rrugën e vërtetë, rrugën e drejtësisë, ai diti 
të dallojë miqtë nga armiqtë. Populli ynë kurrën e ku- 
rrës s'ka qenë me okupatorin, por në luftë me të, kurrën 
e kurrës s'ka qenë me kuislingët, por në luftë me ta. 
Çdo vepër të tyre, çdo akt zyrtar, çdo tentativë të tyre, 
që synonte të konfondonte popullin tonë me kuislingët 
dhe okupatorin, populli ynë e ka luftuar me tërbim: 
populli ynë ka derdhur gjak për të hapur hendekun e 
madh që e ndan nga të shiturit që tradhëtuan kauzën e 
tij. Këtë e di gjithë bota dhe askush nuk do të ketë gu- 
ximin dhe paturpësinë ta mohojë. Gjithë bota e di se sa 
ngushtë ishte lidhur populli ynë me aleatët tanë të më- 
dhenj: Bashkimin e madh Sovjetik, Anglinë dhe Ameri- 
kën, se sa me shpirt e me zemër luftoi për kauzën e për- 
bashkët aleate, se sa gjak derdhi ky popull i vogël për 
një kauzë kaq të madhe. Se sa të larta janë ndjenjat e 
popullit tonë, dhe sa mirë e ka kuptuar populli ynë ale- 
ancën me të gjithë ato shtete e kombe, që luftojnë me 
të vërtetë fashizmin, e provon lufta jonë që kemi vazh- 
duar dhe po e vazhdojmë gjer në fund jashtë tokave të 
atdheut tonë, e dëshmon gjaku i partizanëve shqiptarë 

që derdhet tok me ushtrinë jugosllave 1. Dhe kjo aleancë 
është e natyrshme. Mendoni, o shokë të rinisë, ç'fat e 
priste popullin tonë dhe mbarë botën, po të mos ishte më 
këmbë, i fortë si çeliku dhe madhështor, vendi i madhi 
Leninit dhe i Stalinit, po të mos ishin popujt e Bashki- 
mit Sovjetik, po të mos ishte Ushtria e Kuqe e lavdishme 
dhe komandanti gjenial i saj, strategu më i madh i ko- 
hërave të sotme, Mareshali Stalin. Pa dyshim vendi ynë 
dhe gjithë bota do të lëngonte për shumë kohë nën 
ligjet gjakpirëse, grabitqare dhe terroriste të Hitlerit, 
Himlerit, Gëringut, etj. Pa dyshim Ballkani do të ishte 
sheshi i intrigave dhe i dallavereve për elementë fashis- 
të, shovinistë dhe reaksionarë, që përpiqen akoma sot, 
po që u janë prerë krahët, të përfitojnë nga gjaku i 
popujve të Ballkanit, që është derdhur për liri dhe de- 
mokraci, dhe të mëkëmbin regjimet shtypëse dhe anti- 
popullore. Populli ynë s'mund të ndiqte tjetër rrugë 
përveçse atë të aleancës së madhe me popujt përparim- 
tarë: populli ynë i ka treguar botës gjatë historisë së tij 
se di të vdesë për liri dhe për drejtësi. 

Në këtë luftë antifashiste luftuam, derdhëm gjak, u 
dogjëm, u torturuam, u plaçkitëm prej fashistëve gjer- 
manë dhe prej tradhëtarëve të Ballit Kombëtarr e të 


1 Menjëherë pas çlirimit të Shqipërisë me vendim të KQ 
të PKSH dhe me urdhër të Komandantit të Përgjithshëm, shokut 
Enver Hoxha, dy divizione të UNÇSH (V dhe VI) vazhduan 
ndjekjen e trupave hitleriane në Jugosllavi. Luftëtarët shqiptarë 
dhe luftëtarët jugosllavë, duke luftuar krah për krah kundër 
hordhive naziste, në dhjetor 1944 dhe janar—shkurt 1945 çliruan 
Malin e Zi, Sanxhakun dhe pjesën Jugore të Bosnjes dhe Her- 
cegovinës. 

Legalitetito, por ne fituam lirinë dhe indipendencën, të 
cilat do t'i mbrojmë me gjak: ne ngritëm më këmbë, 
mbi gërmadhat e vendit tonë të vaditur me gjakun e 
dëshmorëve tanë, një pushtet të ri nga më demokratikët, 
një pushtet, ku e ka fjalën populli dhe vetëm populli. 
Ju e dini mirë, o shokë dhe shoqe të rinisë, sa gjak e 
djersë ka derdhur, sa vuajtje ka hequr dhe ç'sakrifica 
ka bërë mbarë populli për t'ja arritur kësaj dite dhe, 
pikërisht për këtë arësye edhe detyrat tona, sa të shenjta 
dhe të rënda kanë qenë, ashtu do të jenë kurdoherë, dhe 
ne do t'i kryejmë, se jemi djemtë e popullit dhe besnikë 
gjer në vdekje për të. 

Në Mbledhjen historike të Beratit ne kemi thënë: 
-...do t'u tregojmë të gjithë pesimistëve se populli ynë 
dhe njerëzit e rinj që farkëton kjo luftë, aq sa dinë të 
luftojnë trimërisht për lirinë e vendit të tyre, do të 
dinë gjithashtu të punojnë e të ndërtojnë atdheun e tyre 
të shenjtëri. Kemi thënë gjithashtu: -Me vullnet të mirë 
dhe pa u lodhur të zhvillojmë punën për ngritjen e eko- 
nomisë së vendit, ashtu si kemi vënë shpatullat për të 
luftuar okupatorin. Për këtë gjë nck duhet vetëm djersë, 
por duhet të zhvillohet në mes të popullit ndjenja e so- 
lidaritetit dhe e ndihmës reciproke... Në këto kohë ai 
që ndihmon shokun ka ndihmuar veten e tij, ka ndih- 
muar ushtrinë, ka ndihmuar atdheun-t. Dhe Qeveria 
jonë Demokratike, që është shprehja dhe vullneti i gjithë 
popullit tonë, qeveri dhe popull që janë një dhe të pan- 
darë, kanë shkuar drejt kësaj rruge, kanë kapërcyer 


1 E. Hoxha, Vepra, vëll. 2, f. 349. 
2 E, Hoxha, Vepra, vëll. 2, 1. 348-349. 

pengesa të panumërta dhe kanë korrur e po korrin suk- 
sese të njëpasnjëshme në çdo lëmë aktiviteti. Pengesat 
kanë qenë të mëdha, thashë, se, me gjithë fitoren e 
plotë ushtarake dhe politike, armiqtë e popullit nuk fli- 
nin. Mbeturinat reaksionare, pasuesit e “Ballit Kombë- 
tar dhe të uLegalitetite, që i kishin shpëtuar dorës së 
drejtësisë, punonin dhe fërkonin duart, duke thënë se 
shpejt do ta thyenim zverkun dhe do ta humbnim luftën 
për rindërtimin e vendit. Këta njerëz me mentalitete 
të vjetra reaksionare, që s'kishin nxjerrë aspak mësi- 
me nga gjithë këto ngjarje që tronditën botën, ëndërro- 
nin se gjoja me eksperiencën e tyre të madhe, që 
përmblidhej në grabitje dhe shtypje, do të na mundnin 
në luftën për rindërtimin e vendit. Por populli shqiptar 
dhe udhëheqësit e tij nuk e thyen zverkun, sepse koskën 
e kishin të fortë dhe kokën s'e kishin bosh. Populli ynë 
dhe qeveria e tij e dinin mirë se fidanishtja nuk mund 
të rritet dhe të lulëzojë, pa qëruar gjëmbat dhe ferrat, 
se pa shkulur nga rrënja fashizmin dhe pa shfarosur 
këlyshët e tij, ska demokraci, s'ka përparim. Dhe me 
drejtësinë më të madhe, që karakterizon popullin dhe 
luftën tonë, pushteti ynë demokratik u zgjati dorën të 
gjithë atyre që ishin të gabuar dhe të gënjyer nga armiku 
dhe nga tradhëtarët. Nga Mbledhja e Beratit u kemi 
thënë të gjithë këtyre njerëzve të ndërronin rrugë dhe 
metodë, në rast se u pëlqente që populli dhe pushteti të 
mos merrnin masa kundër tyre. Shumë prej tyre dëgjuan 
fjalën e pushtetit tonë, njohën rrugën e tyre të gabuar 
dhe ju përveshën punës ndërtimtare: disa, si Sulçe Beg 
Bushati, Dom Lazër Shantoja, Prenk Cali, Dom Ndre 
Zadeja, etj. tradhëtarë vazhduan rrugën e tradhëtisë dhe 

morën dënimin e merituar nga populli ynë. Ashtu do ta 
pësojnë dhe të gjithë ata që do të cënojnë popullin dhe 
pushtetin e tij. Drejtësia e popullit triumfon anembanë 
Shqipërisë, ajo është në fuqi, e drejtë, humane dhe e 
pamëshirshme kundër kriminelëve të luftës dhe tradhë- 
tarëve të atdheut. 

Gjyqi i madh special që u zhvillua në Tiranët, ishte 
mishërimi i kësaj drejtësie të lartë. Populli pa atje, një 
muaj e gjysmë rresht, manevrat që ishin luajtur në ku- 
rrizin e tij plot plagë, pa tragjedinë e. tij, pa si ishin 
kurdisur nga tradhëtarët, terrori, vjedhjet, shnderimet, 
si ishte kurdisur tradhëtia, si ishte shitur shumë. herë 
Shqipëria. Dhe përfaqësuesit e popullit të shumëvuajtur, 
të atij populli që s'kurseu asgjë për atdheun, dënuan pa 
mëshirë tradhëtinë dhe falën ata njerëz të thjeshtë që 
ishin gënjyer. Me këto vendime të drejta është lidhur 
lulëzimi i vendit tonë dhe e ardhmja e begatshme e bre- 
zave të rinj. Ky është objektivi ynë dhe drejt tij ne po 
shkojmë me hapa të mëdha. “Qentë le të lehin, karvani 
shkon përparar. Qeveria jonë dhe gjithë populli shqiptar 
rreth saj i janë përveshur punës me bindjen e plotë në 
fitore. S'ishte aspak e lehtë të filloje punën në një vend, 
ku çdo gjë ishte shkatërruar dhe djegur, ku kishin kaluar 
hunët e kohërave moderne. Urat dhe rrugët ishin hedhur 
në erë, krahina të tëra ishin të izoluara nga njëra-tjetra, 
postave e telegrafeve s'u kishte mbetur shenjë. Këtej 
vareshin shumë gjëra vitale për vendin tonë. Qeveria 
hartoi planet e punës dhe këto plane u zbatuan me rigo- 


1 Ky gjyq, që u hap më 1 mars 1945 dhe vazhdoi deri më 
13 prill 1945, rjykoi dhe u dha dënimin e merituar kriminelëve 
kryesorë të luftës dhe armiqve të popullit shqiptar. 

rozitet. Populli i tërë dhe ju, o shokë të rinisë, me këngë 
në gojë, pa marrë parasysh se lodheshit tërë ditën dhe 
në mbrëmjet, shumë herë s'kishit bukë të hanit, derdhët 
djersën për këtë punë. Menjëherë pas dëbimit të okupa- 
torit, për të bërë të mundshëm komunikacionin, u ndër- 
tuan trape në lumenit e Shqipërisë, u ndërtuan teleferi- 
kët mbi Osum, Seman dhe Shkumbin për transportimin 
e naftës dhe të vajgurit të Kuçovës. Njëkohësisht filloi 
rindërtimi 1 urave. Sot, me punën e djersën e popullit, 
janë ndërtuar ura e Librazhdit, e Murrashit, e Shijakut, 
e Limuthit, e Gjoles, Ura e Zezë dhe ura e Matit: është 
në ndërtim e sipër edhe ura e Kuçit, e Rrogozhinës, e 
“Hasan Beutr-, e Mifolit, e Penkovës dhe e Lezhës. Pos- 
tat, telefoni dhe telegrafi kanë filluar të punojnë, po- 
thuaj në rregull. Shërbimi postar kryhet prej dyzet e 
tetë zyrave të PTT-së: shërbimi mandat-postar gjer tani 
kryhet prej njëzet e tetë zyrave, gjithashtu janë krijuar 
deri tani dhe funksionojnë dy herë në javë 12 linja 
postëmbartëse me automjete. Shërbimi telegrafonik fun- 
ksionon në të gjitha zyrat e PTT-së të Shqipërisë, me 
përjashtim të disa pak qendrave, që janë në ngritje e 
sipër. Autotransportet tona kanë pasur dëme kolosale: 
më të shumtat armiku na i kishte shkatërruar dhe gra- 
bitur. Duhej një organizim i shëndoshë në këtë drejtim, 
duhej një kujdes i veçantë për kursimin e tyre, kërko- 
heshin dhe sakrifica nga ana e pronarëve të tyre. Por 
shumë prej tyre e kanë kuptuar se, pa sakrifica nuk 
çlirohej atdheu, nuk ndërtohet Shqipëria dhe për këtë 
gjë ata i vunë mjetet e tyre në shërbim të përgjithshëm. 

Në fushën e ekonomisë u bë organizimi i kuadrit. 
Për t'i dhënë një impuls të ri industrisë, bujqësisë, bleg- 

torisë, veterinarisë, pyjeve si dhe tregëtisë, janë dërguar 
në të gjitha qendrat më shumë se 200 agronomë, veteri- 
nerë, inxhinierë pyjesh, kontrollorë dhe janë marrë në 
shërbim gjithë teknikët disponibël. Në bujqësi është 
nxitur mbjellja e të lashtave, është këshilluar ndihma 
reciproke dhe kolektive dhe rezultatet janë të kënaqsh- 
me: traktorët janë vënë të punojnë sa më.shumë toka, 
që të mos mbetet asnjë pëllëmbë tokë pa u mbjellë: 
gjithashtu për punimin e tokave në Vlorë dhe në Pezë 
është dhënë karburant falas. Për t'u ardhur në ndihmë 
bujqve të dëmtuar nga lufta, po blihen nga ana e Minis- 
trisë së Ekonomisë 800 kuintalë farë për ta shpërndarë 
në fshatarësinë e Vlorës dhe të Gjirokastrës. Fermat e 
shtetit janë organizuar dhe janë plotësuar me personel 
e mjete. Në fermën e Sukthit janë mbjellë 800 kuintalë 
farë .grurë:. tani po mbillet misër si dhe 250 kuintalë 
farë patate. Në fermën Xhafzotaj-Pjeshkës janë mbjellë 
1000 dynym me grurë. Në fermën e Cërrikut do të 
mbillen 800 dynym me misër. Në fermën e Sukthit 
është hapur një kurs me 70 të rinj fshatarë, ku mësojnë 
njohuri agroteknike. 

Qeveria është duke studjuar planin e zbatimit të 
reformës agrare'. Katundarëve të mjeruar të të gjithë 
Shqipërisë, që brez pas brezi kanë derdhur lot e djersë, 
që kanë derdhur kaq gjak për këtë popull, u erdhi dita 
të marrin tokat, t'i punojnë për veten-e tyre dhe jo për 
tjetrin, u erdhi koha të shohin ditë të lumtura. 


1 Qysh gjatë Luftës nacional-çlirimtare PKSH i kishte prem- 
tuar fshatarësisë se do të luftonte për zgjidhjen e çështjes agrare 
dhe kishte marrë masat pregatitore. Menjëherë pas çlirimit 
Partia hodhi parullën: “Tokën fshatarëver. 

Në Kuçovë, që prej 20 tetorit të vitit 1944 dhe gjer 
sot, janë ndërtuar 3 distileri që përpunojnë naftë ce 
nxjerrin benzinë, vajguri dhe vajra lubrifikante. Kuçova, 
ku derdhet djersa e popullit të lirë, na jep çdo muaj 
615 000 litra benzinë, 600 000 litra naftë dhe 225 000 litra 
vajguri. Instalimet që u ndërtuan për prodhimin e gazo- 
linës do të na japin 60 000 litra gazolinë në muaj. Në 
Kuçovë vazhdon me ritëm të paprerë shtimi dhe përmi- 
rësimi i prodhimit. Në Selenicë po riparohen galeritë 
e shembura, kurse në Rubik janë bërë pastrimet e insta- 
lacioneve. 

Në lëmin e shëndetësisë, me përjashtim të atyre 
të ushtrisë, janë çelur 11 spitale civile me kapacitet 1 400 
shtretër: 6 spitale janë kompletuar me reparte kirurgjie 
dhe aparate “Rontgen-. Në këto spitale, përveç atyre 
të ushtrisë, kurohen gratis edhe 979, e të sëmurëve, 
Kanë filluar punimet për zhdukjen c malarjes: këto kry- 
hen në 10 qendra. Paralelisht me këto kanë filluar ve- 
primtarinë dispenseritë antimalarike. Një sasi e mjaf- 
tueshme kininash do t'i jepen falas popullsisë së krahi- 
nave të dëmtuara nga lufta dhe popullsisë së vobektë. 
Është në projekt krijimi i një spitali në Korçë me 200 
shtretër për kurimin e tuberkulozit si dhe hapja e një 
shkolle infermierësh me 100 kursistë, përveç kurseve të 
vogla që janë duke u bërë në spitale të ndryshme. 

Në fushën e asistencës sociale janë bërë përpjekje 
të mëdha për t'u ardhur në ndihmë krahinave të djegura 
nga lufta: përveç bereqetit, që është shpërndarë falas në 
të gjitha krahinat e dëmtuara dhe që arrin në 3175 
kuintalë, sasi që nuk përfshin bereqetin e shpërndarë 
falas prej ushtrisë, Ministria e Asistencës Sociale u ka 

dërguar qarqeve të ndryshme një shumë prej 1 389 500 
franga shqiptare për të blerë bereqet dhe për ta shpër- 
ndarë falas. Seksionet e asistencës sociale të nënprefek- 
turave dhe të prefekturave me buxhetet e tyre kanë çelur 
mensa në të gjitha qytetet, në të cilat ushqehen me mi- 
jëra vetë të varfër e të dëmtuar nga lufta. Janë ngritur 
shumë pak jetimore dhe me vështirësi po mundohemi 
të strehojmë dhe t'u sigurojmë bukën e gojës 25 000 
vëllezërve çamë të persekutuar hga shovinistët grekë. 
Papunësia është një problem i madh, që na preokupon 
dhe që dita-ditës po përpiqemi ta pakësojmë. Kjo është 
një nga plagët që na shkaktoi lufta shkatërrimtare e 
imponuar nga armiku. 

Në lëmin arësimor janë çelur 18 shkolla të mesme, 
ku mësojnë 5 420 nxënës, djem e vajza si dhe 820 shkolla 
fillore, nga të cilat 298 janë hapur prej Frontit Nacional- 
-Çlirimtar gjatë luftës. Numri i shkollave fillore është 
duke u shtuar dita-ditës. Me mijëra e mijëra nxënës dhe 
nxënëse po ndjekin këto shkolla. Në minoritetin grek 
janë hapur afro 20 shkolla, ku mësohet gjuha e tyre 
amëtare dhe shqipja. Pothuajse në të gjitha krahinat e 
Shqipërisë janë hapur kurse kundër analfabetizmit, duke 
përjashtuar ato të ushtrisë, që numërohen me qindra. 
Ndodhen në shtyp 15 000 copë libra për shkollat fillore 
dhe klasat e ulëta të shkollave të mesme, si dhe 12 000 
broshura mbi lëvizjen nacional-çlirimtare. 

Në lëmin e kulturës dhe të propagandës, në një kohë 
shumë të shkurtër qeveria jonë ka bërë një punë të 
madhe. Një rrjet i gjerë gazetash ka mbuluar Shqipë- 
rinë. S'ka sot prefekturë pa tipografi dhe pa gazetë. 
Fronti, rinia, pionierët, gruaja antifashiste, ushtria, të 

gjithë kanë gazetat e tyre. Po organizohet teatri kombë- 
tar, po hapen shkolla dramatike dhe muzikore, po zhvi- 
llohet një lëvizje sportive që s'e ka parë kurrë Shqipëria. 
Radioja funksionon më së miri. Por ajo që ka më tepër 
rëndësi është dëshira e madhe për kulturë që kanë shtre- 
sat e gjera të popullit dhe që është rezultat i Luftës sonë 
nacional-çlirimtare. 

Në.çështjet financiare jemi përpjekur të tiganisemi 
me dhjamin tonë. Me gjithë vështirësitë e mëdha që 
hasim, kemi zhdukur taksat me karakter feudal, që rën- 
donin mbi katundarin fukara, si xhelepi, vergjia, të 
dhjetat. Me anën e taksave progresive, të cilat goditin 
ata që kanë dhe që janë dëmtuar më pak nga lufta, u 
vijmë në ndihmë të dëmtuarve dhe përballojmë nevojat 
më urgjente që kërkon aparati i shtetit. Tatimet mbi 
fitimet e luftës janë një masë e domosdoshme dhe e 
drejtë që është marrë kundër atyre tregëtarëve, të cilët 
tërë kohën e luftës s'kanë bërë tjetër përveçse të pasu- 
rohen në mënyrë skandaloze në kurriz të fakirfukarasë 
dhe që s'kanë bërë tjetër përveçse të mahen me gjakun 
dhe djersën e popullit që ripej në punë e vritej nëpër 
male për çlirimin e atdheut. Banka e Shtetit Shqiptar 
ka filluar punën e saj dhe ka hapur filialet në shumë 
qendra të Shqipërisë, duke aktivizuar tregëtinë, e cila 
pak nga pak po mëkëmbet. 

Krahas me këtë aktivitet të shumanshëm, ushtria 
jonë heroike, që dha provat e saja në zjarr e në flakë për 
çlirimin e atdheut, po shkon drejt modernizimit dhe or- 
ganizimit të përsosur. Kurse dhe shkolla ushtarake janë 
hapur për të edukuar me strategjinë e luftës moderne 
oficerët tanë trima, që mundën oficerët italianë dhe 

gjermanë. U krijua bërthama e shkollës së kadetëvet, 
nga ku do të dalin oficerët e rinj të ushtrisë. Lart nga 
300 djem të popullit prej 16 vjeç e poshtë, djem dëshmo- 
rësh, punëtorësh e katundarësh, po mësojnë me zell të 
madh për t'u bërë të denjë për atdheun, për të zëvendë- 
suar me krenari të dashurit e tyre, që komanduan ush- 
trinë e popullit dhe që ranë dëshmorë për mëmëdhenë. 
Të tjerë partizanë të rinj, që dhanë prova në këtë luftë, 
kanë shkuar jashtë shtetit, ku do të pajisen me diturinë 
e artit modern ushtarak. 

Me gjithë këto hapa që kemi bërë përpara, o shokë 
të mi të rinisë, nuk duhet të na dehin sukseset, pse këto 
që kemi bërë janë pak: ne duhet të punojmë ditë e natë, 
që të arrijmë rezultatet e dëshiruara. Të meta në punë 
kemi mjaft dhe në qoftë se dëshirojmë të shkojmë për- 
para duhet të përpiqemi t'i zhdukim këto. Të njohim 
gabimet tona dhe këto të na bëhen mësim. Të goditim 
rëndë padrejtësinë dhe ata që shkelin ose shtrembërojnë 
ligjet e pushtetit. Të rrojmë me popullin dhe t'i shëroj- 
më plagët, të forcojmë pushtetin e popullit, pushtet që 
do të zgjidhë të gjitha problemet dhe hallet tona. Ta 
bëjmë pushtetin nga më demokratikët, ku kritika e shën- 
doshë dhe konstruktive të jetë e lirë dhe e inkurajuar. 
Ata që pengojnë një zhvillim të tillë, ata që kërkojnë të 
krijojnë bajraqe dhe tarafe, ata që kërkojnë të sjellin 


1 Më 28 mars 1945, pranë shkollës së perfeksionimit të 
oficerëve u organizua shkolla e kadetëve. Këtë shkollë e ndoqën 
pionierë, kryesisht fëmijë të dëshmorëve, të moshave 12-16 vjeç 
dhe të rinj, të zgjedhur nga gjithë njësitë e Ushtrisë Nacional- 
-Çlirimtare. Më 1947 ajo mori emrin shkolla ushtarake -Skën- 
derbegr, 

frymën e vjetër në zyrat e pushtetit, ata veprojnë kun- 
dër parimeve demokratike dhe do të goditen pa mëshirë. 
Askush të mos ketë frikë të kritikojë dhe të qahet për 
neglizhencat ose padrejtësitë që mund t'i bëhen nga çdo 
njeri që punon në organet e pushtetit. Pushtetin duhet 
ta kemi demokratik, të fortë dhe të drejtë, se për këtë 
derdhëm kaq gjak. Sa për kritizerët e sëmurë dhe reak- 
sionarët, atyre dimë t'ua mbyllim gojën. 


Shokë dhe shoqe të rinisë, 


Në fushën ndërkombëtare Shqipëria jonë e vogël, 
me luftën e saj të madhe, ka fituar dashurinë dhe admi- 
rimin e gjithë botës përparimtare. Kurrë në historinë e 
popujve s'është parë që një komb kaq i vogël, si yni, të 
ketë luftuar me kaq trimëri dhe abnegacion për kauzën 
e përparimit dhe kundër fuqive aq të egra dhe të arma- 
tosura me çdo mjet, si ishin ato të fashistëve italianë dhe 
gjermanë. Kemi bërë detyrën si duhet dhe me të drejtë 
mburremi. Gjatë luftës sonë për çlirim, oficerët e ale- 
atëve, të Bashkimit Sovjetik, të Anglisë dhe të Amerikës, 
kanë qenë afër nesh, ata na kanë parë në përpjekjet to- 
na mbinjerëzore, ata na kanë parë të hidheshim të pa- 
trembur në vijat e para, atje ku rreziku ishte më i madh. 
Dhe pas kaq përpjekjesh, ne kërkojmë me ballë hapët të 
drejtat tona që s'ka kush na i mohon. Populli i tërë 
Shqipërisë, që nga kasollja më e largët e gjer në qytete 
dhe partizanët tanë të plagosur, që nga shtretërit ku lën- 
gojnë, të gjithë njëzëri, kërkojnë prej aleatëve të më- 
dhenj: njohjen e qeverisë sonë, që është vullneti dhe 
shprehja e gjallë e tërë një populli, kërkojnë që populli 

ynë të marrë pjesë në Konferencën e San-Frangiskos. 
Ndokush mund të thotë që në Shqipëri situata s'është aq 
e qartë sa të justifikojë njohjen e.qeverisë. Punët tona 
janë sheshit. Kushdo që dëshiron është i lirë t'i këqyrë 
dhe të bindet se në vendin tonë çdo gjë është e qartë. 

Neve s'na kënaq përgjegjja që na jepet nga Depar- 
tamenti i Shtetit për Punët e Jashtme të Shteteve të 
Bashkuara, se Amerika nuk mund të mbrojë pranimin 
tonë në Konferencën e San-Françiskos, meqenëse nuk 
është njohur qeveria dhe se konferenca në fjalë ka ve- 
tëm për qëllim organizimin e organizatës për mbrojtjen 
e paqes dhe aspak karakterin e Konferencës së Paqes. Të 
drejtën e njohjes së qeverisë së tij dhe pjesëmarrjen në 
Konferencën e San-Françiskos populli ynë e ka fituar 
me luftë dhe me sakrifica dhe derisa në atë konferencë 
janë ftuar shtete, që jo vetëm nuk kanë luftuar aspak 
kundër fashizmit, por edhe e kanë ndihmuar tërthorazi, 
lënja jashtë e popullit shqiptar është një padrejtësi. Ne 
e dimë dhe e ndjejmë thellë simpatinë që ka për popu- 
llin shqiptar, populli amerikan. Departamenti.i Shtetit 
për Punët e Jashtme të Amerikës, në memorandumin që 
më ka drejtuar, thotë: 

“Presidenti dhe populli i Shteteve të Bashkuara e 
dinë fare mirë në ç'mënyrë të papërkulur patriotët 
shqiptarë kanë përfunduar me sukses përpjekjet e tyre 
të pabarabarta kundër agresionit armik dhe e dinë fort 
mirë se populli shqiptar ka kontribuar në mënyrë të 
çmueshme për triumfin eventual të kauzës sonë të për- 
bashkët. Të shtytur nga ndjenjat miqësore të popullit 
amerikan kundrejt popullit shqiptar, Qeveria e Shtete- 
ve të Bashkuara shpreson sinqerisht se Shqipëria për 

'së shpejti do të zërë vendin që i përket në komunitetin e 
kombeve-. 

Dhe pikërisht, duke qenë të bindur se këto fjalë në 
të vërtetë dalin nga zemra e popullit amerikan, ne shpre- 
sojmë se do të na njihen të drejtat tona. 

Përveç misionit ushtarak anglez, të kryesuar prej 
gjeneral Hoxhsonit dhe misionit amerikan, të kryesuar 
prej z. Ernest Xhejkobs që vjen këto ditë, sot mora dhe 
telegramin e mëposhtëm: 

“Në emër të Mareshalit të Bashkimit Sovjetik, J.V. 
Stalin, i ngarkuari me punë i Ambasadës sovjetike në 
Beograd, i komunikon Kryeministrit dhe Komandantit 
të Përgjithshëm të Ushtrisë Nacional-Çlirimtare Shqip- 
tare, Gjeneral-Kolonel Enver Hoxhës, sa më poshtë: 

Qeveria sovjetike me kujdes të madh dhe simpati 
u vu në dijeni me notën e Kryetarit të Këshillit të Mi- 
nistrave të Qeverisë Demokratike të Shqipërisë Gjeneral- 
-Kolonel Enver Hoxhës, drejtuar Kryetarit të Këshillit 
të Komisarëve të Popullit të Bashkimit të Republikave 
Socialiste Sovjetike, Mareshalit të Bashkimit Sovjetik, 
J.V. Stalinit. Në këtë kohë qeveria sovjetike është gati 
të dërgojë në Shqipëri një mision ushtarak sovjetik dhe 
shpreson në aprovimin e qeverisë shqiptare për pranimin 
e këtij misionin. 

Ardhja e këtyre misioneve aleate do të thotë për ne 
shpejtimi i njohjes së të drejtave tona. 

Dita-ditës pozitat tona ndërkombëtare po forcohen. 
Në mes tonë, përveç përfaqësuesve të Bashkimit Sovje- 
tik, të Anglisë, të Amerikës dhe të Jugosllavisë, ne kemi 
dhe përfaqësues ushtarakë të Francës. Shpejt do të kemi 
në mes tonë dhe përfaqësuesit e popullit çekosllo- 

vak, e atij populli që s'u përkul përpara tiranisë naziste. 
Në këto rrethana të brendshme dhe të jashtme të 
vendit tonë, në momentet kur Ushtria e lavdishme e 
Kuqe dhe ushtritë anglo-amerikane po marshojnë mbi 
Berlin, ju, shokë të rinj, çelni kaq solemnisht Kongresin 
tuaj të dytë. Ky kongres është rezultati i punës suaj, ësh- 
të triumfi i përpjekjeve dhe i mundimeve tuaja. Ky kon- 
pres është shprehja e punës suaj të palodhur. Populli 
ynë është krenar me ju, atij i shtohet besimi, i dhjetëfi- 
shohen energjitë. Kongresin tuaj e brohorit gjithë popu- 
Yi ynë, pse këtu ai sheh të bashkuar e të vëllazëruar 
rininë e gjithë popujve të Ballkanit dhe të shteteve të 
tjera aleate, ju sheh të lidhur ngushtë si në luftë edhe 
në paqe, për të mirën e njerëzimit përparimtar. Kjo 
ëndërr e madhe e demokratëve të vërtetë gjeti realizimin 
në këtë luftë. 

Ndërmjet jush, o shokë dhe shoqe të rinisë, ndodhen 
përfaqësuesit e Rinisë heroike Antifashiste të Jugoslla- 
visë. Ushtarët tanë që luftojnë krah për krah me Ushtrinë 
Nacional-Çlirimtare Jugosllave në Mal të Zi, në Bosnjë 
e në Sanxhak panë me sytë e tyre dhe ndjenë thellë në 
shpirt se sa afër ishin popujt e Jugosllavisë me ne, se 
çfarë dashurie ekzistonte kundrejt nesh në popujt e 
Jugosllavisë. 

Në mes tuaj ndodhen përfaqësuesit e EPONj-it 1, për- 
faqësuesit e Rinisë heroike Antifashiste të popullit trim 
helen, me të cilin shovinistët e Athinës kërkojnë të na 
përçajnë. Zotërinjve reaksionarë fashistë të Athinës u 
ka shkuar mendja dhe u është hapur oreksi për tokat to- 


1 EPON — organizatë e bashkimit të rinisë për gjithë Greqinë. 

na. Por krahinat tona të Korçës dhe të Gjirokastrës nuk 
gëlltiten pse ato ka kush i mbron. Ata që qenë të zotët të 
çlirojnë Shqipërinë nga gjermanët, do të dinë më së miri 
të mbrojnë edhe integritetin tokësor të vendit të tyre nga 
këlyshët e fashizmit, që vegjetojnë në Athinë. Fashistët 
e “Megaliidhesë-l rrojnë akoma në botën e Hitlerit dhe 
me ëndrrat e çmendura të Hitlerit. Por ka të mençur për 
të marrët. Njëmijë e një provokacione po bëhen matanë 
kufirit tonë të Jugut, për të turbulluar ujët. Shovinistët 
grekë po lehin si qentë në hënëz për torturat që gjoja ne 
po i bëjmë minoritetit grek në Shqipëri. Ne s'jemi bisha 
si ata, po jemi njerëz. Ne as vrasim, as masakrojmë, as 
grabitim,: te ne nuk shnderohen gratë e minoritetit, ash- 
tu si bëjnë bandat e Zervas dhe të Plastirasz me popull- 
sinë shqiptare të Çamërisë, të cilën e kanë masakruar 
dhe e kanë vrarë në mënyrë shtazarake. Përkundrazi, 
qëndrimi ynë kundrejt minoritetit është qëndrimi i një 
populli nga më përparimtarët në botë, i një populli me 
ndjenja njerëzore dhe drejtësi shembullore. Minoriteti 
grek në Shqipërinë demokratike gëzon të gjitha të drej- 
tat: ai ka shkollat e tij, mësuesit e tij, shtypin e tij, nje- 
rëzit e tij në pushtet e në ushtri. Këto të drejta të pamo- 
hueshme minoriteti grek i ka fituar me gjak, duke luf- 
tuar krah për krah me vëllezërit e tij shqiptarë kundër 
armikut të përbashkët, fashizmit dhe këlyshëve të tij, 


1 sMegaliidhcar — (ideja e madhe). Platforma ideologjike 
e borgjezisë shoviniste greke që synonte të krijonte një shtet të 
madh grek me kufitë e Perandorisë së dikurshme Bizantine. 

2 Plastiras — gjeneral monarko-fashist grek, një nga udhë- 
heqësit e lëvizjes kundërrevolucionare pas Luftës së dytë bo- 
tërore, 

shprehjen e vëllazërimit të pandarë dhe dashurinë e mi- 
noritetit grek kundrejt popullit bujar të Shqipërisë e 
shprehu minoritarja, mëma plakë e dëshmorit Thanas 
Ziko, në Mbledhjen e Beratit kur tha: -Vinj të gëzohem 
tok me ju për këtë ditë të lumtur që arrimë, vinj të shoh 
shokët e djalit tim që vdiq për Shqipërinë demokratike br. 
Këtë ditë të lumtur, për të cilën flet plaka minoritare, 
zotërinjtë e Athinës kërkojnë ta errësojnë, ata kërkojnë 
të mbulojnë krimet e tyre, duke shpifur për ne. Por 
shpifjet do t'u përplasen turinjve, se Shqipëria e vogël, 
po heroike ka miq të fortë. Krahas gjithë botës përparim- 
tare me Bashkimin Sovjetik në krye, ajo ka gjithë po- 
pujt përparimdashës të Ballkanit, Shqipëria e vogël ka 
bash mik popullin heroik grek, atë popull, që s'e uli ku- 
rrë flamurin e rezistencës kundër Gjermanisë dhe agjen- 
tëve të brendshëm, atë popull grek, me të cilin kemi 
derdhur gjak së toku për liri dhe demokraci, atë popull, 
që s'ka të bëjë aspak me shovinistët e Athinës. 

Ne jemi një popull që duam të rrojmë në paqe me të 
gjithë, por kur është puna për të mbrojtur të drejtat to- 
na, kur është puna për të mbrojtur integritetin e atdheut 
tonë dhe indipendencën e Shqipërisë, s'kemi frikë të 
matemi me këdo dhe askush s'na tremb. Këtë le ta ma- 
rrin në shënim zotërinjtë e Athinës. 

Afër jush qëndrojnë përfaqësuesit e popullit bullgar, 
të atij populli bujar që ka strehuar dhe ka ndihmuar pa- 
triotët tanë të Rilindjes, të atij populli që ka vuajtur të 
zezat nga fashistët gjermanë dhe klikat e tij antipopu- 
llore e që sot djemtë e tij luftojnë krah për krah me 
Ushtrinë e Kuqe kundër bishës fashiste. 

Keni në mes tuaj përfaqësuesit e rinisë çekosllovake, 

rinisë së atij populli trim që s'ju tremb syri, që goditi pa 
mëshirë xhelatët Hajndrih t, etj. dhe që po lufton për 
kauzën e përbashkët. 


Shokë dhe shoqe të rinisë, 


Kongresi juaj, pra, duhet të jetë pishtar i një pune 
të shëndoshë dhe ndërtimtare që t'i ndritë brezit të ri 
të Shqipërisë rrugën e tij të lavdishme dhe detyrat e 
tija të mëdha. Qeveria Demokratike që ka vënë shpresën 
te ju, është e bindur se do të jeni kurdoherë në pararojë, 
ju do të hidheni në punë ashtu si u hodhët në luftë, ju 
do të mësoni dhe do të edukoheni me një zell të madh 
për të mirën tuaj dhe të popullit, ju do të forconi dhe do 
të ndihmoni ushtrinë tonë, mburojën e çelniktë të in- 
teresave të popullit, ju do të mbroni pushtetin, për të 
cilin dhatë kaq gjak, ju do t'u bindeni dhe do t'i zbatoni 
ligjet e pushtetit, ashtu si keni qenë të bindur dhe keni 
zbatuar përpikërisht urdhërat e Komandës së Përgjith- 
shme në kohën e luftës. 

Rroftë rinia jonë heroikel 

Rroftë Kongresi i dytë i Rinisë Antifashistel 


Botuar për herë të parë në Botohet sipas tekstit të ga- 
gazetën “Bashkimir, Nr. 98, zetës “Bashkimir, Nr. 98, 
ir prill 1945 i7 prill 1945 


1 Rajnhard Hajndrih, një nga bashkëpunëtorët e ngushtë të 
Hitlerit, zv-shef i Gestapos SS të Himlerit. Më 27 shtator 1941 u 
ngarkua me detyrën e të plotfuqishmit të Protektoratit të Impe- 
ratorisë në Çeki dhe Moravi. Më 27 maj 1942 u vra nga pjesë- 
marrësit e lëvizjes së rezistencës çeke. 

5 maj 1945 


“Rinia është shpresa e atdheutr,.do të ishte një frazë 
boshe e përdorur në çdo.qoshe artikulli, në rast se nuk 
mendojmë thellë mbi këtë të vërtetë të madhe dhe në 
rast se njerëzit në pushtet dhe udhëheqësit e rinisë nuk 
e vënë në planin e parë të aktivitetit të tyre problemin e 
zhvillimit të drejtë dhe të shëndoshë të brezit të ri të 
vendit tonë. 

Problemi është aq delikat sa edhe vital për vendin 
tonë, se tani është koha më tepër se kurrë. që, bimës së 
re t'i japim ushqimin e shëndoshë, ta rritim me kujdesin 
më të madh që ajo të ecë drejt dhe të lulëzojë. Njerëzit 
me vullnet të fortë kapërcejnë çdo pengesë dhe ja mbë- 
rrijnë qëllimit, dhe vullneti i mirë dhe i fortë nuk mun- 
gon, populli ynë i dha provat në këtë luftë. Rinia antifa- 
shiste në radhë të parë, u tregua në këtë periudhë kriti- 
ke që kaloi atdheu, në lartësinë e misionit të saj: ajo theu 
të gjitha paragjykimet e vjetra të kalbura dhe fshiu me 
vrullin e saj të madh revolucionar të gjitha plehrat që e 
mbytnin dhe s'e linin të merrte frymë, ajo doli në dritë, 
pas një lufte titanike, me besim të madh në vetëvete, me 
ndjenja humanitare dhe altruiste të theksuara, me besim 

të plotë në pushtetin që ajo kontribuoi kaq shumë për ta 
ngritur në këmbë, rinia jonë njohu ç'ishte jeta me vuaj- 
tje, përpjekje, mjerime, shpresa dhe realizime: ajo kaloi 
rrethin e ngushtë dhe vicioz, ku kërkonin ta mbanin re- 
gjimet fashiste dhe profashiste dhe u hodh në të gjitha 
manifestimet e jetës së kombit me gjallërinë e saj djalo- 
share dhe me një pjekuri mendimesh që habitën dhe atë 
më optimistin. Këto kualitete të shëndosha që kanë zënë 
rrënjë në të rinjtë tanë, na bie barrë c madhe dhe deli- 
kate t'i përforcojmë shumë e më shumë, t'i zhvillojmë e 
t'i përmirësojmë dhe të dimë t'i lidhim sa më ngushtë 
me jetën e gjithë popullit: rinia jonë duhet të jetë halllca 
e hekurt e këtij revolucioni që bëri populli ynë, të jetë 
gjaku i ri dhe i shëndoshë që do t'i japë hov jetës së re në 
Shqipërinë e re. 

I riu ynë, në këtë luftë, ndjeu thellë në shpirt nevo- 
jën imperative të një bashkimi të shëndoshë të të gjithë 
rinisë, për të kryer një punë aq të rëndë si ishte lufta 
kundër okupatorit: përveç kësaj, ai e kuptoi përnjëherë 
se për këtë ndërmarrje, nga ku varej fati i vendit të tij, 
ai duhej të sakrifikonte interesat e tij të vogla, persona- 
le, përpara interesit të madh, të përgjithshëm, ai shkoi 
edhe më tej: për popullin e tij të mjeruar që ai e donte 
shumë, që ai e donte ta shihte të lumtur, punoi, luftoi 
dhe dha jetën e tij të re për të. 

I riu ynë në këtë luftë, kuptoi mirë se e ardhmja e 
tij e lumtur dhe përmirësimi i jetës së tij personale si në 
pikëpamje morale, ashtu dhe në pikëpamje materiale, 
ishin të lidhura ngushtë me kolektivitetin e vendit të tij. 
Ai kuptoi se pa pjesëmarrjen e gjithë popullit në luftën 
kundër okupatorit, nuk do të fitohej liria, ai ka kuptuar 

gjithashtu se pa ngritjen e nivelit ekonomik, kultural dhe 
politik të gjithë popullit të tij, nuk do të ketë kurrë një 
përmirësim të vërtetë të jetës së tij personale. Një mur 
i madh do ta ndante në këtë rast nga kolektiviteti, mur 
që ai nuk do ta lejojë kurrë të ngrihet përsëri, pse për 
ta rrëzuar këtë mur prej shekujsh, ai derdhi kaq gjak. 

Si rrjedhim i kaq përpjekjeve, si rrjedhim i natyr- 
shëm i kësaj lufte antifashiste, u ngrit pushteti demokra- 
tik i popullit dhe për popullin, u ngrit ky pushtet që kon- 
kretizon aspiratat, ndjenjat, shpresat e mbarë popullit që 
punon, u ngrit ky pushtet që do t'i realizojë njërën pas 
tjetrës të gjitha këto nevoja të popullit. Rinia që ka qenë 
një nga faktorët kryesorë për arritjen në këto rezultate, 
ka besimin e patundur te pushteti i popullit, pse është 
pushteti i tij. 

Roli i rinisë, pra, është i madh në këtë fazë të dytë 
të luftës për rindërtimin e vendit, për ngritjen e standar- 
dit të jetës së popullit tonë: roli i saj është aq i madh në 
këtë fazë, sa ka qenë dhe në kohën e luftës kundër fa- 
shizmit. Sikundër kemi pasur heronjtë e rinisë në luftë, 
do të kemi edhe heronjtë e rinj të punës dhe të rindër- 
timit. Rinia në këtë fazë të re është e armatosur me eks- 
periencën e madhe të jetës dhe të luftës dhe në çdo fushë 
aktiviteti për zhvillimin e vendit ajo duhet të jetë pio- 
nierja e kësaj vepre të madhe, pioniere me gjykim të 
shëndoshë dhe vullnet të hekurt. Me këtë rast më kujto- 
het, gjatë kohës së luftës, në një pyll në malet e Mokrës, 
pas një udhëtimi të lodhshëm, një ish-nxënësi im i vogël, 
që kish braktisur shkollën dhe kish rrokur armën, më 
thotë: “Shoku Enver, kur mësoja gjeografinë e Shqipë- 
risë në shkollë, sa e mërzitshme më dukesh, por, po të 

dal i gjallë nga kjo luftë sa me zell do ta mësoj dhe do 
t'ua mësoj dhe të tjerëve, pse një metamorfozë e çudi- 
tshme ka ngjarë në mua. Ato që më dukeshin të thata në 
bankat e shkollës, për mua tani kanë marrë jetë. Njoh 
malet dhe fushat tona me pëllëmbë, lumenjtë e përrenjtë 
i kam kapërcyer dimër e verë, i ngarkuar rëndë me armët 
e partizanit dhe me detyrat e rënda që na ka ngarkuar 
populli: kam njohur fshatrat tona dhe kam luftuar për t'i 
mbrojtur: një pjesë e trupit tim digjej, kur shihja të di- 
gjej kasollja e katundarit ku gjeja një zemër vëllau e 
motre në kohët më kritike: tani njoh fare mirë katunda- 
rin tonë, të cilin e dua si vëlla, si shok, si shpirt, pse e 
pashë sa i mjeruar ishte, sa bujar, me gjithë fukarallëkun 
e tij, sa i lartë, sa i guximshëm. Ai më dëgjoi me vërej- 
tje në fillim për çka i thoja unë, djali i vogël i qytetit, 
që mbaja një distancë me të, dhe e shikoja nga lart, kur 
ai vinte në qytet: por kur më pa si luftoja, se përse luf- 
toja, kur pa se shokët e mi po binin për një ideal që ishte 
i tij, ai më priti me krahëhapët, më pushtoi dhe të panda- 
rë shkojmë në luftë për një të ardhme të lumtur. Kurrë 
nuk do t'i lëshojmë armët, derisa t'ja arrijmë këtij qëlli- 
mir. Këto më thosh, në pyllin e Mokrës, një ish-nxënësi 
im i vogël, i cili më vonë ra duke luftuar me trimëri te 
ura e Shëmbërdhenjit, ra si hero për detyrën që i kish 
ngarkuar populli, ra dëshmor i idealeve të tij të larta. Ai 
nxënës i vogël dhe luftëtar i madh ra, por me qindra 
mijë të tjerë të rinj, të grumbulluar në Bashkimin e 
Rinisë Antifashiste, po ndjekin gjurmat e tij me atë hov 
e me atë shpirt, me ato ndjenja e me ato ideale që fry- 
mëzuan heronjtë e rinisë antifashiste që derdhën gjakun 
për liri. 

Këtë rini heroike e pashë në Kongresin e madh 

të dytë që u zhvillua në Tiranë dhe zemra m'u bë mal: 
në sytë e të rinjve tanë, pasqyrohej energjia e madhe, 
etja për punë, për sakrifica të reja, etja për edukatë 
të shëndoshë e për të shkuar përpara: në sytë e tyre 
pasqyrohej vullneti i çelniktë, ashtu si ishte shfaqur te 
QEMAL STAFA dhe MISTO MAME në paroksizmëni' e 
përpjekjeve të tyre. Me një rini të tillë populli ynë do 
të shkojë me siguri përpara drejt përparimit dhe bega- 
tisë. Pushteti do të vërë gjithë forcat, që rinisë të mos 
i mungojë asgjë për t'u ngritur dhe për t'u forcuar, për 
t'u edukuar dhe për të punuar. Pushteti ynë edi se pa 
një rini të shëndoshë dhe të edukuar mirë, jetën e tij 
s'mund ta ketë të gjatë: gjithashtu dhe rinia e ka kuptuar 
se vetëm me një pushtet të tillë ajo mund të rrojë dhe të 
përparojë. Prandaj pushteti dhe rinia janë të lidhur ngu- 
shtë dhe të pandarë. Pushteti ja ka hapur dyert rinisë ku- 
do. Dhe kudo ajo duhet të jetë shtyllë kryesore e çdo ndër- 
marrjeje. Rinia e edukuar më së miri me parime të reja, 
e organizuar me metoda të reja edhe nga më të përshtat- 
shmet për të, duhet të jetë kudo në pushtet, në Front, 
në sindikatë, në kooperativë, në fusha e në male, në 
fabrika e në punëtorira, ku do të derdhë energjitë e 
saja mendore dhe trupore me një disiplinë shembullore 
dhe me rendimentet e saja të dhjetëfishuara do të dalë 
vlera e: saj e madhe konstruktive. Pushteti i sotëm de- 
mokratik do të interesohet për edukatën e rinisë aq sa 
një prind nuk mund të interesohet kurrë për edukatën 
e kalamajve të tij. Kjo edukatë nga ana tjetër nuk do 
të jetë më privilegji i disa pasanikëve e shfrytëzuesve 


1 Në kulmin, shkallën më të lartë. 

që kujtonin se ishin lindur për të zotëruar shkencën dhe 
këtë ta përdornin, natyrisht, për të shtypur të tjerët. 
Por edukata do të jetë për të gjithë dhe veçanërisht për 
djemtë e popullit punëtor e të shumëvuajtur, që eduka- 
tën dhe shkencën që do të marrin, do ta vënë në shërbi- 
min e përgjithshëm dhe jo për ambiciet e tyre të ulëta. 
Ekziston ende një mentalitet i gabuar, sidomos në disa 
njerëz të kaluar nga mosha, të cilët kanë tendenca të 
mos ta shohin me sy të mirë pjesëmarrjen e rinisë në 
të gjitha lëmet e aktivitetit shoqëror dhe, edukimin e 
rinisë e shikojnë shumë ngushtë, e shikojnë ende nën 
prizmin e regjimeve të kaluara. Ëndrra e këtyre nje- 
rëzve është që djali ose vajza e tyre që kanë kaluar nga 
farka e kësaj lufte, të mos të ndjekin rrugën e aspiratave 
dhe të prirjeve që kanë, por të ndjekin rrugën e përcak- 
tuar prej tyre. Atyre ju duket një hata po të qëndrojë 
djali në ushtri, ku do të ketë shkolla dhe akademi ush- 
tarake të përsosura: ju duket hata po të shkojë djali i 
tyre në një shkollë bujqësore, teknike, ose në një kurs 
blegtorësh. Për ta, djali i tyre duhet të vejë patjetër në 
gjimnaz ose në lice, të mësojë klasikët, të dalë vetëm 
doktor ose jurist se përndryshe aveniri i tij është i 
komprometuar. Një nënë më thoshte një ditë: “Të lutem 
ma liro djalin nga ushtria pse ka dhe dy vjet që të 
mbarojë liceun-. Djali i kësaj nëne është kapiten i 
ushtrisë, detyrë me përgjegjësi të madhe. M'u desh ta 
bindja këtë nënë, që e bëri këtë përçapje vetëm e vetëm 
e shtyrë nga dashuria që ka për djalin, se shteti intere- 
sohet për djalin e saj aq sa dhe ajo. Se djalit të saj, 
qoftë kapiten, qoftë ushtar i thjeshtë, duke qëndruar 
në ushtri do t'i jepen të gjitha mundësitë që ai të mësojë 

atje ku është dhe të japë provimet si të tjerët. Kështu 
ngjet dhe për shumë të rinj që punojnë në të gjitha degët 
e pushtetit. Por të rinjtë tanë, të' dalë nga kjo luftë, 
mendojnë ndryshe nga shumë prindër të tyre. Ata e 
dinë se asnjë s'do të mbetet i pamësuar, se e ardhmja 
e tyre është e siguruar në këtë pushtet, për forcimin e 
të cilit ata duhet të zhvillojnë një aktivitet të shuman- 
shëm. Ata dinë se populli ynë s'ka nevojë vetëm për 
juristë dhe për doktorë, por edhe për bujq të mirë, pu- 
nëtorë të specializuar, administratorë të shquar, inxhi- 
nierë dhe agronomë të zot, ushtarë të vendosur për të 
mbrojtur të drejtat e fituara me gjak. Ata dinë dhe hovin 
e madh të përparimit që ka marrë vendi ynë, ata dinë 
se ushtria jonë heroike ka nevojë për oficerë të zot, që 
trimërisë dhe guximit të tyre t'i shtojnë dhe kulturën 
e lartë. Një zhvillim të tillë e ka kuptuar mirë rinia 
jonë antifashiste. 

Në Kongresin e dytë, u duk qartë se rinia i kish kup- 
tuar më së miri këto detyra dhe me entuziazëm shkoi t'i 
zbatojë në jetë. Ky është një sigurim i madh për të ar- 
dhmen e begatshme, kjo është një fitore e madhe për 
popullin tonë. 


Botuar për herë të parë Botohet sipas tekstit të 
në gazetën “Riniav, Nr. 12, gazetës “Riniar, Nr. 12, 
5 maj 1945 ' 5 maj 1945 


MESAZH DREJTUAR POPULLIT SHQIPTAR ME 
RASTIN E DITËS SË FITORES MBI GJERMANINË 
HITLERIANE1 


10 maj 1945 


Popull shqiptar, 


Dita e madhe e fitores, për të cilën derdhëm kaq 
gjak dhe bëmë kaq sakrifica, erdhi. Gjermania hitleriane 
u thye, u dorëzua pa kushte. Lufta në Evropë mbaroi. 
Kur nga Moska heroike Mareshali Stalin i dha sihariqin 
botës se mbi Berlin valon flamuri i kuq, flamuri ngadh- 
njimtar i Sovjetëve, gjithë popujt u çuan peshë dhe mua- 
rën frymë. Ankthi i madh, që kishte shtërnguar vjete me 
radhë zemrën e njerëzve, u zhduk tok me kuçedrën na- 
ziste. Në këtë ditë të madhe gëzimi ne kthejmë kryet dhe 
shohim në ç'katastrofë të madhe e kishte hedhur Evro- 
pën Gjermania fashiste. 

Kurrë bota s'kish parë një armik që t'i vërsulej 
njerëzimit me aq egërsi dhe barbarizëm si ju vërsul 
Gjermania hitleriane. Pushteti i errësirës mbuloi në gjak 


1 Dhënë me anë të radios më 10 maj 1945 dhe botuar në 
gazetën “Bashkimiv, më 11 maj 1945. 

Evropën. Nazistët gjermanë, kriminelët më të mëdhenj 
që ka parë historia, si bisha shqyen popujt, vranë, gjako- 
sën, torturuan, therën, grabitën pa mëshirë. Këto shtazë 
me fytyra njeriu, që përfaqësonin mesjetën më të errët 
të baronëve gjermanë, me artin modern ushtarak dhe 
me mjetet më të reja të luftës, vendosën që me çdo 
kusht të përmbytnin botën e përparimit për të vendo- 
sur ligjet e tyre barbare. Evropa e tërë u mbyt në gjak 
nën peshën e hekurit dhe të zjarrit gjerman. Në Perën- 
dim populli i Britanisë së Madhe qëndroi i pathyer, në 
Moskë, në Kremlin ndriste gjenia e Stalinit që shpëtoi 
njerëzimin, përtej Oqeanit populli i madh amerikan ho- 
dhi në balancën e luftës antifashiste potencialin e tij 
luftarak. Aleanca e fortë kundër fashizmit agresor u bë 
një realitet. Ushtria e madhe dhe e lavdishme, Ushtria 
e Kuqe i theu njërën pas tjetrës armatat e Hitlerit. Ajo 
e përmbysi situatën kryekëput. Mareshalët, gjeneralët 
dhe oficerët e shkollës staliniane përmbysën planet dja- 
llëzore të armikut dhe e çuan ushtrinë e popujve të më- 
dhenj sovjetikë në fitoren e madhe. Fitoret e tyre ishin 
fitoret e njerëzimit përparimtar, ishin fitoret tona. Kra- 
has me Sovjetët, anglo-amerikanët dhanë kontributin e 
tyre të çmuar. 

Në Evropën e gjakosur, edhe ne, popujt e shtypur 
u gjakosëm, po s'u thyem: nën një terror të papërshkruar 
ne mbajtëm lart flamurin e rezistencës dhe s'e humbëm 
kurrë besimin e madh në fitoren. Për fitoren ne sakrifi- 
kuam çdo gjë: u vramë, u dogjëm, u shkatërruam, por 
marshuam përpara, kurdoherë përpara për të thyer zin- 
xhirët e robërisë. Lufta jonë ishte mbinjerëzore, pse 
ishte e pabarabartë: lufta jonë ishte madhështore, me- 

gjithëse në fillim ishim të paarmatosur dhe të paprega- 
titur mirë. Kontributi që i dhamë çështjes së madhe të 
njerëzimit është i pakufishëm, pse me shpirt në dhëmbë 
dhe me burrëri ngjitëm kalvarini tonë e, kryelartë e më 
të fortë se kurrë, arritëm në apoteozin e fitores. 

Në këtë luftë vigane populli shqiptar qëndroi në 
ballë, ashtu si qëndron sot në një radhë me të gjithë ata 
popuj që luftuan fashizmin. Vendi ynë, me ushtrinë e 
tij heroike e goditi rëndë armikun, e gjakosi, e shporri 
nga atdheu ynë. Populli ynë fitoi lirinë, siguroi indi- 
pendencën, vendosi demokracinë, dhe sot i sigurt në 
forcat e veta, ai po shkon me hapa të mëdha drejt për- 
parimit dhe lulëzimit. Populli ynë, që ka vuajtur pa 
masë, është i vendosur më fort se kurrë të zhdukë çdo 
gjurmë të së shkuarës së tmerrshme, ai është i vendosur 
të shkulë nga rrënjët të gjitha mbeturinat fashiste dhe 
profashiste që mund të ekzistojnë në vendin tonë: vetëm 
kësisoj mund të shkojë përpara në rrugën e paqes dhe 
të rindërtimit. Për këtë gjë ai është më se i bindur. De- 
tyra e tij kryesore është të forcojë pushtetin, të forcojë 
ushtrinë e tij, mbrojtësen e vërtetë të të drejtave që 
fitoi me gjak. 

Sot, në kulmin e gëzimit për fitoren e madhe, po- 
pulli shqiptar, ashtu si ka qëndruar besnik i aleancës 
së madhe antifashiste në kohën e luftës, do të qëndrojë 
edhe paskëtaj besnik për mbrojtjen e paqes: ashtu si 
hodhi pa rezerva gjithë forcat e veta në këtë luftë çlirim- 
tare, ashtu do të vërë gjithë forcat e veta dhe do të 
ngrejë zërin për të fituar të gjitha të drejtat që. i takojnë 


1 Rrugë me mundime. 

dhe që i ka fituar me gjak. Është e drejta jonë, në bazë 
të kontributit që kemi dhënë në këtë luftë, të themi 
fjalën tonë dhe të zëmë vendin tonë në Kombet e Bash- 
kuara. Këtë e kërkojmë me ballë hapët në emër të pari- 
meve për të cilat është bërë kjo luftë, në emër të pari- 
meve mbi të cilat duhet të bazohet dhe do të bazohet 
paqja e nesërme. 

Rroftë aleanca e blokut'të madh antifashisti 

Rroftë Ushtria e lavdishme e Kuqel 

Rroftë populli shqiptart 

Rroftë ushtria jonë heroikel 

Lavdi dëshmorëve, që ranë në fushën e luftës për 
çlirimin e atdheuti 


Botuar për herë të parë në Botohet sipas tekstit të ga- 
gazetën “Bashkimiv, Nr. 117, zetës “Bashkimis, Nr. 117, 
11 maj 1945 11 maj 1945 


TELEGRAM 


DREJTUAR MARESHALIT TË BASHKIMIT 

SOVJETIK JOSIF STALINIT, PRESIDENT I 

KËSHILLIT TË KOMISARËVE TË POPULLIT, 

ME RASTIN E FITORES MBI GJERMANINË 
HITLERIANE 


17 maj 1945 


Shkëlqesë, 


Në emër të gjithë popullit shqiptar, kam nderin t'i 
drejtoj Shkëlqesës Suaj si dhe gjithë popujve të Bashki- 
mit Sovjetik dhe Ushtrisë së Kuqe të lavdishme, urimet 
më të nxehta për fitoren e madhe të korrur në luftë 
mbi nazizmin gjerman. 

Në këto ditë të shënuara krejt populli shqiptar bro- 
horit Ushtrinë e Kuqe fitimtare, c cila, duke dhënë 
prova të një trimërie të pashoqe, rrëzoi dhe shfarosi 
ushtrinë barbare të nazizmit për t'i siguruar paqen 
njerëzimit. 

Kombet e vegjël, duke përfshirë edhe Shqipërinë, 
do t'i jenë mirënjohës për jetë Ushtrisë së Kuqe heroike 


TELEGRAM DREJTUAR MARESHALIT TË BS J. STALIN 1 


dhe Bashkimit Sovjetik, në të cilin ata shohin mbrojtë- 
sin e sinqertë të lirisë dhe të pavarësisë së tyre. 


Kryetari i Këshillit të Ministrave të 
“Qeverisë Demokratike të Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimir, Nr. 122, zetës “Bashkimiv, Nr. 122, 
I7 maj 1945 17 maj 1945 


FJALA NË HAPJEN E SHKOLLËS SË PARTISË 


25 maj 1945 


Të dashur shokë funksionarë dhe udhëheqës të 
Partisë, 


Pa dyshim ju e kuptoni vetë rëndësinë e madhe që 
ka kjo shkollë e Partisë që po çelim sot. Këtej, kuadrot 
tanë, që gjatë luftës ditën të luftonin dhe të punonin me 
aq abnegacion dhe heroizëm, do të dalin të armatosur 
me kulturën marksiste-leniniste, e cila do t'u ndritë 
rrugën për zgjidhjen e problemeve dhe për kryerjen e 
detyrave të mëdha që u vihen përpara në këtë fazë të 
re. Faza është e re, por detyrat qëndrojnë aq të rëndë- 
sishme, bile edhe më tepër se në fazën e luftës kundër 
fashizmit. 

Partia jonë e re, me kuadro të rinj, me kuadro të 
paformuar mirë, ndërmori një vepër sa të zorshme aq 
dhe madhështore. Gjatë tre vjetve e gjysmë luftë, në 
ballë të popullit dhe në ballë të përpjekjeve, Partia jonë 
me nder dhe lavdi, përmbushi detyrën e saj, përmbushi 
detyrat që i kish besuar populli, përmbushi detyrat që 
i kish caktuar Kominterni. Partia jonë mobilizoi popu- 
Nin dhe e hodhi në kryengritjen e përgjithshme, organi- 

shen 


zoi ushtrinë dhe e çelnikosi në përpjekje të ashpra me 
okupatorin, ngriti pushtetin demokratik, fitoi luftën dhe 
tani ajo gjendet në postet e komandës. Kjo s'është një 
mrekulli e fatit, por është rezultat i djersës dhe i gjakut 
të shokëve të Partisë. Ishte vrulli i madh revolucionar, 
entuziazmi i pafrenuar, dashuria e madhe për popullin 
dhe urrejtja kundër fashizmit, ishte besimi i madh te 
Partia, besimi i madh dhe i patundur te Bashkimi Sovje- 
tik dhe te shoku ynë i madh Stalin, që i bënë shokët 
komunistë të ngrenë lart flamurin e Partisë sonë. Partia 
jonë fitoi pse kurrë s'e humbi orientimin. Prizmi ynë 
në çdo moment ishte Bashkimi Sovjetik, ishte Partia 
Bolshevike'e Leninit, ishte Stalini. Ne ndiqnim gjurmat 
e tyre të pagabueshme, të cilat na çuan në fitore. 

Anëtarët e Partisë bënë një shkollë të madhe, shko- 
llën e luftës: ata mësuan shumë gjëra, por nuk mund të 
themi dhe gabohemi rëndë po të themi se ata janë në 
gjendje të përballojnë si duhet punën e rëndë që do të 
kryejnë. Shokëve tanë në përgjithësi u mungojnë armët 
e rëndësishme, të cilat, tok me vullnetin e pamposhtur, 
me entuziazmin dhe me disiplinën e hekurt, do t'i bëjnë 
këta të shkojnë përpara, dua të them se u mungojnë 
njohuritë e marksizëm-leninizmit. Qëllimi i kësaj shkolle 
është pra, t'i armatosim shokët e Partisë me këtë armë 
të fortë. 

.Ju duhet të dini mirë një gjë: se s'është mjaft që 
Partia jonë të ketë frenat e komandës, por duhet të dijë 
t'i mbajë, t'i forcojë, për të shkuar përpara për përm- 
bushjen maksimale të programit tonë. Përmbushja e 
këtij programi dhe realizimi i idealeve tona nuk mbërri- 
hen as me blofe, as me vendime arbitrare, as me kulturë 

marksiste të përciptë dhe as me një punë prej diletanti. 
Në qoftë se anëtarët e Partisë do të kujtojnë për një mo- 
ment se problemeve të koklavitura që do të hasin përpa- 
ra mund t'u jepet një zgjidhje shkel e shko, një zgjidhje 
që mund t'i përshtatej xë la rigueur- 1 kohës së luftës, 
në qoftë se anëtarët e Partisë do të kujtojnë se, për të 
fshehur injorancën, dembellëkun, indisiplinën, do t'i 
zgjidhin çështjet, natyrisht, jo drejt, duke vënë përpara 
prestigjin e Partisë dhe autoritetin e saj, në qoftë se 
mendojmë dhe punojmë në këtë mënyrë, ne nuk mund. 
t'i mbajmë dot pozitat e komandës që i kemi fituar. Dhe 
do të ishte një krim i madh që do të bënim ndaj Partisë 
dhe popullit në këtë rast. 

Shokët duhet të kuptojnë mirë rëndësinë e momen- 
tit dhe përgjegjësitë e tyre të mëdha. Sot drejtojmë një 
popull, drejtojmë një shtet, Partia jonë ka marrë fatet e 
vendit në dorë. Askujt nuk i lejohet të bëjë lëshime, të 
neglizhojë punën, të kënaqet me ato pak gjëra që di 
dhe të mos mësojë. Ata që veprojnë ndryshe s'janë ko- 
munistë të tipit të ri dhe dëmtojnë Partinë. Askujt nuk 
i lejohet të shkelë disiplinën e hekurt të Partisë, pa të 
cilën nuk mund të shkojmë përpara, të sakrifikojë punën 
që i është ngarkuar dhe ta lërë pa e kryer, për ta zëven- 
dësuar me rehatinë dhe qejfin. Komunisti i tipit të ri 
ndjen prehje dhe shlodhje vetëm atëhere kur ndërgje- 
gjja e tij është e qetë pse ai e ka kryer punën që i ishte 
ngarkuar edhe më mirë se duhej. Anëtari i Partisë duhet 
të jetë kudo në ballë, në çdo lëmë aktiviteti, ai të udhë- 
heqë masat në çdo drejtim, ai të shkëlqejë mbi të gjithë: 


1 së la tigueur” (frëngj.)) — nga zori. 

nga vullneti, nga dituria, nga. vendosmëria, nga durimi, 
nga modestia, nga drejtësia. Çdo anëtar partie duhet të 
mendojë në çdo moment se puna e tij e drejtë dhe e 
palodhshme forcon dhe ngre lart prestigjin e Partisë 
dhe e bën këtë të adhurohet prej masave. S'duhet të 
ketë anëtar partie që të mendojë ndryshe, pse atëhere ai 
s'meriton të qëndrojë në radhët e Partisë. 

Shokë, kjo shkollë hapet në momente të favorshme 
për ne, si në rrethanat e brendshme, ashtu edhe në ato 
të jashtme. Gjermania naziste u mposht, Bashkimi So- 
vjetik është në kulmin E forcës dhe të lavdisë, në shumë 
vende e sidomos në vendin tonë e në Jugosllavi, Partia 
Komuniste është' në komandë, por megjithkëtë, në asnjë 
minutë të mos harrojmë se reaksioni ndërkombëtar 
s'është mposhtur, përkundrazi ai përpiqet të fitojë po- 
zita, ai përpiqet të mëkëmbë klikat profashiste në dëmin 
tonë. Prandaj më tepër se kurrë duhet të jemi zgjuar, 
'kurdoherë në sulm për të zhdukur çdo mbeturinë fa- 
'shiste, të derdhim gjithë energjitë tona në punë e në 
luftë për rindërtimin e vendit. Dhe, që t'i bëjmë këto, 
“Quhet të kemi Partinë më të fortë se kurrë, të edukojmë 
dhe të çelnikosim kuadrot tanë. Të jemi kurdoherë të 
'zgjuar në politikën tonë të brendshme dhe të jashtme 
dhe asnjë minutë të mos i heqim sytë nga eksperienca 
“e Bashkimit të madh të Sovjetëve, nga shoku ynë i da- 
shur Stalin dhe, sikundërqë thotë Dimitrovi, ne duhet: 
—iTë mësojmë dhe të luftojmë — të luftojmë dhe të më- 
'sojmë. Duhet të dimë të bashkojmë mësimet e madh- 
nueshme të Marksit-Engelsit-Leninit-Stalinit, me qën- 
'drueshmërinë staliniane në punë dhe në luftë, me 
principin e papajtueshmërisë staliniane kundrejt armi- 

kut të klasës dhe kundrejt renegatëve të vijës bolshevike, 
me pajrikshmërinë staliniane përpara vështirësive dhe 
me realizmin revolucionar stalinianni 

Pra, të dashur shokë, unë s'kam përveçse t'ju uroj 
në emër të Byrosë Politike dhe të Komitetit Qendror të 
Partisë, suksese në punë, dhe t'ju këshilloj që të keni 
vëmendjen më të madhe në kurset, që të përfitoni sa më 
shumë, për interesin tuaj dhe për interesin e madh të 
Partisë sonë të dashur. 

Rroftë Partia jonë Komunistel 

Rroftë Partia heroike Bolshevike e BRSSI 

Rroftë shoku ynë i dashur. Stalini 


Botohet për herë të parë, si- 
pas origjinalit që gjendet në 
Arkivin Qendror të Partisë 


1 Shih: Gj. Dimitrov “Mbi kuadrote, botim i “Zërit të Po- 
pullit-r, Shtypshkronja “Bashkimi”, Tiranë 1945, £. 24. 


LETËR DËRGUAR PRESIDENTIT TË SHBA HERRI 
TRUMANIT NË LIDHJE ME TRAJTIMIN E MIRË QË 
U BËHET KRIMINELËVE SHQIPTARË TË LUFTËS 
NGA AUTORITETET ANGLO-AMERIKANE NË ITALI 


1 qershor 1945 


Shkëlqesë, 


Në emër të Qeverisë Demokratike të Shqipërisë 
kam nderin të vë në dijeninë Tuaj sa vijon: 

Komisioni qendror për zbulimin e krimeve të kri- 
minelëve të luftës dhe të armiqve të popullit i kishte 
kërkuar më 23 shkurt 1945 Komisionit ndërkombëtar 
për zbulimin e krimeve dhe të kriminelëve të luftës, do- 
rëzimin e një numri kriminelësh shqiptarë të luftës, që 
ndodheshin në kampet e përqëndrimit të Italisë, si në 
Bari, Leçe, Salerno e gjetkë. Kjo kërkesë e ligjshme e 
popullit shqiptar jo vetëm nuk pati përgjegje, por ne 
vërejmë me keqardhje se kriminelët më të poshtër shqip- 
tarë të luftës, si: Ali Këlcyra, Mithat Frashëri, Abaz 
Kupi, Kadri Cakrani, Koço Muka, Vehip Runa e shumë 
të tjerë, në vend që të mbahen në kampet e përqëndri- 
mit dhe të trajtohen si armiq duke marrë parasysh 
bashkëpunimin e tyre të vendosur me nazistët gjerma- 
në, ata trajtohen në mënyrën më të favorshme dhe lihen 
të lirë në qytetet e Italisë të vazhdojnë intrigat e tyre 

fashiste në dëm të popullit tonë dhe të njerëzimit për- 
parimtar. 

Një trajtim i tillë i kriminelëve shqiptarë të luftës, 
të cilët kanë kryer aq mizori në vendin tonë, nuk mund 
veçse të habitë popullin shqiptar, i cili ka një besim të 
patundur në drejtësinë e madhe për të cilën ai ka der- 
dhur aq shumë gjak. 

Fakti se këta kriminelë lufte nuk u dorëzohen 
autoriteteve shqiptare, në bazë të vendimit të Konferen- 
cës së Moskësi, e cila përcakton qartë se çdo kriminel 
lufte do të gjykohet në vendin ku ai ka kryer krimet e 
tij, si dhe trajtimi i favorshëm që u bëhet atyre nga 
autoritetet aleate në Itali, përbëjnë një padrejtësi dhe 
në të njëjtën kohë një fyerje ndaj popullit shqiptar, i 
cili ka bërë aq sakrifica për çështjen e përbashkët... 

Ju lutem të keni mirësinë të merrni parasysh dhe 
të rishqyrtoni kërkesat e drejta dhe të ligjshme të po- 
pullit tonë. 

Kryetari i Këshillit të Ministrave të 
Qeverisë Demokratike të Shqipërisë 
Gjeneral-Kolonel 


Enver Hoxha 


Botohet sipas origjinalit që 
gjendet në Arkivin e Shtetit 
të RPSH 


1 Është fjala për Deklaratën e J.V. Stalinit, F. Ruzveltit dhe 
U. Çërçillit mbi përgjegjësinë e hitlerianëve për krimet e kryera 
kundër popujve, që u bë e njohur gjatë punimeve të Konferencës 
së Moskës të Ministrave të punëve të jashtme (19—30 tetor 1943). 


SHOKU IM ALQI KONDI1 


1 korrik 1945 


Të njoha fare të ri dhe në kohën më të rrezikshme 
që kalonte atdheu. I fshehur në shtëpinë e një duhan- 
xhiu të varfër patriot tiranas të kisha lënë pjekjen e parë. 
Erdhe më takove, erdhe të merrje udhëzimet për orga- 
nizimin e kryengritjes së madhe. Të pashë të mitur e 
me trupin delikat, duart e tua të holla s'gjenin vend ku 
të futeshin nga turpi, por kjo vazhdoi pak minuta, pse 
me t'u parë, ne u bëmë shokë të pandarë, u lidhëm për 
jetë, zemrat dhe ndjenjat tona u bashkuan. Në dhomën 
e varfër të duhanxhiut tiranas, unë dhe ti s'ishim veçse 
dy ushtarë të thjeshtë të popullit, që kishim vendosur 
të luftonim dhe të vdisnim për pavarësinë e atdheut tonë 
të shtrenjtë. I 

Armiqtë na shanin për ndërmarrjen tonë: ata i qua- 
nin përpjekjet tona punë prej kalamajsh, por ne dinim 


1 Alqi Kondi (1925—1945) — Anëtar i Komitetit Qendror të 
Partisë Komuniste të Shqipërisë, Sekretar politik i Komitetit 
Qendror të Rinisë Komuniste Shqiptare dhe Sekretar i Përgjith- 
shëm i Bashkimit të Rinisë Antifashiste Shqiptare. U vra aksi- 
dentalisht më 24 qershor 1945. Me këtë rast shoku Enver Hoxha 
shkroi për gazetën 4Riniar këtë artikull. 

ç'bënim. Ti dhe shokët e tu ishit kalamaj nga mosha 
dhe nga trupi, por mendonit si burra të pjekur, se kishit 
shpirt dhe zemër të madhe. Ju ishit shtylla të revolucio- 
nit popullor: ju ishit ndër ata që, qysh në urdhërin e 
parë, filluat rezistencën. Ti Alqi, shoku im i vogël, ishe 
nga ata nxënës që në ditët e para të okupimit, me 
dhëmbë dhe grushte shtërnguar shkruanit në dërrasat 
e zeza të shkollave: “Poshtë Italia, do të luftojmë-i Ti 
Alqi, shoku im i vogël, ishe nga ata të demostratave të 
para, të përleshjeve me karabinierët në sheshin a“Skën- 
derbegr të Tiranës. 

Ti ishe shprehje vullneti e rinisë heroike që do të 
shpëtonte atdheun. Para gjokseve tuaja të çelnikta, ku 
rrihte zemra e një populli të tërë, do të thyheshin bajo- 
netat e armikut. Kjo ishte bindja jonë e patundur dhe 
s'u gabuam. 

Shoku im Alqi Kondi, të pashë të rriteshe në punë 
e në luftë: ndoqa me kujdes përparimin tënd të çudit- 
shëm, për të cilin kishte aq nevojë populli dhe lufta jonë. 
Ndjenjat e tua të pastra dhe ideali i madh që të frymë- 
zonte të burrëruan, të hapën sytë, të edukuan, të bënë 
të doje popullin me gjithë shpirt, të ndriçuan rrugën 
tënde të lavdishme, të dhanë kurajo, zemër, të bënë hero. 
Dhe jeta tënde prej militanti është plot heroizma. 

Ishe ushtar i bindur dhe i disiplinuar, i pajisur me 
të gjitha kualitetet. 

T'u dha urdhër të shkoje të organizoje rininë e Be- 
ratit, shkove, punove dhe luftove me vullnet të madh. 
Të kapi armiku, të burgosi, të torturoi për vdekje, gjoksi 
tënd i vogël kulloi gjak, por ti qëndrove i pathyer. Sapo 
dole nga burgu dhe ende me gjoksin me plagë t'u dha 

urdhër të shkoje në Elbasan. Ti shkove përnjëherësh, 
ushtar besnik i popullit. Për ty s'kish kuptim jeta pa 
luftë, pa përpjekje, pa rreziqe. Vajtja jote në Elbasan 
i dha hov luftës në atë krahinë. Kontingjente të rinjsh 
vinin nga Elbasani në Çermenikë, mbushnin brigadat 
tona, ata ishin plot entuziazëm, se kishin entuziazmin 
tënd që i kish frymëzuar. U thirre dhe t'u ngarkua një 
detyrë e rëndësishme politike në Brigadën Il. Ti qën- 
drove në lartësinë e detyrës. Momente të këqia kaloi kjo 
brigadë, luftoi kundër reaksionit të tërbuar, kundër 
gjermanëve, kundër dimrit dhe urisë, por ti s'u theve. 
Ashpërsia e luftës të nxiste për një luftë më të madhe. 

Alqi, shoku im, ti ishe një nga partizanët e më- 
dhenj të fitores, që s'u gabove në' gjykimet e tua: në 
punën tënde dukej një siguri e madhe dhe një gjykim 
i thellë. 

Me çlirimin e Shqipërisë na priste një punë e ma- 
dhe dhe shumë e vështirë: kishim mbi shpatulla rregu- 
llimin e një shteti të ri që duhej ndërtuar nga themelet, 
kishim në kurriz një vend të shkatërruar nga lufta, që 
e kërcënonte uria dhe vuajtja. Ty s't'u tremb kurrë syri. 
Si në luftë, ashtu dhe në problemet e pasluftës, zgjuarë- 
sia jote, vullneti yt, hovi yt në punë ishin një garanci e 
madhe për pushtetin e për popullin. Të thirra pranë me- 
je, në Sekretariatin e Përgjithshëm të Kryeministrisë, 
pse kisha nevojë për ndihmën tënde, kisha besim në 
punën dhe në gjykimet e tua. 

Në ty, o Alqi Kondi, shihja të riun e vendit tonë, të 


1 Me krijimin e Brigadës II S të UNÇSH në 1943, u ngarkua 
nga Komiteti Qendror i PKSH me përgjegjësinë e rinisë në 
brigadë. . 

riun e pastër, të drejtë, të guximshëm, të palodhur për 
kauzën e madhe të popullit. 

Dhe zemra ime është copëtuar për ty, pse humba 
një nga bashkëpunëtorët e mi më të shquar dhe populli 
shqiptar një nga bijtë e tij më trima dhe nga udhëhe- 
qësit e tij më të zot. 

Lufta tënde, përpjekjet e tua janë model për ne, 
për brezat e ardhshëm të vendit tonë. Në gjurmat e tua 
shkon një rini e tërë, një rini e shëndoshë dhe e pastër, 
që ka vendosur ta ndërrojë të shkuarën e saj të errët në. 
një të ardhshme të lulëzuar. Këtë rrugë ja ke caktuar 
ti dhe shokët e tu që shkritë jetën tuaj të re. Kujtimi yt 
dhe i shokëve të tu do të jetë i pavdekshëm dhe ai do 
të na japë zemër dhe vullnet për të korrur fitore të reja 
për popullin dhe atdheun që ju e deshët aq shumë. 


Botuar për herë të parë në Botohet sipas tekstit të 
gazetën sRiniar, Nr. 20, gazetës “Rintar, Nr. 20, 
I korrik 1945 1 korrik 1945 


URDHËR DITE DREJTUAR USHTRISË KOMBËTARE 
ME RASTIN E FESTËS SË KRIJIMIT TË SAJ 


10 korrik 1945 


Ushtarë, komandantë, përgjegjës politikë, 


Sot, me rastin e festës së madhe të ushtrisë, po ju 
drejtoj përshëndetjet e mia. Në Shqipërinë tonë të çli- 
ruar nga robëria e rëndë sot festohet me madhështi 
dhe për të parën herë dita e ushtrisë sonë heroike. Gji- 
thë populli shqiptar, me dashuri të madhe dhe me mi- 
rënjohje të pafund, është vënë përkrah ushtrisë së tij, 
që e shpëtoi nga kthetrat e armikut, që i dha lirinë dhe 
pavarësinë. 

Ju, bij të denjë dhe trima të popullit tonë, që sot 
formoni Ushtrinë Kombëtare, rrëmbyet pushkët dhe 
dualët malit, duke lënë parmendat, punëtoritë dhe shko- 
llat për të shpëtuar popullin nga zhdukja që e kërcënon- 
te, për të shpëtuar vatrat, pasurinë dhe nderin e mëmave 
dhe të motrave tona. Furtuna të tmerrshme kaluan mbi 
ne: fashistët italianë dhe gjermanë me urë në dorë u 
vunë zjarrin fshatrave dhe qyteteve tona, ata vranë 
barbarisht pleqtë, foshnjat dhe mëmat tona: ata mbu- 

shën burgjet dhe kampet e përqëndrimit me njerëz të 
pafajshëm dhe me patriotë. Po vullneti i madh i popu- 
llit tonë s'u mposht. Përkundrazi, ne përballuam ofensi- 
vat e mëdha të armikut dhe të tradhëtarëve, përballuam 
vuajtjet dhe torturat, përballuam urinë dhe dimrin, po 
i mposhtëm armiqtë dhe shërbëtorët e tyre. I mposhtëm, 
se ne mbronim kauzën e drejtë, mbronim dhe luftonim 
për çlirimin e atdheut, pse ne luftonim për të ardhmen 
tonë. 

Trimëria legjendare e partizanëve tanë kapërceu 
kufitë e atdheut dhe u bë simbol i rezistencës së pathyer 
të një populli të vogël, që lufton për kauzën e madhe të 
njerëzimit. Trimëria e Ushtrisë sonë Kombëtare ngriti 
lart emrin e Shqipërisë dhe e vuri këtë në një radhë 
me të gjithë shtetet e tjerë antifashistë që dhanë kontri- 
butin e tyre për fitoren. Fitorja e madhe mbi Gjermani- 
në naziste është e përbashkët dhe këtë fitore duhet ta 
mbrojmë me çdo kusht. 


Ushtarë, nënoficerë, oficerë, 


Ushtria jonë Kombëtare, e dalë nga gjiri i popullit, 
e përbërë nga djemtë më të mirë të tij, ashtu si ishte e 
gatshme, ashtu si u hodh në rreziqet më të mëdha të 
kësaj lufte për pavarësinë e vendit tonë, ashtu duhet të 
jetë edhe tani, më këmbë, e gatshme dhe më e fortë se 
kurrë për të mbrojtur lirinë e fituar me kaq sakrifica e 
gjak, për t'i siguruar atdheut indipendencën, integrite- 
tin tokësor, paqen e brendshme e të jashtme. Ushtria 
jonë Kombëtare duhet të jetë mburoja e çelniktë e popu- 
llit, e pushtetit, e demokracisë. Ajo duhet të jetë nga 

faktorët më me rëndësi të begatisë dhe të përparimit të 
popullit tonë. 


Ushtarë, nënoficerë, oficerë të Ushtrisë sonë Kom- 
bëtare, 


Detyrat tuaja janë aq me rëndësi sa dhe të shenjta. 
Nga puna juaj varet lumturia e vendit tonë. Prandaj të 
ruani dhe të forconi unitetin e ushtrisë sonë. Ushtria jonë 
të bëhet një vend. nderi dhe lavdie, ku të rreshtohen ve- 
tëm ata bij të popullit që janë të gatshëm në çdo kohë të 
punojnë, të luftojnë dhe të vdesin për atdhenë. Ushtria 
jonë të bëhet një shkollë e madhe për bijtë e popullit, 
ku ata të mësojnë artin modern luftarak, të zhvillojnë 
prirjet e tyre të vlefshme, të lartësojnë virtytet e mëdha 
të kombit tonë. Ushtria jonë të bëhet një ushtri moder- 
ne me tërë kuptimin e fjalës, një ushtri me disiplinë të 
hekurt dhe njëkohësisht të vetëdijshme. Në gjirin e saj 
të zhvillohet dashuria e pakufishme për popullin, për 
Partinë dhe për atdheun, dashuria dhe respekti për 
pushtetin, të zhvillohet dashuria e madhe për shoqi-sho- 
qin. Të mbahet kurdoherë e gjallë dhe të shtohet sa më 
shumë urrejtja për mbeturinat fashiste dhe për të gjithë 
armiqtë e popullit. Këto detyra që ju dalin përpara, t'i 
kryeni me përpikërinë më të madhe dhe me nder. Ai 
që s'i kryen këto, ai që s'e do ushtrinë — s'e do popullin, 
s'e do atdheun e nuk e ka vendin në ushtrinë tonë. 

Ngrejeni lart flamurin e ushtrisë sonë dhe në këtë 
flamur, ku janë shkruajtur me gjakun e mijëra shokëve 
tanë fitoret e shkëlqyera dhe të panumërta të përpjek- 
jeve legjendare të popullit tonë, të shtohen fitore të reja, 

fitore për mbrojtjen e paqes, për mbrojtjen e popullit, 
të indipendencës dhe të integritetit tokësor të vendit 


tonë. 
Rroftë Ushtria jonë Kombëtaret 


Komandanti i Përgjithshëm i Ushtrisë Kombëtare 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 
gazetën “Bashkimir, Nr. 168, zetës “Bashkimin, Nr. 168, 


12 korrik 1945 12 korrik 1945 


MESAZH DËRGUAR GJENERALISIMIT STALIN, 
KRYEMINISTRIT ÇËRÇILL DHE PRESIDENTIT 
TRUMAN NË KONFERENCËN E POTSDAMIT ME 
ANËN E TË CILIT KËRKOHET NJOHJA E QEVERISË 
DEMOKRATIKE TË SHQIPËRISË 


26 korrik 1945 


Shkëlqesë, 


Me rastin e mbledhjes së Konferencës historike të 
Potsdamit 1 jam i lumtur t'Ju shpreh në emër të popullit 
shqiptar dhe të Qeverisë Demokratike të Shqipërisë, si 
dhe në emrin tim, urimet më të sinqerta për sukseset e 
kësaj ndërmarrjeje të madhe fisnike për të mirën e gji- 
thë njerëzimit. 

Populli shqiptar, që ka luftuar me guxim dhe abne- 
gacion për kauzën e shenjtë të përbashkët, është plotë- 
sisht i bindur se sakrificat e shumta, gërmadhat dhe rrë- 


1 Konferenca e Potsdamit zhvilloi punimet nga 17 korrik 
deri më 2 gusht 1945 në qytetin e Potsdamit (Gjermani) me pje- 
sëmarrjen e kryetarëve të qeverive të BRSS, të SHBA dhe të 
Britanisë së Madhe. Ajo vendosi çmilitarizimin, denazifikimin 
dhe ndërtimin mbi baza demokratike të Gjermanisë së mundur 
në Luftën e dytë botërore (1939—1945). 

nimet që pësoi vendi, do të çmohen si duhet prej tre të 
mëdhenjve. Ai shpreson se një vendim që t'u përgjigjet 
dëshirave të tij nuk do të vonojë të mirret nga ana Juaj 
për njohjen e qeverisë së vet, që shpreh besnikërisht 
aspiratat e tija të thella dhe që, në bashkëpunim të 
ngushtë me aleatët e mëdhenj, e udhëhoqi në përleshjen 
e përgjithshme gjatë luftës së ashpër për lirinë dhe për 
pavarësinë e vendit të tij. 

Unë jam i sigurt se një vendim i tillë do t'i përfor- 
cojë ndjenjat e dashurisë dhe të mirënjohjes së popullit 
shqiptar kundrejt fuqive aleate dhe do t'i lejojë këtij të 
vazhdojë të japë kontributin e tij modest në veprën e 
paqes dhe të marrëdhënjeve miqësore në mes kombeve. 

Pranoni, Shkëlqesë, sigurimet e konsideratës sime 
më të madhe. 


Kryetari i Këshillit të Ministrave 
të Qeverisë Demokratike të Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimin, Nr. 179, zetës “Bashkimis, Nr. 179, 
26 korrik 1945 26 korrik 1945 


PËRSHËNDETJE NË EMËR TË QEVERISË 
DEMOKRATIKE TË SHQIPËRISË KONGRESIT 
TË PARË TË FRONTIT DEMOKRATIK 


5 gusht 1945 


Të dashur shokë: 


Në emër të qeverisë ju përshëndes nga zemra dhe ju 
uroj punë të mbarë. 

Lufta jonë e madhe jo vetëm që çliroi vendin nga 
okupatori dhe kuislingët, por zgjoi masat e gjera të po- 
pullit, i bëri këto të interesohen drejtpërdrejt për pro- 
blemet e vendit, e nxori popullin në planin e parë dhe i 
dha frenat e drejtimit dhe të qeverimit. Ardhja e popu- 
Vit në fuqi është garancia më e madhe dhe më e sigurt 
e së ardhmes së lumtur të atdheut tonë. Një popull që 
vetëqeveriset me tërë kuptimin e fjalës dhe që udhëhi- 
qet në punën e tij prej parimeve të drejta dhe të vërteta 
demokratike, ai popull është i destinuar të shkojë për- 
para. Populli shqiptar po shkon drejt kësaj rruge me 
sigurinë më të madhe, pse ai është i organizuar dhe i 
frymëzuar politikisht si duhet. 

Edukata politike e drejtë dhe organizimi i masave 
të gjera të popullit ishin kondita sine qua non të fitores 

mbi armikun. Këto qëndrojnë përsëri në planin e parë 
për realizimin e fitoreve të ardhshme. 

Të nxjerrim konkluzione të mëdha nga kjo luftë që 
na kushtoi kaq gjak dhe rrënime. Regjimet antipopu- 
llore dhe okupatori u përpoqën ta skllavëronin popullin 
tonë, ta mbanin në errësirë, ta përdornin si kafshë, t'ja 
lidhnin buzët me një fashë të fortë për ta hequr prej 
hunde për realizimin e qëllimeve të tyre. Gjatë pesëmbë- 
dhjetë vjetëve nën regjimin e Zogut populli ynë harroi 
ç'ishte liria e fjalës, liria e shtypit, liria e organizimit. 
Çdo tentativë në këtë drejtim mbytej me gjak, liri ki- 
shin vetëm hajdutët. Okupatori fashist ishte dhe më 
zanatçi për të shtypur popujt. Të paktë ishin ata që 
besonin thellësisht në ringjalljen e ndërgjegjes së popu- 
llit tonë, mbi të cilin kishin kaluar kaq valë mjerimi. 
Detyra e kësaj pakice ishte të ngjallte besimin e popullit 
shqiptar në forcat e tija të mëdha, të ngjallte besimin në 
fitoren e tij. Kjo gjë u arrit me edukimin politik të popu- 
llit dhe me organizimin e tij për luftë: këtë gjë e bëri 
Fronti Nacional-Çlirimtar. 

Anarki në organizim dhe në mendime do të thotë ta 
çosh popullin në greminë. Këtë gjë synonte reaksioni 
ndërkombëtar dhe fashizmi okupator, këtë metodë pune 
u këshillonte armiku i huaj tradhëtarëve shqiptarë. Kuis- 
lingët shqiptarë, nën maska të ndryshme, me mane- 
vra pseudonacionaliste dhe pseudodemokrate, krijuan në 
mendjen e mjaft njerëzve një kaos, që kishte për që- 
llim ndalimin e organizimit të popullit në një front të 
përbashkët lufte kundër fashizmit. Në fillim të luftës 
sonë, kur organizimi mungonte, armiku kishte dorë të 
lirë dhe manevronte më lirisht në fatin e vendit tonë, 

por me përmbushjen e programit të Frontit, çdo gjë 
ndryshoi, pse ndër kampet ndërluftuese qëllimet dhe 
metodat ndryshonin qind për qind. Nga një anë lufto- 
hej për popullin dhe me popullin dhe nga ana tjetër kun- 
'dër popullit dhe me okupatorin. Kauza e drejtë e popu- 
'Nlit do të fitonte patjetër, sikundërqë fitoi. 

Ushtria e popullit u ngrit më këmbë, e fortë dhe 
i'sulmuese. U rrëzua pushteti i vjetër dhe antipopullor dhe 
në vend të tij u ngrit pushteti demokratik i këshillave. 
“Populli shqiptar u lidh ngushtë me Frontin Nacional- 
—Çlirimtar, sepse kuptoi qëllimet e lëvizjesi, që ishin. 
qëllimet dhe aspiratat e tija. Me ndërgjegje të plotë 
populli kuptoi se duhej të organizohej në Front, për ta 
luftuar si duhej okupatorin dhe tradhëtarët, ai kuptoi 
'se duhej të vepronte i disiplinuar në konditat e vështira 
të luftës. Populli shqiptar, me nuhatjen e tij të shëndoshë 
“dhe me edukatën politike, që fitoi pak nga pak, arriti të 
kuptojë situatat që krijoheshin dhe problemeve që i 
'shtroheshin përpara t'u gjente zgjidhje. Këtë edukatë 
politike ai e mori në Front, i cili edukonte dhe drejtonte 
'masat në luftë për çlirim, në luftë për marrjen e pushte- 
tit, në luftë për rindërtimin e vendit dhe përmirësimin e 
gjendjes. Front politik i gjithë popullit, Front Demokra- 
tik, ja ç'i duhej Shqipërisë në kohën e luftës, ja ç'i duhet 
Shqipërisë tani në kohën e paqes, sepse detyrat që na 
vihen përpara në këto kohëra janë aq të rëndësishme dhe 
vitale, sa edhe ato të kohës së luftës. Këto detyra nuk 
mund të kryhen vetëm, nuk mund t'i kryejnë as pesë 
'dhe as njëqind veta. Sikundër problemet e luftës u zgji- 


1 Lëvizja nacional-çlirimtare. 

dhën vetëm me pjesëmarrjen aktive të të gjithë popullit 
tonë, ashtu edhe problemet e sotme mund të zgjidhen 
vetëm kur i gjithë populli të interesohet, të aktivizohet, 
të edukohet dhe t'i marrë me shpirt e me zemër të gjitha 
çështjet, që janë vetëm çështjet e tija. Këtu do të qën- 
drojë detyra dhe roli i madh dhe historik i organizatës 
politike të Frontit. Në Front, me përjashtim të fashistë- 
ve dhe të profashistëve, të gjithë jo vetëm që kanë ven- 
din e tyre, por është detyrë e shenjtë të marrin pjesë 
aktivisht. Fronti i popullit duhet të bëhet tribuna e ma- 
dhe e popullit, ku të gjithë të shfaqin lirisht mendimet 
e tyre, të rrahin problemet e vendit, të jenë frymëzuesit 
dhe njëkohësisht mbrojtësit më të vendosur të vendime- 
ve, të ligjeve e të dekreteve të pushtetit e të qeverisë. 
Asgjë nuk mund të realizohet në rast se pushtet dhe 
popull nuk është një njësi e fortë, e koordinuar, e orga- 
nizuar. Pa këtë njësi të shëndoshë nuk mund të fitohej 
lufta, nuk mund të mbrohet pavarësia jonë e fituar me 
kaq gjak e sakrifica, nuk mund të shfarosen nga rrënjët 
mbeturinat e tradhëtisë, nuk mund të demaskohen ata 
që në errësirë përpiqen t'i hedhin zgjedhën në qafë për- 
sëri popullit. Pa pjesëmarrjen e gjithë popullit do të 
ishte shumë zor të realizoheshin sukseset që kemi arritur 
në çdo lëmë aktiviteti brenda këtyre dhjetë muajve. Si 
mund të realizohen reformat e mëdha shoqërore dhe 
ekonomike që qeveria ka në program dhe që populli i 
dëshiron me këmbëngulje dhe me gjithë shpirt se janë 
të drejtat e tija, se për realizimin e tyre ai u vra e u dogj, 
po s'ekzistoi ky unitet i fortë mendimesh dhe pikëpa- 
mjesh, po s'ekzistoi entuziazmi dhe vrulli i të gjitha ma- 
save në punë2 Këtu qëndron roli i madh i organizatës së 

Frontit. Stili i punës, entuziazmi, pjekuria në mendime, 
qëndrimi i drejtë politik dhe realizimet në Shqipërinë e 
re demokratike do të jenë pasqyra e Frontit. Çdo gjë do 
të dalë e përsosur kur Fronti të jetë në lartësinë e dety- 
rave të tija, kur Fronti të ketë bashkuar gjithë popullin 
në gjirin e vet, kur popullin ta edukojë politikisht, ta 
mobilizojë dhe në mënyrë të organizuar të bëhet krah i 
pushtetit e i qeverisë për realizimin e gjithë planeve të 
punës. Ekziston një mendim i gabuar që duhet luftuar 
dhe që përmblidhet në këto shprehje: sTë presim se 
mendon qeveria për këtë punë: e zgjidh qeveria këtë 
gjër, etj. Kjo mënyrë të menduari ishte e përshtatshme 
për regjimet e kaluara, ku populli ishte një faktor i-do- 
rës së dhjetë, po jo për kohën e sotme.. Forca e qeverisë 
së sotme qëndron te populli. Dhe kur qeveria thotë të 
luftojmë fashizmin dhe mbeturinat e tij, të luftojmë spe- 
kulimin, të forcojmë pushtetin, të forcojmë ushtrinë, të 
zbatojmë drejtësisht ligjet dhe vendimet, qeveria i bën 
thirrje gjithë popullit të aktivizohet në këtë drejtim, të 
luftojë ashpërsisht. Me një punë të tillë dinamike dhe 
me një luftë të ashpër dhe sistematike, ne do t'u presim 
hovin atyre që përpiqen çdo ditë të pengojnë fitoren e 
plotë të një demokracie përparimtare, që përpiqen të 
ruajnë pozitat e tyre të privilegjuara dhe mallin e gra- 
bitur prej popullit. Këtu qëndron roli i madh i Frontit 
në zhdukjen e mentaliteteve të trashëguara nga e shku- 
ara e zezë. 

Lufta e edukoi popullin të. vërë përpara interesit të 
thjeshtë vetjak, interesin e madh të përgjithshëm dhe për 
këtë interes të përgjithshëm ai të sakrifikojë çdo gjë gjer 
edhe jetën e tij. Populli e kuptoi se interesi i thjeshtë 

vetjak do të shikohet dhe do të përmbushet kur interesi 
i përgjithshëm të shihet me një sy objektiv dhe të puno- 
het në këtë drejtim. Fronti e ka për detyrë që këtë fitore 
të luftës ta mbajë gjallë, se vetëm në këtë mënyrë do të 
zgjidhen problemet e mëdha dhe të përgjithshme, zgji-' 
dhje që plotëson dhe nevojat individuale. Një nga pro- 
blemet e rëndësishme, që do të na vihen në këto momen- 
te, është dhe zgjedhja e Asamblesë Kushtetuese, e cila 
do të bëjë Statutin e Shtetit dhe do të caktojë formën e 
regjimit. Këtu Fronti duhet të luajë rolin e madh dhe të 
luftojë për Asamblenë Kushtetuese, të pregatitë politi- 
kisht popullin për zgjedhjet, të bëjë që në këtë asamble 
të madhe historike të përfaqësohet populli që ka vuaj- 
tur, që ka luftuar, populli i ndershëm dhe punëtor, me 
një fjalë populli punonjës e patriot shqiptar, i cili t'i japë 
vendit të vet regjimin që ai dëshiron. 


Shokë, 


Populli që na ka deleguar në këtë kongres ka pasur 
besim të madh te ne dhe ne duhet ta meritojmë këtë 
besim. Duhet me vëmendje të madhe të ndjekim punimet 
e këtij kongresi, të përfitojmë nga këto mësime dhe pas 
këtij kongresi Fronti Nacional-Çlirimtar, që ka korrur 
kaq suksese gjer tani, të bëhet organizata e gjithë popu- 
Vit, Fronti i popullit dhe të korrë suksese të lavdishme. 

Rroftë Kongresi i parë i Frontiti 

Rroftë populli shqiptari 


Botuar për herë të parë në Botohet sipas tekstit të ga- 
gazetën “Bashkimin, Nr. 189, zetës “Bashkimi”, Nr. 189, 
7 gusht 1945 7 gusht 1945 


FJALA E MBAJTUR ME RASTIN E ZGJEDHJES 
PRESIDENT 1 FRONTIT DEMOKRATIK 


8 gusht 1945 


Të dashur shokë, 


Ky besim dhe ky entuziazëm që shfaqni, më mbush 
zemrën me kurajo të madhe, pse shoh që populli ynë 
është më i vendosur se kurrë për të mbrojtur të drejtat 
e tija. Dhe unë si djalë i popullit, po ju betohem se besi- 
min që ka populli te unë dhe te shokët e mi, do të bëjmë 
çmos, gjer në vdekje, që ta meritojmë. 

Populli ynë, i cili bëri kaq sakrifica, që derdhi kaq 
gjak, meriton të rrojë më mirë dhe ne, të gjithë sa jemi 
këtu, përfaqësuesit e popullit, kemi bindje se me këtë 
entuziazëm, vullnet dhe guxim do të arrijmë nga suksesi 
në sukses. Unë dhe shokët e mi, që do të zgjidheni në 
Kryesinë e Frontit, ju sigurojmë se do të vëmë të gjitha 
energjitë dhe forcat tona që Fronti të bëhet me të vërtetë 
organizata politike për ta drejtuar popullin drejt një së 
ardhmeje të lumtur. Për t'ja arritur këtij qëllimi populli 


1 Presidenti i Frontit Demokratik u zgjodh drejtpërdrejt 
nga kongresi, përpara se të zgjidhej Këshilli i Përgjithshëm. 

ynë duhet të sqarohet për çdo gjë, pse vetëm në këtë 
mënyrë ai do të mund të përmirësojë gjendjen e tij. 

Këto detyra të Frontit janë me një rëndësi të jasht- 
zakonshme. Prandaj ju, shokë delegatë, që do të shkoni 
tani nëpër krahinat, duhet që këto detyra t'i zbërtheni në 
popull, t'i konkretizoni dhe të bëni që ai t'i përvishet 
punës me mish e me shpirt, pse nga rezultati dhe nga 
puna jonë do të varet e ardhmja e vendit. 

Me brohoritje ju kërkoni Republikën Demokratike. 
Patjetër kjo është dëshira e popullit dhe, po të punojmë 
si duhet ne të Frontit, po të sqarohet mirë populli mbi 
regjimet e vjetra, regjimet e satrapëve, regjimin e Zogut 
dhe regjimin e fashizmit, ai patjetër do të votojë për 
Republikën. 

Ju faleminderit edhe një herë dhe ju uroj punë të 
mbarë. 

Rroftë populli shqiptari 


Botuar për herë të parë në Botohet sipas tekstit të ga- 
gazetën “Bashkimin, Nr. 191, zetës “Bashkimin, Nr. 191, 
9 gusht 1945 9 gusht 1945 


FJALA E MBYLLJES NË KONGRESIN E PARË TË 
FRONTIT DEMOKRATIK 


9 gusht 1945 


'Të dashur shokë, 


Kongresi ynë i madh mori fund më sukses. Për pesë 
ditë rresht u manifestuan, në mënyrë të shkëlqyer, vull- 
neti i madh dhe dëshirat e popullit tonë. Kjo gjë u bë me 
një entuziazëm, me një bindje dhe me një besim edhe 
më të madh se ai i kohës së luftës. Kjo tregon se populli 
ynë është plot dinamizëm dhe ecën kurdoherë përpara. 
Kjo duhet të na gëzojë dhe të'na forcojë për punën tonë. 

Fronti Demokratik është bërë një realitet i shëndo- 
shë, pse ai është i gjithë populli ynë i pajisur me virtytet 
e larta dhe me ndjenjat e holla që karakterizojnë njerëzit 
e vendit tonë. Fronti ynë është bërë një realitet, pse ci- 
lido që bën pjesë në të ka kuptuar rolin që duhet të luajë 
në jetën kolektive, ai ka kuptuar se duhet të jetë një 
ndërtues i ndërgjegjshëm. Me këto cilësi duhet të për- 
piqemi të pajisim gjithë popullin tonë. 

Nuk dua të zgjatem mbi detyrat e Frontit, pse këto 
u prekën shumë dhe si duhet, vetëm dua të ritheksoj 
edhe një herë karakterin demokratik të Frontit. Gjaku 


AS ENVER HONIHA 


i shenjtë i popullit tonë u derdh për ngritjen e një demo- 
kracie të vërtetë dhe jo për një demokraci false. Prandaj 
s'duhet ta lejojmë kurrë që Fronti të bëhet arma e disa 
prapanikëve që do të përpiqen arbitrarisht ose me më- 
nyra tarafi të zgjidhin çështjet dhe problemet në intere- 
sin e tyre vetjak. Fronti duhet të jetë arma politike e 
gjithë popullit, ajo që do të edukojë masat, do të sqarojë të 
gabuarit dhe do të demaskojë armiqtë e popullit. Të gjithë 
njerëzit s'janë njësoj,. këtë e dimë të gjithë dhe s'them 
ndonjë gjë të re, por të dish t'i marrësh njerëzit ashtu si 
janë me të mirat dhe të metat ec tyre e t'i çosh në rrugën 
e mbarë të përparimit për të mirën e përgjithshme, kjo 
është një punë tjetër dhe shumë delikate, që s'e bën dot 
çdo njeri, por që Fronti ynë duhet ta bëjë. Që ta bëjmë 
këtë gjë duhet të luftojmë sektarizmin dhe paragjykimet 
në punën tonë. Ta lëmë lirisht tjetrin të flasë, të shprehet 
pa ndrojtje, të kritikojë gabimet që mund të bëjnë njerë- 
zit e pushtetit, qoftë ky dhe nga ata që kanë humbur tre 
djem në luftë, ose janë plagosur pesë herë. Çdo njeri mund 
të gabojë dhe me një kritikë të tillë të shëndoshë pu- 
nët shkojnë përpara dhe Fronti ynë e pushteti bëhen më 
demokratikë. Është një gabim të cilësojmë disa njerëz 
përnjëherë si reaksionarë dhe të refuzojmë kontributin 
e tyre. Ka shumë nga këta njerëz që u dhimbet çështja 
e popullit, që për një arësye ose për një tjetër kanë qën- 
druar larg e neutralë përpara evenimenteve të mëdha 
që ndryshuan krejt situatën në vendin tonë. Këta njerëz 
janë akoma të dezorientuar, por unë kam bindjen se ata 
mund të bëhen njerëz të mirë, po të dimë të punojmë 
me ta. Sjellja jonë e mirë me ta s'do të thotë aspak 
Oportunizëm kundrejt tyre, por është vetëm një qëndrim 

i drejtë i njerëzve që nuk lodhen për të shkëputur nga 
thonjtë e reaksionit mendje dhe krahë që t'i shërbejnë 
popullit. Në punë do t'i shohim këta njerëz në janë të 
mirë a të këqinj, në punë do t'u shohim zotësinë dhe 
vlerat e tyre, në punë do të shoshiten të këqinjtë dhe do 
të luftohen armiqtë e popullit. Të mos kemi frikë nga 
këta njerëz, se kalaja e popullit është shumë e fortë dhe, 
po të punojmë në këtë drejtim, ajo do të forcohet edhe 
më tepër. Shihni si bien në dorën e drejtësisë kuislingët 
njëri pas tjetrit. Dje ishte radha e Pater Anton Harapit 
dhe e Lef Nosit, u shfaros krejt banda e Abaz Kupit me 
Bilal Kolën e Macukullës në krye, kurse nesër do të 
jetë radha, patjetër, e disa banditëve si Gjon Markaj që 
kanë shtypur popullin trim të Veriut dhe që tani s'gjejnë 
vend ku të futen. Këta njerëz s'i mban vendi, ata i ndjek' 
populli këmba-këmbës për t'u hakmarrur. E vetmja 
shpresë e këtyre banditëve ka qenë dhe është bajoneta e 
huaj. E pamë sa u vlejtën bajonetat gjermane dhe italia- 
ne. Kohërat ndryshuan për ta dhe për Shqipërinë. Lufta 
e drejtë dhe heroike e popullit tonë dhe puna e pastër 
që bëhet në Shqipërinë e re shikohen me admirim nga 
gjithë vendet përparimtare. Pozitat tona ndërkombëtare 
forcohen dita-ditës. Le të lehin dhe le të spekulojnë të 
gjithë ata parazitë, që s'kanë asnjë vlerë morale, mbi vo- 
nesën e njohjes së qeverisë sonë. Qeveria jonë duhet të 
njihet dhe klikat e reaksionit ndërkombëtar s'do të jenë 
dot në gjendje që të shtypin vullnetin e popujve të lirë, 
ata s'do të jenë dot në gjendje t'u fshehin për shumë 
kohë popujve përparimtarë të vërtetën e madhe mbi 
Shqipërinë. Opinioni i përbotshëm po sqarohet dita-ditës 
për situatën e vendit tonë. Korrespondentë të gazetave 

të mëdha të Evropës dhe të Amerikës kanë ardhur të 
bien në kontakt me popullin tonë të vogël që hodhi në 
balancën e luftës antifashiste çdo gjë që kishte. Ata do 
të shohin me sy dhe duhet të sqarojnë popujt e tyre sa e 
ashpër ka qenë lufta jonë, sa besnikë i kemi qëndruar 
dhe po i qëndrojmë aleancës së madhe, sa e gjerë dhe e 
vërtetë është demokracia jonë, sa me shpirt e me kurajo 
i është përveshur populli ynë i varfëruar punës për rin- 
dërtim. Ata do të çuditen, pse në asnjë vend të botës nuk 
ka ngjarë që brenda pesë muajve, pa ndihmën e askujt 
dhe me gjithë varfërinë .e madhe, të ngrihen në këmbë 
gjithë urat në Shqipërinë tonë, ura që regjimit të Zogut 
i janë dashur pesëmbëdhjetë vjet për t'i ndërtuar. Dhe 
një i lehtë nga mendja mund të kuptojë se këto mreku- 
lira nuk bëhen përveçse në ato shtete ku pushtet dhe 
popull janë një dhe të pandarë, në ato shtete ku armiqtë 
e popullit zbulohen dhe dënohen, në ato shtete. ku ka 
demokraci. Numërohen me gisht ato shtete demokratike 
të pasluftës, ku reformat e mëdha sociale dhe ekonomi- 
ke po bëhen me një ritëm të shpejtë dhe me sukses të 
madh, ku thërritet populli lirisht të votojë për çdo gjë 
në mënyrën më demokratike për Asamblenë e madhe 
Kushtetuese, për formën e regjimit që dëshiron t'i japë 
vendit të tij. Një nga këto vende të pakta, me të vërtetë 
demokratike është Shqipëria. Prandaj asgjë s'na tund, 
pse jemi në rrugë të drejtë. Ta ndjekim këtë rrugë me 
krenari dhe me ballë hapët për të mirën e popullit tonë 
dhe për të mirën e blokut të madh të popujve përparim- 
tarël Fatet e vendit tonë janë vetëm në duart tona dhe 
të askujt tjetër, prandaj të mos na zërë gjumi gjersa t'ja 
sigurojmë qind për qind atdheut të ardhmen më të lum- 

tur. Sa për të drejtat tona në fushën ndërkombëtare, të 
cilat duhet të na njihen patjetër, kemi të drejtë të themi 
me krenari se s'na dhurohen, por i kemi fituar me gjak 
e me djersë dhe i kemi merituar plotësisht. 


Shokë të dashur, 


Të shtërngojmë radhët tona, të forcojmë bashkimin 
e gjithë popullit tonë, ta bëjmë Frontin tonë Demokratik 
një barrierë të çelniktë, ku armiku të mos gjejë asnjë të 
çarë për të na dëmtuar, të punojmë pareshtur dhe pa u 
lodhur për vendin tonë. Ky duhet të jetë betimi solemn i 
njerëzve të rinj të Shqipërisë së re demokratike që duhet 
t'i bëjnë popullit të tyre të dashur. 

Rroftë populli shqiptari 

Rroftë Fronti ynë Demokratiki 


Botuar për herë të parë në. Botohet sipas tehkslit të ga- 
gazetën “Bashkimin, Nr. 192, zetës “Bashkimin, Nr. 192, 
10 gusht 1945 10 gusht 1945 


TA KUPTOJMË SI DUHET REFORMËN AGRARE 1 


2 shtator 1945 


U realizua më në fund ëndrra e katundarëve tanë, 
ëndrra e gjyshërve dhe e stërgjyshërve të tyre, ëndrra e 
gjithë patriotëve të vjetër e të rinj, ëndrra e të gjithë 
atyre që e duan popullin shqiptar dhe Shqipërinë. Ka- 
tundarët tanë u gdhinë me tokë të tyre. 

Vendimi historik i Këshillit Antifashist ” po depër- 
ton si rrufe në gjithë Shqipërinë dhe te dera e kasolles, 
çdo bujk shqiptar me duart në ijë, i lodhur e i këputur 
nga vuajtjet e shekujve, po me kryet lart dhe mushkë- 
ritë plot ajër të pastër dhe të lirë, do t'i thotë gruas dhe 
kalamajve: “S'jemi më skllevëri Sot gjithë toka është e 
jona, përjetë e jonal- Dhe shpirti i tij i zhuritur do të 
çohet lart e me lot në sy do të kujtojë burrat që ranë 
dëshmorë në këtë luftë të madhe për lirinë e tij, për të 
drejtat e tij. 

Fitorja është e madhe dhe kjo u arrit se u derdhën 
rrëke gjaku, se i gjithë populli u bashkua si një trup 


1 Artikull botuar në gazetën “Bashkimiv me rastin e shpa- 
Iljes së “Ligjit të reformës aprarer. U 

2 Është fjala për -Ligjin e reformës agrarer, aprovuar nga 
Kryesia e Këshillit Antifashist Nacional-Çlirimtar më 29.8.1945. 

përpara rrezikut të madh dhe të përbashkët, se populli 
u udhëhoq nga parime të drejta dhe të shëndosha, që 
përfaqësonin dëshirat dhe aspiratat e tij dhe se u udhë- 
hoq nga djemtë që dualën nga gjiri i tij plot plagë. Këto 
janë arësyet e fitoreve, që tani i ka kuptuar i madh e 
i vogël. 

E shkuara e katundarisë sonë ka qenë e zezë: feuda- 
lët xhelatë, Vrionasit, 'Vërlacët, Toptanasit, bejlerët e 
Këlcyrës e të Libohovës, Bushatllinjtë, Zogu dhe Krosët 
e të tjerë, i kishin pirë gjakun katundarit tonë. Jeta për 
këtë ishte skëterrë. Katundarët tanë gjatë historisë janë 
çuar me pushkë në dorë kundër këtyre satrapëve për të 
fituar lirinë e dëshiruar. Këto kryengritje katundarësh 
janë mbytur në gjak, se s'ishin të organizuara si duhej 
dhe ishin me karakter të ngushtë lokal. Katundarët e 
Mallakastrës me trimin Rrapo Hekalit luftuan, por lëvi- 
zja e tyre s'mori hov, u lokalizua dhe u shtyp. Katun- 
daria e Shqipërisë së Mesme mori zjarr, u bë një lëvizje 
serioze kundër feudalëve latifondistë. “Rebelëtr e Haxhi 
Qamilit ” dogjën kullat e bejlerëve, rrëmbyen pasuritë e 
tyre, tokat e tyre, por feudali Esat Toptani i shpartalloi, 
i vrau, i dogji katundarët trima të Shqipërisë së Mesme 
dhe u hodhi përsëri zgjedhën shekullore. Nipërit e Esat 
Toptanit, Zogu dhe klika e tij e bejlerëve të degjeneruar 


1 Rrapo Hekali, fshatar nga Hekali i Mallakastrës, një nga 
udhëheqësit e kryengritjes fshatare të Shqipërisë së Jugut në 
vitet 1847—1848 kundër zbatimit të reformave të Perandorisë 
Otomane, që shkaktonin rrënimin ekonomik të masave fshatare. 

2 Haxhi Qamili, udhëheqës i kryengritjes fshatare të Shqi- 
përisë së Mesme në vitet 1914—1915. U vra nga forcat e feu- 
dalit Esat Pashë Toptani. 

dhe hajdutë, për pesëmbëdhjetë vjet punuan për të for- 
cuar pozitat e tyre në kurrizin c katundarit. Lumo 
Skëndot, Ali Këlcyrët, Bushatllinjtë, Qemal Vrionët, 
Shefqet Vërlacët e Biçakçinjtë dhe të gjithë shokët e 
tyre u lidhën me okupatorin për të përjetësuar traditat 
e vjetra të feudalizmit, u lidhën me okupatorin që kishte 
shkelur vatrat tona e të katundarisë në radhë të parë. 
Ata u bashkuan me atë armik që synonte kolonizimin e 
Shqipërisë nga Italia, me atë armik që përpiqej të bënte 
popullin shqiptar skllav të bejlerëve, të gjermanëve dhe 
të shërbëtorëve të tij shqiptarë. 

Por sot kjo ëndërr e tmerrshme mori fund, ua shty- 
pëm kokën gjakpirësve feudalë. Reforma agrare i dha 
grushtin e vdekjes klasës feudale dhe e mbylli përgjith- 
një faqen e historisë së saj plot tmerr, turp, shfrytëzim 
dhe gjak. 

Sot ndërroi faqja e Shqipërisë, mbi të fryn një erë 
e re, fryn era e lirë e maleve tona, fryn era e lirisë, për 
të cilën dhanë jetën e tyre me mijëra djem të popullit, 
fryn era e reformave të mëdha që do të lulëzojnë vendin 
dhe do ta çojnë popullin në sferat më të larta sociale, 
ekonomike dhe kulturale. 

Reforma e madhe e sotme e ndarjes së tokës duhet 
të kuptohet drejt prej të gjithëve: prej atyre që përfitoj- 
në nga kjo reformë dhe prej atyre që preken. Përjash- 
tojmë ata njerëz që preken nga kjo reformë, feudalët 
çifliksahibinj, për të cilët e dhamë mendimin tonë më 
lart dhe që është mendimi i gjithë popullit shqiptar. 

Po të studjohet me kujdes reforma jonë. agrare, do 
të shikohet se legjislatorët e popullit tonë janë përpje- 
kur të godasin përgjithnjë feudalizmin shtypës dhe 

shfrytëzues dhe të mbrojnë katundarin e varfër dhe ka- 
tundarin e mesëm. Ligji i reformës agrare zhduk sis- 
temin e çifliqeve të mëdha të shtetit dhe private në favor 
të katundarëve, ndan pronat tokësore të katundarëve në 
një mënyrë të drejtë dhe të mjaftueshme për të gjithë. .. 
Reforma agrare, natyrisht, u bë për të ndihmuar katun- 
darët dhe në radhë të parë katundarin e varfër dhe, që 
të mundim të përballojmë kërkesat e mëdha që paraqi- 
ten, u desh që të preken pronarë të mesmë jo bujq, që 
rrinë nëpër qytete dhe merren me profesione të tjera. 
Kjo është e natyrshme: gjithkush punën e tij. Nga ana 
tjetër, dhe kjo është një masë e drejtë, reforma godet të 
gjitha ato forma të parazitizmit dhe tendenca të theksu- 
ara në një kategori pronarësh, që kërkojnë të. bëjnë një 
jetë të rehatshme me të ardhura të bollshme dhe pa 
kurrfarë mundimi. Toka e punuar në vendin tonë nuk 
është në sasira të mëdha. Për të mundur të shtojmë sa- 
sinë e tokës së punuar dhe të kënaqim që të gjithë, du- 
het punë, duhen bonifikime, të cilat qeveria i ka në pro- 
gramin e vet, por që nuk mund të realizohen përnjëherë. 
Në fushat e gjera do të vendosen një numër i madh buj- 
qish, por në disa vende, si për shembull, në Dropull e në 
afërsi të disa qyteteve ku ka bujq dhe që njëkohësisht 
pronari i tokësi ka aq pak tokë, saqë ligji i reformës nuk 
e prek, detyrohemi ta shpronësojmë këtë pronar në favor 
të bujkut. 


1 Është fjala për zanatçinj ose njerëz të profesioneve të 
ndryshme që banonin nëpër qytete dhe që zotëronin edhe ngastra 
tokash të cilat nuk i punonin vetë, por ua jepnin për t'i punuar 
fshatarëve pa tokë ose me pak tokë, kundrejt shpërblimit në të 
holla ose me prodhime bujqësore. 

S'mund të kuptohet ndryshe një demokraci pa bërë 
reforma të mëdha shoqërore, ekonomike, politike dhe 
kulturale dhe, në radhë të parë, pa bërë reformën agrarc 
e sidomos në një vend si yni, ku feudalizmi ekzistonte 
në formën e tij më të egër, ku bujku shfrytëzohej nga 
ana e beut latifondist.. 

Lufta e madhe e çlirimit u bë dhe u udhëhoq nga 
këto parime. Katundarët tanë, gati në tërësi, i kuptuan 
dhe i përvetësuan parullat e kushtrimit dhe u hodhën pa 
rezerva në luftë, ata dhanë kontributin më të madh në. 
luftën e çlirimit. Ata u treguan aleatë besnikë të klasës 
punëtorc dhe të Partisë së lavdishme të saj: Partisë Ko- 
muniste të Shqipërisë. Ata u bashkuan pa rezerva me 
Frontin Nacional-Çlirimtar: ata me punëtorët dhe me 
intelektualët e Shqipërisë krijuan frontin e çelniktë, që 
theu armikun dhe që ndërton Shqipërinë e re. Duhet të 
vazhdohet kjo traditë e madhe e luftës, tradita e bash- 
kimit të shëndoshë të të gjitha shtresave të popullit pu- 
nonjës e patriot se vetëm atje është e ardhmja kurdohe- 
rë më e mirë e vendit tonë. Këtu e kishim fjalën kur 
përmendëm më lart se kjo reformë duhet të kuptohet 
drejt prej atyre që përfitojnë dhe prej atyre që preken. 
Pa sakrifica nga të gjithë asgjë s'arrihet, pa sakrifica 
dhe vetëmohim nuk fitohej lufta dhe liria. Njerëzit me 
vullnet të mirë do ta kuptojnë: me rezultate do të tre- 
gojnë se reforma agrare, e cila prek një kategori njerë- 
zish dhe favorizon një pjesë tjetër, u bë në të mirën e 
të gjithë popullit shqiptar. Reforma agrare s'do të sillte 
frytet e dëshiruara, në rast se kjo reformë nuk do të 
shoqërohej prej reformave të tjera dhe nuk do të shkonte 
krahas me ndërmarrje të tjera të guximshme në lëmin 

ekonomik. Këto reforma dhe ndërmarrje janë të sigu- 
ruara, do të realizohen, pse kemi pushtetin, i cili është 
në duart e popullit. Ja garancia për të gjithë, për të gji- 
thë ata që duan të rrojnë me nder, të rrojnë të lirë dhe 
të fitojnë bukën me djersën e ballit. Patjetër, s'flasim 
për parazitët dhe dembelët, pse ata e kanë humbur da- 
vanë në rast se nuk ecin me stilin c ri të punës dhe 
të jetës. 

Fshatarësia që favorizohet me reformën agrare, du- 
het të qëndrojë e ndërgjegjshme, ashtu si ka qenë në 
kohërat më të rrezikshme që kalonte atdheu, duhet të 
kuptojë mirë detyrën e madhe ndaj shtresave të tjera të 
vendit tonë, ndaj punëtorisë, ndaj intelektualëve shqip- 
tarë, ndaj mbarë popullit. Çdo katundar do të ketë tokën 
e tij, atë duhet ta punojë me gjithë forcat e tija, me ato 
mjete që ka, me thonj e me dhëmbër, si thotë populli 
ynë. Qeveria do të bëjë çmos që ta ndihmojë katundarin 
me farë, me vegla, me kafshë, me bonifikimet, por për- 
sëri një fjalë e urtë thotë: -NNem të të japr. Qeveri e po- 
pull janë një. Asgjë s'do të na bjerë nga qielli. Me duart 
tona do të ndërtohet çdo gjë. Të zhduket pikëpamja në 
kuptimin e vjetër: “Na ndihmon qeveria-. Po, qeveria do 
të ndihmojë, pse për t'i shërbyer popullit është zgjedhur. 
Qeveria drejton energjitë e mëdha të popullit në rrugën 
e përparimit, rregullon pasuritë e popullit në fitim të 
popullit, por forca e qeverisë është në ndërgjegjen e 
shëndoshë të popullit, në punën e palodhur dhe të nder- 
shme të gjithsecilit, në solidaritetin e të gjithëve, për 
mbarëvajtjen e të gjithë kombit. 

Fshatarësia do të jetë e lumtur vetëm atëherë, kur 
punëtorët dhe intelektualët e Shqipërisë të jenë dhe ata 

të lumtur. Aktiviteti i madh, ndërgjegja në punë, solida- 
riteti i të gjitha shtresave të popullit tonë, janë faktori i 
mirëqenjes së të gjithëve. Kur ta kemi kuptuar mirë këtë. 
dhe ta zbatojmë për rindërtimin e Shqipërisë, ashtu si e 
zbatuam për çlirimin e atdheut, atëhere dhe ai pronari i 
varfër, skeptik gjirokastrit, që ka pasur 5 stremë: ara 
dhe që i shpronësohen në favor të bujkut të Dropullit, do 
të thotë: “E pastë hallall bujku, pse ai di ta punojë, pse 
ai më sjell me bollëk grurë në pazar, pse unë kam fituar 
tani një ndërgjegje të re, jam punëtor, e fitoj bukën me. 
djersën e ballit dhe familja ime është më e lumtur se 
atëherë, kur kisha pesë stremë aral..o. 

Kjo është Shqipëria e re dhe njerëzit e rinj, këtë 
epokë të lavdishme po hap reforma e madhe e ndarjes së 
tokës. Të punojmë në këtë drejtim, se kjo është e vetmja 
rrugë e lumturisë së popullit tonë të shumëvuajtur. 


Botuar për herë të parë në Botohet sipas tekstit të ga- 
gazetën “Bashkimir, Nr. 211, zetës “Bashkimin, Nr. 211, 
2 shtator 1945 2 shtator 1945 


1 Stremë — masë toke baras mc 1 dynym. 


TELEGRAM 


KRYETARËVE TË QEVERIVE TË TRI FUQIVE TË 

MËDHA: BRSS, ANGLI DHE SHBA ME ANËN E TË 

CILIT KËRKOHET PJESËMARRJA E SHQIPËRISË 

NË DISKUTIMIN E TRAKTATIT TË PAQES ME 
ITALINË 


4 shtator 1945 


Shkëlqesë, 


Kam nderin t'Ju parashtroj Shkëlqesës Suaj sa 
vijon: 

Sikurse dihet nga Shkëlqesa Juaj, Shqipëria është 
nga vendet e para që pësoi nga agresioni i fuqive të 
Boshtit dhe që e nisi që në fillim lëvizjen c rezistencës 
së armatosur kundër fashizmit. 

Për këtë shkak dëmet e luftës që i janë shkaktuar 
Shqipërisë kanë arritur shifra shumë të mëdha, e pro- 
porcionalisht janë më të mëdha nga ato të shteteve të 
tjera, viktima të agresionit të Boshtit. 

Në kohën më të volitshme qeveria shqiptare do të 
paraqesë ku duhet një listë të hollësishme dhe objektive 
të këtyre dëmeve që kanë dëmtuar rëndë dhe në një 
mënyrë të pandreqshme sektorët e ndryshëm të ekono- 
misë sonë kombëtare. 

Meqenëse një nga problemet me të cilat do të merret 
Këshilli i Ministrave të Jashtëm të fuqive të mëdha, që 
do të mblidhet së shpejti në Londër', është ai i bisedi- 
mit dhe i përfundimit të Traktatit të Paqes me Italinë, 
Qeveria Demokratike e Shqipërisë, interprete e dëshira- 
ve dhe e ndjenjave të thella të popullit shqiptar, është 
duke pritur që fuqitë e mëdha aleate t'i marrin parasysh 
sakrificat e mëdha morale dhe materiale që bëri Shqipë- 
ria gjatë luftës. Duke vlerësuar të drejtat e saja gjatë 
diskutimeve të klauzolave financiare në lidhje me dëm- 
shpërblimet që duhet të paguajë Italia si edhe për të 
gjitha çështjet e tjera që do t'i interesojnë së afërmi dhe 
në mënyrë të veçantë Shqipërisë, jemi plotësisht të 
bindur se do t'i jepet mundësia për të bërë që zëri i saj 
të dëgjohet si pjesëtare aktive e aleancës antifashiste. 

Duke marrë parasysh sa u tha më sipër, Qeveria 
Demokratike e Shqipërisë në bazë të të drejtave të saja 
dhe të gjakut të derdhur në luftën e përbashkët përkrah 
aleatëve të saj të mëdhenj, shpreson se fuqitë e mëdha, 
me kujdesin e tyre për t'i ruajtur interesat e shteteve 
të vegjël, do ta shqyrtojnë këtë çështje me një shpirt 
të gjerë dashamirësie e drejtësie ndërkombëtare dhe se 
ato nuk do të mungojnë ta trajtojnë Shqipërinë sikurse 
të gjitha shtetet e tjera të interesuara, duke e thirrur të 
dërgojë në Londër një delegacion që të mund t'i shfaqë 


1 Është fjala për sesionin e parë të Mbledhjes së Këshillit 
të Ministrave të Punëve të Jashtme të fuqive të mëdha që u 
mbajt në Londër nga ll shtator deri më 2 tetor 1945. Ky sesion 
u thirr sipas vendimit të Konferencës së Potsdamit për pregati- 
tjen e traktateve të paqes me Italinë, Rumaninë, Bullgarinë, 
Hungarinë dhe Finlandën. 

para Këshillit pikëpamjet e saja në lidhje me kërkesat 
e veta të drejta. Pranoni, Shkëlqesë, sigurimet e konsi- 
deratës sime më të lartë. 


Kryetari i Qeverisë Demokratike të Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën -Bashkimir, Nr. 212, zetës “Bashkimir, Nr. 212, 
4 shtator 1945 4 shtator 1945 

25 shtator 1945 


I nderuar zoti Noli, 


Mesazhi i përzemërt që më dërguat më preku shumë 
dhe ju faleminderit. Për mua, për shokët e mi të luftës 
dhe për gjithë popullin shqiptar, fjalët Tuaja shprehin 
ndjenjat e larta patriotike dhe pasqyrojnë shpirtin de- 
mokrat të vëllezërve tanë të dashur të Amerikës dhe 
tuajat, që keni qenë shpirti dhe mburrja e tyre. 

Në vuajtjet e popullit tonë, në zjarrin e rreptë për 
çlirim, ku hodhëm pa rezerva gjithë forcat tona për kau- 
zën e shenjtë të atdheut dhe të njerëzimit, ne mbanim 
të pashuar në zemër kujtimin dhe dashurinë për ju, 0 
vëllezërit tanë të Amerikës, që në çdo moment keni 
luftuar për atdheun tonë të shenjtë dhe të përbashkët. 

Shqipëria, për lirinë dhe pavarësinë e së cilës ranë 
me mijëra djem të popullit, Shqipëria për të cilën, i 
nderuar zoti Noli, keni shkrirë energjitë Tuaja, sot është 
e lirë: sot në qiellin e saj valon flamuri i pavarësisë dhe 
i demokracisë. 

Populli ynë heroik që dha prova të shkëlqyera në 
këtë luftë, me besim të madh në forcat e veta, i është 

përveshur punës për të ndërtuar një të ardhme të lulë- 
zuar. Dhe në përpjekjet tona për t'ja arritur këtij qëlli- 
mi do të jemi të gëzuar që Ju, si një luftëtar i palodhur 
për pavarësinë dhe demokracinë shqiptare, të jeni në 
gjirin e ngrohtë të popullit tuaj, për t'i dhënë ndihmën 
tuaj të çmueshme dhe për të kurorëzuar përpjekjet e 
vlefshme në atdheun ku triumfuan idealet e popullit. 

Mua ma do zemra që, në zgjedhjet e afërme për 
Asamblenë Kushtetuese, emri Juaj të figurojë tok me 
tanëti dhe populli shqiptar, lirisht dhe demokratikisht 
të sanksionojë përpjekjet dhe veprat tona të përbashkë- 
ta. Ashtu si kemi qenë kurdoherë të bashkuar me 
zemër në luftën tonë, ashtu të jemi edhe tani e përgjith- 
monë për të mirën e popullit tonë të dashur dhe për 
mbrojtjen e paqes së njerëzimit. 


Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimir, Nr. 229, zetës “Bashkimin, Nr. 229, 
25 shtator 1945 25 shtator 1945 


1 Në zgjedhjet e 2 Dhjetorit 1945 për Asamblenë Kushtetue- 
se, PKSH vendosi të paraqitej një listë e vetme e kandidatëve të 
Frontit, në të cilën do të bënin pjesë të gjithë kandidatët e Fron- 
tit Demokratik. 


RAPORT 1 MBAJTUR NË EMËR TË QEVERISË 
DEMOKRATIKE NË SESIONIN E TRETË TË 
KËSHILLIT ANTIFASHIST NACIONAL- 
-ÇLIRIMTAR 


26 shtator 1945 


Shokë këshilltarë, 


Po mbushen dhjetë muaj që nga sesioni i dytë i 
Këshillit Antifashist Nacional-Çlirimtar që u mbajt në 
Berat, ku në mbledhje solemne përfaqësuesit e popullit 
na ngarkuan detyrën e rëndë: drejtimin e punëve të 
shtetit. Qeveria Demokratike e Shqipërisë që kam nderin 
të kryesoj, duke paraqitur para jush veprimtarinë e saj, 
përulet me nderim përpara popullit tonë, i cili me një 
vullnet të çelniktë ka qenë faktori kryesor i realizimeve 
të shkëlqyera të kryera në një kohë kaq të shkurtër dhe 
kaq të vështirë. 

Në prakun e çlirimit të plotë të Shqipërisë, qeveri 
e popull ishin të ndërgjegjshëm për vështirësitë e mëdha 
që do të gjenin në rrugën e tyre dhe të detyrave të 
rënda që duheshin kryer. Lufta e madhe e ashpër që 
bëmë na kishte bërë të gjithëve realistë dhe objektivë, 
na kishte edukuar të mos trembeshim nga rreziqet, t'u 
bënim ballë këtyre dhe t'i kapërcenim. Lufta nacional- 

-çlirimtare na mësoi, nga ana tjetër, se pa një bashkim 
të fortë e me baza të shëndosha të të gjitha energjive të 
kombit nuk mund të shkohej përpara. Me gjak të kulluar 
e të vlefshëm të djemve të Shqipërisë e paguam kalbë- 
sirën e regjimeve të kaluara dhe të njerëzve tradhëtarë 
që shitën atdheun dhe popullin te i huaji. Lufta nacional- 
-çlirimtare na mësoi se për interesat e larta të kombit 
dhe për të siguruar të ardhmen e tij, duhej spastruar 
rruga dhe duhej të bënim që mbeturinat e tradhëtisë të 
mos na dëmtonin në punën tonë ndërtimtare. 

Ktheni kujtimin tuaj, shokë, dhjetë muaj prapa, kur 
ushtria jonë, e zhveshur, por e mbuluar me lavdinë e 
fitoreve të panumërta, po ndiqte këmba-këmbës hordhi- 
të e Hitlerit dhe kriminelët tradhëtarë dhe mendoni në 
ç'gjendje të vajtuar ishte atdheu dhe populli ynë. Vetëm 
ai popull, vetëm ata njerëz që luftuan me mish e me 
shpirt, që njohën mjerimet e luftës, që u kullonte zemra 
gjak, kur shihnin fshatrat dhe qytetet e tyre të merr- 
nin flakë, kur shihnin të binin heroikisht në fushën e 
nderit bijtë më të mirë të popullit që luftonin për liri 
dhe për një të ardhme më të mirë, nuk mund të dekura- 
joheshin përpara asaj situate të vajtuar, pse ata kishin 
jetuar në situata edhe shumë më të vështira. Ky besim 
i madh në forcat krijuese, që ushqente populli ynë dhe 
njerëzit e rinj që dolën nga kjo luftë, e shpëtoi Shqi- 
përinë. 

Materialisht ishim në hall të madh. Me qindra e me 
qindra fshatra ishin bërë shkrumb e hi, numri i shtëpive 
të djegura e të rrënuara në gjithë Shqipërinë kalonte 
shifrën kolosale 23 000, popullata të krahinave të tëra 
ishin në udhë të madhe, pa strehë, pa bukë, pa veshje. 

Të gjitha urat e Shqipërisë, të mëdha e të vogla, ishin 
hedhur në erë: rrugët, portet, centralet dhe rrjetat te- 
legrafonike ishin të shkatërruara: centralet elektrike, 
ujësjellësit ishin të shkatërruar ose të dëmtuar rëndë: 
minierat tona ishin bërë të papërdorshme, instalimet e 
Kuçovës, të Patosit, të Selenicës, të Rubikut, të Pishka- 
shit etj. ishin hedhur në erë nga gjermanët, rrugët ishin 
të prishura dhe pothuaj gjithë automjetet ishin të shka- 
tërruara ose të dëmtuara rëndë, përveç grabitjeve të 
mëdha që na kishte bërë armiku. Ekonomia jonë ishte 
dëmtuar rëndë dhe normalizimi i gjendjes ishte shumë 
i vështirë, tregëtia ishte paralizuar fare nga varfëria e 
madhe dhe nga konsekuencat e tjera të luftës, si dhe 
nga mungesa e mjeteve të komunikacionit. Bujqësia jonë 
ishte në gjendje të vajtuar: blegtoria ishte dëmtuar pa 
masë. Arkat e financës së qeverisë së re ishin bosh. Oku- 
patorët gjermanë jo vetëm që kishin grabitur 253 615 390 
franga shqiptare, që garantonin pjesërisht qarkullimin 
e monedhës së shtuar gjatë okupacionit, por në bashkë- 
punim me tradhëtarët e -Regjencësre, të -Ballite e të 
vLegalitetit-, rrëmbyen arin e popullit tonë, që arrin 
shumën 8 062 827 franga ar. Populli ynë i shkatërruar 
nga lufta ndodhej në prakun e dimrit të egër që kaloi. 
Këtë gjendje të mjeruar, këtë trashëgim i lanë okupa- 
torët dhe kuislingët popullit tonë dhe Qeverisë Demo- 
kratike që doli nga Mbledhja e Beratit. 

Por, nga ana tjetër, morali i popullit tonë ishte 
jashtëzakonisht i lartë dhe këtu qëndronte kyçi i fito- 
reve tona në fushën e rindërtimit dhe të rimëkëmbjes. 
Duhej mobilizuar gjithë populli rreth pushtetit dhe qe- 
verisë, duhej zhdukur mentaliteti dhe fryma e qelbure 

regjimit fashist dhe tradhëtar, duhej që edhe në qytetet 
të frynte era e pastër e maleve tona. Duhej bërë spas- 
trimi i elementëve tradhëtarë, i sabotatorëve, i armiqve 
të popullit. Ligjet e votuara për këtë punë nga Kryesia 
e Këshillit Antifashist dhanë kontributin më të madh. 
Kurrë në Shqipëri gjyqet s'kanë gjykuar me aq drejtësi, 
sa gjyqet e popullit të krijuara në bazë të këtyre ligje- 
ve. Forcimi i Frontit tonë ishte në rendin e ditës, pse 
me një Front të fortë dhe të gjerë, ku të merrnin pjesë 
të gjithë, edhe ata që deri dje e kishin shikuar lëvizjen 
nacional-çlirimtare me një sy të shtrembër, do të mund- 
nim të realizonim programin e punës. Fronti do të 
ishte mjeti që do të bashkonte energjitë, që do të ngjall- 
te iniciativën dhe shpirtin krijues të masave, Fronti do 
të ishte ai që do të mbante gjallë në masat ndjenjën e 
sakrificës në interesin e përgjithshëm. Fronti dhe push- 
teti ishin në lartësinë e detyrës që u kërkohej. Duke 
vënë të gjitha energjitë e tyre, ata zbatuan programin e 
qeverisë të mbështetur në ligjet e Kryesisë së Këshillit 
që ju parashtroi në seancën e djeshme kryetari, 
dr. Omer Nishani. 

Cili ishte programi i qeverisë dhe si u zbatua ky 
program do të përpiqem t'jua tregoj me një pasqyrë të 
shkurtër, me të mirat dhe me të metat e tij. Ju jeni për- 
faqësuesit e popullit me mandat për të shqyrtuar vepri- 
met tona. 

Programi i qeverisë përmblidhej në këto pika 
kryesore: 

1. — Të rregulloheshin financat e shtetit. 

2. — T'u vihej urgjentisht në ndihmë të mjeruar- 
ve të luftës. 

3. — Të ringjallej ekonomia e vendit. 

4, — Të ringjallej bujqësia dhe të viheshin në 
zbatim reformat e mëdha shoqërore dhe ekonomike të 
shpallura me.ligj nga Kryesia e Këshillit Antifashist. 

5. — Të rindërtoheshin sa më shpejt ato që na 
kish shkatërruar armiku e në radhë të parë urat, rru- 
pët etj. 


6. — Të rimëkëmbej dhe të përhapej sa më shu- 
më arësimi. 
7. — Të rivendosej drejtësia në frymë të re. 


8. — Të mbrohej shëndeti i popullit. 
9. — Të përhapej kultura në popull. 

10. — Të forcohej dhe të modernizohej ushtria. 

11. — Të forcohej miqësia jonë me aleatët e më- 
dhenj, Bashkimin Sovjetik, Anglinë, Amerikën: të for- 
cohej miqësia jonë me Jugosllavinë Federative dhe me 
gjithë fqinjët e tjerë të Ballkanit e me popujt e tjerë 
përparimtarë. 

Si e zbatuam këtë program dhe në ç'rezultate arri- 
tëm po jua parashtroj më poshtë: 

1. — Në lëmin financiar qeveria jonë duhej të 
zgjidhte me urgjencën më të madhe një nga problemet 
më të rëndësishme siç ishte ai i financave të shtetit. Fi- 
nancat dhe Banka e Shtetit u gjendën fare të boshatisura 
dhe me një aparat financiar tepër burokratik, gjë që 
e preokupoi që në fillim qeverinë tonë. Me organizimin 
financiar të ditëve të para dhe me zëvendësimin e ligjeve 
fiskale, në fillim të ardhurat financiare qenë shumë të 
kufizuara. U punua pa pushim për të zëvendësuar siste- 
min e vjetër të taksave me atë që u përshtatej parimeve 
tona demokratike dhe përparimtare. Brenda një kohe 

jo më shumë se 6-7 muaj u hodhën themelet e sistemit 
të ri financiar. Parimi kryesor, që u ndoq në hartimin 
e ligjeve të reja, ka qenë ky: pesha kryesore e barrës 
fiskale të rëndonte mbi ato shtresa të popullit që janë 
në gjendje t'u bëjnë ballë. Tatimet dhe taksat indirekte, 
që në buxhetet e regjimeve të kaluara ishin burimi 
kryesor i të ardhurave shtetërore ua lanë sot vendin e 
parë tatimit dhe taksave direkte, të cilat nga natyra e 
tyre synojnë një drejtësi më të madhe në ndarjen e pe- 
shës së shpenzimeve të përgjithshme të shtetit. E dhjeta, 
xhelepi dhe anakronizmat e tjera të sistemit fiskal 
otoman, të mbetura trashëgim nga kohërat më të errëta 
të sundimit të huaj, u zhdukën një herë e mirë nga 
jeta ekonomike e Shqipërisë, dukë lënë në këtë mënyrë 
bujkun dhe blegtorin shqiptar të marrin frymë lirisht 
dhe të zënë vend si një faktor i parë ekonomik. Ligji mbi 
të ardhurat e këshillave nacional-çlirimtare të nënpre- 
fekturave i jep fund kaosit të madh dhe abuzimeve që 
karakterizonin financat e vjetra bashkiake të regjimeve 
të kaluara. Taksat e konsumit, që në kohët e kaluara 
rëndonin mbi shumë produkte të nevojës së parë, tashti 
kufizohen vetëm mbi alkoolin, pijet alkoolike dhe du- 
hanin, lëndë këto që s'janë jetike për popullin, por për- 
kundrazi, të dëmshme për shëndetin e tij. Të ardhurat 
nga shfrytëzimi i pasurive shtetërore, që deri dje gra- 
biteshin dhe shkonin e mbushnin xhepat e sipërmarrësve 
privatë vendas ose të huaj, përfaqësohen sot në kuadrin 
e buxhetit të ri me një burim fondesh të dorës së parë. 
Minierat, pyjet shtetërore, peshkimi, fermat e shtetit, 
fabrikat, mullinjtë dhe ndërmarrje të tjera po organi- 
zohen dhe sistemohen në mënyrë që të japin rendimen- 

tin e të ardhurave maksimale. Gjithë këto përpjekje në 
lëmin financiar pasqyrohen në buxhetin preventiv të 
shtetit për ushtrimin financiar të vitit 1945—1946. Ky 
buxhet për herë të parë në historinë e vendit tonë arrin 
shumën prej 1016 220 000 franga shqiptare, ku para- 
shikimet e të ardhurave barazohen me shpenzimet. Një 
vështrim në pjesën e shpenzimeve të buxhetit të shtetit 
nxjerr në shesh rëndësinë që pushteti i ri i ka dhënë: 

a) Rindërtimit të vendit, duke i akorduar Ministrisë 
së Punëve Botore në buxhetin nacional shumën kolo- 
sale prej 56 887 000 franga shqiptare dhe në buxhetet 
lokale, në formë subvencioni shumën prej 9 584 070 
franga shqiptare. 

b) Riaktivizimit ekonomik, duke i caktuar Ministrisë 
së Bujqësisë e të Pyjeve dhe asaj të Ekonomisë 
80 675 000 franga shqiptare në buxhetin nacional dhe 
10 399 945 franga shqiptare në buxhetet lokale. 

c) Arësimit dhe kulturës popullore, duke u akor- 
duar ministrive përkatëse në buxhetin nacional fondin 
prej 41 665 000 franga shqiptare dhe në buxhetet lokale 
29 074 310 franga shqiptare. 

Në buxhetin e ri figurojnë kapituj shpenzimesh që 
hedhin baza për shfrytëzimin më të gjerë dhe racional 
të pasurive të nëntokës dhe të sipërfaqes së tokës së 
vendit dhe ngritjen e ekonomisë përgjithësisht. 

Në ditët e para funksionimi i bankës paraqiste 
vështirësi shumë të mëdha, për të mos thënë të paka- 
përcyeshme, nga shkaku se, si në qendër, ashtu dhe në 
agjencitë e saj, arkat kishin ngelur bosh, sikundërqë 
e përmenda më lart, por me një punë të palodhur u 
organizua banka dhe tani ajo funksionon më së miri, si 

marrë parasysh rezultatet e syrsharzhimiti të monedhës 
sonë, ku okupatori kishte bërë një inflacion të madh, 
rezultatet kanë qenë të shkëlqyera. Nga mosparaqitja 
për syrsharzhim e monedhave dhe çekmonedhave arrij- 
tëm në një pakësim të monedhës në qarkullim prej 
85 814 060 franga shqiptare. 

Vënja në zbatim e gjithë ligjeve të reja, nga një 
anë, dhe ndryshimi rrënjësor në strukturën e adminis- 
tratës financiare, nga ana tjetër, në pesë muajt e parë 
të ushtrimit financiar, kanë vonuar vjeljen e sasisë të 
të ardhurave të parashikuara: por, me masat energjike 
që janë duke marrë organet financiare, ritmi i punës do 
të shpejtohet përgjithësisht dhe s'ka dyshim se shumat 
e parashikuara për t'u nxjerrë do të realizohen përpara 
mbarimit të ushtrimit financiar në vazhdim. 

2. — Asistenca sociale kishte një detyrë të rëndë 
dhe delikate, përmbushja e së cilës ishte urgjente. Duhej 
shpëtuar nga vdekja, nga uria e të ftohtët ajo pjesë e 
popullatës, që okupatori e kish lënë në mes të katër 
rrugëve. Për këtë u ngritën kudo mensat popullore, të 
cilat u mbajtën në fillim me lekët e popullit. Solidari- 
teti i kohës së luftës u përforcua akoma më tepër ma 
çlirimin e Shqipërisë. Njerëzit e vendit tonë i dhanë 
dorën shoqi-shoqit dhe shpëtuan me mijëra vëllezër e 
motra nga uria. Shuma të mëdha u harxhuan nga asis- 


I 1 Syrsharzhim — Vënja e një shenje të veçantë mbi ban- 
kënotat. U bë në qershor të vitit 1945 me qëllim që të zhvleftëso- 
heshin bankënotat që gjendeshin jashtë kufive të atdheut dhe 
të zbutej inflacioni. 

tenca dhe nga seksionet e saja për normalizimin e jetesës 
në vendin tonë. 2 700 000 franga shqiptare u harxhuan 
gjer në fund të marsit për mbajtjen e mensave dhe për 
të ndihmuar ata që vuanin. Gjer atëhere u shpërndanë 
3 174 kuintalë misër. Me mijëra kuintalë bereqet janë 
shpërndarë në krahinat e mjeruara të Jugut dhe në 
malësitë e Veriut. Sot ekzistojnë në Shqipëri 32 mensa, 
ku hanë pothuaj çdo ditë 10 000 vetë. Për mbajtjen e 
tyre pushteti ka parashikuar 10 360 000 franga shqip- 
tare në buxhetin e tij. Por ne nuk kemi ndër mend të 
krijojmë një numër të konsideruar parazitësh dhe dem- 
belësh, as të favorizojmë krijimin e një fryme të tillë. 
Përkundrazi, për të luftuar këtë tendencë, pushteti 
shtroi çështjen e aktivizimit të të gjithë kësaj mase e 
sidomos në një kohë kur vendi ka kaq nevojë. 

Ministria e Asistencës ka shtruar problemin e 
mbrojtjes së fëmijëve që nuk e kish shtruar kurrë ndo- 
një regjim në Shqipëri. Për jetimët, për fëmijët jole- 
gjitimë, asistenca parashikon në buxhetin e saj një 
shumë prej 720 000 franga shqiptare. 

Në më të shumtat e qendrave ka nga një jetimore, 
po punohet edhe për krijimin e një kopshti fëmijësh në 
Tiranë, Në Shkodër do të krijohet azili për pleqtë dhe 
paralitikët, ku parashikohet të strehohen 150 vetë. Gji- 
thë familjeve të vobekta, të dëshmorëve, të invalidëve 
të luftës dhe të patriotëve të Rilindjes kombëtare, ju 
sigurua me ligj një jetesë më e denjë. Ministria e Asis- 
tencës ka edhe një tok problemesh të tjera shoqërore 
që në një të ardhme jo të largët do t'i zgjidhë, në radhë 
të parë ajo ka ligjin e punës, i cili do të ndihmojë punë- 
torët e krahut dhe të mendjes. 

3. — Në fushën e ekonomisë qeveria ka pasur një 
barrë të rëndë për normalizimin e gjendjes ekonomike 
të vendit. Tregëtia ishte paralizuar krejt, industria në 
pjesën më të madhe ishte shkatërruar dhe tërësisht e 
paralizuar, minierat ishin në gjendje që s'mund të pu- 
nonin dhe disa ishin hedhur në erë sidomos impiantet 
e Kuçovës e të Patosit, Në të tilla kushte dhe me gjithë 
vështirësitë qeveria ka mundur t'i bëjë ballë gjendjes 
dhe të arrijë këto rezultate. 

a) Për tregëtinë: Ministria e Ekonomisë kohët e 
fundit ka vënë në zbatim disiplinimin e çmimeve. Tha- 
tësira e madhe e këtij viti na dëmtoi shumë prodhimin 
e bereqetit dhe ky problem ka preokupuar shumë qe- 
verinë, Për këtë gjë u krijua Enti i grumbullimit të 
drithit, i cili do të mund të sigurojë bukën dhe njëkohë- 
sisht të disiplinojë çmimin e të ndalojë spekulimin. Me 
masat e marra qeveria ja ka siguruar popullit bukën 
për sivjet. 

b) Për industrinë: Pas një studimi u vunë në ve- 
prim fabrikat që kanë qenë më të domosdoshme, duke 
i furnizuar këto me motora të ndryshëm. Distileria 
“Skënderbeg- në Vlorë u vu në veprim dhe po na jep 
rezultate të kënaqshme. Janë marrë nën kontrollin e 
shtetit disa fabrika si “Birra Korçar, ajo e vëllezërve 
Ekonomi etj. dhe janë vënë në funksionim. Është gati 
për të punuar frigoriferi i shtetit me kapacitet 3 000 m3, 
Në një kohë jo të largët parashikohet aktivizimi i të 
gjithë industrisë dhe për këtë po bëhen përpjekje për 
të siguruar maqineritë dhe pjesët e shkëmbimit. Fabri- 
ka e çimentos po funksionon dhe jep mjaft çimento të 
kualitetit të mirë. 


104” ENVER HOXHA 


c) Për minierat: Në Kuçovë, ku çdo gjë ishte shka- 
tërruar, u ngritën dy distileri dhe impiantet e vajrave 
lubrifikante. U bë riparimi dhe ngritja e centraleve 
elektrike, i rrotave për pompimin e puseve e kompre- 
sorëve të gazit. U ngrit impianti fare i ri i oksigjenit. 
Është në mbarim e sipër distileria e tretë për benzinë e 
naftë që llogaritet të vihet në përdorim në fillim të nën- 
torit, kështu që do të kemi një shtim të konsideruar kar- 
buranti. Përsa i përket Patosit, edhe këtu vazhdojnë. 
punimet për aktivizimin e puseve vajgurore me rëndësi. 
Atje do të ngrihet së shpejti një central elektrik. 

Në minierën e Selenicës janë ndrequr galeritë, fu- 
rrat e tretjes, dekovili gjer në Vlorë, lokomotivat dhe 
të tjera. Kësaj miniere, nga më të rëndësishmet, i është 
kushtuar një kujdes i veçantë, duke i vënë në dispozi- 
cion një numër të madh punëtorësh dhe teknikësh. 
Brenda tetorit do të fillojë nga aktiviteti dhe së shpejti 
do të kemi sasira sere të kualitetit të lartë. 

Minierës së bakrit në Rubik dhe minierave të kro- 
mit u është vënë një kujdes i veçantë: janë spastruar 
galeritë dhe janë rregulluar teleferikët. 

Plani i qeverisë përsa u përket minierave është që, 
brenda vitit 1946 këto të shfrytëzohen intensivisht dhe- 
të kapërcehet niveli i arritur në vitet 1940, 1941, 1942, 
1943. Janë për t'u lavdëruar shumë inxhinierë që pu- 
nojnë me ndërgjegje në këto miniera e në kantieret e 
Kuçovës. 

Nga ana tjetër janë vënë në shfrytëzim fabrikat. 
për prodhimin e tullave, të tjegullave e të tjera. Ja- 
në dërguar apostafat inxhinierë në malësitë e Shko- 
drës për të studjuar çështjen e ujit të pishëm dhe 

për të bërë kërkime. Në Myzeqe gjithashtu po bëhen 
kërkime. A 

4. — Në sektorin e Ministrisë së Bujqësisë dhe të 
Pyjeve veprimtaria, siç dihet, ka nisur që nga Kongresi 
i Përmetit. Në këtë sektor armiku na kish shkaktuar 
shumë dëme. Pjesën më të madhe të barrës së luftës e 
mbajti mbi supe fshatarësia. Ajo luftoi dhe njëkohësisht 
furnizoi Ushtrinë Nacional-Çlirimtare. Inkursionet dhe 
ofensivat e armikut rëndonin më shumë mbi katunda- 
rin, ai s'mund ta përmirësonte bujqësinë ose blegtorinë, 
armiku i digjte ose i rrëmbente të mbjellat, armiku i 
merrte bagëtinë. Populli ynë bujk dhe blegtor, duhej të 
kishte kujdesin e veçantë të qeverisë. Duheshin marrë 
masa për rimëkëmbjen e bujqësisë dhe të bujkut, që 
kështu të sigurohej buka e popullit dhe të ndihmohej 
rimëkëmbja e sektorëve të tjerë të shtetit. Masat u mua- 
rën që me çlirimin e Tiranës. U caktuan kuadrot dhe u 
dhanë udhëzimet si në qendër, ashtu dhe në qarqe. U 
blokua fara dhe Banka e Shtetit dha një kredi prej 
4 000 000 franga shqiptare për farë, u organizua shpër- 
ndarja e saj ndër fshatarët. U bë plani për 16 qendra 
të mekanikës bujqësore në zonat më kryesore të atdheut. 
U porositën jashtë vegla bujqësore, insekticide antikrip- 
togamike dhe plehra kimike. U riorganizuan fermat e 
shtetit, u krijuan fidanishtet antifilokserike në Korçë, 
Vlorë e Shkodër, u dha ndihmë dhe u mobilizua gjithë 
populli në luftimin e karkalecit që u përhap këtë vit në 
gjithë zonat bujqësore të vendit tonë. 

Në digën e Dunavecit dhe të Devollit në Korçë po 
plotësohen punimet: në Elbasan, Peqin, Sulovë e në 
shumë vende të kësaj krahine, me iniciativën e popullit 

dhe me ndihmën e madhe të pushtetit janë hapur, ndër- 
tuar ose pastruar afro 170 km. kanale vaditëse, të cilat 
vaditin afro 3 680 hektarë tokë: është në vazhdim e sipër 
kanali i bonifikimit Sejmen-Çillik i Ri, i cili do të zgja- 
tet gjer te këneta e Tërbufit. Është në vazhdim e sipër 
çelja e disa kanaleve në fermën shtetërore të Sukthit, 
që do të bonifikojnë 450 ha., si dhe bonifikimi i kënetës 
së Trushit në nënprefekturën e Lezhës. Veç këtyre janë 
mbaruar studimet për kanalin vaditës të Velabishtit, të 
Letanit, të Leshanit, të Gjadrit, të Kënetës së Thumanës, 
bonifikimet në zonën e Durrësit, si dhe bonifikimi i kë- 
netës së Maliqit. Vetëm prej kësaj të fundit do të 
përfitohen 4 500 ha. dhe do të përmirësohen 4 500 ha. të 
tjerë. Eshtë në projektim e sipër kanali vaditës Penkovë- 
-Llakatund, që parashikohet të vaditë 2 000 ha.,. si edhe 
kanali i Ibës 25 km. i gjatë që do të vaditë 600 hektarë. 
Në lidhje me pyjet janë dhënë gjithë udhëzimet për 
mbrojtjen, shfrytëzimin dhe administrimin e tyre. Janë 
ndarë fidane dhe janë furnizuar të gjitha entet shtetërore 
me lëndë të nevojshme druri për rindërtim. Janë ngritur 
sharra në Shkodër, në Durrës, në Berat, në Korçë, në 
Leskovik dhe në Pogradec. 

Janë pregatitur planet dhe preventivet për ngrit- 
jen e 8 baxhove moderne në qarkun e Gjirokastrës dhe 
për ndërtimin e tri-katër lerave në qarkun e Vlorës, të 
cilat do të sigurojnë ujin për 20 mijë krerë bagëti. Janë 
shpërndarë 15 000 hape antigëlbazë dhe 500 000 doza 
vaksina kundër plasjes, të pregatitura prej Institutit bak- 
teriologjik shqiptar. Numri i bagëtive të vaksinuara arrin 
në 250 000 krerë, Dispenseritë veterinare të dëmtuara prej 
luftës në Tiranë, Durrës, Vlorë, Korçë janë vënë në 

gjendje për të funksionuar. Janë porositur të gjitha bar- 
nat e nevojshme dhe të domosdoshme për veterinari, 
si dhe mjetet e veglat për peshkim dhe për shfrytëzimin 
sistematik të të gjithë dajlaneve të brepdetit dhe të li- 
qeneve të Shqipërisë. Edukimit dhe ngritjes profesionale 
të bujqve të rinj i është vënë rëndësia e duhur. Me gjithë 
konditat e këqia dhe të disfavorshme për një veprimtari 
në stil të gjerë gjer më sot janë çelur mbi 70 kurse buj- 
qësore speciale periodike ku kanë marrë pjesë më tepër 
se 2 100 fshatarë. Meriton të theksohet hovi dhe intere- 
simi që tregohet për kulturën bujqësore. Në muajin 
shtator nga kursi i fermës së Sukthit mbaruan me sukses 
38 të rinj fshatarë. Ndërkaq vazhdojnë kurset për topo- 
grafë, për teknikë minierash dhe për traktoristë, ka 
filluar ndreqja e shkollave bujqësore të Lushnjës e të 
Kavajës, janë pregatitur programet për hapjen e një 
shkolle bujqësore në Kavajë, një kurs për amvisa buj- 
qësore po në Kavajë dhe një kurs tjetër dymbëdhjetë 
muajsh në Lushnjë. Për vitin e ardhshëm është në pro- 
jekt hapja e një shkolle të mesme të plotë bujqësore që 
do të nxjerrë kuadro agprarë. 

Por suksesi më i madh i pushtetit tonë demokratik 
në këtë sektor është reforma aprare. Këtu nuk do të 
theksoj rëndësinë e madhe politike dhe ekonomike të 
kësaj reforme, se për këtë është folur edhe herë të tjera, 
po vetëm do të theksoj se ligji i reformës agrare nisi të 
zbatohet. Me gjithë vështirësitë që kemi pasur gjer më 
sot dhe relativisht me kohën, është kryer mjaft punë. 
Në Lushnjë janë bërë të gjitha matjet për 23 katunde 
dhe çifliqe dhe brenda 4-5 ditëve kryhet edhe veprimi 
i dorëzimit të tokave fshatarëve. Në katundet Barbullinj 

e Çiflik i Ri, fshatarët kanë marrë në dorëzim tokën që 
u takon. Në Fier janë bërë gati për parcelim dhe për 
vendosje bujqish 31 çifliqe, në 9 prej të cilëve ka mbe- 
tur për t'u bërë vetëm dorëzimi i tokës fshatarëve. 
Brenda kësaj vjeshte parashikohet që në këto 31 çifliqe 
të vendosen definitivisht 717 familje me 5 986 frymë. 
Veç këtyre, Zyra e reformës agrare në Elbasan ka orga- 
nizuar punën pregatitore për ndarjen e tokave. Në të 
gjitha prefekturat e tjera janë në organizim e sipër gru- 
pet për matjen e tokave dhe për shkëputjen definitive . 
të marrëdhënjeve në mes të bujqve dhe të pronarëve, 
Janë në program dhe në krijim e sipër zyrat e reformës 
agrare në Gjirokastër (për Delvinën), në Durrës (për 
Kavajën, Shijakun dhe Krujën), në Shkodër (për prefek- 
turën e Shkodrës dhe Lezhën). 

5. — Në lëmin e rindërtimit mund të themi se kemi 
arritur suksese të habitshme. Aktiviteti i Dikasterit të 
Botores ka qenë i madh dhe meriton lavdërime. Ministri- 
së së Punëve Botorc, menjëherë pas çlirimit të Shqipë- 
risë ju ngarkua barra ce rindërtimit të vendit. Godina, 
mole, centrale elektrike, rrugë, ura, ujësjellës ishin 
hedhur në erë nga gjermanët. Po i hyhej një pune të 
vështirë, por të domosdoshme. Në Tiranë, pas luftës he- 
roike prej 19 ditësh, një pjesë e godinave dhe e pazarit 
të vjetër ishte djegur, godinat e shtetit ishin dëmtuar. 
Armiku kishte proceduar me kohë në çmontimin dhe 
heqjen e mjeteve hidro-sanitare, të material-ndërtimit 
të çdo lloji, të mobilerive e të tjera. Gjer në muajin qer- 
shor të këtij viti, ministria në fjalë mundi të riparojë 
gjer më 110 godina me një shpenzim prej afro 1 000 000 
franga shqiptare. Edhe në qytete të tjera zyrat e botores 

kanë kryer mjaft ndërtime në këtë drejtim. Dy grupe 
studimesh me teknikë shqiptarë punojnë për ngritjen 
dhe ndërtimin e qyteteve të djegura, si Përmeti dhe Po- 
gradeci. Në portin e Durrësit u ndërtuan depot, doganat 
dhe zyrat përkatëse, është ndërtuar moli provizor ku 
mund të shkarkohen tani gjer në 10000 ton mallra në 
muaj. Porti i Durrësit dhe i Sarandës po meremetohen 
akoma për të shkarkuar provizorisht edhe gjer në 10 000 
ton mallra të tjerë brenda një muaji. 

Gjermanët, megjithëse të ndjekur këmba-këmbës 
nga ushtria jonë, nuk kursyen dinamitin për centralet 
tona clektrike. Në Sarandë u hodhën në erë 50Y$ c ndër- 
tesave të qytetit, gjithë moli dhe porti: shkatërruan edhe 
centralin elektrik. Po kështu u hodh në erë dhe centrali 
i Vlorës. Gjithë centralet elektrike të Shqipërisë u dëm- 
tuan rëndë, vetëm heroizmi dhe befasia e ushtrisë sonë 
mundi të shpëtojë disa prej tyre. Tani pothuaj të gjitha 
centralet janë riparuar ose zëvendësuar me të reja, Ujë- 
sjellësit e Shqipërisë ishin mjaft të dëmtuar ose të 
shkatërruar pjesërisht. Ujësjellësi i Tiranës, sikundër 
centrali elektrik, u shpëtua nga heroizmi i partizanëve, 
por pas çlirimit u deshën mjaft punime dhe tani jemi 
duke instaluar dhe një grup të ri ndihmës, motori i të 
cilit do të punojë me gazogjen. Ujësjellësi i Durrësit, i 
dëmtuar rëndë, sot funksionon në rregull si në Durrës 
dhe në Shijak. Në Vlorë ujësjellësi u dëmtua rëndë dhe 
shpëtoi nga shkatërrimi i plotë në saje të luftës heroike 
të Brigadës XII. Ai tashti funksionon. Ujësjellësi i Gji- 
rokastrës po shtrihet në tërë qytetin: edhe në Korçë rrje- 
ti i ujësjellësit po bëhet dita më ditë më i gjerë, Është 
në studim ujësjellësi i ri i Tiranës, që nuk do të furni- 

“zohet më me ujë lumi, po me ujin e freskët të burimeve 
të Selitës së Madhe. 

Armiku prishi instalacionet telefonike dhe zyrat e 
PTT-s kështu që, qysh në fillim, u nis puna me seriozi-' 
tet. Janë sistemuar me qindra km. linja. Është në të 
ngritur e sipër një linjë e re prej 58 km. gjatësi me 
karakter definitiv. Po vazhdojnë punimet për ngritjen e 
dy linjave prej 120 km. gjatësi me karakter definitiv. 
Sot rrjeti telefonik është në gjendje të pëlqyer dhe 
dita-ditës po i bëhen përmirësimet c nevojshme. Posta, 
me gjithë ngushticën e automjeteve, funksionon në rre- 
gull dhe në ditët e caktuara. 

Rrugët tona u dëmtuan edhe ato nga lufta dhe sot 
për sot qeveria s'është në gjendje të ndërtojë rrugë të 
reja. Ajo kufizohet në mirëmbajtjen e tyre dhe në për- 
mirësimin e pjesëve që janë shkatërruar me qëllim prej 
okupatorëve. Kështu janë ndërtuar shumë pjesë rrugësh 
të shkatërruara dhe kanë filluar punimet në stil të gjerë 
për përmirësimin e mbistrukturës së rrugëve. Me gjithë 
vështirësitë ekonomike u përfundua ndërtimi i rrugës që 
lidh Vlorën me Sarandën nëpërmjet Kurveleshit. Minis- 
tria e Punëve Botore, pasi hapi 10 km. trase të re, po 
vazhdon punimet për përmirësimin e pjesës së trasesë 
që ishte hapur më parë dhe që arrin në 45 km. 

Por suksesi më i madh ka qenë ngritja e urave në 
një kohë rekord. Pas prishjes së urave nga okupatori 
gjerman, Ministria e Punëve Botore dhe ajo e Mbrojtjes 
Kombëtare e morën në dorë me energji rimëkëmbjen e 
komunikacionit. Punimet e mëdha të Ministrisë së Pu- 
nëve Botore për vendosjen e komunikacioneve mund t'i 
ndajmë në tri periudha. Periudha e parë është ajo e 

trapeve, e-dyta ajo e urave prej druri dhe e treta është 
ajo e ndërtimit në shkallë të gjerë e në formë definitive. 
Sot jemi në mbarimin e kësaj periudhe të tretë. Viti 1946 
do të na gjejë me të gjitha urat të ndërtuara në formë 
definitive. Nuk do t'i numëroj një nga një këto ura që i 
ndërtuam vetë me thonj e me dhëmbë, por vetëm do të 
shtoj se këto do të dëshmojnë në të ardhmen për për- 
pjekjet mbinjerëzore të një populli që del i varfër dhe 
krahët e tij drejt jetës. Këto ura do të dëshmojnë për 
energjinë e madhe të popullit tonë, këto ura janë një 
provë e gjallë për gjithë botën se populli shqiptar meri- 
ton të rrojë i lirë dhe i nderuar nga të gjithë, jo vetëm 
për luftën që diti ta bëjë me aq trimëri, por edhe për 
punën ndërtuese dhe paqësore që po bën sot. 

Teknikët shqiptarë, inxhinierë dhe gjeometra, jo 
vetëm që kanë dhënë prova të një pregatitjeje të shën- 
doshë teknike me projektime që kanë arritur të jenë 
gjëra origjinale, por kanë derdhur të gjitha energjitë e 
tyre për drejtimin dhe mbarëvajtjen e punimeve, si edhe 
për gjetjen e materialeve të çmueshme që na mungonin. 
Dhe bashkë me inxhinierët, punëtoria shqiptare ka pu- 
nuar me mish e me shpirt për të ndërtuar këto ura. 

Prandaj, o shokë, për të nderuar punën e vlefshme 
të punëtorëve, të teknikëve shqiptarë, të inxhinierëve 
dhe të gjeometrave, ju ftoj të shfaqim mirënjohjen tonë 
për punën e tyre të palodhur. 

6. — Çështja e arësimit e ka preokupuar dhe po e 
preokupon shumë qeverinë tonë, pse pa arësim nuk mund 
të ketë përparim. Niveli arësimor në vendin tonë ka qenë 
dhe është shumë i ulët, dhe këtu qëndron shkaku i pra- 

pambetjes dhe i shumë të metave, që konstatohen në çdo 
fushë aktiviteti. Problemi i arësimit nuk qëndron vetëm 
në zhdukjen e analfabetizmit, që është baza e pajisjes 
së çdo qytetari me një kulturë të përgjithshme më të 
lartë, po qëndron edhe në krijimin e kuadrove të rinj 
teknikësh e specialistësh të pajisur me kulturë të lartë. 
S'mjafton vetëm vullneti për të ndërtuar një urë, por 
duhet teknikë dhe teknika fitohet duke mësuar. Në re- 
gjimet e kaluara arësimi ishte privilegj i disave, lufta 
jonë i hapi sytë popullit dhe i ngjalli këtij dëshirën për 
arësim. Në duart e popullit qëndron fati i tij dhe ai e 
sheh mirë, se, me gjithë bonsensin' dhe vullnetin e madh 
që ka për punë, i mungon arma që zgjidh mirë e shpejt 
çdo çështje, i mungon arësimi. Dëshirat e popullit në 
këtë lëmë i kanë kapërcyer mundësitë tona. Nga fshati 
më i humbur i Shqipërisë ngrihet zëri: “Duam shkollal 
Duam mësues. Dhe qeveria e ka për detyrë t'i përmbu- 
shë këto kërkesa të drejta, por të gjithë e kuptojmë se 
sa e vështirë është puna, të gjithë e dimë sa të varfër 
jemi në mësues dhe në profesorë. Ky është rezultati i 
regjimit obskurantist të Zogut dhe të fashizmit, të cilët 
në 20 vjet sundimi nuk lejuan të kemi më tepër se një- 
qind e ca profesorë të diplomuar. Këta regjime ishin 
konsekuente. Përse t'u duheshin mësuesit dhe profeso- 
rët2 Apo për të rrëzuar themelet e regjimeve të tyre 
shtypëse2 Kohërat tani ndryshuan, arësimi po bëhet i 
popullit dhe ai do të shkojë dita-ditës duke u përmirë- 
suar. Në lëmin e arësimit kemi përparime të dukshme. 
Janë çelur 928 shkolla të rregullta fillore me 1743 


1 Kuptimin e drejtë. 

mësues dhe me 58 590 nxënës, si edhe 40 shkolla verore, 
të cilat janë pajisur me mjetet ce nevojshme. Përveç 
mësuesve profesionistë u muarën për nevoja të ngutshme 
edhe mësues të tjerë të rinj me 3-4, a më shumë klasë 
shkollë të mesme. Për këta të fundit funksionon në 
Tiranë një kurs pedagogjik me karakter perfeksionimi. 
Afro 7 000 burra e gra kanë frekuentuar 380 kurse anal- 
fabetësh. Në Tiranë e në disa qendra të tjera janë hapur 
kurse për mësuese shkollash foshnjore. Sivjet kemi 
pasur 258 shkolla dhe 394 mësues më shumë se në vitin 
1938—1939. Shkollat minoritare janë shtuar nga 47 në 
75 dhe mësuesit nga 69 në 96. Kanë ndjekur mësimet 
gjithsejt 3 500 nxënës minoritarë. Në lidhje me shkollat 
fillore janë shtypur abetare e libra leximi për të gjitha 
klasat e shkollës fillore. 

Në marsin e vitit 1945 filluan rregullisht mësimet 
në 13 shkolla të mesme me 241 profesorë dhe 5 333 nxë- 
nës. Në Tiranë është çelur një kurs i posaçëm për 600 
nxënës të rinj që kanë qenë në ushtri. Në vitin e ri 
shkollor, përveç shkollave të mesme që ekzistojnë, do të 
hapen shkolla plotore unike në Fier, Himarë, Përmet, 
Bilisht, Pogradec, Ersekë, Kavajë, Krujë, Peqin, Kukës 
dhe Peshkopi. Pranë liceut të Gjirokastrës do të krijohet 
dega e liceut greqisht për nxënësit minoritarë. Në Durrës 
do të krijohet një lice dhe në Berat një shkollë normale. 
Do të hapen 4 konvikte kryesisht për fshatarët dhe fë- 
mijët e dëshmorëve, në Gjirokastër, Elbasan dhe në Ti- 
ranë për Institutin femëror dhe Institutin teknik. Në 
këto konvikte do të mbahen 400 e ca nxënës. Është 
hartuar programi i ri i shkollës së mesme dhe po shqyr- 
tohen ligjet c arësimit. Janë pregatitur tekstet shkencore 

për shkollat e mesme. Këtë vit dualën 110 nxënës matu- 
rantë, të cilët qeveria bashkë edhe me të tjerë që kanë 
mbaruar shkollat e mesme, por që kanë qenë në male 
duke luftuar, do të përpiqet t'i dërgojë në shkollat e 
larta jashtë shtetit për t'u specializuar. Si thashë edhe 
më lart, pengesat janë të mëdha si përsa u përket kua- 
drove, ashtu edhe përsa u përket materialeve, por me- 
gjithatë, Ministria e Arësimit, përveç shkollave të mesme 
dhe plotore që do të çelen, siç u përmend më sipër, do 
të çelë dhe një numër tjetër shkollash fillore e sidomos, 
në malësitë e Veriut, ku përqindja e analfabetizmit është 
shumë e madhe. Inkurajues për ne ka qenë vullneti i 
madh i mësuesve dhe i profesorëve, të cilët, në kondita 
të vështira jetese, s'janë kursyer të punojnë pa u lodhur 
tërë vitin. Karakteristike dhe përparimtare ka qenë ini- 
cjativa e shumë fshatrave dhe qyteteve, të cilat, duke 
parë vështirësitë e situatës, kanë marrë vetë përsipër 
për të ndihmuar Ministrinë e Arësimit në gjetjen e lo- 
kaleve për shkolla dhe në pajisjen e tyre me orenditë e 
nevojshme. 

7. — Në lëmin e drejtësisë janë kryer reforma rrë- 
njësore. Me ligjin mbi organizimin e përkohshëm gjy- 
qësor janë krijuar gjykatat popullore, në të cilat për 
herën e parë në vendin tonë marrin pjesë gjyqtarë të 
zgjedhur nga populli. Në krye qëndron Gjykata e Lartë. 
Kjo gjykatë, që është një garanci e fortë për aplikimin 
me drejtësi të ligjeve, do të jetë dhe frymëzuese e re- 
formave të nevojshme për ngritjen e drejtësisë në lartë- 
sinë e saj, pse në të bëjnë pjesë njerëz të ndershëm dhe 
dinamikë, njerëz që u dhimbset çështja e popullit. 

Gjykatat popullore në ushtrimin e funksionit të 

tyre veprojnë si institucione të pavarura nga administra- 
ta shtetërore. 

Në gjykatat e vjetra kanë qenë grumbulluar çështje 
civile të shumta, të zvarritura prej shumë vjetësh. Me 
ligjin mbi arbitrazhin e detyruar këto çështje po për- 
fundohen në një kohë shumë të shkurtër dhe një numër 
i rëndësishëm i tyre janë zgjidhur me anë pajtimi. 
Fryma ec re ka hyrë në të gjitha gjykatat tona dhe drej- 
tësia në Shqipërinë e re po bëhet një nga shtyllat më 
të forta të pushtetit tonë. 

6. — Për mbrojtjen e shëndetit të popullit janë 
arritur suksese të kënaqshme. Në gjithë Shqipërinë 
kemi 13 spitale të mëdha civile me 1 700 shtretër. Për- 
para çlirimit kishte vetëm 800 shtretër në spitalet civile. 
Në 7 nga këto spitale bëhen operacione kirurgjike dhe 
ka një shërbim kirurgjie të organizuar mjaft mirë. Në 
të gjitha qendrat ku ka mjekë, bëhen dhe shërbime të 
organizuara ambulance dhe infermierie. Seksionet e 
shëndetësisë në prefektura dhe nënprefektura të mëdha 
kanë organizuar ekipe mjekësore ambulante për krahi- 
nat dhe katundet e largëta nga qendrat. Këto ekipe kanë 
dhënë rezultate të mira, sepse shpien kujdesin mjekësor 
dhe barërat jo vetëm në krahinat më të largëta, por 
edhe në katundarët e. varfër e të këputur nga sëmundjet. 
Çdo muaj ekzaminohen dhe kurohen në këtë mënyrë me 
mijëra të sëmurë. Në bazë të ligjit të mobilizimit civil, 
mjekët dhe gjithë personeli që merret me punë shënde- 
tësore janë ndarë në qendra të ndryshme, sipas nevojave 
të shëndetësisë. Kundër malarjes dhe për të mbrojtur 
e kuruar popullin është organizuar një luftë sistematike 
kundër larvave të mushkonjave anofele, si edhe kurimi 

sistematik. Janë bërë bonifikime në shumë qendra me 
rëndësi, është ndarë një sasi prej 7 milion kokrra me- 
pakrinë, si dhe shumë kininë. Me masat urgjente të 
marrura nga organet e shëndetësisë janë luftuar me 
sukses tifua ekzantematike dhe abdominale që rreziko- 
nin jetën e popullit. Me mijëra vetë u sëmurën nga këto 
sëmundje të rrezikshme, me mijëra u shpëtuan nga 
vdekja. Viktimat kanë qenë të pakta. Nga statistikat që 
kemi gjer tani, në gjithë Shqipërinë kemi pasur 52 të 
vdekur nga tifua ekzantematike dhe 45 nga ajo abdo-, 
minale. 

Ministria e Shëndetësisë është duke organizuar një 
qendër antituberkulare në Korçë, ku do të shtrohen të 
paktën 200 të sëmurë. Kjo qendër, që po krijohet, ka 
më tepër karakter kurativ se sa profilaktik. Po organi- 
zohet shkolla e infermierëve, e cila do të ketë 120 nxënës 
që do të diplomohen brenda një Viti. Po organizohet në 
baza të reja sektori i higjienës dhe i profilaksisë, sektor 
me shumë rëndësi për të ardhmen e vendit tonë. 

E dimë se s'është aspak e mjaftë sa kemi bërë në 
këtë lëmë veprimtarie, e dimë se me qindra fshatra 
vuajnë për doktorë, infermierë dhe barëra. Jemi në 
korrent të kërkesave të drejta të popullit dhe përpiqemi 
me çdo mjet dhe brenda mundësive tona t'i përmbu- 
shim. Shumica e doktorëve tanë me ndërgjegje i janë 
përveshur punës, punojnë ditë e natë pa u lodhur dhe 
shumë herë në kondita të vështira materiale, po ata janë 
njerëz me zemër dhe e kuptojnë situatën, c kuptojnë që 
duhen bërë sakrifica. Ne dëshirojmë që edhe ajo pakicë 
shumë e vogël ec doktorëve, që punojnë me frymë të 
vjetër, të jenë realistë dhe të ndërgjegjshëm, se e drejta 

njerëzore nuk i lejon të luajnë me shëndetin dhe me 
mjerimin e popullit. Qeveria u ka bërë thirrje të gjithë 
doktorëve shqiptarë të diplomuar që ndodhen jashtë 
atdheut të kthehen sa më parë në Shqipëri, se detyra i 
thërret t'i shërbejnë popullit të tyre. Thirrja jonë, sigu- 
risht, do të dëgjohet nga djemtë me zemër dhe të mësuar 
të popullit që në momentet më kritike nga konditat e 
luftës patën fatin e keq të ndodhen jashtë atdheut. Ata 
do të kthehen të zënë vendet e tyre në përpjekjen e 
madhe që bën populli ynë. 

9. — Për përhapjen e kulturës dhe në lëmin e pro- 
pagandës, qeveria që prej dhjetorit të 1944-s dhe gjer 
tani ka bërë hapa të ndjeshme. Në sektorin e shtypit dhe 
të propagandës, përveç shtypshkronjave të vjetra, janë 
vënë në përdorim shtypshkronja të reja si në Gjirokas- 
tër, Berat, Peshkopi. Në Gjirokastër për nevojat e 
minoritetit është ngritur dhe një shtypshkronjë për bo- 
time greqisht, në të cilën shtypet gazeta “Laiko Vimar, 
organ i Frontit Demokratik të Gjirokastrës për minori- 
tetin grek. Në kryeqytet dhe në krahina dalin 11 gazeta, 
nga të cilat njëra është e përditshme me një tirazh prej 
12 000 copësh. Gjer tani dalin 5 revista të përmuajshme, 
nga të cilat njëra satirike e përdyjavshme. Janë vënë 
afro 40 libra të ndryshme në qarkullim, përveç atyre të 
botuara nga Ministria e Arësimit. Përveç radio Tiranës, 
janë ngritur tri radiostacione: një në Shkodër, një në 
Korçë dhe tjetri në Gjirokastër. Është rindërtuar edhe 
radiostacioni i Laprakës. Janë organizuar ekspozita të 
mëdha me fotografi nga lufta jonë dhe nga rindërtimi 
i Shqipërisë. 

Në sektorin e kulturës popullore është krijuar grupi 

teatral qendror i shtetit, që është baza për teatrin tonë 
kombëtar, është çelur dhe shkolla dramatike. Në krye- 
qytet e në krahina janë vënë në skenë dhjetë pjesë 
teatrale dhe dy të tjera janë pregatitur për të hapur 
'stinën dramatike të vitit 1945—1946. Në muzikë është 
mëkëmbur një orkestër, është çelur dhe shkolla e mu- 
zikës. Janë dhënë në kryeqytet, në Korçë dhe në Elbasan 
14 koncerte korale dhe instrumentale. Me rastin e Kon- 
eresit të parë të Rinisë Ballkanike kori i përgjithshëm 
dha 4 koncerte në Jugosllavi që patën sukses të madh. . 
Janë çelur salla të reja kinemaje si në Gjirokastër e 
në Peshkopi. Në sport janë bërë manifestime gjimnas- 
tikore: futbolli dhe atletika kanë marrë një hov të madh. 
U çel dhe mbaroi kursi për 50 instruktorë të edukatës 
fizike. U krijua Federata sportive. Janë çelur nga ana 
tjetër 4 biblioteka të reja. Veç Bibliotekës së madhe 
kombëtare dhe asaj të Institutit të studimeve shkencore 
edhe Gjirokastra, Berati, Durrësi dhe Peshkopia kanë 
nga një bibliotekë. Është ndihmuar biblioteka e Prizre- 
nit. Në kryeqytet është hapur Shtëpia e kulturës, e cila 
ndihmoi në krijimin e redaksisë së revistës -Bota e Reri, 
në formimin e komitetit iniciator për organizimin e 
shkrimtarëve të Shqipërisë. Në Shtëpinë e kulturës 
organizohen konferenca, çelen ekspozita, si ajo sovje- 
tike etj. Atje janë dhënë koncerte të ndryshme. Agjencia 
Telegrafike Shqiptare nxjerr çdo ditë një buletin të 


1 “Bota c Rer, revistë e përmuajshme kulturale. Në fillim 
organ i Shtëpisë së kulturës në Tiranë, ndërsa duke filluar nga 
Nr. 5 organ i Lidhjes së Shkrimtarëve të Shqipërisë. 

rregullt të lajmeve të jashtme dhe një të lajmeve të 
brendshme për botën e jashtme. 

10. — Çështja e ushtrisë është një nga problemet 
kryesore të qeverisë, pse ajo ushtri që bëri aq sakrifica 
për çlirimin e atdheut, që luftoi heroikisht në kondita 
shumë të vështira, që u tregua e zonja në betejat dhe 
mundi hordhitë e armikut, duhej mbajtur në këmbë për 
të mbrojtur liritë e fituara me kaq gjak, për të mbrojtur 
pushtetin e popullit dhe për të ruajtur integritetin to- 
kësor dhe indipendencën e vendit. Ushtria e lavdishme 
Nacional-Çlirimtare, me çlirimin e Shqipërisë, hyri në 
një fazë të re, në fazën e modernizimit. Modernizimin 
e ushtrisë ne s'e kuptojmë vetëm në formë, por edhe 
në përmbajtje. Për t'ja arritur këtij qëllimi duhej dhe 
duhet akoma shumë punë e përpjekje, por ne do t'ja 
arrijmë, se vullneti i ushtarëve dhe i.oficerëve tanë është 
shumë i madh dhe se Ushtria jonë Kombëtare gëzon 
dashurinë dhe respektin e gjithë popullit. Ushtari dhe 
oficeri i Ushtrisë sonë Kombëtare e ka kuptuar mirë 
kthesën e domosdoshme që bëhet në ushtri. Ata e dinë 
se ushtria duhet të pajiset me disiplinën e hekurt dhe të 
vetëdijshme, me artin modern ushtarak, se ata duhet të 
dinë të përdorin në mënyrën më të përsosur të gjitha 
armët që u vihen në dorë. Në Ushtrinë tonë Kombëtare 
po mësohet me zell të madh, ajo është bërë një shkollë 
e vërtetë. Atje po luftohet analfabetizmi nga të katër 
anët: s'ka repart, qoftë dhe ai më i vogli, që të mos ketë 
një kurs, ku t'u mësohet shkrim e këndim atyre që s'di- 
në. Çdo ushtar që lirohet nga ushtria jo vetëm që ka 
mësuar të shkruajë dhe të këndojë, por ka marrë dhe 
mjaft njohuri të përgjithshme që do ta ndihmojnë në 

jetë. Kurse të larta për oficerët janë çelur në Tiranë si 
dhe më përpara në Berat, dhe këto po bëhen dita-ditës 
qendra të rëndësishme, ku oficerët tanë pajisen me artin 
modern ushtarak. Përveç shkollës së oficerëve në Tiranë 
në çdo repart janë çelur kurse ushtarake ku perfeksio- 
nohen njerëzit tanë të ushtrisë, si kurse artilierësh dhe 
të xhenjos, janë duke u pregatitur kuadro të rinj, shkolla 
e kadetëve ka më tepër se njëmijë nxënës, oficerë të 
ardhshëm, të rritur dhe të edukuar me bazat e artit ush- 
tarak modern dhe me frymën e re demokratike. Të tjerë 
oficerë janë dërguar në shkolla jashtë shtetit për t'u 
specializuar në degë të ndryshme. Ushtria jonë edukohet 
politikisht, që ta dojë me gjithë zemër atdheun dhe 
popullin, të mbrojë pushtetin dhe interesat e popullit, 
të jetë një faktor paqeje dhe përparimi. Ushtria jonë 
Kombëtare edukohet për të qenë një nga faktorët poli- 
tikë të rëndësishëm, pse ajo është pjesa më ec gjallë dhe 
më dinamike e popullit tonë. Që ta sillnim ushtrinë në 
këtë shkallë kemi pasur shumë pengesa e sidomos ma- 
teriale, në lidhje me situatën e vështirë të vendit. Por 
populli s'ka kursyer kurrë për ushtrinë e tij dhe ushtari 
ynë ka qenë dhe është me një moral të çuditshëm. 
Ushtarit tonë i kanë munguar dhe i mungojnë shumë 
gjëra, por ai s'do t'ja dijë, ai është i ndërgjegjshëm për 
gjendjen, ai ka besimin e patundur se Ministria e Mbroj- 
tjes Kombëtare dhe qeveria e tij po bëjnë çdo përpjekje 
për të përmirësuar gjendjen materiale të tij. Ai mund 
të jetë i zbathur, po armën e mban fort, pse bën detyrën 
ndaj atdheut, me largimin e luftëtarëve të vjetër nga 
ushtria me rastin e çmobilizimit, me qindra telegrame 
më vijnë prej tyre, ku me mënyrat e tyre të thjeshta, e 

të prekshme më shfaqin dashurinë për repartin e për 
ushtrinë e tyre, për shokët e tyre, për komandantët e 
tyre, me të cilët kanë shkuar kohërat më kritike dhe 
më të lavdishme. 

Kjo është ushtria jonë, këtë frymë të re ka Ushtria 
Kombëtare, këtë edukatë përpiqemi dita-ditës t'i japim 
ushtrisë sonë. Nga ana tjetër, mund t'ju siguroj se ush- 
tria jonë tani është e armatosur me mjetet më moderne, 
me armët më moderne. Asaj s'i mungojnë veçse tanksat 
dhe avionat. Ushtria jonë s'është një ushtri agresive, 
agresionin s'e kemi në gjak, po përkundrazi e luftojmë. 
Ne jemi një popull paqëdashës, ne me mish e me shpirt 
do ta mbrojmë paqen, pse ne e dimë sa na kushtoi. Ne 
duam të rrojmë të lirë, të ndërtojmë vendin tonë, të 
kemi marrëdhënje me të gjithë, të ndihmojmë edhe të 
tjerë. Këtë frymë ka populli ynë, në këtë rrugë po shkon 
Shqipëria e re dhe, Ushtria e saj Kombëtare s'mund të 
ketë rrugë tjetër. 


Ju mora një kohë të gjatë për t'ju parashtruar në 
vija të përgjithshme rezultatet e punës brenda këtyre 
dhjetë muajve, për t'ju vënë në dukje vullnetin e madh 
në punë të popullit tonë dhe të njerëzve të pushtetit. 
Do të jetë gabim po të them se në zbatimin e punëve 
nuk ka pasur të meta, nuk ka pasur gabime dhe lëshime, 
nuk është shfaqur në disa raste rutina dhe fryma e vje- 
tër. Gabimet, që jemi përpjekur t'i korrigjojmë, të na 
bëhen mësime: shumë herë i kemi goditur rëndë, por 
kurdoherë me vend. Edukata dhe eksperienca në punë 


122 ENVER HOXHA 


nuk fitohen përnjëherë. Ata që punojnë edhe do të ga- 
bojnë, por rëndësi është që gabimet të mos përsëriten 
dhe të mos cënohet as interesi personal, as interesi i 
përgjithshëm. 

Në fushën ndërkombëtare unë mund të them pa u 
gabuar se pozitat tona po forcohen dita-ditës dhe s'ka 
asnjë arësye që të mos jetë kështu. Me aleatët tanë të 
mëdhenj dhe të fuqishëm Anglinë, Bashkimin Sovjetik, 
Amerikën, na lidh lufta ku derdhëm gjakun së bashku 
dhe për një qëllim. Gjatë luftës kemi pasur ndihmën e 
tyre, se ata e shihnin qartë rrugën e drejtë dhe të papër- 
kulur që po ndiqnim, ata na shihnin që s'kursenim asgjë 
për kauzën aleate, ata na shihnin sa të drejtë dhe të 
vendosur ishim për popullin. Këto prova ne ua dhamë 
më shumë se të tjerë, ua dhamë në fushën e luftës, ku 
vriteshim së bashku kundër nazistëve dhe tradhëtarëve 
kuislingë. Këto prova shërbyen për të lidhur popujt tanë 
me një miqësi të sinqertë. Gazetat sovjetike si dhe gji- 
thë shtypi i përbotshëm kanë njohur popujt e tyre me 
luftën heroike që bëri populli ynë i vogël dhe ne kemi 
miq në këto vende, miq që na duan dhe që na mbrojnë. 
Ashtu si luftuam së bashku për fitoren e madhe, ashtu 
edhe tani do të luftojmë për të mbrojtur këtë paqë që 
na kushtoi kaq shumë dhe paqen do ta mbrojnë ata që 
bënë luftën. Mbeturinat e fashizmit do të përpiqen të 
turbullojnë ujërat, por ata s'do t'ja arrijnë kurrë qëlli- 
mit. Aleatët tanë të mëdhenj na njohën në luftë, ata po 
na shohin edhe në punën tonë ndërtimtare, ata na shohin 
që vazhdojmë të ndjekim rrugën e drejtë, rrugën e de- 
mokracisë. Miqësinë tonë ne duam ta bazojmë në theme- 
le të shëndosha dhe të sinqerta dhe për të kërkuar të 

drejtat tona kurrë s'do të mungojmë. Shumë herë haka 
po na hahet. Në Konferencën e San-Françiskos, ku ne 
duhet të kishim vendin tonë, të cilin e fituam me gjak, 
nuk u thirrëm. Në Konferencën e Ministrave të Punëve 
të Jashtme që mbahet në Londër, ku bisedohet Traktati 
i Paqes me Italinë nga e cila ne kërkojmë reparacione, 
nuk u thirrëm. Qeveria jonë akoma s'është njohur. Ne 
kemi bindjen se një gjendjeje të tillë do t'i jepet fund, pse 
s'është e drejtë. S'ishte e drejtë që në San-Françisko të 
venin edhe shtete që kishin ndihmuar nazistët dhe të 
mos venim ne. Në Londër s'do të jetë aspak e drejtë që 
të tjerët të marrin reparacione nga Italia dhe ne që kemi 
pasur kaq dëme, të harrohemi. Mund të ketë shumë 
njerëz që bëjnë pyetjen: sPse s'na njohin aleatët2- Ajo 
është puna e aleatëve. Ne, nga ana jonë, i kemi të gjitha 
konditat që qeveria jonë të njihet sa më parë. Ne luftuam 
si rrallëkush, ne mbrojtëm dhe mbrojmë kauzën aleate, ne 
luftojmë me mish e me shpirt për mbrojtjen e paqes, 
ne shkrimë të gjitha energjitë për popullin, në vendin 
tonë ka liri dhe demokraci: sa për fashistët shpatën e 
kemi kurdoherë të mprehtë. Popull e qeveri janë një, 
populli është me qeverinë c tij, këtë e thotë populli dhe 
jo unë. “Dielli me shoshë nuk mund të mbulohet-r dhe 
veprat e qeverisë s'mund t'i errësojnë sharlatanët dhe 
lakuriqët e natës që përshpëritin nëpër qoshe. Ne s'e 
humbasim kurrë besimin se e drejta s'do të mungojë të 
na jepet. 

Me Jugosllavinë Federative miqësia jonë po lorco- 
het. Në vendet e tjera të Ballkanit, si në Bullgari e 
Rumani, njerëzit tanë dhe delegacionet tona të rinisë, 
të gruas, delegacionet sportive etj. që kanë vajtur atje, 

janë pritur me një simpati dhe me një ndjenjë vëllazë- 
rimi të madh. Ato e njohin luftën tonë dhe kanë admirim 
për të. Bullgaria dhe Rumania me kënaqësi të madhe 
kanë pranuar të kemi marrëdhënje të gjera kulturale 
dhe të shkëmbejmë mallra. S'ka pasur kongres, qoftë i 
rinisë, qoftë i grave, qoftë i shkrimtarëve ose i minato- 
rëve, që të mos jemi ftuar nga ana e bullgarëve dhe ne 
u jemi përgjegjur këtyre thirrjeve që vijnë nga zemra 
e popullit bullgar. Në Çekosllovaki gjithashtu delega- 
cionet tona kanë gjetur pritje të përzemërt dhe këto 
kontakte të para do të hapin rrugën për marrëdhënje 
kulturale dhe tregëtare më të gjera. Edhe me Italinë 
marrëdhënjet po bëhen dita-ditës më të mira. Sa për 
fashistët e Athinës, e kemi thënë fjalën tonë. Është e 
mira t'i ulin pak pendët dhe të briturat dhe sidomos 
të ndalojnë provokacionet e poshtra që vazhdojnë të 
bëjnë në kufirin tonë të Jugut. Ata të mos kujtojnë se 
trembin njeri, poshtërsitë e tyre do t'i paguajnë shtrenj- 
të, pse populli i tyre nuk do të lejojë për shumë ko- 
hë, që këta dishepuj të Hitlerit, të vazhdojnë terrorin 
fashist. 

E tillë është pozita jonë ndërkombëtare dhe kjo dita- 
-ditës do të forcohet. Këtë e them pse dita-ditës ne i 
japim prova botës se sa përparimtar është populli dhe 
pushteti ynë. Lufta jonë antifashiste, ligjet dhe vendi- 
met e kongreseve dhe të konferencave tona, të drejtat 
e qytetarit të proklamuara në Berat, ligjet e Kryesisë së 
Këshillit Antifashist i kanë treguar popullit dhe botës 
mbarë frymën e vërtetë demokratike që sundon në ven- 
din tonë. 

Ligji i zgjedhjeve për Asamblenë Kushtetuese, që do 

të diskutojmë dhe do të votojmë sot, është një provë 
tjetër e madhe, që tregon se sa demokratik është pushteti 
ynë. Kurrë në Shqipëri nuk janë bërë zgjedhje të tilla si 
ato që do të bëhen: të fshehta, të përgjithshme, të lira, të 
barabarta dhe direkte. Në ligj është parashikuar edhe 
mënyra e votimit e atillë që edhe analfabetët të ruajnë 
fshehtësinë e votës. Për herë të parë gratë shqiptare do 
të votojnë njësoj me burrat. Asnjë ligj i zgjedhjeve s'ësh- 
të bërë me një irymë kaq demokratike. Në ligjin tonë 
ruhet edhe parimi i proporcionalitetit, parim që mbron 
pakicat. Ligji ynë s'përjashton njeri nga zgjedhjet, për- 
veç ministrave kuislingë dhe atyre që kanë humbur të 
drejtat e qytetarit. Populli ynë di tani të dallojë kush 
janë të mirët dhe kush janë të ligjtë. Populli i njohu ata 
që sakrifikuan jetën dhe që punojnë ditë e natë për të 
mirën e tij. 

Në këtë ditë të madhe që arritëm, sot që vendosim 
thirrjen e Asamblesë Kushtetuese, të shtërngojmë radhët 
tona më shumë se kurrë, të forcojmë dashurinë për 
shoqi-shoqin, të mos lëmë për asnjë minutë mangut 
punën tonë që na kanë ngarkuar. Në çdo zyrë, në çdo 
fabrikë, në kantiere e në fusha të punohet me një gjallëri 
të pashoqe. Popullit t'i tregojmë vepra dhe jo fjalë, se 
me fjalë ai është ngopur në të kaluarën. Këtu të synojë 
propaganda jonë elektorale. Të bëjmë që Asambleja 
Kushtetuese, e përbërë nga njerëzit më të denjë të ven- 
dit tonë, të mblidhet në një Shqipëri më të lulëzuar se 
ç'është sot, në një Shqipëri ku të jetë kryer një pjesë e 
madhe e reformës agrare, ku të jenë shfrytëzuar më me 
intensivitet minierat tona, ku industria të ketë marrë një 
hov më të madh dhe jetesa e popullit tonë të jetë për- 

mirësuar. Dhe këto detyra do t'i kryejmë pse vetëm 
kështu do të na rrojë dhe do të na lulëzojë Shqipëria. 


Rroftë populli shqiptari 


Botuar për herë të parë në Botohet sipas tekstit të bro- 
gazetën “Bashkimir, Nr, 231, shurës “Raporti i Qeverisë 
27 shtator 1945 Demokratike në sesionin e 


tretë të Këshillit Antifashiste 
Tiranë, 1945 


RAPORT 1 MBAJTUR NË PLENUMIN IV TË 
KOMITETIT QENDROR TË PKSH 


17 tetor 1945 


Shokë, 


Përpara kësaj mbledhjeje të gjerë të Plenumit të 
KQ të Partisë na shtrohen shumë probleme e sidomos 
ato më me rëndësi, siç janë problemi i Partisë me të gji- 
thë sektorët e punës së saj: pushtet, ushtri, Front etj., 
si dhe çështja e zgjedhjeve për Asamblenë Kushtetuese. 
Siç u shënua dhe në rendin e ditës ne do të diskutojmë 
dhe do të vendosim edhe për thirrjen e konferencës së 
dytët të Partisë. Këtu nuk do të shtrojmë ndonjë vijë të 
re politike ose organizative, por nga diskutimet e sho- 
këve të Byrosë dhe të gjithë shokëve të tjerë, do të për- 
piqemi të shohim qartë situatën në të cilën ndodhemi 
dhe po punojmë, do të kemi një ide ekzakte të forcës së 
Partisë sonë në gjithë zhvillimin e saj gjatë luftës. Që 
këtej pastaj do të përcaktohet metoda e re e punës për 


1 Pas diskutimeve që u bënë në këtë plenum u vendos të 
thirrej Kongresi I i Partisë Komuniste të Shqipërisë dhe jo 
konferenca e dytë kombëtare. 

zgjidhjen e drejtë të çështjeve që na vihen përpara në 
këtë situatë që ndryshon nga ajo e fazës së luftës. 

Është bërë zakon që në çdo mbledhje e sidomos në 
mbledhjet e forumeve të larta të Partisë të vihet në ballë 
të rendit të ditës: “Situata politike e jashtme dhe e bren- 
dshmer. Kjo është një praktikë e mirë në rast se kup- 
tohet si duhet dhe nuk degjeneron në një numërim 
faktesh kronologjike të thjeshta: por, në rast se ne do të 
jemi në gjendje, që nga këto fakte kronologjike që 
përcaktojnë gjendjen ndërkombëtare dhe atë të brendsh- - 
me, të nxjerrim konkluzione të drejta politike, ne do të 
dimë ta orientojmë si duhet punën tonë, qëndrimet tona 
politike dhe do të lehtësojmë zgjidhjen e problemeve të 
koklavitura. Ai anëtar partie që nuk sheh qartë zhvilli- 
min e ngjarjeve dhe nuk bën deduksionet e duhura, ai 
nuk do të jetë kurrë në gjendje të zbatojë si duhet vijën 
e Partisë. 

Si na paraqitet pra situata ndërkombëtare dhe ajo e 
brendshme në këtë fazë të re të pasluftës2 

Do të gabohemi shumë në rast se mendojmë si ai 
njeriu i thjeshtë që bëri luftën dhe tani kujton se çdo 
gjë është në rregull. Punët s'janë aq të thjeshta as tani 
në kohën e paqes, ashtu sikundër s'kanë qenë as në 
kohën e luftës. Luftuam ashpër për ta fituar luftën mbi 
fashizmin, por duhet luftuar dhe duhet punuar me këm- 
bëngulje për ta mbrojtur dhe për ta konsoliduar paqen. 

U hodhëm në një luftë të madhe për të mposhtur 
fashizmin, armikun më të egër të demokracisë, por 
luftuam dhe për një jetë më të lumtur, për një demokraci 
më të shëndoshë dhe më përparimtare nga ajo që ekzis- 
tonte para luftës në Evropën Perëndimore. Popujt rrokën 

armët jo vetëm për të fituar liritë e grabitura nga 
fashistët, po edhe për të hedhur poshtë zgjedhën e impe- 
rialistëve dhe të klikave reaksionare, të mbuluara nën 
maskën e demokracisë. Për këtë shkak lufta nuk ishte aq 
e thjeshtë sepse në kampin aleat antifashist kishte shtete 
që hodhën gjithë forcat e tyre në luftë për mbrojtjen e 
lirisë dhe të demokracisë së vërtetë të tyre dhe të popujve 
të tjerë të robëruar, por kishte edhe shtete që e kuptonin 
dhe e bënin ndryshe luftën kundër fashizmit. Në blokun 
antifashist, Bashkimi Sovjetik ishte flamurtari i luftës 
së çlirimit: ai mbajti në supet e tij peshën më të madhe 
të luftës, ai ishte shtylla vertebrale e aleancës antifashis- 
te, ai ishte frymëzuesi, inkurajuesi, dhe mbrojtësi i 
popujve të robëruar, ai ishte faktori i madh i mposhtjes 
së Gjermanisë naziste. Anglia dhe Amerika u hodhën në 
luftë kundër fashizmit pasi u kërcënua ekzistenca c tyre 
nga Gjermania, por lufta e tyre nuk mori kurrë karakte- 
rin e një lufte totale, përkundrazi përpjekjet e tyre për 
shpejtimin e mbarimit të luftës s'qenë aq të mëdha, ata 
1 ruanin forcat e tyre për të mbrojtur dhe për të konso- 
liduar pozitat e tyre imperialiste dhe jo për t'i hedhur 
në balancën e luftës: ata u përpoqën të ngadalësonin 
luftën që bënin popujt e robëruar, ata u munduan të 
forconin pozitat e reaksionit në Evropë për ta pasur si 
mbështetje në fazën e tanishme të paqes. Zhvillimi i 
ngjarjeve gjatë luftës i vuri në dukje të gjitha këto 
fakte që tregova më lart, por me gjithë këto kontradikta 
dhe pikëpamje të ndryshme për luftën antifashiste, që 
ekzistonin në mes Bashkimit Sovjetik dhe aleatëve të 
Perëndimit, Gjermania naziste dhe klikat imperialiste 
angleze dhe amerikane s'mundën dot ta çanin aleancën 

e madhe të blokut antifashist, për arësyen e vetme sepse 
Bashkimi Sovjetik, me politikën e tij të drejtë, dhe me 
luftën e tij heroike, i mposhti të gjitha manevrat e fa- 
shizmit dhe të reaksionit. 

Për komunistët, pra, qëndrimi dhe puna e tyre ishte 
e qartë, pse i qartë ishte qëndrimi i Bashkimit Sovjetik. 
Komunistët në gjithë vendet e robëruara duhej të ngri- 
nin popujt c tyre në kryengritjen e përgjithshme dhe të 
luftonin pa mëshirë fashizmin dhe hyzmeqarët e tyre. 
Me luftën e tyre të hapët kundër okupatorit dhe përpjek- 
jeve të tij për të përçarë blokun ata duhej të mbro- 
nin dhe të forconin aleancën e Bashkimit Sovjetik me 
Anglinë dhe Amerikën. Njëkohësisht ata duhej të 
forconin pozitat e demokracisë, të forconin pozitat e 
popullit dhe të merrnin frenat e komandës dhe të qe- 
verimit. 

Të gjitha këto kontradikta dhe pikëpamje të ndrysh- 
me, që ekzistonin në blokun antifashist: koncepte të 
ndryshme mbi demokracinë, përpjekje për të përsëritur 
të shkuarën, për të forcuar pozitat e reaksionit dhe për 
të grabitur fuqinë nga duart e popullit, u bënë më të 
qarta, me thyerjen e Gjermanisë dhe po thellohen dita- 
-ditës e më shumë gjatë periudhës që po kalojmë. Prandaj 
tani, në këtë fazë pregatitore të paqes puna s'është 
aq e lehtë dhe e thjeshtë. Paqen duhet ta mbrojmë me 
çdo kusht, ky është interesi i Bashkimit Sovjetik, ky 
duhet të jetë interesi ynë. Prandaj ashtu si u orientuam 
kurdoherë nga Bashkimi Sovjetik gjatë gjithë periudhës 
së luftës dhe fituam, prapë atje duhet t'i kemi sytë, të 
shohim mirë qëndrimin e tij ndërkombëtar, të ecim në 
rrugën e tij leniniste-staliniane, të mbrojmë përpjekjet 

dhe interesat e tij, pse vetëm ashtu do të mbrojmë inte- 
resat e vendit tonë. 

Ç'po ngjet, pra, në Evropën e pasluftës, cilat janë 
pozitat dhe pikëpamjet e anglo-amerikanëve dhe të 
Bashkimit Sovjetik në fushën ndërkombëtare dhe si pa- 
raqiten pozitat e paqes2 

Në prakun e thyerjes së Gjermanisë ne vumë re një 
fenomen që nuk duhej të na çudiste: ndërsa në frontin 
e Lindjes dhe në portat e Berlinit po luftohej me ashpër- 
sinë më të madhe, fronti i Perëndimit ishte shthurur 
krejt, rezistenca gjermane ishte e parëndësishme dhe 
ushtritë anglo-amerikane po rendnin mbi Gjermaninë. 
Në të gjithë frontet e tjerë, ku luftonte Ushtria e Kuqe 
ose ushtritë e rezistencës, fashistët luftonin me ashpërsi. 
Këtu, pra, duhet të jemi të qartë. Anglo-amerikanët për- 
piqen të shpëtojnë ç'të mundin e sa më tepër nga mbe- 
turinat e fashizmit: ata përpiqen të forcojnë pozitat e 
reaksionit, ta rigrumbullojnë dhe ta riorganizojnë për ta 
bërë një barrierë kundër vendosjes dhe triumfit të demo- 
kracisë së vërtetë. “Exodeti i madhe i kriminelëve fashistë 
të luftës dhe i kuislingëve, gjen strehë dhe përkrahje në 
gjirin e ushtrisë anglo-amerikane dhe në zonat e okupu- 
ara prej tyre. Përveç kësaj, anglezët drejtpërdrejt dhe 
amerikanët tërthorazi, atje ku reaksioni i.ka pozitat të 
forta, duke shkelur çdo parim demokratik, me brutalite- 
tin më të madh, ndërhyjnë ushtarakisht për të mposhtur 
lëvizjet përparimtare, për të sjellë në fuqi reaksionin dhe 


1 Exode (frëngj.)) — emigrim në masë. Këtu bëhet aluzion 
mc ironi në legjendën biblike, mbi emigrimin e hebrejve nga 
Egjipti. 

për të forcuar pozitat e këtij dhe të fashizmit. Kjo gjë 
ngjet në Greqi. Në prakun, pra, të thyerjes së Gjerma- 
nisë dhe të dorëzimit të saj pa kushte, shohim ofensivën 
e parë të hapët të reaksionit për të konsoliduar pozitat 
me çdo kusht, aq sa mund ta lejojë ky moment tranzitor 
dhe deri atje ku gjen rezistencën e fuqishme të Bashki- 
mit Sovjetik, të lëvizjeve të rezistencës dhe të lëvizjeve 
progresive të të gjithë popujve të robëruar përgjithësisht. 
Pra, nën hijen e aleancës antifashiste dhe të fitores 
së përbashkët, reaksioni ndërkombëtar me në krye 
Anglinë dhe Amerikën po zhvillojnë një luftë “surnoiseri 
dhe provokuese kundër Bashkimit Sovjetik dhe gjithë 
demokracive popullore, të dala nga kjo luftë çlirimtare. 
Nga ana tjetër Bashkimi Sovjetik në krye dhe gjithë 
vendet e tjera ku është vendosur demokracia popullore 
si dhe tërë pjesa përparimtare e botës, duke pasur si pa- 
rim kryesor ruajtjen e forcimin e paqes, si dhe forcimin 
në baza të shëndosha të aleancës së lidhur në këtë luftë, 
luftojnë për triumfin e demokracisë në Evropë, për 
zhdukjen e fashizmit dhe të mbeturinave të tij, për pre- 
gatitjen e një paqeje të drejtë dhe të vazhdueshme. 
Natyrisht s'ishte punë e lehtë që Anglia dhe Ame- 
rika të ndërmerrnin, që në fillim të periudhës së pasluftës, 
një fushatë të hapët kundër Bashkimit Sovjetik, por kjo 
fushatë shpifjesh dhe denigrimi dalëngadalë po merr 
formë dhe po bëhet më e mprehtë. Me gjithë pikëpamjet 
e ndryshme që ekzistonin në mes anglo-amerikanëve dhe 
Sovjetëve, prapë Konferenca e Jaltës” dhe ajo e Berlinit 


1 Surnoise (frëngj) — të fshehtë. 
2 Konferenca e Jaltës (Krime-BRSS) e kryctarëve të qeve- 

përfunduan me sukses: por Konferenca e fundit e Lon- 
drës mbaroi pa asnjë rezultat. Atje anglo-amerikanët, 
përveç vështirësive të panumërta që nxirrnin, kërkonin 
haptazi të diktonin vullnetin e tyre për traktatet e 
ndryshme të paqes, duke shkelur vendimet e marrura në 
Berlin nga tre të mëdhenitë. Kjo ishte faza e parë e një 
mosmarrëveshjeje të hapët, jo vetëm për çështje proce- 
dure, por esencialisht parimi. Shtypi reaksionar i përbot- 
shëm, e zhveshi pallën kundër Bashkimit Sovjetik dhe 
fashistët me maskë, me shtypin e tyre, arritën deri në 
kërcënime e në provokacione të tipit të tyre të zakonshëm, 

Anglo-amerikanët dhe reaksioni i përbotshëm për- 
piqen të futin në kthetrat e tyre të gjithë ata popuj që 
gjatë luftës mundën, me luftën e tyre, të marrin në dorë 
pushtetin. Përpjekjet e rcaksionit në këtë drejtim zënë 
vendin e parë. Në shumë vende të Evropës, lufta e ashpër 
e popujve kundër okupatorit dhe veglave të tija jo vetëm 
që i dha një grusht të fortë klikave reaksionare vendase, 
por komprometoi rëndë pozitat e Anglisë dhe të Ame- 
rikës. Në këtë luftë u ngjallën dhe u forcuan simpatia 
dhe miqësia për Bashkimin Sovjetik. Kundër kësaj 
gjendjeje reaksioni ndërkombëtar po lufton ashpërsisht. 
Të gjitha shtetet deri dje të okupuara të Evropës e sido- 
mos ata të Evropës Lindore dhe Juglindore në politikën 


rive të BRSS, të SHBA dhe të Britanisë së Madhe me pjesëma- 
rrjen e Ministrave të Punëve të Jashtme dhe të shefave të shta- 
beve zhvilloi punimet nga 4—ll1 shkurt 1945. Pasi përcaktoi pla- 
net për shkatërrimin përfundimtar të Gjermanisë hitleriane 
konferenca hartoi parimet c politikës së aleatëve lidhur me sigu- 
rimin e një paqeje të qëndrueshme dhe organizimin e një sistemi 
për sigurimin ndërkombëtar. 


134 ENVER HOXHA 


e tyre të jashtme janë prirur drejt Bashkimit Sovjetik, 
i cili i mbron dhe i përkrah për të forcuar demokracinë. 
Në Poloni dhe në Jugosllavi reaksioni u përpoq të rimë- 
këmbë dhe të sjellë në fuqi klikat e vjetra reaksionare, 
por s'mundi'i. Konferenca e Jaltës e zgjidhi çështjen e 
qeverive të këtyre dy vendeve. Por kjo s'do të thotë se 
reaksioni i hodhi armët. Ofensiva e reaksionit kundër 
Bullgarisë, Rumanisë, Hungarisë dhe Shqipërisë është 
jashtëzakonisht e gjerë dhe sidomos tani me rastin e 
fushatave elektorale, të cilat do të jenë vendimtare. 
Reaksioni ndërkombëtar po mëkëmb dhe po forcon 
pozitat e tronditura ose të dëmtuara rëndë të reaksionit 
të çdo vendi. Organizimi i reaksionit në vende të ndry- 
shme të Evropës po konkretizohet dhe po merr formë. 
Kundër kësaj rritjeje dhe kundër këtij forcimi po luftoj- 
në Bashkimi Sovjetik dhe gjithë popujt dhe qeveritë e 
tjera përparimtare. Por në këtë luftë të ashpër për tri- 
umfin e demokracisë, kujdesi i Bashkimit Sovjetik dhe 
i qeverive të tjera përparimtare për ruajtjen e paqes 
është një çështje kryesore. Në këto pozita qëndrojmë dhe 
ne kundrejt anglo-amerikanëve. Ata nuk e shohin aspak 
me sy të mirë qeverinë dhe demokracinë tonë popullore 
dhe e luftojnë. Ata deri tani as që kanë ndër mend të na 
njohin dhe njohja, sipas mendimit tonë, nuk do të jetë 
aq e lehtë dhe e shpejtë. Çdo kërkesë e jonë e drejtë, në 
lëmin ndërkombëtar, ka mbetur pa përgjegje ose i është 


1 Në Konferencën e Jaltës qeveritë c Anglisë dhe të SHBA 
u përpoqën të sillnin në fuqi në Poloni dhc në Jugosllavi, klikat 
reaksionare të këtyre vendeve të përfaqësuara nga të ashtuquaj- 
turat qeveri të emigracionit. Me këmbënguljen e Bashkimit So- 
vjetik përpjekjet e reaksionit anglo-amerikan nuk patën sukses. 

dhënë një përgjegje negative. Ata e akuzojnë qeverinë 
tonë, njëlloj sikundër kanë akuzuar atë të Jugosllavisë, 
të Polonisë, etj. Po, natyrisht, lufta ka variantet c saja, 
sipas rëndësisë që i vënë çdo vendi dhe pozitave që ka 
ky vend. Deri tani nga ana e shtypit reaksionar nuk 
është shpallur kundër nesh një luftë e hapët sikundër 
ndaj vendeve të tjera, por kjo s'do të thotë se nuk do të 
ndodhë. Me rastin e zgjedhjeve ofensiva kundër nesh 
do të zhvillohet në të gjithë gamën. 

Puna qëndron që ne të dimë të manevrojmë për t'i 
dhënë më pak armë reaksionit të jashtëm dhe të bren- 
dshëm për të na luftuar. Këtu është çështja e një politike 
elastike, pa rënë në oportunizëm, një politikë që të for- 
cojë pozitat tona të brendshme dhe të jashtme. Qëndrimet 
tona të drejta dhe taktika jonë do të përcaktohen nga 
diskutimet që do të bëjmë këtu, pasi të shohim konkre- 
tisht gjendjen dhe pasi të analizojmë punën që kemi 
bërë. Forcimi i pozitave tona ndërkombëtare varet nga 
konsolidimi i pozitave tona të brendshme, të cilat janë 
të kondicionuara nga puna jonë intensive dhe e drejtë, 
varet nga zbatimi drejt i vijës së Partisë sonë. 

Në një situatë të tillë ndërkombëtare, pa thënë se 
pozitat e paqes janë të komprometuara, prapëseprapë 
këto janë shumë të vështira për t'i mbrojtur. Ne duhet 
të vëmë gjithë forcat për të mbrojtur e për të forcuar 
pozitat e demokracisë së vërtetë popullore dhe të ruhemi 
nga provokacionet që s'kanë munguar dhe s'do të mun- 
gojnë, si nga ana e Greqisë ashtu dhe nga ana e anglo- 
-amerikanëve. Bashkimi Sovjetik tregon një interesim të 
veçantë për ne. Përveç mbështetjes së madhe morale që 
na jep në fushën ndërkombëtare, ai po na jep ndihmë 


136 ENVER HOXHA 


materiale dhe kulturale. Portat e Bashkimit Sovjetik 
janë të hapëta për nej: oficerë nga tanët janë pranuar në 
shkollat ushtarake: kontingjenti i parë i studentëve uni- 
versitarë po niset. Duke parë shtërngesat tona në lëmin 
ekonomik, qeveria sovjetike pranoi kërkesat tona dhe na 
shiti 20 000 ton grurë, që ka filluar të vijë, për këtë kemi 
lidhur edhe një marrëveshje tregëtare. Me Jugosllavinë 
dhe me shtetet e tjera të Ballkanit si Bullgarinë, Ruma- 
ninë, Poloninë e Çekosllovakinë, jemi në marrëdhënje 
miqësore, Propozime për njohjen e qeverisë sonë janë - 
bërë nga ana e qeverisë bullgare, rumune e poloneze. 

E tillë është situata e jashtme në vija të përgjith- 
shme dhe pozitat tona ndërkombëtare, sikundërqë thashë 
më lart, do të forcohen edhe më shumë, kur ne të for- 
cojmë pozitat tona të brendshme. 

Si na paraqitet situata brenda dhe ku qëndron forca 
jonë2 Me çlirimin e Shqipërisë e këtej, situata jonë e 
brendshme është forcuar mjaft. Si kudo gjetkë, edhe në 
vendin tonë, reaksioni u armatos prej fashizmit dhe tok 
me të na luftoi me armë. Reaksioni i brendshëm, megji- 
thëse lidhjet i kishte të dobëta me reaksionin ndërkom- 
bëtar e sidomos me ate anglez dhe amerikan, prapë ai 
pati ndihmën e tyre direkte dhe indirekte. Megjithatë 
reaksioni i brendshëm hëngri një grusht të rëndë ushta- 
rakisht dhe politikisht. Krerët e tij ose dolën jashtë 
kufirit ose u kapën prej nesh dhe u gjykuan. Gjykimet e 
atyre shokëve, që kujtonin ose pretendonin se ne e shfa- 
rosëm nga rrënjët reaksionin, ishin gjykime të pathe- 
lluara. Edhe pas çlirimit të Shqipërisë na u desh të bënim 
një operacion në Veri për të shuar rezistencën e arma- 
tosur dhe agresive të krerëve reaksionarë dhe bajraktarë 

të mbetur brendai. Reaksioni ynë nuk mund të themi 
se i kishte rrënjët mbi ujë, me gjithë grushtin që hëngri, 
shpejt a vonë dhe në kondita më të favorshme për të, 
al do të lëvizte dhe do të crganizohej. Në fazën e parë 
pas çlirimit reaksioni i kishte thonjtë të prerë, ai ishte 
topitur. Përpara forcës sonë dhe veprimeve tona të rru- 
feshme, mbeturinat e reaksionit qëndronin në formë 
latente. Aktiviteti i tij përmblidhej në lëshime parullash 
kundër qeverisë dhe pushtetit, kundër ushtrisë. Qëndri- 
mi i aleatëve anglo-amerikanë ndaj qeverisë sonë dhe 
intervencioni në Greqi, ja shtuan kurajon. Tani ai filloi 
të shtonte aktivitetin dhe u përpoq të godiste institucio- 
net tona më të forta dhe më të rrezikshme për të. Orga- 
nizimi i dezertimeve në ushtri ishte tentativa ec tij e 
hapët. Por mund të themi se deri tani të gjitha tentativat 
e mbeturinave të reaksionit për t'u armatosur dhe për t'u 
organizuar në njësite pak a shumë të gjera e për aksione 
të hapëta, kanë dështuar. Ndjekjet nga ana e forcave tona 
s'ju lënë asnjë mundësi krerëve bajraktarë si Muharrem 
Bajraktarit, Fiqri Dines, Gjon Markut etj. të organizo- 
hen dhe të armatosen. Është e vertetë se ata i kanë shpë- 
tuar forcave tona dhe kjo duhet të na preokupojë Iort, 
por është fakt që ata po lëvizin me zor të madh. Këta 
elementë, natyrisht, na shkaktojnë kokëçarje, pse në 
mjaft krahina të Veriut puna jonë ka qenë dhe vazhdon 
të jetë e dobët. Disa herë atje parullat e tyre zënë vend 
dhe ka akoma njerëz që vazhdojnë të qëndrojnë në pritje 


1 Është fjala për shtypjen e rezistencës së armatosur dhe 
asgjësimin e bandave të kriminelëve të luftës, të arratisur bren- 
da vendit. 

të evenimenteve. Këta do t'i lidhë fort me këtë pushtet, 
vetëm një punë intensive politike nga ana jonë dhe inte- 
resimi drejtpërdrejt i pushtetit në zgjidhjen e probleme- 
ve të tyre në mënyrë konkrete. Forca c reaksionit s'që- 
ndron vetëm në bandat e armatosura: atë do ta shohim të 
manifestohet edhe në elementë të tjerë dhe në forma të 
ndryshme, të cilët, të përkrahur nga reaksioni i jashtëm, 
po pregatitin rezistencën kundër pushtetit tonë demo- 
kratik. Ky proces i grumbullimit të reaksionit s'është një 
zhvillim i thjeshtë. Për ne, që drejtojmë politikën .c 
Frontit dhe të pushtetit, do të jetë një gabim i madh po 
t'i bëjmë hesapet kaluar dhe po të idealizojmë gjendjen 
tonë të brendshme dhe të pushtetit tonë. 

'Të shohim realisht gjendjen, të mbajmë kontakt të 
ngushtë me masat pse përndryshe do të kemi deziluzione 
të mëdha, reaksioni do të fitojë terren. Situata ndërkom- 
bëtare dhe qëndrimi jo i favorshëm që mbajnë aleatët an- 
glo-amerikanë kundrejt qeverisë dhe pushtetit tonë, po 
favorizojnë grumbullimin e elementëve reaksionarë si 
elementët e pakënaqur, klerin katolik, intelektualët e 
pasqaruar dhe që kanë qenë ose në pozitat e armikut ose 
indiferentë, shtresat e tregëtarëve të mëdhenj, që janë go- 
ditur nga tatimet e fitimeve të jashtzakonshme, spekula- 
torët e përhershëm, shtresat e bejlerëve dhe të agallarëve 
që janë prekur nga ligji i reformës agrare. Në rast se ne 
s'punojmë drejt dhe nuk zbatojmë si duhet vijën e Frontit 
rreth këtyre me siguri mund të grumbullohen të gjithë 
ata elementë indiferentë të papërzier në politikë dhe që 
nuk arrijnë të kuptojnë si duhet manevrën e reaksionit 
dhe përpjekjet tona në këtë situatë të vështirë. Kjo 
kategori njerëzish influencohet shpejt nga çdo parullë e 

reaksionit dhe qëndron me ne vetëm kur ta mbajmë në 
kontakt të përhershëm. Të gjitha këto shtresa, që për- 
menda më lart, ne duhet t'i shikojmë me vëmendje, t'i 
shikojmë jo në mënyrë administrative, por të punojmë 
me to. S'është aq lehtë të punosh me klerin katolik. Kleri 
ka influencë në Shkodër c në rrethet e saj dhe kjo nuk 
mund të zhduket vetëm me masa administrative. Kleri 
katolik është një ent i organizuar mirë, me tradita dhe 
me lidhje të ngushta me reaksionin e jashtëm e me 
Vatikanin. Prandaj organizimit të tij, duhet t'i kundër- 
vëmë organizimin tonë më të shëndoshë, politikës së tij, 
vijën tonë politike të drejtë dhe ta detyrojmë të luftojë 
në terrenin tonë dhe jo në terrenin e tij dhe me parullat 
që do ai. Lufta dhe politika me individë të shkëputur të 
klerit është e nevojshme. Ka pasë momente që kleri 
katolik, ka qenë në luftë të hapët me ne duke na luftuar 
edhe me armë. Ne i jemi përgjegjur dhe e kemi goditur. 
Por kleri katolik nuk është aq naiv saqë të insistojë në 
një luftë të hapët me pushtetin tonë, kur pozitat e tija 
janë të dobëta dhe kërcënohen dhe kur pozita ndërkom- 
bëtare nuk është e favorshme për të. Kleri, duke qenë 
armiku ynë, di të bëjë politikë jo në të mirën e popullit, 
por për forcimin e pozitave të tija. Do të jetë papjekuri 
politike nga ana jonë, në qoftë se nuk dimë të përfitojmë 
nga rastet dhe rrethanat. Duhet të bëjmë një politikë të 
zgjuar me klerin katolik. Në këtë politikë duhet të mos 
humbasim masën dhe të hidhemi nga një ekstrem në 
tjetrin, gabim që shokët bien shpeshherë. Rreth mane- 
vrave të klerit do të përqëndrohet gjithë lodra e reaksio- 
nit, e krerëve të arratisur nëpër malësi, e të pakënaqurve 
e të pasqaruarve. Këtu do të duket pjekuria jonë politike 

që vijën politike të Frontit, të dimë ta adaptojmë në 
situata dhe në vende të ndryshme për të shpërndarë 
grumbullimin e reaksionit dhe për të fituar pozita të 
forta për ne. Shtresat e tregëtarëve të pasur dhe ato të 
bejlerëve dhe të agallarëve të pasur, të prekura direkt 
nga ligjet e drejta të pushtetit, po shtojnë radhët e të 
pakënaqurve. Kategoria e parë, në ditët e para të vjeljes 
së taksës së tatimit rezistoi në mënyrë të organizuar, por 
u desh të paguajë përpara masave të marrura nga ana e 
pushtetit. Kjo s'do të thotë se ata u bindën dhe u bënë 
paguesit më të gatshëm, përkundrazi, ata përpiqen t'i 
shpëtojnë pjesës tjetër të taksës. 

Situata e brendshme nuk do të jetë e plotë në rast 
se nuk tregojmë sa të fortë jemi ne, ku qëndron forca 
jonë dhe të metat tona. Këtë do ta theksojmë më poshtë, 
kur të flasim për Frontin dhe për pushtetin. Por këtu do 
të them se, me të tilla forca kundërshtare, që duhet të 
mos i nënçmojmë, ndodhemi në situatën e sotme dhe 
përpara zgjedhjeve të përgjithshme. Për zgjedhjet pra 
duhet të luftojmë dhe që të fitojmë duhet që ne të dimë 
mirë vijën politike të Frontit dhe ta aplikojmë si duhet 
atë. Aplikimi i vijës së Frontit s'do të thotë. vetëm me 
ba një konferencë, por me e zbatue në praktikë, në rre- 
thana të ndryshme dhe në kategori të ndryshme njerë- 
zish, të cilëve t'ju njohësh mentalitetin, mendimet, 
qëllimet. Të zbatosh mirë në praktikë vijën politike do 
të thotë të kuptosh mirë ç'është pushteti e si funksionon: 
të dish mirë ligjet, t'i respektosh i pari dhe t'i aplikosh 
si duhet, të kuptosh dhe të zbatosh politikën e qeverisë 
në çdo lëmë aktiviteti dhe duke qenë në kontakt të 
ngushtë me masat e popullit. Propagandën dhe agjita- 

cionin t'i bazojmë në themele të shëndosha dhe t'i bëjmë 
konkrete për popullin, domethënë t'i bazojmë në realizi- 
met e ndryshme të pushtetit, ku populli i edukuar dhe 
i ngritur politikisht, ka marrë vetë pjesë aktivisht. Vetëm 
në këtë mënyrë Fronti bëhet një realitet, bëhet një 
organizatë e masave që mbron dhe përkrah gjithë push- 
tetin. Pikërisht këtu po goditin armiqtë: pushtetin, Fron- 
tin, ushtrinë. S'është nevoja të theksojmë me hollësi në 
raport manevrën e reaksionit ndërkombëtar në këto 
momente të zgjedhjeve. Pika kryesore ku ai godit është 
akuza që i bën qeverisë sonë duke thënë se ajo është 
qeveri komuniste, prandaj këtu s'ka demokraci, këtu ka 
diktaturë të një partie, d.m.th. të Partisë Komuniste dhe 
prandaj zgjedhjet bëhen në kondita jo të lira. Duke u 
mbështetur në këto akuza të trilluara anglo-amerikanët, 
duan t'i sabotojnë me njëmijë mënyra këto zgjedhje ose 
të ndërhyjnë drejtpërdrejt. Kjo taktikë e reaksionit 
ndërkombëtar, natyrisht, është bërë taktikë e reaksionit 
tonë të brendshëm. Fjalët e Gjergj Kokoshit në Mbledhjen 
e fundit të Këshillit 1 shfaqin tërë programin e reaksionit. 
Në Jugosllavi, në Bullgari dhe në Rumani reaksioni i 
jashtëm në bashkëpunim me të brendshmin, janë në 
aktivitet të madh, ndërsa këtu sapo ka filluar. Të mos 
flemë duke thënë se këtu s'mund të veprohet si gjetkë, 
pse konditat janë ndryshe. Kjo është e vërtetë, situata 
paraqitet kurdoherë me variante, por edhe taktika e 


1 Në seancën e pestë të Mbledhjes së tretë të Këshillit An- 
tifashist Nacional-Çlirimtar (shtator 1945), Gjergj Kokoshi, zë- 
dhënës i forcave reaksionare brenda Frontit Demokratik u shpreh 
kundër ligjit mbi zgjedhjet e Asamblesë Kushtetuese, duke e 
cilësuar atë si antidemokratik. 

reaksionit ka variante. Sinjali i parë i ofensivës së anglo- 
-amerikanëve kundër nesh me rastin e zgjedhjeve u 
dha nga Tajar Zavalani megjithëse në mënyrë akoma jo 
konkrete. -Ballons d'essaier2 po hidhen si “Zogu ka 
vajtur në Kajros, “po formohet jashtë një qeveri shqip- 
tarer, etj. Gjenerali Hoxhsons më bën letrën e parë dhe 
më pyet në se ne do t'i lëmë të lirë të gjithë oficerët 
britanikë të kontrollojnë lirisht fushatën e zgjedhjeve 
ditën e votimit. Ky është fillimi, resti pa dyshim do të 
vijë pas. Nga ana tjetër Gjergj Kokoshi, i cili pati kura- 
jon të shfaqë pikëpamjen e reaksionit, është në lëvizje. 
Influencën e tij ai përpiqet ta shtrijë, natyrisht, në 
shtresat e intelektualëve dhe të borgjezisë së pakënaqur, 
në shtresat e kapitalistëve dhe të tregëtarëve, Patjetër 
Gjergj Kokoshi dhe shoku i tij i porsarikthyer nga mër- 
gimi, Mirash Ivanaj $, gjoja të njohur si kundërshtarë 
të klerit katolik, do të përpiqen që këtë forcë të reaksionit 
në Shkodër, ta drejtojnë kundër nesh. Akoma nuk po 
duket krijimi i ndonjë partie jashtë ose brenda Frontit 
sido që parulla lëshohen andej-këtej për tentativa krijimi 


1 Spiker 1 emisioneve në gjuhën shqipe të radio Londrës, 
intelektual borgjez pseudodemokrat. U vu në shërbim të impe- 
rializmit anglez dhe punoi në dëm të interesave të popullit dhe 
të atdheut. 

2 “Ballons d'essaler (frëngj.) — balona prove. 

3 Gjeneral D.P.E. Hoxhson, erdhi në Shqipëri në mars të 
vitit 1945 me cilësinë e kryetarit të misionit ushtarak anglez. 

4 Mirash Ivanaj, ministër i arësimit dhe më vonë Kryetar i 
Këshillit të Shtetit në periudhën e regjimit të Zogut. U largua 
nga Shqipëria në prill 1939 dhe u kthye në tetor 1945. Kreu ve- 
primtari armiqësore në shërbim të imperializmit anglo-amerikan. 
U dënua nga gjyql i popullit. 

partish. Por sidoqoftë fushata për abstenim në votime 
po bëhet nga ana e tyre duke propaganduar si thashë 
më lart: “Këtu s'ka liriv, etj. Gjergj Kokoshi dha dorëhe- 
qjen nga Fronti, por bëhet pyetja: Vallë Gjergj Kokoshi 
s'kishte shokë të një mendimi me të në Front7 Duhet të 
mos kemi iluzione se të gjithë nacionalistët pa parti në 
Front janë qind për qind me ne. Ka nga ata që janë 
shumë afër nesh dhe që kanë lidhur fatin e tyre me atë 
të Partisë sonë, ka të lëkundshëm, që një punë e shën- 
doshë nga ana jonë do t'i bëjë të jenë kurdoherë me ne 
por ka edhe nga ata që s'mendojnë si ne dhe nesër do t'i 
kemi kundërshtarë. Këta njerëz s'e ndjejnë veten aq të 
fortë sa të dalin haptas kundër Frontit, dhe as që duket 
deri tani ndonjë tentativë serioze për formimin e ndonjë 
grupi 0 partie brenda në Front. Këta njerëz në një 
përqindje shumë të madhe do të vazhdojnë të qëndrojnë. 
në Front, deri në mbarimin e zgjedhjeve, dhe nën fla- 
murin e Frontit të zgjidhen në asamble. Krijimin e 
prupit, ose të partisë, krijimin e opozitës, sigurisht do ta 
bëjnë në gjirin e asamblesë dhe të kuvendit. Këtu duket 
se ka qenë mosmarrëveshja në mes të Gjergj Kokoshit dhe 
njerëzve të tjerë të lëkundshëm e kundërshtarë që ndo- 
dhen ende në Front, domethënë mosmarrëveshje në 
taktikë. Zhvillimi i fushatës elektorale do të na sqarojë 
më mirë mbi taktikën që po përdor reaksioni për të 
minuar pushtetin dhe për të sabotuar zgjedhjet. Përpara 
kësaj situate, pra, Partia jonë duhet të mobilizojë të gji- 
tha forcat dhe Fronti Demokratik të bëhet një realitet. 
Vijën politike të Frontit e kemi shtruar shumë herë, 
prandaj s'po e ripërsëris. 

Të punosh në Front, që është detyra e çdo komunisti, 

do të thotë të punosh me popullin, të punosh edhe jashtë 
detyrës që ke në pushtet o në ushtri, të bësh punën spe- 
ciale të partisë dhe nga më kryesoret: edukimin e masave. 
Mjerisht nga shokët e partisë kjo gjë është shikuar 
shumë ngushtë. Ta fillojmë çështjen nga puna politike 
me masat. Me punue në Front është kuptuar në këtë 
mënyrë: të vesh të bësh një konferencë në pesëmbë- 
dhjetë ditë një herë dhe e ke mbaruar detyrën që të 
ngarkon Partia. Kjo është një pjesë e vogël e punës, 
por mjerisht edhe kjo punë e vogël nuk bëhet me 
seriozitetin që duhet t'i bëjë punët një komunist. Sa më 
të ulët të jenë ata shokë që zhvillojnë konferencën, aq 
më pak pregatiten. Ata kujtojnë se publiku është i de- 
tyruar të dëgjojë spërrallënr e tyre të pregatitur gjysmë 
ore përpara. Kjo ka shkaktuar që konferencat s'i ndjekin 
me aq qejf dhe shkakun nuk duhet ta kërkojmë në pasi- 
vitetin e masave, por në xhahillëkun, në neglizhencën, 
në nënçmimin e masave nga konferencieri dhe kur kjo 
bëhet nga një shok partie është një gabim që s'falet. Por 
si mund të pregatitet një konferencë që të dalë ec mirë” 
Këtë, jam i bindur se shumë shokë, akoma s'e kanë 
kuptuar se, po ta dinin, kjo do të ishte e thjeshtë dhe 
konferencat do të bëheshin interesante. Konferenca s'pre- 
gatitet duke mbledhur artikujt e gazetave ose referatet 
e të tjerëve. E kuptoj kur pregatitet një konferencë me 
karakter shkencor, por kur është puna për agjitacion në 
masë dhe të atij karakteri, që gati zhvillohen të gjitha 
konferencat tona, (pse për konferenca shkencore mjerisht 
atij kapitulli i kemi vënë kapakun) temat e konferencave, 
mendimet që do të shtrojë dhe do të rrahë përpara pu- 
blikut, ai do t'i gjejë vetëm në jetën e popullit dhe jo në 

gazeta e revista. Por ky libër ku ai do të mësohet të bëhet 
agjitator i mirë, është lënë mënjanë, ai s'jeton me popu- 
llin, ai s'ja njeh hallet, ai s'i njeh problemet, ai qëndron 
në hava dhe konferenca e tij është një xavaz i mukësr. 
Por masat e popullit s'ngopen vetëm me fjalë. Masa 
mund të dëgjojë me kënaqësi një konferencë të mirë, 
por ato që u thanë atje, ajo do t'i shohë të realizuara në 
praktikë, t'i prekë me dorë. Kjo është karakteristike për 
masat. Forca e Partisë sonë qëndron në realizimin e 
gjërave. Këtu. s'e kam hallin të them se si pregatiten 
konferencat, por e kam fjalën se me ç'metoda gjysmake 
e edukojmë popullin. Shumë herë dëgjohen nga anëtarë 
partie: “s'kam kohë, më kanë mbuluar punët e zyrës, 
s'mund të vete atje, s'mund të bëj këtë-. Në këtë pikë 
jam kategorik dhe them se kjo, në 9094, të rasteve, s'është 
e vërtetë. Që nga unë dhe deri te anëtari i thjeshtë i 
Partisë, po të bëjmë një revizion të ndërgjegjes në punë, 
do të shohim se kohën mund ta gjejmë. Është e pamun- 
dur të mos ketë kohë një anëtar partie, për të bërë de- 
tyrën që i ngarkon Partia jashtë asaj zyrtare: por, edhe 
në qoftë se s'ka, duhet ta gjejë, ta heqë nga gjumi i 
natës. Të tillë njerëz duhet të jemi ne. Kam arësye pse e 
theksova këtë gjë. Kjo është një sëmundje e madhe që 
duhet ta luftojmë sepse shkakton dobësimin tonë, këtu 
është burimi i të gjitha lëshimeve e gabimeve politike. 
E kuptoj dhe e nderoj atë anëtar partie që është i mbytur 
deri në grykë me punë dhe ai është i vetmi, që me gjithë 
punën e tij të madhe, s'e lë kurrë mangut dhe punën 
speciale të Partisë. Por kështu s'ngjet me të gjithë. Me 
një mentalitet dhe me një frymë të tillë nuk mund të 
ecim përpara. Nën pretekstin se gjoja janë shumë të zënë, 

shokët i shmangen detyrës, bile dhe atë detyrë që kryej- 
në, s'e nxjerrin të saktë. Po të pyesësh filan sekretar 
politik qarkori, do të të thotë: ckam shumë punër, ndër- 
kohë në organizatën që drejton ai po bëhen shumë gjëra 
të papëlqyera dhe antiparti dhe ai i sheh këto, kur i sheh 
tërë populli: filan sekretar i përgjithshëm i ministrisë të 
thotë se është i mbuluar me punë, por kur i kërkon diçka 
për sqarim, ai ose s'është në gjendje të të thotë asgjë, 
ose të rregullon një statistikë false e të pakontrolluar. 
Kjo është një. E dyta: shokët s'përpiqen të mësojnë dhe, 
të lartësohen: në përgjithësi po numërohet në vend. Nje- 
rëzit e pushtetit dhe shokët tanë. në radhë të parë nuk 
dinë e nuk i mësojnë ligjet e pushtetit. Ngjasin gjëra të 
çuditshme, që t'i numërosh, duhen ditë. Njëra nënpre- 
fekturë gjoja meqë vetëqeveriset, me anën e këshillit, 
s'pranon as udhëzimet e qarkut dhe as të qendrës. Ajo 
bëhet srepublikë më vete-: tjetri qark të krijon nënpre- 
fektura si kërpudha për t'i riprishur pas tre muajve. 
Taksat, njëri t'i mbledh kështu, tjetri ashtu, njëri të 
respekton ligjin, tjetri ta shkel fare dhe t'i fal taksat, pse 
ashtu e sheh atë arësyeshmer ai në krahinën e tij. Të 
tilla gjëra janë të zakonshme, por ka edhe raste më kri- 
tike: mungon respekti ndaj pushtetit, nuk përfillen ur- 
dhërat e qeverisë. Qendra mund t'i bëjë njëzet telegrame 
një qarku dhe ai as i përgjigjet. Pse ngjet kjo2 Kjo ngjet 
sepse disa shokë s'e kanë kuptuar akoma ç'është pushteti, 
ç'është centralizmi, si e drejton Partia pushtetin dhe për- 
gjegjësitë e tij përpara Partisë dhe përpara pushtetit. 
Dhe mbi të gjitha këto, fillon të duket një mentalitet i 
rrezikshëm që duhet luftuar shpejt: me të hyrë në parti, 
komunistit i rritet mendja. Ai bëhet autoritar, ai punon 

më pak se të tjerët dhe e quan veten të paprekshëm dhe 
se mund t'i lejohet të bëjë çdo gjë. Këto vërejtje i thashë 
që të mendojmë thellë mbi këto gjëra dhe t'i zhdukim 
pse, po s'u përmirësuam në këtë drejtim, edhe Frontin 
do ta kemi të dobët edhe pushtetin gjithashtu. Fronti 
s'është një gjë e shkëputur nga realiteti praktik. Vija: 
politike e Frontit gjen realizimin konkret në punët e 
pushtetit, në realizimet e pushtetit. Në qoftë se ne nuk e 
kuptojmë si duhet vijën politike të Frontit do të jetë 
zor për ne të kuptojmë si duhet politikën e qeverisë në 
të gjitha fushat e veprimit dhe anasjelltas. Politika e 
Frontit dhe politika e qeverisë janë dy gjëra që shkojnë 
së bashku. Kemi thënë që Frontin duhet ta zgjerojmë, 
duhet të bindim të pakënaqurit, të aktivizojmë gjithë 
popullin. Këtë s'e kemi bërë sa duhet dhe si duhet: ek- 
ziston sektarizëm dhe rutinë në punë, insistohet në 
metoda të vjetra, të përshtatshme për dy vjet të kaluara, 
nuk shkojmë me zhvillimin e kohës dhe të ngjarjeve. 
Harrojmë se çështjet tani nuk mund të zgjidhen më me 
mënyrat e malit: harrojmë se metoda e punës duhet të 
ndryshojë jo vetëm në formë, por edhe në esencë: ha- 
rrojmë që populli tani të kërkon shumë gjëra, gjërat që 
i premtove, ai ka filluar që të kërkojë në një vit, ato që 
s'i janë plotësuar gjatë qindra vjet me radhë: fshati më 
i humbur të kërkon shkollë, por të kërkon edhe elektrik, 
sepse ka një vijë uji afër. Luftuam dhe çliruam vendin, 
ky është një triumfi i madh për ne. Kjo është mbështetja 
jonë më e madhe, por s'mjafton: tani duhet të punojmë 
drejt dhe shumë, pse përndryshe errësohen dafinat. Për- 
para Partisë ishin vënë një tok problemesh, përveç çësh- 
tjes së rëndësishme të Frontit. Problemi me rëndësi i 

pushtetit dhe zbatimi i politikës qeveritare në fusha të 
ndryshme të aktivitetit shoqëror dhe ekonomik domino- 
nin gjatë kësaj periudhe të çlirimit dhe vazhdojnë të 
jenë kurdoherë në rendin e parë të ditës. Çdo gjë do të 
zgjidhet më së miri kur Partinë tonë ta kemi të fortë 
dhe dita-ditës të shohim përmirësime në të. 

Do të prek në vija të përgjithshme çështjen e push- 
tetit dhe politikën e qeverisë. 

Me pushtetin ne do të zgjidhim çdo gjë, këtu qëndron 
forca jonë. Pushtetin ne duhet të dimë ta prefeksionojmë 
dhe ta përdorim më së miri. Partia jonë drejton pushte- 
tin dhe rrjedh vetëvetiu që sa më e fortë të jetë Partia, 
aq më i fortë është pushteti. Më parë se t'i hyjmë në 
thelb çështjes, shokët duhet të kuptojnë një gjë: që Partia 
jonë e drejton pushtetin me anë të njerëzve të saj, të 
cilët janë kudo në vendet kyçe të komandës. Të gjitha 
vendimet përpunohen në Parti dhe zbatohen nga push- 
teti. Njerëzit e Partisë i çojnë këto vendime të Partisë në 
pushtet. Varet nga anëtarët e Partisë se si do t'i paraqesin, 
përpara njerëzve të pushtetit, përpara njerëzve të Fron- 
tit. Këtu duket sa e kemi kuptuar vijën e Partisë dhe si 
e zbatojmë në Front dhe në pushtet. Përveç kësaj, anëtari 
i Partisë duhet të dijë se Partia është atje ku ai punon 
dhe është njëkohësisht përgjegjës përpara Partisë dhe 
përpara pushtetit, përpara superiorëve të tij në pushtet, 
cilëtdo qofshin këta, anëtarë partie ose jo. Zotësia e një 
anëtari të Partisë, njihet dhe çmohet me punën që kryen 
atje ku e ka vendosur Partia: atje shihet sa i zoti është, 
sa i disiplinuar është, sa besnik i Partisë është. Nga mos- 
kuptimi mirë i çështjes rrjedhin gabime si: mosrespekti- 
mi i pushtetit dhe i hierarkisë në pushtet, shkelja e ligjit 

dhe moskryerja e detyrës: këtej rrjedh sektarizmi në 
Front dhe në pushtet. Këto të meta ekzistojnë në shokët 
tanë dhe për këtë arësye pushtetin nuk e kemi aq të fortë 
dhe ndodhin gabime. 

Pikësëpari bazat e pushtetit, që janë këshillat e 
katundit, vazhdojnë të jenë të dobëta, të zgjedhura jo me 
një kriter të shëndoshë dhe nuk dinë akoma si duhet ro- 
lin e tyre në fshat. Këto këshilla nuk ndihmohen sa du- 
het nga shokët, e sidomos, në Veri. 

Në formë, pushteti në Veri, paraqitet pak a shumë 
ashtu si e duam nej por në praktikë po bëhet puna e 
vjetër, dua të them që interesimi i këshillit të nënprefek- 
turës është shumë i paktë, për mos me thënë aspak: edhe 
ligjet e udhëzimet gati nuk shkojnë fare. Gjithashtu, 
shumë rrallë shkojnë shtypi, agjitatorët dhe propagandis- 
tët. Kjo dobësi e këshillave bazë, patjetër shkakton që 
edhe këshillat e qarkut dhe ato të nënprefekturave nuk 
janë në lartësinë e dubur. Këshillat e qarkut s'janë në 
gjendje të drejtojnë si duhet gjithë krahinën, të gjitha 
këshillat e nënprefekturave. S'ekziston një lidhje e shën- 
doshë në mes të tyre dhe një koordinim pune. Shokët 
tanë janë të rinj, u mungon eksperienca, u mungon per- 
spektiva dhe s'janë aq organizatorë. Shumë herë çështjet 
i shikojnë ngurtë dhe ngushtë, punët e vogla ju zënë këm- 
bët dhe lënë mënjanë problemet kapitale. Shokët nuk 
bëjnë përpjekje serioze të mësojnë dhe të lartësohen, për 
shumë prej tyre ligjet janë të panjohura ose të njohura 
përciptazi. Problemet e vendit nuk studjohen me seriozi- 
“tet dhe shumë pak sugjerime ose propozime merr qendra 
prej tyre. Në përgjithësi s'janë në korrent të gjendjes, 
pse kontaktet me qendrën janë formale dhe kjo shkakton 

që plani i tyre i punës në qark të mos jetë i koordinuar 
mirë me planin e përgjithshëm të qeverisë. Shumë herë 
bien në pozitat e një pjese të popullit dhe duke interpre- 
tuar keq frymën e ligjit krijojnë ndarje administrative 
pa baza dhe të panevojshme: i shohin çështjet dhe pro- 
blemet në frymën lokaliste pa studjuar problemin në 
tërësi. Të gjitha këto shkaktojnë që pushtetin në disa 
qendra ta kemi të dobët. Kjo shkakton që populli nuk 
mobilizohet si duhet rreth pushtetit dhe të bëhet ndih- 
mësi më i madh i tij e sidomos në këtë moment kur 
gjendja ekonomike dhe financiare nuk janë aspak të 
lulëzuara. Këtej rrjedh burokracia në punë, mungesa e 
përgjegjësisë dhe lënja e punës mbas dore. Shokët s'e 
kanë kuptuar rëndësinë e pushtetit, rëndësinë e organi- 
zimit, rëndësinë e drejtimit. Ka një proces në zhvillim 
dhe ky mund të shkojë në disfavorin tonë, në rast se 
shkojmë me ëndrra: pushteti mund të na dalë nga duart, 
në rast se nuk jemi të zot. Ekziston fryma sektare në 
shumë kuadro të pushtetit. Shumë nga ata që s'janë ko- 
munistë dhe zotërojnë shkencën, nuk përdoren si duhet. 
Këta janë inxhinierë, doktorë, agronomë, teknikë të 
ndryshëm, pa të cilët nuk mund të eci maqina. Shumë 
herë qëllon që në pushtet ndodhen shokë komunistë 
jokompetentë dhe jo të zot dhe, për të fshehur pazotësinë 
e tyre, sillen keq me këta kuadro. Kjo gjendje as mund 
të tolerohet, as mund të durohet shumë. Komunisti duhet 
të jetë në vendin që meriton, të tregohet më i zoti nga 
të tjerët me punë dhe jo me fjalë, se fjalët i merr era. 
Pa ndreqjen e këtyre gabimeve nuk mund të kemi push- 
tet të fortë, pse pushteti s'është i pagabueshëm, ideal 
dhe i paprekshëm, por është një realitet, që përmirëso- 

shet po të përmirësojmë punën. Sidoqoftë ne kemi realizu- 
ar mjaft gjëra me këtë pushtet dhe unë nuk do të rri 
këtu t'i analizoj një nga një: këtu do të shtroj vetëm në 
vija të përgjithshme disa probleme më me rëndësi të 
qeverisë dhe politikën e saj në sektorët më me rëndësi të 
shtetit. Këtë politikë të qeverisë do ta zbatojnë organet 
'e pushtetit në rrethana të ndryshme dhe të koklavitura e 
të zorshme që na paraqiten, prandaj gjithë Partia duhet 
të mobilizohet rreth këtyre problemeve, të cilat do të 
realizohen si duhet kur Partia të jetë në krye, kur push- 
teti të jetë i fortë. 

” S'është hera e parë që Partia, dhe kur them Partia, 
“kuptoj dhe qeveria, përcakton politikën e saj në sektorët 
€ ndryshëm të aktivitetit të shtetit. Kjo politikë është 
“përcaktuar me ligjet e ndryshme që janë aprovuar nga 
'Këshilli Antifashist dhe që janë përpunuar më parë në 
“Byronë Politike të Komitetit Qendror të Partisë. Qeveria 
'në sektorët e ndryshëm ka caktuar dhe programin e pu- 
'nës gjatë kësaj kohe, program që është zbatuar me të 
“mirat dhe me të metat që kemi treguar shumë herë. 

Në Plenumin, që u mbajt në Berati, u muarën ven- 
“dime në vija të përgjithshme përsa u përket masave 
urgjente që na diktonte situata, por këto vendime më 
“vonë u përcaktuan më mirë me çlirimin e plotë të Shqi- 
“përisë, me rrethanat e reja që na u paraqitën. Tani kemi 
'një eksperiencë më të gjatë në zgjidhjen e çështjeve 
'dhe jemi në gjendje ta përcaktojmë më mirë e më qartë 
“politikën tonë në fushën ekonomike dhe sociale. 


1 Është fjala për Plenumin II të KQ të PKSH që u mblodh 
më Berat më 23 nëntor 1944. 

Cilat janë problemet më me rëndësi ku duhet të 
vëmë gjithë kujdesin tonë për t'i zgjidhur2 Sipas men- 
dimit tonë në radhën e parë janë: problemi ekonomik, 
ai bujqësor, i arësimit, i financës, i rindërtimit dhe çësh- 
tja e ushtrisë, por kjo s'përjashton që këtu të diskutojmë 
dhe të sqarojmë dhe probleme të tjera të qeverisë. 

Problemi ekonomik është më i rëndësishmi për ne, 
por edhe më i zorshmi, prandaj do të përpiqemi në vija 
të përgjithshme të tregojmë situatën dhe të përcaktojmë 
vijën tonë ekonomike. Ekonomia jorië është shumë posh-. 
të, shumë e shkatërruar. Sektorët e ndryshëm si indus- 
tria, minierat, tregëtia e jashtme dhe e brendshme ose 
janë shumë të dobëta, ose janë krejt të paralizuara. Pro- 
dhimet e ndryshme të vendit tonë, i dëmtuar dhe i 
rrënuar nga lufta, janë të pakta, kjo krijon një gjendje 
kritike. Arësyeja kryesore e kësaj gjendjeje është lufta. 
dhe pastaj vijnë me radhë: mungesa e veglave, e tran- 
sportit, mungesa e kapitalit, mungesa e tregut të jashtëm, 
situata ndërkombëtare në lidhje me pushtetin tonë etj. 

Ç'duhet pra të bëjmë që të përmirësojmë gjendjen 
tonë ekonomike” Pikësëpari duhet të shtojmë dhe të. 
përmirësojmë prodhimet tona, të mëkëmbim industrinë 
e vogël që ka ekzistuar në vendin tonë, të forcojmë sek- 
torin e shtetit dhe në radhë të parë në puset c vajgurit, 
minierat e serës të Selenicës, pastaj edhe në të tjerat me 
radhë: të aktivizojmë tregëtinë e brendshme dhe të 
jashtme. Shteti ynë nuk mund të forcohet dhe gjendja e: 
vendit nuk mund të përmirësohet, në rast se ne nuke 
shtrojmë drejt çështjen e mëkëmbjes ekonomike. Procesi 
i riprodhimit në një shkallë të gjerë dhe industrializimi 
i vendit janë lidhur ngushtë me formën e pushtetit tonë.. 

Në këtë proces zhvillimi, sektori i shtetit duhet të forco- 
het dita-ditës. Në fazën e parë të rindërtimit ne na duhet 
të ndërtojmë dhe të krijojmë në lëmin e ekonomisë të 
gjitha ato që na shkatërroi lufta dhe të arrijmë në një 
kohë të shkurtër në gjendjen e paraluftës. Për t'ja arritur 
kësaj duhet që tregëtarët dhe industrialistët e vegjël të 
rifillojnë punën, në kondita të reja, duke siguruar, nën 
kontrollin tonë, një farë fitimi, por duke i ndaluar të 
bëjnë spekulime. Jugosllavia na ka furnizuar me mate- 
riale, kjo është bërë në bazë të një marrëveshjeje ku 
parashikohet që ne t'ja kthejmë Jugosllavisë vlerën me 
prodhimet që kemi. Këto detyrime ne duhet t'i shlyejmë. 
Me BRSS bëmë një marrëveshje tregëtare me të cilën ai 
na shet 20000 ton grurë dhe një sasi të vogël mate- 
rialesh kimike. Të gjithë vleftën e këtyre ne detyrohemi 
t'ua kthejmë në fund të vitit 1946 duke e shlyer ose me 
mallra të tjerë që disponojmë ne, ose me devizë të huaj. 
Në rast se ne nuk do të përmirësojmë sektorin ekono- 
mik, detyrimet që kemi kundrejt popullit dhe kundrejt 
shteteve, me të cilët kemi marrëdhënje tregëtare, do të 
jenë një shkak që të na bëjnë të jemi të varur dhe politi- 
kisht. Këtë gjë mos ta harrojmë kurrë: e shkuara ka 
qenë e hidhur. Me.përjashtim të Sovjetëve, kundrejt të 
cilëve ne duhet të jemi shumë korrekt në çdo pikëpamje, 
aleatët anglo-amerikanë nuk na ndihmojnë për sytë tanë 
të bukur. Qëllimet e tyre dihen. 

Shteti ynë, me atë zhvillim të prapambetur që kish- 
te para luftës dhe me gjithë masat që ushtronte regjimi 
i Zogut, prapëseprapë eksportonte diçka jashtë. Naty- 
risht, eksportimi ka lidhje me zhvillimin e sektorëve të 
ndryshëm të prodhimit: si bujqësia, blegtoria, industria 

e peshkut, e drurit, etj. Lufta na ka dëmtuar shumë në 
këtë drejtim, por ne me një organizim të mirë dhe me 
aktivizimin e të gjithë kapitalit të vendit, mund të arrijmë 
në rezultate të kënaqshme. Sektorët e mëdhenj të shtetit 
i kemi vënë në veprim, por zhvillimi i tyre është rudi- 
mentar. Të ardhurat kryesore të vendit tonë sigurohen 
nga prodhimi i minierave, të cilat do të na ndihmojnë 
për forcimin e sektorëve të tjerë. Vajguri është burimi 
ynë kryesor dhe që u intereson të gjithëve. Natyrisht, 
në këtë sektor vital, ne do të mbështetemi në ndihmat 
e Bashkimit Sovjetik, por duke shikuar në radhë të parë 
interesin e vendit tonë. Janë bërë bisedimet e para në 
këtë drejtim dhe sovjetikët kanë pranuar të na dërgojnë 
disa specialistë që të studjojnë çështjen në vend, të sho- 
hin çfarë ndihme mund të na japin dhe ç'maqineri duhet 
për t'i vënë në shfrytëzim maksimal puset e Kuçovës 
dhe të Patosit. 

Problemi i bujqësisë paraqitet dhe ai shumë me 
rëndësi dhe shumë i vështirë. Bujqësia jonë është shumë 
e prapambetur, bujku ynë është shumë i varfër, metodat 
dhe mjetet e punës janë të vjetra. Me ndërrimin e kondi- 
tave të bujkut, si rezultat i reformës agrare, duhet të 
ndryshojë dhe natyra e punës dhe e prodhimit. Ne duhet 
të prodhojmë sa më tepër, ne duhet të mos lëmë asnjë 
pëllëmbë tokë pa mbjellë, ne duhet të inkurajojmë dhe 
të futim në prodhim kultura të tjera të nevojshme, që 
ose nga mosditja ose nga konditat e vështira në të cilat 
rronte bujku, nuk i mbillte. Kjo do të jetë politika jonë 
në këtë fushë. Patjetër këtu ne duhet të punojmë me 
sistem. Çështjen e bujqësisë, reformën agrare dhe pro- 
blemet që rrjedhin duhet t'i shikojmë në përgjithësi. 

Bujqësia duhet ndihmuar konkretisht dhe në të gjithë 
sektorët: në çështjen e farës, të veglave e të kafshëve, në 
lëmin e blegtorisë dhe të ngritjes së punishteve të vogla 
për përpunimin e prodhimeve blegtorale si dhe në çësh- 
tjen e pyjeve dhe të industrisë së drurit. Për këtë punë 
paraqitet e domosdoshme krijimi i një banke bujqësoret, 
që t'i vijë në ndihmë bujqësisë dhe jo ta rjepë sikundër 
bëhej më parë. Krijimi i kësaj banke është duke u rea- 
lizuar, por këtu duhet të kemi kujdesin që kreditë që u 
jepen bujqve të shkojnë realisht në ngritjen e bujqësisë. 
Për këtë duhet bërë një punë e gjerë edukuese me bujqit 
që këto kredi të përdoren drejt. Një politikë e mirë në 
këtë drejtim, do të jetë një nga faktorët kryesorë të ngri- 
tjes ekonomike të vendit. Po të arrijmë të përmirësojmë 
prodhimin e grurit e të misrit si dhe të kulturave të tjera, 
ne do të shpëtojmë nga një pjesë e madhe e importit të 
bukës nga jashtë, gjë që na lejon të importojmë gjëra 
të tjera që do të ndihmojnë për ngritjen e sektorëve të 
tjerë dhe shtimin e prodhimeve të tyre. Përveç kësaj, 
përmirësimi i blegtorisë do të na lejojë eksportimin e 
leshit dhe ngritjen e një industrie në vendin tonë. Lëku- 
rët në këtë kohë kërkohen kudo pa dallim. Industria e 
drurit te ne ka qenë shumë pas. Ne importonim mjaft 
dërrasa nga jashtë, kurse ne mund të ngremë në vend 
një industri të drurit e të letrës që të përballojmë të 
paktën nevojat e vendit. Në këtë drejtim përveç barrës 
së madhe që i bie shtetit, mund të aktivizojmë fare lehtë 


1 Bankë bujqësore nuk u krijua, por pranë Drejtorisë së 
Përgjithshme të Bankës së Shtetit u krijua seksioni i kreditit 
agrar, 

edhe kapitalet private dhe sidomos në çështjen e bleg- 
torisë dhe të prodhimeve industriale që nxirren nga ajo. 

Reforma agrare ishte një nga reformat tona më të 
mëdha, e cila do t'i japë pa dyshim një hov bujqësisë 
sonë. Por në radhë të parë ne duhet të punojmë në zbati- 
min e mirë dhe të shpejtë të reformës. Në lidhje me 
reformën agrare është çështja e. popullimit dhe e boni- 
fikimeve. A do të mund t'i bëjmë dot ne këto, në këto 
momente2 Është zor t'i kryejmë si duhet, por kjo s'do të 
thotë që ne s'duhet të fillojmë. Sipas statistikave që na, 
paraqiten dhe sipas rezultateve të para që kanë rezultuar 
nga ndarja e disa çifligjeve, tani për tani nuk parashikoj- 
më të kemi shumë tokë për të populluar dhe popullimi 
do të jetë i kufizuar derisa të fillojnë bonifikimet në 
shkallë të gjerë. Për ato familje bujqish, që ne do të 
shpërngulim, duhet t'u sigurojmë të paktën minimumin e 
mjeteve të punimit. Duhet të kemi kujdes që në tokat e 
shpronësuara të vendosen në radhë të parë familjet e 
dëshmorëve, të ushtarëve dhe bujq të varfër. Ndërsa 
bonifikimet për arësye buxheti dhe teknikësh s'mund të 
fillohen dot që tani në shkallë të gjerë. Por konstatohet 
se masat e popullit me vullnet të madh kanë filluar dhe 
po hapin kanale dhe vija për kullimin e ujërave dhe 
për vaditjen e tokave. Këtë gjë ne duhet ta inkurajojmë 
dhe ta ndihmojmë më shumë. 

Problemi financiar dhe ky është një problem i madh 
që duhet të na preokupojë. Shpenzimet, të gjithë duhet 
ta dinë, janë shumë më të mëdha nga të ardhurat e za- 
konshme. Po t'u shtojmë këtyre edhe tatimet e jashtza- 
konshme arrijmë të kemi një buxhet të balancuar, por 
megjithatë ai do të realizohet me zor të madh. Sikundër- 


RAPORT I MBAJTUR NE PLENUMIN IV TE KQ 2.157 


që e dini, buxheti ynë është i mbështetur në më shumë 
se gjysma, në tatimet e jashtzakonshme. Të ardhurat e 
tjera janë taksat e ndryshme. Kuptohet vetëvetiu që, me 
një tregëti të paralizuar, me një industri të shkatërruar, 
me një bujqësi të dobët, me varfërimin e popullit dhe 
me zhdukjen e gati të gjitha taksave direkte, të ardhurat 
nga taksat janë të pakta. Kjo gjendje natyrisht pengon 
realizimin e programit të punimeve të ndryshme. Shumë 
qarqe ankohen pse s'u dërgohen kreditë që u janë caktuar 
në buxhet, por s'mendojnë se nga mund të dalin aq kollaj 
këto kredi. Shumë qarqe kanë lënë krejt pas dore vjeljen 
e taksave dhe mbahen vetëm me buxhetin që u ka cak- 
tuar qendra. Disa qarqe, pa menduar aspak mirë se ku 
po shkojmë me problemin financiar, shkelin edhe ligjin, 
duke kërkuar të mos i mbledhin fare taksat, pse gjoja 
kështu do të bëjnë përshtypje të mirë. Të gjithë e dimë 
se bën përshtypje të mirë po të mos marrësh asgjë nga 
populli, por kur të mos paguaj askush, qoftë dhe aq sa 
është caktuar, si bëhet puna” Si do ta përballojmë këtë 
vit financiar7 Në radhë të parë me kursime dhe kur ne 
themi kursime, s'duhet të kuptojmë që të paguajmë me 
mijëra nëpunës që nuk punojnë dhe të lëmë mënjanë 
punimet. Kursime bëhen si duke spastruar parazitët, që 
mund të kenë mbushur zyrat, ashtu edhe duke aktivizuar 
popullin në punë vullnetare për të mirën e tij dhe atë të 
përgjithshme. Atij i duhet dhënë të kuptojë se konditat 
janë të vështira. Pastaj mbi të gjitha duhet të na dhimb- 
set leku i shtetit, ta përdorim me vend, ta kontrollojmë 
si duhet. Në këtë drejtim jemi shumë pas dhe lypset 
patjetër një kthesë, pse përndryshe mund të gjendemi 
përpara një falimentimi. Mallrat që sjellim nga jashtë 

dhe që i shesim janë një mjet që na lejon të përballojmë 
nevojat tona që shkaktohen nga vonesa e vjeljes së tak- 
save e të tatimeve, por mos të harrojmë se këto shuma 
mbeten kurdoherë në pasivin e buxhetit të shtetit. Me 
vënjen në qarkullim të kartmonedhës së re vihet në 
diskutim edhe çështja e një deflacioni të ri. Meqenëse 
jemi në çështje paraje, këtu dua të theksoj se shokët e 
Partisë që punojnë në pushtet dhe veçanërisht që gjenden 
në zyrat e shpërndarjes së mallrave, si në qendër dhe në 
qarqe, duhet të jenë rigorozë në çështjet financiare dhe 
në mbajtjen e pasqyrave në rregull. Kjo s'është një gjë 
e vogël, atje janë miliona dhe këtë e them sepse po bëhen 
abuzime në sektorë të ndryshëm deri edhe në ushtri, bile 
edhe nga ndonjë që e quan veten anëtar i Partisë. Gjëra 
të tilla do të shtypen pa mëshirë, qoftë kur bëhen me 
dashje, qoftë pa dashje. Anëtari i Partisë në radhë të 
parë duhet të ketë kokën në vend dhe ndërgjegjen të 
pastër. 

Të shohim pak problemin e rindërtimit dhe ç'mund 
të bëjmë në këtë sektor. E dimë të gjithë si paraqitej 
gjendja. Plani i qeverisë ishte që në radhë të parë dhe 
urgjentisht të rregulloheshin komunikacionet, rrugët, 
urat, transportet. Në ngritjen e urave ne patëm një suk- 
ses të madh. Pse e patëm këtë sukses” Sipas mendimit 
tonë kjo u arrit sepse atje u punua më me ndërgjegje 
dhe udhëheqësit e atij sektori i qëndruan vetë mbi kokë 
punës. Gjithashtu shumë material u gjend prej njerëzve 
tanë dhe u ble prej pushtetit. Këto ishin faktorët e 
suksesit në këtë sektor. Gati të gjitha centralet elektrike 
janë vënë në rregull siç ishin më parë, por këto janë 
mjaft të vjetëruara. Më preokupante tani, pas ndreqjes 

së urave, dhe meremetimit pak a shumë të mirë të rru- 
gëve, është problemi i strehimit të popullsisë që ka 
mbetur pa strehë. A mund të bëjmë shumë gjëra në këtë 
drejtim dhe gjëra me themel2 Tani për tani është vësh- 
tirë. S'jemi në gjendje të bëjmë shtëpi të reja dhe në 
seri në fshatra të ndryshme që janë djegur dhe shkatë- 
rruar. Por ne duhet të përpiqemi që këta njerëz të popu- 
llit të futin diku kokën. Prandaj duhet të bëjmë çmos 
për të ndihmuar iniciativat private ose kolektive për 
ngritjen e kasolleve ose të shtëpive provizorë për këtë 
dimër. Nga ana tjetër në këtë sektor duhet të punojmë 
për projektimin e planeve të fshatrave të djegura ose 
të qyteteve, që në raste të volitshme të fillojmë punimet. 
Por, si kjo, si çështja e elektrifikimit të vendit, gjë me 
shumë rëndësi, lypin kondita më të favorshme se këto që 
jetojmë. Në çështjen e transportit jemi shumë dobët. 
Ngjet një fenomen në çështjen e automjeteve. Të gjithë 
e dimë që jemi keq dhe që mund të mbetemi për hall. As- 
njeri s'të jep automjete sepse kudo ndjehet nevoja. Të 
gjithë themi që duhet të bëjmë kursime dhe t'i ruajmë, 
por asnjeri s'bën gjë. Ata që kanë automjete për punët e 
shtetit, fare pak kujdesen, ata që s'kanë fare, kritikojnë 
nga të katër anët, por kur ju bie në dorë një automjet, 
“pëlcasin- sa ta prishin. Kjo s'është për.të qeshur. Ato 
automjete që kemi trashëguar kanë qenë të vjetra, por 
fakti është që ne kemi abuzuar dhe vazhdojmë të abu- 
zojmë në këtë drejtim. Si në çdo fushë aktiviteti e sidomos 
për çështjen e transportit, njerëzit e Partisë duhet të vënë 
patjetër rregull. Nga ato pesë maqina që kemi varet buka 
e popullit, varet transporti i kripës e i gazit, varen ndër- 
marrjet industriale, punët botore, shfrytëzimi i minierave 

tona. Po të kemi parasysh rëndësinë e këtij problemi të 
madh do të vëmë gishtin në kokë. S'ka tjetër zgjidhje në 
këtë drejtim. Perspektivat s'janë të ndritura. Ky është 
realiteti. 

Problemi i arësimit duhet të bëhet një problem i 
gjithë Partisë. Cila duhet të jetë politika arësimore e 
Partisë dhe e shtetit tonë2 Të gjithë duhet të pajisen me 
arësim. Duhet luftuar analfabetizmi, shkolla fillore të 
bëhet e detyrueshme për të gjithë, të përpiqemi të pajisim 
brezin e ri me një kulturë të përgjithshme të shëndoshë, 
të orientojmë pjesën më të madhe dhe më të shëndoshë 
të rinisë në degën e bujqësisë dhe të industrisë, të for- 
mojmë kuadro arësimtarësh të shëndoshë dhe t'i shtojmë 
këta kuadro, Të zhdukim mentalitetin se “edhe pa arësim 
e pa kulturë mund të bëjmë çdo gjër. Boll e ndjejmë tani 
ç'do të thotë të mos kesh njerëz të kulturuar, që të drej- 
tojnë punët, të mos kesh inxhinierë, teknikë, agronomë 
e të tjerë. Ç'do të ndodhë më vonë në rast se ne nuk 
marrim që tani masat dhe nuk bëjmë një politikë arë- 
simore të shëndoshë dhe të gjerë2 Do të fillojmë me këta 
që kemi. Rëndësi të veçantë duhet t'i vëmë arësimtarëve 
të shkollave fillore, pse ata kanë në dorë gjithë brezin e 
njomë. Me një politikë të drejtë kundrejt tyre, ne mund 
të kemi shumë sukses me ta, pse këta, mos harrojmë, 
shumica janë djem e vajza të popullit, të vobektë, më 
afër nesh, më afër popullit dhe që rrojnë me popullin, 
Mësuesi është çdo gjë në fshat. Kjo s'përjashton që edhe 
me profesorëti duhet të kemi një qëndrim të drejtë, 
sido që mjaft prej tyre janë indiferentë ose qëndrojnë 


1 Mësuesit e shkollave të mesme. 

akoma larg pushtetit tonë. Kërkesat për hapje shkollash 
janë shumë të mëdha dhe kapërcejnë mundësitë tona. 
Çdo fshat kërkon të ketë një shkollë. As buxheti s'na e 
lejon këtë, por as edhe teknikisht s'jemi në gjendje. 
Megjithatë ne duhet të çelim një numër shkollash, duke 
u përpjekur të pregatitim mësues të rinj të dalë nga 
kurse pedagogjike që duhet të krijojmë. Këta mësues të 
rinj me kohë do të perfeksionohen dhe do të plotësojnë 
dituritë e tyre. Programi i shkollave do të jetë një gjë 
e vështirë që të hartohet për këtë vit shkollor. Jemi 
duke studjuar programet e shkollave të mesme sovjetike, 
por kjo do të dojë një kohë mjaft të gjatë sa t'i përkthej- 
më, t'i studjojmë dhe të vendosim një program të për- 
shtatshëm për shkollat tona. Tani jemi të detyruar të 
ecim me programet e vjetra duke pasur shumë kujdes 
në zhvillimin e mësimeve të historisë, të pedagogjisë, 
të psikologjisë e të moralit, sepse në këto lëndë fare 
lehtë, mësues 0 profesorë me frymë të vjetër mund të 
çorientojnë të rinjtë dhe t'i drejtojnë jo atje ku duam t'i 
çojmë ne, po në rrugën e kundërt. Hapja e konvikteve, 
gjë që është e domosdoshme, paraqit gjithashtu vështi- 
rësi të mëdha për konditat ekonomike dhe sidomos për 
mungesë të bazës materiale. Kemi vendosur.të hapim 
katër konvikte ku duhet të shkojnë kryesisht bij fshata- 
rësh, punëtorësh, bij të dëshmorëve dhe të luftëtarëve, 
fëmijë të varfër të popullit. Gjithashtu po përpiqemi që 
të dërgojmë të studjojnë jashtë në universitete një numër 
studentësh. Këtu na pengon çështja financiare dhe ma- 
rrëdhënjet financiare me vendet e tjera. Kemi kërkuar 
nga vendet miq të na pranojnë studentë me bursë. 
Problemi it ushtrisë është natyrisht i rëndësishëm 

dhe duhet që ta diskutojmë. Në situata të tilla ndërkom- 
bëtare, ku çdo gjë është e paqëndrueshme, ushtrinë duhet 
ta mbajmë në këmbë dhe ta kemi të fortë. Ushtria jonë 
operative arrin deri më..... Sikundërqë e shihni kjo 
ushtri është mjaft e madhe për vendin tonë dhe është e 
pamundur që ne të mbajmë për shumë kohë një efektiv 
kaq të madh në numër. Mbajtja për një kohë të gjatë e 
këtij efektivi jo vetëm që mund të na dëmtojë ekonomi- 
kisht, por mund të pengojë dhe forcimin e modernizimin 
e ushtrisë, pse ndjejmë mungesë të madhe në kuadro 
oficerësh për t'i edukuar këto masa. Prandaj na vihet 
përpara çështja e riorganizimit të ushtrisë në pikëpamje 
efektivi dhe kuadrosh dhe në lidhje me këtë, pregatitja e 
bazave të mobilizimit dhe ajo e organikave të paqes. 
Tani ne sapo kemi filluar të rregullojmë çështjen e mobi- 
lizimit, pa të cilën në asnjë mënyrë nuk mund të proce- 
dojmë në çmobilizimin dhe mobilizimin e ri. Derisa ne 
të kemi organizuar çështjen e mobilizimit dhe të kemi 
pregatitur organikën e paqes dhe efektivat e kuadrot 
rezervë me armatimin e nevojshëm, ne mendojmë që 
divizionet që kemi, t'i përmbledhim në më pak divizione. 
Nga ata që ngelin, një pjesë ta çmobilizojmë, duke e 
inkuadruar në kuadrot rezervë, një pjesë tjetër me ja 
dhënë Mbrojtjesi për të kompletuar efektivin e vet. 
Ushtarët ec Mbrojtjes dhe ata të policisë do të jenë efek- 
tivë me rrogë. Situata më vonë do të na mësojë se a 
duhet ta pakësojmë ushtrinë a jo. Prapavijat e ushtrisë 
janë mjaft të dobëta dhe organet tona megjithëse hasin 


1 Reparteve të Mbrojtjes, që kishin për detyrë shfarosjen e 
bandave të kriminelëve të luftës e të diversantëve. 

mjaft pengesa, prapë nuk e kanë fituar eksperiencën e 
organizimit dhe të përgjegjësisë. Kjo shkakton që të 
gjendemi përpara situatave shumë të vështira, si për 
shembull kazermimi i ushtrisë dhe veshja e saj. Këtu 
jemi keq, për mos me thënë shumë keq. Ushtarët tanë 
akoma flenë jashtë ose detyrohemi të marrim masa jo të 
përshtatshme për kohën e sotme. Çështja e veshmbathjes 
së ushtrisë është një problem që duhet të zgjidhet në 
vend dhe ushtarit t'i sigurohen kurdoherë rrobat dhe 
këpucët. Mos kujtojmë se entuziazmi mund të vazhdojë 
për jetë, po s'ditëm ta ushqejmë dhe ta mbajmë lart. 
Prandaj në këtë drejtim shokët e Partisë duhet të vënë të 
gjitha forcat dhe kujdesin pse këtej varen shumë gjëra. 
Një punë të madhe duhet të zhvillojmë në ngritjen e 
kuadrove të rinj dhe në edukimin e tyre. Këtu jemi 
mjaft prapa. Pa kuadro oficerësh të mësuar ne nuk 
mund të kemi një ushtri të rregullt dhe moderne. Nga 
partizanët e vjetër, një pjesë janë graduar, një pjesë 
kanë shkuar në pushtet, një pjesë do të çmobilizohen, 
pse s'mund të mbahen tërë jetën nën armë. Ata do të 
kalojnë në ushtrinë rezervë. Dhe kështu, ushtria jonë, do 
të përtërihet me datëlindje të reja me të cilat ne duhet 
të bëjmë një punë edukative të re, t'u futim në shpirt 
dashurinë për ushtrinë, t'i edukojmë si duhet. Kjo do të 
bëhet kur ne të arrijmë të kemi kuadrot e oficerëve të 
mirë dhe të mësuar se përndryshe ushtria jonë do të 
marrë formën e ushtrisë së Zogut, ku mbretëronte xha- 
hillëku. Konstatohet me kënaqësi se oficerët tanë të dalë 
nga lufta, që kemi dërguar për studime në Bashkimin So- 
vjetik, kanë një etje të madhe për mësim dhe shkojnë 
mirë në mësime. Kemi pra të bëjmë me një gjeneratë 

oficerësh që i hapin ushtrisë një perspektivë shumë të 
mirë. Në këtë drejtim duhet të punojmë dhe në vendin 
tonë duke përmirësuar shkollat që kemi, kurset e ndry- 
shme dhe të gjithë edukimin në ushtri. Kjo edukatë të 
mos jetë e përciptë, por serioze. 

Në këtë situatë të jashtme dhe të brendshme, me 
këtë pushtet dhe me këtë program pune, Partia vihet 
përpara një prove të madhe që është ajo e zgjedhjeve për 
Asamblenë Kushtetuese, për caktimin e formës së re- 
gjimit dhe të Statutit Themeltar të Shtetit. Zgjedhjet 
nuk janë një operacion i thjeshtë, këtu do të njihet 
forca e Partisë, forca e saj udhëheqëse, këtu do të njihet 
zotësia e çdo anëtari të Partisë. Në fushatën elektorale 
do të shoshiten vlerat e Partisë dhe kjo provë e madhe 
do të shërbejë për ndarjen e teseravet. Të punojmë për 
zgjedhjet s'duhet të kuptojmë vetëm të bëjmë disa kon- 
ferenca. Suksesi në zgjedhjet do të sigurohet me zba- 
timin e programit të punimeve, me ndërtimin e rrugëve 
dhe të shtëpive, me ndarjen mirë të misrit, të grurit, të 
kripës, të vajgurit, do të sigurohet me zbatimin si duhet 
të ligjit elektoral, me forcimin e pushtetit, me pjesëma- 
rrjen e gjithë popullit në votime. Populli duhet të shohë 
konkretisht se njerëzit që çliruan atdheun nga okupa- 
torët dhe tradhëtarët janë në gjendje të qeverisin, janë 
në gjendje të rindërtojnë vendin dhe të përmirësojnë je- 
tën ekonomike dhe sociale të vendit. Nga fushata elekto- 
rale, shokët duhet të dalin me një eksperiencë të madhe, 


1 Është fjala për teserat e anëtarësisë në Parti, të cilat fi- 
Tluan të ndahen në vitin 1946 pas një revizionimi të përgjithshëm 
Që u bë në Parti. 

kjo të jetë një shkollë për ta dhe t'i armatosë për 
zgjidhjen e problemeve të tjera të mëdha që do të ha- 
sim përpara. 


Botohet për herë të parë si- 
pas origjinalit që gjendet në 
Arkivin Qendror të Partisë 


PËRSHËNDETJE NË KONGRESIN E PARË 
TË SINDIKATAVE 


31 tetor 1945 


” Shokë e shoqe, 


Delegatë të sindikatave shqiptare, 


Unë e shokët e mi jemi shumë të prekur dhe shumë 
të gëzuar për dashurinë e madhe që tregoni ndaj qeverisë 
suaj, e cila sheh te ju shtyllën më të fortë të pushtetit 
popullor. 

Kongresin tuaj e kam ndjekur me kujdesin më të 
madh dhe kam konstatuar se ju, si kurdoherë, jeni në 
lartësi të momentit që jeton populli shqiptar. 

Si në kohët e vështira të luftës, ashtu edhe sot, ju 
po tregoheni udhëheqës dhe organizatorë të shquar, ashtu 
si u treguat trima dhe heronj në betejat më të përgjak- 
shme. 

Te ju, më tepër se te kushdo tjetër, dominon ndjenja 
e sakrificës, ndjenja e vetëmohimit, ndjenja për mbroj- 
tjen e interesave të përbashkëta të popullit. Dhe me ju, 
të pajisur me këto cilësi ne korrëm suksese, mposhtëm 
armikun okupator dhe krijuam një regjim të ri, regjimin 

e popullit, regjimin e atyre që punojnë, regjimin tuaj. 
Me sakrifica të mëdha ju i bëtë ballë gjendjes, ju latë në 
shtëpi pratë, latë kalamajtë të vuanin për bukë, por nuk 
duruat armikun. Ju hodhët armët në krahë dhe shkuat 
në male: rreth jush u organizua rezistenca dhe nga ra- 
'dhët tuaja dualën udhëheqësit dhe organizatorët e fitores 
'së madhe. Dhe tani në luftë për mbrojtjen e demokracisë 
që ngritëm me kaq gjak, për rindërtimin e atdheut tonë 
të shtrenjtë, për përmirësimin c gjendjes sociale, ekono- 
'mike dhe kulturale të popullit, ju përsëri jeni në radhët 
e para, jeni pararoja. 

Shokël Kush më mirë nga ju e di se jeta është një 
luftë dhe një luftë e ashpër” Punëtorët shqiptarë të kra- 
'hut dhe të mendjes që me qindra vjet kanë vuajtur nën 
robëri e mjerim e kuptojnë më mirë se kushdo tjetër se 
.sa e shtrenjtë është liria, se sa e shtrenjtë është demokra- 
cia. Për atë ju derdhët gjakun, për atë ju po luftoni tani 
dita-ditës dhe lufta juaj po bëhet më e ndërgjegjshme, 
sepse ju keni kuptuar se puna e përditshme dhe sistema- 
tike do ta ngrejë gjendjen e popullit tonë, do ta përmi- 
rësojë nga çdo pikëpamje. 

Ne e dimë se sa vuajtje ka në popullin tonë, ne e 
“dimë se një përqindje e madhe nga ju që jeni këtu keni 
shumë brenga në zemër dhe shumë familje nuk janë si 
(duhet në gjendje ekonomike: shumë të tjera vuajnë për 
'bukën e gojës. Këtë e dimë të gjithë, por përpara këtyre 
“mjerimeve ne kemi vënë të gjitha energjitë tona që t'i 
“zhdukim dhe do t'i zhdukim. Ca njerëz flasin dhe derdhin 
'lot krokodili gjoja për gjendjen tuaj të vajtueshme. Po 
cilët janë këta dhe pse e bëjnë këtë gjë2 Këtyre s'u ka 
imunguar kurrë buka, i kanë pasur dhe i kanë plot dolla- 


168 ENVER HOXHA 


pet e tyre dhe xhepat plot me të holla, po këtë gjë ata e 
bëjnë për të thyer unitetin e shëndoshë të Frontit tonë 
dhe kështu të peshkojnë më mirë në ujëra të turbullta. 
Paska edhe nga ata njerëz që ju therka zemra spër de- 
mokraci-i Dhe këta pretendojnë se këtu s'ka demokraci, 
s'ka liri. E kush janë këta njerëz2 Janë mbeturinat e 
kalbura të regjimit të Zogut dhe të regjimeve të tjera, 
janë ata që na kishin lidhur duart e buzën dhe na kishin 
hedhur litarin në grykë, janë tamam ata që e urrejnë 
demokracinë. 

Për të tillë njerëz dhe për veprat e tyre, po, nuk ka 
liri, por ka liri për njerëzit e ndershëm, për njerëzit që 
u dhimbset populli, që u dhimbset Shqipëria. Ne këto s'i 
kemi me fjalë, por i kemi me vepra, dhe me vepra do t'i 
mundim të gjithë ata që kërkojnë të dëmtojnë, që kër- 
kojnë të minojnë që nga themelet regjimin tonë. Dhe 
këtë gjë, ne jemi të sigurtë se do ta kryejmë, sepse rreth 
pushtetit tonë është bashkuar i gjithë populli i ndershëm 
dhe punëtor, i cili ka ngritur lart flamurin e demokracisë. 
Prandaj, o shokë, forconi radhët në organizatën tuaj, 
forconi bashkimin rreth Partisë suaj e në Frontin Demo- 
kratik. Kam bindjen më të plotë se me sakrificat, që 
janë të paevitueshme dhe me mundime, ne do të arrijmë. 
në ditë të lulëzuara: këtë e dimë, prandaj i kemi marrë 
parasysh sakrificat dhe do të shkojmë përpara. 

Rrofshin punëtorët e krahut dhe të mendjes të. 
Shqipërisël 


Botuar për herë të parë në Botohet sipas tekstit të ga-- 
gazetën “Bashkimir, Nr. 261, zetës “Bashkimir, Nr. 261, 
1 nëntor 1945 1 nëntor 1945 


PËRGJEGJE TELEGRAMIT TË KËSHILLIT 
TË BASHKIMIT TË GRUAS ANTIFASHISTE 
TË GJIROKASTRËS LIDHUR ME VËNJEN 
E KANDIDATURËS SË TIJ PËR DEPUTET 

NË QYTETIN E GJIROKASTRËS 


6 nëntor 1945 


Mëma dhe motra të mia të Gjirokastrës, telegrami 
juaj më preku thellë, por me keqardhje më është e pa- 
mundur të mbush dëshirën tuaj, pse Komiteti Ekzekutiv 
i Frontit e gjeti me vend që unë të vë kandidaturën në 
kryeqytet. 

Por në këto momente historike, me dashuri të madhe 
mendoj për qytetin tonë të dashur ku kam lindur dhe 
ku kam mësuar të dua popullin dhe të luftoj për të. Unë 
jam krejt i bindur se populli i Gjirokastrës, ashtu si u 
hodh i tëri në luftë për çlirimin e atdheut. ashtu do të 
shkojë të votojë i tëri për kandidatët e Frontit, për ata 
që luftuan për t'i siguruar atdheut fitoren dhe që do 
të luftojnë për t'i siguruar pavarësinë, demokracinë dhe 
lulëzimin. 

Rroftë populli i Gjirokastrësi 


Gjeneral-Kolonel 
Enver Hoxha 
Botuar për herë të parë në Botohet sipas tekstit të ga- 


gazetën sBashkimiv, Nr. 265, zetës “Bashkimin, Nr. 265, 
6 nëntor 1945 6 nëntor 1945 


PËRGJEGJE AMBASADORIT POLONEZ NË 
BEOGRAD NË LIDHJE ME NJOHJEN E 
QEVERISË DEMOKRATIKE TË SHQIPËRISË 
DHE VENDOSJEN E MARRËDHËNJEVE 
DIPLOMATIKE 


7 nëntor 1945 


Shkëlqesë, 


Kam nderin t'Ju njoftoj marrjen e letrës të datës 
4 nëntor 1945, me anën e së cilës Shkëlqesa Juaj patët 
mirësinë të më bënit të ditur se Qeveria e Republikës 
Poloneze ka njohur qeverinë shqiptare. 

Si përgjegje nxitoj t'Ju bëj të ditur se Qeveria De- 
mokratike e Shqipërisë mori shënim me kënaqësi të 
thellë për këtë hap miqësor të Qeverisë së Republikës 
Poloneze dhe do të jetë e lumtur të vendosë marrëdhënje 
diplomatike midis dy vendeve tona, marrëdhënje të cilat 
do të kontribuojnë për së tepërmi në zhvillimin e për- 
forcimin e lidhjeve të miqësisë së përzemërt që i bashkon 
lumturisht të dy popujt tanë. 

Ju lutem, Shkëlqesë, të keni mirësinë të bëheni 
pranë Qeverisë së Republikës Suaj interpret i falenderi- 
meve më të nxehta dhe i mirënjohjes së thellë të Qeve- 

risë Demokratike të Shqipërisë për këtë dëshmi të 
shkëlqyer miqësie të sinqertë. 

Duke ju falenderuar nxehtësisht për këtë njoftim 
të pëlqyer, përfitoj nga rasti për t'i shprehur Shkëlqesës 
Suaj sigurimet e konsideratës sime të lartë. 


Kryeministri dhe Ministri i Punëve të Jashtme 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimir, Nr. 266, zetës “Bashkimin, Nr. 266, 
7 nëntor 1945 7 nëntor 1945 


LETËR KRYETARIT TË MISIONIT USHTARAK 
SOVJETIK NË TIRANË NË LIDHJE ME NJOHJEN 
E QEVERISË DEMOKRATIKE TË SHQIPËRISË DHE 
VENDOSJEN E MARRËDHËNJEVE DIPLOMATIKE 


10 nëntor 1945 


Zoti kolonel, 


Me një gëzim të thellë mora sot notën Tuaj, me anën 
e së cilës patët mirësinë të më bëni të ditur se Qeveria 
e Bashkimit të Republikave Socialiste Sovjetike ka ma- 
rrë vendimin të njohë Qeverinë Demokratike të Shqipë- 
risë dhe të vendosë marrëdhënje diplomatike me të. 

Jam shumë i lumtur dhe gëzohem në mënyrë të 
veçantë që po bëhem në këtë çast interpreti besnik i 
kënaqësisë dhe i mirënjohjes së thellë që populli dhe 
Qeveria Demokratike e Shqipërisë kanë ndjerë nga ky 
gjest miqësor i qeverisë Suaj, të cilin e konsiderojnë si 
një provë të re dhe të shkëlqyer miqësie të sinqertë ndaj 
popullit shqiptar. 

Qeveria Demokratike e Shqipërisë është gjithashtu 
posaçërisht e prekur nga ky vlerësim i lartë, që në këtë 
rast qeveria Juaj pati mirësinë t'i bëjë kontributit të 
popullit shqiptar për dërmimin e invaduesve gjermanë 

dhe italianë, si edhe veprës së paqes dhe rindërtimit të 
brendshëm. 

Duke ju lutur që të bëheni pranë qeverisë Suaj 
interpret i këtyre ndjenjave, nxitoj t'Ju komunikoj, zoti 
kolonel, se Qeveria Demokratike e Shqipërisë do të jetë 
e lumtur të vendosë marrëdhënje diplomatike me qeve- 
rinë sovjetike, marrëdhënje që do të kenë si pasojë jo 
vetëm të zhvillojnë dhe të përforcojnë edhe më tepër 
lidhjet e miqësisë të sinqertë që bashkojnë aq lumturisht 
të dy vendet tona, por edhe ta bëjnë këtë miqësi një 
faktor të gjallë në lëmin e paqes dhe të bashkëpunimit 
ndërkombëtar, me të cilët popujt tanë janë aq ngushtë- 
sisht të lidhur. 

Pranoni, zoti kolonel, sigurimet e konsideratës sime 
më të lartë. 


Kryeministri 
Gjeneral-Kolonel 


Enver Hoxha 


Botuar për herë të parë në . Botohet sipas tekstit të ga- 
gazetën “Bashkimin, Nr. 270, zetës “Bashkimi”, Nr. 270, 
11 nëntor 1945 11 nëntor 1945 


PËRGJEGJE NOTËS SË KRYETARIT TË MISIONIT 
USHTARAK BRITANIK NË SHQIPËRI NË LIDHJE 
ME NJOHJEN E QEVERISË DEMOKRATIKE TË 
SHQIPËRISË NGA QEVERIA E BRITANISË 
SË MADHE 


11 nëntor 1945 


Zoti gjeneral, 


Kam nderin t'i përgjigjem notës së zotrisë Suaj me 
datë 10 nëntor 1945 duke ju lutur të keni mirësinë t'i 
transmetoni qeverisë Suaj sa vijon: 

Me kënaqësi të madhe muarëm notën për vendimin 
që ka marrë qeveria britanike t'i akordojë njohje Qeve- 
risë sonë Demokratike dhe që është gati të këmbejë 
përfaqësuesit diplomatikë në rast se qeveria jonë e sigu- 


1 fishtë fjala për përmbledhjen e një note të Qeverisë së 
Britanisë së Madhe, paraqitur Komandantit të Përgjithshëm të 
Ushtrisë Kombëtare Shqiptare Gjeneral-Koloncl Enver Hoxhës 
nga kryetari i misionit ushtarak britanik në Shqipëri Gjencral 
Brigade Hoxhson më 10 nëntor 1945. Ky njoftim për të vendosur 
marrëdhënje diplomatike të rregullta qe vetëm një manevër poli- 
tike, sepse në të vërtetë ata nuk vendosën marrëdhënje diploma- 
tike me Shqipërinë. 

ron qeverinë Tuaj se, zgjedhjet për Asamblenë Kushte- 
tuese, . që do të bëhen për së shpejti, do të.jenë të lira 
dhe të fshehta, shtypi do të jetë i lirë dhe do të lejohen 
korrespondentët e huaj të hyjnë në Shqipëri për të parë 
zhvillimin e zgjedhjeve. 

Qeveria Demokratike e Shqipërisë, besnike e pari- 
meve demokratike për mbrojtjen dhe vendosjen c të 
cilave populli ynë derdhi kaq gjak e bëri kaq sakrifica 
gjatë luftës së përbashkët kundër fashizmit, me gjithë 
forcat e saja i ka mbrojtur dhe do t'i mbrojë këto parime 
që janë të konsakruara në ligje nga mbledhjet përfaqë- 
suese të popullit shqiptar. 

Ligjet tona demokratike u kanë. siguruar njer ëzve 
të Shqipërisë të gjitha të drejtat dhe liritë që mund të 
gëzojë njeriu në vendin më demokratik dhe qeveria jonë 
është garancia më e sigurtë për t'i mbrojtur dhe për t'i 
vënë në zbatim këto liri e të drejta. 

Ligji për zgjedhjet e Asamblesë Kushtetuese, ligj 
nga më demokratikët, ka parashikuar dhe u ka siguruar 
të gjitha të drejtat, individëve ose grupeve jofashiste 
dhe qeveria jonë duke u mbështetur dhe duke i zbatuar 
përpikërisht këto ligje, u dha mundësinë të gjithëve, in- 
dividë ose grup, të marrin pjesë direkt në këtë eveni- 
ment historik të vendit tonë duke zgjedhur dhe duke u 
zgjedhur. Asnjë grup ose individ jofashist nuk ekziston 
në Shqipëri që të mos gëzojë këto të drejta. Fshehtësia 
dhe liria e votës do të observohet me rigorozitetin më 
të madh. Liria e shtypit ka qenë dhe do të jetë një nga 
parimet themeltare të demokracisë sonë. 

Qeveria jonë Demokratike nuk ka penguar hyrjen 
e korrespondentëve të huaj në Shqipëri, përkundrazi, me 

kënaqësi ka pranuar çdo kërkesë të tyre dhe u ka dhënë 
atyre të gjitha mundësitë dhe lehtësitë për të vizituar 
vendin tonë. Ardhja e tyre me rastin e zgjedhjeve do të 
jetë një kënaqësi për ne pse ata do të shohin -de visuri 
se me sa skrupolozitet mbrohen parimet e demokracisë 
në vendin tonë. 

Duke e siguruar qeverinë Tuaj përsa më sipër, ne 
kemi bindje se ajo do të vendosë marrëdhënje diploma- 
tike me Qeverinë Demokratike të Shqipërisë dhe kështu 
do të forcohet miqësia që ekziston në mes të popujve ' 
tanë dhe do të njihen më mirë sakrificat e mëdha të 
popullit shqiptar, i cili pa rezerva dha kontributin e tij 
të çmueshëm në luftën kundër fashizmit, për mbrojtjen 
e njerëzimit dhe të pavarësisë së tij dhe që është 
kurdoherë në radhë të parë për të mbrojtur paqen, si dhe 
pavarësinë dhe integritetin tokësor të vendit të tij. 


Kryeministri i Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimix, Nr. 274, zetës “Bashkimi”, Nr. 274, 
17 nëntor 1945 17 nëntor 1945 


1 me sy. 


PËRGJEGJE NOTËS SË KRYETARIT TË MISIONIT 

AMERIKAN NË TIRANË NË LIDHJE ME NJOHJEN 

E QEVERISË DEMOKRATIKE TË SHQIPËRISË NGA 
QEVERIA E SHBA 


17 nëntor 1945 


I nderuari zotri, 


Kam nderin t'i përgjigjem notës së zotrisë Suaj që 
më drejtuat më datë 11 nëntor 1945 në lidhje me njohjen 
e Qeverisë Demokratike të Shqipërisë dhe ju lutem të 
keni mirësinë t'i transmetoni qeverisë Suaj sa vijon: 

Qeveria Demokratike e Shqipërisë, e bazuar në pa- 
rimet demokratike, të cilat mbledhjet përfaqësuese të 
popullit i kanë konsakruar në ligje, i ka mbrojtur dhe 
do t'i mbrojë këto parime me gjithë -forcat e saja pse 
këto janë të lidhura ngushtë me ekzistencën e vet. 


1 Është fjala për njoftimin për vendosjen e marrëdhënjeve 
diplomatike midis SHBA dhe Shqipërisë, që i paraqiti më 12 
nëntor 1945 shefi imisionit të SHBA në Shqipëri H.T.Fulc, Krye- 
tarit të Qeverisë Demokratike të Shqipërisë Gjeneral-Kolonel 
Enver Hoxhës. 

Ky njoftim i Qeverisë së SHBA, ashtu sikurse edhe ai i Qe- 
Verisë së Britanisë së Madhe qe vetëm një manevër politike. 

Ligjet tona demokratike u kanë siguruar njerëzve 
të Shqipërisë të gjitha liritë dhe të drejtat që mund të 
gëzojë një njeri në vendin më demokratik. Ligji për 
zgjedhjen e Asamblesë Kushtetuese, ligj nga më demo- 
kratikët, ka parashikuar dhe u ka siguruar të gjitha 
liritë dhe të drejtat individëve ose grupeve antifashiste 
dhe qeveria jonë duke u mbështetur dhe duke i zbatuar 
përpikërisht këto ligje u dha mundësinë të gjithëve, 
individë ose grup, të mairin pjesë direkt në këtë eveni- 
ment historik të vendit tonë duke zgjedhur dhe duke u 
zgjedhur. Fshehtësia dhe liria e votës do të observohet 
me rigorozitetin më të madh. Liria e shtypit ka qenë dhe 
do të jetë një nga parimet themeltare të demokracisë 
sonë. 

Qeveria jonë që nuk ka penguar kurrë hyrjen në 
vendin tonë të korrespondentëve të huaj, por që kurdo- 
herë ka pranuar kërkesat e tyre dhe u ka dhënë të gjitha 
lehtësitë, me kënaqësi do të vazhdojë t'i lejojë të vijnë 
të shohin zhvillimin e zgjedhjeve dhe të konstatojnë 
“de visur se sa me skrupolozitet respektohen ligjet tona 
demokratike dhe se qeveria jonë është garancia më e 
sigurtë për t'i mbrojtur dhe për t'i vënë në zbatim këto 
ligje. 

Përsa u përket traktateve ose marrëveshjeve që 
mund të jenë lidhur në mes të Shteteve të Bashkuara të 
Amerikës dhe Shqipërisë para datës 7 prill 1939, i refe- 
rohemi letrës që ju kemi drejtuar më 13 nëntor 1945 me 
anën e së cilës ju kërkojmë të na dërgoni kopjet e instru- 
menteve të këtyre traktateve ose marrëveshjeve për të 
shikuar brendinë e tyre, meqenëse shumica e arkivës së 
Ministrisë së Punëve të Jashtme të Shqipërisë është 

djegur ose grabitur nga okupatorët. Por ne shpresojmë 
se kjo nuk do të sjellë asnjë vonesë në vendosjen e 
marrëdhënjeve diplomatike, kështu që qeveria jonë të 
marrë shpejt në shqyrtim të gjitha marrëveshjet që 
mund të ekzistojnë në mes dy vendeve tona. 

Duke pasur si themel të shëndoshë parimet demo- 
kratike, duke i mbrojtur dhe duke i zbatuar përpikërisht 
me të gjitha forcat e veta, qeveria jonë shpreson se Qe- 
veria e Shteteve të Bashkuara të Amerikës do të vendosë 
sa më parë marrëdhënje diplomatike me qeverinë tonë, 
marrëdhënje që do të forcojnë miqësinë që ekziston në 
mes të dy popujve tanë. Populli shqiptar, që pa rezerva 
dha gjithë ç'kishte, për kauzën e përbashkët me aleatët, 
këtë të drejtë e ka fituar me gjakun e tij që derdhi gjatë 
luftës së përbashkët për liri e demokraci. Ju sigurojmë 
gjithashtu se populli shqiptar, ashtu si ka qenë i pari në 
luftë, është dhe do të jetë kurdoherë. në radhë të parë 
për të mbrojtur paqen, indipendencën dhe integritetin 
tokësor të vendit të tij. 


Kryeministri i Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën “Bashkimiv, Nr. 274, zetës “Bashkimin, Nr. 274, 
17 nëntor 1945 ir nëntor 1945 


FJALA NË MITINGUN E ORGANIZUAR NË 
KRYEQYTET ME RASTIN E PËRVJETORIT 
TË PARË TË ÇLIRIMIT TË TIRANËS 


17 nëntor 1945 


Popull i Tiranës dhe i gjithë Shqipërisë, 


Si sot një mot, Ushtria heroike Nacional-Çlirimtare 
çliroi Tiranën. 19 ditë luftë të ashpër, rrugë më rrugë 
dhe shtëpi më shtëpi, në llogore dhe në barrikada luf- 
tuan si luanë bijtë e popullit. Shumë nga ata ranë në 
fushën e nderit që të rrojë Shqipëria. Ushtria jonë fi- 
timtare dhe populli heroik i Tiranës shkruan me gjakun 
e tyre më të mirë, faqen e fundit dhe nga më të shkël- 
qyerat e epopesë së madhe të çlirimit. Në Tiranë, ku 
filloi dhe u organizua rezistenca e madhe që ngriti në 
këmbë gjithë Shqipërinë, në Tiranë ku qëndronte shtabi 
madhor i okupatorit dhe i kuislingëve dhe ku patriotët 
me ashpërsi të paprerë goditnin armikun dhe hyzmeqa- 
rët e tij, këtu në Tiranë u kurorëzuan me lavdi mundi- 
met, vuajtjet, sakrificat e popullit tonë martir, të popullit 
tonë heroik, që kurrë s'u përkul përpara forcës dhe 
barbarizmës së okupatorit dhe të kuislingëve, po me 
kryet lart ndoqi rrugën e nderit, rrugën e popujve për- 

parimtarë, që e çoi në fitoren e lirisë, në fitoren e 
pavarësisë së vendit dhe në vendosjen e një demokracie 
të shëndoshë. Këto fitore të shkëlqyera janë rezultati i 
luftës së ashpër dhe të gjatë që bëri populli shqiptar 
kundër dy okupatorëve dhe tradhëtarëve, luftë e pabara- 
bartë po vendimtare për kombin tonë. Kjo luftë u fitua 
pse ishte një luftë popullore, pse populli i kërcënuar 
për vdekje në ekzistencën e tij, me besim të patundur 
në forcat e veta, u bë i zoti i vetes dhe i vendit, marshoi 
përpara me flamurin e revolucionit popullor, marshoi pa 
u ndrojtur, i zhveshur dhe i uritur, po zemërlart, marshoi 
përpara për të çliruar atdheun dhe për të vendosur ligjet 
e drejta të tij. Dhe populli e mori fuqinë në dorë. Rroftë 
populli shqiptari 

Dita e çlirimit të Tiranës shënon gjithashtu në his- 
torinë e luftës dhe të përpjekjeve të popullit tonë filli- 
min e një periudhe të re po aq të lavdishme sa e para. 
Fillon lufta .e dytë për konsolidimin e fitores, për 
forcimin e pushtetit të popullit, fillon vepra e madhe e 
rindërtimit. Patjetër ai popull që ishte i zoti t'ju rezis- 
tonte valëve të tërbuara të fashizmit dhe të fitonte luf- 
tën, është i zoti të vërë rregull dhe të ndërtojë shtëpinë 
e tij. Sa keq u gabuan, të gabuarit e përhershëm, kur 
thonin se lufta e çlirimit është një sakrificë e kotë, se 
populli shqiptar është i lindur të rrojë nën hijen e 
tjetrit dhe të qeveriset e të administrohet nga të huajt: 
sa keq u gabuan po këta njerëz, kur, pas çlirimit të 
vendit, pa vënë mend nga e shkuara, përpara atdheut të 
rrënuar po luanin rolin e sehirxhiut dhe me buzëqeshje 
murmurisnin: -S'do ta ketë të gjatë kjo punël- Mën- 
djemëdhenjve pa tru po u del boja, se forca c popullit 

është e pathyeshme, se forca e popullit është krijuese. 

Gati një mot po kalon që nga dita e çlirimit të 
plotë të Shqipërisë dhe populli shqiptar u tregoi miqve 
dhe armiqve se ai është i zoti të vetëqeveriset dhe të bëjë 
hapa të mëdha drejt përparimit. Në ç'vend është .parë 
më.mirë se në Shqipëri, vend i vogël dhe i rrënuar nga 
lufta, ku rron një popull i varfër dhe i plagosur rëndë 
nga okupatori, të arrihen rezultate kaq të shënuara në 
lëmin social, ekonomik dhe kultural2 Është derdhur 
djersë, janë bërë sakrifica të mëdha nga ana e popullit, 
po kanë dalë vepra që vetëm një popull si yni, plot gja- 
Illëri, plot vullnet dhe vetëmohim, i ndergjegjshëm për 
detyrën e madhe që i ngarkon historia mund t'i kryejë 
në një kohë kaq të shkurtër dhe me mjete kaq të varfëra. 

Pse vallë u arritën këto rezultate dhe pse shkohet 
me vrull të madh drejt përmirësimit të gjendjes së 
brendshme dhe të jashtme2 Arësyeja është se populli 
shqiptar është i bashkuar si një trup dhe i vendosur qind 
për qind të shfarosë çdo mbeturinë të keqe të së kalua- 
rës, të ndërtojë një jetë të re plot dinjitet dhe të mbrojë 
me mish e me shpirt regjimin demokratik, për të cilin 
u. vra dhe u copëtua. Populli ynë e ka kuptuar mirë se 
ç'donin të thonin njerëzit që e shtypnin dhei pinin gja- 
kun kur pretendonin: “Me shqiptarët s'bëhet punë, kurrë 
dy shqiptarë s'janë në një mendjet: Qëllimi i tyre ishte 
ta mbanin popullin të përçarë, në grindje me njëri-tjetrin 
për ta sunduar më mirë, Po populli ua tregoi këtyre në 
luftë se sai vendosur dhe i bashkuar ishte për t'i fshirë 
një herë e përgjithmonë nga jeta e vendit të tii, populli 
ua tregoi sot se ai bashkim që u mbrujt me gjak. po 
forcohet dita-ditës për mbarëvajtjen e kombit. Populli 

i provoi, mjerisht duke paguar shtrenjtë, regjimet dhe. 
njerëzit e kalbur, pseudopatriotët me njëzet flamurë në 
xhep që i thonin fjalë të mëdha, por që nga ana tjetër 
i pregatitnin varrin. I njohu njerëzit e kafeneve, dua- 
xhinjtë e çdo regjimi, pseudodemokratët, që gjoja kanë 
qenë në kundërshtim me regjimet e mëparshme, por 
kur ka ardhur koha të provohen, s'kanë bërë tjetër 
përveçse t'u shërbenin regjimeve që shtypnin popullin. 
I pajisur me këtë eksperiencë të madhe, që i kushtoi kaq 
shumë, populli ynë nuk gënjehet më. Për këtë të jenë të 
bindur armiqtë e popullit, dallaveraxhinjtë dhe rpoliti- 
kanët aventurierë, spekulatorët dhe të shiturit: të jenë 
të sigurtë edhe për një gjë tjetër: se forca e madhe e 
popullit do t'i shfarosë që të lulëzojë Shqipëria. Populli 
ynë që ka fuqinë në dorë di edhe ta mbajë. Për këtë 
arësye ai po i vë gjithë forcën e vet pushtetit popullor, 
se aj është i veti, se ai vetë është pushteti. 

Pushteti i popullit u dha zgjidhje të kënaqshme 
shumë problemeve të mëdha, që kurrë ndonjë regjim as 
nuk do t'i përfillte: ai ndërtoi vepra që do të shkruhen 
në historinë ec vendit tonë. Një katundar nga Rrogozhina 
thoshte: “Kur u hodh ura në erë, qava me lot dhe thashë 
se do të shkojnë vjet që të rindërtohet. Sido që punova 
vetë për rindërtimin e saj, nuk e kuptoj dot si u bë kjo 
mrekullir. Katundarët e Shqipërisë me entuziazëm bro- 
horitën reformën agrare. Në fushën e Myzeqesë ata e 
kanë ndarë tokën. Shumë shpejt do t'u jepen tapitë. 
Këto punime dhe këto reforma të mëdha që u realizuan 
dhe të tjerat që do të vijnë pas, janë vetëm rezultatet 
e një regjimi, ku populli është në fuqi, ku masat krye- 
sore të popullit e kanë pushtetin në dorë me të gjitha 

mjetet e tij. Kjo gjë ngjet në vendin tonë. Ka njerëz që 
u therin sytë nga ky realitet: ka njerëz që lëshojnë vrer. 
Zaten këta s'kanë punë tjetër, veçse të kritikojnë. Këtyre 
zotërinjve ne u themi se ka të meta dhe ka gabime, po 
këto janë të vogla përpara sukseseve të mëdha të arritu- 
ra. Është më mirë të punosh dhe të gabosh, nganjëherë, 
se sa të lidhësh duart e të bësh sehir. Vendi do punë, 
do lodhje, do mundime, se në punë njihen njerëzit që 
e duan popullin, fjalët e tyre i merr era, kurse veprat 
tona ngelin. Dhe me vepra ne i dhamë të kuptojë botës 
së përparuar dhe mike, se populli shqiptar meriton të 
jetë krah për krah me kombet e bashkuara, me popujt 
antifashistë, me të cilët luftoi heroikisht për të njëjtin 
ideal, për liri, për pavarësi dhe për demokraci... 

Po populli kishte kapërcyer pengesa më të vështira. 
Ai me besim të patundur rreth qeverisë së tij, rreth 
Frontit Demokratik shkonte me hapa të sigurta në punën 
e tij ndërtimtare. Kjo ngjiste se popullit s'i ishte fshehur 
kurrë realiteti, por i ishte folur haptazi. I është thënë se 
pengesat do të jenë të mëdha në realizimin e planit tonë, 
se do të ketë momente të vështira, po do të kapërcehen... 

.. Bashkimi Sovjetik, miku dhe aleati ynë i madh 
dhe i gjithë popujve të vegjël, ai që me luftën e tij 
titanike u bë faktori më kryesor i thyerjes së fashizmit, 
njohu përpjekjet e popullit tonë, sakrificat e tija, veprën 
ndërtimtare të Qeverisë Demokratike të Shqipërisë. No- 
ta e qeverisë sovjetike që i jepte sihariqin e madh dhe 
të merituar popullit shqiptar, u prit. në gjithë Shqipërinë 
me një gëzim dhe me një entuziazëm të papërshkrue- 
shëm. Populli shqiptar, në kulmin e gëzimit, u drejton 
popujve kreshnikë të Bashkimit Sovjetik, aleatë besnikë 

dhe të fuqishëm të popullit tonë të vogël, i drejton 
udhëheqësit të tyre të madh, Gjeneralisimit Stalin, mi- 
rënjohjen e tij pa kufi dhe i siguron ata se Shqipëria do 
të jetë kurdoherë në radhë të parë për mbrojtjen e paqes 
dhe të demokracisë. .. 

Qeveria e Republikës së Polonisë njohu qeverinë 
tonë. Me popullin heroik të Polonisë na lidhin vuajtjet, 
na lidh lufta dhe sakrificat e përbashkëta dhe ne do ta 
ruajmë dhe do ta forcojmë miqësinë në mes të popullit 
trim të Polonisë dhe popullit tonë... 


Popull shqiptar dhe popull i Tiranës, 


Po jetojmë në momente me një rëndësi të madhe 
historike për vendin tonë. Jemi në prakun e zgjedhjeve 
të përgjithshme për Asamblenë Kushtetuese që do të 
vendosë formën e regjimit dhe do të bëjë Statutin The- 
meltar të Shtetit. Me anën e votës së lirë, të fshehtë, 
direkte dhe të përgjithshme, populli ynë për herë të parë 
në historinë e tij do të votojë për njerëzit që ai dëshiron, 
për njerëzit që e kanë mbrojtur dhe do ta mbrojnë, për 
njerëzit që do ta udhëheqin në rrugën e begatisë. 

Këto zgjedhje kanë një rëndësi të jashtzakonshme 
jo vetëm për qëllimin e tyre të madh, por edhe sepse në 
këto zgjedhje do të marrin pjesë, përveç masave të gjera 
të popullit edhe gratë e gjithë Shqipërisë, mëmat, mot- 
rat tona heroike që qëndruan të patundura në ballin e 
luftës së çlirimit, që treguan me punë, me luftë dhe me 
sakrifica, se ato janë të zonjat të marrin pjesë në çdo 
manifestim politik dhe social të vendit. Do të marrë 
pjesë në këto zgjedhje për herë të parë në historinë e 

vendit tonë Ushtria Kombëtare, mburoja e çelniktë e 
atdheut, farkëtuesja e ditëve të lumtura të vendit tonë, 
ajo që u mbulua me lavdi në fushat e betejës, ajo 
që është mbrojtësja e pafjetur e interesave të po- 
pullit, e indipendencës dhe ec integritetit tokësor të 
vendit tonë. 

Ligji i zgjedhjeve, i votuar nga Këshilli Antifashist 
i Shqipërisë, u siguron të gjithëve, përveç atyre që 
tradhëtuan vendin, të drejtën të zgjedhin dhe të zgji- 
dhen. Ligji i Zgjedhjeve tona është nga më demokratikët 
dhe përveç sharlatanëve s'ka kush t'i bëjë as kritikën 
më të vogël. . . ' 

Fronti Demokratik doli përpara popullit shqiptar 
me kandidatët dhe me programin e vet. Në Frontin De- 
mokratik grumbullohen elementët më të vendosur dhe 
më përparimtarë të vendit tonë, ata që u dhimbset 
populli dhe atdheu dhe që janë sakrifikuar për të. Në 
Frontin tonë janë grumbulluar masat e gjera të popullit, 
të cilat në ballë të programit të tyre kanë mbrojtjen e 
indipendencës dhe të integritetit tokësor të vendit, 
mbrojtjen e pushtetit popullor dhe të të drejtave demo- 
kratike. Fronti ynë ka në program përmirësimin e jetës 
së popullit tonë dhe përparimin e vendit dhe do të 
mobilizojmë të gjitha forcat që ky program të realizohet. 

Fronti Demokratik duhet të pregatitet me seriozi- 
tetin më të madh për këto zgjedhje, të cilat do të jenë 
vendimtare për vendin tonë, pse ashtu si e udhëhoqi 
me sukses popullin në kohën e luftës, Fronti Demo- 
kratik duhet ta udhëheqë me sukses edhe në kohën e 
paqes. Fronti duhet të mobilizojë gjithë forcat e tija që 
të sigurojë qind për qind fitoren: këtë e lyp interesi i 

atdheut, këtë e kanë lënë amanet dëshmorët e luftës, 
bijtë dhe bijat e Shqipërisë që ranë në fusha e në male, 
në fshatra e në qytete. Fitorja e Frontit do të jetë fi- 
torja e popullit dhe njëkohësisht shuplaka më e rëndë 
për ata që mohuan atdheun dhe për mbeturinat e tyre 
që përpiqen të ngrenë krye dhe të mëkëmbin regjimet 
antipopullore. Fitorja e Frontit do të jetë një shuplakë 
për ata pseudodemokratë dhe hipokritë që fshehin një 
shpirt të zi e që mundohen me njëmijë dredhira e fjalë- 
boshe të mashtrojnë një rreth të ngushtë ose ndonjë 
individ të izoluar. Po këta njerëz do ta shohin, ditën e 
votimit, se sa ju vlen lëkura dhe sa kredi kanë në popull. 
Fronti Demokratik me një të shkuar të lavdishme dhe 
qeveria kanë korrur suksese në të gjitha lëmët e akti- 
vitetit, dalin përpara popullit të tyre ballëhapët dhe me 
program të qartë. Populli shqiptar është i bindur, se i 
ka parë në luftë dhe në punë, se Fronti Demokratik dhe 
qeveria, ato që thonë i zbatojnë me përpikmëri dhe me 
drejtësinë më të madhe: ato që premtojnë i realizojnë. 
Populli shqiptar sheh: në Frontin dhe te kandidatët e tij 
organizatën politike dhe njerëzit më të besuar dhe më 
të dashur të tij, besnikë gjer në vdekje dhe luftëtarë 
të palodhur për të mirën e tij. Prandaj kemi besim të 
plotë se populli do të shkojë i tëri në kutitë e votimeve 
dhe dita e 2 Dhjetorit do të bëhet festa më e madhe, ku 
populli, sovran i fateve të tij, do të manifestojë lirisht 
vullnetin e tij. 

Përpara kutisë së votimit i gjithë populli duhet të 
kujtojë të shkuarën e zezë të vendit tonë, të kujtojë 
regjimin shtypës dhe grabitës të Ahmet Zogut dhe të 
votojë i tëri për Frontin Demokratik, që do t'i sigurojë 

regjimin republikan, regjimin e popullit dhe nuk do të 
lejojë kurrë të përsëritet e shkuara. 

Përpara kutisë së votimit, i gjithë populli duhet 
të kujtojë 7 prillin, të kujtojë robërinë e rëndë të oku- 
patorit, të kujtojë urinë, torturat, burgimet, vrasjet në 
masë nga ana e okupatorëve dhe e tradhëtarëve dhe i 
gjithë të votojë për Frontin, i cili nuk do të lejojë kurrë 
që të përsëriten ato kohëra të llahtarës. 

Përpara kutisë së votimit, i gjithë populli duhet të 
kujtojë me nderim sakrificat e mëdha të atyre mijëra ' 
martirëve që ranë në fushën e nderit për lirinë e Shqi- 
përisë dhe për. sigurimin e demokracisë, të kujtojë 
vuajtjet e tyre, të kujtojë fshatrat e djegura dhe të 
zhuritura nga zjarri i okupatorit dhe i gjithë të votojë 
për Frontin nën flamurin e të cilit ranë heronjtë e 
kombit dhe nën flamurin e të cilit do të ndërtohet Shqi- 
përia e re. 


Popull shqiptar, 


Fatin e vendit e ke vetë në duart e tua, tregoje edhe 
njëherë, sikundërqë e tregove në kohën e luftës, se ti 
je jo vetëm i zoti për heroizma dhe qëndresa të çudit- 
shme, po je i zoti edhe të krijosh dhe të organizosh një 
jetë të lumtur, një jetë të lulëzuar. 

Rroftë populli shqiptari 

Rroftë populli i Tiranësi 


Botuar për herë të parë në Botohet sipas tekstit të ga- 
gazetën “Bashkimi, Nr. 275, zetës “Bashkimir, Nr. 275, 
18 nëntor 1945 18 nëntor 1945 


LETËR DREJTUAR KRYETARIT TË MISIONIT 

AMERIKAN NË SHQIPËRI LIDHUR ME RISHIKIMIN 

E TRAKTATEVE TË PËRFUNDUARA NGA QEVERIA 
E ZOGUT ME QEVERINË E SHBA 


23 nëntor 1945 


I nderuar zotri, 


Kam nderin t'i përgjigjem letrës së zotrisë Suaj të 
datës 17 nëntor 1945 dhe ju lutem të keni mirësinë t'i 
transmetoni qeverisë Suaj sa vijon: 

Në lidhje me modifikimet që i bëni notës që na 
drejtuat me datën 11 nëntor 1945 përsa i përket pikës 
ku bëhet fjalë për traktateti, kam nderin të përcaktoj 
pikëpamjen.e qeverisë sime mbi këtë çështje. 

Qeveria Demokratike e Shqipërisë është kurdoherë 
e dispozuar të veprojë mbi çështjet e traktateve që ka 
lidhur Shqipëria me shtetet e tjera brenda vendimit që 
ka marrë Kongresi i përfaqësuesve të popullit në Përmet 
më 24 Maj 1944, i cili shprehet si më poshtë: -Të rishi- 


1 Është fjala për marrëveshjet dhe traktatet që Qeveria e 
SHBA kishte lidhur me qeverinë e A. Zogut përpara 7 prillit të 
vitit 1939. 

kohen të gjitha marrëveshjet me shtetet e huaja: lidh- 
jet ekonomike dhe politike që janë bërë nga qeveria e 
Zogut në dëm të popullit shqiptar, të prishen dhe të 
bëhen marrëveshje të rejar. Ne kujtojmë se një gjë e 
tillë është në përputhje të plotë me ligjet ndërkombëtare 
dhe me rrethanat e krijuara pas kësaj lufte të përbot- 
shme antifashiste. Nga ana tjetër ne shpresojmë që kjo 
çështje të mos bëhet një vonesë për shkëmbimin e 
marrëdhënjeve diplomatike në mes vendeve tona, ma- 
rrëdhënje që do të shpejtojnë përsëtepërmi rishqyrtimin 
e traktateve që mund të ekzistojnë në mes të Shteteve 
të Bashkuara dhe të Shqipërisë. 


Kryeministri i Shqipërisë 
Gjeneral-Kolonel 


Enver Hoxha 


Botohet sipas origjinalit që 

gjendet në Arkivin e Minis- 

trisë së Punëve të Jashtme 
të RPSH 


FJALIM MBAJTUR NË FSHATIN GORE TË LUSH- 
NJËS ME RASTIN E DHËNJES SË TAPIVE TË TOKA- 
VE BUJQVE TË MYZEQESË 


25 nëntor 1945 


Të dashur shokë fshatarë, 


Gëzimin që ndjejmë ne sot, të gjithë së bashku këtu, 
e ndjen edhe i tërë populli i Shqipërisë, pse sot në këtë 
ditë mbyllet një herë e mirë një faqe e zezë dhe e trish- 
tuar, plot vuajtje e mjerime, plot gjak e lot, një faqe e 
historisë së përpjekjeve shekullore të fshatarësisë për 
tokë dhe çelet një faqe e re e lumtur dhe e shkëlqyer 
e historisë së popullit tonë, një faqe, ku dita-ditës shkru- 
hen fitore. 

Shekuj me radhë populli ynë, dhe veçanërisht ju, 
o fshatarë, keni hequr të zezat e ullirit. Mbi kurrizin 
tonë shkelnin çizmet e gjakosura të sundimtarëve gja- 
katarë të huaj, të bejlerëve feudalë, që kurrë nuk na 
lanë të gëzonim pak liri, kurrë nuk na lanë të ngrinim 
krye. Ata ishin shushunjat që na pinin gjakun. Por, me 
gjithë këto mjerime, populli ynë qëndroi i patundur 
dhe ushqente urrejtjen më të madhe kundër tyre. Ju, 
0 shokë fshatarë, kurrë s'keni pushuar së luftuari për 

tja arritur kësaj dite të madhe. Jeni ngritur me pushkë 
në dorë dhe në lëvizje të përgjakura keni djegur kullat 
dhe pallatet e bejlerëve feudalë që ju shtypnin, por, 
mjerisht, lëvizjet tuaja dështuan, pse ato nuk udhëhiqe- 
shin nga njerëz të denjë, të dalë nga gjiri juaj plot plagë. 
Bejlerët feudalë i mbytën në gjak përpjekjet tuaja. 
Nën regjimin tiranik të Zogut binin në fushën e nderit 
bijtë e Myzeqesë si Hekuran Manekut, por kurrë ato 
lëvizje nuk mund të triumfonin, sepse s'ishin lëvizje 
masash, lëvizje të gjithë popullit. Megjithëse në këto. 
lëvizje kishte disa patriotë, prapë në to futnin hundët 
njerëz si Qemal Vrioni me shokë, që kurrë s'u shkonte 
ndër mend të luftonin për çlirimin e popullit nga zgje- 
dha, por, përkundrazi, ta gënjenin dhe ta shtypnin edhe 
më shumë. 

Por kohërat ndryshuan. Urrejtja e gjithë popullit 
tonë, dhe juaja veçanërisht, kundër atyre që na sklla- 
vëruan dhe na shtypën u rrit dita-ditës dhe një ditë të 
gjithë u ngritëm në këmbë me armë në dorë për të fituar 
lirinë, për të fituar të drejtat tona. Ne u ngritëm kundër 
fashizmit dhe kundër tradhëtarëve me besim të madh 
se do të fitonim. Ne s'kishim armë, ne s'kishim bukë, 
as Veshje dhe as këpucë në këmbë, por kishim zemrën 
prej çeliku dhe fituam. Luftuam dhe fituam. Luftuam 
dhe fituam, se ata që udhëhiqnin popullin nuk ishin më 
feudalët, si Vrionasit dhe Vërlacët, por ishin djemtë e 
popullit, të dalë nga gjiri i popullit, nga vuajtjet e tij. 


1 Hekuran Maneku (aspirant nga Skrapari) pjesëmarrës i 
kryengritjes së Fierit të 1935-s kundër regjimit të Zogut. Mbas 
dështimit të kryengritjes u kap nga forcat zogiste dhe mbas tor- 
turash shtazarake u var. 

Djemtë e Myzeqesë martire këtë herë me besim 
të patundur në udhëheqësit e tyre luftonin si petritë në 
majat e mbuluara me borë të maleve të Korçës e të 
Skraparit. Kësaj radhe fshatarët e Shqipërisë të zhve- 
shur e të zbathur dinin përse luftonin dhe ishin të si- 
gurtë se do të fitonin. Dhe kjo ditë është rezultati i 
përpjekjeve tona. U vramë e u premë, por ja arritëm 
kësaj dite të madhe që katundari të marrë tokën, të 
merrni tokën tuaj, o katundarë, ku gjyshërit dhe stër- 
gjyshërit tuaj lanë koskat. Kjo tokë është vetëm juaja 
dhe ajo do të mbetet për jetë juaja. 


Shokë të mi fshatarë, 


Ju e dini mirë se me sa sakrifica e fituam luftën. E 
fituam luftën, pse ishim me të drejtën, pse kjo luftë 
ishte popullore dhe pse u bashkuam të gjithë si një trup 
kundër armikut të jashtëm dhe kundër tradhëtarëve 
shqiptarë, që kurdoherë ishin bërë vegla e të huajit. 
Bashkimi na nxori në selamet. Pra edhe tani, të bash- 
kuar më fort se kurrë, le të ecim përpara, të shtërngoj- 
më radhët tona, që të forcohet pushteti i popullit, që të 
ruhen fitoret që na kushtuan kaq gjak. Pushteti i ri 
është pushteti i popullit, është pushteti juaj. Pushteti 
demokratik është në duar të forta dhe atë do ta mbrojmë 
gjer në vdekje. Ka akoma njerëz si në fshatra, ashtu 
edhe në qytete që pëshpëritin parulla helmatuese si për 
shembull: “Reforma agrare nuk aplikohet dote, “Qeveria 
nuk njihet nga aleatët- etj. Po punët tona të qarta bëjnë 
që këto parulla ta kenë jetën të shkurtër, bëjnë që këto 
parulla të bien njëra pas tjetrës si shpresat e atyre që i 

pëshpëritin e që humbasin fare kredinë edhe në ata të 
mjerët që rrinë e i dëgjojnë pallavrat e tyre. Por ne 
s'kemi aspak frikë nga këta krimba, pse ne s'kemi pasur 
frikë nga të tjerë njerëz dhe në të tjera rrethana 
shumë më të vështira. Ne jemi të fortë, pse populli 
dhe qeveria janë një dhe ecin të pandarë në rrugën 
e tyre të drejtë. 

Shokë fshatarë, mbani kurdoherë sytë hapët dhe 
grushtin të rëndë për armiqtë e popullit. Ju duhet të 
dini, si bukën që hani, se fati juaj është i lidhur ngushtë 
me fatin e këtij pushteti. Rrëzimi i këtij pushteti do të 
ishte skllavërim për popullin tonë. 


Shokë fshatarë, 


Detyra juaj është të punoni më së miri tokën që ju 
e muarët, ta punoni anembanë për të mirën tuaj, për 
begatinë e familjes suaj, për të mirën e gjithë popullit 
shqiptar. Por detyra juaj s'mbetet me kaq. Ju duhet të 
merrni pjesë me gjithë forcat tuaja në gjithë veprimta- 
rinë e shtetit tonë, ju duhet të arrini të bëheni një nga 
faktorët më kryesorë për zhvillimin social, ekonomik dhe 
kultural të vendit tonë. Pa ndihmën dhe pjesëmarrjen 
tuaj të gjallë në çdo punë, nuk mund të shkojnë punët 
mbarë në Shqipëri. Prandaj duhet të merrni pjesë akti- 
visht në këtë pushtet i cili është në tërë kuptimin e 
fjalës, 1 juaji. Këshillat duhet të jenë në duart tuaja, në 
duart e njerëzve tuaj më të mirë e më besnikë. Në këshi- 
llat të zgjidhen njerëzit që e duan popullin dhe mbrojnë 
interesat e popullit, atje të sjellim njerëz të ndershëm 
dhe të punës. Vetëm kështu, duke marrë pjesë aktive 

në jetën politike, duke u ndriçuar dita-ditës, Shqipëria 
do të shohë ditë shumë të lumtura. 

Tani po bëhen zgjedhjet. Ju e kuptoni mirë rëndë- 
sinë e tyre, pse këto zgjedhje do të forcojnë themelet 
e shtetit tonë, që e ngritëm me kaq vuajtje. Në këto zgje- 
dhje, që të gjithë, gra e burra, të shkoni e të votoni dhe 
të votoni për njerëzit e Frontit, se të votosh për Frontin, 
do të thotë të votosh për të mirën e popullit, për të 
mirën tuaj. Unë e di për kë rreh zemra juaj, unë e di 
se më.2 Dhjetor do të bëhet festa më e madhe dhe me 
votën tuaj do t'i thoni gjithë botës se ne luftuam me 
flamurin e Frontit dhe ne do të marshojmë kurdoherë 
përpara me flamurin e Frontit. 


Shokë fshatarë, 


Ndarja e tokës filloi. Filluan të ndahen tapitë dhe 
dita-ditës do të shihni përmirësime dhe ndihma nga qe- 
veria juaj. Qeveria nuk ju premton qiejt, por të jeni të 
sigurtë se ajo ka vënë gjithë forcat për të përmirësuar 
gjendjen tuaj. Ato që themi ne, i mbajmë. Unë dhe sho- 
kët e mi të qeverisë ju urojmë nga zemra për tokën që 
morët. Rrofshi dhe e trashëgofshi brez pas brezi. 


Rrofshin fshatarët e Shqipërisët 


Botuar për herë të parë në Botohet sipas tekstit të ga- 
gazetën “Bashkimin, Nr. 282, zetës “Bashkimin, Nr. 282, 
26 nëntor 1945 26 nëntor 1945 


MESAZH DREJTUAR POPULLIT SHQIPTAR, ME 
ANË TË RADIOS, ME RASTIN E 33-VJETORIT TË 
SHPALLJES SË PAVARËSISË 


28 Nëntor 1945 


Popull shqiptar, 


Tridhjetë e tre vjet kanë kaluar që kur u ngrit për 
herë të parë flamuri në Vlorë, që nga ajo ditë e shënuar 
kur populli ynë i dha botës të kuptojë se ishim një komb 
i pavdekur dhe që donim të rronim të lirë dhe të pavarur 
në tokën që na kishin lënë të parët tanë. 

Që prej asaj kohe, dita e 28 Nëntorit është bërë datë 
e shënuar për popullin tonë, pse ajo përfaqëson realizi- 
met e përpjekjeve të panumërta, të luftëtarëve heroikë 
të popullit tonë gjatë historisë për pavarësi. Në vigjiljen e 
çdo 28 Nëntori rrahin zemrat e kalamajve të shkollave 
fillore, rrahin zemrat e të rinjve, rrahin zemrat e bu- 
rrave e të pleqve të thinjur të Shqipërisë, rrahin zemrat 
e grave shqiptare, pse 28 Nëntori, përveç kuptimit të 
madh që ka për popullin tonë është i lidhur ngushtë me 
tërë historinë e trishtuar të vendit tonë gjatë këtyre 
tridhjetë e tre vjetve. Sa ditë, sa vjet mjerimi kanë ka- 
luar mbi popullin shqiptar: tradhëtira, vuajtje, uri, 

tortura, regjime tiranike, okupacioni i huaj, kanë rën- 
duar mbi supet e popullit tonë të vogël. Po në mes të 
këtyre valëve të tërbuara, ku atdheu kërkonte të gjente 
rrugën e shpëtimit, dita e 28 Nëntorit bëhej dita e 
shenjtë, ku populli përmblidhte energjitë e tij, merrte 
zemër dhe shembull nga e kaluara, shikonte në sy 
realitetin. Më 28 Nëntor shfrehej dufi i një populli 
të tërë kundër regjimit shtypës të Zogut. Më 28 
Nëntor, në kohën më të zezë që kaloi vendi ynë nën 
thundrën e okupatorit, shpërthenin demostratat e po- 
pullit, në qytete dhe në fshatra gjakoseshin patriotë 
shqiptarë me agjentët e OVRA-s dhe të Gestapos, me 
xhandarët dhe tradhëtarët dhe në këto përpjekje të për- 
gjakshme, flamuri i Vlorës, ngrihej lart dhe bëhej shenja 
e kushtrimit, shenja e bashkimit të patriotëve për luftën 
e çlirimit. Me flamurin kuq e zi në gji, marshonin kryen- 
gritësit e Rilindjes, me flamurin kuq e zi marshuan për- 
para partizanët shqiptarë, që shkruan me gjakun e tyre 
të kulluar epopenë e madhe të çlirimit të kohës së sotme. 

Pesë vjet me radhë nën robërinë e rëndë të fashis- 
tëve italianë e gjermanë dhe të shërbëtorëve të tyre po- 
pulli ynë kurrë s'u përkul përpara terrorit dhe forcës së 
armatosur, po me. rezistencën e tij, me luftën e tij të 
ashpër dhe të paprerë, u bë shembull për popujt e tjerë 
të Evropës, u bë shembull heroizmi, sakrifice dhe një- 
kohësisht organizimi. Në këto pesë vjet e ca përpjekje 
mbinjerëzore populli ynë vuajti pa masë, u dogj, u tor- 
turua dhe shumë nga bijtë e tij më të mirë u burgosën, 
u pushkatuan dhe u vranë, po besimi në fitoren ishte i 
patundur. Ai e kuptoi se duhej luftuar me ashpërsinë 
më të madhe për të shporrur sunduesin dhe për të thyer 

zinxhirët që i kishin hedhur bejlerët feudalë dhe politi- 
kanët aventurierë. Kishte ardhur koha të shpërthente 
urrejtja dhe hakmarrja që ishte grumbulluar në zemrën 
e popullit kundër atyre që i kishin pirë gjakun dhe që e 
kishin bërë çiflik Shqipërinë. Kishte ardhur dita që po- 
pulli të merrte fatet e veta në duart e tij. Dhe këtij që- 
llimi ja arriti nëpërmes të Luftës legjendare nacional- 
-çlirimtare, nëpërmes kryengritjes popullore. 

Popullit tonë i ka dalë nami, me plot të drejtë, se 
është një popull trim: por bota përparimtare, gjatë kësaj 
lufte antifashiste pa edhe diçka tjetër me shumë rëndësi 
te populli ynë. Ajo pa se populli shqiptar është i zoti të 
bëjë gjëra të mëdha, të organizohet, të vetëqeveriset. Në 
momentet më të vështira të kryengritjes së armatosur, 
u organizua Ushtria Kombëtare, ushtria e fuqishme.e po- 
pullit, që u mbulua me lavdi në fushat e luftës dhe tani 
ajo është bërë objekt adhurimi dhe dashurie nga ana e 
popullit. Gjatë kryengritjes së armatosur, u rrëzua push- 
teti i urryer i vjetër dhe mbi gërmadhat e tij u ngrit 
pushtetii ri i popullit, që diti gjatë luftës si edhe tani 
gjatë paqes të korrë suksese të shkëlqyera. Gjatë kryen- 
gritjes së armatosur u organizua Fronti Nacional-Çli- 
rimtar (sot Fronti Demokratik) që me politikën e tij të 
drejtë udhëhoqi popullin drejt fitores dhe tani po e 
udhëheq atë drejt fitoreve të reja. 

Në prakun e fitores, Shqipëria jonë ishte në gjendje 
të vajtueshme, shkatërrimet ishin të mëdha, krahinave 
të tëra u kanosej uria, po besimi dhe vullneti i popullit 
tonë ishte i lartë dhe ai u bëri ballë të gjitha vështirësive. 
Asnjë nuk vdiq për bukë se solidariteti i madh i popullit 
në kohën e mjerimit, me sakrificat e tij të patreguara, 

ishte shembullor: pushteti demokratik i popullit, me 
organizimin e tij, dha prova të shkëlqyera në çdo lëmë 
të aktivitetit shoqëror dhe ekonomik: ai me fakte dhe 
me vepra të pavdekshme çarmatosi dhe skeptikët më të 
mëdhenj. Ligjet, vendimet, zbatimi i tyre, politika e drej- 
të e pushtetit tonë, i rrëzuan përdhe dhe i demaskuan 
përgjithmonë poshtërsitë, manevrat e tradhëtarëve të 
atdheut, i demaskuan dhe i izoluan nga populli mbetu- 
rinat ec fashizmit, që në kohën c mjerimit dhe njëkohë- 
sisht të rimëkëmbjes dhe të rindërtimit të atdheut, 
vazhdonin punën e tyre helmatuese. Triumfoi drejtësia 
e popullit, u ngritën vlerat morale dhe materiale të tij, 
u realizuan aspiratat e dëshmorëve tanë të vjetër e të 
rinj. Shqipëria që ka vuajtur kaq shumë po ecën në 
rrugën e përparimit dhe të begatisë. Të drejtat e popullit 
tonë të vogël, po me një shpirt të madh, nuk u shkelën. 
Shqipëria u mbulua me lavdi: kryelartë hyri në radhën 
e kombeve antifashiste me të cilët ajo derdhi gjakun 
krah për krah. Njohja e qeverisë sonë nga shtetet miq 
dhe aleatë ishte një e drejtë që ne e meritonim plotësisht, 
pse me prova kemi qenë dhe jemi besnikë dhe luftëtarë 
të papërkulur të aleancës së madhe antifashiste, të 
mbrojtjes së paqes dhe të demokracisë. 


Popull shqiptar, 


Themelet e shtetit tonë demokratik, që u vaditën me 
gjakun e bijve më të mirë të Shqipërisë, duhet t'i for- 
cojmë, duhet të përjetësojmë lirinë, pavarësinë, demo- 
kracinë në vendin tonë. Pa këto kombi ynë është i 
dënuar të shuhet. Po kjo nuk do të ngjajë kurrë, se fatet 

e Shqipërisë së re janë në duart e popullit shqiptar. Dhe 
populli shqiptar me 2 Dhjetor do të zgjedhë përfaqësue- 
sit e tij për në Asamblenë Kushtetuese. Kjo do të jetë 
një provë tjetër e shkëlqyer që do të tregojë se populli 
shqiptar, që diti të luftojë aq trimërisht, di edhe të ven- 
dosë për fatin e tij. Populli shqiptar, i tëri si një blok, 
do të shkojë në votimet dhe do të votojë për njerëzit më 
të dashur, më të drejtë, më të besuar të tij, për ata nje- 
rëz që e udhëhoqën në fitoren e madhe të çlirimit, për 
ata njerëz që do ta udhëheqin drejt rrugës së përparimit. 


Popull shqiptar, 


Në kohërat më të vështira që kalonte atdheu, nje- 
rëzit që mendonin për popullin dhe vdisnin për popullin, 
kishin të qartë një gjë: për t'i bërë ballë rrebeshit të madh 
që kish pllakosur vendin tonë, duhej të realizohej bash- 
kimi i gjithë popullit shqiptar. Në një bashkim të shëndo- 
shë e të çelniktë qëndronte kyçi i fitores. Fronti i lavdi- 
shëm Nacional-Çlirimtar i Shqipërisë u bë tribuna e këtij 
bashkimi dhe u bë faktori i madh i fitores. Tradhëtarët 
c aBallit Kombëtare c të zLegalitetite, kuislingët e ndry- 
shëm bënë ç'mundën që vëllavrasja të arrinte kulmin 
dhe të përjetësohej sundimi i çizmes gjermane dhe ita- 
liane. Ata dogjën Shqipërinë, ata vranë patriotët, ata 
muarën më qafë disa njerëz të thjeshtë të popullit të 
cilët, të gënjyer, lanë koskat për një kauzë që s'ishte e 
tyre. Mbi këta tradhëtarë bie mallkimi i gjithë popullit 
tonë, mbi këta tradhëtarë ra dhe do të bjerë e pamë- 
shirshme shpata e drejtësisë së popullit tonë. 

Fronti Demokratik dhe Qeveria Demokratike e 

Shqipërisë, kurdoherë i qëndron besnik idesë së bashki- 
mit. Me bashkimin eçelniktë të popullit u arrit fitorja, 
me bashkimin e shëndoshë të popullit u arritën këto re- 
zultate të mëdha. Brenda një kohe të shkurtër dhe me 
bashkimin e plotë dhe të shëndoshë do të shkojë Shqipë- 
ria me hapa të mëdha drejt lulëzimit. Të frymëzuar me 
një ideal të tillë, Kryesia e Këshillit Antifashist, me pro- 
pozimin e Qeverisë Demokratike, me rastin e ditës së 
madhe të 28 Nëntorit shpalli faljen dhe uljen e dënimeve 
për të dënuarit si kriminelë lufte dhe armiq të popullit e 
të tjerë, prej gjykatës speciale dhe gjykatave ushtarake. 
Nga kjo falje do të përfitojnë të gjithë ata që janë pen- 
duar për veprat që kanë kryer në dëm të popullit dhe që 
japin shpresa përmirësimi. Ky gjest i madh i popullit 
tonë t'u shërbejë atyre si një mësim, të shohin mirë të 
shkuarën e tyre të njollosur, të kuptojnë katastrofën që 
i shkaktuan atdheut dhe të ndërrojnë rrugën e gabuar 
që kishin zënë. Populli ynë goditi dhe do të godasë me 
drejtësinë dhe me ashpërsinë më të madhe të gjithë ata 
tradhëtarë dhe armiq të popullit që kërkojnë të pengojnë 
vrullin e tij të madh përparimtar. Por populli shqiptar 
do të ketë edhe mëshirë për ata që pendohen dhe për- 
mirësohen, për mëmat, gratë e kalamajtë e tyre të 
pafajshëm. 


Popull shqiptar, 


Dita e 28 Nëntorit të bëhet dita ku çdo shqiptar të 
analizojë ndërgjegjen e tij, të peshojë shërbimet që i ka 
bërë popullit dhe atdheut dhe me bindje të plotë të thotë: 
“Nuk janë kurrë të mjafta shërbimet e mia, por duhet 

të vë të gjithë forcat e mia, zemrën time, shpirtin tim në 
shërbim të popullit që të rrojë dhe të lulëzojë Shqipëriar. 
Në këtë ditë përvjetori të forcojmë bashkimin, të forcoj- 
më dashurinë për njëri-tjetrin, të derdhim djersë ce mpn- 
dim për interesin e Shqipërisë: këtë e kërkon interesi i 
kombit. Në këtë ditë të përvjetorit, të ngremë zemrat lart 
dhe të mendojmë me respekt e dashuri për ata që u 
vranë, për ata që u sakrifikuan, për dëshmorët e kombit 
që ranë në fushën e nderit duke brohoritur: RROFTË 
SHQIPËRIA1 

Për të nderuar kujtimin e dëshmorëve që ranë për 
atdheun, ftoj të gjithë të ngrihemi në këmbë dhe të 
mbajmë një minutë heshtje për nderin e tyre. 


LAVDI TË PËRJETSHME DËSHMORËVE TË 
KOMBIT 


RROFTË FLAMURI KOMBËTARI 
RROFTË SHQIPËRIA E RE DEMOKRATIKET 


Botuar për herë të parë në Botohet sipas tekstit të ga- 
gazetën “Bashkimin, Nr. 284, zetës “Bashkimir, Nr. 284, 
28 nëntor 1945 28 nëntor 1945 


FJALA E MBAJTUR NË NJË KONFERENCË SHTYPI, 
ORGANIZUAR NË TIRANË PËR GAZETARËT E 
HUAJ 


3 dhjetor 1945 


Ju falemnderit që erdhët të asistoni në këto ditë 
të shënuara për popullin shqiptar. 

Dëshira jonë ka qenë që korrespondentë të huaj të 
vijnë dhe të konstatojnë vetë se ç'është bërë këtu me 
luftën heroike të popullit shqiptar. Ne dëshirojmë dhe 
besojmë që ju do ta sqaroni opinionin e përbotshëm 
përsa ngjet te ne dhe ju lutem të jeni objektivë, të mos 
shtoni as të pakësoni mbi sa keni parë këtu. Vendi ynë 
është një vend i vogël, po ka një histori të madhe me të 
cilën mburremi. Populli ynë është një popull i vogël, 
por ka një shpirt të madh. Ai ka luftuar shekuj me 
radhë kundër çdo okupatori, për të mbrojtur lirinë dhe 
pavarësinë e tij. Ai ka luftuar gjithnjë për liri e për 
demokraci, po kohërat ishin të ndryshme atëherë dhe, 
me gjithë gjakun që derdhte, nuk mund të përmbushe- 
shin dëshirat e tij. Me gjithë mjerimet e mëdha që ka 
pasur ky popull, karakteristika e tij e veçantë është ajo 
që ai nuk u përkul kurrë. Dhe përpara kësaj tragjedie 
të madhe që përshkoi botën, populli shqiptar diti të 
mbajë anën e së drejtës. Ai u ngrit kundër fashizmit, se 

ai pa te fashizmi armikun e tij më të madh, i ndjeu kon- 
sekuencat më parë nga të gjithë popujt e Evropës dhe 
më parë nga të gjithë mori armët dhe luftoi. Gjendja 
ndërkombëtare ish akoma e errët kur ne u okupuam, por 
populli ynë nuk e humbi shpresën. Që në prill 1939 
ai filloi demostratat dhe grevat kundër okupatorit. 
Lufta jonë, përveç që ishte një luftë e shenjtë, ishte 
edhe e pabarabartë. Ne ishim pa armë dhe të deziluzio- 
nuar se regjimi i Zogut e kishte shtypur popullin. Por 
populli e mori veten përnjëherë dhe nëpërmjet grevash, 
demostratash dhe aksionesh në qytete, organizoi rezis- 
tencën e tij që u lidh me luftën e aleatëve të mëdhenj 
kundër të njëjtit armik. Besimi ynë ishte i madh, se, si 
aleatët tanë dhe' ne ishim në një rrugë të drejtë dhe 
ishim të sigurtë se do të fitonim. Mjerimi dhe vuajtjet 
e popullit tonë ishin të mëdha. Çetat tona s'kishin armë, 
ishin të zhveshura, rrinin ditë të tëra pa bukë, po s'ka- 
lonte ditë që këto të mos e goditnin armikun. Në fillim 
ishim të izoluar, s'kishim ndihmë, se aleatët s'kishin 
mundësi të na ndihmonin, meqë të gjitha komunikacionet 
ishin të prera: po ne kishim bindje se këto ndihma nuk 
do të mungonin dhe dita-ditës lufta jonë merrte një hov 
më të madh. Vendi ynë i shkatërruar, fshatrat e djegura, 
shtëpitë e rrënuara, vrasjet në masë, gjaku i derdhur nga 
partizanët tanë, tregojnë kontributin që dha populli ynë 
për kauzën e përbashkët. Juve mund t'ju ketë qëlluar 
rasti të keni parë me sytë tuaj provat e kësaj përpjekjeje 
të. madhe të popullit tonë të vogël. Oficerët sovjetikë, 
anglezë, amerikanë dhe jugosllavë që kanë qenë këtu 
dhe kanë parë përpjekjet tona, le të dëshmojnë si kemi 
luftuar. ne pa kompromis dhe gjer në fund kundër fashiz- 

mit. Oficerët aleatë kanë parë me sytë e tyre sa ka vuaj— 
tur e si ka luftuar populli ynë. 

Populli ynë i hyri kësaj lufte të madhe për të shpo- 
rrur okupatorin, për t'i dhënë kontributin e tij të vogël 
kauzës antifashiste dhe njëkohësisht për të vendosur në 
vendin e tij demokracinë. Ne kemi bindje se detyrën e 
përmbushëm. 

Vendi ynë ishte një vend ku intrigat ishin të mëdha 
nga ana e atyre shteteve që donin ta skllavëronin e që për 
këtë gjë ndihmoheshin nga klikat tradhëtare të vendit. 

Kjo luftë i sqaroi pozitat. Ata që deshën lirinë dhe 
demokracinë luftuan me mish e me shpirt për këtë ditë. 
Kjo vepër që shohim sot është vepra e gjithë patriotëve 
shqiptarë, të grumbulluar në Frontin Demokratik, 
është vepra e të gjithë popullit shqiptar që s'kurseu 
gjë, po u dogj e u gjakos dhe ngriti lart flamurin e 
demokracisë. Sot ne shohim qartë, se populli shqip- 
tar luftoi se e kish kuptuar që duhesh të siguronte 
një jetë më të lumtur. Këtë ai e tregoi dje në luftë, 
po e tregon edhe tani në paqe, me veprën e madhe 
të rindërtimit, e cila tregon se populli ynë ka një vitali- 
tet të madh dhe është një popull që shkon përpara. 
Gjithë parazitët që e pengojnë në rrugën e tij aii 
zhduk me luftë e me përpjekje. 

Në këtë luftë populli ynë pa qartë se cilët ishin ata 
shtete që luftuan për lirinë e tyre, për lirinë e njerëzimit 
dhe njëkohësisht na ndihmuan neve. 

Populli ynë bëri në motmot gjithshka për të zhdu- 
kur shkatërrimet e mëdha që la okupatori dhe për të 
përmirësuar gjendjen e tij ekonomike, 

Mund të ketë këtu, midis jush, njerëz që e kanë 

ndjekur historinë e tridhjetë e tre vjetve të kaluar. Është 
e tepërt t'ju them se ç'ndryshim dhe ç'shpejtësi na kanë 
karakterizuar ne, në punë, në këto kohët e fundit. Në 
motmot punë u ndreqën rrugët, urat, centralet e elektri- 
kut, uzinat, dhe u bënë të gjitha këto se vullneti ishte i 
madh, se populli e kishte marrë fatin e tij në dorë. Unë 
mendoj se këto gjëra që u bënë në vendin tonë brenda 
një moti, bëhen vetëm në ato vende ku ka demokraci dhe 
ku pushteti është në duart e popullit. 

Pushteti ynë bëri reforma. Ai bëri reformën agrare, 
e cila ishte ëndrra shekullore e katundarëve tanë. Katun- 
dari ynë ka vuajtur me shekuj për bukën e gojës, se 
shumica e tokës ishte në duart e dhjetë vetëve, që kanë 
qenë kurdoherë në radhën e parë të tradhëtisë dhe që 
kanë luajtur me fatin e atdheut dhe të bujqve shqiptarë. 

Në lëmin e kulturës janë bërë përparime të mëdha, 
bile edhe në zonat më të prapambetura. Dëshira për 
arësim ka qenë e madhe. Janë hapur 400 shkolla më 
tepër se në kokën e Zogut. Në këto shkolla fëmijëve u 
mësohet jo vetëm si ta duan atdheun, po dhe se atdheu 
shkon përpara, kur ata mësojnë mirë. 

Në lëmin politik lëvizja jonë edhe në momentet më 
të këqia është përpjekur të grumbullojë gjithë popullin 
në një front të përbashkët. Thirrjet e Frontit kanë qenë 
të pareshtura dhe ai ka arritur rezultate të shkëlqyera. 
Përveç një pakice, të gjithë e panë rrugën e drejtë, të 
gjithë e përqafuan politikën e Frontit, si në luftën pa 
kompromis kundër fashizmit, ashtu dhe në rindërtimin 
e vendit. Populli shqiptar, pa sa e drejtë ishte politika e 
Frontit kundrejt aleatëve të mëdhenj. Fronti dhe populli 
luftuan ashpër gjithë ata që, të bashkuar me okupatorët 

fashistë, s'linin gjë pa thënë kundër aleatëve tanë. Dhe 
sot akoma ky popull po lufton kundër mbeturinave fa- 
shiste. Prova më e madhe për këtë ishte dita e 2 Dhje- 
torit. Populli ynë shkoi me një shumicë dërmuese të 
votojë për Frontin, për njerëzit që e udhëhoqën në luftë 
dhe te të cilët ai ka besim se do ta udhëheqin në lulëzimin 
e atdheut. Sipas rezultateve të para që kemi, rreth 909 
e zgjedhësve kanë votuar dhe afro 939 e tyre votuan 
për Frontin. 

Ju e patë vetë si u bënë këto votime, sa lirisht dhe 
me sa qetësi të madhe u zhvilluan ato. Ata që preten- 
donin se këtu s'ka liri, se zgjedhjet do të bëheshin me 
dhunë, se votat do të falsifikoheshin dhe se votimet do 
të bëheshin nën presion e terror, u demaskuan dhe u 
dolën në shesh gënjeshtrat e tyre, ashtu siç u kanë dalë 
edhe më përpara. 

Në Shqipërinë e re as ka pasur, as ka, as do të ketë 
terror e shtërngim, se ne jemi kundër këtyre. Regjimi 
ynë është një regjim nga më demokratikët, nga më të 
përparuarit dhe ligjet tona, që dihen botërisht, janë mo- 
del ligjesh të një demokracie të përparuar. Të drejtat e 
njeriut në vendin tonë janë të konsakruara me ligj. Të 
gjithë kanë të drejtën e fjalës, të mbledhjeve dhe të besi- 
mit. Prona private respektohet. Çdo gjë këtu bëhet me 
ligje dhe mbrohet nga ligji. Ata që thonë të kundërtën, 
gënjejnë dhe shpifin. Në Shqipërinë e re po ngrihet një 
jetë e re për gjithë demokratët e ndershëm, për gjithë 
ata që punojnë drejt. Këtu s'kanë vend as fashistët, as 
profashistët, që përpiqen dhe kërkojnë të sjellin kohën e 
vjetër. 

Është pëshpëritur se këtu s'ka liri mbledhjeje, se 

opozita s'ka të drejtë të flasë, të grumbullohet, të nxjerrë 
gazetë, etj. Njerëzve, që kishin kredi e besim në popull, 
as ligjet, as pushteti dhe askush tjetër s'ua kishin nda- 
luar këtë të drejtë. Në qoftë se ka njeri që thotë se s'kanë 
pasur kohë t'i ushtrojnë këto të drejta, kjo nuk është e 
vërtetë, sepse këto të drejta janë shpallur qysh një vit 
përpara. Dhe, që atëhere e gjer më sot, qeverisë nuk i 
është bërë asnjë kërkesë në këtë drejtim. Për çështjen 
e zgjedhjeve ata patën dy muaj kohë. Po puna është se 
ata s'kanë as më të voglën kredi në popull: se ata kanë - 
luftuar kundër popullit dhe, për këtë, nuk guxojnë të 
dalin në skenë. Këtë e tregojnë qartë rezultatet e Zgje- 
dhjeve. Populli shqiptar ka vendosur me plot bindje të 
shkojë përpara. Fjalëboshe të tilla nuk e ndalojnë punën 
e tij të drejtë e përparimtare. Megjithatë pushteti ynë 
kurrë nuk do të qëndrojë indiferent, por do të përpiqet 
t'i bëjë ta shohin edhe ata sa e qartë është këtu puna. 
Ai do të mundohet t'i sjellë në rrugën e drejtë. Pushteti 
ka dhënë kurdoherë prova për këtë gjë. Përveç thirrjeve 
për bashkim, përveç amnistisë ditën e hyrjes në Tiranë, 
ai bëri prapë falje më 28 Nëntor. Kjo tregon shpirtin e 
madh të popullit tonë, i cili di të mbrojë vendin dhe të 
drejtat e fituara, po ka edhe mëshirë për njerëzit e mash- 
truar që njohin fajet e tyre. 

Punën tonë e kanë çmuar gjithë ata që duan të mi- 
rën e demokracisë dhe të vendit tonë. Mua më duket se 
vendi ynë, që ka luftuar kaq shumë, është ndihmuar më 
pak se të tjerët. Jo vetëm ato që kërkojmë, s'na vijnë të 
gjitha, po edhe kur na vijnë, mbërrijnë me vonesë të 
madhe. Shembull është çështja e automjeteve. Në ven- 
det e tjera janë dërguar me dhjetëra mijë automobila, 


FJALA E MBAJTUR NE NJE KONFERENCE SHTYPI .209 


kurse këtu na kanë ardhur vetëm 60 kamjona. Po ne 
besojmë se kërkesat tona do të merren parasysh dhe 
gjendja do të ndryshojë. 

Populli ynë ka marrë ndihma nga Bashkimi So- 
vjetik dhe i është shumë mirënjohës. Vendi ynë, tepër i 
rrënuar, ka nevojë që këto ndihma të jenë të vazh- 
dueshme. Kjo do të jetë vepër humanitare dhe so- 
lidariteti kundrejt popullit tonë, që ka qëndruar vjete 
të tëra besnik i luftës antifashiste dhe do të qëndrojë 
po ashtu edhe për paqen. 

Ka edhe gjëra të tjera ku aleatët duhet ta tregojnë 
me fakte miqësinë kundrejt nesh. Kjo është njohja e 
qeverisë. Gëzim i madh qe për popullin shqiptar, kur 
Bashkimi Sovjetik njohu qeverinë tonë. Edhe Jugosllavia 
Federative njohu qeverinë tonë. Kjo ka qenë një ditë 
e shënuar për ne, pse vinte nga një popull me të cilin 
jemi njohur që në ditët e para të luftës. Popujt e Ju- 
gosllavisë na nderojnë dhe na duan. Edhe ne gjithashtu 
i nderojmë dhe i duam. 

Disa më kanë pyetur mbi marrëdhënjet tona me 
Jugosllavinë. Këto marrëdhënje janë miqësore dhe të 
sinqerta si me gjithë aleatët. Ne kemi bindje, se një 
miqësi e tillë është në të mirën e përgjithshme dhe në 
të mirën e paqes në Ballkan, prandaj populli shqiptar do 
ta ruajë këtë miqësi. Me popujt e tjerë ne jemi miq, si 
bie fjala me popullin bullgar. Për të, për trimërinë e tij, 
populli ynë ka pasur kurdoherë simpati dhe jemi të 
lumtur kur shohim që sot ai ecën në udhën e drejtë të 
demokracisë. Me popullin grek kemi luftuar së bashku 
kundër fashizmit dhe dëshirojmë të kemi relacione të 
mira me të. Mirëpo në lidhje me vendin tonë shumë 

gjëra të papëlqyera ndodhin sot në Greqi. Qeveritarët 
e Athinës dhe monarko-fashistët kërkojnë si e si të 
turbullojnë ujërat, të bëjnë kërkesa pa vend, që nuk 
shërbejnë veçse të prishin marrëdhënjet që duhet të 
ishin miqësore pas kësaj lufte. Ata kërkojnë Shqipëri- 
në e Jugut, kërkojnë atdheun tonë, kërkojnë të disku- 
tohet çështja e Shqipërisë. Po ne e kemi thënë edhe 
herë tjetër, se nuk pranojmë .të diskutohet çështja e 
Shqipërisë së Jugut, ose e tërësisë tokësore të atdheut 
tonë. Ne duam të rrojmë të qetë. Po ata që ngrenë çësh- 
tje të tilla duan të prishin qetësinë. Ne do ta mbrojmë 
vendin. Kjo është e thjeshtë dhe e qartë. 

Në lidhje me minoritetin. Ndryshe sillen në Greqi 
kundrejt minoritetit tonë atje, ndryshe sillemi ne kun- 
drejt minoritetit grek në Shqipëri, i cili gëzon të gjitha 
liritë. 

Ne këtu kemi bindjen se me minoritetin jemi sjellë 
si jo më mirë. Minoritetit grek ne i kemi dhënë të gjitha 
liritë, shkollat, gjuhën, të drejtën e pjesëmarrjes në 
ushtri dhe në pushtet. Asnjë shtypje nuk bëhet nga ne. 
Përkundrazi ne i japim mundësinë të zhvillohet. Çështjen 
e shkëmbimit të tij ne s'e shtrojmë. Minoritetin grek që 
luftoi me ne dhe derdhi gjak për një qëllim, që i dhamë 
të gjitha të drejtat e liritë, që i dhamë tokën me anën e 
reformës agrare, nuk e zbojmë. Ne e konsiderojmë atë 
si pjesë të popullit tonë. Përkundrazi, minoriteti ynë në 
Greqi ka pësuar të gjitha të zezat. Grekët masakruan 
minoritarët shqiptarë, i vranë dhe i shnderuan, u mua- 
rën tokën, shtëpitë e të tjera. Ata sot ndodhen këtu 
dhe ne i ndihmojmë që të mos vdesin urie. Ata kanë 
kërkuar dhe kërkojnë t'u kthejnë tokat dhe pasuritë 

e tyre. Neve na duket se kjo është e. drejtë dhe këtë 
duhet që autoritetet aleate ta shikojnë. Ata i kanë drej- 
tuar një letër të hapët zotit Mak Nijli, po kjo nuk i ra 
në dorë. 

Ne kërkojmë që gjithë ato të drejta që u janë dhë- 
në popujve të tjerë që luftuan fashizmin, t'i jepen edhe 
popullit tonë, se i meriton. Ne që luftuam dhe u shka- 
tërruam kërkojmë me të drejtë reparacione nga Italia 
dhe Gjermania. Kemi kërkuar të marrim pjesë në kon- 
ferencate Kombeve të Bashkuara. Ministri ynë fuqiplotë 
në Beograd shkoi në Paris dhe ne shpresojmë se aleatët 
do ta pranojnë. Kërkojmë të pranohemi në Komisionin 
Interaleat të Kontrollit, për Italinë, se ajo i ka shkak- 
tuar vendit tonë dëmet më të mëdha. 

Kërkojmë mbi të gjitha të marrim pjesë në Orga- 
nizatën e Kombeve të Bashkuara, se kjo është një e 
drejtë që e fituam me gjak, se ne e luftuam fashizmin 
krah për krah me aleatët dhe do të qëndrojmë besnikë 
gjer në fund për mbrojtjen e paqes. Ne kemi besim se 
ata do të na i pranojnë këto kërkesa. 

Nuk kam se ç't'ju them gjë tjetër, veçse në popullin 
e vogël shqiptar, aleatët e mëdhenj duhet të shohin një 
popull me shpirt e ndjenja me të vërtetë demokratike. 
Populli ynë dhe qeveria e tij do të vënë të gjitha fuqitë 


1 Është fjala për letrën e hapur që Komiteti Antifashist 
Çam i dërgoi më 22 nëntor 1945 nënministrit të punëve të jasht- 
me të Britanisë së Madhe Mak Nijl, që ndodhej atë kohë në 
Greqi, nëpërmjet kryetarit të misionit ushtarak britanik në 
Shqipëri, gjeneralit Hoxhson. Letra u botua në gazetën -Bashki- 
mir Nr. 279, datë 23 nëntor 1945. 

për të forcuar miqësinë dhe besojmë se aleatët tanë, 
Bashkimi Sovjetik, Anglia dhe Shtetet e Bashkuara nuk 
do të na e kursejnë ndihmën e tyre. 


Botuar për herë të parë në Botohet sipas tekstit të ga- 
gazetën “Bashkimir, Nr. 288, zetës “Bashkimin, Nr. 288, 
4 dhjetor 1945 4 dhjetor 1945 


DEKLARATË 


SHEFIT TË INFORMATAVE TË RADIO SOFJES NË 
LIDHJE ME NJOHJEN E QEVERISË DEMOKRATIKE 
TË SHQIPËRISË NGA QEVERIA E BULLGARISË 


20 dhjetor 1945 


Pas rifillimit të marrëdhënjeve diplomatike, lidhjet 
midis Bullgarisë dhe Shqipërisë do të bëhen dita-ditës 
më konkrete dhe më miqësore, sepse ne e shohim dhe e 
dimë se ç'përfaqëson populli bullgar. Ai kurdoherë ka 
qenë një përkrahës për lëvizjet përparimtare të kohës 
së Rilindjes të vendit tonë. Në Bullgari shoqëritë tona 
të vjetra kurdoherë janë pritur mirë e në mënyrë mi- 
qësore nga populli bullgar. Prej andej, nga shtyp- 
shkronja jonë e parë, e themeluar në Sofje, na erdhën 
shumë libra të botuara në gjuhën shqipe. 

Populli shqiptar e di se populli bullgar është de- 
mokrat dhe me gjithë okupacionin gjerman, dhe me gji- 
thë politikën e Borisit III, populli juaj i mbeti besnik 
demokracisë. Sidomos këtë e tregoi, kur u ngrit së fundi 
i tëri kundër fashizmit. Ne e shohim dhe e kuptojmë 
rrugën e popullit bullgar, sepse ajo është e qartë dhe një 
faktor përparimi për Siujdhesën Ballkanike. Prej kësaj 
vjen vetëvetiu simpatia e madhe e popullit shqiptar që 

ka pasur dhe që do të ketë kurdoherë për popullin bull- 
gar. Nga ana e tij populli shqiptar do të bëjë ç'të jetë e 
mundur që marrëdhënjet midis të dy popujve të bëhen 
më të ngushta dhe më të përzemërta. 

Kur të vijë në Tiranë ministri fuqiplotë i Bullgarisë 
do të forcohen marrëdhënjet tona miqësore dhe lidhjet 
ekonomike-kulturale midis dy vendeve. 

Populli shqiptar priti me gëzim njohjen e qeverisë 
shqiptare nga ajo e Bullgarisë. Ky është një shembull i 
gjallë për forcimin e miqësisë dhe për lehtësimin sa më, 
të madh të marrëdhënjeve midis të dy vendeve. 


Botuar për herë të parë në Botohet sipas tekstit të ga- 
gazetën “Bashkimis, Nr. 302, zetës “Bashkimin, Nr. 302, 
20 dhjetor 1945 20 dhjetor 1945 


KËRKESË DREJTUAR KOMISIONIT PREGATITOR 
TË KOMBEVE TË BASHKUARA PËR PRANIMIN E 
SHQIPËRISË NË OKB 


20 dhjetor 1945 


SHKËLQESËS SË TIJ ZOTIT EDUARD FR. STETINIUS, 
PRESIDENT 1 KOMISIONIT PREGATITOR TË KOMBEVE 
TË BASHKUARA, 


Londër 


Zoti President, 


Qeveria Demokratike e Shqipërisë, e dalë nga lufta 
€ gjatë dhe e ashpër e popullit shqiptar kundër fuqive 
të Boshtit, armike të deklaruara të lirisë dhe të demo- 
kracisë, e mbështetur në vullnetin unanim të kombit dhe 
duke dëshiruar me gjithë zemër që të jetë krah për krah 
me shtetet demokratike në veprën e paqes dhe të bash- 
këpunimit ndërkombëtar, ka nderin t'i lutet Shkëlqesës 
'Suaj të ketë mirësinë të bëjë ç'duhet që Shqipëria të 
pranohet si anëtare në gjirin e komunitetit të Kombeve 
'të Bashkuara, në konformitet me normat e Kartës (së 
Kombeve të Bashkuara) dhe me të drejtën që i takon 

për sakrificat e popullit të saj që ka bërë për kauzën e 
përbashkët. 

Jam i bindur se Shkëlqesa Juaj, duke marrë në 
konsideracion dëshirën e thellë të popullit shqiptar për 
të kontribuar në vendosjen e paqes, do të ketë mirësinë 
t'i japë udhë të favorshme kësaj kërkese. 


Kryeministri i Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 
gazetën “Bashkimi”, Nr. 304, zetës “Bashkimin, Nr. 304, 


22 dhjetor 1945 22 dhjetor 1945 


PËRSHËNDETJE ME RASTIN E INAUGURIMIT TË 
DISTILERISË NR. 3 NË KUÇOVË: 


22 dhjetor 1945 


Shokë punëtorë dhe teknikë të kantierit të Kuçovës, 


Nuk do t'ju flas gjatë se ju jeni nga ajo kategori 
njerëzish që keni fjalë pak dhe punë shumë. Ne po ndër- 
tojmë një Shqipëri të re, një Shqipëri të popullit dhe 
vetëm të popullit të ndershëm që punon. Për të gjithë 
ata që nuk u pëlqen kjo, ne andej poshtë themi një fjalë: 
“Le të hidhen në trar. 

Për të çliruar Shqipërinë, popullit tonë ju desh të 
bënte shumë sakrifica: na u vranë me mijëra vëllezër 
dhe motra, por ne fituam lirinë, indipendencën, sovra- 
nitetin. Dhe këto, ashtu si ishim të zotët t'i fitonim, jemi 
të zotët edhe t'i ruajmë, t'i mbrojmë dhe të bëjmë që të 
na i respektojnë dhe të tjerët. Pse ka njerëz dhe rrethe 
reaksionarësh, që përpiqen me çdo mjet të na shkëputin 
një pjesë të indipendencës sonë, ka shtete që mendojnë 
për ne si mendonin 25 vjet më parë. Por ne u themi kë- 
tyre se shkuan kohërat kur indipendenca dhe sovraniteti 
i Shqipërisë bëhej plaçkë tregu. 


1 Sot Qyteti Stalin. 


218 ENVER HOXHA 


Liria që fituam duhet të na shërbejë për të ngritur 
vendin tonë në radhën e vendeve përparimtare, të ngre- 
më ekonominë, të ngremë nivelin kultural, të lulëzojë 
Shqipëria nga çdo pikëpamje. Por duhet që i gjithë po- 
pulli t'i vërë shpatullat kësaj pune të madhe. Gjithë po- 
pulli duhet të kuptojë se rindërtimi është një luftë e 
madhe, e ashpër dhe plot sakrifica. Mbi të gjitha popullit 
i duhet të kuptojë se djersa e tij nuk shkon në xhepat e 
hajdutëve, por në arkën e shtetit, e cila është arka e tij, 
që përpiqet me mish e me shpirt të përmirësojë gjendjen 
e përgjithshme. Ju, punëtorë të Kuçovës, që e nxirrni 
bukën e gojës me kaa mundime, e ndjeni më mirë se 
cilido tjetër se Shqipëria nuk mund të përparojë pa një 
punë të paprerë, të disiplinuar. 

Kantieri i Kuçovës tani është ngritur në këmbë. 
Kur ne filluam punën këtu, shumë njerëz qeshnin nën 
buzë dhe talleshin duke thënë: “Të shohim ku do t'u 
dalë: shpejt do të falimentojnër. Por ju punuat, dhatë 
prova, e dita-ditës po jepni: puna juaj do të përjetëso- 
het. Populli shqiptar ju është mirënjohës, pse nga puna 
juaj plot abnegacion u shpëtuan me mijëra familje nga 
uria, u ndreqën ura dhe rrugë, u vunë në lëvizje cen- 
tralet tona të ndryshme. Ju i keni dhënë gjak e jetë 
popullit tonë dhe ai jua di për të mirë. Puna juaj është 
e madhe dhe ju lavdëroheni prej të gjithëve. Po puna 
duhet vazhduar me një vrull gjithnjë më të madh. Ju 
punëtorët jeni realistë. Familjet tuaja janë në mjerim, 
kasollet i keni të djegura, s'keni bukë aq sa duhet, gjen- 
dja juaj është e vështirë. Po si ju është gjithë populli 
ynë. Përmirësimi i gjendjes suaj është i lidhur ngushtë 
me përmirësimin e gjendjes ekonomike të vendit. Ju, 

punëtorë të Kuçovës, jeni në gjendje të mendoni drejt 
dhe të jeni shembull për. të gjithë që të shkojmë në këtë 
rrugë, që është ajo e shpëtimit të përhershëm. 

Në kantierin e Kuçovës ju duhet të bëheni zot si në 
shtëpinë tuaj, të merrni maqinat në dorë, të mësoni, të 
perfeksionoheni, t'i zotëroni. Maqina të bëhet skllavi 
juaj. Kuçova është fillimi i punës sonë, këtej duhet të 
dalin specialistët dhe teknikët që të fillojnë shfrytëzimin 
e fushave të tjera vajgurore. 

S'duhet të na zërë gjumi. Jemi të fortë, kemi push- 
tetin në dorë, kemi një ushtri të fortë, populli është i 
gjithë me ne, por mos harroni kurrë se ka akoma njerëz 
që duan të na vënë gurë nën rrota. Ne duhet t'i kemi 
sytë hapur kundër këtyre. Ju duhet këtu të ruani çdo 
gjë si gjënë tuaj, se armiqtë përpiqen kurdoherë të na 
dëmtojnë. Ju i patë dhe i provuat vetë: patë se njërëz 
të lidhur me fashizmin u përpoqën të na sabotonin pu- 
nëni, ju i diktuat dhe ata morën dënimin shembullor. 
Populli është i drejtë, është i butë ku duhet, por i pa- 
mëshirshëm për sabotatorët dhe për të gjithë ata që kër- 
kojnë t'ja rrëmbejnë fitoren që i ka kushtuar kaq shumë. 

Unë, në emër të qeverisë, ju falenderoj nga zemra. 
Përmirësoni më shumë punën për të mirën e përgjith- 
shme. Të jemi kurdoherë të ndërgjegjshëm dhe të disi- 
plinuar në punë. Vetëm kështu do të shkojë përpara 


1 Është fjala për sabotimin që u munduan të bëjnë në Ku- 
çovë (sos Q. “Stalin-) një grup teknikësh italianë, të cilët u për- 
poqën të djegin mbeturinat e vajgurit për të shkatërruar kantie- 
rin. Sabotimi u zbulua në kohë dhe sabotatorët muarën dënimin 
e merituar. 

vendi ynë dhe do të kemi ndihmën kurdoherë të papre- 
rë të miqve tanë që na duan me plot sinqeritet. 
Rroftë populli shqiptari 


Rrofshin punëtorët dhe teknikët e Kuçovësi 


Botuar për herë të parë në Botohet sipas tekstit të ga- 
gazetën “Bashkimin, Nr. 306, zetës “Bashkimi”, Nr. 306, 
25 dhjetor 1945 25 dhjetor 1945 


KËRKOJMË TË NA DORËZOHEN KRIMINELËT 
E LUFTËSI 


23 dhjetor 1945 


Pas një lufte kaq të ashpër kundër fashistëve dhe 
agjentëve të tyre, po ngjet një gjë e habitshme. Për- 
gjegjësit direkt të kaq krimeve të poshtra, që do t'i, 
mbajë mend historia, kriminelët e luftës po mbroheni 
Toka italiane, ku për herë të parë doli dhe u vendos 
me terror dhe me gjak diktatura fashiste e Musolinit, 
e cila organizoi hordhitë e këmishave të zeza dhe të 
ushtrisë mbretërore italiane, që sulmuan barbarisht 
vendin tonë, vazhdon të jetë çerdhja e fashizmit dhe 
një rrezik për paqen e përbotshme dhe për sigurimin e 
vendit tonë. Populli shqiptar nuk harron nga i erdhën 
sulmet që i shkaktuan kaq vuajtje, kaq mjerime dhe 
shikon me kujdes se në Itali shumë gjëra vazhdojnë të 
ecin si në kohën e parë. Kriminelët italianë të luftës, që 
kanë torturuar popullin tonë, shëtitin rrugëve, rrojnë 
rehat në pallatet e tyre ose janë funksionarë të lartë të 


1 Artikull botuar në gazetën “Bashkimir me titull “Krimi- 
nelët e luftës shqiptarër. 

shtetit italian. Të tjerë, që qeveria shqiptare i ka kër- 
kuar nga aleatët si agjentë kryesorë të okupimit të Shqi- 
përisë, dënohen në mënyrë qesharake nga disa gjykata 
false italiane. 

Të tilla veprime ne i denoncojmë përpara botës 
përparimtare dhe antifashiste. Populli shqiptar do ta 
quajë një padrejtësi të madhe dhe do të jetë kurdoherë 
zgjuar derisa kriminelët e luftës, italianë dhe gjermanë 
që. i ka kërkuar, të mos u dorëzohen gjyqeve shqiptare. 

Disa italianë naivë kujtojnë se ne, meqë u nderëm 
dorën ushtarëve të shpartalluar italianë pas kapitulli- 
mit të Italisë, harruam ç'kemi pësuar prej imperializmit 
italian: ata kujtojnë se dora do të shërbejë si një tram- 
polinë për imperialistët italianë për të filluar edhe një 
herë poshtërsitë e. tyre: ata kujtojnë se duke blegëritur 
parullën: e famshme: “Vetëm Musolini është përgjegjës 
për gjithshka ka ngjarër, ne do të mbyllim sytë përpara 
orvatjeve të reaksionit italian që e ka halë në sy demo- 
kracinë tonë. Ne me popullin punëtor italian mund të 
kuptohemi dhe mund të bashkëpunojmë. Këtë vullnet të 
mirë: ne e treguam gjatë luftës ndaj atyre të paktëve 
ushtarë italianë të batalionit sGramshir- etj., që bash- 
kuan armët. me ne dhe luftuan Gjermaninë naziste. Po- 
pulli punëtor italian duhet të bëhet i ndërgjegjshëm për 
detyrimet e mëdha që ka kundrejt popullit tonë dhe jo 
vetëm t'i njohë këto detyrime, por të fillojë një luftë 
të . pamëshirshme kundër atyre kriminelëve të luftës, 
italianë dhe shqiptarë që prehen në gjirin e tij dhe të 
mos lërë të përsëritet koha e vjetër. 

“Kjo është. rruga e një bashkëpunimi të sinqertë. 
Populli ynë me habi dhe me zemërim pyet: Pse nuk na 

dorëzohen krimihelët shqiptarë të luftës7 Pse .ata që 
kanë bashkëpunuar gjer në fund me italianët dhe gjer- 
manët dhe janë përgjegjësit e kaq mizorive në vendin 
tonë, shëtitin të lirë në qytetet e Italisë, mbahen me 
rroga e përkëdhelen7 Përgjegjen duhet të na e japin 
aleatët, me të cilët kemi luftuar kundër të njëjtit armik, 
sepse ata i kanë në dorëzim. 

Që Lumo Skëndua, Ali Këlcyra, Abaz Kupi, Xhafer 
Deva, Mehdi Frashëri, Gjon Marka Gjoni, Kolë Bibë 
Mirakaj dhe gjithë banda e tyre janë kriminelë lufte, 
janë përgjegjës të kolaboracionit dhe të masakrave, kjo 
është e qartë për të gjithë: flasin provat, flasin faktet. 
Përse nuk vihet në zbatim në këtë rast vendimi solemn 
që kanë marrë aleatët për t'u dorëzuar vendeve përka- 
tëse kriminelët e luftës” 

Ata që udhëhiqnin gjermanët në operacionet kun- 
dër Ushtrisë N.-Çl., ata që organizonin propagandën 
kundër aleatëve me trakte dhe me radio, ata që radio 
Londra i demaskonte si tradhëtarë dhe të shitur kokë 
e këmbë te okupatori italian e gjerman, ata që s'dëgjuan 
thirrjet tona dhe të aleatëve të dezertonin nga radhët 
e okupatorit, sot ata janë të lirë në qytetet e Italisë dhe 
lëshojnë vrer kundër atyre që u vranë për lirinë e po- 
pujve. 

Gjaku i bijve të Shqipërisë, që u derdh në fushën 
e nderit tok me gjakun e bijve më të mirë të vendeve 
aleate, nuk mund të lejojë që kriminelët e luftës të me- 
ritojnë trajtime të këtilla. Dëshmorët e Luftës nacional- 
“çlirimtare dhe i gjithë populli shqiptar kërkojnë drej- 
tësinë për të cilën ata luftuan dhe u vranë. Kriminelët 
e luftës që kemi kërkuar duhet të na dorëzohen për të 

“ dhënë llogari përpara popullit për krimet e tyre. Kjo 
është e drejta më elementare që u vulos me gjakun e 
popujve përparimtarë në luftën antifashiste për çlirim. 


Botuar për herë të parë në Botohet sipas tekstit të ga- 
gazetën “Bashkimin, Nr. 305, zetës “Bashkimin, Nr. 305, 
23 dhjetor 1945 23 dhjetor 1945 


REGJENTËT NË GJYQI 


3 janar 1946 


Shpejt do të dalin në gjyq tri nga fytyrat më të 
poshtra të tradhëtisë së madhe që ju bë popullit shqip- 
tar gjatë gjithë historisë së tij: Pater Anton Harapi, 
Lef Nosi dhe kryeministri kuisling Maliq Bej Bushati. 

Kriminelë lufte të dorës së parë, bashkëpunëtorë 
gjer në fund të fashistëve italianë e gjermanë, gjakpirës 
dhe mashtrues të popullit, trashëgimtarë direkt të atyre 
institucioneve antikombëtare që, nën maskë, luftonin 
dhe luftojnë për robërimin e vendit, trashëgimtarë të po- 
litikës së aventurës, që ka pasur kurdoherë për qëllim 
nënshtrimin e Shqipërisë nën influencën direkte të të 
huajve dhe robërinë tonë nacionale, trashëgimtarë të 
gjakpirësve feudalë, për të cilët populli ishte skllav dhe 
i destinuar të lëngonte në vuajtje e në mjerim — këto 
tri figura banditësh dhe përgjegjës direkt e të ndër- 
gjegjshëm për luftën vëllavrasëse, për bashkëpunimin 
me gjermanët, për shkatërrimin e vendit dhe për mje- 
rimet që i shkaktuan popullit, do të japin llogari. 

Procesi i madh i tradhëtisë nuk mund të mbarojë 
në një ditë, pse tradhëtarët e popullit, të ndihmuar nga 


1 Artikull botuar në gazetën -Bashkimir. 

reaksioni i jashtëm dhe i brendshëm, kanë punuar dhe 
gjurmët e tyre duken akoma. Mbeturinat e tyre përpi- 
qen të përfitojnë nga çdo zemërbujari e popullit dhe e 
pushtetit për tu mëkëmbur, për të fituar pozitat e 
humbura dhe për të rivendosur regjimet e tyre anti- 
popullore. Fitorja e këtyre klikave fashiste dhe profa- 
shiste murid të bëhej realitet në të tjera kohëra dhe në 
të tjera regjime, por në Shqipërinë e re Demokratike 
të popullit, këto institucione e klika reaksionarësh janë 
të dënuara. të shtypen pa mëshirë dhe të shfarosen për 
të mirën e popullit e të demokracisë. Pushteti i popu- 
lit, që hodhi rrënjë të: shëndosha, pse është themeluar 
nga vetë populli në një luftë të ashpër kundër fashiz- 
mit italian e gjerman dhe kundër gjithë atyre njerëzve, 
rretheve e institucioneve që u bënë vegla të tradhëtisë, 
do t'ua çjerrë maskën. Dinamizmi, që shtyn popullin 
tonë të shkojë përpara për ndërtimin e një jete të lum- 
tur, do të nxjerrë në shesh dhe do t'i pastrojë të gjithë 
ata që, me maskë e pa maskë, kërkojnë ta pengojnë 
popullin Shqiptar për të ndërtuar një jetë të re. Mbe- 
turinave profashiste, që janë një rrezik për kombin, 
populli ynë do t'ua tregojë vendin ku e kanë. 

Pater Anton Harapi, përfaqësues eminent i pjesës 
tradhëtare të klerit katolik, s'është vetëm përgjegjës si 
person për tradhëtinë e tij të lartë kundrejt atdheut, 
por është njëkohësisht përgjegjës si anëtar i asaj pjese 
tradhëtare të klerit katolik. Nën maskën e fesë ai .ka 
mashtruar popullin, ka gënjyer. besnikët e kishës. dhe i 
ka shpurë në vëllavrasje, në luftë kundër kauzës së 
shenjtë të popullit, që ishte edhe kauza e atyre besni- 
këve të gënjyer të kishës katolike në Shqipëri, vikti- 

ma të Pater Anton Harapit dhe akolitëvet të tij po të 
këtij profesioni. 

Vepra të tilla të shëmtuara, nuk lahen as me ble- 
gërima dhe as me të fërkuara të duarve, siç e kanë zakon 
këta zotërinj. Vepra të tilla nuk janë sporadike dhe as 
të izoluara. Kjo është një rrugë antikombëtare e stu-. 
djuar mirë, e peshuar mirë. Të jesh i një besimi kup- 
tohet, por të jesh klerik dhe, nën maskën e fesë, të bësh: 
gjithë të zezat dhe me plan kundër popullit, kundër 
atdheut — kjo, dënohet pa mëshirë dhe pa hezitim. Në 
Shqipërinë e re kanë.të drejtë të rrojnë vetëm ata që e 
duan popullin e' atdheun dhe që punojnë e janë gati. 
të vdesin për të. 

Lef Nosit, anëtar i Regjencës gjakatare, pjesëtar në 
mbledhjet ku janë marrë vendime aq të poshtra kundër 
popullit shqiptar, anëtar me influencë i “Ballit Kombë-: 
tarr dhe Maliq Bej Bushatit, kryeministër kuisling dhe 
përgjegjës për kaq krime, u erdhi dita të lajnë hesapet 
para popullit, para atij populli që ata e kanë përbuzur 
e gjakosur, por që sot është sovran. 

Ka njerëz dhe rrethe reaksionarësh jashtë atdheut 
që përpiqen t'i shfajësojnë sado pak qoftë këto plehra 
fashiste: ka njerëz dhe gazeta jashtë atdheut që, nën 
maskën e demokracisë, kërkojnë mëshirë për këto vegla 
të Musolinit e të Hitlerit. Por këto rrethe dhe këta nje-. 
rëz janë po ata që ndihmojnë kriminelët shqiptarë të luf- 
tës në Itali, janë po ata që u japin këtyre liri të plotë 
të shkruajnë nëpër gazeta fashiste italiane të sotme ar- 
tikuj të tërë kundër Shqipërisë, kundër pushtetit de- 

1 Bashkëpunëtorëve. 

mokratik, kundër rivendikimeve të drejta të popullit 
shqiptar ndaj Italisë. Mbrojtësit e këtyre njerëzve janë 
si ajo zonja e huaj qesharake, e cila për të mbrojtur 
regjentin Lef Nosi, jep këto argumenta: sLef Nosi u bë 
regjent për të lehtësuar mjerimin e Shqipërisë. Ai 
s'është as mik i gjermanëve dhe as i italianëve dhe 
këtë e ka provuar duke ruajtur në shtëpinë e tij mobiljet 
dhe disa libra të miat dhe unë s'jam gjermane, as 
fashister-. 

Reaksioni ndërkombëtar po i mbron tradhëtarët e 
vendeve të ndryshme, bashkëpunëtorët e fashizmit, pse 
këta janë spiunët e përhershëm dhe të gatshëm për 
tradhëtira të reja kundër popujve të tyre. Ç'mund të 
presë njerëzimi dhe populli ynë nga njerëz si Lumo 
Skëndua, Ali Këlcyra, Mustafa Kruja, Shefqet Vërlaci 
e të tjerë kuislingë të vendeve të ndryshme” Patjetër, 
një kasaphanë tjetër. 

Në vendin tonë kriminelët e luftës japin llogari 
përpara popullit dhe nuk rrojnë nëpër hotelet luksoze. 
Pater Anton Harapit e Maliq Bushatit u ka ardhur dita 
të lajnë hesapet. Sa për Lef Nosin me gjithë “kurajon 
e madher që ka pasur për të ruajtur në shtëpinë e tij 
ato mobiljet “demokratike- të asaj zonjës së huaj, nuk 
mund t'i shpëtojë dot drejtësisë së popullit, por do të 
paguajë krimet e tij të panumërta, të bëra me ndër- 
gjegje të plotë naziste. 


Botuar për herë të parë në Botohet sipas tekstit të ga- 
gazetën “Bashkimin, Nr. 312, zetës “Bashkimiv, Nr. 312, 
3 janar 1946 3 janar 1986 


FJALA NË ASAMBLENË KUSHTETUESE ME RASTIN 
E PARAQITJES SË DORËHEQJES SË QEVERISË 


11 janar 1946 


Asamble e lartë Kushtetuese, 


Më 22 tetor 1944 në Berat, prej Këshillit Antifashist 
Nacional-Çlirimtar të Shqipërisë m'u besua nderi i 
madh të kryesoja Qeverinë e parë Demokratike të 
Shqipërisë, e cila kishte karakterin e një qeverie pro- 
vizore. 

Përgjegjëse përpara popullit për kryerjen e dety- 
rave të rënda që i ngarkoheshin dhe besnike ndaj ven- 
dimeve të marrura prej Këshillit Antifashist Nacional- 
-Çlirimtar të Shqipërisë, qeveria veproi në mënyrën më 
demokratike për zgjedhjen e Asamblesë Kushtetuese 
të popullit shqiptar. 

Besoj se detyra ime është t'i paraqes sot, kësaj 
Asambleje sovrane që përfaqëson vullnetin e gjithë 
popullit tonë, dorëheqjen e qeverisë që kam nderin ta 
kryesoj. I 

Unë kam bindjen se Qeveria Demokratike e Shqi- 
përisë i kreu me nder, me besnikëri dhe me sukses de- 
tyrat që i viheshin përpara. Nën drejtimin e saj u vazh- 

dua me ashpërsinë më të madhe lufta heroike e popu- 
lit tonë kundër zaptuesve dhe u çlirua atdheu ynë i 
dashur. Nën udhëheqjen e saj u konsolidua pushteti i 
popullit, u stabilizua rendi dhe qetësia, u përmirësua 
gjendja e vajtueshme ekonomike e vendit që dilte nga 
një luftë shkatërrimtare, u rindërtua një pjesë e atyre 
që na kish shkatërruar armiku, u zbatuan reformat e 
mëdha shoqërore dhe ekonomike në të mirën e popullit 
punëtor, u mëkëmb dhe u përmirësua arësimi i popullit, 
u forcua dhe hyri në rrugën e modernizimit ushtria 
jonë heroike që është mbrojtësja e pathyeshme e inte- 
resave të popullit, e indipendencës dhe sovranitetit të 
Shqipërisë. 

Qeveria Demokratike e Shqipërisë, me politikën e 
saj të drejtë dhe të matur, siguroi për popullin tonë 
miqësinë e sinqertë dhe të shëndoshë të popujve demo- 
kratë, aleatë dhe miq, konsolidoi pozitat ndërkombëtare 
të Shqipërisë me njohjen e saj prej shumë shteteve të 
fuqishme dhe përparimtare të Evropës. Qeveria Demo- 
kratike e Shqipërisë punoi me sukses që vendi ynë i 
vogël të bëhet një faktor i madh vëllazërimi dhe paqeje 
në Ballkan dhe në Evropë. 

Duke u betuar përpara popullit tonë, se ne do të 
bënim detyrën që na ngarkohesh në momentet më kri- 
tike, ju bie juve të gjykoni veprat tona dhe të merrni 
vendimet e nevojshme për interesin e atdheut. 

Bashkë me paraqitjen e dorëheqjes së qeverisë, kam 
nderin e madh të falenderoj Këshillin Antifashist të 
Shqipërisë, gjithë funksionarët e shtetit dhe mbarë 
popullin shqiptar për ndihmën e madhe që i kanë dhënë 
qeverisë në ushtrimin e funksioneve të saja dhe .beto- 

hemi përpara popullit tonë se ne do të qëndrojmë bes- 
nikë gjer në vdekje dhe ushtarë të pamposhtur për 
kauzën e shenjtë të tij. 

Rroftë populli shqiptart 


FJALA ME RASTIN E DOREHEQJES SË QEVERISE 


Botuar për herë të parë në Botohet sipas tekstit të ga- 
gazetën “Bashkimir, Nr. 320, zetës “Bashkimis, Nr. 320, 
12 janar 1946 12 janar 1946 


INTERVISTË DHËNË KORRESPONDENTËVE 
TË KRYEQYTETIT 


26 janar 1946 


PYETJE: A mund të na thoni diçka për të sqaruar 
opinionin rreth arrestimeve për të cilat bënte fjalë ko- 
munikata e Drejtorisë së mbrojtjes e botuar në gazetën 
“Bashkimin datë 24.1.194671 

PËRGJEGJE: Prej shumë kohe organet e mbrojtjes 
kishin nën vigjilencën e tyre të fortë aktivitetin fashist 
dhe profashist të disa institucioneve dhe individëve që, 
të lidhur me njëri-tjetrin, tentonin të organizonin luftën 
kundër pushtetit, duke pasur në programin e tyre ak- 
sione dhe atentate kundër pushtetit popullor dhe kundër 
udhëheqësve të tij. Këto mbeturina të fashizmit, të 
mbështetura te shpresa e ndërhyrjes së jashtme, te ar- 
miqtë e popullit e të demokracisë përparimtare të vendit 
tonë dhe duke punuar nën maskë ose me një konspi- 


LI 

1 Komunikata e Drejtorisë së mbrojtjes së popullit e datës 

24 janar 1946 bënte fjalë për arrestimin në qytete të ndryshme 

të Shqipërisë të një numri spiunësh, sabotatorësh, terroristësh në 

shërbim të imperialistëve anglo-amerikanë. Midis armiqve të 
arrestuar ishin Sami Qeribashi, Qenan Dibra, Lluk Bibi, etj. 

racion të fortë, kujtonin se do të realizonin planet ë: 
tyre tradhëtare dhe do t'i shpëtonin syrit vëzhgues dhe 
drejtësisë së popullit. I gjithë aktiviteti i tyre gjer në 
hollësitë më të vogla është në dijeni të pushtetit. In- 
spiruesit e hapët dhe të fshehtë të këtyre veprimeve 
dihen fare qartë, udhëheqësit e këtyre organizatave tra- 
dhëtare dhe të veprimtarive terroriste janë në duart e 
drejtësisë. 

PYETJE: A mund të na tregoni, në bazë të doku- 
mentave që ka pushteti në dorë, cili ka qenë qëllimi t 
këtyre elementëve dhe si kërkonin t'ja arrinin këtij 
qëllimi” 

PËRGJEGJE: Qëllimi i këtyre elementëve ishte të 
rrëzonin pushtetin e popullit dhe të sillnin në fuqi re- 
gjimet e vjetra shtypëse dhe antipopullore. Për t'ja 
arritur këtij qëllimi ata kishin arritur të organizo- 
nin disa grupe, në të cilat figurojnë, në radhë të 
parë, tregëtarë të mëdhenj spekulatorë, ish-oficerë 
të Zogut, pseudointelektualë dhe pseudodemokratë, 
feudalë dhe qehallarë bejlerësh, të gjithë njerëz 
të radhës së 'Xhelal Staraveckës e të Ali Këlcyrës me 
shokë. Veprimtaria e tyre do të fillonte duke bërë 
atentate kundër udhëheqësve të shtetit, si gjeneral 
Myslim Pezës e shumë të tjerëve. Për të tilla veprime 
ata kishin caktuar dhe atentatorët. Atentatet në fjalë do 
të kishin për qëllim jo vetëm zhdukjen fizike të këtyre 
personaliteteve, por njëkohësisht dhe sidomos të përça- 
nin unitetin e Frontit Demokratik duke i paraqitur këto 
atentate si të kryera prej komunistëve. 

Këta elementë tentonin të organizonin banda të 
armatosura me kriminelë të zakonshëm për të kryer 

aksione të ndryshme si. prerje. rrugësh e shtyllash tele- 
foni dhe të arrinin në një kryengritje. Për këtë qëllim 
ata ishin në lidhje me kriminelë të luftës. Shpresa dhe 
mbështetja e tyre kryesore ishte intervencioni i huaj 
me armë. Fashistët grekë ishin një mbështetje e tyre 
dhe për këtë gjë ata ishin në bashkëpunim të ngushtë 
me ta dhe u njihnin këtyre rivendikimet mbi Shqipë- 
rinë e Jugut. 

PYETJE: A mund të na thoni në se ekziston një 
lidhje midis këtyre elementëve dhe atyre të klerit ka- 
tolik që u arrestuan disa javë më parë në Shkodër e që 
zhvillonin një aktivitet fashist me anën e organizatës 
së tyre fashiste “Bashkimi Shqiptarni dhe në se qëlli- 
met e tyre pajtoheshin27 

PËRGJEGJE: Po, ekziston një lidhje e ngushtë në 
mes të këtyre grupeve fashiste terroriste dhe atyre të 
klerit katolik të organizatës “Bashkimi Shqiptarr. Kjo 
lidhje del e qartë nga qëllimet e njëjta të tyre në radhë 
të parë, por ka pasur edhe lidhje organizative në mes 
të tyre. Elementët e klerit katolik të implikuar në Shko- 
dër, nën maskën e fesë dhe në seminaret e tyre, kishin' 
krijuar qendrën e një organizate fashiste, e cila, në 
lidhje me elementë joklerikë dhe me kriminelë të luftës, 
zhvillonte një aktivitet të organizuar kundër pushtetit 


1 “Bashkimi Shqiptar” organizatë tradhëtare e krijuar nën 
drejtimin e klerit reaksionar katolik në Shkodër pas çlirimit të 
vendit, sipas udhëzimeve të drejtpërdrejta të Vatikanit dhe të 
imperialistëve anglo-amerikanë. Kjo organizatë synonte përmby- 
sjen me armë të rendit të ri demokratik popullor në Shqipëri. 
Pas zbulimit krerët e saj u arrestuan dhe u dënuan nga Gjykata 
popullore e Shkodrës në shkurt 1946. 

popullor. Klerikët katolikë dhe akolitët e tyre u zunë 
në flagrancë me dokumenta në duar dhe në seminarin 
e tyre u kap materiali që u shërbente për punën e tyre, 
e cila konsistonte në pregatitjen e kryengritjes me armë, 
në rrëzimin e pushtetit të popullit dhe në atentate 
kundër njerëzve të Frontit. 

PYETJE: Ç'mendoni Ju: aktiviteti i këtyre ele- 
mentëve është shkaktuar vetëm nga situata që u krijua 
pas çlirimit të Shqipërisë, apo veprimtaria e tyre është 
vazhdimi i tradhëtisë së madhe që i është bërë popu- 
llit shqiptar gjatë okupacionit” 

PËRGJEGJE: S'ka dyshim sc, situata e krijuar në 
vendin tonë pas çlirimit të Shqipërisë, ka influencuar 
në këta elementë të tentojnë rigrupimin e forcave të 
tyre të shpartalluara për të rifilluar luitën kundër kësaj 
situate që po shkon në favor të popullit. Por këta ele- 
mentë janë prej asaj kategorie që, kur populli luftonte 
kundër okupatorit dhe tradhëtarëve, ata ndodheshin 
matanë barrikadës. E shkuara e këtyre njerëzve është 
e errët dhe faktet që kemi në duar tregojnë se veprim- 
taria e tyre nuk është veçse vazhdimi i tradhëtisë së 
madhe që ju bë popullit tonë gjatë okupacionit. Interesat 
e këtyre elementëve dhe të shtresave që përfaqësojnë 
kanë qenë dhe janë në kundërshtim të hapët me inte- 
resat e popullit. Këta njerëz e konsiderojnë, me plot të 
drejtë, qenjen e popullit në fuqi, vdekje për ta. Për 
këtë arësye ata ndihmonin okupatorin gjatë Luftës na- 
cional-çlirimtare, për këtë arësye ata sot tentojnë të 
risrumbullojnë forcat e tyre. Çifliksahibinjtë, klerikët 
fashistë dhe antipopullorë, shërbëtorë të regjimit të 
errët të Zogut, tregëtarët c mëdhenj spekulatorë, të 


236 ENVER HOXHA 


mësuar të rrojnë në kurrizin dhe me djersën e popullit 
punëtor, nuk mund të pajtoheshin me këtë regjim, që 
solli popullin në fuqi, që i dha frenat e komandës në 
dorë dhe e bëri zot të pasurisë dhe të punës së tij. Nuk 
mund të konsiderohet e rastit që elementët e klerit 
katolik dhe sidomos nga rrethet e larta të këtij kleri, të 
dalin në luftë të hapët kundër popullit dhe pushtetit të 
tij. Të tillë elementë fenë e kanë përdorur si maskë për 
të luftuar popullin. Agjentë të OVRA-s dhe të Gestapos 
si Pater Anton Harapi, Dom Lazër Shantoja, Dom Ndre, 
Zadeja e të tjerë do të mbeten figurat më tipike të kle- 
rikëve që shitën atdheun. Elementë të lartë të rrethit 
të episkopatit katolik të Shqipërisë edhe sot bile e jus- 
tifikojnë bashkëpunimin me armikun kësisoj: -Do të 
merinim pjesë për një bashkëpunim kombëtar, po të 
mos na kishin dezorientuar retë e ideologjive të ndry- 
shme që ishin drejtpërdrejt në kundërshtim me ndë:- 
gjegjen dhe me parimet tona fetare. 

“Retë ideologjike-r që i penguan këta zotërinj të 
merrnin pjesë për një bashkëpunim kombëtar ishin for- 
cat e ndritura të popullit që shpëtuan atdheun nga robë- 
ria. Por që të bashkëpunonin me fashizmin italian dhe 
me Gestapon gjermane, të bëheshin agjentët e tyre dhe 
xhelatët e popullit, kjo pajtohej me sndërgjegjen- dhe 
me sparimet e tyre fetaver. 

Disa pseudodemokratë si Gjergj Kokoshi, Suat Asllani 
etj.. që kanë qenë frymëzues dhe bashkëpunëtorë me 
këto grupe fashiste kanë pasë kujtuar se do të përfitonin 
lehtë nga kjo situatë e re, për të rifilluar punën c një 
Mithat Frashëri ose Ali Këlcyre. Të tillë elementë, armiq 
të poptlllit dhe negativë, kanë luajtur pjesën e sehirxhiut 

përpara tragjedisë së madhe të popullit ose në mënyrë 
hipokrite janë përpjekur të kallajisin emërin e tyre me 
gjakun dhe sakrificat e të tjerëve. Këta njerëz në bashkë- 
punim me këto grupe fashiste-terroriste u dhanë një 
memorandum aleatëve, me të cilin kanë tentuar të gë- 
njenin aleatët mbi realitetin e vërtetë të gjendjes në 
Shqipëri. Populli dhe pushteti i tij këtyre njerëzve u ka 
nderur dorën, por këta kanë mprehur thikën që ta go- 
ditin pas shpine. 

Demagogjia e këtyre elementëve fashistë dhe pro- 
fashistë s'mund të ndezë gjatë në një vend si Shqipëria 
e re, ku rron një popull që luftoi kaq vjet dhe fitoi kun- 
dër armës, dinakërisë dhe demagogjisë më të madhe që 
ka parë historia, të Gestapos gjermane, ku rron një 
popull vigjilent dhe xheloz për pushtetin që ka në duar 
dhe që e fitoi pas kaq shekujsh robërie dhe pas kaq 
vuajtjesh dhe sakrificash. 


Botuar për herë të parë në Botohet sipas tehstit të ga- 
gazetën “Bashkimin, Nr. 335, zetës -Bashkimir, Nr. 333, 
27 janar 1946 27 janar 194 


INTERVISTË DHËNË GAZETËS BASHKIMI: MBI 

DISKUTIMET NË LONDËR RRETH PRANIMIT TË 

SHQIPËRISË NË ORGANIZATËN E KOMBEVE TË 
BASHKUARA 


31 janar 1946 


PYETJE: Ç'mendoni për pjesëmarrjen e Shqipërisë 
në Organizatën e Kombeve të Bashkuara në lidhje me 
kërkesën e paraqitur prej qeverisë sonë”1 

PËRGJEGJE: Në luftën kundër fashizmit, popujt e 
robëruar të Evropës, të mëdhenj e të vegjël dhanë kon- 
tributin e tyre të çmueshëm krah për krah me aleatët e 
mëdhenj: pra, janë dhe ata pjesëtarë të drejtpërdrejtë 
në fitoren e arritur. Këtyre popujve, që ju kushtoi kaq 
shtrenjtë kjo luftë, për interesin e tyre vital, ju vihet 
për detyrë kryesore konsolidimi i fitores dhe ruajtja 
e paqes. 

Kuptohet lehtë pra se në Organizatën e Kombeve të 
Bashkuara, krah për krah me Bashkimin Sovjetik, Angli- 
në dhe Amerikën duhet të marrin pjesë dhe aleatët e 
tyre të luftës antifashiste, të marrin pjesë të gjithë ato 
kombe që e provuan me gjak se sa të vendosur ishin në 


1 Shih në këtë vëllim, f. 215 

luftë kundër gjermanëve dhe që do të jenë natyrisht më 
të vendosurit për të ndaluar të ngrenë krye ata që janë 
përgjegjës direkt ose tërthorazi të kësaj kasaphane të 
madhe. 

Shqipëria duhet të jetë nga të parët e atyre kombeve 
që duhet të gëzojnë anëtarësinë e kësaj organizate. dhe 
këtë të drejtë ajo e ka, jo për hatërin e ndokujt, por se 
e ka fituar me gjakun e bijve të saj më të mirë. Në qoftë 
se Organizata e Kombeve të Bashkuara udhëhiqet nga 
parimi i bashkëpunimit të sinqertë midis popujve liri- 
dashës dhe shpresojmë dhe dëshirojmë të jetë kështu, 
në qoftë se anëtarësia fitohet prej një kombi jo pse është 
i madh ose i vogël, por për hir të sakrificave që ka bërë 
dhe për vendosmërinë e tij për të mbrojtur paqen, atë- 
here s'duhet të ketë asnjë hezitim për pranimin e Shqi- 
përisë në gjirin e saj. E kundërta ose vonesa do të pro- 
vojë se çështjet nuk shikohen me objektivitet dhe me 
drejtësi prej të gjithë atyre që kërkojnë t'i qesin penge- 
sa hyrjes sa më shpejt të Shqipërisë në Organizatën e 
Kombeve të Bashkuara. 

PYETJE: A janë paraqitur pengesa për pranimin e 
Shqipërisë në gjirin e Organizatës së Kombeve të Ba- 
shkuara” E 

PËRGJEGJE: Pas propozimit për pranimin e Shqi- 
përisë dhe pas pranimit të menjëhershëm nga shumë 
delegatë të kombeve të tjera, delegati i Shteteve të Bash- 
kuara zoti Eduard Stetinius si edhe ministri i jashtëm i 
Anglisë zoti Bevin u shprehën në favor stë shtytjes për 
më vonë të shqyrtimit të kësaj kërkeser duke shfaqur 
si arësye se skjo ishte një çështje serioze që kërkonte 
një vemendje të madhe-r. 

Një qëndrim i tillë i delegatëve të Anglisë dhe të 
Amerikës kundrejt kërkesës së drejtë të Shqipërisë, jo 
vetëm që e çudit popullin shqiptar, por edhe e hidhëron. 

Ç'i ndalon zotin Stetinius dhe zotin Bevin të marrin 
në shqyrtim menjëherë dhe të vendosin pranimin e 
Shqipërisë” Këtë nuk do ta kuptojë populli shqiptar, 
ashtu si nuk ka kuptuar pse nuk u thirr vendi ynë në 
San-Françisko, ku morën pjesë shtete si Argjentina etj. 
që kishin përkrahur me mish e me shpirt Gjermaninë 
naziste. Në San-Françisko ju bë një padrejtësi Shqipërisë 
dhe populli shqiptar kujtoi se ajo do të ishte e fundit, 
ashtu sikundër shprehej dhe vetë zoti Stetinius në mesa- 
zhin që më drejtoi me këtë rast më 22 maj 1945, ku në 
mes të tjerash më thoshte: x... Unë e di mirë luftën e 
pareshtur që ka bërë populli shqiptar kundër agresorit 
dhe unë i çmoj plotësisht sakrificat që ai ka bërë për të 
kryer çlirimin e vendit të tij dhe për të ndihmuar në 
realizimin e fitores përfundimtare kundër armikut të 
përbashkët... Dëshiroj t'ju siguroj për simpatinë dhe 
miqësinë që populli i Shteteve të Bashkuara ndjen për 
Shqipërinë dhe popullin e saj dhe unë e di se në të 
ardhmen Shqipëria do t'i sjellë çështjes së paqes po të 
njëjtin kontribut të shëndoshë që i ka dhënë realizimit 
të fitoresr. 

Historia e luftës legjendare që bëri populli shqiptar 
kundër okupatorëve italianë, gjermanë dhe kuislingëve 
shqiptarë nuk duhet të jetë një “çështje seriozer për t'u 
biseduar, por një provë serioze dhe një garanci e madhe 
për t'u pranuar menjëherë Shqipëria në gjirin e Organi- 
zatës së Kombeve të Bashkuara. 

Kur asnjeri s'po ngrinte zërin për Shqipërinë e 


INTERVISTE RRUFIL PRANIMIT TË SHQIPËRISE NE Ok Zil 


vogël që po sulmohej, përveç vendit të lavdishëm të 
Sovjetëve, populli ynë që më 1939 e filloi luftën e tij të 
shenjtë. Gjaku u derdh në Durrës, në Vlorë e gjetkë. 
Demostratat dhe përleshjet në rrugët e qyteteve me ka- 
rabinierët dhe me njerëzit e Vërlacit e të kuislingëve të 
tjerë që i deklaruan luftë Greqisë dhe atentati në Tiranë 
i djaloshit shqiptar 1, që qëlloi Viktor Emanuclin në 
rrugën c sDurrësite”, ishte fillimi i një kryengritjeje të 
madhe që po pregatitej. Partizanët e Pezës poditën me 
armë që më 1941 forcat e karabinierisë në Ndroq për t'u 
prerë rrugën furnizimeve italiane që ushqenin skllavë- 
ruesit e popullit tonë dhe të popujve fqinjë. Ushtarët 
shqiptarë, të dërguar në frontin grek nga italianët dhe 
kuislingët dezertuan ose sabotuan armët. Një pjesë e 
madhe e tyre u internuan në kampe përqëndrimi nga 
Italia e një pjesë nga Greqia, në Kretë, kurse pjesa tje- 
tër u bashkua me forcat e gjalla të popullit që luftonin 
nëpër male kundër italianëve dhe shërbëtorëve të tyre. 
Në zonat shqiptare ku gjendej ushtria preke, populli 
ynë kërkoi të luftojë kundër italianëve po komanda e 
ushtrisë greke jo vetëm që i refuzoi këto kërkesa, po mo- 
ri masa të rrepia për të penguar çdo veprim në këtë 
drejtim. Megjithkëtë populli ynë jo vetëm s'e ndërpreu 
luftën, por e vazhdoi me trimëri. Më 1942 Shqipëria 
ishte plot me partizanë të cilët luftonin në Pezë e në 
Skrapar, në Çorovodë e në Gjorm. Më 1948 ushtria jonë 
e rregullt luftonte me ashpërsinë më të madhe në Vlorë 


1 Është fjala për atentatin që kreu punëtori Vasil Laçi në 
maj 1941, kundër mbretit të Italisë, Viktor Emanuelit III. 
2 Sot rruga sKoneresi Përmetit. 

e në Mallakastër, në Gjirokastër, në Kuqar ec në Përmet, 
në Leskovik e në Berat, në Selenicë e në Barmash. Toka 
digjej zjarr nën këmbët e italianëve dhe të gjermanëve, 
të cilët pas kapitullimit të Italisë, organizuan tok me 
kuislingët dhe me tradhëtarët ofensivat e përgjakshme 
e të njëpasnjëshme. Mollotovi, Hulli dhe Ideni bënë de- 
klarata për luftën tonë dhe për sigurimin e pavarësisë 
së Shqipërisë. Katër divizione gjermane ndodheshin në 
përleshje me ushtrinë tonë, kur anglo-amerikanët zbar- 
konin në Francë. Kudo partizanët shqiptarë sulmonin 
gjermanët, deri në tokën greke, në bashkëpunim vëlla- 
zëror me partizanët grekë. Ndër qytetet dhe rrugët e 
Shqipërisë po vriteshin me mijëra gjermanë, po hidhe- 
shin në erë depo, po sulmoheshin kazermat dhe autoko- 
lonat armike: gjermanët ndiqeshin këmba-këmbës në 
tërheqjen e tyre. Lufta epike e Tiranës kurorëzoi luftën 
e çlirimit. Shqipëria u çlirua vetëm me forcat e popullit 
shqiptar, të cilat mbaruan me kaq po kapërcyen kufirin 
dhe u bashkuan me vëllezërit jugosllavë për ta vazhduar 
luftën me trimëri gjer në kapitullimin e Gjermanisë. 
Lufta e popullit tonë është e njohur mirë prej të 
gjithëve. Vetë oficerët anglezë dhe amerikanë kanë parë 
me sytë e tyre përpjekjet tona, dhe në mbledhje publike 
kanë shfaqur admirimin për kontributin e madh që ka 
dhënë populli ynë në luftën e përbashkët. Komandanti i 
Përgjithshëm aleat i Mesdheut Meitlland Uillson në një 
mesazh që më drejtonte më 12 tetori 1944 në mes të 
tjerash më thoshte: “Kam vërejtur me admirim për- 


1 Në botimet e mëparshme gabimisht është shkruar 12 
nëntor. 

mbushjen e detyrave nga ana e Ushtrisë suaj Nacional- 
-Çlirimtare në përpjekjet e saja të shkëlqyera kundër 
armikut të përbashkët dhe për qëllimin e njëjtë tonin-. 
Nënmareshali i ajrit, komandanti i forcave ajrore të 
Ballkanit zoti Uilliam Eliot e mbaron kështu mesazhin 
që më drejtonte më 5 gusht 1944: Në këtë mes po ndje- 
kim me simpati dhe admirim përpjekjet tuaja të mëdha 
dhe të ushtrisë suaj që bëni në këtë luftë të përbashkët. 

Lufta e çlirimit i kushtoi Shqipërisë me mijëra të 
vrarë, me mijëra invalidë: fshatra dhe qytete u dogjën 
dhe u bënë hi, dëmet arrijtën mbi 4 500 000 000 franga 
ar. Në vendin tonë, ku u luftua që në fillim me aq ash- 
përsi kundër okupatorëve, morën dënimin e merituar 
nga gjyqet e popullit të gjithë kuislingët, përgjegjës për 
tradhëtinë e tyre, për aktet e tyre, për bashkëpunimin 
me italianët dhe me gjermanët. E paguan me kokë Fejzi 
Alizoti, Kostandin Kotte, etj., e paguan me burgim të 
përjetshëm Qemail Vrioni dhe shokët e tij, kurse në 
Romë, nëpër pallate dhe nën mbrojtjen e autoriteteve 
angleze dhe amerikane, po rrojnë në rehati kuislingët 
me famë, fashistët më të poshtër, kriminelët e luftës, 
Shefqet Vërlaci, Mustafa Kruja, Xhafer Deva, Abaz 
Kupi e të tjerë. 

Populli shqiptar pyet me habi: A mund të mohohen 
ose të errësohen gjithë këto prova gjaku dhe sakrifica 
që ka bërë një komb i vogël për çështjen e përgjithshme 
të njerëzimit2 A mund të diskutohet pranimi në gjirin 
c Kombeve të Bashkuara i Shqipërisë martire dhe he- 
roike, dhe të shtyhet diskutimi i çështjes në sesionin e 
ardhshëm të organizatës” Këtë populli shqiptar nuk 
dëshiron ta besojë pse atëherë do të jetë padrejtësia më 

“e madhe dhe shkelja e idealeve dhe e parimeve për të 
cilat ranë me miliona njerëz në luftën kundër fashizmit, 


do të jetë shkelja e çdo të drejte njerëzore dhe e lirive të 
popujve përparimtarë. 


Botuar për herë të parë në Botohet sipas telistit të ga- 
gazetën “Bashkimin, Nr. 336, zetës “Bashkimir-, Nr. 336, 
31 janar 1946 31 janar 1946 


RAPORT I MBAJTUR NË PLENUMIN V TË KQ 
TË PKSH 


21 shkurt 1946 


Në mbledhjen ec Plenumit.IV u tha për mundësinë 
e mbledhjes së Plenumit V, ku të rishikohej për së afër- 
mi pregatitja e kongresit të Partisë 1. Mbledhja e sotme 
ka një rëndësi të madhe dhe të veçantë për gjithë Par 
tinë tonë, pse për herë të parë, pas kësaj Lufte heroike 
nacional-çlirimtare, të organizuar dhe të udhëhequr nga 
Partia, kjo pregatitet të dalë përpara popullit shqiptar 
me kongresin ec saj. Kongresi i Partisë do të jetë një nga 
ngjarjet më të shënuara të historisë së vendit tonë dhe 
të masave punonjëse të Shqipërisë. Në atë kongres 
Partia jonë që ka qenë, është dhe do të jetë udhëheqësja 
e sigurt e popullit dhe realizuesja e dëshirave dhe c as- 
piratave të tij do të dalë e bashkuar, monolite dhe me 
një program të hapët, të qartë dhe të drejtë. 

Të pregatitësh kongresin do të thotë të dalësh për- 
para popullit me një vijë politike dhe organizative të 
qartë, të drejtë dhe të përcaktosh konkretisht progra- 


1 Plenumi Vi KQ të PKSH vendosi që Kongresi li PKSH 
të thirrej më 25 maj 1946. Për shkak lë ndërhyrjes së udhëhegjes 
së PKJ ky vendim nuk u zbatua dhc thirrja c koneresit u shty 
për një kohë të pacaktuar. 

min e Partisë. Pikërisht për këtë gjë jemi mbledhur sot, 
prandaj e kam për detyrë të vë në dukje përpara Komi- 
tetit Qendror, përgjegjësinë e madhe që na bie, ta ma- 
rrim çështjen me seriozitetin më të madh, pse punimet 
që do të zhvillohen sot do të shërbejnë si bazë e çmuesh- 
me jo vetëm për punimet e kongresit, por për zhvillimin 
e drejtë të punës që do të kryejmë pas këtej. 

Partia jonë asgjë s'mund ta marrë të shkëputur. 
Forcën e saj ajo ja detyron eksperiencës së vet në të 
kaluarën dhe në të tanishmen si dhe perspektivës, së 
qartë për realizimin e qëllimeve të saja. Prandaj Komi- 
teti Qendror, në dritën e realizimeve dhe të evenimenteve 
politike si brenda, ashtu dhe jashtë vendit tonë, është më 
se e domosdoshme të këqyrë punën e realizuar dhe të 
vihet përpara përgjegjësive që i ka ngarkuar Partia. Kjo 
gjë, natyrisht, do të bëhet kur ne të kemi analizuar kon- 
kretisht vijën tonë politike dhe organizative sipas së 
cilës Partia jonë dhe pushteti kanë vepruar për një 
periudhë mjaft të gjatë që prej Plenumit të Beratit dhe 
deri tani. 

Me pasë një vijë të drejtë është gjëja kryesore, por 
edhe zbatimi i saj si duhet ka të njëjtën rëndësi. Në këto 
dy çështje kryesore shihen te Partia jonë karakteristikat 
e një partie të re, e cila me gjithë luftën e madhe që ka 
bërë, s'ka mundur dot t'u shpëtojë tendencave sektare 
ose oportuniste që shfaqen në kuptimin e vijës dhe në 
zbatimin e saj. Ajo s'ka mundur dot të evitojë me kohë 
dhe të parashikojë pengesat, të luftojë rreptësisht dhe 
rrënjësisht gabimet dhe tendencat e gabuara, të qëllojë 
ashpër këto gabime o tendenca dhe të mësojë si duhet 
npa to, të gjitha organizatat dhe anëtarët e saj. Kuptimi 

dhe zbatimi i drejtë i vijës duhet të jetë qederi më i 
madh i çdo anëtari të Partisë sonë ose i çdo forumi. As- 
një s'mund t'i shpëtojë përgjegjësisë. Por kjo nuk mund 
të themi se është parë drejt prej të gjithëve, sepse ka 
munguar fryma e shëndoshë e Kritikës dhe e autokriti- 
kës, ka munguar përgjegjësia dhe disiplina në punë, ka 
çaluar metoda dhe stili në kryerjen e detyrave që na 
ngarkoheshin. Kjo është akoma më keq kur ngjet në 
radhët e udhëheqësve të Partisë. 

Përpara disa sprovave të kritikshme nga ku ka ka- 
luar Partia, shumë shokë kanë qenë të hutuar dhe ju 
është dashur një kohë mjaft e gjatë për të kuptuar ç'ki- 
shte ngjarë. Hutimi i tyre rridhte, sepse ata nuk ishin 
të lidhur ngushtë me punën, me zhvillimin dhe me 
rritjen e saj. Një gjë e tillë sjell me vete konsekuenca të 
rënda dhe të hidhura për punën e Partisë. Kthesat e 
mëdha që bëhen, të shkaktuara qoftë nga një krizë e 
brendshme, qoitë nga një situatë e re që krijohet, jo 
vetëm që nuk kuptohen por ato merren si një operacion 
i thjeshtë o si një autokritikë e zakonshme forumi o in- 
dividi. Nuk shihet thellë origjina e gabimit dhe rretha- 
nat që e kanë shkaktuar, të peshohet përgjegjësia e për- 
gjithshme dhe ajo individuale, të studjohet problemi me 
imtësi nga të gjitha anët dhe të armatoset pastaj si duhet 
e tërë organizata me eksperiencën e fituar. 

Të analizosh vijën e Partisë, për të përcaktuar me 
përpikmëri vijën e vërtetë, për të goditur gabimet dhe 
tendencat e huaja, është pra një punë e rëndë, delikate 
dhe nga më seriozet. Nga një analizë e imtë e vijës po- 
litike do të dalin vetëvetiu gabimet dhe tendencat tona 
të rrezikshme që janë shfaqur në vijën politike të 

Partisë, do të dalin përgjegjësia e përgjithshme dhe 
individuale e jona. Pasi të analizohen dhe të goditen 
ashpër të gjitha tendencat e gabuara, është shumë e 
rëndësishme që këtej të dalë vija jonë e paskëtajme, një 
vijë e shëndoshë, e drejtë, e qartë që do të na prijë në 
kongresin e afërt të Partisë dhe në gjithë punën tonë 
të ardhme. 

Gjithë shokët e Komitetit Qendror e kanë për de- 
tyrë ta diskutojnë me kujdesin më të madh këtë çështje 
dhe jo të regjistrojnë faktet pse atëhere do të jetë një. 
punë e shterpët. 

ax LA E 
Plenumi i Beratit ishte një mbledhje me rëndësi për 


Partinë tonë 1. Atje u bë një analizë e vijës sonë politike 
dhe organizative që ishte ndjekur gjatë gjithë kohës së 


1 Plenumi ili KQ të PESH u mbajt në nëntor 1944 në Be- 
rat. Mbledhja e plenumit ishte e domosdoshme për të bërë ana- 
lizën e veprimtarisë së Parlisë gjatë Luftës Nac.-Çl. dhe për të 
caktuar detyrat për ctapën e re që fillonte me çlirimin e: vendit. 

Por qëllimet e drejta u shtrembëruan nga ndërhyrja armi- 
qësore c udhëheqjes jugosllave me anë të Velimir Stojniçit, i 
dërguar i KQ të PKJ. Ai organizoi në prapaskenë një komplot 
kundër PX të Shqipërisë me pjesëmarrjen e Sejfulla Malëshovës, 
të Koçi Xoxes, të Pandi Kristos e të tjerë dhe në këtë mënyrë 
plenumi u zhvillua në frymën e vijës antimarksiste jugosllave. 

Pikësynimi kryesor i planit titist për të përmbysur udhëhe- 
qjen e Partisë me shokun Enver Hoxha në krye e për ta zëvendë- 
suar atë me një udhëheqje të re projugosllave, nuk u arrit për 
shkak të kundërshtimit të pjesës më të madhe të anëtarëve të ple- 
numit. Megjithatë Plenumi i Beratit hapi rrugën për një ndër- 
hyrie më të thellë e të gjithanshme të udhëheqjes revizioniste 
jugosllave në punët e brendshme të Partisë c të vendit tonë. 

luftës. Nga ana tjetër aty u përcaktua vija politike dhe 
organizative që duhej ndjekur në rrethana të reja dhe 
në situata të ndryshme që sillte me vete çlirimi i plotë 
i Shqipërisë. Partia kishte pra përpara një detyrë shumë 
të rëndësishme, atë të drejtimit të gjithë shtetit. 
Tendencat e gabuara që ishin shfaqur gjatë periu- 
dhës së luftës u kritikuan dhe u muarën edhe vendime të 
prera, por disa shokë kanë pasë tendenca të gabuara, 
sepse nënvleftësonin punën e kryer deri atëhere nga 
Partia jonë. Këta linin të kuptohej sikur -nga Plenumi 
i Beratit u fillua me të vërtetë të punohej-. Një pikë- 
pamje e tillë kishte rreziqet e veta, sepse ai që mendonte 
kësisoj, neglizhonte eksperiencën e luftës së Partisë so- 
në, eksperiencën c përbërë prej sukseseve e gabimeve 
dhe kujtonte të kalonte në etapën ec re, pa ruajtur si 
thesar shumë të vlefshëm këtë eksperiencë të madhe të 
Partisë. Ai që mendonte kësisoj dhe harronte vazhdi- 
mësinë në zhvillimin e Partisë, do të gabonte më shumë 
në të ardhmen.. Të shohësh gabimet, t'i goditësh këto 
ashpër, është një gjë e dorës së parë, por duhet të mësosh 
organizatën të nxjerrë mësime nga këto gabime dhe 
njëkchësisht ta ruash organizatën nga pikëpamjet e ga- 
' buara. Eksperienca individuale duhet t'i shtohet ekspo- 
riencës së Partisë, por kjo c fundit duhet të jetë 
kurdokerë guri themeltar për çdo anëtar partie që e 
do Partinë dhe popullin. Pasionet dhe besimi jo i shën- 
doshë në rolin c Partisë dhe në eksperiencën e madhe 
të saj, janë burimi i tendencave të gabuara, i gabimeve 
të mëdha, i deviacioneve etj. të këtij lloji. Këtë gjë e 
përmendim pse Partia jonë e re mund të gjendet shumë 
herë përpara situatave të tilla, të cilat me dashje a pa 

dashje të çojnë në rrugë të shtrembëra dhe që rrezikojnë 
të ardhmen tonë. 

A përcaktoi Partia një vijë politike dhe organizative 
për periudhën e çlirimit2 Po, dhe unë besoj se të gjithë 
jemi në një mendje. U përcaktua vija politike e Frontit, 
vija politike në lidhje me aleatët dhe me Jugosllavinë, 
u përcaktua vija ekonomike dhe sociale që duhej të 
ndiqte Partia jonë, u përcaktua vija organizative e Par- 
tisë sonë. Patjetër eksperienca do të na mësonte shumë 
gjëra për të konkretizuar më mirë çështjet qoftë në pikë- 
pamje politike, qoftë në format organizative, por ç'ka 
kishte rëndësi për ne dhe që s'duhej ta harronim në 
asnjë minutë, ishte se ne duhet të shkonim, me hapa të 
shpejta dhe të matura mirë, drejt socializmit. Një gjë e 
tillë sillte me vete kujdesin që duhej të kishim ne që 
çdo veprim politik ose organizativ, të ndihmonte pro- 
gresivisht në këtë drejtim. Çdo gjë duhej të mobilizohej 
drejt kësaj perspektive dhe aktivitetet në sektorët e 
ndryshëm duhej të harmonizoheshin të gjitha për t'ja 
mbërrijtur qëllimit. Me gjysmëmasa nuk arrihej dhe as 
me lëkundje. Këtë na e kish provuar periudha e luftës. 
Këtu, mendoj unë, ishte çështja të mos humbisnim ma- 
sën, dhe e shkuara të na shërbente. Ka shokë që mund 
të pretendojnë, si Sejfulla Malëshova, që thotë: -Me të 
vërtetë unë s'e kuptoja mirë vijën e Partisë për Fron- 
tinv. Sejfullai ishte ai më i rrepti për të goditur -tenden- 
cën sektarer dhe -dëkundjet- në vijën e Partisë në 
Plenumin e Beratit. Në fakt ai vazhdoi të jetë deri tani 
partizan i një vije të lëkundshme dhe të dominuar nga 
tendenca oportuniste. (Për këtë çështje do të flas më 
poshtë). 

Ç'ishte Bashkimi Sovjetik për ne dhe si duhej të 
vepronim në këtë drejtim” Unë mendoj se Partia e 
kishte caktuar mirë vijën. U bë dallimi në mes Bashki- 
mit Sovjetik nga njëra anë dhe Anglisë e Amerikës nga 
ana tjetër dhe u theksua se duhej të punohej në këtë 
drejtim. Çështja ekonomike, që kishte rëndësinë e dorës 
së parë dhe ku Plenumi i Beratit duhej të insistonte në 
përcaktimin më të qartë të saj, u shtrua në përgjithësi. 
U fol për rëndësinë e sektorit të shtetit, për masat 
kryesore që duheshin marrë me çlirimin e plotë të 
Shqipërisë, por, të studjohej çështja në tërësi, sikundër- 
që do të bëjmë në këtë mbledhje, kjo s'u bë. Do të ishte 
naivitet nga ana e ndonjërit, po të pretendonte se ne 
nuk do të hasnim vështirësi në kryerjen e detyrave, por 
këto vështirësi duhej t'i kalonim duke ruajtur kthjell- 
tësinë e vijës sonë politike e organizative. Këtë vijë, ne 
duhej ta futnim thellë jo vetëm në shpirtin e anëtarëve 
të Partisë, por ta bënim të pranueshme nga të gjitha 
masat punonjëse të vendit tonë, të cilat pa i pasur të 
mobilizuara fort dhe të qarta rreth Partisë, ishte gjë e 
zorshme të shkonim përpara dhe të realizonim qëllimet 
dhe detyrat tona. Tani le të shohim si e kuptuam dhe 
si e zbatuam këtë vijë pas çlirimit. 

Është e vërtetë se në Berat, përsa i përket vijës së 
Frontit, pamë tendencën sektare që ishte shfaqur në 
punën tonë, por e kërkuam atë edhe atje ku nuk kishte, 
dhe çështja ec sektarizmit u ngrit si rreziku më i madh 
i Partisë. Kjo gjë kishte rreziqet e saja. Bënte që, një 
parti e re dhe pa një eksperiencë të gjatë, siç ishte kjo 
e jona, të hidhej në anën tjetër, në qëndrime oportunis- 
te. Duhej kujdes i madh për të mbajtur masën, pse 

rrëshqitej lehtë në qëndrime oportuniste. Ata që c hum- 
bën më shumë masën, ishin ata shokë që s'u mbështetën 
sa duhej në eksperiencën e Partisë dhe që panë në të 
kaluarën kudo tendencën sektare. Në ngritjen e një 
lëvizjeje të madhe masash, ku populli u hodh në kryen- 
gritje të armatosur dhe ku merita e gjithë kësaj pune i 
bie Partisë sonë, sido që ajo ishte e re dhe pa eksperiencë, 
përveç sektarizmit të dëmshëm duhej të shiheshin shu- 
më gjëra të çmueshme, të cilat të konsideroheshin si një 
kapital i madh për çdo anëtar partie. Vrulli, entuziazmi, 
vendosmëria, sakrifica, vetëmohimi, disiplina dhe dashu- 
ria e madhe për Partinë që ushqente çdo anëtar partie 
gjatë gjithë periudhës së luftës, nuk mund të ekzistonin 
në një parti, “ku bëheshin vetëm gabime dhe ku domi- 
nonte kryekëput sektarizmix. E kundërta është e vërte- 
të: atje ku shfaqen të theksuara tendenca oportuniste 
(dhe sidomos në këtë periudhë plot rreziqe që po kaloj- 
më), fare lehtë anëtari i Partisë mund t'i humbasë të 
gjitha ato kualitete që janë konditë sine qua non për 
mbarëvajtjen e punës. Këto që them duhet të kuptohen 
drejt prej të gjithëve, këtu s'është çështja të mbrohen 
gabimet, por të mbrohet Partia nga sharlatanët dhe nga 
arrivistët. 

Gjatë periudhës së luftës, Frontit i binte barra të 
mobilizonte masat e gjera të popullit për luftë kundër 
okupatorit dhe tradhëtarëve, t'i lidhte këto ngushtë me 
Partinë dhe të izolonte organizatat tradhëtare. Kjo jo 
vetëm që do të forconte Partinë tonë, jo vetëm që do t'i 
bëhej një luftë totale armikut dhe tradhëtarëve, jo vetëm 
që do të konsolidonte ushtrinë dhe pushtetin e ri që po 
ngrinim, por kjo do të ishte forca dhe baza e shëndoshë 

në kohën e paqes për realizimin e qëllimeve tona. 
Partia jonë, që udhëhoqi masat e gjera në luftë dhe që 
ngjalli ndër to dashurinë për të, në kohë paqe duhej t'i 
drejtonte këto masa, t'i lidhte fort pas vijës së saj për 
t'i çuar në socializëm. Kjo ishte detyra kryesore e Fron- 
tit në periudhën pas Plenumit të Beratit. Konditat për të 
shkuar në këtë rrugë në prakun e çlirimit të plotë të 
Shqipërisë kanë qenë të favorshme nga pikëpamja po- 
litike dhe ushtarake. Por ta kuptosh Frontin të shkëpu- 
tur nga problemet vitale të vendit, ta kuptosh vijën 
politike të Frontit të veçantë nga vija ekonomike dhe 
sociale dhe nga qëndrimi kundrejt politikës së jashtme, 
do të thotë ta kuptosh keq dhe natyrisht ta zbatosh keq. 
Në Front mund të hynin dhe njerëz të lëkundshëm me 
përjashtim të armiqve, të cilët na kishin luftuar hapët 
dhe me armë. Këtyre të fundit duhej t'u mbyllej dera. 
Për njerëzit e lëkundshëm, që mund të futeshin në 
Front, shumë pak shpresa kishim se ata do ta përqafonin 
vijën e Frontit, por duke i futur në Front, ne përpiqe- 
shim të shkëputnim nga ta, rrethin e tyre të gënjyer e 
që e influenconin në dëmin tonë. Njerëzit me dy faqe 
e me qëllime të këqia duhej të luftoheshin brenda Fron- 
tit për t'i demaskuar keqas. Prandaj këtu s'është çështja 
pse hyri Cen Elezi o Jahja Çaçi në Front: ata mund të 
jenë formalisht në Front, por kur qëndrimi të jetë i 
drejtë dhe i palëkundshëm në çështjen e vijës dhe në 
zbatimin e saj, diferencimi bëhet shumë shpejt. Armiku 
do të përfitojë nga qëndrimet jo të matura dhe jo të 
drejta për të sabotuar në çdo gjë. Në përgjithësi roli i 
Frontit nuk.është kuptuar drejt. Ai me të vërtetë është 
një organizatë e gjerë masash, por është i lidhur ngushtë 

me Partinë dhe i udhëhequr prej saj. Kjo lidhje nuk 
mund të bëhet vetëm nëpërmjet një konference formale 
pa kuptim ose me subjekte që ju ka shkuar koha, por 
nëpërmjet gjithë jetës së pushtetit, nëpërmjet proble- 
meve konkrete dhe vitale të ekonomisë, nevojave të 
masave të gjera të popullit që luftuan kaq vjet me radhë 
dhe që kërkojnë të shohin realizimin e tyre në jetë. 
Lufta për realizimin e këtyre masave dhe realizimi vetë 
i reformave, për të cilat luftoi populli ynë, kjo është 
ajo që i lidh masat e gjera të popullit me Partinë tonë, 
kjo është e vetmja formë që e bën Frontin një realitet. 
Mobilizimi i masave rreth problemeve të pushtetit dhe 
të vendit, që janë zgjidhja dhe e problemeve individuale 
të gjithsecilit, kjo është vija politike e Frontit. Të kër- 
kosh ta mobilizosh popullin në Front me të tjera përra- 
lla, kjo do të thotë të rrahësh ujë në havan. Duke e 
parë vijën e Frontit në këtë prizëm, domethënë të lidhur 
ngushtë dhe në harmoni me politikën e brendshme dhe 
të jashtme, me politikën ekonomike dhe sociale arrijmë 
në konkluzionin se në vijën tonë janë shfaqur tendenca 
oportuniste. Ç'ka ndodhur” Në prakun e çlirimit të 
Shqipërisë duheshin të merreshin menjëherë një tok 
masash si: shtetëzimi i minierave, reforma agrare, masat 
kundër kriminelëve të luftës dhe tatim-fitimet e jasht- 
zakonshme kundër tregëtarëve të mëdhenj spekulatorë. 
Këto masa të drejta dhe të. domosdoshme duhej të 
shërbenin si mbështetje për të forcuar pozitat tona poli- 
tike dhe ekonomike, për të realizuar sa më shpejt refor- 
mat më të guximshme qofshin këto ekonomike ose 
politike. Masa të tilla të drejta dhe të zbatuara mirë jo 
vetëm që duhej të çoheshin deri në fund pa lëkundje 

dhe pa tronditje, por e kundërta do të ishte e dëmshme. 
Përballë qëndrimeve të tilla të drejta dhe të prera si: 
forcimi i sektorit të shtetit, kontrolli mbi sektorin privat 
të ekonomisë, qëndrimi i drejtë ndaj aleatëve, reaksioni. 
i brendshëm dhe i jashtëm do të luftonte me aq ashpërsi 
sa i drejtë dhe i vendosur të ishte qëndrimi i Partisë. 
Njëkohësisht do të bëhej diferencimi i reaksionit dhe 
konsolidimi i pozitave të Partisë në popull. 

Po të analizojmë veç e veç çdo sektor të aktivitetit 
tonë, do të shohim një analogji simptomatike në qën- 
drimet dhe në rezultatet e punës. Këto nuk kanë qenë 
ato që duhet të ishin. Kjo s'do të thotë se vija politike 
e Partisë ka qenë e gabuar dhe oportuniste, por faktet 
tregojnë se oportunizmi kish filluar të bënte fole dhe 
të bëhej i rrezikshëm. Në çështjen e vetë Frontit, në 
qëndrimin politik kundrejt mbeturinave të reaksionit 
është mbajtur një qëndrim oportunist, i cili ka arritur 
derisa të bëhet një rrezik për Partinë dhe për pushtetin. 
Me forcimin e Frontit, domethënë me grumbullimin e 
masave të gjera të popullit rreth Partisë dhe pushtetit, 
rreth problemeve vitale të tyre, duhej të kuptohej një- 
kohësisht mirë, lufta e paprerë dhe e ashpër që u duhej 
bërë mbeturinave të fashizmit, reaksionit të brendshëm 
dhe të jashtëm, i cili i hutuar për një çast do të ngrinte 
kokë dhe do të organizohej kundër pushtetit, kundër 
reformave. Rreziku që na vinte prej këtej nuk u çmua 
sa duhej. “Reaksionin do ta mundim me luftë dhe në 
luftës, “sektorin privat do ta mundim me lutftër e të 
tjera steorirar të tilla përmendeshin vazhdimisht, po në 
praktikë harrohej se ishim në luftë me reaksionin dhe 
me sektorin privat të ekonomisë dhe duhej ta vazhdo- 

por te Bashkimi Sovjetik, sido që populli ynë s'e njihte 
mirë realitetin mbi BRSS. Qëndrimi i drejtë i Partisë 
sonë kontribuoi pa masë për t'ja forcuar këtë besim. Dhe 
qëndrimi i saj gjatë gjithë luftës ka qenë i drejtë, ashtu 
si ka qenë i drejtë përgjithësisht ndaj anglezëve, ameri- 
kanëve dhe ndaj misioneve ushtarake të këtyre që ishin 
në Shqipëri. Aktiviteti i dëmshëm i oficerëve anglezë 
dhe amerikanë që vepronin në Shqipëri u frenua me të 
gjitha mjetet: u ruajtëm nga kurthet që kërkonin të na 
ngrinin për të na tërhequr në qëndrime të gabuara që 
do të kishin konsekuenca të rënda për vendin tonë. 
Pas çlirimit të Shqipërisë pozita jonë ndërkombëtare 
nuk mund të themi se s'ishte e fortë, bile ishte shumë 
më e fortë nga vendet e tjera që kishin qenë të robëruara. 
Ne i kishim të gjitha mundësitë dhe fushë të gjerë ve- 
primi të zhvillonim shumë më mirë se në kohën e luftës 
forcimin e dashurisë dhe të miqësisë të popullit tonë 
me Bashkimin Sovjetik dhe të bënim diferencimin në 
mes të aleatëve. Për t'ja mbërrijtur këtij qëllimi jo vetëm 
që duhej të punohej me plan dhe me sistem, por duhej 
edhe manevrim i zgjuar. Por manevrimi nuk duhet të 
kuptohet si lëshim dhe oportunizëm. Të manevrosh në 
favorin tënd, për të forcuar pozitat e tua ndërkombëtare, 
dhe të dobësosh sa më tepër që të jetë e mundur pozitat 
e anglo-amerikanëve në Shqipëri — nën këtë prizëm 
duhet ta shikonim vijën e politikës sonë të jashtme. Atë 
që s'mundën dot të arrinin anglezët dhe amerikanët 
gjatë kohës së luftës me Ballin Kombëtar- dhe me 
“Legalitetin- do të përpiqeshin ta bënin në kohë të paqes, 
me mbeturinat e këtyre organizatave që përfaqësonin 
reaksionin e vendit tonë. Pozitat tona ndërkombëtare do 

të forcoheshin shumë e më shumë kur ne të forconim 
pozitat tona brenda, domethënë Frontin, ekonominë, 
pushtetin dhe të krijonim në masat e gjera të popullit 
një dashuri të vërtetë dhe me baza të shëndosha për 
Bashkimin Sovjetik. Që ta bënim këtë gjë duhej patjetër 
që populli të dallonte qartë se cilët janë aleatët e tij të 
vërtetë, të fortë dhe të sinqertë. Kjo gjë nuk mund të 
arrihej pa bërë diferencimin në mes të aleatëve dhe 
populli të shihte qartë realitetin. Ne kishim fushë të 
gjerë dhe raste të shumta që mund të ecnim pa frikë dhe 
pa ndrojtje se cënonim qoftë dhe një grimë kuptimin e 
aleancës së madhe dhe ruajtjen e paqes, që është e do- 
mosdoshme për të gjithë kombet. Ne duhej të koordino- 
nim politikën tonë me atë të Bashkimit Sovjetik, çdo 
veprim i ynë të ndihmonte Bashkimin Sovjetik në veprën 
e tij të madhe, pse ky ishte dhe interesi ynë. Populli ynë 
duhej të mësonte nga Bashkimi Sovjetik, jo në mënyrë 
formale, por me të gjitha ndjenjat dhe aspiratat, në të 
gjithë sektorët e aktivitetit të tij shoqëror dhe ekonomik. 
'Për ne dhe për gjithë popullin Bashkimi Sovjetik duhet 
të jetë atdheu i madh i socializmit për forcimin e të 
cilit duhet të kontribuojë fuqimisht dhe vendi ynë i 
vogël. Mund të thotë ndonjëri që s'mund të ketë anëtar 
partie që të mendojë ndryshe. Kjo është e vërtetë, por 
mund të ketë anëtarë partie që të mos përdorin të njëj- 
tën taktikë për t'ja mbërrijtur këtij qëllimi, dua të them, 
që mund të ketë anëtarë partie, që duke e pasur këtë 
qëllim, të kenë njëkohësisht një taktikë të gabuar dhe 
oportuniste për këtë çështje. Pikërisht kështu ka ndo- 
dhur dhe te ne. Është e vërtetë që në shtypin tonë është 
folur dhe është shkruar për Bashkimin Sovjetik, por jo 

sa duhet e si duhet dhe s'kanë qenë mjetet teknike që e 
kanë ndaluar, por pikëpamja e gabuar se nuk duhej t'i 
ndanim aleatët nga njëri-tjetri duke folur më shumë për 
njërin dhe më pak për tjetrin. Ka dominuar çështja e 
njohjes së qeverisë. Kjo ishte një gjë që na preoku- 
ponte, ashtu si na preokuponin dhe çështjet e tjera 
ndërkombëtare, mbledhjet ku ne duhej të ftoheshim 
sepse e meritonim, si.në konferencat e ndryshme ndër- 
kombëtare etj. Por ekzistonte edhe një pikëpamje e 
gabuar se duhej edhe me sakrifikue diçka për t'ja arritur 
këtij qëllimi, d.m.th. jo vetëm me fjalë, por edhe me 
qëndrime konkrete t'u linim të kuptonin aleatëve anglo- 
-amerikanë se këtu kishte një demokraci liberale. Qën- 
drimi i butë kundrejt reaksionit, qëndrimi oportunist 
kundrejt ekonomisë private, lëkundjet përsa i përket 
vjeljes së tatimeve të jashtzakonshme, përpilimi i listave 
elektorale dhe përbërja e tyre, e më në fund qëndrimi 
dhe kuptimi që ju dha notave anglo-amerikane në lidhje 
me njohjen e qeverisë dhe më vonë çështja e traktateve 
me amerikanët, e cila qëndroi një çështje e brendshme 
e Byrosë, të gjitha këto le që ishin një qëndrim oportu- 
nist kundrejt anglo-amerikanëve, por njëkohësisht kri- 
jonin në popull një efekt të kundërt me çka synonim ne 
të arrinim në lidhje me popullarizimin e Bashkimit 
Sovjetik. 

Qëndrimi kundrejt aleatëve, me shtyp dhe me gojë 
i njëllojtë me atë kundrejt Bashkimit Sovjetik shkaktoi 
që në popull të krijohej opinioni se çështja e njohjes së 
qeverisë sonë nga anglo-amerikanët është një konditë 
sine qua non për regjimin popullor në Shqipëri. Këtij 
qëllimi synonin t'ja arrinin anglo-amerikanët, këtë favor 

kërkonte reaksioni i brendshëm për të pasur kohë të 
riorganizohej. Kjo nga njëra anë, dhe shumë lëshime të 
tjera, i kanë dhënë shpresa dhe e kanë inkurajuar bor- 
gjezinë reaksionare të përpiqet të orientojë marrëdhë- 
njet tona ekonomike drejt Perëndimit dhe në radhë të 
parë drejt Italisë, ndaj së cilës nuk është mbajtur një 
qëndrim si kundrejt një shteti që ka detyrime të mëdha 
ndaj vendit dhe popullit tonë. 

Pozita e kempromisit me reaksionin në vijën politike 
të Frontit u reflektua dhe në politikën ekonomike. Nuk 
është çështja këtu të numërojmë masat që janë marrë 
si shtetëzimi i minierave, ose zbatimi i reformës agrare, 
por është çështja se si kuptohej në realitet forcimi i 
sektorit të shtetit dhe sektori i kooperativave. Sektori i 
kooperativave deri në kohët e fundit ishte një letër e 
vdekur. Kjo gjendje nuk është vetëm pasojë e neglizhen- 
cës, ajo i ka rrënjët gjetiu dhe është më serioze në reali- 
tet. Ajo është e lidhur me ekzistencën e sektorit privat 
të ekonomisë. Kundrejt kapitalit privat dhe sektorit 
privat të ekonomisë u mbajt një qëndrim mjaft liberal 
dhe oportunist. Jo vetëm që s'mendohej seriozisht të 
vihej një kontroll i shëndoshë mbi veprimtarinë e tij, 
të kufizohej spekulimi dhe tregu i zi, me masa drako- 
niane dhe njëkohësisht të drejta, por i premtohej për- 
krahje dhe ndihmë nën pretekstin e aktivizimit të ini- 
ciativës private dhe të nxitjes së prodhimit. Flitej për 
seksperiencën ec madher të tregëtarëve të mëdhenj, nga 
e cila duhej atë përfitonime, flitej t'u hapnim kredi në 
bankë atyre që ishin të tatuar për t'u lehtësuar pagesat 
dhe për t'i lënë në qetësi të vazhdonin eksperiencën e 
tyre në kurrizin tonë: flitej për ndalimin e masave të 

ashpra, po të drejta kundrejt tregëtarëve të mëdhenj të 
tatuar, por kurrë s'flitej seriozisht dhe të ndërmirrej 
çështja e ngritjes së sektorit të kooperativave. Kjo na- 
tyrisht do të thotë të mbash një qëndrim oportunist 
ndaj sektorit privat të ekonomisë: kjo do të thotë ta 
dobësosh sektorin e shtetit dhe të kooperativave. sNë 
luftë do të mundet kapitali private, thuhej, por pikërisht 
kjo luftë s'po bëhej dhe evitohej të bëhej. Lufta ishte 
zbutur në të gjithë sektorët dhe kjo ekishte burimin në 
tendencën e theksuar oportuniste që shfaqej në vijën. 
politike. Kjo gjë nuk ishte e mundur të shihej përnjëhe- 
rësh dhe të merreshin masat, pse, si thashë edhe më lart, 
ne s'kemi arritur në atë gradë pjekurie që të ecim pa 
ju nënshtruar influencimit, i cili kur është jo i drejtë, 
të çon në qorrsokak. Por kjo s'do të thotë aspak se çësh- 
tjet kanë shkuar në Byronë tonë pa diskutime dhe pa 
kundërshtime rreth vijës politike, kundërshtime që kanë 
shkuar kurdoherë duke u thelluar derisa u arrit në dy 
tendenca të ndryshme, siç u konstatua në mbledhjen e 
Byrosë, që u mbajt në datën 6 dhjetor dhe që mori fund 
në ll dhjetori të vitit të kaluar. Konkluzionet që tre- 
gova më lart përsa i përket vijës, në të cilat erdhi Byroja 
më ll dhjetor 1945 kërkonin patjetër thirrjen e Plenu- 
mit të Komitetit Qendror për të marrë në shqyrtim 
vijën, për të përcaktuar drejt qëndrimet e paskëtajme 
dhe njëkohësisht t'i japë fund dhe zgjidhje të drejtë, 


1 Në dhjetor 1945 Byroja Politike e KQ të PKSH kritikoi 
dhe dënoi veprimtarinë oportuniste të Sejfulla Malëshovës. Por 
edhe pas kësaj mbledhje Sejfulla Malëshova vazhdoi të mbronte 
me këmbëngulje pikëpamjet e tij. 

situatës së krijuar në Byronë e KQ të Partisë ku domi- 
nonin pikëpamje të kundërta në çështjen e vijës. Veça- 
nërisht pikëpamja e Sejfulla Malëshovës ishte në kun- 
dërshtim dhe kështu është paraqitur deri në fund në të 
gjitha bisedimet dhe diskutimet që janë bërë rreth kësaj 
çështjeje me rëndësi vitale për Partinë tonë. 

Tendencës oportuniste në vijën tonë i ka dhënë 
tonin dhe e ka mbrojtur deri në fund Sejfulla Malëshova, 
Por Byroja nuk mund të shfajësohet për këtë gjë, 
ashtu si edhe i gjithë Komiteti Qendror i Partisë nuk 
mund t'i shmanget përgjegjësisë përpara Partisë. Por ka 
përgjegjësi kolektive, ashtu si ka edhe përgjegjësi per- 
sonale dhe këtyre të dyjave Sejfulla Malëshova nuk 
mund t'u shpëtojë. E theksova edhe më lart se ishte e 
zorshme të shihej përnjëherë një tendencë e tillë prej 
Byrosë, që sa kish dalë nga një provë shumë e vështirë 
si ajo e Beratit. Nga ana tjetër, mungesa e eksperiencës 
në një etapë të re, e bënte më të zorshme këtë punë. 
Por prapë, punët në Byro, sikundër e thashë edhe më 
lart, nuk shkonin pa diskutime të ashpra, qoftë për 
çështjen e ushtrisë, për reformën agrare, për qëndrimin 
ndaj aleatëve, qoftë dhe për politikën ekonomike. 

Në çështjet ekonomike, Sejfullai është përpjekur të 
tregohet si njeriu që ka eksperiencë të madhe në këto 
çështje dhe Byroja e kishte caktuar të drejtonte Këshi- 
llin Ekonomik. Çështja ekonomike është një kyç i dorës 
së parë në punën tonë, e cila influencon në të gjithë 
punën që zhvillohet në sektorët e tjerë të aktivitetit të 
shtetit. Sejfullai jo vetëm që nuk ishte në gjendje të 
drejtonte si duhej këtë sektor me rëndësi kaq të madhe, 
por ai ka qenë kurdoherë partizan i një farë liberalizmi 

të tepruar, që shkonte deri në oportunizëm. Çështja e 
shtetëzimit të minierave, të Bankës Kombëtare të Shqi-' 
përisë e të tjera të këtij lloji, është një gjë, po tjetër gjë 
është, që, i bazuar në këto fitore, të drejtosh sektorin e 
shtetit si duhet duke e forcuar dita-ditës. Kundrejt 
sektorit privat të ekonomisë Sejfullai ka mbajtur kurdo- 
herë një qëndrim të lëkundshëm dhe shumë herë opor- 
tunistj ky sektor konsiderohej prej tij edhe si një 
mbështetje e sigurt për shtetin. Këtë ai e arësyetonte 
duke thënë se kapitali privat ishte mjaft i fortë dhe i 
konsiderueshëm dhe se privatët, në këtë kohë të parë, 
ishin më në gjendje të administronin më mirë dhe të 
drejtonin më me sukses një ndërmarrje sepse ishin të 
pajisur me eksperiencë. Për çështjen e reformës agrare, 
Sejfullai ishte i mendimit që jo vetëm pjesa që ju 
caktohej bujqve pronarë, të ishte më e madhe se ç'është 
sot, por ishte i mendimit që me zbatimin e reformës 
duhej të mbrohej dhe fshatari i pasur. Tendenca për të 
lehtësuar të tatuarit për fitimet e jashtzakonshme të 
luftës, azhurnimi i pagesave ose dhënja kredi nga ana e 
Bankës së Shtetit elementëve kapitalistë, të gjitha këto 
dhe shumë të tjera jo vetëm që tregonin një tendencë 
oportuniste të theksuar në pikëpamjen e tij mbi politi- 
kën tonë ekonomike, por kanë pasur dhe reperkusione' 
në zhvillimin e punës dhe në tregun tonë. Me krijimin 
e import-eksportit, në baza të gabuara dhe me njerëz të 
pakontrolluar si edhe nga fryma që mbizotëronte në- 
Këshillin Ekonomik, për arësye të pikëpamjeve që tre- 
guam më lart, u arrit të krijohej pikëpamja për ta orien- 
tuar tregëtinë e jashtme drejt Italisë. 

Në çështjen e politikës së jashtme, Sejfullai ka qenë 

kurdoherë partizan i një politike të butë dhe oportuniste 
kundrejt anglo-amerikanëve dhe e nënvleftësonte më 
tepër se kushdo tjetër rrezikun e reaksionit të jashtëm. 
Ai kujtonte se duke u bërë koncesione anglo-amerika- 
nëve, qoftë në qëndrimet tona të përditshme, qoftë duke 
u dhënë dhe nga një koncesion të vogël, do të shpejto- 
hej njohja e qeverisë dhe do të normalizohej situata jonë 
ndërkombëtare. Një pikëpamje e tillë u duk më e qartë 
me ardhjen e notave anglo-amerikane në lidhje me 
njohjen e qeverisë. U muar për njohje ajo që s'ishte 
njohje dhe u vu në një plan me njohjen e qeverisë nga 
Bashkimi Sovjetik. Megjithëse u pa gabimi dhe nuk u 
shkua më tej, Sejfullai insistonte në mendimin e tij se 
ato ishin akt i njohjes. Përsa i përket konditës amerika- 
ne, për njohjen e traktateve që ekzistonin në mes të dy 
shteteve, Sejfullai ka qenë partizan i pranimit të tyre 
në parim. Ai ka qenë në kundërshtim me pjesëtarët e 
tjerë të Byrosë, që nuk'e pranuan këtë konditë, sepse 
kjo na angazhonte të pranonim traktate që ishin në dëm 
të vendit tonë dhe cënonin pavarësinë dhe indipenden- 
cën e shtetit tonë. 

Në çështjen e Frontit dhe në politikën tonë të 
brendshme, Sejfullai ishte ai që mbronte tezën e zgje- 
rimit të Frontit me sa më shumë elementë, qofshin këta 
dhe armiq. Ai ishte mbrojtësi i një politike të butë me 
klerin katolik dhe njëkohësisht për një koalicion me të 
në çështjen e zgjedhjeve. 

Sejfulla Malëshova në diskutimet që janë bërë në 
Byro, në lidhje me çështjen e vijës, ka qëndruar kur- 
doherë dhe deri në fund në pikëpamjet e tija, domethënë 
se në vijën tonë jo vetëm që s'ka shfaqje të oportuniz- 

mit, por e kundërta. Përveç asaj ai ka pranuar se -në 
Byro ka pas diskutime dhe kundërshtime, por është 
arritur të merren vendime dhe në vendime kemi qenë 
të gjithë të një mendjeje-. Kjo nuk është e vërtetë. Që 
Byroja është influencuar në këtë drejtim, kjo s'ka asnjë 
dyshim, dhe pikërisht këtu qëndron përgjegjësia e saj, 
që nuk ka vepruar për ta ndaluar një gjendje të tillë. 
Këtu, sipas mendimit tim, janë dy çështje: e para, çësh- 
tja e vijës dhe zbatimi i saj, dhe e dyta, përgjegjësia e 
Byrosë dhe e Sejfulla Malëshovës veçanërisht. Që Sej-. 
fulla Malëshova është ai që i ka dhënë tonin kësaj ten- 
dence të theksuar oportuniste, kjo, s'ka asnjë dyshim. 
Këtë gjë e provon qëndrimi i tij në pozitat e gabuara 
bile deri para pak ditësh, kur ai shprehu mendimin se 
“me të vërtetë s'e kishte parë mirë çështjen, se kishte 
gabuarr, pohimi i tij, sipas mendimit tim, nuk ka qenë 
i sinqertë dhe bindës. 

Këto dy gjëra me rëndësi, që kanë lidhje me çësh- 
tjen e vijës dhe me përbërjen e Byrosë, duhet t'i marrë 
në diskutim serioz Komiteti Qendror i Partisë. 


mv kt E 


Spastrimi i këtyre tendencave të sëmura paraqitet 
urgjent dhe ky duhet të bëhet radikalisht. Njëkohësisht 
gjithë Komiteti Gendror, i cili ka edhe ai përgjegjësinë 
e vet në këtë gjë, duhet që, jo vetëm ta ketë të aartë 
vijën që duhet të ndjekim paskëtaj, por të ketë gjithash- 
tu kujdesin e madh në zbatimin e mirë të saj dhe në 
kontrollin njëkohësisht, pse shumë shokë, sipas mendi- 
mit tim, qofshin të Byrosë ose të Komitetit Qendror, 

nuk janë treguar në lartësinë e funksioneve që ju ka- 
besuar Partia. Pa rrëshqitur në gabime alarmante, këta 
kanë treguar një indiferentizëm dhe një plogështi jo 
vetëm në kuptimin e çështjeve, por sidomos në zbatimin 
e tyre. Komiteti Qendror jo vetëm që duhet të jetë një 
forum me të vërtetë drejtues i Partisë sonë, por çdo 
anëtar i tij duhet të jetë një autoritet në gjithë organi- 
zatën. Ky autoritet të krijohet me zotësinë e tij, me 
pikëpamjet e tij të qarta në çdo gjë, me punën e tij në 
sektorin që i ngarkohet. Kjo punë të kryhet prej tij si 
prej një udhëheqësi dhe jo si prej një anëtari të thjesh- 
të. Anëtari i Komitetit Qendror, duhet të jetë shembull 
jo vetëm i një aktiviteti të palodhur dhe pozitiv, por 
shembull për të gjithë si udhëheqës me pikëpamje të 
gjera dhe të qarta politike dhe organizative. Këto i 
them, që diskutimet që po bëjmë në mbledhje të ndry- 
shme të plenumit, të mos merren si çështje që i takojnë 
një ose dy personave, por që i takojnë gjithë Partisë 
dhe në radhë të parë gjithë Komitetit Qendror, i cili 
është po aq përgjegjës sa Byroja për mbarëvajtjen e 
punës. 

Do të jetë gabim të kuptohet, sikundër ka ngjarë 
zakonisht pas një mbledhjeje plenumi, sikur ne dalim 
tani me një vijë të re dhe që këtë vijë e shtrojmë për 
herë të parë. Kjo s'është e vërtetë dhe do të jetë e 
dëmshme në rast se paraqitet në organizatë në mënyrë 
të tillë. Posaçërisht në këtë gjë tërheq vëmendjen tuaj 
që të keni kujdesin më të madh në paraqitjen e këtyre 
çështjeve përpara organizatës. Një paraqitje joserioze 
dhe e pastudjuar mirë, fare lehtë mund ta çorientojë 
një organizatë të Fartisë ose gjithë Partinë. Partia ka 

pasë një vijë, ka pasë një program me të cilin ka punuar 
'dhe ka korrur suksese, por, në këtë vijë është dukur 
e theksuar një tendencë oportuniste, që ka krijuar si- 
tuata të vështira në sektorët e ndryshëm, që ka penguar 
shkuarjen përpara me atë ritëm që dëshërojmë të shkoj- 
në punët, ka lejuar krijimin e situatave që mund të 
bëheshin kërcënuese për vendin tonë, në rast se nuk 
shikoheshin me kohë, në rast se nuk qëndrohej zgjuar 
në disa sektorë dhe nuk u pritej hovi. Pikëpamjet opor- 
tuniste nuk e kanë zhdukur aspak mundësinë që poshtë 
në organizata ose në pushtet, të shfaqeshin pikëpamje 
sektare. Këto dy tendenca pjellin njëra-tjetrën. Pra sot 
nuk shtrojmë një vijë të re, por analizojmë gabimet dhe 
tendencat e gabuara që janë dukur në këtë vijë dhe 
përcaktojmë e vëmë pikat mbi qëndrimet që duhet të 
mbajmë paskëtaj duke mësuar nga këto gabime që 
kemi bërë. 

Plenumi i Beratit duhet të bënte një kthesë në 
punët tena të Partisë dhe të pushtetit. Deri ku u bë kjo 
kthesë, nuk mund të matet me metro, por sipas mendi- 
mit tim mbetet shumë për të dëshiruar. Një kohë e gjatë 
ka shkuar që prej Beratit dhe deri tani: Partisë sonë ju 
shtua edhe një kohë e gjatë me një eksperiencë të re në 
drejtimin e gjithë sektorëve të shtetit dhe, tamam të 
armatosur me këtë eksperiencë të re, ne duhet të vëmë 
në dukje si duhet përpara Partisë gabimet dhe të metat 
tona si nga pikëpamja politike, ashtu dhe nga pikëpamja 
organizative. Të bëjmë që Partia të ringjallet, të marrë 
jetë, të ecë me një frymë dhe me një stil të ri, duke i 
zotëruar mirë çështjet dhe duke i zbatuar si duhet. Kjo 
përsëri është një kthesë dhe një kthesë serioze, por 

organizata duhet të kuptojë esencën e vërtetë të kësaj 
ikthese dhe jo si ajo celula e Partisë që thosh: sMirë, 
atë kthesën e jashime e kuptova, por këtë kthesën e 
brendshme s'e kuptojr. 

Shkuarja në socializëm nuk bëhet as duke ndënjur 
me duar kryq dhe as duke mbajtur qëndrime të lëkun- 
dshme dhe oportuniste: këtë organizatat duhet ta kup- 
tojnë mirë. Kjo gjë është e kondicionuar me situatën e 
jashtme, por sidomos me situatën tonë të brendshme. 
Forcimi i situatës sonë të brendshme shpejton këtë 
proces, dhe kjo gjë arrihet me qëndrime të drejta dhe 
të vendosura. 

Politika jonë ekonomike duhet të na preokupojë në 
radhë të parë. Është sot çështja më e zorshme, më deli- 
kate dhe më e rëndësishme. Kjo do të influencojë në të 
gjithë sektorët e punës sonë. Këtu duhet të përqëndroj- 
më gjithë forcat tona, sepse këtu pregatitet edhe armiku 
të na godasë. Problemi ekonomik nuk mund të konsi- 
derohet vetëm çështje e pesë ose e dhjetë specialistëve, 
por problem i gjithë masave të popullit tonë, të cilat 
duhet të mobilizohen realisht për zgjidhjen e këtij 
problemi vital për popullin dhe për pushtetin. Për 
zgjidhjen e këtij problemi kaq të madh, duhet të mobi- 
lizohen njëkohësisht energjitë si nga pikëpamja teknike 
e organizative, ashtu edhe politike. Po më parë çështja 
duhet shtruar drejt. Ekzistenca e shtetit tonë dhe e 
ardhmja e tij janë të lidhura ngushtë me ekzistencën e 
forcimin e sektorit të shtetit dhe atë të kooperativave. 
Forcimi i sektorit të shtetit, nuk bëhet vetëm me shte- 
tëzimin e minierave, me shtetëzimin e bankave, me 
ikontrollin mbi sektorin privat dhe me monopalin e 

tregëtisë së jashtme, por më organizimin e gjithë këtyre 
sektorëve dhe me krijimin e një industrie të rëndë 
shtetërore, e cila të jetë ndihmësja kryesore e ngritjes 
së industrisë së lehtë dhe e gjithë zhvillimit ekonomik 
të vendit tonë. Organizimi, shtimi i prodhimit si dhe 
përmirësimi i tij duhet të jenë në rendin e ditës. Orga- 
mizimi i mirë dhe i shëndoshë i shfrytëzimit të miniera- 
ve tona do t'i japë një gjallëri të veçantë industrisë së 
vegël në vendin tonë dhe që të dyja këto duhet të jenë 
në duart e shtetit. Leri tani në vendin tonë kapitali i 
borgjezisë është hedhur më shumë në lëmin e tregëtisë. 
“Tani, duke mos parë asnjë shteg për këtë zhvillim, ky 
kapital do të tentojë të shtrihet në zhvillimin e indus- 
trisë për të krijuar baza mbështetjeje për të na luftuar 
dhe për të mbytur ekonominë tonë. Këtë ne nuk duhet 
ta lejojmë në asnjë mënyrë. Përkundrazi me një kon- 
troll të rreptë, ne duhet jo vetëm të detyrojmë pronarët 
e fabrikave private të punojnë në drejtimin që i cakton 
shteti, por edhe prodhimet që nxjerrin, të kontrollohen 
dhe të administrohen ashtu si e sheh të arësyeshme 
shteti. Të gjitha këto masa duhet të merren dhe të 
ndiqet zbatimi i tyre me rigorozitetin më të madh në 
mënyrë që brenda një kohe të shkurtër, shteti të bëhet 
zot i këtyre fabrikave të vogla dhe kjo industri të 
shkrihet në sektorin e shtetit. Kapitalit privat duhet t'i 
presim të gjitha mundësitë që të zhvillohet dhe të 
forcohet. Çdo lëshim në këtë drejtim do të thotë të lësh 
borgjezinë të forcohet, të lësh të krijohet një klasë e 
re borgjeze industriale që të pengojë shkuarjen tonë 
drejt socializmit. Kontrolli mbi sektorin privat të eko- 
nomisë do të ushtrohet njëkohësisht me kufizimin e 

tregut qoftë të brendshëm, qoftë të jashtëm. Shteti 
duhet të jetë i vetmi që të bëjë tregëtinë e jashtme, 
kurse në tregun e brendshëm ai duhet të ushtrojë kon- 
troll mbi të gjitha mallrat më të rëndësishme. Kjo do 
të arrihet me anë të kooperativave të konsumit dhe të 
prodhimit, me anë të dyqaneve të shtetit që duhet të 
çelen në një shkallë të gjerë, me anë të enteve të ndry- 
shme. Puset e vajgurit, minierat tona të bakrit, të serës, 
të kromit përbëjnë sektorin shtetëror më të rëndësi- 
shëm. Këtij sektori duhet t'i kushtojmë kujdesin më të 
madh pse është mbështetja më e rëndësishme e ekono- 
misë sonë. Në shfrytëzimin maksimal të tyre do të 
mbështetet buxheti ynë dhe pra ndihma për sektorët 
e tjerë. Kapitali privat dhe borgjezia reaksionare € 
vendit tonë, e ndihmuar dhe nga reaksioni i jashtëm, 
do të na bëjnë luftën më të ashpër në këtë sektor. Ndih- 
më për realizimin e planit tonë ekonomik ne do të kemi 
nga Bashkimi Sovjetik. Të mendosh se do të kesh 
përkrahje nga Perëndimi, do të thotë të mendosh gabim. 
Zgjerimi dhe forcimi i sektorit të shtetit, nuk mund të 
arriket pa pasur një plan pune të caktuar dhe të har- 
'monizuar për të gjithë degët e ekonomisë. Shfrytëzimi 
i minierave në mënyrë të përsosur, aktivizimi i indus- 
trisë së lehtë, kontrolli i sektorit privat të ekonomisë, 
zhvillimi i tregëtisë së jashtme, ngritja e kooperativave 
dhe e dyqaneve të shtetit, janë një kompleks i tërë, për 
të cilin lypset një organizim i fortë, krahas planit të 
punës dhe të koordinimit. Por aktivizimi politik i mar 
save për përkrahjen e këtij sektori, për një punë të 
palodhur dhe sistematike, për sakrifica dhe vetëmohim 
të jashtzakonshëm, është më se i domosdoshëm. Këtu 

duhet të përqëndrohet puna e Frontit në lidhje me 
politikën ekonomike. 

Ky është kursi që ne duhet të ndjekim në ekonomi. 
Çdo gjë për forcimin e sektorit të shtetit: luftë të.pa- 
mëshirshme kapitalit privat: ndihmë sa më të madhe 
nga ana e shtetit kooperativave të konsumit dhe të pro- 
dhimit dhe këto të bëhen një mbështetje e madhe për 
të. Zgjerimi dhe forcimi i sektorit të shtetit është në. 
rendin e ditës, është një nga punët më të rëndësishme 
që na vihen përpara. Këtu nuk do të ndalem aspak në 
format organizative që do të na ndihmojnë në zhvilli- 
min e këtij sektori si edhe në metodën e punës që duhet 
të ndjekim, por do të përpiqem të përcaktoj gjendjen 
e këtij sektori dhe perspektivat tona. 

Të gjithë jemi në dijeni se në ç'gjendje ndodheshin 
minierat tona në prakun e çlirimit të Shqipërisë dhe 
se në ç'gjendje ishim ne. Në fillim të punës ishte një 
ndërmarrje e zorshme për t'i vënë të gjitha në shfrytë- 
zim. Na mungonte organizimi, na mungonin veglat, na 
mungonin financat e shumë gjëra të tjera. Megjithatë 
kantiereve të Kuçovës, që kishin një rëndësi të madhe, 
pse pa naftë e benzinë nuk mund të shkohej përpara, 
ne u vumë një rëndësi të veçantë, kurse minierat ec ba- 
krit, të kromit, të serës e të qymyrgurit mbetën të 
pashfrytëzuara. Në kantieret e Kuçovës duhej të pro- 
dhohej karburant dhe të ngrihej administrata shqiptare. 
Në organizimin e punës gjetëm shumë vështirësi, por 
ato që hasëm në çështjet teknike ishin më të mëdha. 
Rafineritë ishin të shkatërruara, furnizimi i kantierit 
me energji elektrike ishte i vështirë. Me gjithë këto 
vështirësi ne mundëm të ngremë tri distileri, ngritëm 

disa grupe gjereratorësh, ofiçina të ndryshme e të në-: 
vojshme dhe impiantin e oksigjenit. Që prej muajit 
nëntor 1944 dhe deri në dhjetor 1945 ne kemi arritur 
të vëmë në veprim 661 puse. Në kantierin e Kuçovës 
mbeten akoma dhe 260 puse për t'u vënë në veprim. 
Konditat në të cilat është punuar deri tani përsa i 
përket produktivitetit nuk kanë lejuar të bëhet një 
studim i imtë për vlerësimin e fushës vajgurore të 
Kuçovës. Për tja arritur këtij qëllimi lypset që puset 
të shfrytëzohen pa ndërprerje dhe për disa muaj, në 
mënyrë që të nxirret prej tyre produkti real dhe që 
këtej do të dalë vetëvetiu sa produkt duhet të konsu- 
mohet. Duke qenë. se konsumi (prej distilerive) në kon- 
ditat e sotme qëndron rreth 150-200 m3 naftë brut në 
ditë, pempimi i puseve bëhet në një mënyrë të racio- 
nuar. Kjo gjë pengon në studimin e vijës së përkulur 
(të deklinacionit) të puseve dhe të fushës vajgurore të 
Kuçovës. Kur gjithë puset kanë qenë në aktivitet nor- 
mal, prodhimi mesatar i gazit ka qenë prej 50 000 m3 
dhe i gezolinës prej 3 000 litra në ditë. Prodhimi i sotëm 
i gazit është 18 000-20 000 më në 24 orë me një prodhim 
gazolire prej 1 000 litra. Sasia e gazolinës, në lidhje me 
prodhimin 'e vajgurit brut, mund të shtohet deri në 
2 000 litra, por kur të mos mungojë energjia clektrike. 

Sipas mendimit të specialistëve të vajgurit, fusha 
vajgurore e Kuçovës përsa i përket produktivitetit është 
një fushë në rënje. Megjithatë kjo prapë qëndron për 
ne një kentier me rëndësi. Perspektiva jonë duhet të 
jetë që këto fusha të shfrytëzohen në maksimum. Pikë- 
sëpari, mendohet të shfrytëzohet në vend nafta brut 
pse nënproduktet e saj përbëjnë vetëm 3404, të brutit që 

shkon në një distilacion të parë. Pjesa tjetër që ka lëndë, 
si naftë të rëndë, lubrifikant dhe bitum shkon nëpër 
pellgje. Me impiantet e lubrifikantëve që kemi ngritur, 
ne prodhojmë karburant të një kualiteti 999, por që 
përmbajnë një përqindje të vogël squfur, naftë, vajguri 
etj. Këto lëndë e bëjnë përsëri këtë karburant korozif. 
Me funksionimin e rregullt të tri rafinerive parashiko- 
het pas muajit mars 1946 të kemi: 


Benzinë 525 000 litra në muaj 
Naftë 716000 litra në muaj 
Vajguri 356 000 litra në muaj 


Mesatarja mujore nga qershori 1945 deri në janar 
1946 ka qenë: ' 


Benzinë 486 890 litra në muaj 
Naftë 518920 litra në muaj 
Vajguri 178 970 litra në muaj 


Në qoftë se marrim parasysh statistikat e prodhi- 
mit brut të muajit të fundit të vitit 1943, mund të ba- 
zohemi në një prodhim vjetor prej 144 000 ton prej të 
cilëve 60 000 ton nevojiten për të furnizuar distileritë 
dhe 84 000 ton mund të eksportohen. Por, për të mbë- 
rrijtur në prodhimin total të Kuçovës, nevojiten të 
ndërtohen depozita të paktën për 2 000 m3 dhe të vihen 
në gjendje punimi të 2599 të puseve që mbeten: gji- 
thashtu të rregullohen transporti Kuçovë-Vlorë si dhe 
depot e Vlorës. 

Kantieri vajguror ose më mirë fusha e Patosit, 

sipas specialistëve, paraqitet shumë më e pasur se ajo 
e Kuçovës, vetëm se densiteti i vajgurit të Patosit, 
është më i madh se i atij të Kuçovës. Përveç kësaj, në 
Patos është më e vështirë zgjidhja e problemit të ujit 
të pishëm” dhe çështja e energjisë elektrike. Numri i pu- 
seve në këtë kantier arrin në 69 nga të cilët 44 janë me 
prodhim të mirë. Sikundërqë e dimë Patosi ka pësuar 
shumë dëme nga lufta, por duke marrë si bazë raportet 
e prodhimit të muajit gusht 1943 rezulton një sasi pro- 
dhimi ditor prej 119,6 m3 naftë brut për 30 puse aktive. 
Në kohën kur ka qenë në aktivitet Patosi ka pasur një 
produkt prej 36 000 ton naftë brut. Kjo sasi transpor- 
tohej deri në Fier nga ku, duke u përzier me prodhimin 
brut të Kuçovës shkonte për në Vlorë. Për të pasur 
këtë prodhim, nevojitet të rindërtohet krejt kantieri i 
Patosit me një stacion pompimi në vend. Prodhimi brut 
që do të destinohej në këtë mënyrë për eksportim prej 
të dy kantiereve, do të ishte prej 120 000 ton. 

Përpara nesh, pra, vihet shfrytëzimi urgjent i fu- 
shave vajgurore të Kuçovës dhe të Patosit. Teknikët 
thonë se ka mjaft vështirësi, sidomos në maqineri dhe 
në gjeneratorë elektrikë si dhe në mjete financiare. 
Shuma e parashikuar prej tyre për shpenzime për 
ushtrimin financiar 1946—1947 për të dy fushat arrin 
në 54 887 810 franga. 

Përsa i përket shfrytëzimit të minierës së serës të 
Selenicës ajo ka një perspektivë më të qartë dhe mu- 
ndësi shfrytëzimi më të lehtë sepse nuk nevojiten ma- 
qineri sikundër në fushat vajgurore. Çështja e organi- 
zimit të punës dhe grumbullimi i punëtorëve të për- 
shtatshëm dhe në numër të madh në këtë minierë, do: 

të na lejojnë të nxjerrim një sasi të konsiderueshme 
sere për eksportim. Në këtë drejtim do të ecim gjatë 
këtij viti. Shtimi i prodhimit të serës është në rendin 
e ditës. 

Përsa i përket kromit, shfrytëzimi i tij nuk para- 
qet ndonjë pengesë nga ana teknike, si pajisja e minie- 
rave me maqineri, por është i vështirë transporti i tij. 
Pa siguruar transportin dhe tregun ai do të jetë dora- 
-dorës një kapital i blokuar. 

Sa për minierat e bakrit këto janë një pasuri e 
rëndësishme për sektorin tonë shtetëror dhe ne duhet të 
kujdesemi shumë për shfrytëzimin e tyre. Mendimi i 
specialistëve është se, pasi të kryhen punimet e rindër- 
timit të minierave, ne mund të fillojmë nxjerrjen e 
bakrit që mund të arrijë deri në 40-50 ton në muaj në 
minierën e Bulshizës dhe 60-80 ton në minierën e 
Dervenit. Miniera e Bulshizës mund të angazhojë deri 
më 1000-1200 punëtorë. Gjatë vitit 1942—1943 italianët 
kanë arritur të tërheqin nga Bulshiza afro 20 000 ton 
bakër gjë kjo që ka shkaktuar varfërimin e minierës. 
Megjithëse specialistët nuk mund të shprehen katego- 
rikisht për gjendjen e minierës dhe potencialin e saj, 
prapëseprapë minierat e bakrit konsiderohen një pasuri 
e madhe për vendin tonë. 

Minierat në përgjithësi janë mbështetja kryesore e 
sektorit të shtetit: shfrytëzimi i tyre duhet të merret 
në studim me seriozitetin më të madh, jo vetëm për 
perspektivën e afërt dhe të ngushtë lokale, por njëko- 
hësisht duhet të mendojmë për rëndësinë që ka shfrytë- 
zimi në maksimum i tyre për të ndihmuar aleatët tanë, 
Bashkimin Sovjetik dhe Jugosllavinë. Aspak s'duhet të 

harrojmë fjalimin e Staliniti me rastin e zgjedhjeve, 
ku përmendi dhe caktoi normat që duhet të arrijë pro- 
duktiviteti i çelikut, i gizës dhe i mineraleve të tjera të 
domosdoshme. Kjo duhet të na bëjë të mendojmë se 
edhe ne këtu, pasuritë ec nëntokës duhet t'i shfrytëzojmë 
për të forcuar ekonominë tonë, e cila do të jetë baza e 
çdo përparimi në sektorët e ndryshëm si sot, ashtu 
edhe në të ardhmen. 

Këtcj del vetëvetiu pyetja: A do të mundim dot ne 
me forcat tona t'i shfrytëzojmë si duhet këto miniera 
në radhë të parë për interesin e vendit tonë27 Ne na duket 
se kjo çështje është në rendin e ditës dhe do të paraqitet 
urgjente brenda pak kohe. Sikundërqë e dini në vendin 
tonë kanë ardhur një numër specialistësh sovjetikë për 
të na ndihmuar me pasë një ide të qartë mbi gjendjen e 
minierave dhe perspektivat që mund të kemi në shfry- 
tëzimin e tyre. Nuk është shtruar çështja me ta për 
bashkëpunim ose për ndihma konkrete, por kjo do të 
vijë patjetër sepse, sipas mendimit tonë, do të ketë sek- 
torë ku ne do të mbështetemi plotësisht në mundësitë 
tona, po do të ketë edhe sektorë ku ne do t'u kërkojmë 
ndihmë të ndryshme qoftë sovjetikëve, qoftë jugoslla- 
vëve, në matcriale ose teknikë për shfrytëzimin e tyre 
me mundësitë tona. Njëkohësisht do të paraqitet rasti që 
në disa sektorë të bashkëpunohet me këta, sidomos në 
ato sektorë, ku ne nuk do të jemi dot në gjendje të filloj- 
më shfrytëzimin me forcat dhe mundësitë tona. Por 
çështjet duhen përcaktuar konkretisht. Kjo, sipas men- 


1 Është fjala rër fjalimin që mbajti J.V. Stalini më 9 shkurt 
1946 në mbledhjen me zgjedhësit e rrethit elektoral -Stalinr të 
qytetit të Moskës. 

dimit tim, duhet të dalë nga diskutimet që duhet të bëj- 
më këtu. Pasi të kemi studjuar mirë këtë sektor kaq të 
gjerë dhe kaq të rëndësishëm ne duhet të dalim me ven- 
dime të caktuara. Sa për modalitetet këto mund të vijnë 
edhe më vonë. Bashkëpunimi në këtë drejtim me sovje- 
tikët dhe me.jugosllavët është i domosdoshëm, por ky 
mund të realizohet drejt kur ne të jemi në gjendje të 
dimë ç'kemi dhe ç'duhet të bëjmë për të shkuar përpara 
me një hov të madh dhe të sigurt dhe me një perspek- 
tivë të qartë. 

Problemi bujqësor gjithashtu është një problem i 
madh që duhet të preokupojë gjithë Partinë. E kemi 
theksuar shumë herë rëndësinë e madhe të reformës 
agrare, por duhet të kemi parasysh se mungesa c bukës 
ka qenë kurdoherë preokupante për vendin tonë, veça- 
nërisht vitin e kaluar, por dhe këtë vit mbetet përsëri 
me pikëpyetje. Ne duhet ta ngremë problemin që pa- 
tjetër ta bëjmë vetë bukën e vitit dhe jo të jemi të de- 
tyruar ta importojmë nga jashtë. Ndihma dhe kujdesi 
që duhet t'i vërë shteti zhvillimit të bujqësisë, duhet 
të jetë e madhe dhe kjo ndihmë duhet të jetë e shum- 
anshme, si në mjete financiare, ashtu dhe në vegla. 
Nga ana tjetër duhet të mobilizohet gjithë Partia dhe 
Fronti për të nxitur në katundarët ndjenjën c punës 
sistematike. Ata duhet të kuptojnë rëndësinë e momentit 
që lyp akoma sakrifica të mëdha. Punimi i gjerë i tokës, 
mbjelljet dhe kursimi duhet të bëhen një çështje nderi. 
Problemi kryesor në bujqësi, siç thamë dhe më sipër, 
është sigurimi i bukës. Përveç inkurajimit nga ana e 
pushtetit, duhet të zhvillojmë një fushatë propagan- 
distike me të gjitha forcat tona për të bërë që të mbillet 

sa më shumë grurë e misër. Nga ana tjetër t'i japim 
një hov të ,veçantë zhvillimit të bujqësisë, të pyjeve 
:dhe të blegtorisë. 

Mirëmbajtja e pyjeve dhe pyllëzimi, veçanërisht 
“kanë rëndësi të posaçme, si për çështjen e industrisë së 
'drurit, ashtu dhe për përmirësimin e tokës. Përpara 
mesh ekziston i pazgjidhur problemi i ndërtimit të 
“Objekteve të shkatërruara nga lufta. Shqipëria ka im- 
portuar qereste, por në rast se ngremë industrinë tonë, 
ne jemi në gjendje jo vetëm të plotësojmë nevojat 
“tona, por edhe të eksportojmë. 

Çështja e blegtorisë ka një rëndësi të veçantë për 
me. Ne duhet ta përmirësojmë racën e kafshëve tona 
'dhe t'i shtojmë ato. Kjo, natyrisht, do të vijë kur ne 
të kemi ndihmuar bujqit jo vetëm për të mbjellë dhe 
për të siguruar ushqimin e tyre c të kafshëve, por 
njëkohësisht kur t'i kemi edukue për përmirësimin e 
'këtij sektori me rëndësi. Nga një përmirësim i tillë 
varet suksesi i industrive tona të vogla, si ajo e djathit, 
e lëkurëvet, etj. 

Në lidhje me bujqësinë dhe me perspektivat tona, 
ne duhet të ecim në krijimin e disa fermave modele, 
“përveç këtyre që janë, ku të punohet mc kujdesin më 
“të madh jo vetëm për një prodhim më të përsosur, por 
që të bëhen dhe një nxitje për favorizimin dhe shpejti- 
min e kolektivizimit të tokave. Në këtë drejtim ne du- 
shet të punojmë edhe për mekanizimin e bujqësisë, për 
-krijimin e qendrave të maqinave bujqësore të cilat të 
“vihen në shërbim të bujqve për përmirësimin e prodhi- 
“mit dhe të punimit të tokës. Nga ana tjetër ato të ndih- 
mojnë në nxitjen e kolektivizimit. Duhet të inkurajojmë 

zhvillimin e kurseve për bujqësinë dhe për mekanikën 
bujqësore. Duhet të futim në prodhim dhe drithëra ose 
prodhime të tjera, që bujku ynë nuk jua di akoma vle- 
ftën dhe rëndësinë. Kjo, natyrisht, lyp jo vetëm kujdesin 
e specialistëve që punojnë në këtë drejtim, por edhe një 
punë politike të palodhur nga ana e Partisë dhe e orga- 
nizatave të masave. 

Politika arësimore. Nuk mund të themi se ne nuk 
kemi qenë të preokupuar për çështjen arësimore që prej 
Plenumit të Beratit dhe deri tani. Por me thënë se kemi 
pasur një politikë arësimore të përcaktuar mirë edhe kjo 
nuk do të ishte ekzakte. Politika jonë arësimore ka kon- 
sistuar vetëm me hapë shkollat e vjetra që kanë qenë, 
me hapë sa më shumë shkolla fillore dhe me inkurajue 
arësimin sa më shumë në popull. Por kjo s'është e mjaf- 
të, bile problemi nuk është kapur si duhet. Problemi i 
arësimit është shumë i gjerë dhe i rëndësishëm. Sikun- 
dërqë bëmë një revolucion të madh në lëmin shoqëror 
dhe ekonomik, ashtu dhe në atë kultural e arësimor du- 
het të ecim me po atë ritëm. Veçse këtu gjejmë mjaft 
pengesa serioze. Në radhë të parë është çështja e kuadrit. 
arësimor, i cili do të pregatitë kuadrot e brezat e ardh- 
shëm me atë frymë që kërkojmë ne. Arësimi në Shqi- 
përi ishte privilegji i një pakice, prandaj fatkeqësisht 
numri i arësimtarëve në përgjithësi është i paktë përpa- 
ra nevojave që na paraqiten. Në radhë të dytë, dhe që 
ka një rëndësi të dorës së parë për ne, është çështja e 
programeve, të cilave duhet patjetër t'u bëhet një revi- 
zion dhe me hartue programe të reja, me frymë të re, të 
bazuara në programet sovjetike dhe të adaptuara për 
vendin tonë dhe për konditat tona. Kjo është një gjë 


RAPORT I MBAJTUR NË PLENUMIN'Y TË KQ TE TKsH Z6l 


urgjente dhe e domosdoshme. Sikundërqë gjithë politikë 
jonë është orientuar nga Bashkimi Sovjetik, ashtu duhet 
të orientohet dhe në fushën e arësimit tonë. Përveç 
këtyre dy çështjeve me rëndësi, siç është ai i kuadrit dhe 
i programeve të shkollave, rrjedh vetëvetiu dhe çështja 
e revizionimit të shkollave që ekzistojnë tani në vendin 
tonë. Sipas orientimit që duhet t'i japim zhvillimit të 
vendit, ashtu duhet të krijojmë dhe shkollat. Shkollat 
që janë çelur në Shqipëri, jo vetëm që janë ngritur sipas 
kriterit të vjetër, por janë mbajtur dhe ruajtur, në mos 
shtuar, numri i liceve dhe i gjimnazeve. Sa për shkollat 
industriale ose teknike ato janë shumë mangut. Çështja 
tjetër që duhet të na preokupojë në arësim është orienti- 
mi i masave të gjera të fshatit dhe të punëtorëve që të 
edukohen dhe të marrin arësimin në dorë. Arësimi të 
mos jetë më një armë në dorë të borgjezisë, por në dorë 
të punëtorëve dhe të fshatarëve. Shteti këtu duhet të 
vërë gjithë përkrahjen dhe kujdesjen. Përveç çështjes. 
së shkollave brenda në vendin tonë, vihet dhe problemi 
i edukimit të masave të gjera të popullit, jo Vetëm me 
luftën kundër analfabetizmit, por me dhënjen e një 
edukate të përgjithshme, me krijimin e kurseve të 
ndryshme dhe të universiteteve popullore. Këtu po e 
prek në përgjithësi dhe në vija të trasha çështjen e 
arësimit, e cila sigurisht është më e gjerë dhe që këtej ne 
duhet të dalim me një vijë të përcaktuar mirë e qartë 
dhe në bazë të kësaj të punohet qysh tani për vitin e 
ti shkollor. 

Që të mund të zbatojmë si duhet politikën tonë 
ekonomike si dhe çështjet e tjera në radhë të parë ne 
duhet të kemi pushtetin të fortë. Dhe kjo duhet të kupto- 

het drejt, sepse në këtë çështje ka pasë edhe pikëpamje 
e tendenca të gabuara, qoftë oportuniste, qoftë sektare. 
Pushteti ynë është një pushtet popullor, por kjo s'duhet 
të mbetet vetëm në parim, por të bëhet një realitet. 
Pushteti duhet të jetë një pushtet popullor dhe demokra- 
tik si në strukturën e tij, ashtu edhe në përbërjen dhe 
përmbajtjen e tij. Për t'ja arritur plotësisht kësaj ne 
duhet të bëjmë akoma shumë. Në të vërtetë këshillat, 
qofshin ato të bazës, qofshin ato të nënprefekturave, 
0 prefekturave, në shumë raste kanë mbetur formale, 
nuk e kryejnë detyrën e vërtetë të tyre ose ndër to është 
€ theksuar mënyra e punës së vjetër, dua të them e 
regjimeve të kaluara. Pushteti është çdo gjë për ne dhe 
mjeti që do t'i zgjidhë të gjitha çështjet, prandaj ai du- 
het të jetë nga më modernët si në strukturë, si në për- 
bërjen e personelit, si në përmbajtje. Nevoja për specia- 
listë ka bërë që të futen në pushtet dhe në zyrat e tij në- 
punës të regjimeve të kaluara, që kanë sjellur në pushtet 
frymën dhe metodat e vjetra. Partia jonë në këtë sektor 
të gjerë nuk ka mundur dot të kontrollojë situatën. 
Këtu ka pasur shfaqje tarafllëku, moskujdesimi, shfaqje 
të burckracisë, të dembellëkut e shumë gjëra të tjera 
të papëlqyera. Kjo ka bërë që të infektohen disa nga 
kuadrot tanë: që të shfaqet shumë herë edhe tendenca 
sektare në pushtet. Nga ana tjetër, në pushtetin tonë të 
ri, janë mbajtur shumë forma të vjetra organizative, jo 
'të përshtatshme me kohën e re dhe me punën që duhet 
të kryhet. Njerëzit dhe format e vjetra të organizimit 
kanë penguar dhe do të pengojnë shumë ecjen përpara 
në qoftë se nuk ngjallet në Partinë tonë ndjenja e për- 
gjegjësisë dhe e një pune të shëndoshë. 

Në pushtet, duhet të vijnë njerëz të ndershëm të 
popullit, që ka besim populli në ta, të vijnë në radhë të 
parë, punëtorë, katundarë dhe intelektualë të nder- 
shëm,: këta të mësohen dhe të zhvillohen në punë krah 
për krah me ata që janë specialistë. Edhe për këta spe- 
cialistë duhet kujdes i madh. Me i vu në punë këta nje- 
rëz, me i çmue në punë dhe për punën që bëjnë, por 
njëkohësisht të kontrollohet puna që bëjnë dhe mos 
mbahet qëndrim oportunist kundrejt tyre në dëm të 
punës. Përveç kësaj, në lidhje me çështjen e pushtetit, 
jo vetëm që duhet të ushtrojmë në maksimum kontro- 
llin nga brenda dhe të lejojmë kritikën e autokritikën 
konstruktive, por njëkohësisht të nxitim edhe iniciati- 
vën e masave për ndihmën direkte që duhet t'i japin 
pushtetit dhe kontrollin që duhet të ushtrojnë mbi nje- 
rëzit e tij. Këshillat, nga dalin komitetet ekzekutive, 
duhet ta ushtrojnë realisht pushtetin e tyre, si në emë- 
rimin e njerëzve në komitete dhe në kontrollin e tyre, 
ashtu edhe në heqjen, kur këta nuk punojnë mirë. Të 
veprcsh ndryshe do të thotë të ruash formën e pushtetit 
pepullor, por në brendi të sundojë fryma dhe metoda 
e vjetër. Këtë gjë duhet ta luftojmë me ashpërsinë më 
të madhe. 

Në çështjen e pushtetit armiku do të bëjë çmos të 
na luftojë. Ai do të na luftojë formën e regjimit tonë 
duke marrë si argumenta gabimet dhe lëshimet që bëj- 
në disa nëpunës që, më të shumtën e herës, janë nje- 
rëzit e tij që ka futur brenda dhe do t'i paraqesë sikur 
këto gabime bëhen pse forma e regjimit nuk është e 
Përshtatshme. Nga ana tjetër ai do të përpiqet të depër- 
tojë në pushtet, për të sabotuar, për të ngadalësuar 

punën, për të futur të gjitha veset e këqia të regjimit 
borgjez, dhe po t'i lëshosh shesh të lirë, ai të kap edhe 
pozitat kyçe të sektorëve të ndryshëm. Shembulla për 
këto gjëra kemi mjaft. Këto duhet të na shërbejnë si 
mësim. 

Roli i Frontit duhet të jetë i madh. Këtë çështje 
nuk duhet ta konsiderojmë pa rëndësi. Me aktivizue ma- 
sat c popullit, mei ba të ndërgjegjshme, që të jenë mbë- 
shtetja e vërtetë e ligjeve dhe e gjithë ndërmarrjeve të 
shtetit, s'është aspak një punë e vogël dhe e lehtë. Por 
kjo bëhet e lehtë dhe e frytshme në rast se dimë t'i 
mobilizojmë masat atje ku janë dhe në rast se dimë t'i 
lidhim interesat e tyre imediate me interesat e për- 
gjithshme. Vetëm në këtë mënyrë ato do të edukohen, 
do të mobilizohen si një trup për çështje të përgjith- 
shme dhe me karakter nacional, vetëm në këtë mënyrë 
ato do të lidhen ngushtë me pushtetin. Njerëzit e Fron- 
tit që janë në pushtet dhe që kanë drejtimin e shtetit, 
me punën e tyre të pastër, duhet t'ja bëjnë të qartë po- 
pullit se pushteti është i tij, pse ai i zgjidh çështjet që 
i interesojnë atij dhe është i tëri në shërbimin e popullit. 
Fronti duhet të grumbullojë masat punonjëse që janë 
për zbatimin e programit të Frontit dhe që këtë program 
këto masa e mbrojnë jo vetëm me fjalë dhe fjalime, por 
e mbrojnë duke punuar me ndërgjegje. Duhet të mobi- 
lizojmë masat e gjera të popullit në Front për një luftë 
të organizuar kundër reaksionit, kundër sabotatorëve. 
Në asnjë mënyrë ne nuk duhet të evitojmë luftën bre- 
nda në Front kundër këtyre elementëve armiq. Masat e 
popullit në Front të jenë kurdoherë në lëvizje dhe në 
luftë ashtu si duhet të jenë edhe në punë. Përndryshe 

humbet çdo kuptim i kësaj organizate politike të popullit 
tonë. Aktiviteti dhe gjallëria e Frontit do të pasqyrojë 
aktivitetin dhe gjallërinë e pushtetit tonë. Duke punuar 
në këtë drejtim ne e forcojmë Frontin dhe drejt kësaj 
rruge duhet të shkojmë. Fronti duhet të jetë i gjallë 
kudo, në lagje, në fabrikë, në shkollë, në dyqane, me një 
fjalë kudo ku ka grumbullime njerëzish. Dhe të gjitha 
këto masa që përbëjnë Frontin, duhet t'i interesosh për 
çështjet imediate dhe këto t'i lidhësh edhe me interesat e 
tyre. Fronti duhet të jetë aktiv, në luftën kundër tregut 
të zi, kundër spekulimeve, në zbatimin e ligjeve dhe të 
rregulloreve të pushtetit, kundër sabotatorëve dhe ar- 
miqve të pushtetit, kundër analfabetizmit etj. etj. Një 
Front që vepron në të gjitha këto drejtime të jetës së 
përditshme, është i aftë të kuptojë edhe problemet e 
mëdha të vendit, t'i mbrojë këto me mish e me shpirt, 
të kuptojë ç'është pushteti dhe si duhet ta mbrojë sepse 
ai është i popullit. Duke vepruar kështu ai do të dijë 
më mirë të dërgojë në pushtet njerëzit që meritojnë dhe 
kanë besimin e plotë të tij: do të dijë më mirë të kontro- 
llojë aktivitetin e tyre, t'u sugjerojë mendime dhe t'u 
hapë perspektiva. 

Në politikën e jashtme, marrëdhënjet dhe qëndri- 
met, që duhet të kemi me aleatët, Anglinë dhe Ameri- 
kën nga njëra anë dhe me Bashkimin Sovjetik nga ana 
tjetër, duhet t'i kemi të qarta. Në këtë çështje duhet të 
shkojmë me kujdes, sepse një gabim i vogël mund të na 
kushtojë shtrenjtë. Me mbrojtë paqen, nuk do të thotë 
me pasë qëndrime oportuniste ose me ju ba koncesione 
anglo-amerikanëve, por me forcue pozitat e demokraci- 
së, që do të thotë, me forcue sa më shumë e më mirë 

pozitat e demokracisë në vendin tonë dhe me mbrojtë 
Bashkimin Sovjetik duke përkrahur politikën e tij të 
drejtë. 

Për ne s'mund të jenë në një plan Bashkimi So- 
vjetik me Anglinë dhe me Amerikën. Formula -forma- 
lisht- duhet dhe ajo të mos ekzistojë më. Kjo s'do të 
thotë aspak se ne do t'i hapim luftë Anglisë dhe Ameri- 
kës, por ne do të mbrojmë hapët dhe pa asnjë ndrojtje 
politikën e Bashkimit Sovjetik dhe do të luftojmë qëndri- 
met reaksionare të politikës anglo-amerikane. Pava- 
rësia e Shqipërisë është e lidhur ngushtë me forcimin 
e Bashkimit Sovjetik, ai është mbrojtësi dhe përkrahësi 
ynë i vërtetë. 

Kundërshtime të hapëta po paraqiten në mes të 
Bashkimit Sovjetik dhe anglo-amerikanëve. Politika e 
këtyre të fundit është një politikë e hapët reaksionare 
për forcimin e reaksionit në dëm të demokracisë, për 
mëkëmbjen e fashizmit dhe të kohës së para luftës. 
Tendenca e tyre është krijimi i grupeve të ndryshme 
në Perëndim dhe i bloqeve antisovjetike për të shtypur 
lirinë e popujve dhe për të sjellë në fuqi klikat fashiste. 
Bashkimi Sovjetik është mbrojtësi i demokracisë së 
vërtetë, i lirive të popujve dhe i vetëvendosjes së tyre. 
Anglezët dhe amerikanët, me paturpësinë më të madhe 
po mbrojnë fashistët grekë, po kërkojnë të fshehin pa- 
turpësisht barbarizmat që po bën ushtria e tyre në Greqi, 
në Indonezi e gjetkë: një fushatë të hapët shpifëse kanë 
filluar në shkallë të gjerë ata kundër Bashkimit Sovjetik 
dhe gjithë atyre vendeve që kanë vendosur një demo- 
kraci përparimtare si Shqipëria etj. Ata po mbajnë 
në këmbë të armatosur një ushtri të tërë fashiste 

polaket: ata po mbajnë në këmbë ushtritë fashiste gjer- 
mane dhe japoneze, ata janë përkrahës të rivendikimeve 
shoviniste të fashistëve grekë e italianë në kurriz të 
vendit tonë: me njëmijë mënyra ata përpiqen të ndih- 
mojnë reaksionin në vendin tonë, të krijojnë grupe dhë 
partira fashiste për të prishur qetësinë dhe për të rrëzu- 
ar pushtetin demokratik, ata janë shtytësit dhe organi- 
zatorët e veprimtarisë së sabotatorëve të çdo natyre. Me 
një fjalë anglezët dhe amerikanët, me çdo mjet dhe me 
çdo kusht, kërkojnë të rrëmbejnë nga duart e popujve 
fitoret që ju kushtuan kaq gjak dhe sakrifica. 
Përpara një situate të tillë, qëndrimi ynë duhet të 
jetë i prerë, i vendosur dhe i zgjuar. Populli ynë duhet 
ta ketë të qartë këtë situatë, ta ndjejë rrezikun dhe të 
ecë krah për krah me qeverinë për të mbrojtur vendin, 
për të mbrojtur indipendencën, për të mbrojtur integri- 
tetin tokësor dhe demokracinë nga të tillë brigandë, 
“Duhet të manevrojmër na thuhet. Kjo është e drejtë, 
por nën këtë formulë të mos fshihet asnjë lloj oportu- 
nizmi dhe të mos bëhen as koncesione. Qëndrimi ko- 
rrekt, por i prerë, i ashpër atje ku duhet për të mbroj- 
tur të drejtat, është i vetmi qëndrim i drejtë. Një vijë 
të tillë të drejtë patjetër duhet ta japë Partia, dhe po- 
pulli ta bëjë të. tijën. Ne duhet të sqarojmë popullin 
me anë të shtypit, të konferencave, të agjitacionit të 
vogël se ç'është për ne Bashkimi Sovjetik, dhe ç'janë të 


1 Është fjala për ushtrinë poloneze (të mërgimit), e inkua- 
druar në Korpusin ec dytë polonez nën komandën e gjeneralit 
reaksionar Andars dhe e dislokuar në Itali. Me mbarimin e 
Luftës së dytë botërore ajo jo vetëm që nuk u shpërnda, por u 
bë qendër e propagandës fashiste. 

tjerët si anglo-amerikanët. Populli duhet ta ndjejë da- 
shurinë e madhe për Bashkimin Sovjetik, për komuniz- 
min, për udhëheqësin e tij, Stalinin e madh, ashtu si 
ndjen dashurinë për vendin e tij dhe për Partinë e tij 
Komuniste. Për t'ja arritur këtij qëllimi ne nuk mund 
të kënaqemi vetëm duke shkruar në gazeta dy ose tre 
artikuj për Bashkimin Sovjetik. Kjo do të jetë fare 
pak dhe pa fryt. Duhet një fushatë e shumanshme 
dhe konkrete, manifestime të ndryshme sportive, kul- 
turale, ekspozita. Populli ta mbrojë dhe ta dojë me gji-. 
thë forcat e veta Bashkimin Sovjetik. Të dojë dhe të 
mbrojë pushtetin e popullit në Shqipëri. Me Jugoslla- 
vinë gjithashtu duhet të krijohen marrëdhënje korrekte 
dhe të sinqerta në çdo lëmë aktiviteti. Mundësitë janë 
krijuar, lufta na ka lehtësuar shumë në këtë drejtim. 
Marrëdhënjet ekonomike, sipas mendimit tonë, nuk 
janë konkretizuar si duhet, përkundrazi, ato janë të 
shthurura. 

Rreziku nga jashtë është i madh dhe nuk duhet 
të nënçmohet. Nga ana e anglo-amerikanëve po bëhen 
kërcënime të poshtra, shantazhe të turpshme, që popu- 
Vi ynë duhet t'i dijë dhe të kuptojë esencën e tyre. 
Mbrojtja nga ky rrezik është një mbrojtje legjitime, 
sepse manevrime të tilla drejtohen kundër Bashkimit 
Sovjetik, kundër popullit tonë. Në rast se ne s'ja vëmë 
në dukje popullit qëndrimin e Bashkimit Sovjetik nga 
njëra anë dhe atë të anglo-amerikanëve dhe satelitëve të 
tyre nga ana tjetër, atëhere ne i kemi munguar detyrës 
sonë kryesore dhe e kemi mbajtur popullin në errësirë, 
s'ja kemi mprehur ndjenjën e mbrojtjes legjitime nga 
kërcënimet që po i bëhen prej imperialistëve. Oficeri 

anglez ose amerikan, që ndodhet në vendin tonë, ai është 
këtu për të na luftuar, për të organizuar sabotazhe dhe 
“kryengritjer kundër pushtetit, ai është informatori më 
i rrezikshëm i imperializmit. Këtë duhet ta kemi të qartë 
ne dhe gjithë populli dhe të mos rrojmë me iluzione. 
Popullin duhet ta mësojmë të ruhet nga këta njerëz, pse 
këta punojnë për të keqen e tij. 


Shokë të “Komitetit Qendror, 


Me pasë një vijë të qartë, ta kuptojmë, ta bëjmë 
tonën dhe ta zbatojmë, është gjithshka për ne. Në çdo 
moment duhet të kemi parasysh qëllimin tonë: ku po 
shkojmë dhe si duhet të shkojmë. Komiteti Qendror 
në radhë të parë, që është koka drejtuese e Partisë duhet 
t'i japë jo vetëm tonin dhe vijën organizatës, por ai të 
jetë shembull i pjekurisë në çështjet, në realizimin e 
tyre dhe i zgjuar në kontrollin e zbatimit të tyre. Çorie- 
ntimi në krye, lëkundje ose pikëpamje të gabuara, do të 
thotë dobësim i Partisë në të gjithë jetën dhe aktivite- 
tin e saj. Prandaj këto duhet t'i luftojmë dhe t'i goditim 
pa mëshirë. Në një kohë paqeje ne duhet të kemi një 
parti luftarake, monolite, të disiplinuar, një parti të tipit 
të ri, që me të vërtetë të drejtojë, të jetë pararojë dhe jo 
të rrëshqasë në gabime e në kurthe që i ngrenë armiqtë 
e popullit, që janë armiqtë e saj. Jemi përgjegjës përpara 
Partisë dhe e gjithë Partia përpara popullit: prandaj roli 
i saj është historik dhe vendimtar. Nuk lejohet që 
çështjet e Partisë të gjykohen me mendjelehtësi e me 
frymë familjariteti. Mbi të gjitha duhet të vëmë intere- 
sin e Partisë, sepse andej varet çdo gjë. Prandaj duhet 

ta mbrojmë Partinë me të gjitha forcat kundër çdo fry- 
me të sëmurë. Nga ana tjetër kurrë të mos harrojmë se 
sqarimet që po bëjmë sot, s'duhet të mbeten vetëm për 
ne. Lëshimet dhe gabimet tona kanë reperkusione në 
Parti, të cilave duhet t'u gjejmë shërimin. Në rast se ne 
nuk u futemi në thelb çështjeve si kanë shkuar dhe si 
duhet të shkojnë, atëhere do ta orientojmë përsëri keq 
organizatën, pse çështjet s'janë as të lehta, as të dorës 
së dhjetë, por janë çështjet kryesore të Partisë për të 
cilat jemi përgjegjës ne në radhë të parë. Këtë s'duhet 
kurrë ta harrojmë. 


Botohet për herë të parë si- 
pas origjinalit që gjendet në 
Arkivin Qendror të Partisë 


INTERVISTË DHËNË GAZETËS “BASHKIMI: RRETH 
PRETENDIMEVE GREKE NË KËSHILLIN 
E SIGURIMIT KUNDËR PRANIMIT TË 
SHQIPËRISË NË CKB 


10 mars 1946 


PYETJE: Cila është arësyeja që z. Rendisi kërkon 
ta paraqesë Shqipërinë në radhë të agresorëve, kurse 
Shqipëria zë një vend të parë në radhët e atyre që luf- 
tuan kundër agresorëve” 

PËRGJEGJE: Qëllimet e z. Rendis, qëllimet e kësaj 
manevre të fashistëve grekë, të ndihmuar nga reaksioni 
ndërkombëtar, ka kohë që po i vë në dukje shtypi reak- 
sionar grek me metodat më të poshtra. Këto qëllime 
janë pretendimet e tyre mbi Shqipërinë e Jugut. 

Argumenti i z. Rendis, paraqitur OKB-së për mos- 
pranimin e Shqipërisë në këtë organizatë, argument 
mbështetjeje për pretendimet e tyre imperialiste, është 
aq qesharak sa edhe preteksti i Italisë fashiste kur i 
deklaroi luftë Greqisë dhe që konsistonte në svrasjen e 


1 Rendis, Ministër i Punëve të Jashtme të Greqisë monarko- 
-fashiste në këtë kohë dhe kryetar i delegacionit grek në OKB. 

Daut Hoxhës-'. Me argumentin e tij z. Rendis përpiqet 
ta paraqesë Shqipërinë dhe popullin shqiptar si të lidhur 
ngushtë me agresionin që ju bë Greqisë nga ana e 
Italisë fashiste, ta konsiderojë Shqipërinë në një plan, 
dhe fajtore si Italinë fashiste dhe këtej të mbështetë 
tezën e tij imperialiste për pretendime tokësore dhe për 
reparacione. Kur qeveria e Athinës, me anën e letrës së 
z. Rendis, thotë se “pret që të vendosen marrëdhënjet 
normale në mes të dy vendevex, shfaq sa thashë më lart. 

Z. Rendis, qeveria e tij dhe gjithë fashistët grekë. 
duhet të dinë një gjë, se atë që pësoi Greqia më 1940 
nga ana e Italisë, vendi ynë e pësoi që më 7 prill 1939. 
Dhe, kur populli shqiptar luftonte më 7 prill dhe në 
fillim të okupacionit, miqtë e z. Rendis, Metaksas2 me 
shokë jo vetëm nuk e ngritën zërin kundër kësaj katas- 
trofe që po i ndodhte fqinjës së tyre të vogël, po as që e 
konsideruan këtë agresion si një rrezik iminent që i 
kanosej Greqisë dhe gjithë Ballkanit. Urrejtja e popullit 
shqiptar për Italinë imperialiste dhe fashiste është e 
njohur në gjithë botën. Këtë urrejtje populli ynë e ka 
manifestuar në Luftën e Vlorës (1920), në përpjekjet 
kundër regjimit të Zogut, vegël e fashistëve italianë dhe 
më në fund në epopenë e tij të madhe që filloi më 7 prill 
1939 dhe mbaroi me shkatërrimin e Gjermanisë naziste. 
Duhet të kesh gjykimin dhe qëllimet e z. Rendis që 
të përpiqesh të mbulosh diellin me shoshë, të fshehësh 


1 Daut Hoxha, në verën e vitit 1940 u gjend i vrarë në 
kufirin me Greqinë. Vrasja e tij u përdor si pretekst për sulmin 
£ Italisë fashiste kundër Greqisë në tetor 1940. 

2 Metaksas (1871-1941), gjeneral fashist grek, kryesoi dik- 
taturën fashiste në Greqi në vitet 1936—1941. 

të vërtetën e madhe. Ngjet një gjë te z. Rendis dhe sho- 
kët e tij: ata s'mund të dallojnë dot kuislingët nga popu- 
lli dhe prova është se në Greqi kuislingët janë në 
fuqi dhe populli po shtypet. Në gjithë botën përparim- 
tare dhe antifashiste është bërë dallimi i kuislingëve nga 
populli. Në Shqipërinë tonë ky dallim u bë që më 7 
prill, u bë me. armë dhe me luftë të pamëshirshme, të 
paprerë e pa kompromis. Greqisë nuk ja deklaroi luftën 
populli shqiptar, por Italia fashiste dhe kuislingu Shefqet 
Vërlaci me shokët e tij. Se qysh e filloi dhe e mbaroi luf- 
tën e tij heroike populli shqiptar kundër Italisë fashiste, 
zoti Rendis dhe shokët e tij le të informohen më mirë, le 
të këqyrin më së afërmi përpjekjet e përgjakshme të 
popullit tonë, le të studjojnë më mirë deklaratat që kanë 
bërë ministrat e jashtëm të aleatëve të mëdhenj Mollotov, 
Hull dhe lden, le të studjojnë deklaratat e oficerëve 
aleatë kur ndodheshin në vendin tonë gjatë kësaj lufte. 
Se ç'përfaqësonin kuislingët në vendin tonë dhe ç'dënim 
u dha këtyre populli, pseudodemokrati Rendis, po të 
interesohet t'i mësojë, do t'i copëtohet zemra për fatin 
që pësuan këta tradhëtarë. 

Përsa i përket shpalljes së luftës Greqisë nga ana e 
Italisë fashiste dhe kuislingut Shefqet Vërlaci dhe përsa 
i përket zhvillimit të vetë luftës, jo vetëm që populli 
shqiptar s'ka asnjë përgjegjësi, por populli ynë ishte 
kundër luftës italo-greke, ishte me popullin heroik grek 
që vritej dhe futej në një robëri të rëndë, sikundërqë u 
fut edhe ai vetë që më 7 prill të 1939-s. Populli ynë, këto 
ndjenja që ushqente kundrejt fqinjit të tij, i manifestoi 
duke luftuar kundër italianëve. Zoti Rendis duhet të dijë 
se, kur Italia fashiste i deklaroi luftë Greqisë, burgjet u 

mbushën me patriotë shqiptarë që manifestonin nëpër 
rrugët e qyteteve dhe gjakoseshin me karabinierinë ita- 
liane. Me mijëra patriotë shqiptarë mbushën kampet 
e përqëndrimit në Itali. Luogotenenca u përpoq të shtyp- 
te shpirtin patriotik e kryengritës të të rinjve shqiptarë 
duke i dërguar ata në kampe përqëndrimi, pse rezistenca 
e popullit tonë kishte marrë hov. Zoti Rendis duhet të 
dijë se muret e Tiranës u mbushën me afishe kundër 
luftës italo-greke, se grupet e rezistencës me trakte dhe 
me propagandë, bënë të dezertonin nga radhët e ushtrisë 
kuislinge ushtarët shqiptarë. Shumë nga ata u internuan 
në fushat e përqëndrimit të fashizmit. Zoti Rendis duhet 
të dijë se çetat e lëvizjes nacional-çlirimtare goditën me 
armë në Shqipërinë e Mesme italianët dhe furnizimet e 
tyre që shkonin në frontin grek dhe se dëshira e popu- 
Vit tonë për të luftuar krah për krah me ushtrinë greke 
kundër italianëve u refuzua kategorikisht nga komanda 
greke, jo vetëm kaq, por edhe u çarmatos populli i 
Shqipërisë së Jugut. Simpatinë për popullin grek dhe 
solidaritetin në luftën për kauzën e përbashkët, populli 
shqiptar e vazhdoi edhe nën okupimin gjerman. Bata- 
lionet e brigadave tona, të vëllazëruar me ushtrinë e 
ELAS-iti dhe me gjithë popullin grek, kanë kaluar 
kufirin dhe kanë goditur në tokat greke okupatorin e 
përbashkët gjerman. Këto i di populli i ndershëm grek, 
po këto i di edhe banditi Zerva dhe shokët e tij. 

Ç'po ngjet tani në Greqi, e di gjithë bota, dhe ç'për- 
faqëson zoti Rendis, edhe këtë e di gjithë bota antifa- 
shiste. Provokacionet e panumërta dhe të përditshme, 


1 ELAS — Ushtria Nacional-Çlirimtare Greke, 

që fashistët grekë po bëjnë në kufirin tonë, fushata e 
shtypit reaksiznar grek me pretendimet e kota dhe me 
shpifjet e poshtra, pretendimet e zotit Rendis dhe të 
qeverisë së tij përpara Asamblesë së Kombeve të Bash- 
kuara, të gjitha këto janë një vepër e tërë e denjë për 
dishepujt e vërtetë të dr. Gëbelsit. Populli shqiptar nuk 
u trembet këtyre kërcënimeve, as pretendimeve të tipit 
fashist, sepse ai e provoi përpara gjithë botës si luftoi 
fashizmin dhe agresionin, si luftoi kuislingët e vendit të 
tij, si shqelmoi dhe çori vendimet c këtyre të fundit, që 
s'kishin të bënin aspak me ndjenjat e popullit, por ishin 
në kundërshtim flagrant me to. 

Do të jetë mohimi i gjithë luftës së madhe antifa- 
shiste, ku u vranë me miliona njerëz, po të ketë njerëz 
dhe shtete që të lejojnë persona të tillë, si zoti Rendis 
dhe shokët c tij, të vazhdojnë veprën e fashistëve gjer- 
manë e italianë dhe të turbullojnë paqen. Sa për popu- 
Min tonë, ai, ashtu si ishte i ndërgjegjshëm për të luftuar 
fashizmin okupator, ashtu është edhe sot i ndërgjegj- 
shëm dhe i vendosur të mbrojë paqen dhe të drejtat e 
tija që kërkojnë t'ja shkelin ose t'ja grabitin banditët 
fashistë të tipit të ri. 


Botuar. për herë të parë në Botohet sipas tekstit të ga- 
gazetën “Bashkimin, Nr. 369, zetës “Bashkimin, Nr. 369, 
10 mars 1946 10 mars 1946 


LETËR DREJTUAR KRYESISË SË KËSHILLIT TË 
NËNMINISTRAVE TË PUNËVE TË JASHTME TË 
ANGLISË, TË SHTETEVE TË BASHKUARA TË 
AMERIKËS, TË BASHKIMIT TË REPUBLIKAVE 
SOCIALISTE SOVJETIKE E TË FRANCËS NË 
LIDHJE ME DËMSHPËRBLIMET QË ITALIA 
I DETYROHEJ SHQIPËRISË 


Londër 


20 mars 1946 


Qeveria e Republikës Popullore të Shqipërisë ka 
nderin t'i parashtrojë sa vijon gjykimit të Këshillit të 
Nënministrave të Punëve të Jashtme, që janë mbledhur 
në Londër për të përpiluar projektin e Traktatit të 
Paqes me Italinë: 

Siç dihet dhe nga ai Këshill, Shqipëria qe i pari 
vend ballkanik që u sulmua nga Italia fashiste dhe që 
në fillim, ishte i pari që përqafoi lëvizjen e rezistencës: 
së armatosur kundër fashizmit duke hedhur në luftë të 
gjitha forcat e tija materiale e morale. 

Sakrificat e pashembullta dhe dëmet që pësoi nga 
kjo luftë dhe që ka prekur thellë ekonominë e tij kom- 
bëtare, i japin vendit tonë të drejtën që të kërkojë. 


MBI DEMSHPERBLIMET QE I TAKOJNE SHQIPERISE 297 
tei me i ëse ——— e —22——z 


ndreqjen nga ana e Italisë të shkatërrimeve të shkak- 
tuara, në mbështetje të parimeve të shpallura solem- 
nisht nga fuqitë aleate. 

Duke u mbështetur mbi të drejtën e saj dhe nga 
dëshira që ta sqarojë Këshillin mbi natyrën dhe gjerë- 
sinë e këtyre shkatërrimeve, Qeveria e Republikës Po- 
pullore të Shqipërisë ka nderin t'i paraqesë bashkangjitur 
një listë të hollësishme të dëmeve të pësuara, listë në të 
cilën janë regjistruar dhe vlerësuar në mënyrë krejt 
objektive humbjet dhe shkatërrimet për të cilat bëhet 
fjalë. 

Nga ana tjetër, qeveria shqiptare rezervohet t'i 
parashtrojë më vonë Këshillit çdo element ose informatë 
tjetër që do të gjykohet e nevojshme. 

Duke bërë këtë përçapje Qeveria e Republikës 
Popullore të Shqipërisë, ka bindje të plotë, se Këshilli 
do të ketë mirësinë ta studjojë këtë çështje me të gjithë 
kujdesin e duhur, se ai nuk do të rrijë pa marrë shënim 
mbi kërkesat e drejta të Shqipërisë, kur të diskutojë mbi 
nenet financiare të projektit të Traktatit të Paqes me 
Italinë, në lidhje me dëmshpërblimet që ka për të paguar 
ky vend. 


Kryetari i Këshillit të Ministrave të RPSH 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën “vBashkimiv, Nr. 377, zetës “Bashkimi”, Nr. 377, 
20 mars 1946 20 mars 1946 


PROGRAMI I QEVERISË SË PARË TË REPUBLIKËS 
POPULLORE TË SHQIPËRISË, PARAQITUR PARA 
KUVENDIT POPULLOR TË RPSH 


24 mars 1946 


Shokë deputetë, 


Asambleja e lartë Kushtetuese, me proklamimin e 
Statutit Themeltar të Shtetiti, kreu detyrën historike që 
i kish ngarkuar populli ynë. Proklamimi i Statutit i dha 
shtetit formën e vërtetë popullore, i dha Shqipërisë re- 
gjimin republikan, që shpreh aspiratat e mbarë popullit 
tonë. Me proklamimin e Statutit plotësohet një etapë 
e shkëlqyer e vendit tonë, etapë plot heroizma e sakri- 
fica, luftë dhe punë të palodhur, të kryera ndër momen- 
te shumë të vështira si të brendshme, ashtu dhe të 
jashtme. Me forcat e veta populli ynë çliroi atdheun nga 
skllavëria e rëndë, fitoi indipendencën, sovranitetin, 
ngriti pushtetin e tij popullor dhe ju përvesh punës së 
rindërtimit të vendit të rrënuar. Gjatë kësaj etape të 
pasluftës, populli shqiptar ka korrur suksese jo vetëm 
në konsolidimin e pushtetit të tij, po edhe në ngritjen e 
ekonomisë së vendit dhe në zhvillimin politik dhe kul- 
tural të masave të gjera punonjëse. Proklamimi i Statutit 


1 Kushtetuta e Republikës Popullore të Shqipërisë. 

çel, nga ana tjetër, një etapë të re për gjithë popullin 
dhe në këtë etapë do të ecë me hapa të sigurta në drej- 
timet që i cakton Statuti. 

Për fitoret e deritanishme është dashur mobilizimi 
i gjithë popullit tonë, pse as lufta e madhe e çlirimit, as 
etapa c parë e rindërtimit të vendit nuk mund të kryhe- 
shin pa këtë pjesëmarrje të gjerë. Çlirimi 1 atdheut i 
takon gjithë popullit, kjo ishte një detyrë e shenjtë, po 
aq e shenjtë dhe vitale është dhe detyra e rindërtimit të 
atdheut dhe kjo lyp po ato sakrifica, po atë energji dhe 
ndërgjegje që u tregua nga ana e gjithë popullit në 
kohën e luftës. Detyrat janë të rënda dhe të vështira, pse 
në rrugën tonë do të hasim pengesa. Për këtë gjë, 
Qeveria ce parë e Republikës Popullore të Shqipërisë, e 
formuar në bazë të Statutit, është e ndërgjegjshme, ashtu 
si është e ndërgjegjshme për përgjegjësinë e madhe që 
ka kundrejt popullit shqiptar. Po këto detyra të rënda 
që na vihen përpara, ne duhet t'i kryejmë dhe do t'i 
kryejmë, sepse populli shqiptar e tregoi me fakte se 
është në gjendje të ndërtojë dhe të krijojë, sepse ai ka 
një vitalitet dhe energji të madhe, sepse atij s'i trëmbet 
syri nga vështirësitë dhe nga pengesat dhe se ai është i 
ndërgjegjshëm që ndërton të ardhmen c tij, ndërton 
Shqipërinë e re. Për kryerjen e këtyre detyrave, përveç 
entuziazmit, vrullit e ndërgjegjes, duhet edhe organizim 
i mirë dhe i shëndoshë, duhet punë me plan. Puna me 
plan dhe organizimi 1 shëndoshë në punë duhet të hyjë 
në gjakun e popullit shqiptar dhe të funksionarëve të 
shtetit, Që të kryhen këto detyra si duhet, është e do- 
mosdoshme të kuptohet mirë prej të gjithëve, se cilido 
qoftë ka detyra për të përmbushur ndaj shoqërisë: inte- 

resi personal është i lidhur ngushtë me interesin e për- 
gjithshëm dhe përmirësimi i gjendjes ekonomike i gjith- 
'secilit varet kryekëput nga përmirësimi ekonomik i 
gjithë vendit. Prandaj, që të mund ta kryejë me sukses 
barrën e saj, qeveria e re kërkon mbështetjen dhe ndih- 
mën e gjithë popullit. Nga ana tjetër, ajo kërkon nga të 
gjithë funksionarët e shtetit, që prej më të voglit dhe 
gjer te më i madhi, që prej atij nëpunësi të vjetër dhe 
gjer te ai i riu, disiplinë në punë, ndërgjegje, ndersh- 
mëri dhe entuziazëm. Ata nëpunës, që kujtojnë se në, 
Shqipërinë e re mund të vazhdohet të punohet me 
frymën e vjetër të tarafit, të burokracisë, të dembellëkut, 
gabohen rëndë, ata njerëz të vjetër, o të rinj, që kujtojnë 
se funksionet në administratë janë një erefugium pec- 
catorume, ku merret rroga pa u lodhur dhe pa krijuar, 
do të kenë shpejt deziluzione të hidhura për ta. Puna 
duhet të bëhet një nder për çdo shqiptar. 

Ne Statutin që na dha Asambleja Kushtetuese, i 
cili na hap perspektiva të gjera punimi dhe rindërtimi 
të një shoqërie të lumtur dhe që na siguron të gjitha 
mjetet për shkuarjen me sukses përpara, qeveria e Re- 
publikës, e mbështetur në sukseset e korrura në etapën 
e parë dhe sidomos në forcën krijuese të masave, në 
energjinë dhe vitalitetin e popullit shqiptar, do t'i ka- 
përcejë me siguri vështirësitë që do të hasë përpara në 
zgjidhjen e problemeve jetike të vendit tonë. 


Problemi i ndërtimit të Shqipërisë së re 


Ky problem është më kryesori, që do të preokupojë 
qeverinë dhe gjithë popullin shqiptar, pse është më 

delikati, më i vështiri, por jo i pazgjidhshëm. Këtu 
duhet të vihen gjithë forcat tona, pse këtej varet e 
ardhmja më e lumtur e vendit. 

Të ndërtosh Shqipërinë e re do të thotë të ndërtosh 
ato që na dogji dhe na shkatërroi armiku, në radhë të 
parë, dhe të kalosh më tej me forca të dyfishuara, të 
ndërtosh shtëpitë e djegura, të përmirësosh dhe të ha- 
pësh rrugë të reja komunikacioni, që janë mjeti i do- 
mosdoshëm i zhvillimit më të mirë ekonomik, të ri- 
ndërtosh dhe të vësh në funksionim të mirë minierat e 
ndryshme, pasuria më e madhe e vendit tonë, të më- 
këmbësh industrinë e lehtë dhe të inkurajosh prodhimin, 
i cili të shtohet dhe të përmirësohet. Të ndërtosh Shqi- 
përinë e re do të thotë të ngresh ekonominë e vendit, 
ta përmirësosh dhe ta bësh të begatshme jetën e popu- 
llit dhe popullin shqiptar ta pajisësh me një kulturë 
dhe me një arësim të shëndoshë, të ndërtosh, pra, një 
shoqëri të re në Shqipërinë e re. 

Këto detyra të rënda i takojnë, në radhë të parë, 
qeverisë së Republikës dhe gjithë popullit shqiptar dhe 
për zgjidhjen e këtij problemi të madh duhet të mobi- 
lizohen gjithë energjitë tona si nga pikëpamja politike 
ashtu dhe teknike e organizative. Duhet të kuptojmë 
një gjë, se të gjitha këto punime të domosdoshme, që do 
të kryejmë, është e pamundur të përballohen me bu- 
xhetin e zakonshëm të shtetit. Kjo mungesë do të për- 
mbushet me forcën e gjallë të popullit, me iniciativën 
dhe sakrificat e tij që do t'i vërë në shërbim të atdheut. 
Kjo është lufta e dytë e lavdishme e popullit tonë, ajo 
e ndërtimit të ri të shoqërisë sonë nga do të dalin 
heronjtë e punës. 

Qeveria e re është duke hartuar planin e punës 
dhe buxhetin e ri të shtetit dhe në këtë plan pune të 
qeverisë figurojnë në radhë të parë: 

a) Ngritja dhe shfrytëzimi në maksimum i fushave 
tona të vajgurit e të minierave të serës, të bakrit e të 
kromit. Shfrytëzimi më i mirë i kësaj pasurie të çmue- 
shme të vendit tonë do të jetë mbështetja kryesore në 
ngritjen dhe përforcimin e sektorëve të tjerë të indus- 
trisë. Në këtë sektor pune me rëndësi qeveria do të 
vërë gjithë fuqitë e saja: gjithashtu qeveria kërkon prej 
punëtorisë shqiptare gjithë ndihmën e çmueshme të saj, 
kërkon prej tyre të forcojnë ndjenjën e klasës, të bëhen 
të ndërgjegjshëm për rolin e tyre të madh në udhë- 
heqje dhe në rindërtim. Punëtoria jonë duhet të bëhet 
shembull i sakrificës për gjithë kauzën e popullit, 
shembull për punë të organizuar dhe të disiplinuar. 

b) Vënja në eficiencë maksimale dhe në shërbim të 
interesit të përgjithshëm të gjithë industrisë së lehtë të 
vendit tonë, e cila gjer tani ka punuar pa kriter dhe ka 
shërbyer për të pasuruar disa njerëz në kurrizin e po- 
pullit tonë. 

c) Ndregja e shtëpive të djegura. Gjer tani qeveria 
ka bërë ç'ka qenë e mundur për të strehuar ata që lufta 
i kishte lënë pa shtëpi, ka ndihmuar me material për 
meremetimin në mënyrë provizore të një shumice shtë- 
pish ndër fshatra të djegura nga lufta. Por kjo s'ka 
qenë kurrë e mjaftë. Nuk do të jemi përsëri në gjendje 
të bëjmë që sivjet planin e përgjithshëm të ngritjes së 
fshatrave e të qyteteve të djegura, po qeveria e re ka 
në programin e saj ndërtimin e shtëpive të fshatrave që 
kanë vuajtur më shumë nga lufta dhe në radhë të 

parë, ato të Kurveleshit, të Vlorës, të Mallakastrës, të 
Gjirokastrës dhe të Korçës. Kjo jo vetëm që është një 
detyrë që ka atdheu kundrejt atyre që luftuan heroi- 
kisht, që u vranë dhe u dogjën, por edhe një nevojë 
e ngutshme që duhet të përmbushet brenda verës dhe 
vjeshtës. Qeveria kërkon për këtë gjë përkrahjen e gji- 
thë popullit: në sharrat c në fabrikat e tullave, kudo 
që prodhohet çimento e gëlqere, të shtohet me ritëm 
të madh prodhimi, të mobilizohen masat e gjera për 
punë vullnetare, të mobilizohen dhe të punojnë me 
ndërgjegje teknikët, mjeshtrit, marangozët dhe gjithë 
ata që mund të ndihmojnë vëllezërit e tyre që u dogjën 
nga lufta si edhe rindërtimin e atdheut të rrënuar. 

d) Vendi ynë ka nevojë për rrugë të reja, të vogla 
dhe të mëdha, për këtë gjë qeveria ka në programin e 
saj, jo vetëm mbajtjen mirë të atyre që kemi, por dhe 
hapjen e rrugëve të reja. Në Jug dhe në Veri do të 
ndërmerren punime të tilla. Do të duhet, sigurisht, një 
kohë e gjatë që ne të arrijmë të ndërtojmë një rrjet 
rrugor të përsosur, por duhet të fillojmë që sivjet të 
hapim rrugë në malësitë tona të Veriut për t'u ardhur 
në ndihmë fshatarëve të malësisë, për të ngritur nivelin 
ekonomik dhe kultural të popullsisë sonë të malësisë. 
Rrugët do të jenë mjet i rëndësishëm për të shkulur nga 
rrënjët mbeturinat e mesjetës dhe të feudalizmit ndër 
ato vende. Atje nuk do të shkojë më fjala e jezuitëve 
dhe e Maliq Bushatëve me shokë, po fjala e Shqipërisë 
së lirë, e Shqipërisë së re. 

Në lidhje me rindërtimin e vendit tonë një ndihmë 
për ne do të jenë dhe reparacionet e luftës që do të 
marrim nga Gjermania dhe nga Italia. Këto dy vende 

kanë qenë shkaktarët e Luftës së dytë botërore, djegësit 
dhe shkatërruesit e vendit tonë. Për këto rrënime të 
pashembullta në histori këta duhet të paguajnë. Kon- 
ferenca e reparacioneve, që u mbajt në Parisi, na caktoi 
një kuotë për vendin tonë, e cila përbëhej prej fabrikash 
të ndryshme. Për tërheqjen e tyre qeveria shqiptare ka 
deleguar komisionin e vet në Komitetin e reparacioneve 
në Bruksel. Konferenca e Parisit, padrejtësisht, na caktoi 
një kuotë shumë të vogël në krahasim me shkatërrimet 
që na shkaktoi Gjermania, por qeveria do të kërkojë 
me këmbëngulje që një gjë e tillë të mos ngjasë në 
lidhje me reparacionet që ne kërkojmë nga italia. Italia 
që vjete me radhë vodhi dhe ropi vendin tonë, grabiti 
gjithë pasurinë e nëntokës dhe të mbitokës së vendit 
tonë dhe, më në fund, e dogji, e shkatërroi dhe vrau e 
preu me qindra mijëra shqiptarë, duhet t'i paguajë të 
gjitha këto dëme. Qeveria do të ngulë këmbë për këtë 
gjë dhe disa nga aleatët tanë duhet të mos harrojnë se 
vendi ynë ka qenë ai që pësoi agresionin më të poshtër 
dhe i rezistoi këtij agresioni me armë gjer në fund. Në 
të gjitha këto ndërmarrje të qeverisë, të përkrahura fu- 
qimisht prej gjithë shtresave të popullit, duhet të kemi 
për qëllim të parë shtimin e prodhimit dhe përmirësimin 
e tij. Arritja e këtyre qëllimeve do të thotë furnizimin 
e mundshëm të masave fshatare, punëtore dhe qytetare 
me këto prodhime dhe njëkohësisht krijimin e mundë- 
sisë për shtimin e industrisë dhe të prodhimeve të fa- 


1 Konferenca e reparacioneve u mbajt në Paris në nëntor- 
-dhjetor 1945. Në të mori pjesë edhe një delegacion i vendit tonë 
i kryesuar nga shoku Hysni Kapo. 

brikuara. Në vendin tonë të varfër dhe të djegur duhet 
të zhvillohet në maksimum ndjenja e kursimit, e mbaj- 
tjes mirë dhe e ruajtjes së pasurisë së shtetit, sepse të 
bësh kursime, të ruash pasurinë e shtetit dhe të pakësosh 
shpenzimet në nxjerrjen e prodhimit, do të thotë të 
ulësh çmimet e këtyre prodhimeve, të krijosh besimin 
e popullit në situatën e sotme, të çelnikosësh bashkimin 
në mes të fshatarëve, punëtorëve dhe intelektualëve, në 
Republikën Popullore të Shqipërisë. 

Në lëmin kultural dhe arësimor qeveria ka një barrë 
të rëndë. Populli ynë ka nevojë për më shumë bukë, por 
ka nevojë gjithashtu edhe për më shumë kulturë dhe 
arësim. Kjo kulturë dhe ky arësim nuk duhet të jenë më 
vetëm një stoli e pavlefshme, po duhet të shërbejnë për 
interesin e përgjithshëm, për të prodhuar më shumë dhe 
më mirë, për të ngritur standardin e jetës në vendin 
tonë. Ne kemi nevojë për atë kulturë që ta bëjë popu- 
llin më të zot të punojë dhe të prodhojë: dhe këtë kul- 
turë dhe arësim ta bëjmë një armë të masave të gjera 
punonjëse. Qeveria do të luftojë çdo gjë që do të pengojë 
të shkohet në këto drejtime. Në Shqipërinë e re që po 
ndërtojmë dhe me Statutin e ri që na udhëheq nuk 
mund të ecet më as me organizimet dhe as me progra- 
met e vjetra. Çdo gjë do t'i përshtatet kohës dhe situatës 
së krijuar dhe kjo duhet të ndërrojë jo vetëm në formë, 
por edhe në përmbajtje. 

Përsa i përket arësimit, qeveria do të shumëzojë 
shkollat fillore dhe do të zgjidhë përkohësisht problemin 
e mësuesve duke krijuar kurse të shpejta për mësues. 
Ajo do të jetë rigoroze kundër atyre mësuesve dhe pro- 
fesorëve, që nuk e kryejnë si duhet funksionin e lartë 

'që ju ngarkohet si dhe kundër atyre prindërve që nuk 
zbatojnë ligjin, duke mos dërguar djemtë e vajzat e 
tyre në shkollë gjatë gjithë periudhës që i detyron ligji. 

Dyert e shkollave të mesme duhet të jenë të hapëta 
për masat e gjera të rinisë së fshatit dhe të qytetit. Për 
këtë gjë qeveria do të përpiqet të krijojë mundësi më të 
mëdha për t'u ardhur në ndihmë shtresave të varfëra, 
për të vazhduar mësimet e mesme: qeveria do të inkura- 
jojë gjithashtu që në shkolla të ketë sa më shumë vajza, 
që kështu gruaja shqiptare të luajë rolin e saj të madh 
në Shqipërinë e re. 

Reforma e shkollësi dhe ndryshimi i programeve do 
të jenë detyrat e para të qeverisë në lëmin arësimor. 
Reforma dhe ndryshimi në programe do të jenë të për- 
shtatshme me konditat e krijuara në vendin tonë dhe me 
nevojat që paraqiten për ndërtimin e Shqipërisë së re. 

Formimi i kuadrove, që do të luajnë rolin kryesor 
në këtë drejtim, do të jetë kujdesi më i madh i qeverisë. 
Do.-të dërgohen të rinj të aftë dhe jashtë shtetit për 
studime. 

Për të ngritur nivelin kultural të popullit, qeveria 
do të vërë gjithë forcat për të luftuar analfabetizmin, 
do të organizojë kurse nate, kurse të veçanta për punë- 
torë, kurse për specialistë. Teatrit, radios, kinemasë, do 
t'u japë të gjithë përkrahjen në mënyrë që këto të bëhen 
një mjet i mirë për lartësimin c nivelit kultural të po- 
pullit. Qeveria do të përkrahë sportin dhe kulturën fizi- 


1 Reforma e shkollës filloi të zbatohet në Shqipëri mbas 
aprovimit nga Kuvendi Popullor të Ligjit Nr. 282, datë 17 gusht 
1946 “Mbi reformën ec arësimitr”. 

ke, për forcimin e brezit të ri, i cili të bëhet punëtor ' 
dhe luftëtar i zoti për Shqipërinë e re. 


Problemi bujqësor 


Ky problem është nga më kryesorët që lyp një 
zgjidhje të shpejtë e të drejtë. Vendi ynë është një vend 
agrar dhe masa e parë, që u muar dhe që ka një rëndësi 
historike, ishte zbatimi i reformës agrare, e cila u dha 
tokën atyre që e punojnë dhe, në radhë të parë, fshatarë- 
ve të varfër e të mesëm. Në ndarjen e tokës fshatarëve, 
në bazë të ligjit të reformës, janë bërë përparime, por 
kjo punë s'ka mbaruar. Qeveria do të vërë forcën që kjo 
të bëhet sa më shpejt dhe sa më mirë. Për këtë ajo do të 
shtojë numrin c teknikëve të reformës. Përveç kësaj, 
qeveria u bën thirrje komiteteve fshatare të japin për- 
krahjen e tyre më të madhe që puna të shpejtohet e të 
bëhet drejt në interesin e fshatarëve dhe të Shqipërisë. 
Fshatarët e Shqipërisë të luftojnë me ashpërsinë më të 
madhe kundër dredhive dhe padrejtësive ose interpre- 
timeve false që ndonjë nëpunës i pandërgjegjshëm i 
reformës mund t'i bëjë ligjit. Këtu askush të mos bëjë 
iluzione dhe dredhira. Qeveria nuk do të lejojë që të 
luhet me tokën dhe me fatin e fshatarëve. Në rast se 
ndonjë nen i ligjit të reformës lë vend për interpretime, 
ky do të bëhet vetëm në favorin e fshatarëve. Jo vetëm 
që qeveria do të shpejtojë ndarjen e tokës, por ajo do 
të çelë kreditin agrar për t'u ardhur në ndihmë fshata- 
rëve me të holla dhe me vegla, do të shtojë dhe do të 
përmirësojë qendrat mekanike bujqësore, të cilat do të 
vihen në shërbim të bujqve. Për sivjet do të jetë i zor- 

shëm zbatimi i planit të gjerë të bonifikimeve, po qe- 
veria ka në programin e vet hapjen e shumë kanaleve, 
tharje kënetash, si ajo e Maliqit, etj. Të gjitha këto duhet 
të kenë për qëllim ngritjen e bujqësisë sonë nga një 
fazë primitive në një fazë më të përparuar, punimin e 
sa më shumë tokave, shtimin dhe përmirësimin e pro- 
dhimit bujqësor. Parulla në këtë drejtim duhet të jetë: 
të bëjmë bukën vetë dhe të mos varemi prej importit. 
Në kryerjen e këtyre detyrave vitale nuk mjafton vetëm 
interesimi i qeverisë, por duhet që i tërë populli të mo-. 
bilizohet të punojë vullnetarisht, të sakrifikojë për një 
të ardhme më të mirë. 

Në lidhje me çështjen bujqësore, do t'i vëmë një 
rëndësi të madhe dhe blegtorisë, ku do të shumëzojmë 
dhe do të përmirësojmë racën e kafshëve tona. Kjo, 
natyrisht, do të vijë kur ne jo vetëm të kemi ndihmuar 
bujkun për të mbjellë dhe për të siguruar ushqimin e 
tij dhe të kafshëve, por njëkohësisht kur ta kemi edukuar 
për përmirësimin e këtij sektori me rëndësi. Për këtë gjë 
qeveria do të hapë kurse speciale për fshatarët, përveç 
kurseve dhe shkollave bujqësore. Shumë degë të indus- 
trisë së lehtë të vendit tonë, që do të kenë një të ardhme 
të shpejtë më të lulëzuar, varen nga përmirësimi i këtij 
sektori. Industria e përpunimit të qumshtit e të leshit dhe 
ajo e lëkurëve, janë të lidhura ngushtë me këtë sektor. 

Nga ana tjetër, çështjes së mirëmbajtjes së pyjeve 
dhe pyllëzimit të vendit tonë do t'i vihet kujdesi i ve- 
çantë si nga ana e qeverisë, ashtu dhe nga ana e popullit, 
se kjo jo vetëm që ka të mirat e saja në lidhje me 
përmirësimin e tokës dhe të klimës, por është një pasuri 
e madhe për vendin, me zhvillimin e industrisë së drurit 

dhe të kartës aq shumë të domosdoshme për rindërtimin 
e vendit tonë. Që bujqësia jonë të shkojë përpara dhe 
të zhduket anarkia në prodhimet bujqësore ajo duhet 
të jetë nën kontrollin e organeve qeveritare. Fshatarëve 
duhet t'u jepet farë e mirë, plehra, vegla, por edhe 
udhëzime se ç'duhet të mbjellin dhe për çfarë gjërash 
ka më shumë nevojë vendi. Duhet të shfrytëzohen ko- 
nditat e ndryshme të natyrës dhe të tokës, të inkurajo- 
het prodhimi i atyre bimëve që bujku ynë akoma nuk 
ua di vlerën dhe rëndësinë. Vetëm kështu do të përpa- 
rojë bujqësia dhe do të sjellë fryte më shumë për të 
forcuar ekonominë në përgjithësi. Krijimi i kooperati- 
vave fshatare, të cilat na i dikton dhe Statuti, jo vetëm 
që do të gjejë përkrahjen e madhe nga qeveria, po ato 
do të jenë në kujdesin c shtetit në radhë të parë dhe 
në duart e masave të varfëra ec të mesme të fshatarëve 
dhe jo në duart e spekulatorëve. 


Problemi financiar 


Ky problem i rëndësishëm do të zgjidhet me mundë- 
sitë tona. Burimi kryesor i të ardhurave do të jetë 
zhvillimi i mirë i ekonomisë dhe i industrisë së vendit. 
Zhvillimi i ekonomisë dhe çështja financiare janë dy 
gjëra që shkojnë së toku dhe do të zhvillohen së toku, në 
harmoni. Një faktor me rëndësi për zhvillimin e mirë të 
këtij sektori shtetëror do të jetë Banka e Shtetit Shqip- 
tar, e cila nuk do të jetë më furnizuesja e kredive për të 
pasuruar tregëtarët e mëdhenj, por për të ndihmuar 
ndërmarrjet ç mëdha shtetërore, për të ndihmuar eko- 
nominë dhe bujqësinë. Nga ana tjetër, do të kontribuojë 

pa masë dhe puna vullnetare, iniciativa e masave në 
punë, sakrifica dhe ndihma e popullit në ndërmarrjet 
publike. Duhet të kemi kurdoherë parasysh se vendi ynë 
është i shkatërruar dhe nevojat janë të mëdha: këto nuk 
mund të përballohen, si thashë edhe më lart, me buxhe- 
tin tonë të zakonshëm. Duhet punë dhe njëkohësisht kur- 
sime. Financat tona do të qëllojnë të gjithë ata që janë 
pasuruar në kurrizin e popullit fukara dhe taksat do të 
jenë më të rënda për ata që kanë më shumë. 


Problemi social 


Qeveria, duke pasur si udhëheqës Statutin, do të 
marrë edhe masa sociale. Ajo do të kujdeset kurdoherë 
për ata që lufta i la jetimë e në mes të katër rrugëve dhe 
për ata që i bëri të pazotë për punë. Do të krijojë punë 
të posaçme për të gjymtuarit e luftës dhe në punët 
publike do të merren në shërbim në radhë të parë, ata 
që s'kanë asnjë të ardhur. Ndihma të mëdha janë dhënë 
nga ana e shtetit për të mjeruarit, por nga këto kanë 
përfituar dhe njerëz që nuk u takonte kjo ndihmë, kanë 
përfituar edhe nga ata që ishin në gjendje të punonin. 
Këtyre çrregullimeve do t'u japim fund dhe Komisioni 
i Kontrollit të Shtetit, që u formua në gjirin e qeverisë, 
në bazë të Statutit, do të marrë masa për funksionimin 
e drejtë të aparatit të shtetit për të zhdukur këto të 
meta e abuzime që bëhen nga njerëz parazitë e të pa- 
ndërgjegjshëm që dëmtojnë shtetin dhe shoqërinë. Qe- 
veria do të jetë e ashpër kundër atyre që shkelin ose 
shtrembërojnë ligjin, kundër atyre që nuk plotësojnë 
detyrimet që kanë ndaj qeverisë dhe shtetit. 

Qeveria do të ndalojë shfrytëzimin e punëtorëve 
dhe do të rregullojë shpërndarjen e tyre në punë sipas 
mundësive dhe veçanërisht përsa u përket grave dhe të 
rinjve. Nga ana tjetër do të organizojë entin e siguri- 
meve kundër fatkeqësive në punël, hapjen e shtëpive të 
pushimit për masat punonjëse dhe do të bëjë të respek- 
tohen tetorëshi në punë dhe ditët e pushimit që akordon 
ligji. Veçanërisht invalidëve të luftës qeveria do të 
përpiqet t'u sigurojë një jetë të denjë. 


Në lëmin e drejtësisë 


Në lëmin e drejtësisë do të bëhen ndryshime të 
rëndësishme, në harmoni me bazat e përcaktuara në 
Statut. Që të kemi një drejtësi me të vërtetë popullore 
është e nevojshme të vazhdojmë duke ecur përpara në 
rrugën ec reformave. Drejtësia duhet t'u përshtatet 
konditave shoqërore dhe ekonomike të reja. Detyra 
kryesore e gjyqtarëve është të sigurojnë zbatimin pikë 
për pikë të ligjeve që bën vetë populli dhe çdo vendim 
i tyre të ketë vulën e frymës së re. Populli në zgjedhjen 
e gjyqtarëve të tij do të ketë parasysh jo vetëm aftësitë 
profesionale, por sidomos cilësitë e duhura për të garan- 
tuar mbrojtjen e interesave të tij e të fryteve të luftës 
që i kushtoi kaq gjak. 


Për shëndetin e popullit 
Qeveria do të interesohet veçanërisht për shëndetin 
e popullit duke zhvilluar një propagandë të gjerë për 


1 Është fjala për Degën e sigurimit shoqëror pranë Drejto- 
risë së punës, e cila u krijua me dekretligjin e Presidiumit të 
Kuvendit Popullor Nr.. 427, dt. 6.5.1947. 

higjienën dhe profilaksinë. Nga ana tjetër, do të forcojë 
kujdesin dhe kontrollin më të madh mbi spitalet dhe 
mbi specialistët, të cilët profesionin e tyre të mos ta 
bëjnë më tregëti, por ta quajnë si një mision të lartë 
humanitar. Qeveria gjithashtu do të përpiqet të ngrejë 
disa spitale të tjerë dhe sidomos krijimin e sa më tepër 
ambulancave nëpër fshatra. Qeveria do të marrë masa 
të ashpra kundër të gjithë atyre që do të kërkojnë të 
spekulojnë me materialin farmaceutik. Krijimi i kur- 
seve për infermierë është në programin e qeverisë. 


Politika e jashtme 


Politika e jashtme e qeverisë së re do të jetë vazh- 
dimësia e politikës së qeverisë së mëparshme. Qeveria 
do të mbrojë interesat e paqes dhe të demokracisë ashtu 
si do të mbrojë dhe interesat e vendit të vet. Shqipëria 
s'është më një vend që të merret nëpër këmbë dhe 
as të bëhet plaçkë tregu i asaj diplomacie që është për- 
gjegjëse e Luftës së dytë botërore. Pozitat që zë Shqipë- 
ria në gjirin e kombeve antifashiste nuk ja fali njeri, por 
i fitoi me gjak dhe me sakrifica mbinjerëzore. Populli 
ynë, që u hodh pa rezerva në luftën antifashiste, për 
të drejtat e tija, për të drejtat e njerëzimit, për forcimin 
dhe triumfin e demokracisë, për liritë e popujve, kërkon 
me këmbëngulje dhe me ballin lart t'i respektohen të 
drejtat e tij. Populli shqiptar besnik gjer në fund i ale- 
ancës së madhe antifashiste, me zemërim dhe me indi- 
njacion sheh të shtyhet kërkesa e tij legjitime për të 
qenë anëtar i Organizatës së Kombeve të Bashkuara, 
dhe ai hidhërohet edhe ca më tepër kur kjo gjë shkak- 

tohet prej aleatëve të tij: Anglisë dhe Shteteve të 
Bashkuara të Amerikës. Arësyet e këtyre pengesave që 
i bëjnë vendit tonë, i cili kërkon të zërë “de jurer ven- 
din që meriton në Organizatën e Kombeve të Bashku- 
ara, unë s'jam në gjendje as t'i imagjinoj, po edhe zoti 
Bevin dhe zoti Stetinius nuk ishin në gjendje t'i for- 
mulonin dhe t'i shfaqnin haptazi përpara kërkesës sonë 
dhe përpara mbrojtjes miqësore të kryetarëve të delega- 
cionit sovjetik, jugosllav dhe polonez, ndaj të cilëve dhe 
vendeve të tyre populli ynë është shumë mirënjohës. 

Ne besojmë se në Organizatën e Kombeve të Bash- 
kuara duhet të bëjnë pjesë ato shtete që u sakrifikuan 
për qëllimet që synon kjo organizatë e lartë dhe që ja- 
në: forcimi i paqes dhe bashkëpunimi i sinqertë ndër- 
kombëtar. Duke qenë të bindur në këtë gjë, ne themi 
se atje e kemi vendin më parë nga ato shtete që kanë 
bashkëpunuar haptazi ose tërthorazi me fashistët italia- 
në dhe gjermanë. Qeveria, që kam nderin të kryesoj, 
jo vetëm që: do të përpiqet t'i fitojë këto të drejta të 
merituara për vendin e vet, por ajo do të jetë e zonja 
të bëjë të respektohen prej të gjithëve dhe sidomos 
prej atyre që kanë në gjak Hitlerin dhe Musolinin: 
liria, indipendenca: dhe integriteti tokësor i Republi- 
kës Popullore të Shqipërisë. Për këtë gjë qeveria e 
Republikës e ka me vete gjithë popullin shqiptar. 

Por Shqipëria c vogël ka miq të mëdhenj në botën 
e jashtme, miq të sinqertë, që e duan popullin tonë, që e 
ndihmojnë me gjithë fuqitë e tyre në rrugën e rindër- 
timit dhe të përparimit dhe këtë ata e bëjnë sepse panë 
se si populli ynë u sakrifikua për kauzën e madhe të 
përbashkët,.sepse panë se vendi ynë u dogj dhe u rrë- 

nua, po s'u përkul përpara maqinës shtypëse gjerma- 
ne e italiane. Tani ata shohin si populli ynë shkon me 
hapa të sigurta drejt rimëkëmbjes, përparimit dhe demo- 
kracisë së vërtetë dhe bëhet një faktor me rëndësi paqeje 
në Ballkan dhe në Evropë. Këtë miqësi të sinqertë dhe 
këtë besim që kanë miqtë tanë për Shqipërinë, qeveria 
e Republikës do të vërë gjithë forcat e saja që ta forcojë 
dhe ta meritojë për interesin e popullit tonë, të paqes dhe 
të demokracisë. 

Një nga faktorët më të rëndësishëm të fitores mbi 
fashizmin dhe, pra, faktor kryesor i jashtëm për çlirimin 
e vendit tonë, është vëndi i lavdishëm.i Bashkimit të 
Republikave Socialiste Sovjetike. Bashkimi Sovjetik 
është faktor i madh për mbrojtjen e popujve të vegjël, 
për mbrojtjen e sovranitetit, të lirisë dhe të indipenden- 
cës së tyre. Populli shqiptar e ka kuptuar mirë këtë gjë 
e prandaj ai ndjen thellë në zemrën e tij një dashuri 
të madhe dhe të sinqertë për Bashkimin Sovjetik dhe 
për udhëheqësin e tij të madh J.V. Stalinin. Populli ynë 
gjatë historisë së tij nuk e ka ndjerë kurrë veten aq të 
lidhur ngushtë me një miqësi të sinqertë me ndonjë po- 
pull se sa me popujt e Bashkimit Sovjetik. Populli ynë 
pa në luftën e tmerrshme se me ç'heroizëm legjendar luf- 
toi Ushtria e Kuqe për çlirimin ç popujve dhe ai sheh 
dita-ditës se si Bashkimi Sovjetik, Partia Bolshevike e 
Lenin-Stalinit po mbron të drejtat tona legjitime në 
fushën ndërkombëtare, se si ndihmon popullin shqiptar 
të rimëkëmbet ekonomikisht dhe në pikëpamje kulturale. 

Këto ndjenja të larta miqësie dhe dashurie të sin- 
qertë, që ka Bashkimi Sovjetik për vendin tonë, populli 
shqiptar dhe qeveria e Republikës, që përfaqëson vull- 

netin e tij, do të vënë gjithë forcat c tyre që marrëdhënjet 
dhe bashkëpunimi politik, ekonomik dhe kultural në 
mes të Bashkimit Sovjetik dhe shtetit tonë të bëhen një 
realitet i shëndoshë. Populli shqiptar i është mirënjohës 
Bashkimit Sovjetik dhe Gjeneralisimit Stalin për miqë- 
sinë e madhe që kanë ndaj vendit tonë e ndihmën që i 
kanë dhënë atij. 

Me popujt e mëdhenj anglo-amerikanë qeveria e re 
do të vazhdojë, si në të kaluarën, të forcojë miqësinë me 
ta në luftë me manevrat c neofashistëve dhe të klikave 
reaksionare ndërkombëtare. Qeveria jonë ka marrëdhë- 
nje diplomatike dhe miqësore me shumë vende të Evro- 
pës, si Jugosllavinë, Poloninë, Çekosllovakinë, Francën 
dhe do të përpiqet që t'i forcojë këto marrëdhënje të 
mira. Me popullin bullgar na lidh një migësi e vjetër që 
prej kohës së Rilindjes shqiptare, ku patriotët tanë kanë 
gjetur përkrahje dhe ndihmë. Këtë miqësi qeveria jonë 
do ta përforcojë në baza të reja dhe të shëndosha me 
Bullgarinë e Frontit Patriotik. 

Marrëdhënjet e përzemërta, që u vendosën gjatë 
luftës kundër okupatorit të përbashkët, në mes të popullit 
tonë dhe popullit grek, mjerisht, u ndërprenë dhe kjo 
s'është as faji ynë as faji i popullit punëtor grek, faji 
është i fashistëve që sundojnë në Athinë, që shtypin 
aspiratat e popullit grek dhe që kërkojnë të turbullojnë 
paqen në Ballkan dhe në Evropë. Kundrejt vendit tonë 
fashistët e Athinës dhe reaksioni ndërkombëtar po luajnë 
lodrën më të turpshme dhe më të poshtër. Një fushatë 
e tërë shtypi dhe propagandë shpifjesh dhe provokacio- 
nesh është ngritur në sistem kundër një populli të nder- 
shëm, që luftoi kaq shumë kundër fashizmit dhe që 

kërkon të rrojë i qetë dhe i lirë në tokën e tij. Shpifjet, 
provokacionet me armë gjatë Kufirit tonë, grabitjet e 
grave të minoritetit grek nga ana e bandave të hitosve1t, 
torturat e poshtra dhe shtazarake, që njerëzit e Athinës 
kryen mbi mëmën plakë minoritare të dëshmorit, patrio- 
tit Thanas Ziko”, janë një turp i madh po aq për fa- 
shistët grekë, sa dhe për ata që i ndihmojnë këta 
banditë. 

Populli shqiptar duhet të dijë mirë çka kërkojnë 
fashistët grekë. Këta s'kërkojnë gjë tjetër përveçse Gjiro-. 
kastrën dhe Korçën gjer në Shkumbin, se qenka toka e 
tyre, thonë. Dhe reaksioni ndërkombëtar po i ndihmon 
në këtë komedi të madhe, se ai do që Shqipëria të bëhet 
çifliku i kriminelëve shqiptarë të luftës, që rrojnë në 
pallatet e Romës dhe të Kajros. Çdo shqiptar, i madh 
dhe i vogël, habitet dhe egërsohet, kur sheh se pas kësaj 
lufte kaq të tmerrshme kundër fashizmit të ketë edhe 
njerëz e shtete që hiqen demokratë, përkrahin fashistët 
prekë në këtë tezë kaq të marrë dhe kaq të poshtër. A 
mund të ketë shqiptar që të mos revoltohet përpara 
pretendimeve të tilla” A mund të ketë shqiptar që të 
mos rrokë armët për të mbrojtur atdheun e tij kundër 
agresorit, qoftë ky fashist italian, gjerman, 0 grek” Jo, 
nuk ka, prandaj fashistët grekë dhe ata që i mbrojnë 
duhet ta kenë të qartë se nuk guxon njeri të lëvizë asnjë 


1 Hitosët — pjesëtarë të bandave terroriste në shërbim të 
xhandarmërisë greke. 

2 Thanas Ziko, patriot revolucionar. Punoi dhe luftoi për 
përmbysjen e regjimit feudalo-borgjez të A. Zogut. Vdiq në emi- 
gracion në Beograd në shkurt 1941. 

pëllëmbë piramidat e kufirit tonë të Jugut, se derdhet 
gjak, dhe do të ketë skena dhe përfundime të hidhura 
për ata që do të dëshirojnë ta provokojnë këtë gjë. Qeve- 
ria e Athinës dhe zoti Rendis, ministër i jashtëm i saj, 
përpiqen që popullin shqiptar ta bëjnë përgjegjës për 
luftën italo-greke, ta vënë në një plan me Italinë fashiste 
dhe këtej të kërkojnë reparacione. “Shqipëria i ka dekla- 
ruar luftë Greqisër, gërthet fashisti Rendis për të forcuar 
tezën e tij qesharake të sEpirit të Veriut-. Populli shqip- 
tar kurrë nuk i ka deklaruar luftë Greqisë, përkundrazi, 
ai ka luftuar më mirë se kushdo tjetër kundër italianëve 
dhe kuislingëve shqiptarë, autorë të këtij krimi. Populli 
shqiptar ka simpati për popullin grek. Ai ka goditur me 
armë forcat e furnizimet italiane që shkonin në frontin 
e Jugut: ai është përleshur me karabinierët nëpër rrugë. 
Edhe ata ushtarë të paktë që u muarën me forcë nga 
italianët, hodhën armët, dezertuan, u vranë ose u 
internuan nga SIM-i. Për luftën kundër Italisë fashiste 
dëshmojnë viktimat tona, fshatrat e djegura, deklaratat 
e aleatëve, dëshmojnë djemtë e popullit grek që panë 
me sytë e tyre vullnetin e madh të popullit shqiptar të 
Jugut, që kërkonte të luftonte krah për krah me ta 
kundër italianëve, por që këtë dëshirë ua refuzuan 
komandantët e ushtrisë së Metaksait. 

Le të shohë më mirë poshtërsinë e këtij argumenti 
populli ynë: fashistët grekë dhe reaksioni ndërkombëtar 
e akuzojnë popullin tonë për një krim që ai kurrë s'e 
ka bërë, por e ka luftuar me gjithë forcat e tija. Autorët 
e vërtetë të këtij krimi tani po përkëdhelen në.hotelet e 
mëdha të Romës dhe kush e kush t'u japë rroga më të 
majme. Fashistët harrojnë ujkun për të kërkuar gjurmët. 


818 ENVER HOXHA 


Vallë zoti Rendis dhe shokët e tij përse i ruajnë krimi- 
nelët italianë të luftës dhe kuislingët shqiptarë, autorë 
të luftës kundër Greqisë, si Viktor Emanuelin, Shefqet 
Vërlacin, Mustafa Krujën, Kolë Bibë Mirakën etj.2 

Këta janë përgjegjësit e aktit të poshtër kundër Gre- 
qisë dhe jo populli shqiptar. Populli shqiptar dhe qeve- 
ria e tij e vërtetë kurrë nuk i ka shpallur luftë Greqisë, 
përkundrazi, ata kanë simpatizuar dhe kanë ndihmuar 
popullin punëtor grek në përpjekjet e tij për çlirim. 

Zoti Rendis dhe shokët e tij i ruajnë ata kri- 
minelë të luftës, përgjegjës për luftën italo-greke, 
për të përsëritur ndoshta tragji-komedinë e Mu- 
solinit. Por zotërinjtë e Athinës duhet të dinë mirë 
se populli shqiptar s'u përngjet fashistëve italianë 
të Musolinit. 

Bota përparimtare duhet t'u tregojë vendin këtyre 
njerëzve që rrezikojnë paqen dhe zhvillimin normal dhe 
paqësor në mes të shteteve. Vendi ynë dëshiron të rrojë 
i qetë dhe në marrëdhënje të mira me të gjithë, por të 
drejtat e tij s'lejon t'ja shkelë njeri dhe di t'i mbrojë 
heroikisht dhe të fitojë. 

Qeveria e Republikës do të rrethojë me kujdesin dhe 
me dashurinë më të madhe ushtrinë tonë heroike, që 
nëpërmjet betejash të përgjakshme çliroi atdheun, i 
siguroi këtij indipendencën dhe sovranitetin. Qeveria 
jonë do të vërë gjithë forcat që ushtria jonë popullore, 
që është mburoja e sigurt e të drejtave që fitoi populli, 
mburojë e indipendencës dhe e integritetit tokësor të 
Shqipërisë, të bëhet një ushtri nga më modernet dhe 
simbol i një dashurie të madhe nga ana e popullit tonë, 
që e lindi dhe e rriti nëpërmjet kaq furtunash. 

Shokë deputetë, 


Duke paraqitur shkurtimisht detyrat e qeverisë së 
re, dëshiroj të theksoj edhe njëherë se nga kryerja e 
këtyre detyrave varet e ardhmja e lumtur e Republikës 
Popullore të Shqipërisë. Këto probleme vitale do t'i 
zgjidhim me mundësitë tona materiale, prandaj lypset 
që i gjithë populli shqiptar të mobilizohet dhe të ketë 
parasysh se do të duhet të bëjmë sakrifica dhe të heqim 
dorë nga shumë gjëra derisa të kapërcejmë vështirësitë 
kryesore. Me një mobilizim të tillë në punë, ku të der- 
dhet djersë dhe të tregohet aftësi dhe ndërgjegje, ne do 
të arrijmë të ndërtojmë Shqipërinë e re ashtu si e deshën 
ata që luftuan dhe ranë në fushën e nderit, që Shqipë- 
ria të rrojë kryelartë, e begatshme, e kulturuar, e lumtur. 


Botuar për herë të parë në Botohet sipas tekstit të ga- 
gazetën “Bashkimir, Nr. 382, zetës “Bashkimi, Nr. 382, 
25 mars 1946 25 mars 1946 


FJALA NË KUVENDIN POPULLOR ME RASTIN E 

EMËRIMIT KOMANDANT TË PËRGJITHSHËM TË 

FORCAVE TË ARMATOSURA TË REPUBLIKËS 
POPULLORE TË SHQIPËRISË 


26 mars 1946 


Shokë deputetë, 


Ju falenderoj shumë për besimin e madh që tregoni 
ndaj meje duke më emëruar Komandant të Përgjithshëm 
të Ushtrisë sonë Kombëtare. Unë e ndjej përgjegjësinë 
e madhe të detyrës që më ngarkon populli ynë, nëpër- 
mjet jush, dhe unë nuk do të harroj për asnjë minutë 
përgjegjësinë që kam: që ushtria jonë heroike, e cila 
lindi në momentet më të vështira që kaloi populli ynë, 
që u rrit nëpër beteja të përgjakshme, që u mbajt me 
djersën e kafshatën e gojës së popullit tonë dhe që u 
pajis me idealet e larta të mbrojtjes së atdheut e të 
fitoreve të lirisë, të mbrojë me mish e me shpirt, ashtu 
siç e ka në gjak, indipendencën dhe integritetin tokësor 
të vendit tonë. Unë do të vë të gjithë forcën time, që 
Ushtria jonë Popullore të bëhet e denjë për popullin 
tonë, të jetë kurdoherë gati për të mbrojtur interesat e 

popullit, për të mbrojtur Shqipërinë dhe njëkohësisht 
ajo të jetë faktori i madh i rindërtimit. 

Rroftë Ushtria jonë Kombëtarel 
Botuar për herë të parë në Botohet sipas tekstit të ga- 

27 mars 1946 27 mars 1946 


NOTË DËRGUAR J. E. XHEJKOBS, KRYETAR 1 

MISIONIT TË SHBA NË SHQIPËRI, NË LIDHJE ME 

QËNDRIMIN ARMIQËSOR TË SENATIT AMERIKAN 
NDAJ SHQIPËRISË 


12 prill 1946 


I ndershmi zotri, 


Duke qenë kurdoherë dëshira jonë që të zhduket 
çdo keqkuptim që mund të errësojë marrëdhënjet mi- 
qësore që ekzistojnë në mes vendit tonë dhe Shteteve të 
Bashkuara të Amerikës, lutem të keni mirësinë të na 
sqaroni se deri ku janë të vërteta lajmet e poshtme të 
përhapura nga radio Londra, agjencia Rojter dhe shtypi 
amerikan. 

Radio Londra në emisionin e saj në gjuhën italisht 
në ora 11 të mbrëmjes datë 27 mars 1946 ka thënë teks- 
tualisht kështu: 

“Senatori amerikan Vandenberg komunikoi se Ko- 
misioni i punëve të jashtme të Senatit Amerikan aprovoi 
një mocion ku thuhet se Dodekanezi dhe -Epiri i Veriut 
t'i jepen Greqisër. Nga ana tjetër agjencia Rojter me 
datën 30 mars duke bërë fjalë për udhëtimin e agjentit 
prek Pandeleimon Kotokos në Uashington në mes të 

tjerave transmetoi: “Komisioni i Senatit Amerikan për 
punët e jashtme shprehu simpati për kauzën greke në 
lidhje me Vorio Epirin—:. Përveç kësaj një numër i 
madh gazetash të Shteteve të Bashkuara dhe të vendeve 
të tjera ec vënë në dukje këtë gjë. 

Kemi kurdoherë dyshim në vërtetësinë e lajmeve 
që përhapin agjenci të tilla në lidhje me Shqipërinë dhe 
që synojnë të dobësojnë miqësinë që ekziston në mes 
të dy vendeve tona, prandaj do t'Ju lutemi të na sqaroni: 
A janë të vërteta këto vendime të Komisionit të Senatit 
Amerikan për punët e jashtme të pretenduara nga radio 
Londra, agjencia Rojter dhe shtypi amerikan” 

Duke shpresuar se do të kemi një sqarim sa më të 
shpejtë, lutemi, i ndershmi zotri, pranoni nderimet e 
mia më të shquara. 


Botohet për herë të parë si- 
pas origjinalit që gjendet në 
Arkivin Qendror të Partisë 


KËRKESË DREJTUAR KONFERENCËS SË 
MINISTRAVE TË PUNËVE TË JASHIME NË 
PARIS, NË LIDHJE ME TË DREJTËN E 
SHQIPËRISË PËR TË MARRË PJESË NË 
DISKUTIMIN E TRAKTATIT TË PAQES 
ME ITALINË 


27 prill 1946 


KONFERENCËS SË MINISTRAVE TË PUNËVE TË JASHTME 

TË BRITANISË SË MADHE, TË SHTETEVE TË BASHKUARA 

TË AMERIKËS, TË BASHKIMIT TË REPUBLIKAVE SOCIA- 
LISTE SOVJETIKE DHE TË FRANCËSI, 


Paris 


Qeveria e Republikës Popullore të Shqipërisë ka 
nderin të parashtrojë sa vijon në gjykimin mirëdashës 
të Konferencës së Ministrave të Punëve të Jashtme të 
Britanisë së Madhe, të Shteteve të Bashkuara të Ame- 
rikës, të Bashkimit të Republikave Socialiste Sovjetike 
dhe të Francës: 


1 Është fjala për Konferencën c Paqes që u mbajt në Paris 
nga 29 korrik — 15 tetor 1946 për të shqyrtuar projekttraktatet 
e paqes me shtetet aleatë të Gjermanisë hitleriane në Evropë: 
Italinë, Bullgarinë, Rumaninë, Hungarinë dhe Finlandën, pjatë 
Luftës së dytë botërore. 

Me rastin e mbledhjes në Paris të Konferencës së 
Ministrave të Punëve të Jashtme të fuqive kryesore 
aleate për të diskutuar rreth çështjeve të ndryshme në 
lidhje me Traktatin e Paqes me Italinë, Qeveria e Repu- 
blikës Popullore të Shqipërisë, duke interpretuar ndje- 
njat e thella të popullit shqiptar, tërheq vëmendjen 
mirëdashëse të konferencës mbi të drejtën e Shqipërisë 
që të ftohet të parashtrojë pikëpamjen e saj në diskuti- 
min e Traktatit të Paqes me Italinë. 

Shqipëria është palë e interesuar në këtë diskutim, 
sepse ka pësuar vuajtje shumë të rënda nga agresioni i 
Italisë fashiste. 

Si dihet, më 7 prill 1939, Italia fashiste, me forca 
të armatosura të mëdha, goditi Shqipërinë dhe e okupoi. 

Populli shqiptar i rezistoi okupatorit dhe derdhi 
gjakun e tij në portet dhe në rrugët prej ku hynë ush- 
tritë fashiste. 

Okupacioni i Shqipërisë nga Italia qe rezultat i një 
agresioni të armatosur, i mbështetur vetëm mbi fuqinë 
brutale ushtarake dhe zgjati deri në kapitullimin pa 
kushte të Italisë fashiste. 

Rezistenca shqiptare kundër okupatorit, e filluar që 
ditën e okupacionit, më 7 prill 1939, vazhdoi dhe u zhvi- 
llua në të gjitha format. Manifestime të mëdha të masa- 
ve popullore në vitet 1940 e 1941 kundër okupatorit 
fashist u mbytën në gjak. 6 500 shqiptarë antifashistë u 
hodhën në burgjet ose në fushat e përqëndrimit prej 
italianëve: mijëra të tjerë u masakruan me gjakftohtësi 
në qytetet dhe në katundet e Shqipërisë për veprimtari 
antifashiste. 

Që më 1939 kishte 3 000 shqiptarë antifashistë në 

malet që goditnin fashistët italianë. Këta ishin bërthama 
e çetave partizane, të cilat më pas do të mbuloheshin 
me lavdi në luftën kundër italianëve fashistë së pari dhe 
më vonë kundër gjermanëve nazistë, të cilët zëvendë- 
suan të parët. 

Lufta e vazhduar nga populli shqiptar kundër të dy 
okupatorëve krah aleatëve të mëdhenj i detyroi italianët 
dhe gjermanët të mbanin përherë në Shqipëri një numër 
të konsiderueshëm divizionesh nga më luftaraket. Që më 
1942 në Shqipëri kishte zona të çliruara nga partizanët, 
dhe më 1943 në prakun e kapitullimit të Italisë më tepër 
se gjysma e Shqipërisë ishte e çliruar. 

Në mes të luftës dhe në mes të vuajtjeve më të 
dhimbshme, populli shqiptar krijoi Ushtrinë e tij Nacio- 
nal-Çlirimtare, ushtrinë partizane të organizuar në bri- 
pada, divizione dhe korparmata, dhe që në fund të lufti- 
meve mbërrijti në 70000 njerëz. Kjo luftoi trimërisht 
kundër dy armiqve dhe, pas çlirimit të Shqipërisë, ajo 
ndoqi hitlerianët përtej kufive, në Jugosllavi. 

Kësisoj, populli shqiptar tregoi se kauza aleate ishte 
e tija. Me gjakun e derdhur dhe me sakrificat e pësuara 
në të njëjtën luftë dhe kundër të njëjtit armik, populli 
shqiptar u radhit me kurajo në anën e aleatëve të më- 
dhenj dhe besnikëria e tij për kauzën aleate qe e 
patundur. 

Për fitoren e përbashkët ai dha kontributin maksi- 
mal: Më tepër se 50 000 të vdekur dhe të plagosur, 3594) 
të qyteteve dhe të katundeve të Shqipërisë të bëra shesh, 
komunikacionet e shkatërruara, ekonomia kombëtare e 
asgjësuar nga okupatorët fashistë, dëshmojnë se sa e 
gjerë qe lufta e popullit shqiptar kundër fashizmit. 

Vetëm kësisoj populli shqiptar fitoi lirinë dhe pava- 

rësinë e tij, krijoi ushtrinë çlirimtare dhe, me të njëjtën 
luftë, ngriti një regjim demokratik. 

Me sakrifica të tilla njerëzore dhe me dëme mate- 
riale shumë të miëdha gjatë luftës së përbashkët, Shqi- 
përia fitoi të drejtën të parashtrojë kërkesat e saja 
kundrejt Italisë si dhe kundrejt Gjermanisë. 

Prandaj duke paraqitur këtë kërkesë legjitime dhe 
konform me principet e drejtësisë dhe të së drejtës 
ndërkombëtare, Qeveria e Republikës Popullore të Shqi- 
përisë ka besimin e patundur se ajo konferencë c kujdes- 
shme në respektimin e të drejtave dhe interesave të 
shteteve të vegjël, do të ketë mirësinë të konsiderojë 
këtë kërkesë me gjithë interesimin e duhur dhe t'i japë 
një vijinr të favorshëm duke i lejuar popullit shqiptar 
të ngrejë zërin c tij në këtë rast. 


Kryeministri dhe Ministri i Punëve të 
Jashtme 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimin, Nr. 412, zetës “Bashkimin, Nr. 412, 
27 prill. 1946 27 prill 1946 


MESAZHE DREJTUAR FAN $. NOLIT PËR 
ÇËSHTJEN E NJOHJES SË QEVERISË DEMOKRA- 
TIKE DHE MBROJTJEN E PAVARËSISË 
SË SHQIPËRISË 


MESAZHI I PARË 
(Prill 1946) 
Zotit Fan Noli, 


Kam marrë mesazhet dhe i çmoj përsëtepërmi 
përpjekjet tuaja dhe të gjithë shqiptarëve në Amerikë. 
Kujdesi dhe dëshira jonë ka qenë dhe vazhdon të jetë 
forcimi i marrëdhënjeve të mira dhe i miqësisë me të 
gjithë aleatët e mëdhenj. Me popullin amerikan na lidh 
një miqësi e vjetër. Ne kemi dashur dhe dëshirojmë ta 
forcojmë këtë miqësi në baza të shëndosha e të sinqerta. 
Përpjekjet tona për të marrë kontakt me vëllezërit tanë 
në Amerikë dhe për t'i bërë të njohur opinionit ameri- 
kan, luftën heroike të vendit tonë, qëndrimin tonë të 
patundur për kauzën aleate, na janë refuzuar në më- 
nyra të ndryshme, por, me gjithë pengesat e mëdha që 
na janë bërë nga ana e funksionarëve amerikanë në 
Shqipëri, kemi shpresuar se çështja jonë do të zgjidhej 

në mënyrë të kënaqshme për të dy vendet. Kondita e 
njohjes së qeverisë sonë, e vënë nga Qeveria e Shteteve 
të Bashkuara, na ka habitur dhe hidhëruar pse këtë e 
konsiderojmë, si një mohim të sovranitetit dhe të vetë- 
vendosjes së popullit tonë për të cilat populli shqiptar 
derdhi kaq gjak. Vendimet e Kongresit të Përmetit, të 
bazuara në principin e' vetëvendosjes, na urdhërojnë 
prishjen e të gjitha traktateve të konkluduara me shte- 
tet e huaja nga qeveritë e mëparshme antipopullore dhe 
nënshkrimin e traktateve të reja në interesin e kombit 
tonë. Kjo është një e drejtë elementare e popullit shqip- 
tar, 1 shtypur nga regjimet tiranike, që luftoi për të 
fituar çdo të drejtë dhe çdo liri dhe që do të rrojë indi- 
pendent e sovran në gjirin e kombeve të bashkuara dhe 
do të ecë, kryelartë me frymën e re ndërkombëtare. 
Përsa u përket traktateve që ekzistojnë me Shtetet e 
Bashkuara, ne kurdoherë kemi qenë dhe jemi të dispo- 
zuar t'i rishikojmë, t'i shqyrtojmë dhe në frymë miqë- 
sore dhe pariteti të nënshkruajmë traktate të reja në 
interesin e të dy vendeve tona, pasi të njihet qeveria jonë. 

Një qëndrim i tillë i drejtë i popullit shqiptar dhe 
i qeverisë së tij duhet të çmohet jo si obstruksion nga 
ana jonë, por si një çështje parimi nga më demokratikët. 
Nga ana tjetër nga zgjidhja e drejtë e këtij problemi, ne 
kemi bindjen se do të sigurohet një miqësi dhe marrë- 
dhënje të mira me baza të shëndosha dhe të sinqerta në 
mes Shqipërisë: dhe Shteteve të Bashkuara. 


Gjeneral-Kolonel 


Enver Hoxha 


330. ENVER HONIHIA 
MESAZHI I DYTË 


Zotit Fan Noli, 


Hidhërohemi tepër kur shohim se shtypi amerikan 
dhe personalitete të larta amerikane mbajnë një qëndrim 
jo të drejtë dhe armiqësor ndaj Shqipërisë, e cila luftoi 
me trimëri të rrallë për kauzën e përbashkët. Çështja e 
të ashtuquajturit Vorio Epir, e ngritur nga ana e fashis- 
tëve grekë, që mbrohet dhe përkrahet nga ana e këtyre 
personaliteteve patjetër nuk e forcon miqësinë e popu- 
llit shqiptar me Shtetet e Bashkuara. Mbrojtja e një 
teze kaq të marrë nga ana e tyre sjell me vete edhe 
përgjegjësi ndërkombëtare, pse të mbrosh hajdutët fa- 
shistë, që kërkojnë të rrëmbejnë tokën e tjetrit, do të 
thotë të bëhesh pjesëtar në këtë kusëri. Të gjithë duhet 
të jenë të bindur se me të gërthitura dhe me sevendime- 
rreth tryezave të gjelbëra, nuk copëtohet kollaj Shqi- 
përia. Po të cënohen kufitë e Shqipërisë, ju sigurojmë 
se ne do t'i mbrojmë deri në njeriun e fundit dhe agre- 
sorët fashistë nuk do t'ja arrijnë qëllimit. Kujt ja ka 
qejfi, mund ta diskutojë çështjen e Shqipërisë së Ju- 
gubr, por duhet të mendojë se në mes të svendimitr që 
mund të marrin fashistët grekë e miqtë e tyre dhe 
zbatimit të këtij svendimir, ndodhet një kufi në Shqi- 
përinë e Jugut që do të jetë zor të kapërcehet. Ne nuk 
vëmë në diskutim atdheun tonë, por këtë e mbrojmë 
kundër çdo agresori. Për këtë, populli shqiptar është i 
gjithë në këmbë, ashtu siç jeni të gjithë ju vëllezërit 
tanë të dashur në Amerikë. Populli ynë do të rrojë i 
lirë në vendin e tij dhe në marrëdhënje të mira me të 
gjithë. Ne mendojmë dhe jemi të sigurtë se dhe ju men- 

doni si ne, se populli ynë luftoi jo për t'u futur në një 
robëri tjetër, por për të rrojtur i lirë, për të rrojtur i 
nderuar, ashtu sikundër ai nderon të tjerët. Ai kërkon t'i 
respektohen të drejtat e tij, ashtu sikundër respekton 
të drejtat e tjetrit. Ne jemi të bindur se për Mëmëdheun 
dhe për mbrojtjen e të drejtave të tij do të ngrihen edhe 
vëllezërit tanë në Amerikë, ashtu si kanë bërë kurdoherë. 
Ne do të fitojmë mbi ata fashistë të rinj që do të kërkojnë 
të dëmtojnë vendin tonë, pse jemi në të drejtë. 
Në kohërat më të errëta të luftës, populli shqiptar nuk 
u tremb dhe ca më pak tani, pse ai ka besim në forcat 
e veta dhe në të gjithë demokratët e vërtetë të botës. 


Gjeneral-Kolonel 
Enver Hoxha 


MESAZHI 1 TRETË 


Zotit Fan Noli, 

Nuk c quajmë të drejtë që për çështjen e traktateve, 
vendi ynë të mos përkrahet nga ana e qeverisë ameri- 
kane për t'u pranuar në OKB. Që të jemi anëtarë të 
OKB-së, këtë populli ynë e ka fituar me luftë të ashpër 
dhe të paprerë kundër fashizmit italian dhe gjerman, 
armikut të përbashkët të njerëzimit. Organizata c Kom- 
beve të Bashkuara që duhet të përfaqësojë përpjekjet 
që kanë bërë vendet antifashiste për arritjen e fitores 
dhe sigurimin e paqes si edhe për zhvillimin e drejtë të 
marrëdhënjeve ndërkombëtare në mes shteteve, nuk 
mund të refuzojë dhe të mos përkrahë pjesëmarrjen e 
vendit tonë që u sakrifikua për këto qëllime të larta. Një 
qëndrim i kundërt nga cilido shtet qoftë e sidomos nga 

aleatët c mëdhenj, do të thotë mohim i luftës sonë të 
ashpër, mohim i deklaratave që kanë bërë vetë këta 
aleatë mbi luftën dhe përpjekjet c popullit tonë, do të 
thotë gjithashtu refuzim nga ana e tyre i kontributit që 
mund të japë një shtet, qoftë kaq i vogël, sa është Shqi- 
përia, por që ka dhënë prova të mëdha besnikërie dhe 
vendosmërie për të luftuar fashizmin, në konsolidimin e 
paqes dhe në zhvillimin e mirë dhe paqësor. Një qëndrim 
i tillë ndaj nesh nga cilido shtet, nuk do të mirëpritet nga 
populli ynë dhe nga të gjithë demokratët e botës, pse ësh-, 
të një padrejtësi flagrante që i bëhet një populli heroik 
në ato të drejta për të cilat ranë me miliona njerëz. 

Nga ana tjetër do të jetë një padrejtësi nga ana e 
autoriteteve amerikane, që për çështjen e traktateve të 
përkrahet një tezë shumë e padrejtë dhe e pathemeltë, 
sikundërqë është ajo e të ashtuquajturit Vorio Epir. 
Popullit tonë kurrë nuk do t'i ngrohet zemra ndaj atyre 
njerëzve ose autoriteteve që do të guxojnë të bëjnë një 
padrejtësi kaq të madhe dhe flagrante. Kjo është e na- 
tyrshme. dhe s'do të jetë faji i popullit shqiptar. Populli 
ynë dhe ne do të bëjmë çmos që të forcohet miqësia në 
mes Shteteve të Bashkuara të Amerikës dhe Shqipërisë, 
por kjo miqësi, që të jetë e vërtetë, duhet të bazohet 
në respektimin e të drejtave tona si shtet indipendent 
dhe sovran. 

Gjeneral-Kolonel 


Enver Hoxha 
Botohen për herë të parë st- 


pas origjinaleve që gjenden në 
Arkivin Qendror të Partisë 


FJALIM I MBAJTUR PËRPARA PUNËTORËVE 
TË KUÇOVËS 


1 maj 1946 


Shokë punëtorë të Kuçovës, 


Ndjej një gëzim të madh që jam përsëri në mes 
tuaj sot ditën e 1 Majit, të cilën jua uroj të mbarë dhe 
të lumtur, të mbarë dhe. të lumtur për gjithë popullin 
tonë. 

Fytyrat tuaja ndritin nga gëzimi se për herën e parë 
në historinë e vendit tonë festa ndërkombëtare e pro- 
letariatit botëror festohet në këtë shkallë me madhështi 
e anekënd Shqipërisë sonë të çliruar. Kjo ditë na kujton 
përpjekjet vigane dhe luftërat e përgjakshme që kanë 
bërë me miliona punëtorë të botës kundër shfrytëzimit 
kapitalist, kundër shtypjes barbare dhe çnjerëzore të 
imperialistëve, kundër regjimeve të errësirës: kjo ditë 
na kujton luftën e madhe antifashiste që bota përparim- 
tare bëri kundër bishave fashiste italiane dhe gjermane, 
armiqve më të mëdhenj të klasës punëtore dhe të nje- 
rëzimit mbarë. Sot kjo ditë e madhe e punës na tregon 
rrugën ku duhet të ecë bota e qytetëruar për të ndërtuar 
një jetë të lumtur, të lirë dhe plot nder. 

Sot, shokë punëtorë, ju dhe gjithë populli gëzojmë 
frytet e fitores së madhe që korrëm pas përpjekjeve aq 
të tmerrshme për jetë a për vdekje. U hodhëm, pa 
kursyer as jetën tonë, në betejat më të ashpra dhe të 
pabarabarta, për të fituar lirinë dhe pavarësinë, për 
të siguruar ekzistencën tonë që ishte në rrezik të madh 
të zhdukej. Në momentet më të rrezikshme të historisë 
sonë kombëtare, që ishin të njëllojta me ato të mbarë 
njerëzimit, populli shqiptar s'u përkul, por qëndroi si 
shkëmb në gjirin e kombeve aleate antifashiste, u bëri 
ballë valëve të tërbuara dhe, më në fund, ai e mundi 
vdekjen dhe doli në dritë. Sot, në ditën e 1 Majit, Shqi- 
përia e vogël me krenari dhe me ballin lart i thotë nje- 
rëzimit: “Unë e bëra detyrën”, ashtu sikurse edhe ju, 
punëtorë të Shqipërisë, mund t'i thoni kryelartë pro- 
letariatit botëror se e bëtë detyrën tuaj proletare. 

Ju, punëtorët e Shqipërisë, ishit të parët që, me në 
krye Partinë tuaj të lavdishme Komuniste të Shqipërisë, 
ngritët lart flamurin e luftës së armatosur kundër shty- 
pësve fashistë të vendit tonë, ju u bëtë hallka e shëndo- 
shë që lidhi dhe çimentoi bashkimin e popullit tonë në 
luftë dhe në paqe për të përmbushur nevojat jetike të 
kombit dhe aspiratat e popullit. Na u vranë me qindra 
e me mijëra djem nga më të mirët, u dogjën nga dora 
mizore kasollet e shtëpitë, fshatrat dhe qytetet tona, që 
i kishim ndërtuar me fukarallëk të madh: na u grabit 
pasuria e vendit, por populli ynë s'e pushoi për asnjë 
çast luftën e çlirimit, sepse andej varej e ardhmja e tij. 
Për të çliruar mëmëdhenë nga okupatorët, për të fshirë 
vjetërsirat dhe kalbësirat e regjimeve antipopullore të 
mëparshme, që kishin helmuar dhe hidhëruar jetën e 

popullit tonë të mjerë dhe që kishin pregatitur dhe ndih- 
muar okupacionin, për të fituar të drejtat demokratikë 
të popullit, sakrificat s'janë kurrë të mjafta: këto po- 
pulli shqiptar i mori në sy, prandaj fitorja që korri është 
e paçmueshme. 

Objektivat historike, që faza e luftës u kish për- 
caktuar klasës punëtore, fshatarësisë, intelektualëve pa- 
triotë dhe gjithë njerëzve liridashës dhe demokratë të 
Shqipërisë u arritën. Të bashkuar në një aleancë të 
shëndoshë në Frontin e madh Demokratik të popullit 
tonë, fill pas çlirimit të plotë të atdheut, ata u hodhën 
në luftën e rindërtimit të vendit të rrënuar. Lufta e 
rindërtimit, po aq e shenjtë sa dhe e para, nuk mund 
të fillonte dhe të vazhdojë pa pjesëmarrjen e masave 
të gjera punonjëse të Shqipërisë. Konditat ishin për një 
gjë të tillë dhe këto i kish krijuar vetë lufta: punëtorët, 
fshatarët dhe gjithë populli i ndershëm i Shqipërisë që 
pagoi me gjak lodrat dhe tradhëtitë e politikanëve aven- 
turierë, që e qeverisnin në të shkuarën duke e shtypur, 
kuptoi përse luftonte dhe sakrifikonte. Lufta e madhe 
e çlirimit e bëri popullin tonë zot të fateve të veta dhe, 
pra, Fruga e tij tani ishte e caktuar. Reformat e mëdha 
shoqërore dhe ekonomike e forcuan edhe më tepër be- 
simin e popullit në forcat e veta, në pushtetin e tij. 
Fshatari mori tokën dhe u çlirua përgjithmonë nga 
zgjedha e beut dhe e agait që i kish pirë gjakun tërë 
jetën. Djersa që kullon sot ndër ara e bën grurin të 
hedhë shtat për lumturinë e fshatarëve tanë. Sot minie- 
rat, fabrikat, kantieret e ndryshme të punës janë në 
duart e punëtorëve, të cilët udhëheqin punën e rindërti- 
mit të Shqipërisë. Mund të çuditen ata që s'e njohin 

popullin tonë, që s'e kanë parë në luftë dhe në punë, 
Për përparimet që janë bërë në një periudhë të shkurtër. 
Iniciativa krijuese e masave punonjëse të vendit tonë 
ka qenë aq e madhe, sa edhe e frytshme. Riparimi i çdo 
gjëje që na kish shkatërruar armiku, rimëkëmbja e mi- 
nierave dhe e industrisë së lehtë etj., nuk ishin punë që 
mund të ngriheshin dhe të viheshin në funksionim vetëm 
duke harxhuar shuma të mëdha, të cilat na mungonin, 
por u lyp nga punëtoria jonë ndërgjegje dhe vullnet, 
disiplinë dhe sakrifica. Këta s'i munguan thirrjes së 
atdheut dhe puna u krye. Sot punohet kudo me vrull 
të madh, punohet nëpër ara e nëpër rrugë, punohet në 
Kuçovë, në Rubik e në Selenicë, punohet në të gjitha 
fabrikat e ndryshme të Shqipërisë, punohet për një 
qëllim: të ndërtohet Shqipëria e re, të përmirësohet jeta 
e popullit, të lehtësohen vuajtjet dhe mjerimet, të shohë 
populli ditë të bardha. Ne jemi në gjendje të shkojmë 
përpara dhe me vullnetin tonë të madh të kapërcejmë 
çdo pengesë. Garat e 1 Majit, që çuan peshë gjithë po- 
pullin tonë, janë prova e gjallë: brenda një kohe të 
shkurtër, me rastin e garave, gjysmë milioni vullnetarë, 
gra, burra, pleq, të rinj e të reja kanë kryer 3 milion 
arë punë vullnetare, që në të holla do të thotë gati 13 
milion franga shqiptare dhe këto të holla ja kanë 
kursyer shtetit, ja kanë kursyer atdheut. Janë hapur ka- 
nale që kanë shpëtuar nga mbytja me mijëra hektarë 
tokë, janë çelur rrugë, janë ngritur godina dhe ura, janë 
ndërtuar fabrika dhe ofiçina, janë spastruar qytete, janë 
punuar dhe mbjellë ara me grurë, janë çelur shkolla e 
kopshte për fëmijë. E gjithë kjo përfaqëson punën vull- 
netare brenda pak muajve, kësaj i shtohet dhe puna e 

rregullit ku është treguar energji e vitalitet i çuditshëm: 
Sot në festën e 1 Majit, për të shpërblyer shërbimin 
që po i bëhet atdheut, Presidiumi i Kuvendit Popullor 
po dekorcn me urdhëra e medalje të punës, krahina, 
qytete e fshatra, kantiere e fabrika, punëtorë, katundarë, 
qytetarë, që kanë derdhur. pa kursyer djersën që Shqi- 
përia të rindërtohet dhe të përparojë. Lavdi popullit 
tonë heroik dhe punëtori 


Shokë punëtorë të Kuçovës, 


Jemi në rrugë të drejtë, por kemi shumë punë dhe 
detyra të mëdha për të kryer, dhe këto presin të kryhen 
vetëm nga ne. Prandaj që të kryejmë si duhet dhe shpejt 
çdo gjë që na ngarkohet, duhet t'i kuptojmë mirë këto 
detyra dhe rrethanat në të cilat jetojmë. Momentet janë 
historike dhe përgjegjësitë të rënda, por njerëzit me 
vullnet të fortë, njerëzit që u dhimbset populli dhe 
atdheu, as nuk ju shmangen, as nuk ju tremben për- 
gjegjësive. Njerëz të tillë, modeli i të cilëve është klasa 
punëtore, jo vetëm mbajnë mbi supet e tyre përgjegjësi 
të tilla, po këtyre u dalin zot. 

Statuti Themeltar i Shtetit, që ju dha popullit nga 
Asambleja Kushtetuese, çel për vendin tonë një etapë 
të re me perspektiva të gjera, që do t'ja ndryshojnë 
faqen Shqipërisë në favorin e masave të gjera puno- 
njëse. Reformat e mëdha me karakter ekonomik e social 
patjetër nuk mund të jenë kurrë në favorin e atyre që 
shtypën popullin, që i pinë gjakun, që e vranë dhe e 
burgosën, që e shitën te i huaji. Dhe mbeturinat e këtyre 
plehrave do të lehin, por ata s'janë më në gjëndje as 

të na kafshojnë. Mos vallë populli ynë derdhi gjakun 
e tij të vlefshëm që të vazhdonin të rronin rchat bejlerët 
e feudalët, të vazhdonin të mbanin tokat e fshatarëve 
dhe t'i shfrytëzonin këta gjer në palcë” Apo mos vallë 
populli ynë u gjakos dhe u sakrifikua vjete me radhë 
për t'i lënë tregëtarët e mëdhenj dhe fabrikantët spe- 
kulues të pinë në rehati gjakun e popullit tonë, që e 
patën bërë plaçkë tregu” Jo, aspak. Populli luftoi për 
të vendosur ligjin e tij të drejtë dhe e vendosi. Për 
Shqipërinë lindi një kohë e re ku do të jetojë njeriu i 
ndershëm, njeriu që punon me ndërgjegje dhe me nder, 
njeriu që s'rron vetëm për vete, por edhe për të tjerët, 
njeriu që duhet t'i japë shoqërisë që të mund të kërkojë 
prej saj. Ky është kuptimi i thellë i reformave tona, të 
cilat janë varg të lidhura njëra me tjetrën dhe që 
përbëjnë realitetin e Shqipërisë së re. Nuk mund të 
kuptohet reforma agrare pa shtetëzimin e minierave dhe 
të fabrikave të ndryshme, ashtu si nuk mund të kupto- 
het shtimi dhe përmirësimi i prodhimit bujqësor pa 
shtimin e prodhimit industrial. Këto dy probleme të 
rëndësishme dhe jetike për vendin tonë janë aq të li- 
dhura ngushtë me njëri-tjetrin, sa është e ngushtë cdhe 
aleanca e shëndoshë që ekziston në mes të punëtorëve 
dhe të fshatarëve të Shqipërisë. Këto probleme populli 
ynë i zgjidhi me vendosmëri, por që këto fitore të kon- 
solidohen dhe të japin frytet e duhura, tani duhet një 
punë intensive dhe e shëndoshë. Për t'i realizuar këto, 
Qeveria e Republikës Popullore të Shqipërisë dhe gjithë 
populli shqiptar, me në krye klasën punëtore, i janë 
përveshur punës. Ju, punëtorët, që duhet të jeni shem- 
bull për të gjithë, e dini fare mirë se rezultate të tilla 

nuk arrihen as duke fjetur e-as duke lidhur duart, por 
duke djersitur dhe duke sakrifikuar. Komitetet fshatare 
dhe teknikët e reformës duhet të punojnë pa u lodhur 
dhe drejt, që të shpejtohet ndarja e tokës. Duhet që 
fshatarësia të punojë sa më shumë tokën, të shtojë sa 
më shumë dhe të përmirësojë prodhimet e veta, se 
kështu do të pasurohet ajo vetë dhe bashkë me të, gjithë 
populli. Duhet të punohet ditë e natë në kantieret e 
Kuçovës, të Rubikut e të Selenicës. Në të gjitha fabrikat 
dhe punëtoritë e Shqipërisë të punohet për të prodhuar 
sa më shumë e sa më mirë: të bëhen sa më shumë kur- 
sime. Duhet që punëtorët të fitojnë profesione, të spe- 
'cializohen në degë të ndryshme dhe maqina ku punojnë 
të bëhet skllavi i tyre. Punëtorët duhet të jenë për të 
gjithë shembull i një disipline të hekurt në punë, shem- 
bull i ndërgjegjes së pastër dhe i sakrificës, shembull 
i realizimeve të mëdha. Në shoqërinë c re përgjegjësitë 
tuaja, o shokë punëtorë, janë të rënda: por ju do t'i 
kryeni me nder, pse jeni nga ai çelik që s'thyhet kurrë. 
Është detyra juaj të qëndroni në radhët e para të luftës 
për rindërtimin, ashtu si qëndruat në radhët e para të 
luftës së çlirimit. 

Qeveria, në programin e saj dhe në planin e punës 
që do të shpallet për së shpejti me rastin e paraqitjes 
së buxhetit, ka mjaft punime të një rëndësie të dorës 
së parë që duhet të kryhen. Buxheti ynë është i vogël, 
por planet e punimeve janë të mëdha, ashtu si janë të 
mëdha dhe nevojat e popullit. Si do t'ja dalim mbanë 
kësaj gjëje” Duke punuar dhe vetëm duke punuar. Ligji 
i punës është ligji i jetës së begatshme. Puna të bëhet 
nder për gjithë popullin tonë, pse vetëm ajo do të na 

nxjerrë në ditë të bardha. Ai që s'punon është i dënuar 
të vdesë si një organizëm i pavlefshëm, ky është një 
ligj i natyrës. Populli ynë është plot dinamizëm, plot 
gjallëri dhe jetë, ai është destinuar të shkojë përpara 
drejt përparimit dhe lulëzimit. Prandaj që të rrojë dhe 
të përparojë Shqipëria, që të jetojë i lumtur populli ynë, 
të mobilizojmë masat e gjera të punonjësve ndër punët 
konkrete të pushtetit, të forcojmë besimin e tyre që kanë 
për këtë pushtet dhe të kuptojnë njëherë e përgjith- 
monë që ai është i tyre dhe punon për ta, të forcojmë 
dhe të shtojmë entuziazmin dhe vrullin që ka populli 
ynë për punë, të forcojmë në ta ndjenjën e lartë të 
patriotizmit, ndjenjën e mbrojtjes së indipendencës dhe 
të integritetit tokësor të atdheut, të forcojmë ndjenjën 
e mbrojtjes së fitoreve që na kushtuan kaq gjak dhe 
sakrifica. Të vëmë të gjitha forcat tona që masat e gjera 
të popullit të ndershëm të përqafojnë dhe të kuptojnë 
si duhet të gjitha reformat që po bëhen, t'i mbrojnë 
këto reforma kundër armiqve të brendshëm, kundër 
spekulatorëve, kundër mbeturinave të fashizmit, që 
s'mund të durojnë dot kur shohin popullin të jetë i 
lumtur. Njerëzit e ndershëm të çdo kategorie duhet të 
kuptojnë se çdo hap që hidhet përpara është në të mirën 
e përgjithshme dhe qëllimi është të ndërtojmë një 
Shqipëri të lumtur për të gjithë dhe jo për një pakicë 
të privilegjuar. 


Shokë punëtorë, 


Vendi ynë dhe populli heroik shqiptar, që luftoi 
burrërisht kundër fashizmit italian dhe gjerman, që luf- 
toi me aq besnikëri për kauzën aleate, që i rroku armët 

i pari dhe e pushoi zjarrin kur u shtri përdhe Gjermania 
naziste, sot po ngre zërin e tij të fuqishëm për të kërkuar 
nga bota përparimtare të drejtat e tija të pamohueshme. 
Shqipëria duhet të thërritet si anëtare në Organizatën 
e Kombeve të Bashkuara: kjo është ec drejta jonë dhe 
këtë të drejtë e kemi paguar shtrenjtë. Për çdo ditë 
vonesë shtohet padrejtësia nga ana e atyre që kërkojnë 
t'i mohojnë këtë të drejtë një populli të vogël heroik, që 
luftoi kaq shumë, që qëndroi besnik deri në fundi 
aleancës antifashiste, që çliroi vendin e tij me duart e 
veta dhe vendosi demokracinë, që është më i vendosur 
se kurrë për të mbrojtur paqen e njerëzimit. Një situatë 
e tillë jo vetëm që është e pakuptueshme, por është 
mohimi i principeve, për të cilat u bë lufta antifashiste 
dhe u krijua Organizata c Kombeve të Bashkuara. 
Gjithashtu ne kërkojmë të thërritemi dhe të marrim 
pjesë në Konferencën e Parisit për nënshkrimin e Trak- 
tatit të Paqes me Italinë. Kush më tepër se vendi ynë 
ka të drejtë t'i kërkojë llogari Italisë dhe të figurojë i 
pari në nënshkrimin e Traktatit të Paqes me këtë shtet”7 
Ne ishim në Evropë i pari shtet që u bëmë preja e fa- 
shizmit italian dhe i pari popull që e luftuam me armë. 
Lufta jonë kundër Italisë fashiste ishte aq e pamëshir- 
shme: sa edhe e pabarabartë, burgjet dhe kampet e 
përqëndrimit të fashizmit u mbushën me patriotë, tan- 
ksat e mitralozat e karabinierisë dhe të milicisë së zezë 
korrnin popullin shqiptar: krahinave të tëra ju vu zjarri, 
por lufta heroike kundër italianëve nuk u shua. Ajo u 
shtua dita-ditës, ajo u zmadhua, ajo u bë e tmerrshme 
kundër fashistëve të Musolinit. Italia na detyrohet mi- 
liarda franga ar për dëmet që na ka shkaktuar, prandaj 

' duhet të na i paguajë deri në një. Italia ishte një shtet 


armik i vendit tonë, një shtet fashist, prandaj në Trak- 
tatin e Paqes me Italinë duhet të marrë pjesë dhe Shqi- 
përia. Kur Shqipëria u invadua nga tanksat e gjeneral 
Guxoniti, kur gjaku i shqiptarëve derdhej nëpër porte 
dhe nëpër rrugë, shumëkush nga ata që bënë Mynihun2, 
bënë veshin e shurdhër përpara tragjedisë së popullit 
tonë. Pengesat që na bëhen në lëmin ndërkombëtar janë 
të pathemelta dhe, pra, të pakuptueshme për ne dhe 
për gjithë demokratët e botës. Populli ynë dhe udhë- 
heqja e tij, për vendosmërinë e tyre që treguan në 
luftën antifashiste, për besnikërinë ndaj aleancës anti- 
hitleriane, për sakrificat e tyre mbinjerëzore, gjatë 
gjithë kohës së luftës, kanë merituar lavdërimet e 
personaliteteve drejtuese të shteteve të mëdhenj alcatë, 
si edhe të udhëheqësve të tyre ushtarakë. Të gjitha këto 
fakte që do t'i shkruajë historia a mund të shlyhen 
vallë aq kollaj” Jo, këtë mos e besoni kurrë. Drejtësia 
do të dalë në shesh. Populli shqiptar dhe qeveria e tij 
janë model për përpjekjet e mëdha dhe për mirëkupti- 
min që tregojnë në zgjidhjen e çdo çështjeje ndërkombë- 
tare, dhe këtë e bëjnë se në shpirtin ec popullit tonë 
është e rrënjosur ndjenja e solidaritetit dhe e bashkë- 
punimit të sinqertë me të gjitha kombet aleate, ndjenja 
për të respektuar frymën c re ndërkombëtare, që krijuan 
vetë rrethanat e luftës së përbashkët. Vallë pse na 


1 Guxoni — Kryekomandanti i forcave italiane që pushtuan 
Shqipërinë më 1939. 

2 Është fjala për marrëveshjen famëkeqe të Mynihut që u 
përfundua në shtator 1938 midis krerëve të qevcrisë të Brita- 
nisë së Madhe, Francës, Gjermanisë dhe Italisë. 

bëhen këto pengesa” Sepse ne jemi luftëtarë të pathyer 
të këtyre principeve të mëdha të demokracisë apo sepse 
populli ynë po krijon një jetë të re, të lumtur dhe të 
lirë, në realitetin e një demokracie të shëndoshë” 

Kjo gjë është krejt e padrejtë, është e qartë se 
fashistët grekë dhe reaksioni ndërkombëtar, që i ndër- 
sen, e kanë halë në. sy Shqipërinë e re demokratike, e 
kanë halë në sy përparimin e madh që bëhet në vendin 
tonë, kurse në Greqinë e martirizuar po mbretërojnë 
terrori dhe uria. Fashistët grekë dhe reaksioni ndërkom- 
bëtar po bëjnë një zallahi të madhe për pretendimet e 
tyre të poshtra e të rreme, të falsifikuara si çdo punë e 
tyre. Shqipëria e Jugut është e jona dhe e askujt tjetër, 
kjo është e prerë me thikë, por pretendime të tilla të 
poshtra të fashistëve grekë, që do të bëjnë fiasko të turp- 
'shme, do t'i japin botës së qytetëruar dhe popujve liri- 
dashës të kuptojnë se fashizmi është akoma gjallë, 
prandaj duhet të shtërngojmë radhët për të çrrënjosur 
nga rrënjët farën e Hitlerit dhe të Musolinit, që kërcë- 
nojnë paqen dhe bashkëpunimin në mes të popujve. 

Por pretendimet e poshtra dhe qesharake të fa- 
'shistëve të Athinës, nuk mund të fshehin dot krimet e 
grabitjet që ata bënë në kurrizin e vëllezërve tanë ça- 
mër, A kujtojnë vallë fashistët grekë dhe të gjithë ata 
-që u ndihmojnë se këto krime të poshtra, që i janë bërë 
një minoriteti shqiptar në shtëpinë dhe tokën e tij prej 
“bandave të Athinës, do të kalojnë në heshtje2 Sigurisht, 
jo. Fashistët grekë do të japin llogari për vrasjet në 
masë të popullsisë çame të pambrojtur, për masakrimin 
“e grave, të kalamajve dhe të pleqve të Filatit e të 
Paramithisë, do të japin llogari për krimin e tyre që 


tu 

. bënë duke zbuar çamërit nga tokat dhe shtëpitë e tyre 


dhe që janë vetëm të tyret. 

Pasuria e minoritetit shqiptar çam në Greqi është 
grabitur dhe është djegur nga fashistët e Athinës. Këto 
duhet të vihen në vend. Këtë e lyp drejtësia njerëzore. 

Por, shokë punëtorë të Kuçovës, ne kemi besim në 
të ardhmen tonë dhe i jemi përveshur punës për ta 
bërë këtë të ardhme sa më të lulëzuar dhe të lumtur. 
Ky është ligji që duhet të na udhëheqë. 

Dita e 1 Majit le të bëhet pra, për popullin tonë, 
nxitje për realizime dhe punime më të mëdha, le të 
bëhet dita e mobilizimit të masave të gjera të popullit, 
të cilat të hidhen pa kursim në prodhim e në punë për 
rindërtimin e atdheut. 

Dita e 1 Majit le të bëhet dita e bashkimit të shën- 
doshë të popullit tonë në Frontin Demokratik, i cili të 
bëhet realiteti i pathyeshëm për mbrojtjen e pushtetit. 
dhe për zbatimin e ligjeve të tija të drejta. 

Dita e 1 Majit le të bëhet për popullin tonë dita e: 
forcimit të bashkëpunimit tonë sa më të ngushtë dhe 
më të sinqertë me popujt miq dhe aleatë dhe tok me ta 
të bëhemi mburoja e paqes së njerëzimit. 

Le të brohoritim për ditën e 1 Majit, festën e gjithë. 
popullit shqiptari 

Rroftë populli shqiptari 

Rroftë Republika Popullore e Shqipërisël 

Rrofshin punëtorët e Shqipërisë dhe punëtorët e: 
Kuçovësi 


Botuar për herë të parë në Botohet sipas tekstit të ga- 
gazetën “Bashkimir, Nr. 416, zetës “Bashkimir, Nr. 416, 
2 maj 1946 2 maj 1946 


URDHËR DITE ME RASTIN E PËRVJETORIT TË 
PARË TË FITORES MBI GJERMANINË HITLERIANE 


9 maj 1946 


Ushtarë, nënoficerë, oficerë, gjeneralë të Ushtrisë 
Kombëtare, 


Popull shqiptar, 


Sot në atdheun e lirë ne festojmë ditën e madhe 
të fitores mbi Gjermaninë hitleriane dhe Italinë fashiste. 
Si sot një vit, mbi Rajhstagun në Berlin, valoi flamuri 
ngadhnjimtar i Sovjetëve dhe Gjermania naziste, e go- 
ditur për vdekje, u dorëzua pa kondita përpara forcave 
të bashkuara aleate. 

Njerëzimi shpëtoi, shpëtoi qytetërimi nga barbariz- 
ma mesjetare e Hitlerit. Më 9 maj të vitit të kaluar, bota 
mori frymë lirisht, në saje të luftës heroike të Ushtrisë 
së lavdishme të Kuqe, e komanduar nga Kapiteni gje- 
nial i kohërave të reja, Gjeneralisimi Stalin. Krahas 
Bashkimit Sovjetik, faktorit më të madh dhe vendimtar 
të fitores, forcat aleate anglo-amerikane dhe gjithë po- 
pujt e robëruar të Evropës dhanë kontributin e tyre 
për arritjen e kësaj dite. 

Sot, në gjithë botën e çliruar nga ankthi i tmerrshëm 

i fashizmit, gjithë popujt përparimtarë dhe demokratë 
të botës po punojnë për rindërtimin e vendeve të tyre 
të rrënuara nga lufta, po punojnë për forcimin dhe 
ruajtjen e fitores që i kushtoi njerëzimit me miliona të 
vrarë. Rreth Bashkimit Sovjetik, gjithë popujt progre- 
sivë të botës kanë bashkuar energjitë e tyre për të 
vendosur një paqe të drejtë dhe të vazhdueshme, për 
të zhdukur mbeturinat e fashizmit dhe për të përmbysur 
planet djallëzore të reaksionit ndërkombëtar që përpi- 
qet të pregatitë dhe të nxitë një luftë të re. 

Sot, në këtë ditë të shenjtë dhe gazmore, populli 
ynë, kujton me krenari përpjekjet e tija të panumërta, 
luftën e tij heroike dhe ngadhnjimtare, që i kushtoi 
vuajtje dhe mjerime të pashembullta dhe ku ranë me 
mijëra nga bijt e tij më të mirë. Në Luftën nacional- 
-çlirimtare populli ynë hodhi çdo gjë që kishte të shenjtë 
dhe të shtrenjtë, sepse ai kuptoi që nga kjo varej fati 
dhe jeta e tij. 

E filluam luftën vetëm, që më 7 prill të 39-s, kundër 
hordhive të Musolinit, duke qenë të sigurtë se bota e 
qytetëruar ishte me ne dhe e vazhduam këtë luftë deri 
në fund me vetëmohimin më të madh dhe me besnikë- 
rinë më të madhe ndaj kauzës së përbashkët aleate. 
Prandaj dita e fitores është dhe dita jonë, është dita e 
ushtrisë sonë heroike që u mbulua me lavdi në luftime 
të përgjakshme, që s'u zmbraps kurrë përpara forcave të 
mëdha dhe të armatosura në mënyrë moderne të italia- 
nëve, gjermanëve dhe hyzmegarëve të tyre, që gozhdoi 
në vend divizione të tëra gjermane, kur aleatët anglo- 
-amerikanë zbarkuan në Francë dhe bashkoi gjakun e 
saj me atë të vëllezërve jugosllavë. 

Sot le të kujtojmë shokët tanë të dashur që dhanë 
jetën për çlirimin e atdheut dhe të popullit dhe, në 
shenjë solidariteti të përhershëm, si në kohën e luftës 
ashtu edhe tani në kohën e paqes, të kujtojmë me nderim 
gjithë luftëtarët e kauzës së madhe antifashiste që dha- 
në jetën për çlirimin e njerëzimit nga murtaja naziste, 


Ushtarë, riënoficerë, oficerë, gjeneralë të Ushtrisë 
Kombëtare, 


Popull shqiptar, 


Fitorja na kushtoi shtrenjtë, prandaj populli ynë 
është i vendosur ta mbrojë për jetë këtë fitore dhe 
frytet e saja. Në Shqipërinë e lirë, ku populli vendosi 
demokracinë dhe pushtetin e tij, po ndërtohet një jetë 
e re dhe ec lumtur për njerëzit e ndershëm dhe punonjës. 

Energjitë e pashterura të popullit tonë, me të cilat u 
fitua lufta e u sigurua indipendenca dhe sovraniteti i 
atdheut, sot janë hedhur pa kursim në rindërtimin ce 
vendit të shkatërruar. Në vendin tonë çdo gjë po çelet, 
po rimëkëmbet, po ecën me vrullin më të madh, po 
ndërtohet c ardhmja nga vetë populli dhe ashtu si i 
pëlqen popullit. E shkuara e Zezë u shqelmua përgjith- 
monë dhe nuk do të përsëritet kurrë më: për këtë, 
garanci e madhe është lufta e çlirimit që bëmë dhe fakti 
që populli ynë është bërë i ndërgjegjshëm për rolin 
vendimtar që duhet të luajë. 

Rezultatet e punës që janë arritur që prej çlirimit 
të Shqipërisë e deri tani janë fakte të gjalla dhe të pa- 
diskutueshme. Ato tregojnë se ç'mund të bëhet në një 

vend si yni, ku pushteti buron nga populli dhe i takon 
gjithë popullit. Këtë realitet të shëndoshë, që është kri- 
juar në vendin tonë dhe që shkon dita-ditës duke u 
përmirësuar, intrigat e reaksionit ndërkombëtar janë të 
pafuqishme ta dëmtojnë. Kundër realitetit dhe fakteve 
të gjalla, armiqtë e paqes dhe të qytetërimit mund të 
shpifin, këtë e kanë zakon, mund të na nxjerrin pengesa 
të pathemelta e qesharake në kërkesat tona të drejta në 
lëmin ndërkombëtar, por ne jemi të bindur se drejtësia 
do të dalë sheshit dhe popujt përparimtarë do t'i de- 
maskojnë përpjekjet e të gjithë atyre që përpiqen të 
ringjallin të kaluarën e zezë në kurrizin e popullit tonë 
dhe të gjithë popujve paqedashës. 

Le të vazhdojmë rrugën e drejtë që kemi nisur me 
vendosmëri dhe me besimin më të madh dhe asgjë të 
mos na ndalë në ndërtimin e jetës së lumtur për popu- 
llin tonë. Të forcojmë bashkimin, të punojmë pa u lodhur 
me të gjitha forcat tona në rindërtimin e vendit, në 
ngritjen e ekonomisë së popullit, në edukimin e masave 
të gjera punonjëse si nga pikëpamja politike, ashtu dhe 
kulturale, të forcojmë dhe të modernizojmë ushtrinë 
tonë heroike, çlirimtaren e vendit tonë, mburojën e 
pathyeshme të popullit, të indipendencës dhe të integri- 
tetit të atdheut: të jemi kurdoherë të zgjuar e vigjilentë 
për të goditur pa mëshirë të gjithë ata që kanë në gjak 
aventurat dhe që do të tentojnë të prekin interesat e 
vendit dhe të popullit tonë, të mbrojmë paqen e për- 
botshme dhe të forcojmë miqësinë me gjithë popujt 
demokratë dhe liridashës. 

Këto kërkon atdheu ynë i dashur nga të gjithë shqip- 
tarët e shqiptaret. 

Këto kërkon bota e qytetëruar nga populli paqe-' 
dashës dhe përparimdashës shqiptar. 

Populli ynë do t'i kryejë me nder këto detyra ashtu 
si i kreu me nder dhe me lavdi detyrat që ju vunë për- 
para në kohën e luftës. 

Rroftë dita e fitores së madhet 

Rroftë ushtria jonë heroiket 

Rroftë populli shqiptari 


Botuar për herë të parë në Botohet sipas tekstit të ga- 
gazetën Bashkimin, Nr. 422, zetës “Bashkimi”, Nr. 422, 
9 maj 1946 9 maj 1946 


KËRKESË DREJTUAR KONFERENCËS 
SË MINISTRAVE TË PUNËVE TË JASHTME 
NË PARIS PËR T'I CAKTUAR REPUBLIKËS 
POPULLORE TË SHQIPËRISË SI DËMSHPËR- 

BLIM NJË PJESË TË FLOTËS ITALIANE 


11 maj 1946' 


Qeveria e Republikës Popullore të Shqipërisë ka 
nderin t'i parashtrojë kujdesit dashamirës të Konferen- 
cës së Ministrave të Punëve të Jashtme të fuqive aleate 
komunikimin që vijon: 

Italia, besnike e politikës së saj të shtrirjes impe- 
rialiste në Ballkan, nuk ka dashur kurrë që Shqipëria 
të kishte forca navale të afta për t'u bërë ballë nevojave 
të mbrojtjes së kufive të saj të gjatë detarë dhe të rojes 
në ujërat e saja territoriale, ashtu si kishte plotësisht të 
drejtë. 

Në konformitet me këtë politikë, ajo ka vepruar 
gjithmonë në Shqipëri me të gjitha mjetet për të kun- 
dërshtuar çdo përpjekje të qeverisë shqiptare në këtë 
drejtim. 

Në fakt, të katër luftanijet e vogla që kishte Shqi- 
përia, u nxorën jashtë përdorimit, për shkak të presionit 
që ushtroi Italia mbi qeverinë shqiptare. 


KERKESE PER T'I CAKTUAR “RPSH DEMSHPERBLIME 951 

Nga ana tjetër, meqë Shqipëria ka qenë e para vik- 
timë e agresionit fashist në Evropë dhe duke marrë 
parasysh nevojën urdhëronjëse të Shqipërisë që të ketë 
një flotë të vogël dhe të përshtatshme për të mbuluar 
bregdetin e saj të gjatë dhe për të ushtruar rojen në 
ujërat e saja territoriale, qeveria shqiptare mendon se 
do të ishte e drejtë dhe e udhës që, kur të vendoset mbi 
fatin e flotës italiane, të merren parasysh konsideratat 
e lartpërmendura dhe t'i caktohet Shqipërisë një pjesë 
e arësyeshme dhe proporcionale me nevojat e mbrojtjes 
detare të vendit. 

Qeveria e Republikës Popullore të Shqipërisë ka 
besim se konferenca, duke çmuar drejtësisht pikëpamjet 
e formuluara më sipër, do të ketë mirësinë t'i japë të 
drejtë dhe t'i rezervojë një pritje të favorshme kërkesës 
së saj të drejtë dhe legjitime. 


Kryeministri, Ministri i Mbrojtjes Kombëtare, dhe 
Ministri i Punëve të Jashtme 


Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimi”, Nr. 424, zetës “Bashkimi”, Nr. 424, 
il maj 1946 11 maj 1946 


INTERVISTË MBI AKSIONIN E MADH TË RINISË: 
RRUGËN PESHKOPI—BICAJI 


18 maj 1946 


PYETJE: Ç'rëndësi ka për pushtetin aksioni që po 
ndërmerr rinia për ndreqjen e rrugës Peshkopi— Bicaj” 

PËRGJEGJE: Rruga që po ndërtojmë që nga Pesh- 
kopia në Bicaj ka një rëndësi shumë të madhe për push- 
tetin dhe për popullsinë e të gjitha krahinave rreth e 
rrotull ku ndërmerren këto punime. Rruga është mjeti 
që çon përparimin, domethënë zhvillon ekonominë e 
vendit, e përmirëson këtë, përmirëson jetesën e popullit. 
Rruga është nga ana tjetër mjeti që ndihmon zhvillimin 
politik dhe kultural të atyre krahinave që do ta përdorin. 
Duke e ndjerë këtë nevojë të madhe dhe duke e çmuar 
rëndësinë e kësaj rruge, qeveria e Republikës sonë ven- 
dosi që punimet të fillojnë menjëherë. 

Krahinat e gjera të Veriut ishin lënë pas dore prej 
regjimeve të mëparshme antipopullore. S'ishte në inte- 
resin e atyre regjimeve që populli i këtyre krahinave 
të çlirohej nga influenca mesjetare dhe barbare e krerëve 
feudalë dhe e bajraktarëve, që të përmirësohej jetesa 
e tyre, të merrnin edukatë dhe arësim, të zhvillohej 


4 Është fjala për rrugën Kukës—Peshkopi. 

shumë dhe drejt dashuria për atdheun dhe solidariteti 
i shëndoshë i gjithë popullit shqiptar. Përkundrazi Zogu 
dhe gjithë krerët e tjerë të tradhëtisë kishin një qëllim: 
Veriun e Shqipërisë përpiqeshin ta kishin kurdoherë re- 
zervën e reaksionit, armën e tyre për të luftuar gjithë 
pjesën përparimtare të vendit tonë. Për këta tradhëtarë 
populli ishte bagëti: ky Zhytej në errësirën më të madhe, 
për ta blerë më lirë dhe për ta çuar në vëllavrasje. Ma- 
lësorët tanë të mjeruar s'njihnin veç mizerjen e madhe 
dhe tmerrin e bajraktarëve. Duhet t'i shikojmë punët 
drejt. S'ishte faji i vëllezërve tanë të Veriut, të Dibrës 
e të Mirditës që s'muarën pjesë në mënyrë aq të gjerë 
dhe aktive në luftën e çlirimit, s'ishte faji i atyre malëso- 
rëve që i gënjenin Gjon Marka Gjoni, Halil Alia e Fiqri 
Dinja me shokë, për t'i çuar në Jug të vriteshin me 
partizanët për pesë napolona në muaj. Fajin duhet ta 
kërkojmë gjetkë, ta kërkojmë në të shkuarën e tyre të 
dhimbshme dhe në xhelatët e tyre që kanë qenë xhelatët 
e gjithë popullit tonë. Malësorët tanë e duan jetën dhe 
Shqipërinë aq sa e do çdo bir i këtij populli. Kur lufta 
e çlirimit përfshiu ato vende, andej dolën luftëtarë trima, 
udhëheqës dhe partizanë që lanë nam. Kur ju vu zjarri 
kullave të Marka Gjonit, malësori i Veriut mori frymë 
dhe ai tani e shikon të ardhmen e tij me besim. Kujdesi 
i pushtetit, ndihmat, shkollat dhe më në fund rrugët që 
po çelim në Veri do t'ja forcojnë këtë besim. Malësorët 
e Veriut shohin se erdhi koha të rrojnë si njerëz, të 
punojnë si qytetarë të mirë të Republikës, ta duan gjith- 
një më shumë atdheun dhe pushtetin e tyre dhe të vënë 
gjoksin për ta mbrojtur nga ata që u kanë pirë gjakun 
tërë jetën. 


“si ENVER HOXHA 


Në të gjitha krahinat ku do të çelet rruga e re, që 
prej Peshkopisë e deri në Bicaj, në Lurë e në Lumë, në 
Reç e në Dardhë, do të lindë një jetë e re, do të vihen 
në shfrytëzim pyjet e mëdha, do të shfrytëzohen vendet 
e bukura klimaterike të Lurës, do të përmirësohet dhe 
do të nxitet shtimi i prodhimeve në ato krahina dhe do 
të sigurohet për gjithë vitin transporti i tyre. Perspek- 
tivat janë që kjo rrugë të lidhet me rrugë të tjera që do 
të përshkojnë Mirditën si dhe me të tjera rrugë me 
karakter komunal. Në të ardhmen do të ndërtohen ura 
të reja në mënyrë që rruga që po hapet sivjet të shërbejë 
edhe.për të gjithë fshatrat e tjerë nga ana e djathtë e 
lumit. 

PYETJE: St e shikoni Ju ndihmën e rinisë në rin- 
dërtimin e vendit7 

“PËRGJEGJE: S'mund të kuptohet dhe as që mund 
të arrihet rindërtimi i Shqipërisë pa pjesëmarrjen e 
gjerë të rinisë. Shqipëria e re ndërtohet për rininë tonë, 
për brezat e ardhshëm, prandaj ajo duhet të luajë rolin 
kryesor në ndërtimin e atdheut që është ndërtimi i 
jetës së saj të lumtur. Këtë gjë rinia jonë heroike e ka 
merituar plotësisht. Kush luftoi më tepër për atdheun, 
kush e dha jetën pa kursyer, kush u sakrifikua vjete me 
radhë dhe tregoi heroizma të pashoqe” S'ka asnjë dyshim 
që rinia. Tok me patriotizmin e saj të madh dhe të ku- 
lluar, që rrëzoi të gjitha konceptet e gabuara që i kishin 
ngritur në sistem pseudopatriotët, te rinia jonë u dukën 
kualitetet e paçmueshme që e bëjnë një popull të shkojë 
përpara drejt përparimit: ndjenja e shëndoshë e organi- 
zimit, e drejtimit dhe e disiplinës. Për këto rinia dha 
prova. Pikërisht këtu mbështetet sigurimi i një të ardh- 

meje të lumtur për popullin tonë. Ai që s'ka kuptuar 
këtë të vërtetë të madhe, s'ka kuptuar asgjë. S'është 
problemi që shtronin dikur njerëzit e Zogut dhe tradhë- 
tarët e shitur te okupatori, problemi pleq e të rinj. Në 
Shqipërinë e re të gjitha vlerat njihen: respektohen dhe 
shpërblehen të gjitha ato vlera që vihen në shërbim të 
atdheut dhe në interesin e përgjithshëm. Kushdo ka të 
drejtë ta gëzojë jetën dhe të punojë me ndershmëri bren- 
da kuadrit të interesave të përgjithshme, pa marrë para- 
sysh se është plak ose i ri, por të mos harrojmë një gjë: 
lëngu iri e bën bimën të rritet e të lulëzojë, kështu edhe 
Shqipëria jonë që të lulëzojë ka nevojë për gjak të ri. 
Dhe ky gjak i ri është rinia. Tani rinia është në këmbë 
për rindërtimin e atdheut siç ishte për çlirimin e tij. 
Rinia jonë është e gjallë dhe dinamike kudo, në shkolla 
e në prodhim. Drejtuesit e BRASH-it më kanë bërë një 
tok propozimesh ku më thonë se janë gati të ndërma- 
rrin aksione të rëndësishme dhe t'i drejtojnë ata vetë si: 
hapje kanalesh, tharje kënetash, hapje rrugësh etj. Kjo 
tregon një gjë, një gjë të madhe: që Shqipëria do të 
ndërtohet dhe do të përparojë. 

Prandaj qeveria me besimin më të madh e ngarkoi 
rininë të ndërmarrë dhe të drejtojë vetë të gjitha puni- 
met që do të bëhen në rrugën Peshkopi—Bicaj. Rinia më 
ka dhënë fjalën se do ta kryejë këtë gjë dhe unë e di, 
sepse e kam provuar në momentet më të rrezikshme që 
kalonte atdheu, se rinia s'e bën kurrë fjalën dysh. 

U thoni gjithë shokëve të rinisë se unë dhe qeveria 
do t'u japim gjithë përkrahjen në këtë ndërmarrje që 
po marrin, do t'i ndjekim me kujdes punimet e tyre, do 
t'i ndihmojmë me gjithë forcat tona. U thoni shokëve të 

rinisë se ata po ndërmarrin një vepër me karakter të 
madh ekonomik dhe politik që do t'u shtohet në flamurin 
e tyre ku janë shkruar kaq fitore të shkëlqyeshme. U 
thoni shokëve të rinisë se rruga që do të hapin do të 
jetë një nga monumentet e tyre të lavdishme dhe katun- 
dari 1 Veriut, që do të kalojë andej, do të kujtojë me 
dashuri dhe me respekt, zotësinë, djersën dhe mundimet 
e rinisë që s'i kurseu kurrë as në luftë e as në paqe për 
ta nxjerrë popullin në dritë, për t'i lehtësuar mjerimet, 
për t'i dhënë dorën që të shkojë në një jetë të re dhe 
më të mirë. 


Botuar për herë të parë në Botohet sipas tekstit të ga- 
gazetën “Bashkimir, Nr. 431, zetës “Bashkimin, Nr. 431, 
19 maj 1946 19 maj 1946 


KËRKESË DREJTUAR KONFERENCËS 
SË MINISTRAVE TË PUNËVE TË JASHTME 
NË PARIS PËR RIATDHESIMIN E ÇAMËRVE 


4 qershor 1946 


KONFERENCËS SË MINISTRAVE TË PUNËVE TË 
JASHTME, TË BASHKIMIT TË REPUBLIKAVE SOCIALISTE 
SOVJETIKE, TË BRITANISË SË MADHE, TË SHTETEVE TË 
BASHKUARA TË AMERIKËS DHE TË FRANCËS 


Paris 


Qeveria e Republikës Popullore të Shqipërisë ka 
nderin t'i paraqesë Konferencës së Ministrave të Punëve 
të Jashtme të fuqive kryesore aleate sa vijon: 

Kufitë që ju imponuan Shqipërisë më 1913 prej 
Konferencës së Londrësi i linin Greqisë të gjithë kra- 
hinën e Çamërisë që shkon nga gjiri i Prevezës gjer në 


1 Konferenca c Ambasadorëve në Londër më 22 mars 1913 
cakloi kufitë e Shqipërisë. Duke marrë nëpër këmbë interesat ec 
popullit shqiptar kjo konferencë padrejtësisht i shkëputi Shqi- 
përisë sipërfaqe të mëdha nga territori i saj. 


855, ENVER HOSHA 


Kep të Stillos, me një popullsi prej afro 60 000 shqiptarë 
autoktonë. 

Duke shkelur çdo parim njerëzor dhe të gjitha aktet 
ndërkombëtare,. qeveria greke ka ndjekur kurdoherë 
një politikë shfarosjeje kundrejt minoritetit shqiptar 
çam, duke e shtypur nën një regjim burgimesh, plaçki- 
tjesh, përdhunimesh të ndryshme, masash shpronësi- 
mi me forcë, tatimesh të mëdha dhe shpërnguljesh në 
masë. 

E drejta e mësimit dhe e përdorimit të gjuhës amtare 
shqipe, e drejta e emërimit në detyra zyrtare qoftë edhe 
në më të ulëtat ose e drejta e përfaqësimit, i ishin mo- 
huar krejtësisht elementit shqiptar në Greqi. 

Minoriteti çam ka jetuar në marrëdhënje të mira 
me popullin grek dhe ka bashkëpunuar me të. Gjatë 
luftës së çlirimit kombëtar kundër pushtuesve. italianë 
dhe gjermanë, çamët kanë luftuar përkrah popullit grek 
në radhët e ELAS-it. Por në qershor 1944 dhe në mars 
1945, bandat monarko-fashiste të gjeneralit grek Zervas 
e sulmuan minoritetin shqiptar të Çamërisë, ato masak- 
ruan pa asnjë shkak e arësye 800 vetë, fëmijë, gra dhe 
pleq të pafajshëm e të pambrojtur: shkatërruan e dogjën 
68 katunde dhe plaçkitën gjithë vendin. 

Ky terror i bandave greke, i ushqyer prej ndjenjave 
më të ulëta të një urrejtjeje shoviniste dhe fetare, arriti 
kulmin me shpërnguljen me forcë të afro 23 mijë çamër- 
ve që erdhën në konditat më të vajtueshme e u strehuan 
në Shqipëri. 

Qeveria shqiptare bëri përpjekje të mëdha për të 
lehtësuar vuajtjet e këtyre bashkatdhetarëve fatkëqinj 
me gjithë gjendjen e vështirë ekonomike në të cilën 

ndodhej vetë Shqipëria për shkak të dëmeve të shumta 
që i la lufta. 

Mungesa e sendeve të ndryshme dhe sëmundjet kanë 
shkaktuar gjer tani 2 755 vdekje ndër çamët e ikur. Po 
t'ju shtojmë këtyre edhe ata mijëra të vrarë gjatë 32 
vjetve të sundimit grek në Çamëri, katundet e rrënuara 
dhe gjendjen e mjeruar të çamërve të ikur, mund të 
merret me mend sa e madhe është tragjedia e hidhur e 
çamërve dhe të kuptohet indinjata e drejtë që ka shkak- 
tuar shumë herë kjo tragjedi në botën aleate. 

Qeveria e Republikës Popullore të Shqipërisë, dësh- 
muese e vuajtjeve që i shtohen dita-ditës popullsisë 
çame të goditur kaq rëndë dhe duke pasur drejtpërdrejt 
interes që t'i jepet fund martirizimit të saj, kërkon që 
Konferenca e Ministrave të Punëve të Jashtme të iuqive 
kryesore aleate, duke marrë parasysh të drejtat legjitime 
dhe sakrificat e bëra nga çamët në luftën kundër armikut 
të përbashkët, të ketë mirësinë të marrë masat urgjente 
që përmenden më poshtë: 

1) Riatdhesimin e menjëhershëm të të gjithë çamër- 
ve të ikur. 

2) Sigurime dhe garanci përsa u përket të drejtave 
të tyre civile, kulturale dhe politike. 

3) Kthimin ose shpërblimin e të gjitha pasurive të 
tyre, ndihmë për rindërtimin c vatrave të tyre dhe si- 
gurimin personal. 

4) Gjykimin dhe dënimin e të gjithë përgjegjësve 
të krimeve të kryera. 

Qeveria shqiptare është e bindur që konferenca, 
duke pasur parasysh faktet e shënuara më sipër dhe në 
përputhje me parimet e proklamuara solemnisht gjatë 

kësaj lufte, do të ketë mirësinë t'i japë fund këtyre 
padrejtësive duke marrë masat e drejta. në favor të 
çamërve. 


Kryetari i Qeverisë dhe Ministri i Punëve 
të Jashtme 


Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimiv, Nr. 444, zetës “Bashkimir, Nr. 444, 
4 qershor 1946 4 qershor 1946 


TEZAT PËR RISHIKIMIN E PLENUMIT Il TË KQ 
TË PKSH 


(Raport i mbajtur në mbledhjen e Byrosë Politike 
të KQ të PKSH) 


9 qershor 1946 


Shokë të Byrosë, 


Dëshiroj të shtroj përpara Byrosë një çështje që 
më duket me rëndësi për Partinë tonë. Do të përpiqem 
t'i peshoj mirë fjalët dhe kërkoj nga ana tjetër që të 
kuptohen drejt këto fjalë. Këto i them pse përgjegjësitë 
tona janë të mëdha para Partisë sonë dhe popullit, ve- 
çanërisht në këto momente, kur ne vemi për në Kongre- 
sin 1, ku do të përcaktohet vija e Partisë dhe do të zgji- 


1 Pa ditur ende gjë për prapaskenën c Beratit, për komplotin 
e kurdisur nga udhëheqja c PKJ kundër PKSH, për gjithë pjesë- 
tarët e këtij komploti, shoku Enver Hoxha duke i analizuar me 
syrin e marksistit punimet e Plenumit II të KQ, që u mbajt në 
Berat në nëntor 1944, kishte krijuar bindjen se në këtë plenum 
vija e Partisë qe dënuar pa të drejtë dhe se Plenumi i Beratit 
ishte bërë burim i një varg dobësish që viheshin re në punën e 
Partisë. Për këtë arësye ai pregatiti këtë raport që ja paraqiti By- 

dhet forumi i lartë udhëheqës, Komiteti Qendror. Këtë 
çështje me rëndësi nuk e shtroj as për të rrëzuar forume 
dhe as për të rrëzuar shokë, këtë gjë s'na lejohet ta 
bëjmë pse është në dëm të Partisë, kur këto forume dhe 
këta shokë janë udhëheqja e shëndoshë e saj, qoftë dhe 
sikur këto forume ose këta shokë mund të kenë gabuar 
në gjëra të vogla, po që janë të ndreqshme. Eksperienca 
e vlefshme e Partisë sonë na tregon se veprime të tilla 
të pamatura, të bëra pa dashur ose me qëllim, e kanë 
dëmtuar punën tonë, e kanë penguar zhvillimin normal 
të saj dhe janë burimi kryesor i lëshimeve ose i të me- 
tave që janë konstatuar në punën tonë të përgjithshme. 
Gabime në Partinë tonë ka pasur dhe do të ketë, pse 
ajo është një Parti e re, pse shokët, në përgjithësi, s'e 
kanë akoma pjekurinë e një komunisti të regjur dhe s'e 
përdorin si duhet dhe sa duhet eksperiencën e madhe të 
Partisë Bolshevike dhe të Partisë sonë. Kjo s'duhet aspak 
të na dëshpërojë, pse eksperienca nuk fitohet dhe nuk vi- 
het në shërbim aq kollaj dhe prej kujtdo. Pikërisht për 
t'ja mbërrijtur sa më shpejt dhe mirë kësaj gjëje, unë po 
shtroj çështjen që do të zhvilloj më poshtë. Do të shtoj 
dhe një gjë tjetër: aq sa Partia duhet të jetë indulgjente 
për ata shokë që kryejnë punë të madhe dhe të vlefshme 


rosë Politike, me anë të të cilit kërkonte të rishikohej plenumi 
dhe të hidheshin poshtë vendimet e tij. 

Këto kërkesa të drejta u kundërshtuan e nuk u pranuan 
nga Koçi Xoxe e Pandi Kristo. Ata kishin frikë se rishikimi i 
Plenumit të Beratit do të nxirrte në shesh punën e tyre anti- 
parti dhe ndërhyrjen armiqësore të PKJ në punët e brendshme 
të PKSH. Edhe Nako Spiru nuk guxoi të zbulonte veprimtarinë 
e pjesëtarëve në organizimin ec prapaskenës. 

për Partinë, por që edhe gabojnë në punë e sipër, 
gabime që e ka për detyrë t'ua korrigjojë dhe të mos i 
lërë të majisen, aq duhet të jetë e ashpër në gjykime 
dhe në vendime karshi atyre njerëzve që me qëllim 
kërkojnë të çojnë Partinë në qorrsokak, kërkojnë të 
dëmtojnë Partinë. Duhet të mësohemi të jemi të matur 
në Vendime dhe në gjykime të çështjeve, të zhvishemi 
nga pasionet dhe të largohemi nga miqësitë jo të shën- 
dosha, nga simpatitë e sëmura që mund të lindin dhe 
që e kanë burimin në një punë jobolshevike, të luftojmë 
paragjykimet, pakënaqësitë dhe hatëret e mbetura, të 
krijuara dhe.të zhvilluara në frymën mikroborgjeze, të 
veprojmë dhe të punojmë si komunistë, që kanë vendo- 
sur të bolshevizojnë Partinë e tyre, shokët e tyre. Që 
këto çështje të vihen drejt dhe të punohet drejt, ne, 
komunistët, kemi dy armë të forta që s'i ka kush dhe 
që bëjnë forcën e Partisë sonë: kritikën dhe autokritikën. 
Duke pasur kurdoherë parasysh interesin e Partisë, for- 
cimin e saj, bolshevizimin e saj, Partia në çdo moment 
duhet të bëjë analiza të veprimtarisë së saj, qoftë dhe 
sikur kjo veprimtari të mos ketë qenë e gabuar. Aq më 
shumë, në rastet kur bëhen gabime, kjo analizë është 
e domosdoshme. Në një çështje Partia mund të kthehet 
shumë herë, në intervale të afërta ose të largëta dhe kjo 
s'do të thotë aspak se Partia është çoroditur, është tron- 
ditur, është dobësuar. Përkundrazi, kjo tregon se Partia 
jonë është e fortë saqë mund të marrë çdo analizë qoftë 
dhe të zorshme dhe ta studjojë e ta zgjidhë si duhet: 
kjo do të thotë se në Partinë tonë që ndërmerr analiza 
të tilla, ka një unitet të shëndoshë, unitet mendimi dhe 
organizimi, ekziston disiplina e hekurt dhe e ndërgjegj- 

shme ec Partisë, ekziston dashuria e madhe për Partinë 
dhe për shokët. Në Partinë tonë të thjeshtë dhe të ku- 
luar, e dalë nga një luftë e ashpër, e organizuar dhe e 
forcuar në zjarrin e kësaj lufte, unë nuk e kam frikën 
e krijimit të tarafeve, të fraksioneve, në rast se ne mbaj- 
më gjallë dhe i shtojmë dita-ditës cilësitë që përmenda 
më sipër dhe që bëjnë forcën e Partisë sonë, në qoftë se 
ne e shtojmë dhe e përmirësojmë nga eksperienca e 
fituar kombativitetin e Partisë sonë, në qoftë se ne dimë 
të dallojmë të mirët nga të ligjtë, gabimet e mëdha nga 
të voglat dhe dimë t'u gjejmë ilaçin e përshtatshëm që 
të dyjave. Unë jam i bindur plotësisht se Partia jonë 
është në gjendje të veprojë kështu, është në gjendje të 
ecë në këtë rrugë, që është rruga e bolshevizimit të saj, 
prandaj unë pa frikë dhe hapët po shtroj përpara jush 
çështjen që bëra fjalë më sipër. 

Veprimtaria e Partisë sonë, që nga ditët e para të 
krijimit të saj dhe deri tani, mund të ndahet në vija të 
përgjithshme në dy etapa kryesore: ajo e luftës dhe 
ajo e çlirimit të Shqipërisë. Në mes të këtyre dy etapave 
qëndron një datë e rëndësishme: Mbledhja e Plenumit 
të Komitetit Qendror në Berat. Kjo mbledhje u zhvillua 
në përfundim të Luftës nacional-çlirimtare që udhëhoqi 
Partia jonë dhe njëkohësisht në prak të etapës së re 
të rindërtimit të vendit dhe të qeverisjes së tij në kon- 
dita të reja, që do të bëhej përsëri prej Partisë sonë, e 
cila kishte frenat e komandës në dorë. Pikërisht dëshiroj 
të bëj një analizë të punimeve dhe të vendimeve që u 
muarën në këtë mbledhje me rëndësi të Partisë, pse e 
quaj të domosdoshme që përpara Kongresit I ku do të 
përcaktohet vija e Partisë dhe do të zgjidhet Komiteti 

Qendror i saj, të vihen çështjet drejt, që të shkojnë pu-. 
nët drejt. 

Ç'duhet të ishte Berati për ne dhe në ç'frymë duhej 
të zhvilloheshin punimet e plenumit nga një anë dhe, 
nga ana tjetër, si u zhvilluan ngjarjet në atë mbledhje 
e ç'vendime dualën andej7 Këto dy gjëra do të përpiqem 
të analizoj për të nxjerrë konkluzionet e mia, të cilat 
të diskutohen prej Byrosë dhe të merren vendime të 
caktuara për t'i shtruar përpara Komitetit Qendror të 
Partisë dhe organizatës. 

Plenumi i Beratit s'ishte një mbledhje e rregullt 
për arësyet e mëposhtme: pregatitja e punimeve të ple- 
numit në Byro nuk ishte objektive as edhe si duhej 
komuniste. Çështjet në Byro nuk u shtruan në formë 
shoqërore dhe komuniste, por në formë të prerë dhe të 
vendosura jashtë Byrosë, pra jo pas një analize të thellë 
marksiste që mund të bëhesh prej vetë Byrosë, pa pa- 
sione dhe pa paragjykime. Çështjet u shtruan brutalisht 
dhe në një formë scoup d'ëtatei që nuk e lejonin as 
rrethanat, as konditat, as metodat e Partisë sonë dhe 
as do të ngjiste një gjë e tillë, po të ishte bërë si duhej 
një analizë marksiste e të gjithë veprimtarisë së Partisë 
deri në prakun e Mbledhjes së Plenumit në Berat. Në 
mbledhjen e plenumit çështjet u shtruan jo në rrugë të 
drejtë dhe përpara elementëve të rinj joanëtarë të ple- 
numit, që ishin paravendosur të bëheshin anëtarë të 
plenumit, gjë që ka pasë konsekuenca të hidhura në 
zhvillimin e punës së mëvonshme, siç do ta përcaktoj 
më vonë gjatë ekspozesë sime. Çështjet në Plenumin e 


1 aCoup d'ëtate (frëngj.) — grusht shteti. 

” Beratit janë shtruar shtrembër dhe, pra, andej dualën 
edhe një sërë konkluzionesh të gabuara. 

Plenumi i Beratit duhej të ishte një mbledhje e do- 
mosdoshme, e rëndësishme për Partinë tonë, duhej të 
bënte një kthesë të madhe në punën tonë dhe në metodat 
e punës sonë, ai duhej të ishte vazhdimësia e veprimta- 
risë së lavdishme të Partisë sonë gjatë gjithë kohës së 
luftës, në një etapë të re plot vështirësi. Plenumi i Bera- 
tit duhej të ishte hallka e shëndoshë e këtyre dy etapave. 
Etapa e luftës, para Beratit, ishte gjithë veprimtaria e 
Partisë sonë, lufta e saj heroike, organizimi dhe forcimi 
i saj, ishte kryengritja e përgjithshme e popullit, vepra e 
pavdekshme e Partisë sonë, ishte Krijimi i Ushtrisë Na- 
cional-Çlirimtare që luftoi pa pushim kundër okupatorë- 
ve dhe tradhëtarëve, ishte rrëzimi i pushtetit të vjetër dhe 
hedhja e bazave të pushtetit të ri, ishte shpartallimi i 
reaksionit, ishte çlirimi i Shqipërisë, ishte marrja c fu- 
qisë nga ana ce Partisë sonë dhe mbajtja e kësaj fuqie 
në mënyrë të shëndoshë. Me një fjalë ctapa e luftës, 
para Beratit, ishte çdo gjë, ku do të mbështetej veprim- 
taria e ardhshme. Plenumi i Beratit këtë etapë të 
shkëlqyer e errësoi, e përçmoi, e dënoi. Këtu qëndron 
gabimi i madh i tij dhe këtu e kanë rrënjën një sërë 
gabimesh të rëndësishme që janë dukur më vonë në 
punën tonë. Në etapën e luftës dhe para Beratit kishte 
gabime në punën tonë, kishte gabime organizimi, kishte 
sektarizëm dhe oportunizëm, kishte lëshime dhe të 
meta, s'kishte stil dhe metodë aq të mirë pune, s'kishte 
politikë aq.të drejtë kuadrosh, por Partia jonë s'kishte 
gabuar politikisht, vija e Partisë sonë ishte e drejtë dhe 
jo e gabuar siç pretendoi Sejfulla Malëshova dhe Velimir 

Stojniçi'i në Plenumin e Beratit. Partia jonë ishte një 
Parti Komuniste, e krijuar në zjarrin e luftës dhe që 
luftoi me heroizëm dhe jo si thoshte Sejfulla Malëshova 
në Plenumin e Beratit që sajo s'ishte as marksiste, as 
komuniste-. Partia jonë s'ishte një parti sbanda krimi- 
nelëshe ku cishin konfonduar puna politike dhe krimin 
siç tha Sejfulla Malëshova në Plenumin e Beratit. Udhë- 
heqësit e Partisë Komuniste dhe veçanërisht unë, s'ki- 
shim dalë rastësisht siç pretendoi Sejfulla Malëshova në 
Plenumin c Beratit, kur ekspozoi teorinë e tij smbi 
krerët dhe kryetarinr, por nga lufta e popullit tonë. Por, 
mbi këto çështje, do të zgjatem më vonë. Plenumi i 
Beratit s'diti t'i ndante këto gjëra dhe kjo u bë me 
qëllime nga disa dhe pa qëllime nga disa të tjerë. De- 
tyra e Plenumit të Beratit ishte ta analizonte në mënyrë 
marksiste gjithë punën tonë, por mjerisht ata që pre- 
tendojnë se marksizmin e kanë në gjak dhe e luajnë në 
majë të gishtërinjve si Sejfulla Malëshova, vepruan në 
mënyrë antimarksiste dhe antiparti. Plenumi i Beratit 
duhej të korrigjonte gabimet që ishin bërë, të godiste 
ashpër atje ku duhej dhe atje ku këto gabime ishin bërë 


1 Velimir Stojniçi erdhi në Shqipëri në gusht të vitit 1944 
me cilësinë e kryetarit të misionit ushtarak jugosllav dhe të ndër- 
lidhësit midis PKJ dhe PKSH. Duke zbatuar urdhërat e udhë- 
heqjes revizioniste jugosllave ai organizoi prapaskenën e Beratit 
dhe zhvilloi një veprimtari të theksuar armiqësore kundër udhë- 
heqjes marksiste-leniniste të Partisë dhe vijës së saj të drejtë. 
Në këtë kohë, kur shoku Enver Hoxha kritikoi të deleguarin e 
KQ të PK të Jugosllavisë, nuk ishte zbuluar ende tradhëtia e 
klikës së Titos. Megjithatë kjo kritikë në fakt drejtohej njëko: 
hësisht edhe kundër vetë udhëheqjes jugosllave. 

me tendenca, sidomos të vinte drejt çështjen organiza- 
tive të Partisë, çështjen e politikës së kuadrove: të 
vinte në dukje dhe të shërbenin si mësime të metat dhe 
lëshimet që ishin shfaqur në punë dhe të përcaktonte 
qartë vijën politike dhe organizative që duhej të zbato- 
hej me rigorozitetin dhe pjekurinë më të madhe në 
etapën pas Beratit. Nga ana tjetër vepra e madhe e 
Partisë sonë, e cila nuk mund të kryhej në rast se vija 
politike dhe organizative ishin të gabuara, duhej vënë 
në dritë dhe ajo duhej të dominonte gjithë punimet e 
Plenumit të Beratit, gjithë vlerësimin e punës së Par- 
tisë. Mirëpo u bë e kundërta. Këtu mbroj Partinë tonë, 
prestigjin e Partisë sonë, i cili duhet të jetë një gjë 
konkrete, reale, që ta shohë, ta ndjejë, e të mburret 
dhe anëtari më i thjeshtë i Partisë, i cili s'ka kursyer 
as jetën për këtë gjë. Duke thënë këto gjëra kam për 
qëllim të vetëm të mbroj Partinë nga arrivistët dhe jo 
të mbroj njerëzit, por edhe njerëzit janë të lidhur me 
Partinë e sidomos në radhë të parë, udhëheqësit e 
Partisë. . 

Në Berat u ndoq një praktikë e gabuar. U dënua 
vija e Partisë, u dënuan edhe njerëzit që e zbatuan këtë 
vijë. Plenumi i Beratit hodhi në erë më të shumtët nga 
ata që organizuan Partinë, që organizuan luftën, që 
drejtuan Partinë dhe luftën... 

Në këtë plenum u dënua dhe Liri Gega, dhe unë 
them se i vetmi dënim që u dha me vend dhe që e 
meritonte plotësisht, ishte dënimi i Liri Gegës. Puna e 
Lirisë ishte një punë e sëmurë dhe tarafi, plot ambicie 
dhe tendenca sektare. Ajo s'punonte për Partinë, por 
për veten e saj, për të forcuar pozitat e saja në Parti. 

Puna e saj ishte plot gabime të rënda, politike dhe or- 
ganizative, që s'kishin të bënin aspak me vijën e Partisë, 
por që Sejfulla Malëshova i bëri kapital për të goditur 
Partinë dhe vijën e Partisë... Puna e Lirisë edhe pas 
Beratit e deri tani vë akoma më mirë në dukje, ç'është 
Liria dhe ku po shkon ajo. Liri Gega jo vetëm që s'duhej 
të ishte në Komitetin Qendror, por në rast se nuk 
ndërron rrugë, mendime dhe metodë, ajo s'do të jetë 
edhe e denjë të mbajë emrin e anëtares së Partisë. 

Përsa më përket mua që isha, sipas konkluzioneve 
të Plenumit të Beratit, “njeriu që kish gabuar më shu- 
mër qëndrova përsëri, jo vetëm në Byro dhe në Komi- 
tetin Qendror, por edhe Sekretar i Përgjithshëm i 
Partisë. Kjo ishte një anomali dhe për mua si person 
dhe si udhëheqës i Partisë, një pozitë false, një pozitë 
formale. Pas Beratit, pra Partia s'kishte sekretar politik 
real dhe udhëheqja e Partisë, dua të them veçanërisht 
e Byrosë, me përjashtim të Nakos dhe të Koçit, ishte 
e re. 

Si ngjau që punët arritën në këto rezultate dhe në 
këto konkluzione. Përgjegjësit kryesorë për mua janë 
dy: Velimir Stojniçi dhe Sejfulla Malëshova. Ka për- 
gjegjësi edhe INakua edhe Koçi, por këto përgjegjësi 
janë më të lehta, pse mendoj se qëllimet dhe tendencat 
e tyre, që u frymëzuan nga ata të dy, degjeneruan më 
vonë, u keqpërdorën në mënyrë jomarksistel. Unë 
s'kam qenë kurrë i bindur përsa u vendos në Berat 


1 Shoku Enver Hoxha ende nuk dinte gjë për rolin që kishin 
luajtur Koçi Xoxe ec Nako Spiru në organizimin e prapaskenës 
së Beratit. 

për arësyen e vetme se u hodh poshtë dhe u nënvleftë- 
sua gjithë puna e Partisë dhe jo pse u rrëzuan njerë- 
zit... Besimi im ka qenë i madh te Partia, për të cilën 
kisha luftuar aq sa dhe shokët më të mirë të saj, kisha 
besim në këta shokë, besim dhe dashuri të shëndoshë, 
pse kisha luftuar tok me ta dhe i dija që ata ishin të 
vendosur për Partinë, sikundërqë isha dhe unë. Por 
njerëzit edhe gabojnë. Gabojnë me qëllim ose pa dashje. 
Këtu duhet të jemi shumë të kujdesshëm dhe të kuptoj- 
më nuancat e këtyre gabimeve që janë vitale për. Par- 
tinë tonë. Velimir Stojniçi gaboi deri në fund. E bëri 
me qëllim këtë gabim, që të dëmtonte Partinë tonë” 
S'mund të them gjë, veçse gabimi i tij na kushtoi. 
Velimir Stojniçi ndërhyri në mënyrë të paligjshme dhe 
të rrezikshme në çështjet e Partisë sonë... 

Velimir Stojniçi, një kuadër i ri dhe pa eksperiencë, 
pasi e bëri këtë gabim të madh, më vonë u përpaq ta 
ndreqte në mënyrë të gabuar, pra gaboi përsëri. Ai 
kuptoi se në Berat bëri një gjë që s'i lejohej kurrë, ai 
hodhi poshtë veprimtarinë e madhe të Partisë sonë 
heroike dhe uli prestigjin e udhëheqjes së Komitetit 
Qendror dhe këtë gabim ai u përpoq ta rregullonte jo 
në mënyrë marksiste. Shumë muaj pas Plenumit të 
Beratit ai vinte te unë dhe përpiqej të më mbushte 
mëndjen se unë isha me të vërtetë Sekretar i Përgjith- 
shëm, Kryeministër, udhëheqës kryesor i popullit, pran- 
daj duhej të merrja punën në duar dhe të drejtoja 
efektivisht: ai zinte Koçin dhe i thoshte se “duhet të 
futim në KQ përsëri Liri Gegën dhe Ramadan Çitakun, 
ai zinte Ramadan Çitakun, sigurisht edhe Liri Gegën 
dhe u thoshte se “do të rregullohet puna juaj, kam folur 

me shokët dhe do të futeni në Komitetin Qendrorr.. 
Velimir Stojniçi luante me Partinë tonë dhe me njerë- 
zit tanë. Por kjo manevër nuk zinte vend te unë. Veli- 
mir Stojniçi shkoi më tej. Ai s'i kuptonte drejt bashkë- 
punimin dhe lidhjet që duhej të kishim ne me partinë 
jugosllave, ai e kuptonte gabim indipendencën e partive. 
Çështja e Brana Peroviçiti me rininë tonë ishte një 
nga këto manifestime të gabimit në kuptimin e marrë- 
dhënjeve të Partisë sonë me partinë jugosllave dhe 
kërkesa e fundit që më bëri mua Velimiri, duke më 
kërkuar që t'i dorëzonim çdo herë të gjitha raportet e 
Partisë që vinin nga organizatat që. t'i këndonte dhe 
të merrte nga një kopje, e bënte të qartë se Velimir 
Stojniçi e kishte të gabuar pikëpamjen mbi marrëdhë- 
njet në mes të dy partive dhe indipendencën e partive. 

Velimir Stojniçi s'ishte në gjendje që atë eksperi- 
encë sado të paktë që kishte, ta përshtatte me rrethanat 
dhe konditat e vendit dhe të luftës sonë. Megjithëse 
konditat tona me ato të Jugosllavisë, sido që në vija të 
përgjithshme, ishin gati të njëllojta, ekzistonin varian- 
te dhe rrethana që s'ishin të njëllojta... Ai fliste “me 
sigurinë më të madher dhe për gjëra që s'i dinte dhe 
që ne i dinim më mirë se ai, pse ishim shqiptarë dhe 
kishim drejtuar një luftë të tërë. Ai nënçmoi eksperi- 
encën c Partisë sonë dhe të njerëzve të Partisë sonë... 

Gabimi i Velimir Stojniçit pati konsekuenca të hi- 


1 Brana Peroviç, anëtare e Komitetit Qendror të Rinisë 
Jugosllave, delegate në Kongresin e dytë të Bashkimit të Rinisë 
Antifashiste Shqiptare (BRASH). Ajo u përpoq t'i imponojë Ko- 
mitetit Qendror të BRASH-it pikëpamjet e udhëheqjes jugosllave. 

$ dhura për Partinë tonë dhe në shumë drejtime. Të 
' fillojmë me radhë. 

Çështja e Sejfulla Malëshovës: Kush ishte Sejfulla 
Malëshova” Sigurisht ai s'ishte as fashist, as tradhëtar. 
Dihej se qe një komunist i vjetër, antifashist dhe patriot. 
Asnjëri nga ne s'dinte më tepër për këtë njeri. Ai erdhi 
në Shqipëri me pretendime të mëdha, shumë të mëdha. 
“Lufta kish filluar dhe po zhvillohej-, sepse Sejfulla 
Malëshova kishte punuar në Moskë e në Francë (pa 
pasur as lidhjen më të vogël me lëvizjen tonë), kështu 
dilte nga pretendimet e tij. Por ç'kish punuar në Moskë 
ky njeri, jo atëhere që nuk e dinim, por as edhe tani 
nuk e dimë me saktësi. Ne kemi detyrë t'i provojmë 
vetë njerëzit: Partia Bolshevike s'të imponon kurrë 
njerëz. Ç'ka bërë Sejfulla Malëshova në Francë27 Asgjë 
konkrete dhe rezultatet janë gati zero. Si duhej sjellë 
me këtë njeri qëkurse hyri në.Shqipëri” Mendimi im 
është: me kujdesin më të madh, jo pse ishte i dyshimtë, 
s'e kam fjalën këtu, por për t'i dhënë vendin që ai do 
ta meritonte duke luftuar. Sejfulla Malëshova duhej të 
jepte prova, por duke përfituar nga qenija e tij si emi- 
grant politik në Moskë, sikundërqë bëheshin punët në 
atë kohë, ai u bë kandidat i Plenumit të Komitetit 
Qendror, pas disa javësh, si erdhi në Shqipëri. Sejfulla 
Malëshova s'ishte aspak i kënaqur, evendi i tij ishte 
kryesia e Partisë-. Për të udhëheqja e Partisë sonë 
ishte një gjë spa vlerë udhëhegjejer: ai sishte revolu- 
cionari i regjur e i pajisur me teorinë e madhe marksiste 
dhe me praktikën, gjithashtu-. Jo vetëm Sejfulla Ma- 
lëshova s'u përpoq kurrë dhe as i shkoi ndër mend të 
luftonte si duhej dhe të meritonte vendin që ju dha 

dhe me prova të shkonte edhe më lart, por ai qëndroi 
në kullën e tij të fildishtë, bënte vetëm kritika duke 
pritur rastin t'ja mbërrinte qëllimit të tij të paracaktuar 
me metoda të tjera. Në diskutimet që u zhvilluan me 
Tempon rreth çështjes në se duhej goditur aBallir në 
një moment të caktuar apo jo, Sejfulla Malëshova u 
bashkua me Tempon' dhe doli si njeriu i vetëm që pa -se 
Partia po gabonter dhe dha “alarmin e parër, si tha 
ai në Berat. Por çfarë alarmi” Ai alarm është për t'u 
diskutuar. Do të shohim në qoftë se duhej goditur -Ba- 
llir në ato momente apo jo. Partia do të bëjë analiza 
edhe më të imta të këtyre çështjeve në dritën e fakteve, 
të cilat duhet të mblidhen dhe të studjohen me kujdes, 
sepse kjo është historia e Partisë sonë dhe s'mjafton 
pse e tha Tempua ose Sejfulla Malëshova që ajo duhet 
të ishte medoemos e drejtë. Por tani s'është çështja 
këtu. Qoftë edhe sikur të pranojmë se duhej goditur 
“Ballin në një moment të caktuar, kjo a do të thotë se 
vija politike e Partisë ishte e gabuar, a thua vallë se 
udhëheqja s'vlente një paret U demaskua -Ballir si 
organizatë sot, në vend që të demaskohej një muaj më 
parë, ose më pas, kjo është një çështje taktike, por jo 
një vijë e gabuar, pse fakti është se -Ballir u godit dhe 
u shpartallua dhe kjo u bë jo pse Sejfulla Malëshova 
dha alarmin e parër, por sepse vija e Partisë sonë 


1 Në korrik të vitit 1943, Vukmanoviç Tempo — një nga 
udhëheqësit kryesorë të PKJ, i cili kishte ardhur në Shqipëri me 
mision të posaçëm për të krijuar të ashtuquajturin Shtab 
Ballkanike, akuzoi PKSH-në për qëndrim oportunist ndaj “Ballit 
Kombëtarr. Me akuzat e Tempos u bashkua edhe Sejfulla 
Malëshova. 

' S'ishte e gabuar. Por qëllimet e Sejfullaut ishin të tjera. 
Dhe ato u dukën në Berat, u dukën edhe pas Beratit. 
Aktet e Sejfulla Malëshovës s'kanë qenë sporadike, por 
konsekuente: vija e gabuar e Sejfulla Malëshovës s'ka 
qenë e rastit, por një vijë e tij, një vijë oportuniste që 
ai e ka në gjak dhe që e ka manifestuar kurdoherë, 
derisa me të vërtetë u bë alarmante për Partinë tonë. 

Plenumi i Beratit për Sejfulla Malëshovën ishte 
terreni i tij, ku-ai do të manevronte dhe manevroi. Ç'i 
kishte dhënë Sejfullau luftës dhe Partisë deri në Berat” 
Mund të themi fare pak, për të .mos thënë aspak. Në 
Berat ai doli mbi të gjithë, snjeriu që bënte ligjin, 
njeriu i pagabueshëme, snjeriu që i kish parashikuar 
të gjitha gabimet e mëdha të Partisër, “njeriu që dha 
alarmin, por s'ju dëgjuar dhe tani i erdhi koha të godasë 
majtas e djathtas Partinë dhe udhëheqësit pa përjashtim 
e me sigurinë më të madhe të përcaktonte svijën e rer. 

Cilat ishin shkurtimisht tezat e Sejfulla Malëshovës 
që shtroi në Plenumin e Beratit2 


“Politika e Partisë për Frontin ka qenë e gabuar: 
në të vërtetë nuk ka pasur një vijë në lidhje me 
Frontin. 

Qëndrimi i Partisë ndaj Ballit Kombëtarr pas 
daljes së tij, për të mos ta goditur atë si organizatë, 
ka qenë oportunist. Partia ka pritur që diferencimi 
në “Ballin Kombëtar të bëhej në mënyrë spontane. 
Kjo ishte një taktikë oportuniste. 

Pas Konferencës së dytë Nacional-Çlirimtare të 
Labinotit ne e goditëm -.Ballin- me armë. U hodhëm 
kështu nga oportunizmi në sektarizëm e viceversa. 


o 

Unë (Sejfulla Malëshova — Red.) kam mbrojtur 'te—' 
zën që “Balli vetëm duhet demaskuar dhe jo luftuar 
me armë. Unë dhe Tempoja kemi kundërshtuar të 
merreshin masa të rrepta kundrejt Doktorit (Ymer 
Dishnicës — Red.) dhe Mustafa Gjinishit, lidhur me 
Mukjen. E kemi quajtur gabim të rëndë që pas Muk- 
jes nuk vajtëm të takoheshim dhe të bisedonim me 
“Ballin”, ashtu si ishte vendosur në Mukje. 

Në Parti, në ushtri dhe në popull ka pasur ten- 
denca terroriste. Kjo tregon dobësitë e politikës së 
Partisë dhe mungesën e lidhjes së saj me masat. 
Kështu në Parti u dukën simptoma të degjenerimit 
dhe në qoftë se s'marrim masa, ajo do të degjenerojë 
në një bandë kriminelësh. Rrënjët e gabimeve nuk 
“duhet t'i kërkojmë gjetkë, por në vetë Partinë tonë. 
Po të ishte ajo një Parti komuniste e vërtetë, kjo 
nuk do të ndodhte. Një nga arësyet kryesore të ga- 
bimeve është kompozicioni social i Partisë, e cila ka 
'dalë nga borgjezia e vogël. Arësyeja e dytë kryesore 
janë traditat politike të vendit tonë — tradita pu- 
Ççiste dhe terroriste. Partia s'është edukuar me frymë 
marksiste-leniniste. Kuadrot kanë ardhur nga shkolla 
borgjeze dhe s'janë pajisur me teorinë marksiste- 
leniniste. Libra marksiste-leniniste janë kënduar, por 
kjo nuk mjafton, duhet punuar me metodë dhe stil 
marksist-leninist. A mund të quhet marksiste-leni- 
niste ajo që është shkruar në shtypin tonë për 
Enverin si një faktor kryesor i Luftës nacional-çli- 
timtare2 Ne, pra, s'kemi pasur as Parti, as udhëheqje 
marksiste-leniniste. 

Në partitë komuniste duhet të ketë një politikë 

'të krerëve dhe të kryetarit të partisë. Si është shtruar 


dhe është zgjidhur kjo në Partinë tonë2t Edhe këtu 
kemi gabuar, sepse s'kemi menduar si marksistë. 
Krerët dhe kryetari nuk bëhen me dekrete, ata dalin 
nga lufta. Të marrim punën e Enverit si kryetar të 
Partisë. Në Partinë tonë nuk kemi pasur dhe nuk 
mund të kishim një kryetar, sepse s'ka pasur një 
parti marksiste-leniniste dhe një vijë të drejtë. Nuk 
është mjaft të kesh një sekretar të përgjithshëm, du- 
het të kesh kryetar. Ky do të dilte kur Partia jonë 
do të forcohej. Në Helmësi u vendos që të popullari- 
zohej Enveri. A ishte ky mendimi i Partisë2 Partia 
nuk mund ta thoshte fjalën e saj. Kështu politi- 
ka e krerëve dhe e kryetarit u shtrua dhe u 
zgjidh keq. 

Fronti Nacional-Çlirimtar duhet të zgjerohet me 
njerëz që kanë autoritet dhe besimin e popullit. Kufi 
për zgjerimin e Frontit nuk ka. Këtu mund të vijnë 
edhe disa njerëz si Cen Elezi, pse duhet t'i shkëpu- 
tim ata nga reaksioni dhe të mobilizojmë masat. Edhe 
në punën e gjyqeve nuk duhet të jemi të ashpër, sepse 
kemi qenë në pozita të gabuara. 

Komiteti Qendror nuk e ka pasur të qartë rolin 
e këshillave nacional-çlirimtare si organe të pushtetit 
popullor. U bë në Labinot Statuti i këshillave, por 
nuk e dinte njeri ç'domethënë. Meqë kemi pushtetin 
në dorë, do bëhen transformime ekonomiko-sociale, 
por ato do të kenë karakter demokratiko-borgjez. Sot 
ne kemi një qeveri dhe këshillat nacional-çlirimtare 


1 Në Plenumin I të KQ të PKSH, maj 1944. 

dhe mbi këto themele duhet të ngremë një shtet, 
prandaj duhet të mejtohemi mirë. 

Sukseset tona ushtarake s'kanë shkuar paralel 
me ato politike. Këshillat nacional-çlirimtare dhe 
terrenin i kemi të dobët. Ushtria s'është e lidhur si 
duhet me pushtetin. Ka tendenca që ajo të shkëpu- 
tet. Kjo vjen ngaqë puna politike e Partisë në ushtri 
është e dobët. Me rritjen e ushtrisë puna jonë kom- 
plikohet edhe më tepër. 

Koçi Xoxe dhe Nako Spiru, si anëtarë të Byrosë 
Politike, duhej të bënin më tepër për të ndryshuar 
situatën në Parti. Megjithëse gjendja nuk mund të 
ndryshohej pa ndërhyrjen e Komitetit Qendror të 
PK Jugosllave, ata duhej të jepnin alarmin e tretë. 
Alarmin e parë e dha Tempoja, të dytin e dhashë 
unë, (Sejfulla Malëshova — Red.) 

Rreziku më i madh për Partinë ka qenë dhe është 
sektarizmi. Por kjo s'do të thotë që s'ka pasur dhe 
s'ka tendenca oportuniste. Zjarrin më të madh duhet 
ta drejtojmë kundër sektarizmit. 

Ky plenum shënon vetëm fillimin e kthesës në 
Partinë tonë. Kthesa duhet të bëhet në gjithë orga- 
nizatat e Partisë, në gjithë lëvizjen, në Frontin, në 
këshillat, në ushtrir. 


Sejfulla Malëshova në Berat u bë anëtar i Komitetit 
Qendror dhe anëtar i Byrosë Politike. 

Sejfullau pra, i cili nxori konkluzionet e Plenumit 
të Beratit (mania e tij ka qenë kurdoherë të nxjerrë 
konkluzionet dhe kjo gjë bëhej prej tij me qëllim) e 
dënoi vijën e Partisë dhe e quajti të gabuar. 

Tani bëhet pyetje: A ishte e gabuar vija e Partisë, 
para Beratit” Unë mendoj se jo. Mund të ketë pasur dhe 
ka pasur raste, ku taktika ka qenë e gabuar, por kjo 
është korrigjuar. Në qoftë se ka pasur raste, ku taktika 
ka qenë ec gabuar për një çast, kjo sipas mendimit tim, 
nuk rridhte se vija e Partisë kish qenë e gabuar, por se 
metoda dhe stili i punës kishin defekte të mëdha, sepse 
çështjet organizative të Partisë nuk ishin një gjë e 
përsosur, dhe sepse rrethanat c luftës (kjo ka qenë 
arësyeja kryesore) nuk na lejonin me pasë lidhje të 
shëndosha me tërë organizatat. Një punë e tillë, e zhvi- 
lluar në konditat që i dimë të gjithë dhe po të mbahet 
parasysh shkalla e eksperiencës dhe kapaciteti që ki- 
shin shokët, patjetër ka pasë sektarizëm dhe oportu- 
nizëm. Por këto s'arritën kurrë që të bëheshin një rrezik 
i madh, që të izolohej Partia ose të likuidohej Fronti. 
Kjo s'ngjau. Dhe nuk ngjau se vija e Partisë s'ka qenë 
e gabuar. Ndryshe nuk do të ishim në këto pozita. 
Mukja s'ka qenë spiella e vijës së gabuar të Partisër 
sikundërqë u tha në Berat, por pjella e doktor Dishni- 
cës, i cili e ka merituar plotësisht dënimin që i është 
dhënë. Këtu dua të bëj një parantezë: Sejfulla Malëshova 
ka qenë konsekuent në taktikën e tij, Mukjen ai e nxori 
si rezultatin logjik të vijës së gabuar të Partisër dhe 
pra, dënimin e doktor Dishnicës, të padrejtë, prandaj 
ai propozoi dy herë që Doktori të hynte në Komitetin 
Qendror. Në punën tonë, para Plenumit të Beratit, ka 
pasë gabime, por të një natyre tjetër. Çështjet organi- 
zative të Partisë në përgjithësi nuk ishin shtruar drejt, 
kishte të meta dhe lëshime. Ndryshe është se kur i 
analizojmë tani ato gabime c të meta, me këtë jetë par- 

tie që kemi e me këtë eksperiencë më të madhe, jemi. 
më të gjerë e më indulgjentë për këto gabime, se saishim 
në Plenumin e Beratit. Atëhere momentet, rrethanat dhe 
eksperienca jonë kanë qenë ato që dimë, megjithatë ato 
ishin gabime dhe të meta që Plenumi i Beratit duhej t'i 
shëronte dhe t'i ndreqte. Të tilla ishin: çështja e vetë 
Komitetit Qendror dhe çështja e Byrosë, puna ec tyre si 
organe udhëheqëse të vërteta duhej vënë drejt, duhej 
ndërruar stili dhe metoda e punës: çështja e kuadrove 
dhe politika e kuadrove lypte një revizion të mirë dhe 
të shëndoshë. Rreth këtyre gjërave kryesore ka pasë 
edhe shumë çështje të tjera të vogla, të cilat kishin 
krijuar moskënaqësi që nuk shpreheshin lirisht, në 
mënyrë marksiste dhe si duhet të veprohet në një parti 
të shëndoshë. Ky qëndrim s'bënte përjashtim në të 
gjithë metodën dhe stilin e punës sonë. Tamam, tok me 
analizën e gjithë punës, Plenumi i Beratit duhej të ko- 
rrigjonte edhe këto gabime, të zhdukte këto moskënaqësi, 
t'i vinte punët sa të mundej më drejt për të ardhmen. 
Esenca e këtyre moskënaqësive kishte baza dhe s'ishte 
e sëmurë, por këto u shtruan shtrembër, me mënyrat dhe 
qëllimet që tregova më lart dhe muarën shtrembër. Për 
mua faktori kryesor në shtruarjen e çështjes gabim 
është Velimir Stojniçi, i cili i orientoi dhe i inkurajoi 
punimet e plenumit në këtë drejtim ku arriti dhe Sej- 
fulla Malëshova, i cili u vuri kapakun dhe vulën e tij 
gjithë punimeve të plenumit. 

Pas çlirimit, Partia mori një hov të ri, shpresa të 
reja u ngjallën në kuadrot, besimi në Partinë forcohej, 
perspektivat e së ardhmes i kishim më të qarta dhe u 
krijua besimi se punët do të shkonin më mirë dhe më 

drejt për të zgjidhur problemet e zorshme që kishim 
përpara me rastin e çlirimit të plotë të Shqipërisë. Çësh- 
tja organizative e Partisë u vu më drejt dhe në forma 
më të rregullta dhe më konkrete. Çlirimi 1 Shqipërisë 
vetë ishte një faktor i madh që organizata jonë do të 
bëhej më koherente, më kompakte nga ana organizative, 
pse lidhjet dhe kontaktet do të bëheshin në rregull dhe 
me më shumë lehtësi se në kohën ec luftës. E gjithë 
Partia e kuptonte përgjegjësinë e rëndë që kishte mbi 
supet për drejtimin e shtetit tonë, kuadrot udhëheqës, 
me gjithë mungesën e eksperiencës së tyre në drejtimin 
e aparatit të ri të shtetit dhe në zgjidhjen e problemeve 
vitale ekonomike të vendit në konditat e vështira të 
pasluftës, i realizonin detyrat e rënda. Ata kishin besim 
në vete, sepse ishin njerëzit e luftës. Plenumi i Beratit 
ndihmoi në këtë drejtim. 

Mirëpo kthesa do të ishte e plotë në Parti, po të qe 
se Berati do të kish qenë me të vërtetë një mbledhje 
plenumi ashtu si theksova më lart dhe po të mos ishin 
bërë gabimet që përmenda. Plenumii Beratit la në Parti- 
në tonë dhe në kuadrot disa pikëpamje të gabuara dhe të 
dëmshme që u bënë të rrezikshme deri në një pikë, dhe, 
në rast se ne nuk i spastrojmë, puna do të pengohet. 

1. U krijua një pikëpamje, si rrjedhim i punimeve 
të Plenumit të Beratit, se në udhëheqjen e Partisë ka 
njerëz që kanë gabuar rëndë dhe njerëz që s'kanë ga- 
buar fare, pra vjen vetëvetiu se te kush duhet të mbësh- 
tetet besimi. U kritikua ashpër mënyra e punës në 
Komitet Qendror dhe në Byro, si organe drejtuese gjatë 
gjithë kohës së luftës. Kjo duhej të na shërbente si 
mësim i madh edhe pas Beratit dhe të na ndalonte të 

përsëritnim gabime të tilla. Por çështja e Komitetit Qe-' 
ndror dhe sidomos e Byrosë, nuk eci si duhej. Kjo çështje 
u shtrua prapë gabim, sepse me kompozicionin e saj të 
ri dhe me të metat e saja organike dhe subjektive të 
atyre që formuluan kritikat në Plenumin e Beratit, do 
të na çonte përsëri në gabime. Byroja që u riorganizua 
në Berat, si thashë dhe më lart, ishte një Byro e re me 
përjashtim të Nakos, të Koçit dhe timin. Në formë dukej 
sikur kishte unitet mendimesh dhe harmoni në këtë 
Byro, por në realitet s'ishte ashtu. E para, pozita ime 
konsiderohej nga të tjerët formale, se unë, në sy të 
shokëve, isha njeriu 'që kisha gabuar dhe rrija atje se 
s'mund të bëhej ndryshe. Sejfullau nuk kishte fituar 
jo vetëm besimin tim, por, jam i sigurt, se as atë të 
Koçit dhe as të Nakos, dua të thëm besim në këtë pi- 
këpamje që Sejfullau të ishte një element i shëndoshë 
në Byro. Ky mendim për Sejtfullaun vinte, sepse ai s'kish 
dhënë prova tangiblesi të një pune konkrete. 

Pandi, Bedriu, Tuku, që të tre këta, ishin të rinj 
në Byro. Kam qenë i vetmi që kam hezituar për ju të 
tre që të vinit në Byro dhe kam hezituar në se do të 
ishit në gjendje të drejtonit me të vërtetë si anëtarë të 
Byrosë. Këtu nuk dua të them se ne të tjerët ishim 
petrita, por kishim pak më tepër eksperiencë. Tani me 
një Byro të tillë ishte rrezik të binim në gabime të tjera 
dhe s'munguam. I bëmë skritikë- metodës së punës së 
vjetër në Berat, por çështja ishte që të mësonim nga 
kjo. Në vend që Komiteti Qendror dhe Byroja të drejto- 
nin efektivisht gjithë punën, në vend që problemet të 


1 Tangibles (frëngj.) — të prekshme, të vërteta. 

shtroheshin dhe të zgjidheshin efektivisht atje dhe të 
drejtoheshin organizatat e Partisë dhe pushteti nga një 
qendër efektive, në bazë të centralizmit demokratik, nuk 
u bë ashtu. Këtu s'është puna se çështjet nuk shtrohe- 
shin në Byro, por mënyra e punës në Byro ishte gati 
si ajo e vjetra, me ndryshimin që mbledhjet bëheshin 
më shpesh se në kohën e luftës, por stili linte shumë të 
dëshirohesh dhe me pak përmirësime ishte si ai para 
Beratit. Drejtimi efektiv u spostua, drejtimi bëhej jo nga 
Byroja Politike, por nga zyrat e KQ të Partisë dhe nga 
njerëzit që punonin atje, domethënë: nga Koçi me apa- 
ratin e kuadrove dhe nga ana tjetër nga Nakua, i cili' 
ishte më në kontakt, në pikëpamje pune, me ta. Puna 
pra s'ishte dhe s'mund të ishte e përqëndruar në duart. 
e Byrosë dhe të kontrollohej prej saj. Përgjegjësitë 
s'ishin të caktuara, kompetencat ishin të ngatërruara. 
Ç'thuhesh në Byro (për aq sa merreshin dhe si merreshin 
ato vendime) dhe ç'bënte Sejfullau2 Shumë herë bënte 
të kundërtën. Çdo gjë ky e teorizonte dhe përpiqesh, në 
këtë mënyrë, të çante me supe për të dalë në krye 
efektivisht: por teorizimi i tij s'përputhej me realitetin 
dhe shumë herë ishte në kundërshtim. Konkretisht në 
zbatimin e vendimeve ai vazhdonte të jepte fare pak, 
rendimenti i tij ishte negativ. U tha, kur u bë analiza 
e punës në Plenumin V dhe në punimet e Byrosë para 
këtij plenumi, se Sejfullau kishte influencuar më shumë 
në tendencat e theksuara oportuniste që u dukën në 
vijën tonë. Këtu s'u gabuam aspak, pse këto tendenca 
Sejfullau i kishte shfaqur dhe ngritur në teori që në 
Plenumin e Beratit, por më mirë dhe më qartë u dukën 
pas çlirimit. Kuikishim sytë ne që s'e pamë këtë gjë 

më parë2 Pikërisht sytë s'i kishim në vend, pse s'ekzis- 
tonte një Byro me unitet për mjaft kohë pas Beratit, 
pse unë isha në ato pozita që thashë, pse 'Tuk Jakova 
interesohej më pak nga të gjithë dhe tregonte një plo- 
gështi të çuditshme ndaj çështjeve, pse Pandin, natyra 
e tij dhe metoda e punës së tij, e bënin t'i shihte pu- 
nët ngushtë, pa perspektivë të gjerë, pse Bedriu punon- 
te, por fare lehtë influencohej edhe për të mirë edhe 
për të keq, si ngjau përsa i përket gjykimit mbi Sejfu- 
llanë. Kishte kundërshtime në Byro e sidomos për 
tendencat e Sejfullaut, por këto kundërshtime s'u rea- 
lizuan në një koncept të shëndoshë analize të vijës. 
Shkaku ishte te përbërja e Byrosë. Në një shkallë më 
të vogël, por jemi përsëri në ujërat e Plenumit të Be- 
ratit. Besimi në shokët nuk ekziston i shëndoshë, flitet 
me rezerva, me paragjykime, ka ndrojtje, ka ftohtësi. 
Këtu gjeti përsëri shesh Sejfullau që të influencojë për 
gabime në vijë. Mund të mendoni ju dhe të thoni: Mirë, 
po pse s'i pe ti këto gjëra dhe t'i shtroje si i shtron sot” 
S'është e vërtetë që s'i kam parë, por ka edhe nga ato 
që s'i kam parë dhe që i realizoj tani, edhe më mirë 
akoma mund t'i realizojmë, unë edhe ju bashkë, më 
vonë. Por është fakt sikundërqë thashë edhe më lart, 
se unë s'isha i bindur përsa u vendos në Berat. Pse s'u 
shfaqa haptas” Për dy arësye: E para, pse shihja që 
s'ishte momenti dhe e ndjej përgjegjësinë për këtë dhe 
e dyta, pse dhe unë jam sikundër edhe ju të gjithë, me 
po ato kualitete dhe me po ato të meta të trashëguara 
nga puna e vjetër. Por vetëm unë konstatoja fare qartë 
një gjë dhe këtë ja kisha shfaqur edhe Koçit edhe Nakos: 
unë isha i shtërnguar të lidhja duart, domethënë s'po 

punoja dot dhe s'po drejtoja dhe, me këtë doja t'i jepja 
atyre që ta kuptonin, se këtu s'drejton Byroja. Kisha 
folur shumë herë për dualitetin që ekzistonte Parti- 
-pushtet dhe që drejtimi i pushtetit nuk bëhej në rrugën 
që duhej të bëhej. Nga ana tjetër shihja korrentet që 
vinin e përplaseshin te unë. Kur vinte Sejfullau që me 
mënyrat e tij më qahej -jo pse nuk popullarizohej ai 
dhe pse popullarizohej Nakuar, etj., kur vinte Velimir 
Stojniçi dhe, për t'u treguar i afruar, më thoshte se 
-duhej të drejtoja, pse isha sekretar e kryeministërr ose 
më linte të kuptoja se -Sejfullau është ambicioz ose 
s'është gjër etj., unë nxirrja konkluzionet e duhura. Por 
shokët duhej të shihnin qartë një gjë: që vija para 
Plenumit të Beratit nuk ishte e gabuar dhe unë nuk 
kisha gabuar ashtu si u shtrua në Berat dhe nuk meri- 
toja atë trajtim që m'u bë. Unë nuk akuzoj asnjë shok, 
qoftë nga të Byrosë ose të plenumit që t'u ketë munguar 
dashuria dhe vlerësimi i mirë ndaj meje, por atje, në 
Berat u godit në radhë të parë vija e Partisë dhe unë 
isha nga kryesorët që u godita. Pra, efektivisht pas kësaj 
unë nuk mund të kisha autoritetin e duhur. Kjo është 
evidente dhe këtu është arësyeja që unë s'i shtrova më 
përpara pikëpamjet e mia dhe këtë e bëra që këto të 
mos merreshin si çështje personale. Por unë kam pasur 
kurdoherë besim te shokët e ndërgjegjshëm dhe do të 
gjeja rastin e përshtatshëm për t'i shtruar këto çështje 
të rëndësishme. Dhe duke e pasur këtë besim të patundur 
te shokët, se të gjithë e duan Partinë njësoj dhe punojnë 
njësoj për të, do të vazhdoj të analizoj hapët të metat 
e tjera që trashëguam nga e kaluara dhe nga Plenumi 
i Beratit. 

Në Berat, pra, hynë në Komitetin Qendror njerëz 
të rinj, të thjeshtë, të pastër, që kishin të ardhme të 
mirë për Partinë. Mirëpo këta.njerëz të rinj, që asistuan 
për herë të parë në Komitetin Qendror patjetër, përveç 
mësimeve të mira që muarën nga plenumi, muarën dhe. 
ato të këqiat. Ata njerëz kujtuan se nga Berati e tëhu 
mbaruan gabimet, s'ishte rrezik të gabojmë më, ata që 
gabuan u hodhën tej, puna do të ishte e pagabueshme. 
Besimi konshient është i mirë, por besimi pa baza është 
i dëmshëm. Në punë do të shihnim në gabonim më, apo 
jo. Shumë pak i shihnim ne të Byrosë, gabimet që po 
bëheshin nga shokët që punonin në Komisionin e kua- 
drove dhe që drejtonin efektivisht për një kohë të gjatë. 
Jo vetëm që punët nuk shkonin dhe aq mirë, por kishte 
shumë të meta dhe gabime, bile këto të meta e gabime 
u përngjanin atyre që ne gjoja kritikuam aq shumë në 
Plenumin e Beratit. Nga aparati i KQ të Partisë dilnin 
udhëzimet për Partinë dhe për pushtetin: atje zgjidhe- 
shin problemet që duhej të zgjidheshin në Byro. Kjo 
mund të vazhdonte pa përpjekje për një kohë të shkur- 
tër, por jo gjatë, sepse, kur nuk drejton Byroja, të gjithë 
drejtojnë pas kokës: urdhërat kundërshtojnë njëri-tje- 
trin, gjithsecili përpiqet të mbrojë pikëpamjen e vet 
dhe të ngulë këmbë edhe kur pikëpamja e tij është e 
gabuar, ose të lëshojë terren pa qenë kurrë i bindur se 
këtë duhej ta bënte, por vetëm se ashtu e lypte spolitikar. 

Në Byronë Politike të Partisë sonë dhe në mes sho- 
kësh s'ka xpolitikër, sepse -me ba politikër me shokët, 
do të thotë të lësh të majisen çështjet, të krijohen mërira, 
të krijohen pikëpamje të sëmura, të krijohen tarafe, të 
krijohen më në fund fraksione. Burimin e këtyre gjërave, 

që janë në kundërshtim me parimet e Partisë sonë duhet 
ta zhdukim. Këto të këqia duhet t'i luftojmë pa mëshirë. 
Lufta kundër këtyre të këqiave nuk është dhe aq e lehtë, 
por është e mundshme në Partinë tonë të re dhe të dalë 
nga lufta e me kuadro të shëndoshë dhe të rinj që këto 
gjëra nuk i kanë në gjak e në traditë. 

2. Një çështje tjetër është mënyra që u përdor në 
shtruarjen e këtyre problemeve me rëndësi në Berat, 
domethënë në formën e scoup d'ëtatr. Zgjidhja e çësh- 
tjeve në Plenumin V nuk u bë si në Berat, nuk u arrit 
me një metodë pune si ajo që pregatiti Plenumin e 
Beratit. Megjithatë nga shumë shokë pa të drejtë u 
konsiderua dhe konsiderohet njësoj si scoup d'ëtatr e 
Beratit. Unë them se s'janë njësoj. Punimet e Plenumit 
V duhet të konsiderohen ndryshe nga gjithë Partia për 
arësyet që do të rreshtoj më poshtë. 

Kur në punimet e Byrosë, para Plenumit V dhe në 
plenumin vetë u shtrua çështja e likuidimit të shfaqjeve 
oportuniste në vijën politike, kjo gjë u bë sepse ishte 
më e rëndësishmja, më kritikja, më e rrezikshmja, më 
tendenciozja. Por kishte edhe diçka tjetër, që duhej 
shtruar dhe që s'u shtrua. Ishin pikërisht këto çështje 
që po shtroj sot. 

Plenumi i Beratit e kish djegur shumë Partinë dhe 
unë nuk dëshiroja kurrën e kurrës të përsëritej ai ga- 
bim. Duhej të korrigjohej, të bëhej e drejtë vija politike 
dhe të dënohej ashpër Sejfulla Malëshova pse e meriton- 
te, por duhej të kritikoheshin, natyrisht, pak më ngadalë, 
më butë, por drejt edhe ata shokë që mund të kishin 
gabuar joqëllimisht, por që edhe punonin shumë. Kush 
punon gabon, kurse Sejfulla Malëshova s'punoi edhe 

gaboi. Këtë ta kuptojmë mirë. Të kuptojmë, pra drejt 
ndryshimin në mes Plenumit V dhe mbledhjes së tanish- 
me me atë të Beratit. Çfarë ishte ajo diçkaja tjetër, për- 
veç çështjes së vijës politike që nuk u shtrua në Plenu- 
min V2 Ishte analiza e vijës organizative të Partisë, ishte 
gjithë drejtimi, organizimi i brendshëm i Partisë, i Frontit 
dhe i pushtetit. A ka pasë tendenca të gabuara serioze në 
punën organizative, sikundërqë ka pasur në atë politike2 
Unë mendoj se ka pasur gabime, ka pasur të meta dhe 
lëshime. Vetë tendencat e gabuara që u dukën në 
zbatimin e vijës sonë politike kanë pasur reperkusione 
në punën organizative. Plenumi i Beratit ka pasur re- 
perkusionet e tija, puna e para Beratit dhe metoda e 
stili i vjetër kanë pasur dhe ato reperkusionet e tyre. 
Këtu mos kemi iluzione. Të gjithë mund të binim në 
këto gabime' dhe të gjithë kemi rënë kush më shumë e 
kush më pak dhe të mos çuditemi aspak se edhe pas 
kësaj analize edhe pas një analize tjetër e tjetër, do të 
gjejmë përsëri gjurmat e këtyre gabimeve. Por sa kohë 
do të shkojë” Eksperienca jonë do të jetë më e madhe, 
do të gabojmë më pak dhe kjo do të jetë shenja që Partia 
jonë shkon drejt bolshevizimit. 

Gabimi i parë dhe kryesori është te Komiteti Qe- 
ndror dhe te Byroja. Këto forume nuk kanë drejtuar si 
duhet të drejtonin dhe këto për arësyet që thashë 
më lart. Por këtej rrjedhin një varg gabimesh të tjera. 
Komisioni i kuadrove me anëtarë të plenumit dhe me 
Koçin në krye, përgjegjës kryesor përpara Byrosë, drej- 
tonin efektivisht punën. Por Komisioni i kuadrove i 
kish kaluar kompetencat e veta dhe si rrjedhim ata nuk 
mund të ishin në gjendje si duhej, qoftë edhe sikur atje 

të ishin shokë me eksperiencë të madhe, të kryenin një 
barrë aq të rëndë sa ishte ajo e drejtimit të Komisionit 
të kuadrove vetë dhe të punës në përgjithësi. Ata filluan 
t'i marrin në duart e tyre edhe kompetencat e të tjerëve. 
Kjo është një e metë organizative që ka konsekuenca jo 
të. mira në punë. Përveç kësaj puna u muar pakëz si 
qesim prej tyre dhe u formua pak nga pak një bindje 
sikur çdo gjë po drejtohesh mirë dhe pa gabime. Mirëpo 
në realitet s'ishte ashtu. Politika e kuadrove nuk zgjidhej 
drejt, kuadrot tanë s'po edukoheshin si duhej, kurset 
s'po ecnin, gabimet në pushtet ishin të shumta, konfe- 
rencat e ndryshme me kuadrot s'ishin substanciale, s'i 
shin konkrete sa duhej. Kuadrot e Partisë dhe të push- 
tetit vinin në zyrat e KQ të Partisë dhe pikërisht në 
Komisionin e kuadrove dhe aty merrnin udhëzime për 
zgjidhjen e problemeve me shumë rëndësi, bile vitale, 
për Partinë. Deri ku këto udhëzime ishin të frytshme 
dhe jepnin rezultate si duhej” Kjo është e dyshimtë për 
mua, sepse vetë Byroja s'ishte e qartë në këto probleme, 
sepse vetë Byroja nuk punonte në një mënyrë të atillë 
që t'i zgjidhte këto probleme dhe të udhëzonte gjithë 
Partinë. Shokët e Komisionit të kuadrove bënin ç'mund- 
nin (s'mund të mohohet puna e tyre e palodhur), por 
në atë drejtim që kish marrë puna, ata praktikisht do t'i 
bënin mangut që të dyja. Këtu e kanë burimin dhe 
shumë të meta të pushtetit. U krijua një farë dualiteti 
Parti-pushtet. S'ishte kuptuar mirë si e drejton Partia 
pushtetin, pse ishin konfonduar punët në krye. S'ishte i 
qartë roli i pushtetit, rëndësia e tij kryesore për Partinë. 
Ministri, qoftë sikur të ishte dhe nga komunistët më të 
mirë dhe më të provuar, s'kishte shumë vleftë për. nje- 

rëzit e Partisë. Partinë ata s'e shikonin në pushtet, € 
shihnin vetëm në disa zyra. Këtej lindnin lëshime sa të 
duash, mospërgjegjësi në punë, mungesë respekti dhe 
disipline, muhgesë konspiracioni, pozita të shtrembëra, 
akraballëk, krijim miqësish false, arrivizëm, e shumë të 
liga të tjera. Në mënyrën si ishte shtruar çështja, Partia 
e kishte të pamundur të kontrollonte punën, të bënte 
një politikë si duhet të kuadrove, të bënte mobilizimin 
e gjerë të masave, të zgjidhte si duhej problemet e mëdha 
që i viheshin përpara. Pra puna ishte marrë pak si më 
të lartë nga Komisioni i kuadrove dhe kritikat s'para 
i pritnin me qeji. Por që të pranohet kritika, duhet të 
ketë kaluar andej dhe autokritika si prej atij që 1 bëhet 
ajo kritikë, ashtu dhe nga ai që e bën, sepse në parti 
mund të thuash pa frikë: s'ka kush që të mos gabojë, 
por ka gabime dhe gabime. Vlera e një komunisti që- 
ndron kur ai i sheh këto gabime dhe përpiqet t'i korri- 
gjojë, të korrigjojë edhe shokët. Një punë e tillë, një 
drejtim i tillë ka krijuar disa situata jo të pëlqyera, bile 
të rrezikshme, në rast se nuk veprojmë shpejt. 

Të marrim çështjen e rinisë. Rinia është sektori më 
i rëndësishëm i Partisë, ajo është burimi i kuadrove 
tanë dhe i kuadrove që do të ushqejnë Partinë, që do ta 
çojnë përpara. Është fakt i pamohueshëm që rinia, ashtu 
si ka qenë në luftë faktor vendimtar, ashtu është edhe 
tani, pse ajo ka entuziazmin, ka forcën dhe gjallërinë 
dhe po të edukohet mirë nga Partia, do të bëhet mbësh- 
tetje e mirë për të. Rinia është iniciativa, guximi, ec 
tanishmja e madhe dhe perspektiva e qartë për të ar- 
dhmen. Vihet pyetja: A e ka drejtuar efektivisht rininë, 
Partia2 Unë mendoj se jo. Dhe në mënyrën që janë zhvi- 

lluar punët, s'mund ta ketë drejtuar. Me drejtue këtë 
sektor të gjerë dhe të rëndësishëm, s'është vetëm me 
mbajt lidhjet dhe me dhënë herë pas here disa udhë- 
zime, por me i rrahë mirë në Byro problemet e rinisë, 
me i studjue konkretisht dhe me ja dhënë rinisë këto 
drejtime, këto probleme të zgjidhura si duhet, të punuara 
Si duhet. A e kemi bërë këtë gjë2 Unë them se jo. Për- 
kundrazi, shokët e rinisë na i kanë paraqitur ne. Por 
mund të jetë ndonjë që të thotë se ata janë më në ko- 
rrent të çështjeve të tyre. Unë them mirë, janë njerëz 
që shkojnë përpara, por pse të mos vihet në korrent si 
duhet Byroja Politike dhe Komiteti Qendror i Partisë 
sonë për këto gjëra” Kjo gjë duhet bërë që të shihet 
drejtimi, që të ndjehet lidhja, që të ndjehet kohezioni 
dhe respekti ndaj udhëheqjes. Ndryshe rinia ka rrezik 
të shkëputet. Shkëputja ka qenë një rrezik i përhershëm, 
por mua më duket se faji s'është aq i rinisë, sa është 
yni. Rinia ka marrë hov në vendin tonë, kjo duhet të na 
gëzojë dhe ta inkurajojmë, por edhe ta drejtojmë. Por 
ta drejtosh, s'do të thotë ta pengosh. Këtu të kuptohemi 
dhe këtu të ndërrojmë mentalitet në qoftë se është rasti 
se ka mentalitet për të ndërruar. Unë kam konstatuar 
një frymë dualiteti në mes Partisë dhe rinisë, dua të 
them në mes disa shokëve të Partisë dhe të rinisë, flas 
për udhëheqjen e saj. Po pse rrjedh kjo2 Për mua është 
çështje drejtimi. Njëri kërkon t'i imponohet tjetrit. Duhet 
të ketë vetëm një drejtim: Partia. S'ka kush e mohon këtë 
gjë. Çështja është që ta drejtojmë rininë drejt dhe efekti- 
visht. Ka tendencë në disa shokë të Komitetit Qendror e 
veçanërisht të Komisionit të kuadrove, që të mos shikohet 
drejt çështja e rinisë, të vihen në dukje shumë gabimet 

e saj atje ku janë, por edhe atje ku s'janë. Kjo s'është e 
drejtë. Është krijuar një farë acarimi në mes shokësh të 
mirë të Partisë dhe të rinisë. Kjo duhet sqaruar dhe luf- 
tuar, se është shumë e dëmshme. Më të gjerë duhet të je- 
në njerëzit e pjekur të Partisë për gabimet e vogla të ri- 
nisë: këto gabime e kemi për detyrë të domosdoshme t'i 
shohim dhe t'i korrigjojmë, por për një gabim të njëlloj- 
të, një anëtari të vjetër të Partisë mund t'i sëllojmë më 
fort, se i mban kurrizi, kurse te i riu të kemi kujdes se 
është i njomë, ai ndreqet më lehtë, sepse është filiz i ri. 
Pastaj, më duket se shokët e Komisionit të kuadrove du- 
het të analizojnë pak më qartë punën e tyre, gabimet e 
tyre, të cilat s'janë alarmante, por që, po t'ju vihen në 
dukje si duhet, do ta shohin dhe më qartë punën e rinisë, 
dhe atëhere do të zhduken krejt ato keqkuptime dhe ajo 
frymë që është e huaj për Partinë. Këtu nuk dua ta laj 
krejt rininë për të metat që ka në punën e saj, 
por mendoj se ato janë më pak të dëmshme se të me- 
tat tona. Megjithatë kjo s'do të thotë që ne t'i lëmë 
ato pas dore. 

Do të mbaroj edhe me një vërejtje tjetër që edhe kjo 
e ka burimin në mënyrën e mendimit e të punës së vjetër 
dhe në mënyrën si u shtruan dhe u zgjidhën çështjet 
në Berat. Dua të them për sinqeritetin dhe lirinë e plotë 
në shfaqjen e mendimeve. Është krijuar në shokët një 
frymë e sëmurë, një frikë me shfaq atë që mendon se 
mos merret për keq ose mos ketë konsekuenca. Do ta 
marr punën konkretisht këtu në Byro dhe kjo duhet të 
jetë model për gjithë Partinë. Duhet të ekzistojë besimi 
i madh në Partinë dhe në udhëheqjen, kjo është e do- 
mosdoshme. Por kjo do të jetë e tillë kur çdo gjë të 

zgjidhet si e zgjidhin komunistët, haptas dhe në mënyrë 
shoqërore dhe kur ky besim është i vendosur mirë dhe 
ka dalë nga analiza dhe nga arësyetime të shëndosha. A 
ngjet kështu zakonisht në Byronë tonë dhe pastaj në 
Parti” Unë them se s'ngjet tamam kështu. Ka grada- 
cione, dikush ka më guxim, dikush ka më pak, dikush 
ka më tepër besim në mendimet e veta, dikush ka më 
pak, dikush i shtron çështjet më mirë, dikush më dobët. 
Në të gjithë ne ekzistojnë këto gjëra, por te kush më 
shumë dhe te kush më pak. Kam vënë re shumë herë te 
Bedriu një pasiguri në mendime dhe një ndrojtje në 
shfaqjen e mendimeve. Mua shumë herë më ka thënë 
për çështjen e ushtrisë, për çështjen e personelit që 
s'ecën, për pengesat dhe vështirësitë që hasen në këtë 
sektor, por këto si fakte. Unë kam përshtypjen se te 
Bedriu nuk mund të ishin vetëm fakte të palidhura dhe 
nga të cilat të mos kishte nxjerrë një konkluzion, ashtu 
si kishin nxjerrë edhe të tjerë. Kam pasë përshtypjen 
se Bedriu nuk ma shfaqte tamam mendimin e vet, por 
me ndrojtje dhe me rezerva. Përse të mos ta themi ha- 
pët Unë nga pjesa ime dyshova për qëndrimin e Bedriut 
në çështjen e Sejfullaut, por s'u dëshpërova. Bedriu 
akoma s'e kish parë mirë Sejfullaun dhe s'ka arritur t'i 
thellojë më fort këto çështje. Unë jam i sigurt për një 
gjë dhe që është e vërtetë për të gjithë ne, se Partinë 
dhe dashurinë për të s'e varim në qafën e njërit ose të 
tjetrit. Ne, shokët i duam, i respektojmë, i ndihmojmë 
kur ata janë për Partinë, por Partinë e duam më shumë 
se çdo gjë. Qëndrimet e Tukut dhe shfaqjet c tij kanë 
një karakter tjetër, Tuku është njeriu me pak pasione, 
kjo është një gjë e mirë, por bëhet jo e mirë kur këto 

pasione gjenden në formën që i ka Tuku. Tuku jep një. 
gjykim të lehtë dhe të pamatur për çështjen e Sejfullaut. 
Mendimi i tij është nxjerrë pa u thelluar. Kështu qëllon 
edhe për shumë gjëra të tjera, si pikëpamjet e tij në 
mbledhjen e fundit të plenumit për çështjet e populla- 
rizimit dhe të legalizimit të Partisë. Ato janë mendime 
të papjekura, por Tuku mund të gjykojë më thellë. In- 
teresimi i Tukut si drejtues i Partisë ka qenë i paktë. 
Tuku mund të justifikohet sa të dojë, unë nuk jam 
dakord me të. Është e vërtetë se punët në Byro nuk 
shkonin me atë ritëm që duhej, por në ato kondita, në 
qoftë se Tuku nuk është interesuar aq sa duhej, faji 
është më shumë 1 tij se sa i ndonjë njeriu tjetër. Sa për 
Pandin, ai interesohet, por për cikërrima dhe këto i sheh 
ngushtë, çdo gjë në një prizëm të vogël, ai nuk mund 
të realizojë si duhet gjerësinë e çështjes dhe është kur- 
doherë në pritje që të vendosin të tjerë, ta hapin të tjerë, 
pse ndruhet se mos thyhet diçka. Ai s'e ka fituar besimin 
në vetëvete dhe në gjykimet e tij. Këtu s'kam në mend 
të bëj kritikën e shokëve, por desha të ilustroja atë që 
thashë edhe më parë: çështjen e ndrojtjes dhe të frikës, 
me shfaq mendimin qoftë sikur edhe të jetë i gabuar. 
Këtu jemi në Byro dhe jo në pazar, këtu jemi në mes 
shokësh dhe jemi të gjithë përgjegjës përpara Komitetit 
Qendror. Është bërë si modë — kur bëhen kritikat ose 


1 Në Plenumin VI të KQ të PKSH që u mblodh në prill 1946 
Tuk Jakova tok mc Koçi Xoxen në mbështetje të pikëpamjes së 
udhëheqjes jugosllave u shpreh për ta mbajtur Partinë në ile- 
galitet, në kundërshtim me mendimin e shokut Enver Hoxha për 
ta legalizuar Partinë dhe për ta popullarizuar atë si udhëheqësen 
e vetme të të gjithë jetës së vendit. 

rishikohen çështjet, dy-tri vetë hanë drunë, të tjerët 
kanë përshtypjen sikur janë të larë nga ato gjëra. Kësh- 
tu doli në Plenumin e Beratit: tri-katër vetë e kishin 
“fajinr, ata muarën dënimin, të tjerët s'kishin asnjë faj. 
Kjo s'është e drejtë dhe s'mund të jetë e drejtë as për 
Plenumin V. Kush po gabon7 Byroja në çdo moment dhe 
dy-tri vetë të Byrosë, ata që punojnë më shumë. Por të 
kuptohemi një çikë mirë. Gabojnë edhe Pandi, edhe 
Tuku edhe Bedriu bile edhe më tepër nga të tjerët në 
shumë raste. Por mos të kujtojnë, dhe s'duhet t'i lëmë 
të flenë në gjumin e rëndë, shokët e tjerë anëtarë të KQ, 
dhe anëtarë të Komisionit të kuadrove të cilët dhe ata 
kanë gabuar boll. Këtu nuk dua të them se në Partinë 
tonë s'bëhen përveçse gabime, por duhet çështjet të 
shikohen drejt dhe të vihen drejt. 

Po të mos shtrohen çështjet drejt, vjen vetëvetiu 
mosbesimi në udhëheqje ose ka një besim fals dhe jo 
të rrënjosur mirë. Edhe shokët e mirë, kur nuk u shtro- 
hen çështjeve drejt, mund të gabojnë në gjykime... Që 
ka gabime në punën tonë — kjo s'ka asnjë dyshim, por 
ka gabime të mëdha, ka edhe të vogla. Të dyja katego- 
ritë duhet t'i korrigjojmë dhe të përpiqemi të bëjmë sa 
më pak gabime, të gjitha këto analiza duhet të kenë këtë 
qëllim. 

Në qoftë se shkojmë me këto parime, në qoftë se 
analizat e punës sonë i bëjmë në këtë frymë, ne do të 
kemi rezultate të mëdha në punë. Mos harrojmë se jemi 
përpara kongresit dhe të gjitha këto çështje duhet të 
zgjidhen mirë dhe drejt. Një zgjidhje e tillë është gjys- 
mëpregatitja e kongresit, do të shohim më qartë vijën 
që do të punohet atje, do të zgjidhet në baza më të shën- 

dosha Komiteti Qendror që do të dalë nga kongresi, do 
t'i shohim më mirë dhe do t'i zbatojmë më mirë punët, 
me një stil dhe metodë të vërtetë bolshevike për të cilën 
ka aq nevojë gjithë zhvillimi i veprimtarisë së Partisë 
sonë. Unë çështjet 1 preka në përgjithësi dhe i hodha 
në letër pak me nxitim. Do të më falni në qoftë se ka 
dhe gabime, por këtu jemi, le t'i korrigjojmë, pikërisht 
për këtë punë jemi mbledhur dhe të dalim që këtej me 
rezultate të shëndosha, të drejta, komuniste. 


Botohet për herë të parë si- 
pas origjinalit që gjendet në 
Arkivin Qendror të Partisë 


MESAZH PËRSHËNDETJEJE DËRGUAR 
SHQIPTARËVE QË JETOJNË NË SHBA 


14 qershor 1946 


Vëllezër shqiptarë të Amerikës, 


Me rastin që po nisen për aty delegatët e Shqipërisë 
për në Konferencën Ndërkombëtare të Shëndetësisë, jam 
i lumtur t'ju dërgoj përshëndetjet e mia. 

' Këta shokë janë shqiptarët e parë që po vijnë nga 
Shqipëria e lirë e po takohen me ju. Ata do t'ju tregojnë 
për luftërat e mëdha plot sakrifica po dhe plot heroizma 
që bëri populli ynë për të luftuar zaptuesit e egër fashis- 
të dhe nazistë, për të çliruar Shqipërinë e dashur nga 
thundra e huaj e fëlliqur dhe nga tradhëtarët e pashpirt 
të vendit. 

Populli ynë me Luftën nacional-çlirimtare u radhit 
përkrah kombeve të bashkuara dhe tregoi faqe botës se 
sa ec do lirinë, se si e derdh gjakun për të drejtat dhe 
pavarësinë e tij. 

Populli ynë me Ushtrinë e tij Kombëtare të lavdish- 
me, që lindi e u farkëtua në zjarrin e luftës më madhë- 
shtore të historisë së tij, fitoi lirinë, ngriti pushtetin e 
tij të fortë demokratik dhe sot, po me atë entuziazëm që 
pati në luftë, i është përveshur punës së rindërtimit për 
të ndrequr gërmadhat e panumërta dhe për të shëruar 
plagët e rënda që na lanë armiqtë. 

Përmes vuajtjesh të pashembullta, me dhëmbë e me 

thonj, ashtu si luftoi, populli ynë po punon për të ar- 
dhmen e tij, për një të ardhme të drejtë e të lumtur. Ai 
punon pse e do lirinë, do paqen e vëllazërimin, pse është 
i vendosur të ruajë e të forcojë të drejtat dhe pushtetin 
demokratik, që i fitoi me gjak, pavarësinë dhe integritetin 
tokësor të Shqipërisë si edhe të rrojë në harmoni dhe në 
bashkëpunim të plotë me të gjithë kombet paqedashëse. 

Shokët që po vijnë do t'ju thonë se populli ynë, 
Qeveria e Republikës Popullore të Shqipërisë dhe unë 
personalisht i dimë dhe i kemi ndjekur me simpati të 
veçantë përpjekjet e vëllezërve shqiptarë të Amerikës 
për lirinë dhe të drejtat e atdheut të largët. 

Ne që të gjithë shprehim besim të patundur se ju, 
ashtu si në të kaluarën, bij të denjë të popullit tonë, do 
të qëndroni blok i pathyer, kurdoherë gati për të mbroj- 
tur, kur ta lypë nevoja, lirinë dhe të drejtat e shenita të 
atdheut tonë. 

Unë ju uroj nga zemra gjithë të mirat dhe jam i 
bindur se edhe larg atdheut, me punën, me sjelljen dhe 
me bashkimin tuaj, ju do ta nderoni emrin e Shqipërisë. 


Kryeministri 
Ministri i Mbrojtjes Kombëtare dhe Ministri 
i Punëve të Jashtme të Republikës Popullore 
të Shqipërisë 
Gjeneral-Kolonel 


Enver Hoxha 
Botohet për herë të parë si- 


pas origjinalit që gjendet në 
Arkivin Qendror të Partisë 


PËRSHËNDETJE NË KONGRESIN E DYTË TË 
BASHKIMIT TË GRAVE TË SHQIPËRISË 


4 korrik 1946 


Jam shumë i prekur për pritjen tuaj kaq të përze- 
mërt. Unë ju falenderoj shumë. Më ka ardhur keq që 
nuk pata fatin të isha qysh në fillim në kongresin tuaj, 
por unë jam vënë në korrent për punën e madhe që ju 
keni bërë këtu. Pa dyshim kongresi juaj ka qenë më 
tepër një kongres pune, se sa një kongres manifestimi. 
Dhe manifestimi ka rëndësinë e vet, por rëndësia më 
e madhe e tij është se nga ky kongres do të dalin rezul- 
tate të shëndosha, në mënyrë që puna e gruas të shkojë 
përpara me hapa të mëdha. Për këtë do t'ju them disa 
fjalë: 

Populli shqiptar, me luftën e madhe që bëri, fitoi 
disa gjëra shumë të çmueshme, siç janë liria dhe pavarë- 
sia. Me këtë luftë populli ynë bëri gjithashtu dhe një 
revolucion të thellë shoqëror. Ndryshe, pa këtë luftë të 
tij, që u zhvillua vjete me radhë. për dëbimin e okupa- 
torit fashist, për rrëzimin e institucioneve të vjetra, për 
dënimin e klikave tradhëtare, e atyre që i kishin pirë 
gjakun popullit e që nuk e linin të merrte frymë, ishte 
e pamundur që të arrinim në ditën e sotme, ku populli 
shqiptar ka marrë fuqinë në dorë, vendos vetë mbi fatin 
e,tij dhe nuk u la gjë në dorë atyre që kanë qenë kur- 

doherë kundër tij. Në këtë luftë gruaja shqiptare ka 
dhënë një kontribut shumë të madh. Dhe këtë gjë ta 
kuptojnë të gjithë mirë dhe drejt. Gruaja jonë ka marrë 
pjesë aktive me armë, ka ndihmuar luftën jo vetëm ma- 
terialisht, por ka kontribuar edhe në mënyra të tjera të 
mahnitshme që kanë pasur rëndësi shumë të madhe në 
kohën e luftës dhe kanë rëndësi të madhe edhe në kohën 
e sotme: gruaja e popullit tonë ka pasur një forcë shpir- 
tërore dhe morale të madhe. Flas për gratë e popullit, 
për ato që u dhimbsej atdheu, për ato që kishin vuajtur 
tërë jetën e tyre, për ato gra mbi të cilat rëndonte e 
shkuara jonë e hidhur: mjerimet, vuajtjet, robëria, za- 
konet e këqia të vjetra, pra këto gra heroike shqiptare u 
bënë nxitëse dhe inkurajuese e të rinjve dhe e të rejave, 
që me një kurajo të madhe shkonin në luftën ec armato- 
sur dhe sakrifikonin çdo gjë për lirinë e atdheut. Në 
kohën e sotme, në epokën e pasluftës dhe të rindërtimit, 
roli i gruas është po aq i rëndësishëm, sa dhe i kohës së 
shkuar. Nuk mund të përparojë vendi ynë, nuk mund 
të ndërtohet Shqipëria si duhet, pa pjesëmarrjen e gru- 
as, pse gruaja jo vetëm me forcat e saja fizike, po edhe 
me forcat e saja intelektuale dhe shpirtërore duhet të 
kontribuojë në rindërtimin e vendit. Ajo njëkohësisht 
do të luajë një rol të madh si edukatore e brezit to- 
në të ri, që është shpresa € së ardhmes, që është 
forcë e madhe dhe faktor kryesor i përparimit të 
vendit tonë. Patjetër gruaja do ta përmbushë këtë 
detyrë, por lypset një punë e palodhur, duhet të përpa- 
rojë, sepse, që të ketë një forcë shpirtërore të tillë dhe 
të jetojë e gjitha në këtë epokë, duhet që gruaja jonë të 
edukohet. Për këtë gjë shteti do të vërë gjithë forcat 

që gruaja të ecë përpara, pse është në interes të vendit. 
Gruaja duhet të pajiset me kulturë. Në vendin tonë, 
mjerisht, gruaja, nga shkaku i së ,kaluarës, ka mbetur 
prapa, përqindja e analfabetizmit është shumë e madhe. 
Këtë gjë duhet ta zhdukim dhe me punë të plotësojmë 
këtë të metë. Nga ana tjetër, gruaja duhet të fitojë me 
të vërtetë pavarësinë e saj. Ç'do të thotë të fitojë pa- 
varësinë e sajt Domethënë që kjo të bëhet e zonja 
e vetes, që kjo të hyjë në prodhim, të punojë në fabrika, 
në spitale e në zyra, të punojë kudo ku punojnë dhe bu- 
rrat. Kjo nuk është gjë e lehtë, por ne kemi bindjen se 
do të arrijmë rezultate të mira. Natyrisht, gruaja jonë, 
e edukuar në një mënyrë të tillë, do të luajë një rol 
edukativ për brezin e ri, do të dijë t'u futë në shpirt si 
duhet fëmijëve dashurinë për atdhe e punë. E mbësh- 
tetur në traditat e kësaj lufte të madhe, ajo do t'i mësojë 
ata të jenë të rregullt në jetë, të duan rregullin dhe di- 
siplinën, të mësojnë sa më tepër që të bëhen të vlefshëm 
për vendin. Gratë do të jenë ato që do të mbrujnë karak- 
terin e të rinjve, pse kush më mirë se gratë, kush më 
afër se këto, janë me brezin e rit Akoma ka mjerime e 
vuajtje në vendin tonë dhe do të ketë edhe për një kohë 
mjait privacione. Do të jemi të detyruar të bëjmë edhe 
sakrifica. Por gruaja shqiptare do të jetë përsëri ajo që 
do të forcojë shpirtin e të rinjve, do t'i mësojë të bëjnë 
sakrifica për të kaluar në një jetë më të lumtur. Qeveria 
do të vërë të gjitha fuqitë që gruas t'i japë arësim dhe 
kulturë, t'i japë mundësi të marrë pjesë në jetën eko- 
nomike dhe shoqërore. Organizata juaj këto detyra duhet 
t'i kuptojë mirë dhe duhet të jetë një mbështetje e ma- 
dhe për zbatimin e programit të qeverisë. Duhet të kemi 

besim në të ardhmen tonë, e cila, për të qenë e lumtur, 
varet nga përpjekjet dhe puna jonë. Me luftën dhe me 
sakrificat që bëmë, me vendosjen e demokracisë këtu në 
vendin tonë, ne kemi fituar simpatinë e gjithë botës për- 
parimtare. Ne duhet të dimë se ne kemi mia të fortë, të 
cilët do të na mbrojnë nga çdo rrezik e në çdo moment 
dhe do të na ndihmojnë pa masë që vendi ynë të për- 
parojë, që jeta ekonomike të shkojë përpara dhe vendi 
ynë të rindërtohet. 

Tani na presin punë të mëdha dhe duhet të dini një 
gjë, se këto punë nuk kryhen me fjalë. Populli ynë ka 
një gjallëri të madhe dhe një vitalitet e një entuziazëm 
“të çuditshëm që shumë rrallë mund ta gjesh. Kjo të na 
japë shpresë dhe të na inkurajojë që ne të realizojmë 
shpejt e mirë gjithë planin e punës që kemi përpara, 
por në punë duhet të ketë rregull e disiplinë. Pa këto dy 
gjëra, nuk mund të ecim përpara. Gruaja shqiptare, që 
ka dhënë aq shumë më parë edhe tani ajo do të jetë në 
ballë të punës. Me punë do të ngrihet niveli i jetës sonë, 
do të përmirësohet jeta e grave të Shqipërisë. Prandaj 
unë ju uroj sukses dhe detyrat e kongresit tuaj të zba- 
tohen si duhet në jetë. Të bëni që masat e gjera të grave 
të Shqipërisë të jenë në luftë të përhershme për rindër- 
timin dhe, të bashkuar rreth pushtetit, t'i vëmë krahët 
dhe supet punës për të rindërtuar Shqipërinë tonë, për 
të bërë jetën e popullit më të lumtur. 

Rrofshin gratë e Shqipërisël 


Botuar për herë të parë në Botohet sipas tekstit të ga- 
gazetën “Bashkimiv, Nr. 471, zetës “Bashkimir, Nr. 471, 
5 korrik 1946 5 korrik 1946 


FJALA E MBAJTUR NË KONFERENCËN 
E INVALIDËVE 


9 korrik 1946 


Shokë invalidë të Luftës nacional-çlirimtare, 


Kush më tepër nga ju mund ta ndjejë aq thellë si 
moralisht, ashtu edhe fizikisht sakrificën e madhe që 
bëri populli ynë për të fituar pavarësinë dhe lirinë2 
Heronjtë tanë të rënë në fushën e nderit, ju të gjym- 
tuarit e luftës, fshatrat dhe qytetet e djegura janë shem- 
bulli më i lartë i kësaj sakrifice të shenjtë. Armiqtë e 
betuar të popullit, fashistët okupatorë dhe tradhëtarët 
e vendit tonë pregatitën me imtësi planet e tyre për të 
na shfarosur, ata përdorën çdo mjet barbar për t'i vënë 
në zbatim këto plane, por populli ynë s'u mposht. Regji- 
met shtypëse të së kaluarës që pregatitën invadimin e 
vendit dhe robëria e rëndë fashiste jo vetëm që s'ishin 
në gjendje t'i zhduknin ndjenjat e popullit tonë për liri 
e pavarësi dhe traditat tona luftarake, por ato shtuan dhe 
forcuan në zemrën e popullit tonë ndjenjën e fortë të 
hakmarrjes, ndjenjën e organizimit për një rezistencë të 
patreguar që do të mbetet legjendare për brezat ec ardh- 
shëm. Çdo shqiptar kuptoi rëndësinë e momentit që ka- 

lonte atdheu, ai kuptoi se luftohej për jetë a për vdekje, 
prandaj për të realizuar aspiratat shekullore të popullit 
tonë, sakrifica supreme ishte në rendin e ditës. Për të 
çliruar atdheun dhe popullin tonë u muar parasysh sa- 
krifica më e madhe. Luftohej për liri, për një të ardhme 
më të lumtur, luftohej për Shqipërinë e re ku njerëzit 
e sotshëm dhe brezat e ardhshëm të jetojnë dhe të pu- 
nojnë të lirë dhe me nder. Luftuam vjete me radhë me 
vetëmohimin më të madh, pa marrë parasysh sakrificat 
në njerëz dhe në material: luftuam për veten tonë dhe 
për mbarë njerëzimin që kërcënohej për vdekje nga 
fashizmi gjerman dhe italian: dhamë kontributin tonë 
me gjak në luftën e përbashkët antifashiste, ku Bashkimi 
i madh Sovjetik dhe ushtria e lavdishme e tij luajtën 
rolin vendimtar dhe historik duke shpëtuar njerëzimin 
nga vdekja e sigurt. Gjermania u mposht në sajë të hero- 
izmit legjendar dhe të sakrificave mbinjerëzore të ushtri- 
së së lavdishme të Stalinit dhe si gjithë popujt e botës 
përparimtare edhe populli ynë i është mirënjohës për 
jetë. 

Nesër, shokë invalidë të luftës, është festa e ushtrisë 
sonë, ku ju keni qenë pjesëtarë të denjë të saj. Dita e 
nesërme simbolizon për popullin shqiptar sakrificat e 
panumërta, heroizmat e patreguara të partizanëve shqip- 
tarë, që vjete me radhë në shi e në borë, në male e në 
qytete, kundër armiqve të egër dhe të armatosur deri 
në dhëmbë, mbajtën lart flamurin € luftës sonë dhe e 
çuan këtë nga fitorja në fitore. Me mijëra e me mijëra 
shokë na u vranë, na u torturuan, na u gjymtuan por ne 
s'u ndalëm për asnjë moment në rrugën që na caktonte 
historia. Ushtria jonë e lavdishme u bë mburoja e çel- 

“ niktë e popullit, u bë kampionja e çlirimit të atdheut. 


Nga revolucioni i madh popullor lindi ushtria e popullit 
e pajisur me të gjitha virtytet që bëjnë lavdinë dhe pa- 
vdekshmërinë e popullit tonë. Dinamizmi, vitaliteti, vetë- 
mohimi, heroizmi, shpirti përparimtar dhe zelli i patregu- 
ar për ndërtimin e jetës së re të lumtur që shihen në popu- 
llin tonë, shihen dhe te Ushtria jonë Kombëtare. Ushtri 
dhe popull janë një dhe të pandarë. Kjo është garancia 
më e madhe për mbrojtjen e fitoreve që korrëm e që na 
kushtuan kaq gjak. Kjo është garancia e padiskutueshme 
për ndërtimin dhe lulëzimin e vendit tonë. Ushtria jonë 
Kombëtare, që e kish kuptuar aq mirë misionin e€ saj 
në kohën e luftës dhe që e përmbushi me krenari, edhe 
tani në kohën e paqes, në kohën e rindërtimit, ajo e ka 
kuptuar misionin e saj dhe do ta përmbushë me nder. 
Dita-ditës ne shohim ushtrinë tonë të pararojës, të mo- 
dernizohet, të forcohet, të bëhet shembull dhe model për 
dashurinë ndaj atdheut dhe popullit, shembull dhe mo- 
del disipline në detyrë e në punë, shembull sakrifice, 
vetëmohimi dhe pjekurie politike. Dhe pikërisht për 
këto virtyte të larta që e shquajnë ushtrinë tonë, populli 
e ka rrethuar këtë me një dashuri të thellë, të ngrohtë, 
ashtu siç mund të jetë dashuria e një populli për pjellën 
e tij më të lavdishme, që e lindi dhe e farkëtoi me kaq 
vuajtje e mundime në zjarrin e rreptë të betejave. 
Shqipëria e re që është rezultati i Luftës sonë na- 
cional-çlirimtare po ecën me hapa të sigurta në traditat 
e lavdishme të kësaj lufte. Shporrëm okupatorët nga 
vendi ynë, këputëm përgjithmonë zinxhirët e robërisë 
mesjetare të bejlerëve feudalë, të gjakpirësve të popu- 
Mit, mposhtëm dhe likuiduam tradhëtarët, të shiturit e 

përhershëm te i huaji, ata që Shqipërinë dhe popullin 
e kishin bërë plaçkë tregu: fajdexhinjtë e spekulatorët 
i bëmë të vjellin çka i kishin grabitur popullit. Po pu- 
nohet dhe po rindërtohet në vendin tonë dhe masat e 
gjera punonjëse të popullit, konshiente të rolit të madh 
dhe vendimtar që luajnë në regjimin e sotëm popullor, 
i janë përveshur punës për forcimin dhe modernizimin 
e pushtetit, për përkrahjen e paçmueshme që duhet t'i 
japin pushtetit në kryerjen e program-punimeve të tij. 
Populli shqiptar i organizuar merr pjesë aktivisht në 
rindërtimin e Shqipërisë, në jetën politike dhe kulturale 
të vendit. Populli ynë, që lufta e tij e nxori në planin 
e parë, u bë faktori vendimtar i jetës së këtij vendi. 
'Populli shqiptar, që ka frenat e vetëqeverimit në 
dorë dhe që është i vendosur të mos i lëshojë kurrë, 
e sheh qartë të ardhmen e tij dhe përpiqet e punon 
me gjithë shpirt për ta ndërtuar sa më të mirë dhe 
sa më të lumtur. 

Lufta jonë e përgjakshme kundër fashizmit, ven- 
dosja e demokracisë në vendin tonë dhe përpjekjet e 
mëdha ndërtimtare që zhvillohen me një ritëm të çudit- 
shëm, kanë ngritur prestigjin tonë dhe kanë forcuar 
dashurinë e shëndoshë që ushqejnë për ne miatë e sin- 
qertë dhe besnikë të Shqipërisë së vogël. Ata na mbroj- 
në me vendosmëri të madhe, ata luftojnë. në lëmin ndër- 
kombëtar për të drejtat tona dhe të të gjithë popujve të 
tjerë të vegjël, që klikat reaksionare ndërkombëtare kër- 
kojnë t'i marrin nëpër këmbë dhe t'i skllavërojnë. 

Populli shqiptar në ditët më të këqia i njohu miqtë 
e ngushtë dhe të sinqertë që e ndihmuan pa kursim në 
luftë dhe që po e ndihmojnë edhe në paqe. 

Shokë invalidë, 


Ju jeni mbledhur sot për të hedhur themelet e or- 
ganizatës suaj, me qëllim që të ndihmoni pushtetin sa 
më mirë, me qëllim që të jeni deri në fund në shërbim 
të popullit, që e doni aq shumë dhe për të cilin u hodhët 
në zjarrin e luftës pa kursyer jetën tuaj. Shqipëria ju 
është mirënjohëse, ju jeni dëshmia e sakrificave të saja, 
e vuajtjeve, e dhimbjeve, por njëkohësisht jeni shembull 
i krenarisë, i guximit, i shpirtit përparimtar të popullit. 
tonë. Ju jeni në vendin e nderit dhe keni respektin e 
gjithë popullit. Pushteti dhe populli ka kurdoherë nevojë 
për ndihmën tuaj të çmueshme dhe qeveria e Republi- 
kës do të vërë gjithë fuqitë për t'jua lehtësuar dhimbjet, 
për t'jua përmirësuar jetesën, për t'ju bërë të aftë të 
jetoni më mirë, të ndihmoni sa më shumë në ngritjen 
e Shqipërisë së re për të cilën ju sakrifikuat kaq shumë. 
Ju meritoni më tepër se kushdo tjetër kujdesin e veçantë 
të pushtetit dhe të jeni të sigurtë se ky nuk do t'ju 
mungojë. 

Të rrojë Shqipëria jonë e dashuri 

'Të rrojë populli ynë heroiki 

Të rrojë ushtria jonë e lavdishmel 

Rrofshin invalidët tanë heroikë të Luftës nacional- 
-çlirimtarel 


Botuar për herë të parë në Botohet sipas tekstit të ga- 
gazetën “Bashkimir, Nr. 476, zetës “Bashkimin, Nr. 476, 
ll korrik 1946 ll korrik 1946 


RELACION MBI PROJEKTLIGJIN E PËRGJITHSHËM 
TË KËSHILLAVE POPULLORE, MBAJTUR NË 
SEANCËN V TË KUVENDIT POPULLOR 


5 gusht 1946 


Shokë deputetë, 


Pas Statutit Themeltar të Republikës Popullore të 
Shqipërisë, projektligji mbi këshillat popullore është 
padyshim ai më i rëndësishmi dhe më kryesori ndër li- 
gjet që ka aprovuar deri tani Kuvendi Popullor. Rën- 
dësia e këtij projektligji qëndron në faktin se ai përmban 
mjetet dhe rrugët e përforcimit dhe të zhvillimit të 
plotë të këshillave popullore, të cilat janë bazat dhe 
'organet e pushtetit shtetëror. 

Krijimin dhe zhvillimin e këshillave popullore, si 
'baza politike dhe organe të pushtetit shtetëror, do t'i 
gjejmë gjatë periudhës së lavdishme të Luftës nacional- 
-çlirimtare të popullit tonë kundër okupatorëve fashistë 
dhe klikave tradhëtare të vendit. I gjithë aparati i kë- 
shillave popullore, që nga këshilli lokal më i vogël dhe 
deri te Kuvendi Popullor i Republikës Popullore të 
Shqipërisë janë fitore kryesore të Luftës nacional-çlirim- 
tare. Populli shqiptar, që rroku armët për të hedhur 

poshtë zgjedhën e robërisë fashiste italiane dhe gjerma- 
ne, organizoi njëkohësisht këshillat nacional-çlirimtare 
të masave të gjera si organe politike dhe ndihmëse të 
luftës së tij. Këshillat nacional-çlirimtare zëvendësuan 
që në fillim organet shtetërore të pushtetit të vjetër 
kuisling dhe tradhëtar, i cili që në ditët e para të oku- 
pacionit u vu i tëri në shërbim të armikut. Populli, me 
kryengritjen e tij, e shkatërroi pushtetin e vjetër dhe 
mbi gërmadhat e tij ngriti pushtetin e ri të këshillave 
nacional-çlirimtare. Këto organe lindën në zjarrin e 
luftës, nga vullneti i masave të popullit punëtor për të 
përballuar konditat që krijoi vetë lufta antifashiste dhe 
për të marrë populli në duart e veta fatet e tija, vetë- 
qeverisjen që deri në atë kohë ishin në duart e klikave 
tradhëtare, feudale dhe borgjeze që kishin shitur atdhe- 
un te i huaji. Këshillat nacional-çlirimtare, pra, të 
krijuara në këto rrethana, ishin shprehja e gjallë e vull— 
netit të popullit tonë dhe të aspiratave të tija shekullore 
për të marrë fuqinë në dorë dhe për të vendosur regjimin 
popullor dhe demokratik të vërtetë. Roli i madh i këshi- 
Mave nacional-çlirimtare gjatë gjithë periudhës së luftës. 
ka qenë i lavdishëm: ato ishin organet ec mobilizimit të- 
përgjithshëm të popullit në luftë, ato ishin ndihmëset e 
paçmueshme të luftës, ato ishin organet politike dhe: 
bazat e pushtetit të ri të të gjitha zonave të çliruara nga. 
pushtimi i armikut. Kongresi i Përmetit me vendimet e. 
tij historike përforcoi themelet politiko-juridike të kë- 
shillave nacional-çlirimtare. Nën drejtimin e Këshillit të- 
Përgjithshëm Antifashist të Shqipërisë dhe në saje të: 
fitoreve të shkëlqyera të Ushtrisë Nacional-Çlirimtare- 
rrjeti i pushtetit popullor u zgjerua pa masë si në Shqi-- 

përinë e Jugut, ashtu dhe në atë të Veriut. Përsai përket 
funksionimit dhe përmirësimit të pushtetit popullor u 
arritën rezultate të kënaqshme. Pas çlirimit të Shqipërisë 
e deri në aprovimin e Statutit prej Asamblesë Kushte- 
tuese, Qeveria Demokratike c Shqipërisë ndërmori një 
punë të madhe në ndërtimin sa më të mirë të këtij push- 
teti, si dhe në përmirësimin e administratës shtetërore. 
Me çlirimin e Shqipërisë, përpara këshillave nacional- 
-çlirimtare që morën emrin këshilla popullore, viheshin 
detyra të reja të shumta, më të rëndësishme dhe më të 
zorshme, në lidhje me situatat që solli çlirimi i plotë i 
Shqipërisë. Problemet shtetërore dhe nevojat e popullit, 
që doli nga një luftë kaq e ashpër dhe kaq shkatërrim- 
tare, ishiri të rëndësishme dhe kërkonin një zgjidhje të 
shpejtë dhe të drejtë. Për këtë arësye duhej patjetër që 
Qeveria Demokratike e Shqipërisë të përqëndronte fu- 
qitë në përmirësimin e administratës së shtetit dhe në 
ngritjen e kësaj administrate në shumë krahina, ku 
pushteti popullor ishte akoma në format e thjeshta të 
kohës së luftës. Eksperienca e fituar dita-ditës bëri që 
kjo administratë në gjirin e këshillave popullore të 
ndërtohet dhe të përmirësohet mjaft mirë dhe problemet 
e rëndësishme me një karakter urgjent dhe vital për 
popullin tonë dhe për vetë jetën e shtetit tonë të gjejnë 
zgjidhje të drejtë dhe të kënaqshme. 

Në Statutin Themeltar të aprovuar prej Asamblesë 
Kushtetuese të Shqipërisë këshillat popullore u përcak- 
tuan në formë të prerë dhe definitive si bazë e si organe 
të pushtetit shtetëror, u vunë kësisoj bazat e krejt pu- 
shtetit dhe të administratës shtetërore. Si rrjedhim i 
këtij vendimi të madh, që e përcakton qartë Statuti i 

shtetit tonë, është e domosdoshme aprovimi i këtij pro- 
jektligji të këshillave popullore që qeveria e Republikës 
ka nderin t'ja paraqesë Kuvendit Popullor. Ky projekt- 
ligj legalizon sistemin dhe organizimin e këshillave dhe 
lejon zhvillimin në të gjitha format organizative në të 
ardhmen. Përveç kësaj, projektligji mbi këshillat popu- 
llore është i një rëndësie të dorës së parë, sepse përcakton 
marrëdhënjet ndërmjet pushtetit shtetëror dhe adminis- 
tratës shtetërore. Është e domosdoshme që këto marrë- 
dhënje, si dhe marrëdhënjet e këshillave popullore me 
organet supreme të pushtetit shtetëror dhe të admini- 
stratës shtetërore, të krijohen në një bazë të fortë juri- 
dike. Pa këtë bazë puna nuk mund të ecë përpara, por 
do të pengohet orë e çast, gjë që nuk do të lejojë zhvi- 
llimin e organizimit tonë shtetëror dhe zbatimin e 
mëtejshëm të Statutit si dhe pregatitjen e konditave të 
plota dhe të domosdoshme për zhvillimin e këshillave 
popullore si organe lokale të pushtetit shtetëror. 

Projektligji mbi këshillat popullore ndahet në gja- 
shtë pjesë. Në pjesën e parë bëhet fjalë mbi parimet 
themelore të këshillave që mbështeten në mënyrën më 
të zhvilluar në konceptet e caktuara në Statutin Themel- 
tar të shtetit tonë. 

Një nga parimet kryesore është ky: xKëshillat po- 
pullore janë organe të pushtetit popullor, me anën c të 
cilave populli ushtron pushtetin e tij në njësitë admi- 
nistrative lokale-. 

Ky parim vë mirë në dukje karakterin demokratik 
të këshillave popullore. Ai është baza themelore e vetë- 
qeverisjes. Statuti me nenin e dytë ka vënë bazat juri- 
dike të organizimit të shtetit tonë të ri. 

Këshillat popullore që lindën në Luftën nacional- 
-çlirimtare kundër fashizmit dhe reaksionit, janë organe 
përfaqësuese të pushtetit shtetëror, me anën e të cilave 
populli ushtron pushtetin e tij. Këshillat popullore, si 
organe më të larta të pushtetit shtetëror në rrethin e 
tyre, kryejnë detyra me rëndësi lokale. Por këto këshilla 
kanë edhe një detyrë tjetër po me aq rëndësi: të reali- 
zojnë detyrat me karakter të përgjithshëm. Kjo siguron 
unitetin në pushtetin tonë popullor. 

Nga ana tjetër ngritja e këshillave popullore nga 
organe të pushtetit shtetëror në njësitë administrative 
lokale, në organe të pushtetit në përgjithësi, është re- 
zultati logjik i pajtimit të parimit të vetëqeverisjes dhe 
të centralizmit demokratik. 

Këshillat popullore, të zgjedhur me votim të për- 
gjithshëm, të barabartë, direkt dhe të fshehtë, ushtrojnë 
pushtetin e tyre dhe japin vendime me karakter të për- 
gjithshëm e në konformitet me Statutin, me ligjet dhe 
me urdhëresat e organeve më të larta të pushtetit shte- 
tëror dhe të administratës shtetërore. Këto dispozita do 
të jenë udhëheqja e këtyre organeve në zgjidhjen e 
problemeve lokale. 

Ligji cakton kriterin e shëndoshë të lidhjeve që du- 
het të ekzistojnë midis organeve të pushtetit shtetëror që 
nga këshilli i lokalitetit dhe deri në Kuvendin Popullor. 

Neni 7 shprehimisht thotë: sLidhjet në mes të kë- 
shillave popullore si edhe në mes të këshillave popullore 
dhe organeve të tjera shtetërore, mbështeten në të 
drejtat dhe në detyrat e caktuara me ligj dhe me dispo- 
zita të tjera të përgjithshme. 

Këto lidhje, të bazuara në të drejta dhe në detyra 

të caktuara me ligj, tregojnë qartë se jemi larg çdo 
burokratizmi që është një pengesë e madhe në mbarë- 
vajtjen e punës dhe dëmton rëndë interesat e shumicës. 

Detyrat e këshillave popullore nuk kufizohen në 
zbatimin e thjeshtë të këtyre vendimeve dhe urdhëresave 
të organeve të larta. Një gjë e tillë është në kundërshtim 
me karakterin demokratik të pushtetit popullor si edhe 
me parimin e nenit 7. 

“Këshillat popullore kanë të drejtë të shqyrtojnë 
të gjitha çështjet që janë në kompetencën e organeve 
më të larta të pushtetit shtetëror dhe të bëjnë propozi- 
met e tyre në lidhje me këto çështjer (neni 6). 

Nga përmbajtja e këtij neni kuptohet se këshillat 
popullore më të ulëta kanë njëlloj kontrolli dhe të drej- 
tën e iniciativës. Këtë e kërkon interesi i përgjithshëm, 
pse kështu ato mund të ndihmojnë efektivisht organet 
e larta. 

Projektligji kërkon të sigurohen lidhjet e ngushta 
dhe të paprera në mes organeve të pushtetit shtetëror 
dhe masave të gjera të popullit, në mes të këtij pushteti 
dhe organizatave të ndryshme punëtore. Masat e gjera 
punonjëse, fshatarët dhe punëtorët u ngritën dhe luf- 
tuan kundër forcave invaduese dhe bashkëpunëtorëve 
të tyre, ata luftuan kundër kthimit të regjimeve tiranike 
të së kaluarës dhe aparatit të tyre shtypës që hyri me- 
njëherë në shërbimin e të huajve. Populli luftoi dhe 
përmbysi format e vjetra të qeverisjes dhe me gjakun 
e bijve të tij më të mirë ngriti një sistem të ri qeve- 
risjeje. Ai me kryengritjen e tij popullore vendosi pu- 
shtetin popullor dhe këshillat popullore. Prandaj ai ka 
të drejtë të marrë pjesë sa më gjerë në pushtet. Këto 

këshilla me pjesëmarrjen e popullit u bënë organe- të 
forta të luftës dhe sot në periudhën e rindërtimit po 
bëhen organe pune dhe paqeje. 

Pjesëmarrja e popullit, e shfaqur dhe e konsakruar 
në mënyrë të ndryshme, është një fitore e kryengritjes 
popullore. Populli zgjedh dhe zgjidhet në të gjitha or- 
ganet e pushtetit popullor, populli është mbështetja e 
këtyre organeve në plotësimin e detyrave të tyre. 

Projektligji cakton në vija të përgjithshme ndarjen 
administrative dhe këshillin që ka çdonjëra nga këto 
ndarje. Kemi këshilla popullore në fshat, në qytet, në 
komune, në nënprefektura dhe në prefekturat, 

Një nga ndryshimet me rëndësi në ndarjen e re, në 
kraltasini me atë të mëparshmen, është krijimi i komu- 
neve. Përhapja e fshatrave tona dhe largësia e madhe 
ndërmjet fshatit dhe nënprefekturës krijon një boshllëk 
në aparatin tonë administrativ. Për të forcuar aparatin 
shtetëror dhe për t'u ardhur në ndihmë më direkt ne- 
vojave të popullit, u pa e nevojshme krijimi i komuneve. 
Kjo parashikohet edhe prej Statutit. 

Në vargun e gjatë të parimeve themelore rreshtohet 
dhe e drejta e këshillave popullore si persona juridikë 
që administrojnë pasurinë e përbashkët të popullit me 
rëndësi lokale në bazë të planit të tyre ekonomik dhe në 
bazë të dispozitave dhe të udhëzimeve të përgjithshme 
të organeve më të larta shtetërore. Administrimi i kësaj 
pasurie do të jetë një nga burimet e të ardhurave të 
buxhetit të tyre. 


1 Në këtë kohë ruhej ende ndarja e vjetër administrative: 
komunë, nënprefekturë, prefekturë. 

Parimi i vetëqeverisjes do të mbetej pa aplikim 
praktik, në rast se këshillat popullore nuk do të kishin 
financat dhe buxhetin e tyre lokal. Kjo është një e 
drejtë dhe një nevojë e këshillave popullore që lidhet 
(me detyrat e këshillave për ngritjen e nivelit ekonomik 
dhe kultural të vendit. 

Caktimi i pasurisë së përbashkët të popullit nën 
administrimin e këshillave popullore nuk shkakton da- 
Mim midis pasurisë lokale dhe shtetërore. Kjo pasuri 
është në duart e popullit dhe këshillat popullore e ad- 
ministrojnë në bazë të ligjit. Me vendim të Presidiumit 
të Kuvendit Popullor do të caktohet se cila pasuri e 
përbashkët c popullit do të vihet në administrimin e kë- 
shillave popullore të prefekturave, nënprefekturave, ko- 
muneve dhe lokalitetevet. 

Pjesa e parë e projektligjit përfundon me konsa- 
krimin e parimit të bashkëpunimit dhe të ndihmës midis 
këshillave popullore. 

Pjesa e dytë e projektligjit ka një rëndësi të ve- 
çantë. Ajo zgjidh një nga problemet më delikate në 
organizimin e shtetit tonë: problemin e kompetencës. Të 
dy vjetët e kaluara ishin për ne një periudhë studimi 
dhe një etapë prove praktike për të gjitha organet e 
pushtetit. Ndryshimet në strukturën ce këshillave dhe në 
fushën e kompetencave janë rezultati i dy vjetve ck- 
speriencë. 

Cila është karakteristika e ligjit tonë ose më mirë 


1 Në ligjin “Mbi këshillat popullorcr të dt. 8 gusht 1946 
me fjalën lokalitet tregohet një njësi administrative bazë, si 
fshat ose qytet i vogël. 

e organizimit tonë shtetëror përsa i përket kompetencës. 
së këshillave popullore” Detyrat dhe kompetencat e 
këshillave popullore caktohen me ligj. Organi më i 
lartë nuk mund të ngushtojë rrethin e kompetencës së 
këshillave popullore më të ulëta, as t'u heqë një të 
drejtë që jua ka njohur ligji. Vetëm me një akt legjisla- 
tiv të dalë nga Kuvendi Popullor mund të bëhen ndry- 
shime mbi kompetencën e këshillave popullore. 

Neni 23 i projektit numëron një nga një detyrat e 
përbashkëta të këshillave popullore. Në krye të këtyre 
detyrave qëndron nxitja dhe organizimi i pjesëmarrjes 
direkte të masave popullore në administratën shtetërore 
si dhe zbatimi 1 politikës së bashkimit dhe të vëllazëri- 
mit të popullit. Këshillat nacional-çlirimtare gjatë luftës 
kanë luajtur një rol të madh në bashkimin e popullit. Ky 
bashkim u bë një faktor deciziv në triumfin e kauzës 
së çlirimit. Populli shqiptar, dikur i përçarë prej politikës 
së klikave sunduese, në Luftën nac.-çl. u bashkua dhe 
u vëllazërua. Në Shqipërinë e re bashkimi i popullit 
është bërë një realitet: ky është një nga forcat e mëdha 
të pushtetit popullor. Sot nuk ka privilegje dhe dallime 
për shkak origjine, pozite, pasurie dhe shkallë kulture. 
Dhe neni 23 vazhdon: Këshillat popullore kanë për 
detyrë të zbatojnë politikën e bashkimit të popullit 
punëtor të qytetit dhe të fshatit, të ngrenë nivelin kul- 
tural të masave, të ndihmojnë popullin punëtor që të 
bashkohet dhe të mbrohet kundër shfrytëzimit ekono- 
mikr, etj. Përveç detyrave të përbashkëta këshillat 
popullore kanë detyra të veçanta. Kemi detyrat e këshi- 
llave popullore të lokalitetit, të komunës, të nënprefek- 
turës dhe të prefekturës. Këto detyra kanë lidhje me 


416 ENVER HOXHA 


planin, me bujqësinë, me tregëtinë dhe zejtarinë, me fi- 
nancat, me raportet në punë, me arësimin, me shëndetin 
e popullit dhe me sektorët e tjerë të aktivitetit shtetëror. 
Rrethi i kompetencave të këshillave popullore nuk është 
i njëjtë. Ato të këshillave më të larta janë më të gjera. 

Organizimi i këshillave popullore përbën pjesën e 
tretë të projektligjit. Numri i anëtarëve të këshillave 
popullore caktohet me vendim të Presidiumit të Kuven- 
dit Popullor, por ligji cakton minimumin dhe maksimu- 
min e anëtarëve që duhet të ketë çdo këshill. Rëndësia 
e raporteve ekonomike dhe kulturale, numri i banorëve 
dhe rrethana të tjera janë kritere për të caktuar numrin 
e anëtarëve të këshillave popullore. Ligji për zgjedhjen 
e këshillave popullore konsakron parimin e ndarjes në 
rrethe elektorale. Për çdo rreth elektoral zgjidhet. një 
anëtar këshilli. Kjo është e nevojshme për ushtrimin e 
së drejtës së revokimit nga ana e zgjedhësve. Këshillat 
popullore ushtrojnë të drejtat e tyre ose direkt në mble- 
dhjen e të gjithë anëtarëve të këshillit ose me anën 
e komiteteve të tyre ekzekutive. Funksionet ekzekutive 
dhe gjyqësore ushtrohen prej komiteteve ekzekutive. 
Detyrat që janë në kompetencën ekskluzive të këshillave 
popullore janë këto: zgjedhja dhe shkarkimi i anëtarëve 
të komitetit ekzekutiv, shpërndarja e këshillave popu- 
llore më të ulëta dhe të komiteteve ekzekutive të tyre, 
caktimi i zgjedhjeve për këshillat më të ulëta, përpilimi 
i planit ekonomik dhe i buxhetit, kontraktimi i huarave, 
krijimi i ndërmarrjeve dhe i instituteve, hartimi i rre- 
gullores për organizimin dhe funksionimin e brendshëm 
të këshillave popullore, marrja e vendimeve, caktimi i 
taksave lokale, anulimi, pezullimi ose ndryshimi i vendi- 

meve të këshillave popullore më të ulëta dhe zgjedhja 
ose shkarkimi i gjyqtarëve dhe i ndihmësgjyqtarëve. 

Në bazë të parimeve të Statutit, këtij ligji themelor, 
në njësitë administrative lokale, të vetmet organe të 
pushtetit popullor janë këshillat popullore. Ligji në një 
kohë cakton edhe çështjet që janë në kompetencat 
ekskluzive të komiteteve ekzekutive në lidhje, natyrisht, 
me seksionet dhe zyrat që mund të. krijohen në gjirin e 
këshillave popullore. Komitetet ekzekutive nuk mund 
(t'ua ngarkojnë seksioneve ose zyrave këto punë: nxjerr- 
jen e urdhëresave, përpilimin e buxhetit dhe të planit 
ekonomik, lidhjen e marrëveshjeve dhe të obligimeve, 
aprovimin e shpenzimeve të jashtzakonshme dhe punë të 
tjera që përmenden në nenin 57. Ligji në caktimin e 
kompetencave ekskluzive të këshillave popullore dhe të 
komiteteve ekzekutive ka pasur për kriter rëndësinë e na- 
tyrës së çështjeve si dhe parimin që këshillat popullore 
janë organet më të larta në njësitë administrative lokale. 

Para se të caktohen detyrat e komiteteve ekzeku- 
tive, neni 56 1 ligjit thotë: “Komiteti ekzekutiv kryen si 
tërësi të gjitha detyrat dhe punët që i janë lënë në 
kompetencën e tij si organ ekzekutiv dhe administrativ 
dhe udhëheq bashkarisht të gjitha degët e administra- 
tës shtetërore-. 

Komitetet ekzekutive udhëheqin administratën shte- 
tërore si organe kolektive. Kjo garanton karakterin 
demokratik të pushtetit popullor. 

Në gjirin e këshillave popullore, me përjashtim të 
këshillave popullore të lokaliteteve, mund të krijohen 
seksione ose zyra të drejtuara nga anëtarët e komitetit 
ekzekutiv. Këto seksione ose zyra janë për ekonomi, për 

e bujqësi e pyje, për financë, për punë botore, për arësim, 
për kujdesin shoqëror dhe për shëndetin e popullit. Kri- 
jimi i. këtyre seksioneve ose zyrave pranë këshillave 
popullore varet nga rëndësia e punës së këtyre këshi- 
Mave. Seksionet dhe zyrat do të krijohen aty ku shihet 
e nevojshme dhe aq sa është e nevojshme. 

Lidhjet e këshillave popullore dhe të komiteteve 
ekzekutive me organet më të larta të pushtetit shtetëror 
dhe të administratës shtetërore përbëjnë përmbajtjen e 
pjesës së katërt të projektligjit të paraqitur për aprovim. 
Këshillat popullore, si u përmend shumë herë më parë, 
janë organe vetëqeverisjeje në njësitë administrative 
lokale dhe veprojnë në bazë të Statutit dhe të ligjeve. 
Me këtë cilësi këshillat popullore kanë për detyrë të 
zgjidhin çështje të rrethit të tyre dhe t'u vijnë në 
ndihmë interesave dhe nevojave lokale. Por këshillat 
popullore në një kohë janë organe të pushtetit në për- 
gjithësi me detyra, që të bëhen një mbështetje e fortë 
në zgjidhjen e problemeve me rëndësi të përditshme. 

Duke parë këshillat popullore me këtë prizëm, ato 
nuk mund dhe nuk duhet të sjellin një përçarje në uni- 
tetin e pushtetit dhe të ngrihen në organe autonome të 
shkëputura nga organet më të larta. Për këtë arësye 
Statuti dhe ky ligj u njeh të drejtën dhe detyrën orga- 
neve më të larta të pushtetit shtetëror që të ndihmojnë 
dhe të kontrollojnë punën e këshillave popullore më të 
ulëta. Edhe organet e administratës shtetërore, qeveria 
dhe komitetet ekzekutive kanë për detyrë të ndihmojnë 
dhe të kontrollojnë veprimtarinë e komiteteve ekzeku- 
tive inferiore. 

Ndihma qëndron në dhënjen e direktivave të për- 


RELACION NE SEANCEN V TË KUVENDIT POPULLOR 19 


gjithshme dhe në caktimin e politikës administrative,” 
kontrolli në zbatimin e detyrave të tyre në konformitet 
me Statutin, me ligjet dhe me vendimet me karakter të 
përgjithshëm të organeve eprore. 

Parimi i centralizmit demokratik imponon nevojën 
e lidhjeve të ngushta në mes të organeve të pushtetit 
dhe të administratës shtetërore dhe një kontroll të fortë 
dhe të frytshëm. 

Sipas nenit 67 të projektligjit, Presidiumi i Kuven- 
dit Popullor dhe këshillat popullore më të larta kanë të 
drejtë të anulojnë, të pezullojnë ose të ndryshojnë ven- 
dime, urdhëresa dhe udhëzime të kundërligjshme dhe të 
parregullta të këshillave popullore më të ulëta, ndërsa 
qeveria dhe komitetet ekzekutive mund të ndalojnë 
vetëm zbatimin e këtyre akteve. 

Ky projektligj është një hap i madh përpara në 
përpunimin e Statutit tonë dhe në ndërtimin e aparatit 
tonë shtetëror si dhe në forcimin e pushtetit të ri me 
të vërtetë demokratik të Republikës sonë Popullore. 

Ky projektligj përfaqëson ligjshmërinë e plotë të 
një pushteti të ri në formë dhe në esencë demokratik 
ndër të gjitha shkallët e organizimit tonë shtetëror. 

Duke qenë i bindur se një projektligj i tillë u për- 
gjigjet nevojave të stabilizimit dhe të zhvillimit të or- 
ganizatës sonë shtetërore dhe u përgjigjet interesave dhe 
dëshirave të popullit tonë, i propozoj Kuvendit që këtë 
projektligj ta diskutojë dhe ta aprovojë. 


Botuar për herë të parë në Botohet sipas tekstit të ga- 
gazetën “Bashkimi”, Nr. 499, zetës “Bashkimin, Nr. 499, 
.6 gusht 1946 6 gusht 1946 


FJALA E MBAJTUR NË KUVENDIN POPULLOR 
ME RASTIN E EMËRIMIT SI KRYETAR 
I DELEGACIONIT SHQIPTAR NË KONFERENCËN 
E PAQES 
17 gusht 1946 


Shokë deputetë, 


Në lidhje me Konferencën e Paqes, në të cilën vendi 

ynë është thirrur të shfaqë pikëpamjet e tija si në mble- 
dhjet plenare dhe në komisionet ku hartohet Traktati i 
Paqes me Italinë, qeveria jonë caktoi dhe dërgoi delega- 
cionin shqiptar të kryesuar provizorisht nga deputeti 
'shoku Hysni Kapo. Qeveria duke marrë parasysh rën- 
dësinë e çështjes vendosi që të shkoj unë atje dhe të 
marr kryesinë e delegacionit për të shfaqur pikëpamjet 
e qeverisë shqiptare. Duke kërkuar leje për mungesën 
që do të bëj në punimet e Kuvendit, ju siguroj se shokët 
dhe unë do ta paraqesim si duhet pikëpamjen e Shqipë- 
risë, për t'i treguar botës përparimtare dhe aleatëve se 
populli shqiptar, ashtu si ka derdhur gjak për të mposh- 
tur fashizmin, ashtu do të jetë në radhë të parë për 
mbrojtjen e paqes në Ballkan dhe në botë. 


Botuar për herë të parë në Botohet sipas tekstit të ga- 
gazetën “Bashkimi”, Nr. 510, zetës “Bashkimiv, Nr. 510, 
18 gusht 1946 18 gusht 1946 


FJALIM I MBAJTUR NË SEANCËN PLENARE TË 
KONFERENCËS SË PAQES NË PARIS 


21 gusht 1946 


Zoti Kryetar, 


Zotërinj delegatë, 


Në emër të popullit shqiptar dhe të qeverisë së tij, 
përshëndes Konferencën e Parisit, duke i uruar suksës 
të plotë në punën e saj fisnike. 

E ndjej për detyrë të përshëndes gjithashtu qeve- 
rinë frënge dhe popullin heroik francez dhe ta falenderoj 
për mikpritjen e tij tradicionale. 

Pas kësaj lufte të egër dhe të pashembullt në histori, 
gjatë së cilës popujt e qytetëruar, të kërcënuar në ekzis- 
tencën e vet nga nazizmi gjerman dhe fashizmi italian, 
u hodhën në përleshjen e tmerrshme me parullën e 
vetme: atë fitojmë o të vdesim, ne, ja, arritëm në këtë 
konferencë të lartë që duhet të ndërtojë një paqe të 
qëndrueshme, të dëshiruar kaq tepër. Popujt e qytetë- 
ruar bënë një luftë çlirimtare dhe tani presin me ankth 
që kjo paqe të ndërtohet në bazë të parimeve dhe idea- 
leve, për të cilat miliona njerëz dhanë jetën që t'i sigu- 


Pa 

rojnë njerëzimit ditë më të mira dhe një drejtësi të 


vërtetë. 

Konferenca e Parisit është mbledhur për të vendo- 
sur traktatet e paqes me vendet ish-aleatë dhe satelitë 
të Gjermanisë dhe t'i japë fund agresionit duke siguruar 
marrëdhënje të shëndosha midis popujve paqedashës që 
kanë etje për lirinë, drejtësinë dhe demokracinë, 

Për këtë qëllim u thirr edhe Shqipëria që të para- 
shtrojë pikëpamjet e veta për Traktatin c Paqes me 
Italinë. Megjithatë, Shqipëria e quan të padrejtë ven- 
dimin për të mos ta ftuar atë si pjesëtare të Konferen- 
cës. Populli shqiptar që rroku i pari armët kundër 
fashistëve italianë, të cilët rendnin me urë në dorë për 
t'i vënë zjarrin Evropës dhe që e pushoi luftën vetëm 
kur u mposht Gjermania hitleriane, meritonte një drej- 
tësi më të madhe. 

Populli shqiptar, besnik i traditave luftarake për 
liri e pavarësi dhe besnik gjer në fund ndaj çështjes 
aleate, që prej 7 prillit të vitit 1939 e gjer në ditën e 
fitores, nuk ju shmang asnjë sakrifice. Shqipëria dha pa 
kursim një kontribut të madh gjaku për çështjen e për- 
bashkët: ajo e kish fituar me luftë të drejtën të marrë 
pjesë në këtë konferencë, me titull dhe me të drejta të 
njëjta me ato të njëzetenjë kombeve fitimtare. 

Populli i vogël shqiptar, i vetëm dhe pa mbrojtje, 
ka qenë viktima e parë e agresionit italian. Italia fashiste 
e Musolinit, duke sulmuar vendin tonë më 7 prill 1939, 
kurorëzoi politikën e saj grabitqare dhe ekspansioniste 
të ndjekur me këmbëngulje gjatë gjysmë shekulli kun- 
dër vendit tonë. 

Bota e qytetëruar e sjell ndër mend atë të premte 

të zezë të vitit 1939, kur 173 anije lufte u vërsulën në ” 
limanet tona, 600 aeroplana bombardues përshkuan qie- 
llin tonë dhe më tepër se 50 000 ushtarë të armatosur 
gjer në dhëmbë u turrën si ujq mbi popullin tonë të 
vogël, po trim. Fashistët italianë donin të na robëronin, 
të na dërmonin, e të na grabitnin përgjithmonë lirinë e 
pavarësinë tonë dhe të na skllavëronin. Por fashistët 
e Musolinit s'i kishin bërë hesapet mirë. Populli shqiptar 
s'është një popull që duron skllavërinë. Historia jonë 
e dëshmon këtë: malet dhe pyjet tona janë mbushur me 
oshëtimat e luftërave heroike të stërgjyshërve tanë që 
shekuj me radhë kanë luftuar me tërbim kundër shty- 
pësve. 

Dhe në vitin 1939, kur Evropa heshtte, bijtë e vendit 
tonë binin në fushën e nderit për një çështje të drejtë 
që pak më vonë do të bëhej çështje e mbarë njerëzimit. 

Fashistët italianë mund të na zaptonin, por kurrë 
s'do të na dërmonin, ne e kishim koskën të regjur nga 
mjerimet që kishin pllakosur vendin tonë shekuj me 
radhë. 

Fill të vetëm, përpara një armiku të pamëshirshëm, 
ne e kemi mbajtur ballin lart në furtunë, ne i shpallëm 
armikut luftë të ashpër dhe të paprerë. Malet, fushat 
dhe luginat tona, qytetet dhe fshatrat tanë dëshmojnë 
për luftërat heroike të popullit tim, që është xheloz për 
pavarësinë dhe lirinë e vet, dhe që pranon më mirë 
të vdesë me armë në dorë se sa të përkulë shpinën. 

Pesëmbëdhjetë mijë vullnetarë shqiptarë luftuan si 
heronj në Durrës, Vlorë, Sarandë, Shëngjin, si dhe në 
thellësi të vendit kundër zaptuesit të urryer. Po ç'mund 
të bënte ky popull i vogël, pa armë, pa municione, kun- 

:dër një armiku të tillë” E pra, megjithëse u okupua ai 


Pa 


“s'e quajti kurrë veten të mundur. Ne ngjitëm rrugën e 


vuajtjeve dhe të lavdisë me ballin lart dhe me vullnet 
të patundur. Ne ishim të sigurt për fitoren, se çështja 
jonë ishte e drejtë. 

Pas ditëve të përgjakshme të prillit, rezistenca vazh- 
doi dhe u zgjerua, 3 000 burra të armatosur kishin marrë 
malet, kështjellat e përhershme të popullit tonë. Mbarë 
populli ishte i ndërgjegjshëm për ndërmarrjen e tij he- 
roike, plot rreziqe dhe sakrifica, poraiishte i ndërgjegj- 
shëm gjithashtu se në ato beteja vendosej fati 1 tij, 
ekzistenca e tij. Përleshjet e përgjakshme me okupatorin 
ndiqnin njëra-tjetrën në qytete: njerëzit tanë binin nën 
plumbat e mitralozave të armiqve, që donin të thyenin 
kështu rezistencën tonë. 

Nga qytetet dhe fshatrat, nga rrugët dhe rrugicat, 
partizanët shqiptarë vërsuleshin mbi armikun për të 
sabotuar maqinën e tij luftarake, për të sulmuar rrugët, 
transportet, urat, për të hedhur në erë depot e municio- 
nit, për të goditur dhe për të vrarë spiunët, oficerët, 
kuislingët. Ishte një luftë e pamëshirshme. Por dhe ita- 
lianët na e shpaguanin me terrorin që mbretëronte në 
qytete dhe në fshatra. Burgjet ishin mbushur me patrio- 
tëj ata varnin me dhjetëra, internonin me mijëra në 
ishujt e vdekjes: në Lipari, Ventotene' dhe gjetkë. 

Por gjithë ky terror, këto varje dhe pushkatime ja 
shtonin edhe më tepër urrejtjen popullit tonë kundër 
fashistëve italianë dhe e nxitnin për luftë. Kur italianët 


1 Ventotene, ishull i thatë në detin Tirren që përdorej nga 
fashistët italianë si vend internimi për antifashistët. 

sulmuan Greqinë, populli shqiptar me aksione me armë, 
të guximshme e të fuqishme i dha një ndihmë të madhe 
popullit grek, që po pësonte fatin tonë. Ne ishim të li- 
dhur nga e njëjta fatkeqësi e shkaktuar prej armikut të 
përbashkët. Në rrugët e Durrësit, të Tiranës, të Gjiro- 
kastrës, partizanët shqiptarë sulmonin autokolonat ush- 
tarake italiane që niseshin kundër Greqisë. 

Italianët dhe kuislingët shqiptarë, veglat e tyre, e 
shikonin fare mirë rrezikun që ju turrej, prandaj ata 
shtonin përpjekjet e tyre dhe terrorin. Malet ishin mbu- 
shur me partizanë të organizuar në formacione të rre- 
gullta, që atakonin pa pushim. Si raprezalie, qindra fsha- 
tra u dogjën, por ne mbronim pëllëmbë për pëllëmbë 
tokën e çliruar. Italianët u shtrënguan të futen në qytete, 
pse malet s'u vinin dhe aq pas shëndetit. Nën sundimin 
italian qeveritë kuislinge binin dhe ndërroheshin çdo 
dhjetë muaj. Populli shqiptar ua bënte jetën të tmerrsh- 
me si atyre, si patronëve që i urdhëronin. Kjo tregonte 
hendekun e madh që ndante kuislingët nga populli he- 
roik shqiptar. 

Pas kapitullimit të Italisë dhe pushtimit të vendit 
prej trupave gjermane që vinin nga Greqia, populli 
shqiptar shtrëngoi edhe më tepër radhët e tij, pse e 
dinte se kish të bënte me një armik tjetër të egër e 
gjakatar. 

Me të hyrë në Shqipëri, gjermanët u sulmuan nga 
formacionet tona partizane, në rrugën Perat — Korçë. 
Dhjetëra kamiona u dogjën, qindra gjermanë u vranë. 
Si raprezalie, gjermanët rrafshuan përtokë fshatin Boro- 
vë dhe vranë banorët: gra, pleq, fëmijë. Gjermanët me 
qëllim që të na asgjësonin shpërthyen kundër nesh dy 

ofensiva të mëdha. Katër divizione gjermane, divizione 
alpine, të regjura në luftime kundër partizanëve, u ho- 
'dhën kundër nesh. Ndodheshim në mes të dimrit, pa 
bukë e pa këpucë, po partizanët tanë luftuan trimërisht 
dhe dolën fitimtarë. 

Kur anglo-amerikanët, aleatët tanë, zbarkonin në 
Francë, ne ishim të zënë në luftime të egra kundër katër 
divizioneve gjermane. Ne e ndjenim veten kryelartë në 
përleshjen e përgjakshme, pse po bënim detyrën tonë 
kundrejt aleatëve dhe popullit mik francez. 

Lufta e popullit shqiptar kundër gjermanëve u ku- 
rorëzua me betejën heroike të Tiranës, kuluftuam 19 
ditë me radhë, ditë e natë, rrugë më rrugë, shtëpi më 
shtëpi, duke çliruar çdo pëllëmbë tokë të kryeqytetit 
tonë, duke sakrifikuar luftëtarët tanë më të mirë, po 
duke vrarë me mijëra gjermanë. Mbeturinat e forcave 
gjermane, që donin të çanin rrugë për t'i ardhur në ndih- 
më garnizonit të tyre të rrethuar në Tiranë, u asgjësuan 
në Qafën e Kërrabës. Ushtria jonë Nacional-Çlirimtare 
kish marrë nga Shtabi i Përgjithshëm urdhërin e prerë 
të mos i linte gjermanët të dilnin nga kufiri shqiptar, 
por t'i asgjësonte brenda në tokën shqiptare. 

Kështu e kuptonim ne aleancën e madhe antifashis- 
te, kështu ë kuptonim ne besnikërinë ndaj çështjes alea- 
te. Ndjekja e trupave gjermane jashtë kufive tanë, në 
tokat jugosllave të Malit të Zi, të Sanxhakut dhe të 
Hercegovinës është një provë tjetër e shkëlqyer për ata 
që duan të shikojnë dhe që kanë zemër për të ndjerë se 
sa të mëdha janë sakrificat e popullit tonë të vogël. 

Më se pesë vjet luftoi populli shqiptar kundër oku- 
patorëve fashistë italianë e gjermanë dhe kundër shër- 

bëtorëve të tyre shqiptarë. I organizuar në Frontin Na- 
cional-Çlirimtar, ai bëri një luftë të pabarabartë, po 
vendimtare. Duke përballuar urinë dhe të ftohtit, por i 
armatosur me guxim dhe besim të patundur në forcat e 
veta dhe në ato të aleatëve, ai eci përpara pa u tutur, 
që të çlirohej Shqipëria dhe të shkatërrohej fashizmi. 

Shqipëria u bë kështjellë e luftës për liri e demo- 
kraci. Lufta jonë çlirimtare u njoh shpejt edhe jashtë. 
Në dhjetor 1942, zotërinjtë Iden, Hull dhe Mollotov i 
drejtonin përgëzime popullit shqiptar për rezistencën 
e tij që i siguronte indipendencën dhe që ndihmonte 
luftën e përbashkët. 

Ushtria Nacional-Çlirimtare, që lindi nga guerrilet 
e para, e organizuar dhe e forcuar në beteja të ashpra, 
u bë një ushtri e fortë dhe guximtare. Ajo dërmoi ma- 
qinën luftarake të armikut dhe i rrëmbeu armët me të 
cilat e mundi. Ajo u bëri ballë me sukses ofensivave të 
mëdha, të organizuara, të italianëve dhe të gjermanëve 
që kishin qëllim të shkatërronin luftën tonë të çlirimit. 
Nga këto ofensiva armiku pësoi humbje të ndjeshme, 
kurse ushtria jonë doli përherë më e fortë dhe më e 
regjur. Me karakter kryesisht popullor, ajo ishte e pan- 
darë nga populli: ajo ishte shpëtimi i vetëm i tij. Oku- 
patorët fashistë dhe nazistë përdorën terrorin më të zi 
për të larguar popullin nga lufta e drejtë çlirimtare: me 
mijëra vetë u vranë ose u varën në qytete dhe në fshatra, 
lart nga 300 të tjerë u vranë nga mitralozat, mu në mes 
të ditës në qytetin e Korçës, të Tiranës e të Vlorës, sepse 
protestuan kundër okupacionit: 10 000 shqiptarë u për- 
plasën nië burgjet e Shqipërisë, në fushat e përqëndrimit 
të Porto Romanos, të Mborjes, të Burrelit, të Kavajës, të 

Prishtinës, si dhe në fushat e vdekjes në Gjermani, për 
shkak të ndjenjave dhe të aktivitetit të tyre antifashist. 

Ata u vunë zjarrin dhe gjakosën qytete të tëra, si 
Leskovikun, Pogradecin, Sarandën, Përmetin dhe krahina 
të tëra si Mallakastra, Kurveleshi, Peza e Skrapari u 
rrafshuan për tokë dhe pësuan raprezaliet e egra të ush- 
tarëve fashistë dhe nazistë. Por, megjithkëtë, populli 
shqiptar me luftë të paprerë dhe me sakrifica të mëdha, 
vetë me forcat e tija, çliroi gjithë tokën kombëtare. 

Shifrat e mëposhtme tregojnë qartë se sa e madhe 
ka qenë rezistenca jonë në prakun e çlirimit të plotë të 
Shqipërisë: Ushtria jonë Nacional-Çlirimtare kish në ra- 
dhët e saj 70 000 luftëtarë, 6 000 prej të cilëve ishin gra. 
Italia u detyrua të mbajë në Shqipëri kundër forcave të 
rezistencës lart nga 100 000 dhe Gjermania lart nga 
70 000 ushtarë. 

Sakrificat e popullit tonë qenë shumë të mëdha. 
Me një popullsi prej një milion njerëzish, 28 000 të 
vrarë, 12 600 të plagosur, 10 000 të internuar politikë në 
Itali dhe në Gjermani, 35 000 të përdorur në punë të 
detyrueshme: 850 qytete dhe fshatra nga 2500 që ka 
Shqipëria, u shkatërruan ose u rrafshuan përtokë: të 
gjitha komunikacionet, instalimet e limaneve, të miniera- 
ve dhe ato elektrike u shkatërruan: pasuritë bujqësore 
dhe bagëtia u grabitën, gjithë ekonomia kombëtare u 
shkatërrua. 

Nga ana tjetër, humbjet që pësoi armiku janë këto: 
53 639 italianë dhe gjermanë të vrarë, të plagosur ose të 
zënë rob, afro 100 tanksa dhe autoblinda u shkatërruan, 
1334 topa dhe mortaja, 2 855 mitraloza dhe 1 934 kamio- 
na u shkatërruan ose u kapën, pa llogaritur pushkët, 

municionet dhe depot që u shkatërruan ose u kapën. 

Aleatët e kanë çmuar kontributin që dhamë ne për 
luftën e përbashkët. Në muajin qershor 1948 ata dërguan 
pranë Shtabit të Përgjithshëm të Ushtrisë sonë Nacional- 
-Çlirimtare misione ushtarake ndërlidhëse, si dhe ndihma 
materiale të hedhura me parashutë. Dua të përmend 
këtu emrat e disa prej krerëve të këtyre misioneve: 
major Bill Mak Lin, nënkolonel Palmer, gjeneral Deiviz 
— anglezë, kapiten Thomas Stefan — amerikan, major 
Ivanov — rus. Dhe prej vitit 1944 një mision ushtarak 
shqiptar ishte akredituar pranë Kuartierit të Përgjith- 
shëm aleat të Mesdheut në Itali. 

Krerët aleatë kanë përshëndetur shumë herë kon- 
tributin e popullit tonë për çështjen e përbashkët. 

Zoti Uinston Çërçill, në përgjegje të një pyetjeje 
që ju bë në Dhomën e Komuneve, më 4 nëntor 1948 de- 
klaronte: 

“Vile mijëra shqiptarë po luftojnë në malet e tyre 
për lirinë dhe indipendencën e vendit të tyre dhe, sipas 
raporteve të misionit ushtarak britanik në Shqipëri, ata 
po bëjnë aksione të shkëlqyerar. 

Zoti Kordell Hull, me rastin e përvjetorit të festës 
kombëtare shqiptare, më 28 Nëntor 1943 në një letër që 
i dërgonte zotit Çarles Hart, ish-ministër i Shteteve të 
Bashkuara të Amerikës në Shqipëri dhe president i Sho- 
qatës -Miqtë e Shqipërisë- shkruante: 

“Qeveria dhe populli i Shteteve të Bashkuara kanë 
qenë përherë në dijeni të luftës që bëjnë shqiptarët për 
të ruajtur integritetin dhe indipendencën e vendit të tyre. 
Ne e kemi ndjekur me simpati dhe admirim rezistencën 
e tyre kundër Italisë fashiste, si dhe vendosmërinë e 

i tyre patriotike për të ruajtur sovranitetin kombëtar. Sot, 
“ këta luftëtarë trima po e vazhdojnë luftën kundër ar- 
mikut nazist si të gjithë ata që e duan lirinë, ashtu 
dhe ne vetë. 

Më 28 Nëntor 1912, shqiptarët shpallën indipenden- 
cën e tyre. Në këtë ditë përvjetori ata mund të shpre- 
sojnë përmbushjen e plotë të qëllimit të tyre të madh. 

Megjithëse shqiptarët nuk kanë përjashta një qeveri, 
që të shprehë aspiratat e tyre kombëtare, ne shikojmë 
në vullnetin e tyre kombëtar idetë dhe parimet që na 
frymëzojnë ne dhe aleatët tanë, si dhe dëshirën që ta 
vazhdojnë luftën gjer në zhdukjen e plotë të nazizmit-. 

Pasardhësi i zotit Hull, zoti Eduard Stetinius, më 
22 maj 1945 më drejtonte mesazhin që vijon: 

“Unë e di mirë luftën e pareshtur që ka bërë populli 
shqiptar kundër agresorit dhe unë i çmoj plotësisht 
sakrificat që ai ka bërë për të kryer çlirimin e vendit të 
tij dhe për të ndihmuar në realizimin e fitores përfundim- 
tare kundër armikut të përbashkët. .. Dëshiroj t'ju sigu- 
roj për simpatinë dhe miqësinë që populli i Shteteve të 
Bashkuara ndjen për Shqipërinë dhe popullin e saj dhe 
unë e di se në të ardhmen Shqipëria do t'i sjellë çështjes 
së paqes po të njëjtin kontribut të shëndoshë që i ka 
dhënë realizimit të fitorese. Dhe komandanti i përgjith- 
shëm i forcave aleate në Mesdhe, Meitlland Uillson, më 
12 tetori 1944, më shkruante me këto fjalë: 

“Kam vërejtur me admirim përmbushjen e detyrave 
nga ana e Ushtrisë suaj Nacional-Çlirimtare në përpje- 


1 Në botimet e mëparshme gabimisht është shkruar, 12 
nëntor. 


FJALA NË SEANCEN PLENARE TË KONFERENCES SE PAQES 431 


kjet e saja të shkëlqyera kundër armikut të përbashkët 
dhe për qëllimin e njëjtë tonin-. 

Do të mundja, zotërinj, të tregoja edhe një numër 
të madh dokumentash që provojnë se sa janë çmuar për- 
pjekjet tona nga ana e aleatëve. Po trimëritë e popullit 
tonë nuk kanë nevojë për dokumenta. Ato flasin vetë: 
të 13 gratë amerikane që, për shkak të një avarie të 
aeroplanit, u detyruan të zbresin në një tokë të pushtuar 
prej gjermanëve, i kanë shpallur botës mbarë se me sa 
sakrifica dhe vetëmohim partizanët shqiptarë, duke për- 
buzur vdekjen e sigurt, i shpëtuan nga thonjtë e gjerma- 
nëve. Aviatorët neozelandezë dhe australianë që u shpë- 
tuan prej njerëzve tanë nga predhat gjermane, duke u 
larguar nga qendra e Shtabit tonë, më shtrënguan dorën 
duke më thënë: 

“Gratë dhe fëmijët tanë do t'jua dinë për të mirë që 
na shpëtuat jetënr. 

Por partizanët tanë nuk bënë veçse detyrën e tyre 
të bashkëluftëtarit dhe të aleatit. 

Me qëllim që të shtrembërojnë historinë dhe të 
mohojnë faktet, që janë të qarta si dielli, bëhen gjithë 
këto përpjekje për të mos i trajtuar në mënyrë të bara- 
bartë ata që trimërisht kanë luftuar për kauzën e për- 
bashkët. Në këtë konferencë të lartë është folur shpesh- 
herë për mbrojtjen e interesave të popujve të vegjël, por 
në fakt, përsa i përket popullit tonë, është vepruar krejt 
praptazi. Populli shqiptar, i vogël në numër, por i madh 
për veprat që ka bërë, duhej të ndodhej tani në këtë 
konferencë me të njëjtat të drejta me kombet e tjera 
fituese, të drejta, të cilat i ka paguar shumë shtrenjtë. 

Populli shqiptar e ndjen veten të ofenduar që është 

vënë në të njëjtën radhë me Austrinë, me atë Austri që 
' nuk ka shtënë asnjë pushkë kundër gjermanëve, po 
përkundrazi ka dërguar njerëzit e saj për të vrarë gratë 
dhe fëmijët tanë, për të djegur qytetet dhe katundet 
tona në bashkëpunim me gjermanët. 

Askush nuk do të mund të mohonte besnikërinë e 
popullit shqiptar kundrejt aleatëve dhe kauzës së madhe 
antifashiste. Të gjithë ata që do të përpiqen të provojnë 
të kundërtën me argumenta të gënjeshtërta do të bëhen 
qesharakë dhe do të pësojnë një disfatë të madhe. 

Populli shqiptar paraqitet kryelartë përpara kësaj 
Konference të Paqes i bindur se e ka plotësuar kryekëput 
detyrën e tij të aleatit. Shqipëria paraqitet këtu për të 
kërkuar të drejtat për dëmshpërblime dhe drejtësi kun- 
dër Italisë që i vuri flakën dhe e mbyti në gjak, dhe për 
të diktuar vullnetin e saj të fitimtares, në mënyrë që 
Italia të mos jetë më një rrezik për paqen e botës dhe 
për indipendencën ec sovranitetin e vendit tim. 

Por, para se të parashtroj pikëpamjen e vendit tim 
mbi këtë çështje, jam i detyruar t'u përgjigjem akuzave 
të gënjeshtërta të z. Caldaris, kryetar i delegacionit grek, 
akuzave dhe rivendikimeve që ka formuluar kundër 
Shqipërisë në seancat e ndryshme të mëparshme të kon- 
ferencës. 

Z. Caldaris përpiqet të provojë se Shqipëria nuk 
është një vend aleat, se Shqipëria ka atakuar Greqinë 
dhe se kjo është në gjendje lufte me të. Nga ana tjetër, 
z. Caldaris rivendikon Shqipërinë e Jugut duke preten- 
duar se kjo është një tokë greke dhe se i takon asaj me 
të drejtë. 

Nëse Shqipëria është një vend aleat dhe nëse e ka 

merituar plotësisht këtë cilësim, z. Caldaris përgjigjen. 
tonë për këtë e ka në fjalët që sapo thashë më parë. Po— 
pulli shqiptar flak poshtë me përbuzje akuzën poshtë- 
ruese të delegatit grek, që e padit vendin tim si sulmues. 
Populli shqiptar nuk e ka sulmuar kurrë popullin e nder- 
shëm grek, nuk i ka shpallur kurrë luftë. Përkundrazi, e 
ka simpatizuar kauzën e tij që ishte njëkohësisht dhe 
kauza e popullit shqiptar, sepse që të dy popujt kishin 
pësuar të njëjtin fat, duke qenë se kishin të bënin me 
të njëjtin armik. 

Populli shqiptar e ka treguar jo vetëm gjatë luftës 
antifashiste, po edhe gjatë Luftës së parë botërore, se 
sa i vendosur ishte për të luftuar imperializmin italian 
që u kishte vënë synë tokave dhe pasurive tona. Midis 
popullit shqiptar dhe fashistëve italianë u bë një luftë 
e tmerrshme dhe e pamëshirshme. Ja pse z. Caldaris nuk 
do të bindë asnjeri, as budallenjtë bile, me. argumentin 
e tij stë famshëm-,: z. Caldaris duhet t'i kërkojë llogari 
Italisë fashiste për sulmin e poshtër kundër vendit të 
tij e jo neve. Le t'i kërkojë llogari kriminelit të luftës 
Viktor Emanuelit dhe jo popullit shqiptar, që u pushtua 
prej armiqve të Greqisë vetë dhe që luftonte, si dhe po- 
pulli grek, me tërbim për indipendencën dhe sovrani- 
tetin e tij. 

Do të ishte qesharake të mendohej, se një dekret i 
thatë i Viktor Emanuelit, mbretit të Italisë, do të mund 
të ngarkonte me faj popullin shqiptar, i cili luftonte pa 
mëshirë kundër Italisë që nga dita e parë e pushtimit 
dhe që atentoi edhe kundër jetës së mbretit vetë gjatë 
vizitës së vetme që bëri në Shqipëri në maj 1941. Z. 
Caldaris tregon si argument për mbrojtjen e tezës së tij 

, aktin e shpalljes së luftës nga kuislingu shqiptar Vërlaci. 


Ta 


. Populli shqiptar i futi në të njëjtin thes pushtuesit dhe 


kuislingët dhe nuk bëri asnjë dallim midis tyre. Kuis- 
lingët shqiptarë, si gjithë kuislingët e tjerë të Evropës, 
nuk kishin të bënin aspak me popullin tonë. Ata ishin 
armiqtë më të fëlliqur të popullit dhe, si të këtillë, i kemi 
luftuar pa pushim. Kuislingët shqiptarë nuk kanë mun- 
dur të grumbullojnë kundër ushtrisë së çlirimit dhe kun- 
dër aleatëve veçse disa batalione të dobëta, por populli 
shqiptar u ngrit si një njeri i vetëm kundër shtypësit 
dhe kundër tradhëtarëve. Ja ndryshimi që ekziston mi- 
dis popullit tonë dhe kuislingëve. A do z. Caldaris të dijë 
për më tepër se ç'i bëri populli shqiptar këta kuislingë2 
Ja pra: që të gjithë i zhduku dhe kështu ata i paguan 
me jetën e tyre krimet që bënë. Dhe nëse do të dijë më 
gjatë mbi fatin e shokëve të tyre të luftës, që kanë 
marrë arratinë bashkë me trupat gjermane, le ta dijë 
se tani këta kriminelë gjenden në hotelet më të mirë 
të Romës, të këtij qyteti, nga ku u nisën acroplanat që 
bombarduan në mënyrë të poshtër gratë dhe fëmijët 
shqiptarë e grekë. 

Do të doja ta pyesja z. Caldaris: përse nuk flet për 
kuislingët e Evropës që e dëmtuan aq rëndë kauzën ale- 
ate dhe posaçërisht për kuislingët të cilët, pas krimeve 
të tyre të shëmtuara, shëtitin lirisht” Përse z. Caldaris 
nuk guxon të përzicjë kuislingët e tjerë të Evropës me 
popujt e tyre respektivë”2 

Dua të përmend se gjatë luftës italo-greke disa 
qindra ushtarë shqiptarë, të mbledhur me forcë prej 
italianëve, u ngritën kundër këtyre në kauzë të përbash- 
kët me popullin grek: një pjesë dezertoi dhe u hodh nga 

ana e ushtarëve grekë për të luftuar bashkë me ta, por 
këta i trajtuan si robër lufte dhe i dërguan në Gjirit, 
ku gjatë zbarkimit gjerman, luftuan trimërisht përkrah 
ushtarëve britanikë. Një pjesë tjetër u bashkua me par- 
tizanët shqiptarë, të tjerët u çarmatosën prej italianëve, 
u tërhoqën nga fronti, u mbyllën në fushën e përqëndri- 
mit të Shijakut dhe ju dërguan gjykatës ushtarake për 
etradhëti të lartër. 

Mbi këtë ngjarje agjencia “Rojter- më 22.XI1.1940 
transmetonte këtë lajm nga Manastiri: 

“Ushtarë shqiptarë të mobilizuar me forcë në ush- 
trinë italiane kanë ngritur krye dje në një sektor të pra- 
pavijave italiane dhe i kanë shkaktuar armikut humbje 
të rënda derisa u kapën. Një pjesë e tyre ka marrë për- 
pjetë brigjeve, ku vazhdon të rezistojë. 

Më 4.XI1.1940 agjencia xAnatolir lajmëronte nga 
Athina se asnjë gjeneral italian, i kapur rob prej gre- 
kërve, ka deklaruar se ushtria italiane po pëson humbje 
të rënda nga shkaku i tradhëtisë së shqiptarëver. 

Edhe Musolini vetë, në një letër dërguar Hitlerit 
më 22 nëntor 1940, donte t'i justifikonte po në këtë më- 
nyrë humbjet. 

Dhe ja, se ç'thotë Badoljo në kujtimet e tij: 

“Fushata fillon, pra. Gjithë bota e di zhvillimin e 
saj. Trupat greke në Epir qëndrojnë trimërisht mbi Ka- 
lamas, kurse bandat dhe trupat shqiptare, që bënin pjesë 
në divizionet tona, ose na tradhëtuan duke bërë sabo- 
tazhe ose u hodhën te grekëtr. 

Gazeta sFigaror, Nr. 588, 4 korrik 1946, duke bërë 
fjalë për luftën italo-greke shkruante: 

sÇetat shqiptare nga ana e tyre sulmonin autoko- 

flonat dhe trupat italiane në rrugët që çonin në front-. 
Ndërsa radio Londra më 26.X.1940 transmetonte: 

“Mësohet nga Shqipëria se çeta shqiptare në veprim 
të prapavijave italiane presin dhe sabotojnë vijat e ko- 
munikacionit, duke u futur tmerrin reparteve italiane 
të izoluara. 

Grupe të armatosurish kanë mundur të hyjnë në 
kryeqytet dhe kanë afishuar mbi të gjitha godinat qe- 
veritare e deri edhe në pallatin e qeverisë italiane prok- 
lamata, me të cilat i ftojnë italianët të zbrazin Shqi- 
përinër. 

Gjithashtu më 4.1.1941 — A.A.(BBC) transmetonte: 

“)NNë rrethet ushtarake vihet re se shqiptarët u sje- 
llin ndihmë të madhe grekërve kundër italianëver. 

Por krahas akuzave të gënjeshtërta kundër popu- 
llit shqiptar z. Caldaris duhet të dijë të na sqarojë këtu 
edhe këto pyetje: 

— A i konsideron agresorë, sikundër e bën Shqi- 
përinë — edhe popujt e ndryshëm të Evropës, kuislingët 
e të cilëve. kanë dërguar jo vetëm batalione po kanë or- 
ganizuar ekspedita të tëra kundër Ushtrisë së Kuqe he- 
roike, që ishte për të gjithë popujt shembull heroizmi 
dhe trimërie dhe njëkohësisht mbështetja e tyre më e 
madhe” — Është zor t'i përgjigjet kësaj pyetjeje. 

— A do ta konsiderojë z. Caldaris si vend agresor 
Francën, prej ku Hitleri mendoi të ndërmarrë ofensivën 
kundër Anglisë” — Edhe kësaj pyetjeje është zor t'i 
përgjigjet. 

Z. Caldaris kujton se i lejohet çdo gjë kundër Shqi- 
përisë së vogël, por gënjehet. Argumentat e tij pa ndonjë 
vlerë, nuk mund të qëndrojnë më këmbë. 

Jo, populli shqiptar nuk ka qenë kurrë dhe nuk do 
të jetë kurrë agresor dhe nuk përbën asnjë rrezik për 
popullin grek, siç pretendon z. Caldaris. Sulmet e dele- 
gatit të parë grek kundër vendit tim, duke pretenduar se 
ne i turbullojmë ujërat, na bëjnë të kujtojmë përrallën e 
La Fontenit. Kemi jetuar gjithnjë mirë me popullin grek, 
me të cilin kemi luftuar krah për krah kundër okupa- 
torëve fashistë italianë dhe gjermanë. 

Gjatë luftës sonë antifashiste populli shqiptar u 
lidh me miqësi të sinqertë me fqinjët e tij, me popujt 
jugosllavë dhe grek. 

Në dritën e këtyre fakteve, akuzat greke duken nën 
figurën ë tyre të vërtetë, të gënjeshtërta dhe pa asnjë 
bazë. Por a e ka harruar z. Caldaris kaq shpejt se kuis- 
lingët grekë, në bashkëpunim me gjermanët, kanë luf- 
tuar shumë herë kundër shqiptarëve dhe janë përgjegjës 
për njëmijë të këqia” 

Ja disa prova: 

Më 8 shtator 1943, ditën e kapitullimit të Italisë, 
gjermanët hynë në Konispol duke ardhur nga ana e 
Sajadhës, të udhëhequr prej kapitenit zervist të quaj- 
turit Vitos dhe dogjën më se 50 shtëpi. Gjatë ofensivës 
së madhe të dimrit 1943—44, organizuar prej gjermanë- 
ve kundër Ushtrisë sonë Nacional-Çlirimtare, forcat 
gjermane me bandat e Zervës erdhën nga Greqia në 
Shqipëri dhe u vunë: zjarrin krahinave të Zagorisë dhe 
të Pogonit. 

Banda të tjera zerviste bashkë me gjermanët luf- 
tuan kundër partizanëve shqiptarë në janar 1944 dhe 
u vunë zjarrin katundeve Krane dhe Dermish, si dhe 
shtëpive të të gjithë partizanëve minoritarë të Dropullit, 

“kurse në shkurt 1944 këto banda dogjën katundin 
Dhrovjan. 

Gjatë ofensivës tjetër të madhe të gjermanëve në 
qershor të vitit 1944 forcat zerviste erdhën përsëri bash- 
kë me ushtrinë gjermane nga Greqia nga ana e Voshtinës 
dhe dogjën në Zagori ç'kishin lënë herën e parë. Kështu 
kurdoherë që gjermanët vinin nga Greqia për të goditur 
forcat e Ushtrisë Nacional-Çlirimtare mbështetja e tyre 
kryesore përbëhej prej bandave të gjeneralit kuisling 
grek Napoleon Zervas. 

Delegacioni grek ka pretenduar se qeveria shqip- 
tare e tanishme. ndjek një politikë shkombëtarizimi kun- 
drejt minoritetit grek në Shqipëri. 

Zotërinj, minoriteti grek në Shqipëri, që përbëhet 
prej 35 mijë frymësh ka luftuar krah për krah me mbarë 
popullin shqiptar kundër pushtuesve fashistë dhe nazistë 
dhe kundër kuislingëve shqiptarë dhe grekë. Sot në 
gjirin e Republikës Popullore të Shqipërisë ai gëzon të 
drejta të njëllojta me popullin shqiptar. Ai ka 79 shkolla 
dhe-një lice në gjuhën greke, ai e ushtron: vetë pushte- 
tin lokal autonom si populli shqiptar: ai ka përfaqësuesit 
e tij në Kuvendin Popullor: në radhët e ushtrisë dhe të 
administratës ndodhen gjithashtu minoritarë grekë. 

Nga ana tjetër, nuk e di nëse zotërinjtë delegatë 
kanë dijeni për terrorin e ushtruar në kurriz të pakicës 
shqiptare në Greqi. Nga të 60 mijë shqiptarët e mbetur 
në Greqi, sipas Traktatit të Londrës, nga viti 1913 e 
gjer në vitin 1923, 35 mijë shqiptarë u dërguan me forcë 
në Turqi si “nënshtetas turq- në këmbim të grekërve 
të Azisë së Vogël: në kundërshtim me angazhimet e 
marrura solemnisht prej Greqisë, qeveritë greke kanë 

ndjekur gjithmonë një politikë shfarosjeje kundrejt mi— 
noritetit shqiptar në Greqi dhe nuk i njohën kurrë ndo- 
një të drejtë. Në qershor të vitit 1944 dhe në mars të 
vitit 1945, bandat e gjeneralit kuisling Napoleon Zervas 
deshën t'i zhduknin shqiptarët që kishin mbetur: ata 
dogjën katundet e tyre, u plaçkitën pasuritë dhe vranë 
me mijëra burra dhe gra, fëmijë dhe pleq. Më se 20 mijë 
shqiptarë, që mundën të shpëtonin nga vdekja, u arra- 
tisën në Shqipëri, ku sido që kanë ndihmën e qeverisë 
dhe të popullit shqiptar, jetojnë në një mjerim të madh. 

Por objektivi i vërtetë i gjithë këtyre thënjeve të 
delegatit grek është që t'i merren Shqipërisë dy krahina: 
të Korçës dhe të Gjirokastrës, që kanë qenë gjithmonë 
nga qendrat më të zjarrta të patriotizmit shqiptar, si 
gjatë pushtimit të gjatë turk, ashtu edhe gjatë Luftës 
nacional-çlirimtare kundër zaptuesve italianë dhe gjer- 
manë. Këto qëllime pasqyrojnë politikën e vjetër të 
“Megaliidhesër greke, domethënë të zgjerimit imperialist 
grek në krejt Ballkanin, ide që ka mbirë edhe në kokën 
e qeveritarëve grekë të tanishëm. Në fakt, këta, me 
rivendikimet që bëjnë kundër Shqipërisë, me provokimet 
e tyre të përditshme në kufitë tanë dhe me intrigat që 
kurdisin, si ajo e propozimit, bërë delegatit jugosllav 
prej z. Caldarisit vetë, për ta ndarë Shqipërinët, kër- 
kojnë të turbullojnë paqen në Ballkan. 

Zotërinj, ne kujtojmë se është pa vend dhe një gjë 
e papranueshme të preket në këtë konferencë çështja e 


1 Në Konferencën e Paqes në Paris Caldaris, aso kohe Krye- 
ministër i Greqisë dhe kryetari delegacionit grek në konferencë, 
i bëri, në mënyrë konfidenciale, kryetarit të delegacionit jugo- 

zintegritetit tokësor të Shqipërisë. Populli shqiptar i vo- 

- gël në numër, por i madh nga sakrificat që ka bërë për 
kauzën e përbashkët, nuk ndodhet këtu për të diskutuar 
për kufitë e tij, por për të shprehur dhe për të kërkuar 
të drejtat e veta. 

Po deklarojmë solemnisht se: brenda kufive tanë të 
tanishëm nuk ka asnjë pëllëmbë tokë të huaj dhe nuk 
do të lejojmë kurrë që të na preken, sepse ato për ne 
janë të shenjta. 

J 
SHQIPËRIA DHE TRAKTATI I PAQES ME ITALINË 


Italia, zotërinj delegatë, është plotësisht përgjegjë- 
se për humbjet dhe dëmet që ju shkaktuan popullit 
shqiptar në këtë luftë. Kapitullimi i 8 shtatorit 1943 u 
dha fund agresioneve dhe paturpësive të Italisë fashiste, 
por ne kërkojmë, në emër të mijëra të rënëve dhe për 
fatkeqësitë e shkaktuara prej Italisë vendit tonë, që 
Traktati i Paqes i nënshkruar, t'i japë fund njëherë e 
mirë politikës agresive dhe imperialiste të Italisë. 

Shqipëria ka vuajtur shumë nga Italia fashiste, por 
ka vuajtur gjithashtu edhe nga ltalia parafashiste, e 
ashtuquajtura demokratike, dhe shumë shenja e fjalë të 
qeverisë së tanishme italiane nuk paralajmërojnë asgjë 
të mirë, përveçse po atë politikë italiane kundrejt Shqi- 
përisë, domethënë një politikë dominimi dhe pushtimi. 


sllav një propozim për ndarjen e Shqipërisë midis Greqisë dhe 
Jugosllavisë. Përfaqësuesi i Jugosllavisë nuk e pranoi këtë pro- 
pozim nse shpresonte që një ditë Shqipëria do të bëhej krejt e 
Jugosllavisë. 

Italia e tanishme është bërë streha e gjithë krimi- 
nelëve shqiptarë të luftës që kanë mundur të shpëtojnë 
nga ndëshkimi i drejtë i popullit dhe që kanë gjetur 
atje një fushë të përshtatshme për të propaganduar dhe 
komplotuar kundër Shqipërisë së re Demokratike. Kri- 
minelët italianë të luftës, përgjegjës për agresionin kun- 
dër Shqipërisë dhe për kaq të këqia në kurriz të popullit 
shqiptar. janë të lirë dhe bile me pozita të larta. Në mars 
1946, fashistët italianë vranë në Bari një kapter shqiptar 
të misionit ushtarak shqiptar pranë Shtabit të Përgjith- 
shëm aleat. Burra shteti të qeverisë së tanishme italiane, 
në fjalimet e tyre gjatë fushatës së zgjedhjeve të pran- 
verës së kaluar, kanë folur me lakmi për pavarësinë 
e Shqipërisë, dhe po këtu, delegacioni italian ka në gjirin 
e vet burra që ishin agjentë besnikë të Musolinit për t'i 
imponuar Shqipërisë vullnetin e Italisë, për të pushtuar 
dhe martirizuar vendin tonë. I 

Delegacioni shqiptar e ka studjuar me kujdes pro- 
jektin e Traktatit të Paqes me Italinë dhe i shpreh mirë- 
njohjen Këshillit të Ministrave të Jashtëm, i cili në 
kohën e punimit të këtij traktati, nuk i ka kaluar në 
heshtje interesat e Shqipërisë. Megjithkëtë ai merr gu- 
ximin sot të bëjë disa vërejtje mbi këtë traktat duke 
rezervuar të drejtën të shprehë pikëpamjen e vet më me 
hollësi përpara komisioneve kompetente mbi çështjet 
e veçanta, kurdoherë që do ta gjejë me vend. 

Shqipëria kërkon që Traktati i Paqes t'i sigurojë 
garanci të forta, t'i presë hovin në të ardhmen një kthe- 
se agresive të politikës imperialiste italiane kundrejt saj 
dhe t'i heqë Italisë çdo mundësi të përsëritë të kaluarën, 
si për kohën para 7 prillit 1939, ashtu edhe për kohën 

pas kësaj date, që të paraqesë kundrejt Shqipërisë re- 
klamime të çdo lloji qofshin. 

Për këtë shkak delegacioni shqiptar merr guximin 
të propozojë disa përmirësime: 

1. Delegacioni shqiptar çmon se forcat ushtarake, 
tokësore, detare dhe ajrore që i janë lënë Italisë i lejojnë 
kësaj të prekë paqen dhe sigurinë e fqinjëve dhe të ven- 
deve ballkanike. Shqipëria është e mendimit që këto 
forca të pakësohen edhe më tepër për ta vënë Italinë në 
gjendje që të mos mundë të rrezikojë paqen, kështu që 
të mund të rrojmë dhe të punojmë në siguri. 

2. Delegacioni shqiptar do të dëshironte të bënte një 
vërejtje mbi një pikë shumë me rëndësi të këtij traktati 
dhe që lidhet ngushtë me ngritjen ekonomike të Shqi- 
përisë. Dua të flas mbi kapitullin e dëmshpërblimeve. 
Këshilli i Ministrave të Jashtëm ja lë konferencës barrën 
të vendosë mbi kërkimet e dëmshpërblimeve nga ana e 
Francës, Jugosllavisë, Greqisë, Shqipërisë dhe Abisinisë. 
Dhe z. De Gasperi', në fjalimin e tij, megjithëse heshtazi, 
kërkon që ta shpëtojë vendin e tij nga detyrimet e drejta 
që fashizmi i ka ngarkuar atij me agresionet e veta 
kriminale. 

Zotërinj, për 54 muaj rresht, agresorët italianë, me 
dashje dhe për qëllime të caktuara, duke grabitur dhe 
duke shfrytëzuar rrënjësisht të gjitha burimet e tokës 
dhe të nëntokës, bujqësinë tonë dhe bagëtitë tona, duke 
djegur qytetet dhe fshatrat tanë për ta larguar popullin 


1 De Gasperi — politikan demokristian, reaksionar italian. 
Kryeministër i Italisë në vitet 1945-1953. Ndoqi një politikë anti- 
demokratike. 

nga kauza e tij e drejtë e çlirimit, duke e kthyer vendin. 
tonë paqedashës në fushë lufte, i kanë shkaktuar ekono- 
misë sonë kombëtare dëme të pandreqshme. Kanë vrarë, 
torturuar, burgosur ose mbyllur në fusha përqëndrimi 
me mijëra patriotë dhe kanë vënë në zi me mijëra mëma, 
gra dhe fëmijë. 

Italia është përgjegjëse kundrejt Shqipërisë për 
humbjet dhe dëmet që kapin shumën prej 3 544 232 626 
franga ari. 

Delegacioni shqiptar do të parashtrojë me hollësi 
kërkesat e veta për dëmshpërblim dhe përmirësimet e 
nevojshme në traktat, por që tani ai kërkon, si një të 
drejtë të pabisedueshme për vendin e tij, që Traktati 
i Paqes të caktojë shumën që Italia duhet t'i paguajë 
Shqipërisë, si dhe kushtet e pagimit. 

3. Nga sa u tha më lart del se Traktati i Paqes me 
Italinë ka një rëndësi të dorës së parë për Shqipërinë, 
Ka edhe pika të tjera me rëndësi, mbi të cilat nuk desha 
të zgjatem këtu: si nenet mbi kriminelët e luftës, mbi 
kthimin e sendeve të grabitura, mbi pasuritë e nënshte- 
tasve të kombeve të bashkuara në Itali, përveç disa 
hollësive, por jo pa rëndësi, që prekin drejtpërdrejt 
vendin tonë. 8 

Ky traktat parasheh për Shqipërinë të drejta dhe 
detyrime shumë me rëndësi. Këto janë lidhur ngushtë 
me indipendencën, sovranitetin dhe integritetin e saj 
tokësor, me të ardhmen e saj ekonomike dhe politike. 
Megjithkëtë delegacioni shqiptar është i detyruar të 
konstatojë se, megjithësa u thanë më lart dhe me gjithë 
faktin se Shqipëria me kontributin e saj në luftën e 
përbashkët, është radhitur me mish e me shpirt në ra- 

dhët e kombeve të bashkuara fitimtare, Traktati i Paqes 
me Italinë, ashtu siç paraqitet sot në projekt, nuk i 
siguron Shqipërisë të gjitha të drejtat që i takojnë nor- 
malisht dhe (a mos është vallë ndonjë paradoks juridik 2) 
nuk ec lejon ta nënshkruajë këtë traktat si palë kontrak- 
tuese, sepse nuk konsiderohet si fuqi-shoqe. 

Delegacioni shqiptar shpreson se konferenca do ta 
pranojë amendamentin që vijon dhe që do të mbante si 
numër snenin 26 ar në pjesën II, seksioni V ose të shto- 
het në parathënjen, gjë që do të zhdukte një varg keq- 
kuptimesh dhe ndërhyrjesh të vazhdueshme nga ana e 
delegacionit tonë. 

Amendamenti i propozuar është ky: 

“Neni 26 ar 

“Përsa i përket zbatimit të këtij traktati, Shqipëria 
konsiderohet si një fuqi-shoqe-. 

Dua të përcaktoj se delegacioni shqiptar rezervon 
të drejtën të paraqesë pikëpamjen e tij në mbledhjen 
plenare të konferencës, si dhe përpara komisioneve kom- 
petente, kurdoherë që do ta gjykojë me vend, që të 
ndërhyjë mbi Traktatin e Paqes me Italinë. 

Delegacioni shqiptar e ndjen për detyrë të paraqesë 
kërkesat e tija të drejta kundrejt Italisë në mënyrë që 
kjo të pushojë së qeni një rrezik i vazhdueshëm për 
Shqipërinë e vogël dhe paqedashëse, që t'i paguajë dëm- 
shpërblimet, t'i kthejë sendet e rrëmbyera dhe t'i dorë- 
zojë sa më shpejt kriminelët shqiptarë të luftës dhe të 
huaj, të kërkuar prej qeverisë shqiptare dhe që gjenden 
të strehuar në Itali. 

Republika Popullore e Shqipërisë do të jetë e lum- 
tur të ketë marrëdhënje normale me një Itali të re me 

të vërtetë demokratike që t'u përgjigjet me nder dety- 
rimeve të saja ndërkombëtare, që të mbajë kufitë e saj 
natyralë dhe të respektojë ato të të tjerëve, që të mos 
jetë një çerdhe neofashistësh dhe kriminelësh lufte të të 
gjitha vendeve, që të mos jetë një vatër e re agresioni, 
por që t'ja ketë ënda të bashkëpunojë me vendet e tjera 
demokratike për paqen dhe për sigurimin kolektiv. 

Shqipëria nuk kurseu asgjë për fitoren e përbashkët. 
Ajo është po aq e vendosur të japë përkrah aleatëve të 
luftës dhe të të gjithë vendeve demokratike kontributin 
e saj për vendosjen e një paqeje të drejtë dhe të një 
sigurimi kolektiv. 

Delegacioni shqiptar do ta ndjejë veten të lumtur 
nëse ky kontribut i vogël në këtë konferencë do të ndih- 
mojë në kryerjen e kësaj barre të rëndë. 


Botuar për herë të parë në Botohet sipas tekstit të ga- 
gazetën “Bashkimi”, Nr. 540, zetës “Bashkimiv, Nr. 540, 
22 shtator 1946 22 shtator 1946 


DEKLARATË DHËNË PËRFAQËSUESVE 
TË SHTYPIT NË PARIS 


16 shtator 1946 


Populli im, i cili u hodh i pari në luftën kundër 
fashizmit dhe luftoi gjer në fund, kishte besim të madh, 
kur më dërgoi mua në Konferencën e Paqes, për një 
drejtësi më të mirë, Populli shqiptar me ndërmjetësinë 
time, nuk ka kërkuar veçse atë drejtësi, për të cilën kanë 
rënë bijtë e bijat e tij heroikë, ai nuk ka kërkuar veçse 
frytin e sakrificave të tija të mëdha. Kjo drejtësi na u 
mohua. Pas kaq sakrificash të bëra nga populli ynë, pas 
kaq provash të shkëlqyeshme heroizmi dhe vetëmohimi, 
pas kaq gjaku të derdhur nga i gjithë njerëzimi, ka 
njerëz që i mohojnë paturpësisht përpjekjet tona vigane, 
që e quajnë luftën tonë enjë mite, që duan të na vënë 
në radhën e agresorit fashist italian dhe që kërkojnë nga 
vendi ynë toka që nuk kanë qenë kurrë ndonjëherë të 
tyre. Por populli im nuk çuditet që ka edhe sot njerëz 
të tillë, vetëm i vjen keq kur sheh që përfaqësuesit e 
disa vendeve aleate, të cilët e dinë fare mirë luftën tonë 
heroike, dinë sakrificat tona të mëdha, dhe që vetë ata 
i kanë mburrur, përkrahin haptas ose nën maskë qeveri- 
tarët e Athinës, turbullues të paqes në Ballkan dhe në 

botë. Historia. do të jetë gjykatëse e kësaj padrejtësië të 
madhe që i bëhet Shqipërisë, por kjo e fundit do të 
qëndrojë me krye lart, pasi ajo, në kohën e rrezikut e 
ka përmbushur gjer në fund detyrën e saj kundrejt 
njerëzimit. 

Popujt e qytetëruar dhe demokratë e kuptojnë pa- 
tjetër këtë padrejtësi që i bëhet vendit tim të vogël, i 
cili meriton nderime dhe të drejta të plota. 

Kur populli shqiptar luftonte trimërisht kundër 
fashizmit, të tjerët i hidhnin lule, por kur erdhi koha që 
ai të kërkonte vendin e tij kaq shumë të merituar në 
OKB ose në Konferencën e Paqes, i hodhën gurë. Populli 
im nuk do të mund ta kuptojë kurrë këtë logjikë, pasi 
ajo nuk është e ndershme. Por në gjithë këtë çështje 
një gjë është e qartë: të drejtat e popujve të vegjël 
shpeshherë merren nëpër këmbë. Për këtë gjë populli 
im është i bindur plotësisht, ashtu siç është i bindur dhe 
është mirënjohës, nga ana tjetër, kundrejt miqësisë së 
madhe dhe të sinqertë që tregohej ndaj tij në çdo çast 
kur çështja jonë shtrohej nga shumë delegacione të 
vendeve aleatë dhe miq qoftë në Konferencën e Parisit 
ose në OKB. 

Por populli shqiptar, i cili nuk dekurajohet kurrë, 
edhe në çastet më kritike të ekzistencës së tij, do ta 
vazhdojë rrugën e përparimit dhe do t'i shkrijë të gjitha 
forcat e tija modeste për përforcimin e paqes. Populli 
im, që punon në paqe dhe në rregull për rindërtimin e 
vatrave të tija, nuk trembet nga fashistët grekë që kur- 
disin komplote kundër tij. Ne jemi një popull paqeda- 
shës, por ne nuk jemi nga ata që lejojmë të na marrin 
nëpër këmbë. Ne dimë t'i mbrojmë të drejtat tona, lirinë, 


PETË 

' pavarësinë, sovranitetin, integritetin tonë tokësor. She- 


kuj me radhë populli shqiptar ka luftuar për t'i fituar 
këto të drejta të shenjta dhe ai është gati edhe sot ta 
fillojë përsëri luftën e tij, në qoftë se aventurierët fa- 
shistë do të guxojnë t'ja prekin. 

Fashistët grekë, që prej çlirimit të vendit tim, nuk 
bëjnë gjë tjetër veçse të provokojnë në kufirin tonë të 
Jugut: pothuajse çdo ditë kryhen sulme të armatosura 
të grekëve kundër rojeve tona të kufirit, kundër popu- 
llit tonë punëtor dhe paqedashës, kundër limaneve dhe 
bregdetit tonë. Fashistët grekë nuk mund të durojnë 
që në kufirin e tyre të Veriut të ekzistojë një demokraci 
e fortë dhe e shëndoshë, siç është kjo jona. Ata bëjnë 
çmos për të turbulluar paqen në Ballkan, ata shkojnë 
deri atje sa të kërkojnë edhe Shqipërinë e Jugut pse, 
thonë ata, ajo “është një tokë greker. Konferenca e Pa- 
risit, me 11 vota pro, 7 kundër dhe 2 abstenime, votoi 
në favor të kërkesës preke, e cila synon diskutimin e 
kufirit të Shqipërisë së Jugut. 

Unë deklaroj. solemnisht se: as Konferenca e Pa- 
risit, as Konferenca e të Katërve, as çdo konferencë 
tjetër qoftë, nuk mund të marrin në shqyrtim kufitë e 
vendit tonë brenda të cilëve nuk ka asnjë pëllëmbë tokë 
të huaj. Kufitë tanë janë të padiskutueshëm dhe askush 
nuk do të guxojë t'i prekë. Që të mundin të marrin një 
pëllëmbë tokë të vendit tonë, grekët duhet të vënë në 
lëvizje të tjera mekanizma përveç votës së Konferen- 
cës së Parisit. E gjithë bota ta dijë se populli shqiptar 
nuk lejon që të diskutohen kufitë e tij dhe toka e tij. 

Nga ana tjetër protestoj kundër vendimit të marrë 
në seancën plenare të Konferencës së Parisit. Populli 

shqiptar nuk.e ka dërguar delegacionin e tij në Paris. 
për të dhënë llogari, por për t'u kërkuar llogari atyre që - 
e kanë dëmtuar aq tepër dhe që ai i ka luftuar me ash- 
përsi gjer në fund. Ne e kemi bërë detyrën tonë ashtu 
'si e kanë bërë edhe të mëdhenjtë. Dëshmorët tanë dhe 
sakrificat tona janë për ne po aq të shenjta sa janë dhe 
dëshmorët e sakrificat ce të mëdhenjve: të drejtat tona 
janë po aq të shenjta, sa janë edhe ato të atyre. Mirëpo 
Konferenca e Parisit siç duket, nuk i mori parasysh këto 
gjëra. 

Duke u larguar nga Parisi dua të falenderoj, në emër 
të popullit tonë, të gjithë përfaqësuesit e atyre vendeve 
që e mbrojtën kauzën e drejtë dhe të merituar të popullit 
të vogël shqiptar. Ne urojmë me gjithë zemër, nga ana 
tjetër, që t'i jepet fund kësaj fushate të padrejtë dhe të 
shpifur fund e krye kundër vendit tonë, që ka luftuar 
me kaq trimëri kundër fashizmit dhe që do t'i. shkrijë 
të gjitha forcat e tija për të përforcuar paqen e drejtë 
dhe të gjatë. 


Botuar për herë të parë në Botohet sipas tekstit të ga- 
gazetën “Bashkimi”, Nr. 537, zetës “Bashkimis, Nr. 537, 
19 shtator 1946 19 shtator 1946 


FJALIM I MBAJTUR NË AEROPORTIN E TIRANËS 
ME RASTIN E KTHIMIT NGA KONFERENCA 
E PAQES 


17 shtator 1946 


Jam shumë i gëzuar që kthehem në atdhe pas disa 
javësh mungese: Populli ynë, që luftoi aq burrërisht 
kundër fashizmit dhe që është një nga faktorët e shëndo- 
shë të një paqeje të drejtë dhe të vazhdueshme, meri- 
tonte një drejtësi më të madhe nga ana e Konferencës së 
Parisit. Shumë shtete, nga ata që janë pjesëtare të Kon- 
ferencës së Parisit, po bëjnë demagogji me barrë përsa 
i përket të drejtave të shteteve të vegjël dhe mbrojtjes 
së tyre, por nën fjalët e tyre fshihet një realitet tjetër 
që s'ka të bëjë aspak me drejtësinë e vërtetë. Shqipëria 
u thirr në Konferencën e Paqes vetëm për të shfaqur 
pikëpamjen e saj në lidhje me Traktatin me Italinë, në 
vend që ajo të thërritej si pjesëtare me të gjitha të drej- 
tat, sikundër edhe të 21 kombet e tjerë. Këtë të drejtë 
ajo e kish fituar me gjak e me sakrifica. 

Vendi ynë shkonte në Paris për t'u kërkuar hesap 
atyre që e dogjën, e shkatërruan, e robëruan, e gjakosën 
dhe jo që t'i kërkohej hesap qoftë edhe prej disa aven- 
turierëve, vrasës të popullit të tyre, bashkëpunëtorë të 
gjermanëve, dua të them, përfaqësuesve të Greqisë, që 

mund të kenë vend gjetkë, por jo në Konferencën e 
Paqes. Me gjithë pengesat e panumërta dhe aspak të 
justifikuara, pse pa baza, Konferenca e Parisit ka qenë 
për popullin shqiptar një tribunë nga ku bota dëgjoi sa 
të mëdha ishin sakrificat e një populli të vogël, i cili 
vuri në kohën e luftës të gjitha fuqitë modeste të tij në 
balancën e aleatëve dhe që tani, ka vënë të gjitha fuqitë 
e veta pa i kursyer në ndërtimin e paqes. Shqipëria në 
Konferencën e Paqes, me gjithë pengesat e drejtpërdrejta 
dhe të tërthorta që i bënin korri sukses të madh si po- 
litik edhe moral. Ne me luftë kemi korrur fitoret më të 
mëdha dhe nuk harrojmë kurrë se në këtë botë çdo gjë 
duhet të fitohet me përpjekje, pse në rrugën e drejtë që 
ndjekin popujt demokratë, sikundërqë është populli 
shqiptar, gjejmë edhe njerëz të ligj, edhe mbeturina të 
fashistëve, edhe nga ata që me çdo kusht përpiqen të 
kthejnë rrotën prapa. Mirëpo rrota jonë ka marrë rrugën 
e drejtë dhe është shumë zor që armiqtë e demokracive 
ta pengojnë në rrugën e saj. 

Gjatë punimeve të Konferencës së Paqes, sikundër- 
që jeni në korrent, kurdoherë që shtrohej çështja e Shqi- 
përisë, diskutimet, qoftë në seancat plenare, qoftë në 
komisionet e ndryshme, ishin të zjarrta. 

Çështja jonë e drejtë, populli ynë heroik, mbrohej 
me vendosmëri të jashtzakonshme nga miqtë tanë më 
besnikë dhe më të shtrenjtë, nga delegatët e Bashkimit 
të madh Sovjetik, nga përfaqësuesit e të madhit Stalin, 
nga Mollotovi dhe shokët e tij, mbrohej gjithashtu nga 
përfaqësuesit e Jugosllavisë, Polonisë, Çekosllovakisë, 
Bjellorusisë, Ukrainës. Ata ishin kurdoherë gati, kur 
ishte për t'u mbrojtur çështja jonë. 

Mbrojtja e të drejtave tona, mbrojtja e tokës sonë që 
e kemi vaditur me gjak shekuj me radhë, mbrojtja e 
Shqipërisë sonë të dashur nga ana e Sovjetëve dhe miqve 
të tjerë nuk mund të përshkruhet. 

E gjithë bota e opinioni ndërkombëtar demokratik 
ka qenë pro nesh, simpatizonte çështjen tonë. Shqipëria 
s'ka pasur. miq dhe mbrojtës kaq të fortë, Shqipëria s'ka 
pasur me vete opinionin ndërkombëtar sikundërqë e ka 
tani dhe kurrë armiqtë e popullit shqiptar s'janë bërë 
aq qesharakë me pretendimet e tyre qesharake. 

Në Konferencën e Parisit askush nuk guxoi të thotë 
një fjalë të keqe për Shqipërinë, përveç fashistëve grekë. 
Megjithatë, Konferenca e Parisit, në një mbledhje të 
saj plenare, duke shkelur çdo rregull dhe procedurë, me 
11 vota pro, me 7 kundër dhe 2 abstenime, votoi në favor 
të kërkesës greke që ka për qëllim diskutimin e kufive 
të Shqipërisë së Jugut. 

Mekanizma e votës ishte për ata që pengojnë ven- 
det tona në rrugën e përparimit, por fitorja ishte jona. 
Populli ynë, i madh e i vogël, gra e burra, duhet të mbajë 
gjallë dhe ta shtojë kurdoherë miqësinë dhe dashurinë 
për popujt sovjetikë që po e ndihmojnë dhe e mbrojnë 
me aq zemër në rrugën e tij të drejtë. 

Populli ynë, që don të rrojë në harmoni dhe në 
miqësi me të gjithë shtetet demokratë, nuk mund ta 
kuptojë logjikën e disa shteteve, të cilët, duke e njohur 
mirë luftën tonë, duke ditur sakrificat tona e që vetë 
njerëzit e mëdhenj të tyre i kanë bërë kaq lavdërime 
luftës së vendit tonë, ndihmojnë tërthorazi ose haptas 
qeveritarët e Athinës, vrasësit e demokratëve grekë dhe 
të popullit grek, turbulluesit e paqes në Ballkan e në botë. 

Bota e dëgjoi, por është mirë që ta dëgjojë edhe: 
një herë, se: as Konferenca ec Paqes c Parisit, as Konfe- 
renca e të katër Ministrave të Punëve të Jashtme dhe 
as ndonjë konferencë tjetër qoftë, nuk janë kompetentë 
të diskutojnë kufitë tanë. Kufitë tanë janë të padisku- 
tueshëm dhe të paprekshëm. Fashistëve grekë, nuk do t'u 
shërbejnë as provokacionet e përditshme, që na bëjnë në 
kufi, as mekanizma e votës në konferencën plenare që 
të rrëmbejnë as edhe një centimetër të tokës sonë. 
“Ballistët: grekë, për të prekur tokat tona, duhet të 
vënë në lëvizje diçka tjetër, duhet të pregatitin luftën. 
Ne-i njohim mirë ballistët, qofshin shqiptarë, qofshin 
grekë dhe dimë t'u japim mësimin e merituar, në qoftë 
se kanë akoma qejf të bëjnë aventura. 

Pretendimet, aq të poshtra sa edhe qesharake, të 
qeveritarëve të Athinës, do të dështojnë me turp. Metoda 
të tilla, që Caldarisi përdor për të shtypur popullin grek, 
për të vendosur monarkinë, s'kanë vlerë për botën e 
qytetëruar dhe ca më pak për ne. 

Britmat e Caldarisit as na trembin, as na alarmojnë, 
por reaksionarët prekë duhet të dinë se ne jemi kurdo- 
herë vigjilentë dhe gati po ta lypë nevoja, për të mbroj- 
tur tokat tona. 

Populli shqiptar për të mirën dhe për forcimin e 
paqes dëshiron që të marrë fund kjo lodër qesharake dhe 
njëkohësisht e rrezikshme. 

Sa për popullin shqiptar, ai e ndjen veten të sigurt 
në vendin e tij që e çliroi me kaq sakrifica dhe që e 
ndërton me kaq mundime. Rruga e tij, që po ndjek me 
kaq bindje dhe vendosmëri, është rruga e demokracisë 
së vërtetë dhe të shëndoshë, që do ta bëjë vendin tonë 

një nga vendet më të lumtura. Shqipëria jonë do të 
rrojë e fortë dhe e nderuar: garanci është rruga që po 
ndjek, është vullneti dhe gjallëria e njerëzve të Shqi- 
përisë, janë miqtë tanë të fortë dhe të sinqertë, që na 
ndihmojnë dhe na mbrojnë pa kursim, ashtu sikundër 
mbrojnë të gjithë popujt e vegjël. 


Botuar për herë të parë në Botohet sipas tekstit të ga- 
gazetën “Bashkimin, Nr. 536, zetës “Bashkimiv, Nr. 536, 
18 shtator 1946 18 shtator 1946 


RAPORT MBI AKTIVITETIN DHE DETYRAT E 

REJA TË FRONTIT, MBAJTUR NË MBLEDHJEN E 

DYTË TË KËSHILLIT TË PËRGJITHSHËM TË 
FRONTIT DEMOKRATIK 


7 tetor 1946 


Shokë të Frontit Demokratik, 


Ju përshëndes nga ana e Sekretariatit të Frontit dhe 
nga ana ime, të gjithë juve, të mbledhur këtu, si edhe 
gjithë anëtarët e Frontit Demokratik. Po bëhen plot 6 
muaj nga mbledhja e fundit e Këshillit të Frontit që u 
“mbajt në Tiranë më 7 prill të këtij viti, 6 muaj, plot punë, 
“plot ngjarje, ku organizata jonë politike e masave ka 
luajtur një rol kryesor. Në regjimin tonë popullor, ku 
“populli është në krye të punës, në institucionet shtetë- 
rore ose në ndërmarrjet e ndryshme në bazë dhe në krye 
të pushtetit, ku ai bën ligjin dhe dikton vullnetin e tij, 
drejton fatet e vendit dhe bën politikën e vërtetë, e cila 
përputhet krejtësisht me interesat e tij, mbledhje të 
tilla, jo vetëm që janë të nevojshme, por janë të domos- 
-doshme. Udhëheqësit dhe populli duhet të jenë në kon- 
takt të ngushtë dhe të vazhdueshëm, udhëheqësit e zgje- 
“dhur prej popullit kanë për detyrë të kryejnë me për- 
pikëri detyrat që u besohen, por kanë gjithashtu për 
detyrë t'i japin llogari popullit për punën që u ka ngar- 

kuar, të marrin aprovimin e tij dhe të përfitojnë nga 
eksperienca e madhe e masave të gjera krijuese, burimi 
kryesor i shkuarjes përpara. Këtë të mos ta harrojmë 
kurrë sepse kjo është baza, ku mbështetet regjimi ynë 
dhe kush e shkel ose e harron këtë parim të madh të 
demokracisë sonë, ai është në rrugën e kundërt dhe të 
gabuar. Nën prizmin e këtij parimi duhet të shohim ek- 
zistencën e vetë Frontit si organizatë politike e masave të 
gjera të popullit tonë, gjithashtu dhe politikën që e 
udhëheq Frontin në realizimin e detyrave që i vihen 
përpara në etapa të ndryshme të zhvillimit historik të' 
vendit tonë. 

Fronti Nacional-Çlirimtar, që ishte pjella e lavdish- 
me e Luftës nacional-çlirimtare nuk ishte, as organizatë 
formale, as manevër maskimi e Partisë Komuniste të 
Shqipërisë, sikundër u përpoqën ta paraqitnin tradhë- 
tarët e vendit tonë, veglat e ndyra të okupatorit. Paru- 
lla e krijimit të Frontit Nacional-Çlirimtar si dhe orga- 
nizimi dhe forcimi i tij, i detyrohen Partisë Komuniste 
të Shqipërisë. Ky është fakt i madh historik, dhe populli 
shqiptar, kësaj organizatoreje të shquar do t'i jetë mirë- 
njohëse për jetë. Fronti u krijua kur atdheu ishte në 
rrezikun më të madh. Duhej mbrojtur atdheu, duhej 
çliruar atdheu, duhej shpëtuar populli nga okupatori dhe 
nga tradhëtarët dhe ky të merrte fuqinë në dorën e vet, 
për të ndërtuar një jetë të re. Kjo ishte një nevojë im- 
perative, pse jeta e kombit tonë ishte në rrezik. Për 
Mehdi Benë, Mithat Benët ose Ali Benë2 pak punë prish- 


1 Mithat Bej Frashëri. 
2 Ali Bej Këlcyra. 

te nëse jeta e popullit ishte në rrezik: për këta bejlerë, 
rreziku ishte populli. Në konditat kritike që kalonte 
atdheu lindi e domosdoshme dhe e nevojshme mobilizimi 
i tërë popullit, vëllazërimi i tij, bashkimi i tij, për një 
qëllim të vetëm dhe të përbashkët: me luftue pa mëshirë 
okupatorin dhe veglat c tija dhe me çlirue atdheun. Sa 
më tepër Fronti ynë zgjerohej dhe forcohej, aq më tepër 
ashpërsohej lufta, aq më tepër zmadhohej dhe forcohej 
Ushtria jonë e lavdishme Nacional-Çlirimtare, aq më te- 
për forcohej pushteti i këshillave nacional-çlirimtare, aq 
më tepër çliroheshin zona të tëra. Çfarë konkluzionesh 
duhet të nxjerrim këtej nga kjo eksperiencë e madhe 
e luftës sonë dhe që të na shërbejnë në çdo hap si mësim 
dhe si orientim në punën tonë ndërtimtare”7 

Në radhë të parë, Fronti, si organizatë e gjerë po- 
litike ce masave të popullit, lindi nga rrethanat ec luftës 
dhe nga nevojat imperative të këtyre masave për t'u 
çliruar përgjithmonë nga zgjedha ce të huajit dhe nga 
zgjedha e feudalëve dhe e gjakpirësve të tjerë të tij. Pra 
Fronti s'ishte as organizatë e rastit, as një organizatë 
formale. Pa ekzistencën e Frontit, Shqipëria nuk do të 
ishte në këtë gjendje që është sot, pse Fronti është po- 
pulli dhe politika e Frontit është politika e popullit. Po- 
pulli e bëri luftën, populli e fitoi luftën, populli e çliroi 
Shqipërinë dhe po e ndërton Shqipërinë. Fitoret e shkël- 
qyera të luftës u realizuan nga populli, i grumbulluar 
dhe i bashkuar në Frontin Nacional-Çlirimtar, i udhëhe- 
qur nga politika e drejtë e Frontit. Realizimet në Shqi- 
përinë e re të popullit, do të bëhen përsëri prej popullit, 
i grumbulluar,i bashkuar në Frontin Demokratik, i udhë- 
hequr nga polilika e drejtë e këtij Fronti. Në veprat e 

popullit ka vazhdimësi dhe konsekuencë, ashtu si ka ma- 
dhështi dhe eternitet. 

Fronti Nacional-Çlirimtar, e çoi vendin drejt fito- 
res pse politika e tij ishte e drejtë dhe se kjo politikë 
synontë realizimin e qëllimeve dhe të aspiratave të po- 
pullit punëtor dhe të ndershëm. Një platformë politike 
e tillë, si ajo e Frontit, mund të mobilizonte dhe të bash- 
konte punëtorin, katundarin, intelektualin e ndershëm 
dhe patriot, interesat e të cilëve puqeshin. Luftohej për 
atdheun dhe për ekzistencën: dy gjëra të pandara për 
popullin tonë punëtor. Shumë njerëz, (nuk flas për ar- 
miqtë e popullit), nuk ishin në gjendje të dallonin mirë 
ku ishte interesi i tyre i vërtetë, këta njerëz të thjeshtë 
të popullit, nga injoranca, nga frika, ose nga traditat pa- 
triarkale prapanike, lëkundeshin dhe nuk e gjenin dot 
rrugën e vërtetë. Këtu Fronti ka luajtur rol kryesor në 
bindjen e këtyre njerëzve. Kështu u bë zgjerimi i Frontit 
që do të thoshte njëkohësisht forcimi i tij. Në Front ki- 
shin vend gjithë njerëzit e ndershëm të Shqipërisë, që 
ju dhimbsej atdheu dhe që çështja e popullit ishte çësh- 
tja e tyre. U ngrit ndërgjegjja e popullit shqiptar, u for- 
cua dhe u konkretizua ndjenja e patriotizmit, u kuptua 
përse luftohej dhe kundër kujt luftohej: popullit ju ha- 
pën sytë, ju hapën perspektivat, dhe me vendosmërinë më 
të madhe, ai eci drejt objektivave, që vetëi kish caktuar. 
Organizimi i tillë i masave, me qëllime dhe objektiva të 
caktuara, pikërisht kjo s'ju leverdiste fashistëve, bej- 
lerëve feudalë, tregëtarëve pasanikë, politikanëve ave- 
nturierë, fajdexhinjve dhe spekulatorëve. Këta ishin ar- 
miqtë e përhershëm të popullit tonë, këta e panë rrezikun 
në organizimin e shëndoshë të popullit e në luftën e tij 

vendimtare dhe u bashkuan haptas me fashizmin, e vet-- 
mja shpresë e tyre, e vetmja armë e tyre për të shtypur 
revolucionin popullor dhe për të ruajtur privilegjet. Me 
terror dhe demagogji këta u përpoqën ta çanin Frontin 
për të shtypur luftën tonë: çdo gjë përdorën, por paru- 
llat e tyre binin erë lireta e marka gjermane dhe popullit 
iishte zhvilluar pa masë të nuhaturit. Pra politika e drej- 
të c Frontit i ndau lakrat, e ndau kashtën nga kokrra, 
por kjo s'donte të thoshte se u qëruan të gjithë plehrat. 
Këtu është çështja e vigjilencës së popullit, për të mbroj- 
tur atdheun nga mbeturinat e fashizmit, për të mbroj- 
tur fitoret e luftës, për të mbrojtur interesat e tij. Rruga 
tani është e çelur. 

Fronti Demokratik, vazhduesi i Frontit Nacional- 
-Çlirimtar, do të përfitojë qind për qind nga mësimet e 
luftës sonë të lavdishme dhe kjo eksperiencë e madhe 
do t'i shërbejë që Shqipëria e re të zhvillohet e të ecë 
me hapa të sigurta dhe të mëdha. Me çlirimin e Shqipë- 
risë, përpara Frontit u vunë detyra të rëndësishme dhe 
të vështira, të cilat mund të viheshin në rrugë të mbarë 
dhe të realizoheshin kryesisht me pjesëmarrjen direkte 
dhe të gjerë të popullit. Duhej pra mobilizim i madh, 
aktivizim i masave, drejtim dhe kanalizim i këtyre ener- 
gjive të shëndosha të popullit.. Kjo do të realizohej me 
ndihmën e Frontit dhe të pushtetit. Prandaj detyra krye- 
sore ishte të forcohej pushteti, të përmirësohej dhe të 
perfeksionohej administrata shtetërore, duke ruajtur dhe 
duke zbatuar kurdoherë me përpikëri parimin themelor: 
pushtetin në duart e popullit dhe pjesëmarrjen e gjerë 
të tij në të gjithë aktivitetin e vendit. Me anë të push- 
tetit do të realizoheshin të gjitha veprat për rindërtimin 

e Shqipërisë, do të realizoheshin reformat e mëdha sho- 
qërore dhe ekonomike. Armiqtë e popullit, mbeturinat 
e fashizmit dhe të regjimeve shtypëse të së kaluarës, do 
të tentonin të rigrumbulloheshin dhe, duke ju ambien- 
tuar situatave të reja, ata do të goditnin dhe do të dëm- 
tonin pushtetin, me metoda të reja sabotimi. Si paraqitej 
situata e brendshme në përgjithësi, pas çlirimit të Shqi- 
përisë”t Shumë njerëz të lehtë nga mendja, por që ua 
'dëshironte zemra të mendonin kështu, kujtonin se me 
mbarimin e luftës dhe me çlirimin ec Shqipërisë, punët 
do të zinin karar për ta, domethënë do të kthehej koha 
e vjetër dhe ata do të ishin kurdoherë në pozitat kyçe 
të komandës, pse, për ta populli ishte një xhahil i madh, 
që s'mund të qeverisej dhe të drejtohej pa ndikmën e 
tyre. Kur bëhej lufta dhe populli vritej, ata përqafohe- 
shin me italianët dhe me. gjermanët, ata pasuroheshin 
dhe spekulonin në kurrizin e popullit, ata bënin 
“Te Deumeri' në kisha për Musolinin dhe Hitlerin, ata na 
luftonin me armë. Kur u çlirua Shqipëria, mbeturinat 
e këtyre hajdutëve predikonin si jezuitët: “Paqen dhe 
vëllazërimin”, duke invokuar në çdo moment sloganin: 
“Mjalt gjak u derdh, jemi vëllezër. Dhe ne ua dhamë 
paqen, i këshilluam të rrinë urtë, të ndërrojnë rrugë dhe 
metodë, të ndërrojnë mentalitet, të tregojnë me prova 
të dukshme se ata po e korrigjojnë të shkuarën e tyre të 
zezë. Vallë nuk i njihnim dhe nuk i njohim ne këta nje- 
rëz, si dhe ç'mendojnë dhe ç'bëjnë” Ne i njohim fare 
mirë, por ne u dhamë mundësitë të rehabilitoheshin dhe 
të mos e mbushnin kupën, pse ne ishim në gjendje t'ua 


1 Hymnc që këndohen në ceremoni fetarc. 

thyenim kupën në duar. Këta zotërinj, përkundrazi, as 
muarën mësim nga lufta dhe nga vepra e madhe e po- 
pullit, ata kujtuan se duke u infiltruar andej e këtej, në 
Front e në pushtet, duke i hedhur disa lule false Luftës 
nacional-çlirimtare, duke folur disi butë për reformat, 
të cilat ata kujtonin se ishin si ato reforma që, dikur 
në regjimin shtypës të tyre, bëheshin nga njëqind në 
kartë, do të mundnin më lehtë të riorganizoheshin, të 
forcoheshin, të shtinin përsëri pozitat në dorë dhe pastaj 
dinin ata se si të qeverisnin. Populli ynë i njihte mirë 
këto metoda, pse gjatë historisë së hidhur të tij, ai ishte 
vrarë dhe gjakosur dhe kur vinte koha për të korrur fry- 
tet, atij i mbeteshin shkopinjtë dhe litari. Por këtë herë 
populli mundi t'u thotë: “Harroje mushkë valarenër. 
Rrota e historisë së Shqipërisë së re nuk kthehej prapa, 
forca c shëndoshë e popullit e vinte në lëvizje këtë rro- 
të drejt objektivave tëcaktuara dhe prandaj ishin dy 
rrugë: ose të bashkoje forcën tënde me atë të gjithë 
popullit për të mirën e kolektivitetit, ose të mori lumi. 

Populli triumfoi dhe do të triumfojë kurdoherë. Mos 
vallë gjithë ata dhjetëra mijë bij të popullit luftuan e u 
vranë që tokat t'ua linin përsëri bejlerëve dhe agallarëve, 
e këta të merrnin ushureti, të shtypnin katundarët dhe të 
rronin këmbëkryq” A mos vallë u luftua për të mos u 
kërkuar llogari zotërinjve tregëtarë të mëdhenj spekula- 
torë dhe të liheshin këta të spekulonin me mishin dhe gja- 
kun e popullit fukara2 Apo u luftua që zotërinjtë pasanikë 
të vazhdonin të mbanin në duart e tyre fabrikat e ndrysh- 
me, të cilat ishin ngritur me gjakun e popullit dhe me 


1 Ushuret (turq.) — lloj takse. 

anën e të cilave ata zotërinj shfrytëzonin punëtorët dhe 
gjithë popullin” Pa dyshim jo. Ata që kishin iluzione të 
tilla gaboheshin rëndë. Por edhe ata armiq të popullit që 
nuk kishin të tilla iluzione, gaboheshin përsëri në besimin 
etyrese dota përmbysnin këtë situatë. Disa procese gjy- 
qësore janë zhvilluar botërisht në Shqipëri. Gjyqet e po- 
pullit kanë gjykuar armiqtë e popullit. Ç'ishin këta nje- 
rëz, ç'përfaqësonin këta njerëz dhe ç'ishin qëllimet e 
tyre” Këta kriminelë, që kanë marrë dënimin e meri- 
tuar, kanë qenë feudalë, bajraktarë, priftërinj katolikë, 
tregëtarë të pasur, intelektualë aventurierë dhe të shi- 
tur, me njëqind flamurë në xhep, oficerë tradhëtarë 
të regjimit të Zogut, gjithë llumi dhe mbeturinat e fa- 
shizmit dhe të reaksionit të brendshëm. Ku ishin këta 
njerëz pas çlirimit të Shqipërisë” Këtu ishin, por ishin 
të topitur nga sukseset e shkëlqyera të luftës së popullit, 
ishin të dërmuar, ishin nga ata që thashë më lart, që 
përpiqeshin të maskoheshin me ndonjë buzëqeshje në 
dukje, ndërsa në prapaskenë fërkonin duart e punonin 
për t'u rimëkëmbur, për të grumbulluar rreth vetes ata 
njerëz të asaj kategorie tjetër që përmenda e që kishin 
iluzione se, me çlirimin e Shqipërisë, punët do të qën- 
dronin në vend dhe reformat do të mbeteshin në kartë. 
Të dy këto kategori njerëzish nuk mund ta duronin kë- 
të situatë, pse kjo i mbyste. S'mund ta gëlltitnin ata re- 
formën aprare që ju merrte tokat dhe privilegjet, s'mund 
të pranonin pagimin e tatim fitimit të drejtë që u ishte 
caktuar, s'mund të duronin krijimin e sektorit të madh 
të shtetit, baza e ngritjes së nivelit të jetesës së popullit, 
s'mund të shihnin me sy të mirë zhvillimin dhe organizi- 
min kaq të madh të rinisë sonë heroike që fitonte çdo 

betejë, s'mund t'ju pëlqente organizimi, zhvillimi dhe 
pjesëmarrja e gruas shqiptare në jetën e vendit, s'mund 
të duronin organizimin e shëndoshë të punëtorisë ndër 
sindikata, s'mund të duronin këtë hov të madh që mori 
arësimi dhe kultura në vendin tonë. Tymi i oxhaqeve të 
fabrikave dhe i kantiereve tona që punonin me vrulli 
mbyste. Zhurma e çekanëve, e kazmave dhe e lopatave, 
në ndreqjen e urave, në hapjen e rrugëve, në ndërtimin 
e fshatrave dhe të qyteteve tona të djegura nga lufta, për 
këta zotërinj ishte si këmbana e vdekjes. Veprimtaria e 
tyre kundër popullit varej nga intervencioni i huaj, nga 
ndihma e reaksionit ndërkombëtar. Kjo është fare e 
natyrshme: këta njerëz as kanë pasur dhe as do të kenë 
mbështetje në popull, populli është armiku më i madh 
për ta. Zaten mbështetja e këtyre njerëzve ka qenë kur- 
doherë paraja dhe bajoneta e imperialistëve të huaj. Shqi- 
përia dhe populli për ta kanë qenë plaçkë tregu. Shihni 
këta njerëz, që janë gati të shesin dhe këmishën e trupit 
te i huaji, si lëvrijnë kur i bëhet ndonjë padrejtësi Shqi- 
përisë dhe popullit tonë heroik: ata bashkohen me Cal- 
darisin dhe janë gati ta japin haraç Shqipërinë e Jugut, 
për të grabitur përsëri tokat dhe privilegjet e humbura, 
ata e kanë në gjak të bëhen shërbëtorë të ndyrë të të huaj- 
ve për të shtypur regjimin e popullit. Por mbështetja e 
këtyre kriminelëve, reaksioni ndërkombëtar, ika thonjtë 
të prerë këtu në Shqipëri dhe s'do të mundë dot kurrë të 
futë hundët në punët tona të brendshme. Shihni si ju 
dështojnë njëra pas tjetrës tentativat e tyre të poshtra 
dhe të padronëve të tyre të jashtëm: shihni nga ana 
tjetër, sa madhështor, sa burrëror është qëndrimi i popu- 
llit tonë dhe si ai del me sukses në çdo ndërmarrje të tij. 


KJ 

' Parullat e këtyre njerëzve përputhen krejtësisht me 


parullat ec armiqve të popullit jashtë, ata bëjnë çdo gjë 
për të dobësuar, për të dëmtuar, për të penguar. Këta 
njerëz po demaskohen dita-ditës dhe përpjekjet e tyre 
djallëzore eliminohen që në vezë. Eliminimi i tyre forcon 
Frontin, zgjeron Frontin, forcon veprën ndërtimtare të 
popullit, forcon demokracinë dhe shtetin tonë. Politika e 
Frontit Demokratik, në lidhje me situatën e brendshme 
dhe që konsiston në një politikë të shumanshme dhe të 
koordinuar mirë me të gjitha veprimtaritë e sektorëve 
të ndryshëm të aktivitetit shoqëror dhe ekonomik në 
vendin tonë, duhet të jetë e tillë që të prekë të gjitha 
masat e popullit dhe këto t'i vërë në lëvizje, t'i bëjë të 
ndërgjegjshme, të koordinojë punët e tyre, të kanalizojë 
dhe të sistemojë energjitë e këtyre masave dhe t'i edukojë 
politikisht me vijën e tij të drejtë. Çështja e edukimit dhe 
e sqarimit të masave ka rëndësi shumë të madhe. Këtu 
konsiston roli kryesor i Frontit. Fronti duhet të tregohet 
aktiv në luftën kundër parullave të disa klerikëve, aga- 
Narëve dhe bejlerëve në lidhje me reformën agrare. 
Zbatimi i reformës agrare te ne ka qenë një nga veprat 
më të mëdha të pushtetit tonë popullor. Kjo reformë 
është duke u zbatuar me sukses. Fshatari shqiptar tani 
është zot përgjithmonë i tokës që punon. Ky është shpër- 
blimi më i madh për të. Frontit në zbatimin e kësaj re- 
forme -ju desh të zhvillonte një aktivitet të gjerë, të 
mobilizonte gjithë fshatarësinë dhe popullin rreth këtij 
interesi të madh të tij, në mënyrë që reforma të zbatohej 
shpejt dhe drejt. Këtu u panë përpjekjet e bejlerëve dhe 
të agallarëve si edhe tentativat e klerikëve katolikë që ta 
ngadalësonin ose ta pengonin këtë reformë kaq popullore. 

Klerikët në fjalë dhe çifliksahibinjtë, si gjithmonë koor- 
dinonin veprimet për të dëmtuar interesat e popullit. 
Nën parullat e kishës dhe të zotit ata fshihnin veprimta- 
rinë e tyre kriminale, duke u thënë fshatarëve të mos e 
marrin tokën, se ajo as'është e tyrer, se stoka është 
e zotitr dhe se szoti do t'i mallkojër e të tjera gjë- 
ra të tilla. Kjo është një gjë, por nën parullat e 
kishës dhe të zotit ata kanë pregatitur akte kri- 
minale kundër regjimit. dhe popullit, ata kanë ma- 
rrë në qafë edhe disa njerëz të thjeshtë dhe injorantë. 
Gjyqet e popullit ju kanë dhënë dënimin e merituar kë- 
tyre njerëzve. Fronti ka një politikë ndaj fesë dhe kjo 
është në përputhje me ligjet dhe me nenet e Statutit të 
Republikës Popullore. Ne as ndalojmë dhe as pengojmë 
njeri që të besojë Zotin dhe të shkojë në kishë e në xha- 
mi të falet. Prifti ose hoxha kanë të drejtë të bëjnë në 
faltoret shërbimet fetare dhe-vetëm fetare. Por që kisha 
ose xhamia të përdoren si vende, ku bëhet politikë për 
të mashtruar besimtarët, kjo është kundër ligjit. Prifti 
ose hoxha, të cilët janë qytetarë si gjithë qytetarët e 
tjerë të Shqipërisë janë të lirë të kenë opinionet e tyre po- 
litike, por janë përgjegjës për aktet e tyre politike, si- 
kundër janë përgjegjës të gjithë nënshtetasit e Republi- 
kës. Funksioni i tyre fetar me bindjet e tyre politike dhe 
me personin janë dy gjëra të veçanta dhe që s'duhet të 
konfondohen. Çdo njeri që shkel ligjet e Republikës du- 
het të japë llogari përpara gjyqit, qoftë ky prift, hoxhë 
ose laik. Dënimi i merituar i një prifti ose hoxhe që ka 
shkelur ligjet, s'do të thotë aspak se luftohet besimi ose 
persekutohet kisha, Shumë priftërinj katolikë kanë ve- 
pruar në këtë mënyrë për të fshehur veprimtarinë e tyre 

kriminale kundër popullit: ata edhe kushdo tjetër duhet 
të dinë se ne jemi në dijeni dhe i kuptojmë mirë mane- 
vrat e tyre kundër popullit dhe kemi marrë masa dhe do 
të marrim në qoftë se nuk ecin drejt. 

Situata ka nxjerrë sot përpara shtetit problemin e 
arësimit dhe të kulturës si një problem me shumë rën- 
dësi për përparimin e vendit tonë dhe për rindërtimin 
e Shqipërisë së re. Ky problem bëhet akoma më i madh 
kur kemi parasysh prapambetjen kulturale arësimore që 
trashëgojmë nga e kaluara dhe detyrat ec mëdha dhe të 
zorshme që na vihen sot përpara për forcimin e shtetit. 
Unë besoj se është e qartë për të gjithë se kjo nuk është 
një çështje e thjeshtë arësimore ose administrative, por 
këtu jemi përpara një problemi të madh politik që ka 
lidhje me të ardhmen tonë si komb dhe si shtet. Ndërtimi 
i Shqipërisë së re nuk mund të bëhet me njerëz analfa- 
betë, por ka nevojë për njerëz të ditur e të aftë me drej- 
tue degët e ndryshme të ekonomisë dhe të të gjithë jetës 
së vendit. Gjithë Fronti, pra, duhet të vihet përpara 
këtij problemi të madh dhe të rëndësishëm dhe t'i vijë 
në ndihmë shtetit për zgjidhjen e drejtë e në një kohë 
sa më të shkurtër të këtij problemi të rëndësishëm. Shko- 
lla jonë dhe kultura përgjithësisht duhet të zhvillohen 
në baza shkencore dhe të pastrohen nga të gjitha ideolo- 
gjitë reaksionare që gjenden në kundërshtim flagrant 
me principet e mëdha që dualën nga lëvizja nacional- 
-çlirimtare, që udhëheqin sot Frontin tonë dhe Republi- 
kën Popullore. Edukimi i brezave të rinj, kultura dhe 
riedukimi i masave të popullit na vënë sot përpara për- 
gjegjësive të mëdha, prandaj qeveria ka në plan të parë 
që t'i japë më shumë arësim dhe kulturë popullit tonë. 

Pa dyshim këtu ka shumë vështirësi, por ndihma e Fron- 
tit do të jetë shumë e madhe dhe vendimtare. Duhet me 
mobilizue popullin për ngritjen e shkollave në të gjitha 
anët e Shqipërisë e sidomos në krahinat e Veriut, por 
duhet të bëjmë njëkohësisht çdo gjë që populli ynë ta 
quajë të domosdoshme nevojën e ngritjes arësimore dhe 
të zhvillohet kështu dëshira dhe nevoja me mësue. Rreth 
këtij problemi Fronti duhet të sqarojë masat e gjera të 
popullit e sidomos ato të Veriut, që janë më prapa nga 
pikëpamja e shkollave dhe ku nunri i analfabetëve është 
tepër i madh, pse ata kanë qenë tërë kohën të shtypur 
nën thundrën e feudalëve dhe të bajraktarëve. Në Shqi- 
përinë e re të gjithë të rinjtë duhet të venë në shkolla. 
Çështja e dërgimit të vajzave në shkolla duhet të merret 
si një problem serioz dhe i rëndësishëm. Shumë klerikë 
e sidomos nga ata të: Veriut dhe disa njerëz prapanikë 
përpiqen të pengojnë vajtjen e vajzave në shkollë. Qëlli- 
mi i tyre s'do shpjegim, por ne ju themi atyre njerëzve 
se një akt i tillë formon një krim të rëndë kundër përpa- 
rimit të popullit dhe se ata që do të guxojnë ta vazhdojnë 
këtë propagandë, shpejt do të pendohen. Fronti në këtë 
drejtim do të luajë dhe një rol tjetër me rëndësi, që është 
pregatitja politike dhe ideologjike e mësuesve duke bërë 
me ta një punë të madhe sqaruese me shtyp, konferenca. 
e të tjera, për t'i bërë këta të denjë për misionin e lartë 
që u ka ngarkuar shteti në edukimin e brezit të ri, e 
ardhmja e lulëzuar e vendit. 

Në historinë e vendit tonë nuk ka pasë kurrë ndo- 
njëherë një organizim politik kaq të fortë si është ky i 
Frontit ku populli ynë ka grumbulluar të gjitha energjitë 
e tija për rindërtimin e Shqipërisë së re. Si dje në luftë, 

“ ashtu edhe sot Fronti është bërë shprehja politike e për- 
pjekjeve të popullit tonë për të krijuar një të ardhme 
më të mirë dhe të sigurt. Pas shpalljes së Shqipërisë 
Republikë Popullore dhe aprovimit të Statutit, detyra të 
reja dhe të rënda u vunë përpara organizatës së Frontit, 
pse për popullin tonë u hapën rrugë dhe perspektiva të 
reja që të çonin drejt forcimit të shtetit dhe rindërtimit 
të një jete më të mirë për të gjithë. Edhe kësaj here 
Fronti i udhëhoqi masat e popullit, i bashkoi dhe i futi 
në një rrugë që është shpëtimi i popullit tonë, në rrugën 
e rindërtimit ekonomik dhe në organizimin e jetës sonë 
të brendshme në bazë të Statutit të Republikës. Karak- 
teristika më ce shquar e Frontit ka qenë aktiviteti i tij 
i gjallë dhe i paprerë në mobilizimin e masave për krye- 
rjen e detyrave konkrete që na janë vënë në situata të 
ndryshme. Asnjëherë vendi ynë nuk ka parë një en- 
tuziazëm dhe një vullnet kaq të madh të popullit për të 
shkuar përpara. Mobilizimi i masave të gjera të fshatit 
dhe të qytetit, që u bë me sukses pas thirrjes që bëri 
Komiteti Ekzekutiv 1 Frontit për rindërtimin e vendit 
në bazë garash, është shprehja më e gjallë e këtij entu- 
ziazmi dhe e këtij vullneti që ka sot populli ynë. Kjo 
është bërë sot një forcë materiale që e shtyn vendin tonë 
përpara dhe na bën të mendojmë se në ç'mënyrë e me 
ç'ilorma duhet t'i organizojmë më mirë dhe t'i drejtojmë 
më mirë këto forca të gjalla që japin kaq garanci për të 
ardhmen e sigurt të vendit tonë. Është e natyrshme që 
këto forma dhe këto mënyra duhet të jenë të tilla që të 
na bëjnë të arrijmë më shumë rezultate në punën tonë 
të rindërtimit, që të aktivizojmë akoma më shumë masa 
të fshatit dhe të qytetit dhe të bëjmë që forcat tona t'i 

drejtojmë në të gjitha fushat e veprimtarisë, të cilat, 
në tërësinë e tyre, c forcojnë pozitën e demokracisë në 
vendin tonë, duke forcuar kështu fuqinë e shtetit tonë. 
Sot pra kërkohen dy gjëra prej Frontit: të bashkojë po- 
pullin të tërë rreth një platforme politike të përbashkët 
dhe të bëhet gjithashtu iniciatori i punës dhe i aktivite- 
“tit, 1 organizimit dhe i stilit të ri në punë për me çue 
vendin tonë përpara. Sot format dhe mënyrat c organi- 
zimit duhet të vlejnë për këtë qëllim dhe është detyra 
jonë ta orientojmë punën në këtë drejtim. Në qoftë se 
pranojmë këtë, atëhere unë mendoj se është e qartë se 
këshillave në bazë, në fshat, në punëtori, në zyrë dhe 
kudo, d.m.th. aty ku punohet dhe jetohet së bashku, dhe 
këshillave të nënprefekturave dhe prefekturave u bie 
barra më e madhe për kryerjen e këtyre detyrave. Pra 
duhet të forcojmë dhe të konkretizojmë edhe më shumë 
Frontin, duhet të bëhen më të forta bashkimi i brend- 
shëm dhe fuqia e tij organizuese, duhet të forcohen kë- 
shillat, pse detyrat që na janë vënë përpara dhe ato që 
do të na vihen në çdo moment, kërkojnë zgjidhje dhe 
presin nga ne dhe vetëm nga ne. Punojmë në kondita të 
përgjithshme të vështira si nga ana ekonomike, ashtu 
edhe financiare: ky është trashëgimi i luftës dhe këtë të 
gjithë duhet ta kenë parasysh. Me këtë dua të them se 
sakrificat dhe privacionet janë kurdoherë në rendin c 
ditës. Por megjithatë unë jam i mendimit se situata eko- 
nomike e vendit tonë në përgjithësi është përmirësuar 
dhe kjo i detyrohet kryesisht punës së palodhur të po- 
pullit dhe të pushtetit që kanë kuptuar rolin e tyre, që 
vënë vullnetin më të madh për t'i kapërcyer pengesat. 
Unë jam optimist dhe i sigurt edhe për një gjë tjetër, 


410 ENVER HOXHA 


,Se paskëtaj, duke parë se punët kanë hyrë në rrugë të 
“.mbarë, situata do të shkojë dita-ditës duke u përmirësuar. 
Programi i shpallur prej qeverisë sonë parashikonte 
zgjidhjen e shumë problemeve të rëndësishme për jetën 
e vendit dhe këto probleme do të zgjidheshin në kondita 
financiare të vështira. Por programi do të mbështetej 
gjithashtu në iniciativën e masave, në punën e saj vull- 
netare, në kursimet në punë etj. Mund të themi se në 
shumë çështje rezultatet janë të kënaqshme. Reforma 
agrare gati po merr fund në gjithë Shqipërinë dhe kjo 
reformë e madhe, kaq e dëshiruar nga populli ynë dha 
rezultate dhe bëri efektet që priteshin. Fshatari forcoi 
besimin në punën e tij dhe problemi bujqësor mori një 
aspekt krejt të ndryshëm. Sivjet u punuan më shumë 
toka dhe më mirë. 

Konditat atmosferike të këtij viti nuk kanë qenë të 
favorshme për bujqësinë e si pasojë vjelja e misrit ishte 
e dobët. Megjithatë, ne nuk i trembemi dimrit, sepse 
populli dhe qeveria do të marrin të gjitha masat që të 
mos mungojë buka në sofër. Lidhur ngushtë me pro- 
blemin bujqësor ishte edhe problemi i blegtorisë. Në këtë 
sektor mund të themi me siguri që kemi pasur përmirë- 
sime të dukshme dhe sidomos në bagëtitë e vogla, të 
cilat janë shtuar dhe përmirësuar. Bujqësisë dhe blegto- 
risë duhet t'u vëmë kujdes të veçantë, pse këtej dalin 
burimet kryesore që formojnë pasurinë e vendit tonë. 
Tokën tonë jo vetëm që duhet ta punojmë mirë, jo vetëm 
që duhet të inkurajojmë kultivimin e bimëve të reja, 
por duhet njëkohësisht që këto prodhime të mos ngelin 
më në fatin e konditave atmosferike. Me këtë dua të 
them që, tok me programin e sivjetëm të kanalizimeve, 

të inkurajohet hapja e kanaleve nga vetë fshatarët. Pro- - 
'blemi i bonifikimeve do të jetë në rendin e ditës të 
programit tonë të ardhshëm. Por me hapjen e tokave të 
reja buke, të nevojshme për të siguruar bukën tonë të 
vitit, duhet të kemi kujdesin më të madh për kullotat. 
Prandaj të inkurajohet pastrimi i tokave për kullota dhe 
njëkohësisht të merren masa për perfeksionimin e racës 
'së kafshëve tona dhe për perfeksionimin e prodhimit to- 
në bujqësor. 

Punime. të rëndësishme po kryhen në vendin tonë 
“dhe këto mund të themi se kanë sukses dhe po mbahen 
më të shumtat e premtimeve. Kudo po punohet me 
vrull, në rrugën e rinisë, në tharjen e Maliqit, në Kana- 
lin e Jubës, ku punimet u mbaruan para afatit të cak- 
'tuar. Jemi duke punuar në kanalin e Elbasanit e të 
'“Vlorësi, po punohet në Jug për hapjen e disa rrugëve të 
reja që parashikohen në programin tonë, po ndërtohen 
'shkolla të reja me plan, numri i të cilave arrin në 400, 
po ndërtohen shumë shtëpi të fshatrave të djegura nga 
lufta, po ndërtohen spitale. 

Në minierat tona të serës, të bakrit si dhe në puset 
“e Vajgurit po punohet me energjinë më të madhe: punë- 
toria në këto miniera dhe sidomos në puset e Kuçovës 
po organizohet dhe po bëhet e ndërgjegjshme për detyrat 
“e mëdha që i ka besuar populli. Lavdërime të veçanta 
meritojnë punëtorët e kantiereve të Kuçovës, të cilët po 
'bëhen shembull për gjithë punëtorët e Shqipërisë, për 
“ndjenjën e lartë të organizimit, për ndërgjegjen në punë, 


1 Është fjala për kanalin vaditës të Hajdaranit në Elbasan 
“që mori emrin “Naum Panxhir dhe për kanalin vaditës Penkovë- 
“Llakatund në Vlorë. 


472 ENVER HOXHA 


fpër disiplinën e çelniktë. Ata e kanë kuptuar se në atë 
mënyrë i shërbehet atdheut, se në atë mënyrë do të 
përparojë populli ynë dhe do të lulëzojë vendi. Të gjithë 
të marrin shembull andej. Nuk mund të lë pa kujtuar 
këtu dhe punëtorët e fabrikës së çimentos të Shkodrës, 
të cilët duhet të merren si shembull për punën c tyre të 
ndërgjegjshme, ashtu si mund të bëjnë punëtorët e vër- 
tetë. Industria jonë e lehtë është mëkëmbur dhe jep një 
rendiment të kënaqshëm. Fabrikat e vajit, të sapunit, 
të cigareve, distileritë e ndryshme po prodhojnë dhe 
po përmirësojnë cilësinë. Shumë dyqane të shtetit në 
prefektura dhe në nënprefektura janë çelur dhe furnizoj- 
në popullin me plaçka të ndryshme. Në lidhje me sektorin 
ekonomik u muarën shumë masa të rëndësishme dhe të 
nevojshme. Këto masa kanë pasur për qëllim forcimin e 
sektorit të shtetit dhe përmirësimin ce gjendjes ekonomike 
të popullit, normalizimin c tregut dhe luftimin e spekuli- 
mit dhe të tregut të zi. Për të gjitha këto masa populli 
duhet të jetë i mobilizuar pse këto merren në frymën 
e tij dhe në interesin e tij. Me këto masa populli do të 
shohë përmirësime dhe do të mënjanohen sikundërqë: 
janë rmënjanuar shumë situata të vështira për popullin. 
Fronti duhet të luftojë çdo disfatizëm dhe moskënaqësi 
në lidhje me situatën tonë ekonomike, duke dhënë 
sqarime dhe duke qëlluar ku duhet, që kështu të mos 
shkaktohen dezorientime. Kemi kapërcyer situata eko- 
nomike të vështira, do të kemi edhe vështirësi të tjera 
dhe që të mund t'i kapërcejmë duhet të bëjmë kursime 
dhe privacione. Populli duhet të kuptojë mirë se priva- 
cionet dhe kursimet bëhen për të pregatitur një situatë 
më të mirë, e cila nuk do të vonojë shumë. 

Për realizimin e programit tonë na është dashur t'i 
vëmë kujdesin kryesor forcimit të pushtetit, i cili sa. 
më i fortë, sa më i perfeksionuar të jetë, aq më me leh- 
tësi i zgjidh problemet që i vihen përpara. Administrata 
e shtetit ka bërë përparime, por përsëri nuk mund të 
themi se kemi arritur në rezultatet e dëshiruara. Pre- 
gatitja e kuadrove për ne, cdukimi i tyre me teknikën 
e duhur dhe pajisjen e tyre me frymën e re dhe me një 
stil dhe metodë të ndryshme nga ajo e vjetra në punë, 
duhet të jetë një nga preokupacionet më kryesore të 
Frontit dhe të pushtetit. 

Ka pasë edhe të meta në punën tonë, këto do të 
jetë gabim t'i fshehësh dhe të mos i kritikosh e goditësh 
fort ku duhet për t'i korrigjuar dhe për t'i ndrequr. 
S'duhet të kemi frikë nga kritikat e shëndosha, ato na 
forcojnë dhe nuk na dobësojnë. Pushteti ynë popullor 
buron nga populli dhe i përket popullit. Pra në këshillat 
popullore duhet të vijnë njerëzit më të mirë të popullit, 
më të dashurit, më aktivët. Këto këshilla janë përgjegjëse 
për punën e tyre përpara zgjedhësve të tyre, domethënë 
përpara atij populli që i ka zgjedhur. Në shumë krahina 
sidomos në nënprefektura dhe prefektura, ky parim i 
madh në disa raste neglizhohet. Fronti duhet të ngrejë 
zërin për këtë çështje, se është një çështje me rëndësi 
të madhe parimore. Po të mos vihet në vend ky, parim, 
po të mos aplikohet me rigorozitetin më të madh, atëhere 
ne s'kemi pushtet të popullit dhe çdo gjë do të ecë prapa. 
Populli dhe Fronti, haptas në mbledhje të gjera, të kri- 
tikojnë ato këshilla dhe ata njerëz që veprojnë ndryshe. 
Këtu s'lejohen lëshime se këtej kanë burimin shumë të 
këqia. 

Ka akoma në aparatet tona burokratizëm, frymë e 
vjetër pune, neglizhencë nga disa njerëz jo të ndërgjegj- 
shëm, që funksionin e tyre që u ngarkohet e marrin 
vetëm nga ana e sigurimit të rrogës personale, pa detyrën 
le ta martë lumi, populli dhe hallexhiu le të presë ditë 
e javë me radhë te dera e zyrës: ka akoma në aparatin 
tonë të shtetit nga ata njerëz të vjetër që s'kanë inicia- 
tivë aspak, që kërkojnë shumë nga të tjerët, por s'japin 
asgjë ose fare pak nga vetja e tyre, ka njerëz që nuk 
sillen mirë me publikun, në shumë raste, ka mungesë 
organizimi dhe disipline në punë. Të gjitha këto e shumë 
të tjera janë të meta që organizata e Frontit duhet t'i 
luftojë sistematikisht, për t'i përmirësuar njerëzit ose 
për t'i mënjanuar kur ata janë të pakorrigjueshëm. 

Por ka njerëz, dhe këta janë armiq të popullit dhe 
të pushtetit, kritika e të cilëve p.sh. nuk rreh te gabimi 
ose e meta e atij shitësit të dyqanit të shtetit, por te 
ngritja e sektorit të dyqanit të shtetit. Pak punë prish 
për këta njerëz se një shitës i dyqanit të shtetit nuk ju 
suall mirë një klienti (sjellje që duhet të korrigjohet dhe 
të merren masa kur përsëritet). Kjo gjë mund t'i ngjiste 
edhe në një dyqan privat, por ajo që u djeg këtyre zo- 
tërinjve dhe që përpiqen me çdo mjet t'i luftojnë, janë 
vetëm dyqanet e shtetit. Kështu ngjet dhe për shumë 
gjëra të tjera. Këta njerëz luftojnë reformat tona të 
mëdha, realizimet tona të shëndosha, duke marrë si 
pretekst gabimet që mund të bëhen dhe bëhen dhe që 
duhet të rrimë me çekan mbi kokë për t'i korrigjuar. 
Këta zotërinj të ezgjuarr dhe kritizerë të sëmurë i aku- 
zojnë njerëzit tanë për mungesë eksperience. Kjo mund 
të jetë e vërtetë, por kur vullneti është i madh, kur bes- 

nikëria ndaj popullit është e madhe, kur besimi në forcat” 
e veta dhe në forcat e popullit është i patundur, ekspe- 
rienca fitohet në punë. Vetëm këtyre zotërinjve ju themi 
një gjë, që edhe kështu si janë, njerëzit tanë kanë një 
eksperiencë më të madhe nga ata dhe kjo me prova dhe 
jo me fjalë. Provat janë realizimet e mrekullueshme që 
arrijmë në çdo lëmë aktiviteti dhe që ata kritizerë të 
sëmurë nuk do t'i bënin as për njëzet vjet. Eksperienca 
e njerëzve tanë, që rritet dita-ditës është konstruktive, 
kurse e tyrja është destruktive. Ata kanë ditur dhe dinë 
të vjedhin, të grabitin, të sabotojnë, por njerëzit e Shqi- 
përisë së re me sigurinë më të madhe nuk do t'u lënë 
më fushë të lirë që ta vënë në zbatim xeksperiencën e 
tyrer. 

Për realizimin e punëve të pushtetit dhe në për- 
mbushjen e programit të punimeve është çuar peshë po- 
pulli i tërë. Ç'e shtyn gjithë këtë forcë të shkojë me kaq 
vrull përpara, me kaq besim të patundur, drejt rrugës 
së përparimit2 Përgjegjja është e thjeshtë. Një grua 
plakë kurveleshase, me tumane e me shami të zezë, që 
sigurisht një ose dy djemtë e saj kishin rënë në fushën e 
nderit për çlirimin e atdheut, gërmonte me kazëm hen- 
dekun e rrugës publike dhe e dëgjoja që këndonte: 
“Ndërtoj Shqipërinë e re, ndërtoj shtëpinë time-. Ja 
forca që e shtyn popullin tonë përpara. Lavdi popullit 
tonë punëtori 

Shihni ç'po bën rinia jonë heroike. Ajo që ishte në 
radhët e para të zjarrit të luftës që në fillimin e luftës 
dhe deri në mbarim, ajo që vritej për atdheun me gjoksin 
përpara dhe me këngë në gojë, ajo sot me vrull po rin- 
dërton atdheun. Aksioni i saj i madh po merr fund në 

ditën e caktuar, bile edhe më parët. Ky aksion i saj 
s'është as i pari as i fundit. Në flamurin e saj të fitoreve 
do të shkruhet me ar mirënjohja e popullit të tërë. Loj- 
nat Ballkanike që po zhvillohen sot në Tiranë dhe që 
kanë jo vetëm një karakter të madh sportiv, por për- 
faqësojnë edhe vëllazërimin dhe miqësinë e popujve të 
Ballkanit, janë vepra e rinisë. Kongresi i saj i tretë që 
do të mbahet në Tiranë javën që vjen, s'do të jetë vetëm 
kongresi i rinisë, por kongresi i gjithë pepullit shqiptar. 
Të vëmë të gjitha energjitë për ta forcuar rininë tonë, 
për ta edukuar rininë tonë, për t'ja bërë jetën të lumtur 
rinisë sonë, pse kështu kemi forcuar Shqipërinë. 

Shihni sa vullnet kanë gratë e Shqipërisë, ato kanë 
etje për punë, për kulturë, ato kanë vënë gjithë forcat 
e tyre që janë të konsiderueshme në rindërtimin e ven- 
dit. Ku ishte parë që gruaja, ajo që s'dilte as te praku i 
derës, të dalë vullnetarisht dhe të punojë në rrugë2 
Gruaja jonë, tërë jeta e së cilës ishte një burg, mori 
pushkën, luftoi dhe shkëputi prangat. Ajo është një 
forcë e madhe përparimtare që po ecën përpara. T”i ja- 
pim dorën, t'i japim ndihmën më të madhe, ky është 
interesi i atdheut. 

Sindikatat që grumbullojnë në gjirin e tyre gati 
gjithë punëtorinë e vendit tonë, po bëhen një nga mbësh- 
tetjet kryesore të pushtetit tonë. Ato po organizohen dhe 
forcohen dita-ditës, kjo do të thotë se punëtoria jonë po 
bëhet faktori kryesor i jetës së vendit, i të ardhmes së 
lumtur të vendit. 

Fronti ynë Demokratik me politikën e tij të qartë 


1 Është fjala për aksionin c rinisë, rrugën Kukës-Peshkopi. 

dhe me organizatat e shëndosha të masave që ka në 
gjirin e vet dhe që përbëjnë qëndrueshmërinë dhe for- 
cën e tij, është një realitet i shëndoshë. Fronti ynë është 
kështu jo vetëm si një organizatë politike e gjerë tc ma- 
save, por edhe një organizuese e shëndoshë. Kështu 
është realiteti dhe kështu duhet ta kuptojë i gjithë po- 
pulli organizatën e tij të madhe politike, kështu duhet 
ta kuptojnë të gjithë politikën e drejtë dhe ndërtimtare 
që bën Fronti. 

Në politikën e jashtme Fronti Demokratik dhe qe- 
veria ashtu si edhe Fronti Nacional-Çlirimtar gjatë luf- 
tës, kanë pasur gjithë kohën një qëndrim të drejtë 
përparimtar dhe konsekuent në rrugën e demokracisë së 
vërtetë. Kjo politikë kishte për qëllim të forcoheshin 
pozitat e Shqipërisë në botën e jashtme, të forcoheshin 
marrëdhënjet dhe miqësia me kombet aleate dhe miq 
dhe të ruheshin interesat e vendit tonë. Politika jonë e 
jashtme nuk mund t'u përngjiste manevrave dhe politi- 
kës aventuriere të një regjimi si ai i Zogut dhe i të gjithë 
rretheve reaksionare dhe tradhëtare të vendit tonë që, 
në bazë të çdo marrëveshjeje ndërkombëtare, ata vinin 
në mezat interesat jetike të popullit dhe të atdheut, duke 
shitur vendin dhe pasuritë e tij te i huaji, për të mbushur 
xhepet e tyre dhe për të mbajtur popullin nën zgjedhë 
e nën terror. 

Me luftën e tij populli shqiptar ndiqte një rrugë të 
përcaktuar, të diktuar nga zhvillimi historik i jetës së 
tij si edhe nga rrethanat ndërkombëtare që zhvilloheshin 
në botë, ku ai jetonte si komb dhe si shtet. I kërcënuar 
në ekzistencën e vet nga fashizmi agresor, populli ynë 
u hodh në luftë, për t'u çliruar nga zgjedha e okupatorit 

dhe e tradhëtarëve të vendit dhe për të marrë fuqinë në 
dorën e tij. Lufta praishte e ashpër, për jetë a për vdekje, 
sepse masat e gjera të popullit tonë, që luftonin për të 
fituar lirinë dhe pavarësinë, kishin përballë përveç 
okupatorit të huaj fashist edhe klasat sunduese me kli- 
kat reaksionare feudale dhe borgjezinë pasanike me 
politikanët aventurierë të saj të shitur kokë e këmbë te 
paraja. e huaj dhe të mbështetur që të gjithë te fashizmi 
okupator. Në një luftë të tillë të pamëshirshme, të vësh- 
tirë, por vendimtare, u shquan meritat e popullit tonë, 1 
cili diti ta zgjidhë këtë problem vital, të kalojë nëpërmes 
furtunash, të kapërcejë pengesat, të mposhtë armiqtë e 
jashtëm dhe të brendshëm dhe të marrë fuqinë në dorë. 

Populli ynë sikundër e thashë edhe më lart jetonte 
si komb edhe si shtet brenda rrethanave dhe ngjarjeve 
ndërkombëtare dhe veprimtaria e tij në luftë ishte e 
lidhur ngushtë me veprimtarinë e gjithë popujve për- 
parimtarë antifashistë që ishin çuar me armë në dorë 
kundër të njëjtit armik. Nga qëndrimi i popullit tonë, 
pra, kundrejt agresionit fashist, varej fati i vendit. Këtë 
qëndrim populli ynë e mori që në ditët e para të inva- 
dimit. Lufta heroike e tij kundër fashizmit italo-gjerman 
është hapi i parë i lavdishëm i popullit tonë në politikën 
ndërkombëtare. Kjo ishte baza e sigurt e fitoreve tona 
dhe guri themeltar i politikës së jashtme të lëvizjes na- 
cional-çlirimtare, mbi të cilën eci dhe do të ecë Repu- 
blika jonë Popullore. Si rrjedhim logjik i këtij akti të 
madh, populli ynë u rreshtua me vendosmëri në kampin 
e aleatëve dhe aleanca antifashiste ishte bazë e politikës 
së jashtme ku mbështetëm luftën tonë dhe fitoren tonë. 
I qëndruam besnik deri në fund kësaj aleance, luftuam 

deri në fund kundër fashizmit, me mijëra nga njerëzit ” 
tanë më të mirë ranë heroikisht duke luftuar për popullin 
e tyre dhe për kauzën e përbashkët aleate. 

Karakteri i luftës sonë çlirimtare, ashpërsia me të 
cilën ajo u zhvillua deri në fund, pa marrë parasysh 
humbjet dhe sakrificat në njerëz dhe në material, e 
vunë popullin shqiptar në pararojë dhe në radhën e 
atyre popujve përparimtarë që shihnin në zhdukjen dhe 
çrrënjosjen e fashizmit, shpëtimin e botës dhe të nje- 
rëzimit, vëllazërimin e popujve, ndërtimin e një paqeje 
të drejtë e të vazhdueshme dhe forcimin e demokracisë. 
Bota e qytetëruar pa se ç'mund të bëjë një popull i vogël 
“si yni kur ai ka vendosur të rrojë i lirë dhe të vetëqe- 
veriset. Për përpjekjet dhe heroizmat e popullit tonë 
kanë folur përfaqësuesit e aleatëve, Mollotovi, Hulli, 
Ideni, Çërçilli, e shumë të tjerë. Radiot, shtypi, etj. kanë 
folur me simpati dhe me admirim për luftën mbinjerë- 
zote që bënin shqiptarët. Populli shqiptar ishte një pje- 
sëtar aktiv dhe i shëndoshë i blokut antifashist, që dha 
pa kursyer kontributin e tij për zhdukjen e fashizmit 
dhe që duhej të përkrahej deri në fund dhe të nderohej 
prej të gjithë atyre shteteve me të cilët ai luftoi krah 
për krah. Lufta, vuajtjet, përpjekjet e përbashkëta na 
bënë të njohim mirë miqtë dhe armiqtë, të forcojmë 
solidaritetin me të parët dhe të luftojmë pa mëshirë dhe 
deri në fund të dytët. Ankthi i luftës kishte mbërthyer 
gjithë popujt dhe dëshira e tyre e vetme ishte që lufta 
të mbaronte sa më parë dhe të shtypej fashizmi. Por 
zhdukja e fashizmit dhe mbarimi i luftës vareshin nga 
vendosmëria dhe ashpërsia e luftës që do t'i bënin Gjer- 
manisë naziste popujt përparimtarë të botës. Mirënjohja 

e thellë e gjithë njerëzimit u detyrohet atyre popujve 
që derdhën gjakun pa kursyer, që bënë sakrificat më të 
mëdha, që u bënë pishtari i luftës çlirimtare dhe ku 
popujt panë mbështetjen më të sigurt e më të fortë në 
luftë dhe në ndërtimin e paqes pas fitores mbi Gjerma- 
ninë naziste. Në blokun e madh antifashist që kontri- 
buoi për mposhtjen e fashizmit kush mund të mohojë 
rolin vendimtar dhe kryesor që luajti Bashkimi Sovjetik 
dhe ushtria e tij e lavdishme2 Populli shqiptar, sikundër 
edhe gjithë popujt e tjerë të robëruar, kuptoi mirë se 
fati i botës vendosej në fushat e Rusisë. Fitoret e Ushtri- 
së së Kuqe sillnin me vete fitoren e njerëzimit përpa- 
rimtar dhe pra dashuria dhe miqësia për Bashkimin 
Sovjetik ishte kondita sine qua non për mposhtjen e 
fashizmit dhe për vendosjen e një paqeje të drejtë. Ba- 
shkimi Sovjetik u bë shtylla e çelniktë e blokut antifa- 
shist dhe bota pa në të, shpëtimtarin kryesor të njerëzi- 
mit nga murtaja fashiste dhe nga mjerimet që e mbulonin, 
pa mbrojtësin e drejtësisë dhe të popujve të vegjël, pa 
mbrojtësin e të drejtës së vetëvendosjes së popujve dhe 
të sigurisë në zhvillimin e një jete paqësore dhe të 
lumtur në kohën e pasluftës. Dashuria e popullit tonë 
për Bashkimin Sovjetik, për Ushtrinë e Kuqe, për udhë- 
heqësin e tyre të madh Stalinin, ishte e rrënjosur thellë, 
ishte pa kufi. Në shpirtin revolucionar të popujve të 
Bashkimit Sovjetik, në luftën e tyre heroike dhe legjen- 
dare, në vendosmërinë dhe: vetëmohimin që treguan në 
këtë luftë të ashpër e të përgjakshme ku mbajtën peshën 
më të rëndë në supet e tyre, në kuptimin e lartë të 
drejtësisë nga ana e njerëzve sovjetikë, qëndron forca 
e madhe tërheqëse e vendit të madh të socializmit, për 

të cilin mbarë bota dhe veçanërisht populli ynë i vogël, 
i shtypur tërë jetën nën thundrën e imperialistëve të 
huaj dhe veglave të tyre të brendshme, s'mund të mos 
ushqejë një dashuri të pakufishme dhe një mirënjohje 
të thellë. 

Një miqësi e tillë e sinqertë me popujt antifashistë 
dhe përparimtarë e bazuar në themele të shëndosha ishte 
e nevojshme, e domosdoshme për popullin tonë. Politika 
e Frontit Nacional-Çlirimtar yrihte pa pushim në këtë 
drejtim, duke pasur kurdoherë parasysh që një miqësi 
e tillë të ishte një mburojë dhe një mbështetje për 
vendin dhe jo të cënonte ose të dëmtonte interesat e 
popullit. Interesat e atdheut ishin të shenjta dhe ato 
udhëhiqnin lëvizjen nacional-çlirimtare. Këto objektiva 
të popullit tonë gjatë Luftës nacional-çlirimtare, përsa 
i përket marrëdhënjeve miqësore me shtetet aleate dhe 
miq, u arritën dhe kjo në saje të politikës së drejtë të 
Frontit Nacional-Çlirimtar, që e udhëhoqi popullin tonë 
drejt fitores: 

Gjatë periudhës së luftës populli ynë konstatoi shu- 
më gjëra që s'ishin në rrugën e aleancës antifashiste nga 
ana e rretheve rcaksionare anglo-amerikane, që orvate- 
shih të përçanin blokun dhe të ngadalësonin luftën. Këto 
veprime të këtyre rretheve reaksionare kishin reperku- 
sionet edhe te ne, ku me anë të shtypit, të radios, ose me 
anë agjentësh, ata orvateshin të shpëtonin tradhëtarët 
dhe kuislingët nga llumi ku kishin rënë kokë e këmbë, 
t'i rehabilitonin këta njerëz të shitur dhe të rimerrnin 
kështu pozitat e falimentuara të reaksionit të brendshëm 
shqiptar. Mirëpo këto orvatje ishin të kota dhe falimen- 
tuan, pse populli ynë ishte i vendosur deri në fund që 

-të mos linte më të ngjalleshin ata që e kishin shtypur 
dhe që shkaktuan këtë katastrofë të madhe që ishte 
Lufta e dytë botërore. Për një gjë të tillë s'guxon kush 
të na bëjë kritikën më të vogël, pse mbulohet me turp 
dhe diskreditohet. Populli shqiptar u tregua i-.zoti ta 
luftojë fashizmin, të qëndrojë besnik deri në fund i 
aleancës antifashiste: ai ishte i zoti të rregullonte gjen- 
djen e tij të brendshme, si t'i dukej më mirë dhe më e 
përshtatshme. Kjo ishte një e drejtë e pakontestueshme 
e tij, populli ishte zot i fateve të veta dhe s'lejonte në 
asnjë mënyrë që të tjerët nga jashtë të ngatërroheshin 
në punët e tij të brendshme. Dhe këtu politika jonë e 
jashtme përputhej me principet e mëdha të shpallura 
botërisht dhe që konsistojnë në vetëvendosjen dhe ve- 
tëqeverisjen e popujve. Të gjitha këto, pra, tregojnë 
rrugën e qartë që ndoqi populli shqiptar. Këto vënë 
në dukje qartazi se populli shqiptar dhe pushteti që ai 
i dha vendit të tij kanë qenë dhe janë një faktor i 
fitores mbi fashizmin dhe një garanci e shëndoshë për 
vendosjen e një paqeje të drejtë dhe të vazhdueshme 
që do të shërbejë në rimëkëmbjen ec botës së shkatërruar 
nga lufta, në vëllazërimin dhe në marrëdhënjet e mira 
të popujve të botës. 

Lufta jonë nacional-çlirimtare, jo vetëm që çliroi 
vendin nga të huajt dhe nga tradhëtarët e brendshëm, 
por hapi rrugën e miqësisë me popujt fqinjë të Jugos- 
llavisë së re. Miqësia dhe aleanca me Jugosllavinë s'është 
vepra e dy-tre njerëzve, por është vepra e popullit 
shqiptar dhe e popujve të Jugosllavisë dhe kjo u farkëtua 
në luftën e përbashkët. Në fushën e luftës i dhamë dorën 
shoqi-shoqit, sinqerisht, vëllazërisht. 


RAPORT MBI AKTIVITETIN DHE DETYRAT E FRONTIT 483 


Periudha e pasluftës, domethënë kjo që po kalojmë, 
është për popullin tonë një periudhë tjetër prove, e cila 
vë qartë përpara syve të tij sa e drejtë ishte rruga jonë 
gjatë luftës, sa konsekuente dhe përparimtare ishin 
qëndrimet e tij me botën e jashtme aleate dhe mike. Nuk 
do të zgjatem këtu se ç'ndodhi në Shqipëri pas luftës, por 
do të theksoj vetëm se populli shqiptar, i cili u çlirua 
krejtësisht me forcat e veta, që dërgoi forcat e tija jashtë 
shtetit shqiptar, për ta vazhduar luftën kundër gjer- 
manëve deri në fund, vendosi në vendin e tij regjimin 
popullor, një demokraci të shëndoshë dhe përparimtare, 
ku fjalën e kishte populli dhe vetëm populli. Çdo gjë 
ishte në duart c popullit, i cili çdo vepër të tij që i 
kushtoi kaq vuajtje, kaq gjak e sanksionoi me ligj, me 
mënyrat dhe metodat e një demokracie nga më për- 
parimtaret. Po me atë hov që bëri luftën, populli ynë ja 
filloi punës për të rindërtuar një jetë të re ku puna të 
zinte vendin ec parë dhe të bëhesh një nder për të gjithë. 
Miqtë e vendit tonë, ata që i donin të mirën popullit 
shqiptar, gëzoheshin për këtë zhvillim të shpejtë dhe të 
drejtë që merrte vendi ynë në rrugën e demokracisë. 
Dhe këta miq të vyer të vendit tonë s'munguan të japin 
prova të njëpasnjëshme të besimit dhe të miqësisë kun- 
drejt popullit tonë heroik dhe përparimtar. Njohja e 
Qeverisë Demokratike të Shqipërisë prej Bashkimit So- 
vjetik dhe Jugosllavisë ishte për ne një fitore dhe 
sodisfaksion plotësisht i merituar për popullin shqiptar. 
Populli shqiptar hyn zyrtarisht në familjen e kombeve 
aleate, me të cilët luftoi dhe u sakrifikua aq shumë për 
kauzën e përbashkët. Rrethi i shteteve që njohën qeve- 
rinë shqiptare shtohet: Polonia, Çekosllovakia, Franca, 

“Bullgaria lidhën marrëdhënje diplomatike me ne. Asnjë 
prej këtyre shteteve nuk i vuri kondita njohjes së qe- 
verisë sonë. S'kishte përse. Një populli heroik që luftoi 
kundër fashizmit që më 1939 e deri në fund, një populli 
që bëri kaq sakrifica dhe kaq heroizma në këtë luftë, një 
populli që i qëndroi besnik kauzës aleate, një populli 
që ju njohën lufta dhe sakrificat e tij zyrtarisht, duke 
mos munguar lavdërimet dhe inkurajimet, një populli 
që vendosi demokracinë dhe drejtësinë në vendin e tij, 
një populli që bëri çmos dhe ja arriti qëllimit: të for- 
conte aleancën antifashiste dhe miqësinë me të gjithë 
pjesëtarët e blokut të madh antifashist, nuk i vihen 
kondita për njohjen e qeverisë së tij. Populli ynë është 
në dijeni që qeveritë angleze dhe amerikane vepruan 
ndryshe: ata vunë kondita për njohjen e qeverisë sonë. 
Siç është e natyrshme këto nuk u pranuan nga ana jonë. 
Konditat e vëna nga qeveria angleze vetëvetiu binin, pse 
karakteri i regjimit popullor në Shqipëri, ligjet dhe 
vendimet si edhe aplikimi i tyre bëheshin dhe zbatohe- 
shin në mënyrën më demokratike. Qeveria britanike 
njoftoi njohjen e qeverisë sonë, por ministri i saj fuqi- 
plotë, i caktuar për në Tiranë s'erdhi kurrë. Për ç'arësye” 
Dëshiroj të sqaroj opinionin shqiptar si dhe opinionin 
e jashtëm për këtë gjë, pse nuk dëshiroj që agjencitë 
e huaja të spekulojnë mbi këtë dhe t'i deformojnë faktet. 
Misioni ushtarak anglez, i akredituar pranë Shtabit të 
Përgjithshëm, me njohjen c qeverisë shqiptare nga ana 
e qeverisë angleze, i mbaroi funksionet e veta dhe u 
tërhoq me dëshirën e plotë të Shtabit aleat të Mesdheut 
dhe të qeverisë angleze dhe s'është aspak e vërtetë që 
ishim ne që insistuam për ikjene tij. Stabilizimi 1 marrë- 

dhënjeve normale diplomatike sjell me vete dhe largimin 
e këtij misioni me karakter ushtarak. Në mënyrë recip-- 
roke u veprua dhe me misionin tonë ushtarak në Bari, 
i cili u tërhoq. Për vonesën e ardhjes së ministrit britanik 
në Tiranë, qeveria angleze ngriti si pretekst se gjoja ne 
kishim penguar pjesëtarët e misionit ushtarak në punët 
e tyre si edhe në shetitjet e tyre përqark Shqipërisë dhe 
njëkohësisht i kishim dhënë urdhër të largohej nga Shqi- 
përia një oficeri anglez që interesohej për varrezat e 
ushtarëve aviatorë anglezë të rënë gjatë luftës në tokën 
tonë. Për ne këto nuk përbëjnë aspak një arësye të 
shëndoshë për të mos vendosur marrëdhënje normale me 
një shtet aleat, por megjithatë këto arësye s'kanë asnjë 
themel. Misioni ushtarak anglez ka pasur liri jo vetëm 
të qarkullojë rreth Shqipërisë “për punën e tijr sikundër 
e cilësonin anëtarët e misionit, por anëtarët e misionit 
ushtarak anglez kanë qenë edhe për pikniqe e gjueti. 
Kurrë s'u ishte bërë ndonjë pengesë, bile kanë pasë 
shkuar dhe atje ku s'duhej dhe që s'hynte anë pu- 
nët e tyrer. Sa për oficerin e varrezave çështja 
s'ishte aspak sikundër e paraqet radio e Londrës për 
efektet e saja propagandistike. Në fakt këtij ofi- 
ceri ju akordua përsëri leja dhe kjo ka afro gja- 
shtë muaj. Ai as erdhi të kryente emisionin e tije 
dhe as ka ndër mend që të vijë. Një gjë e tillë na forcon 
bindjën se s'ishte çështja e oficerit të varreve dhe e 
“misionit të tije, por çështja c këtij oficeri ishte një pre- 
tekst për mosardhjen e ministrit. Pas këtyre preteksteve, 
që s'mund të qëndronin në këmbë, dualën pretekste të 
tjera të po kësaj natyre për mosardhjen ec ministrit an- 
glez. Por edhe këto arësye të tjera, që u vunë si pretekst 

nga qeveria angleze, u sheshuan, u rregulluan dhe s'ki- 
shte asnjë farë pengese për vendosjen e marrëdhënjeve 
diplomatike. Por kush dëshiron të nxjerrë pengesa, mund 
të nxjerrë në çdo kohë. Çështja e anijeve angleze në Sa- 
randë u bë një pengesë e re. Faji s'është aspak i yni 
për atë ngjarje regrettable” po të analizohen rrethanat 
në të cilat ngjau. Anijet greke, me flamur dhe pa flamur, 
me dhjetëra herë dhe muaj me radhë, vinin në ujërat 
tona, afroheshin në bregdet, qëllonin me top, qëllonin me 
mitraloz, merrnin robër nënshtetas shqiptarë, grabitnin 
varka e bënin njëmijë provokacione të tilla. Pikërisht në 
këto kohëra, dy vaporë, pa flamurë, ishin në ujërat tona 
dhe drejtoheshin drejt portit të Sarandës. Bateritë tona 
japin shenjën e largimit dhe pastaj qëllojnë me disa 
të shtëna rreth e përqark. Kur anijet ngritën flamurin 
anglez, ishte tepër vonë. Kurrë nuk ishte në intensionin3 
e komandës sonë bregdetare të qëllonte anijet e Brita- 
nisë së Madhe, por rregulli ndërkombëtar i detrave e lyp 
që të kërkohet leje më parë se të hyhet në ujërat terri- 
toriale të tjetrit, që të evitohen aksidente të tilla dhe 
sidomos kur grekërit provokacionet me anën e detit i 
kishin ngritur në sistem. 

Të gjitha këto që tregova më lart dhe që paraqite- 
shin herë pas here prej qeverisë angleze si pretekst i 
mosvendosjes së marrëdhënjeve diplomatike, jo vetëm që 
s'ishin të shëndosha, që s'kishin baza, por kurdoherë 


1 Më 15 maj 1946 dy luftanije angleze, me qëllime të duk- 
shme provokimi hynë në ujërat territoriale të Shqipërisë në 
afërsi të Sarandës. 

2 Regrettable (frëngj.) — për të ardhur keq. 

3 Paramendimin. 

qeveria jonë është treguar e gatshme t'i sqarojë, t'i zhdu- 
kë me një frymë të shëndoshë miqësie dhe mirëkuptimi. 

Kondita që vuri qeveria amerikane për njohjen e 
qeverisë sonë, ishte pranimi i traktateve që ekzistonin 
para 1939-s ndërmjet Shqipërisë dhe Shteteve të Bash- 
kuara. Siç dihet, qeveria e Zogut kishte firmuar një 
seri traktatesh me shtete të ndryshme të huaja. Se ç'që- 
llime kishin më të shumtat e këtyre traktateve të Zogut, 
se ç'tregëti të poshtër kish bërë Zogu me anën e këtyre 
traktateve në kurrizin e popullit tonë, se ku e çuan ven- 
din tonë këto traktate dhe marrëveshje të Zogut, më 
duket s'është nevoja t'jua numëroj. Ato na kushtuan 
gjakun dhe koskat e bijve tanë më të mirë. Populli shqip- 
tar me plot të drejtë mori vendimin në Kongresin e 
Përmetit, i cili anulonte këto traktate dhe i jepte të 
drejtë qeverisë të shqyrtonte ato traktate që ishin në 
interesin e popullit shqiptar. 

Vendimi i popullit që mori në Përmet ishte përgje- 
gjja e qeverisë sonë që u dha amerikanëve. Interesat e 
popullit tonë mbi çdo gjë. Këtë të drejtë dhe detyrë të 
parë s'mund të na e mohojë askush, ashtu sikundër dhe ne 
s'ua mohojmë të tjerëve. Me një komb mik, si kombi 
amerikan, ne kemi qenë kurdoherë të gatshëm për me 
u marrë vesh mbi këtë çështje. Vullneti i mirë nga ana 
jonë nuk ka munguar kurrë: ne kemi kërkuar që njohjes 
së qeverisë sonë, të mos i vihet konditë dhe me përfaqë- 
suesin amerikan, që do të vinte në Tiranë, pas njohjes, 
ne ishim gati të merrnim menjëherë në shqyrtim trak- 
tatet në fjalë, t'u bënim ndryshimet e duhura, të krijuara 
nga rrethanat e kësaj Lufte të dytë botërore dhe në fry- 
mën e re ndërkombëtare që krijoi kjo luftë. Ne shkuam 

f edhe më tej për të treguar vullnetin e mirë të qeverisë 
' në këtë çështje: ne pranuam vlefshmërinë e të gjitha tra- 
ktateve me karakter ndërkombëtar që ekzistojnë në mes 
Amerikës dhe nesh dhe sa për dy a tri traktatet e tjera 
me karakter bilateral, ne treguam gatishmërinë t'i 
merrnim menjëherë në shqyrtim, pasi të njihej qeveria 
jonë. Ky hap përpara nga ana jonë ka kohë që është 
bërë, por qeveria amerikane nuk është përgjegjur. 

Në dritën e këtyre fakteve konkrete dhe të pamo- 
hueshmre, çdo njeri le të gjykojë sa i drejtë ka qenë qën- 
drimi ynë ndaj aleatëve anglo-amerikanë, sa të mëdha 
kanë qenë përpjekjet tona ku s'mungonte as dëshira, as 
vullneti për me forcue marrëdhënjet miqësore me po- 
pujt anglezë dhe amerikanë dhe sa të pajustifikuara dhe 
jo të drejta janë pengesat që na bëhen nga ana e tyre 
për lidhjet c marrëdhënjeve diplomatike, por sidomos 
për të drejtat tona të pamohueshme në gjithë forumet 
ndërkombëtare. 

Populli shqiptar me luftën e tij heroike fitoi të drej- 
ta të padiskutueshme në lëmin ndërkombëtar, fitoi po 
ato të drejta që fituan dhe të 21 kombet e tjera që u 
mblodhën në Paris për të diskutuar Traktatin e Paqes 


1 Traktatet me karakter ndërkombëtar ishin lidhur me 
çështje që nuk preknin pavarësinë ckonomike e politike të 
Shqipërisë, prandaj dhe u njohën nga Qeveria Demokratike e 
Shqipërisë. Përsa u përket traktateve bilaterale të përfunduara 
midis Shqipërisë ce SHBA, qeveria shqiptare tregoi gatishmërinë 
për ti marrë në shqyrtim, po gjithnjë duke pasur si synim 
ndryshimin e përmbajtjes së tyre, me qëllim që të bëheshin 
të pafuqishëm për cënimin c pavarësisë ekonomike dhe politike 
të vendit. 


RAPORT MDI AKTIVITETIN DHE DETYRAT E FRONTIT 489 


me Italinë dhe me satelitët e tjerë të Boshtit. Mohimi i. 
të drejtave tona formon një padrejtësi të madhe dhe 
një shkelje flagrante të të drejtave të popujve të vegjël. 
Populli shqiptar prej një periudhe të gjatë po asis- 
ton dhe po dëgjon me indinjatën më të madhe dhe me 
zemërim të thellë, të ngrihen në sistem shpifje të posh- 
tra kundër tij nga armiqtë e popullit shqiptar, të kurdisen 
fushata të turpshme që të kujtojnë kohën kur fashizmi 
ishte në kulmin e fuqisë së tij, të pregatiten dhe të bëhen 
me sistem provokacione me armë gjatë kufirit tonë të 
Jugut, të kërkohen tokat tona prej njerëzish që fashizmin 
ec kanë në gjak, të mohohen të drejtat tona më elemen- 
tare në mënyrë të turpshme dhe pa qenë të zot t'i argu- 
mentojnë me arësyetimin qoftë edhe më të vogël. E gji- 
thë kjo fushatë është vepra e atyre që përpiqen me çdo 
kusht të sabotojnë paqen dhe të hedhin botën në një 
përleshje tjetër të përgjakshme. Por të gjitha këto për- 
pjekje djallëzore do t'u dështojnë, sepse forcat përpa- 
rimtare në botë janë në gjendje t'i bëjnë të falimentojnë 
me turp të gjitha këto orvatje. Sot më tepër se kurrë 
duhet që këto forca përparimtare të shtrëngojnë radhët 
e tyre, të forcojnë bashkimin dhe miqësinë, e vetmja armë 
për të përballuar manevrat e bujshme të reaksionit. Kësaj 
fushate shpifjesh dhe provokacionesh populli shqip- 
tar i bën ballë me kryet lart, më i fortë se kurrë, më i 
nderuar dhe më i respektuar se kurrë. Të drejtat e tija 
dhe rruga e tij e drejtë, që ai i mbron me krenari dhe 
me guxim, e bëjnë popullin tonë një nga luftëtarët e 
papërkulur të demokracisë dhe të paqes. Në këtë mes 
populli ynë pa gjithashtu si mbroheshin të drejtat e tija 
nga miqtë dhe aleatët e tij të sinqertë e të shtrenjtë. 

Cilat janë të drejtat tona, që duhet të na njihen dhe 
të na jepen” Këto populli ynë i ka kërkuar dhe do t'i 
kërkojë me këmbëngulje. Zëri i luqishëm i popullit tonë 
shumë herë është ngritur për pjesëmarrjen tonë si anë- 
tarë efektivë të Organizatës së Kombeve të Bashkuara. 
E zjarrtë ka qenë mbrojtja në Këshillin e Sigurimit nga 
ana e delegacionit sovjetik, po ashtu ka qenë dhe ajo e 
delegacionit jugosllav dhe polonez. Këtë e di populli 
ynë. Me shumicë votash, ne u pranuam si anëtarë të 
OKB-së nga Këshilli i Sigurimit, por Amerika dhe An- 
glia vunë veton, pa asnjë arësye të shëndoshë. Populli, 
shqiptar dhe gjithë bota e sheh që kjo është një padrej- 
tësi që i bëhet një populli të vogël që sakrifikoi kaq 
shumë në luftën antifashiste: populli ynë hidhërohet 
dhe ca më tepër kur shikon se ai vihet në një radhë me 
Portugalinë që ka qenë dhe është një çerdhe e atyre që 
kanë ndihmuar dhe ndihmojnë fashizmin. Por e drejta 
jonë do të dalë në shesh dhe populli ynë do të shkojë në 
OKB pse këtë të drejtë e ka fituar me gjak. 

Dua t'ju flas pak për Konferencën e Paqes dhe 
vendimet ce saj në lidhje me Shqipërinë. Në Konferencën 
e Parisit përveç të tjerave, do të diskutohej Traktati i 
Paqes me Italinë. Në këtë konferencë të lartë pra, Shqi- 
përia duhej të merrte pjesë si anëtare efektive me të 
drejta të barabarta si të 21 kombet e tjera fituese. Arë- 
syet tona kanë qenë shumë të shëndosha dhe vetëm me- 
kanizma e votës në konferencë mundi t'i rrëzonte, duke 
mbajtur ison e pretendimeve të poshtra greke. Dhe kësh- 
tu ngjau. Me anë votash kërkesa jonë e drejtë u hodh 
poshtë, me gjithë mbrojtjen magjistrale të miqve të 
shquar të popullit shqiptar. Ne u thirrëm vetëm të shfaq- 

nim pikëpamjen tonë në lidhje me Traktatin me Italinë 
si në mbledhjen plenare, ashtu edhe në komisionet e 
ndryshme ku do të paraqitnim dhe amendamentet e 
ndryshme në lidhje me këtë traktat. 

Italia fashiste e Musolinit, që ndiqte me vendosmëri- 
në dhe me brutalitetin më të madh gjurmat e Italisë së 
Luftës së Vlorës, na sulmoi barbarisht më 7 prill të 
1939-s. Populli shqiptar e priti me armë dhe s'i hodhi 
armët deri në kapitullimin e saj. Mizoritë e italianëve 
në Shqipëri, vrasjet, djegjet, plaçkitjet kanë qenë të 
mëdha. Italia, pra, kishte për të na dhënë hesap. Jo ve- 
tëm që ajo duhet të paguajë të gjitha dëmet që na ka 
shkaktuar, por Traktati i Paqes me lItalinë, përsa na 
përket neve, duhet.të jetë një garanci për të gjitha të 
drejtat tona morale dhe materiale, për indipendencën, 
lirinë dhe integritetin tokësor tonin dhe një ndalesë e 
fuqishme në të ardhmen kundër një agresioni të përsë- 
ritur nga ana e saj ndaj vendit tonë. Në Traktatin e Pa- 
qes me Italinë, me këtë vend agresor dhe fashist, që na 
shkaktoi kaq dëme, Shqipëria duhet të ketë të drejtën 
të konsiderohet si një spuissance associëeri. Kjo kërkesë 
e drejtë e jona përsëri me anën e mekanizmit të votës u 
hodh poshtë. Në projekttraktatin e paqes me Italinë, 
Këshilli i Ministrave të Jashtëm s'i kish lënë mënjanë 
interesat e Shqipërisë. Një kapitull i veçantë i projekt- 
traktatit, i përbërë prej 6 nenesh dhe që kanë të bëjnë 
me mbrojtjen € çështjes sonë, u pranua plotësisht nga 
ana e Komisionit territorial dhe politik për Italinë, pas 
një mbrojtjeje të shkëlqyer dhe të vazhdueshme të 

Mollotovit, Vishinskit e mbrojtësve të tjerë të çështjes 
sonë, kundër pretendimeve qesharake të delegacionit 
grek dhe mbështetësve të përhershëm të tij. Por megjith- 
këtë delcgacioni shqiptar në Konferencën e Paqes ka 
paraqitur një seri amendamentesh të tjera në lidhje me 
projekttraktatin me Italinë. Këto përbëjnë kërkesat tona, 
për reparacioncet që na detyrohet Italia, për dorëzimin e 
kriminelëve të luftës, për kthimin e arit tonë që na ka 
grabitur duke e transportuar në ltali dhe që andej i 
tërhequr prej gjermanëve në Gjermani, për dorëzimin e 
një pjese të armatimit që ajo na ka grabitur në fillim të 
okupacionit, për dorëzimin e vaporit tonë -dliriar dhe 
të një numri tjetër vaporësh si shpërblim i atyre që na 
ka grabitur ose djegur dhe për kthimin ose shpërblimin 
e gjërave me vleftë që na ka djegur ose grabitur. Të gji- 
tha këto janë të drejtat tona të padiskutueshme që du- 
het të na akordohen. Ato që kërkojmë s'janë përveçse 
një pjesë e vogël c dëmeve dhe e mjerimeve që na shkak- 
toi Italia fashiste. Delegacioni shqiptar do të insistojë 
deri në fund dhe populli shqiptar do t'i kërkojë me këm- 
bëngulje të drejtat e tija. 

Në Konferencën e Parisit u trillua orvatja më e 
poshtër nga ana e reaksionarëve grekë dhe përkrahësve 
të tyre, për të copëtuar Shqipërinë, për t'i rrëmbyer 
Shqipërisë Korçën dhe Gjirokastrën, djepe të patriotiz- 
mit e të lëvizjes nacional-çlirimtare. Dhe një orvatje e 
tillë bëhej pas një lufte kaq të ashpër ku me miliona 
njerëz ranë për lirinë dhe drejtësinë dhe në një kon- 
ferencë paqeje, ku ishin mbledhur për t'i dhënë fund 
agresionit dhe fashizmit. Dhe më e keqja është se, kjo 
tentativë e poshtër e fashistëve grekë, mbështetej haptas 

ose tërthorazi nga përfaqësuesit e disa prej atyre shte- 
teve me të cilët derdhëm gjakun së toku. 

Po Shqipëria s'ishte vetëm dhe të drejtat e saja 
nuk shkeleshin aq kollaj. Miqtë e saj ishin të fortë, ishin 
mbrojtësit e njerëzimit, mbrojtësit e paqes, mbrojtësit e 
drejtësisë, mbrojtësit e popujve të vegjël. Ishin përfa- 
qësuesit e Bashkimit të madh Sovjetik, ishin shokët e 
Stalinit të madh. Populli shqiptar nuk do të harrojë kurrë 
mbrojtjen që i bëri çështjes sonë Mollotovi. Nuk do të 
harrojë kurrë mbrojtjen e Vishinskit, i cili në çdo mble- 
dhje ku flitej për Shqipërinë, fliste dhe mbronte me zjarr 
të drejtat e popullit tonë të vogël. Manuilski, që mbronte 
aq nxehtësisht çështjen tonë, në Paris dhe në Nju Jork 
më thoshte: “Unë e dua shumë popullin e vogël shqiptar 
dhe do ta mbroj deri në fund, se ai është trim, se ai ësh- 
të sakrifikuar, se ai është përparimtar-. Mbrojtja e një 
çështjeje kaq të drejtë, sikundërqë ishte kjo e jona, 
s'mund të kishte përveçse ato rezultate që u arritën: 
çështja e drejtë e vendit tonë u njoh prej gjithë botës: 
Shqipëria fitoi simpatinë e gjithë popujve përparimtarë: 
nga ana tjetër e gjithë manevra e reaksionit ndërkombë- 
tar, me në krye reaksionin grek, pësoi fiaskon më të 
turpshme dhe më të bujshme. Diskutimi i kufive të Shqi- 
përisë së Jugut, që aq padrejtësisht u votua nga mble- 
dhja plenare e konferencës, në bazë të propozimit grek, 
u tërhoq nga rendi i ditës së konferencës, duke mbuluar 
me turp ata që e kishin propozuar dhe mbështetur. Nga të 
gjitha këto ngjarje që kanë të bëjnë drejtpërdrejt me të 
ardhmen e tij dhe njëkohësisht me paqen e gjithë njerë- 
zimit, populli shqiptar ka nxjerrë konkluzionet e veta. 
Populli ynë do të ruajë për miqtë e tij, që e duan dhe 

e mbrojnë, dashurinë më të madhe dhe do të vërë të 
gjithë forcat e tija për ta forcuar këtë miqësi kaq të sin- 
qertë, pse ajo është një siguri për qenjen e tij si komb 
dhe si shtet dhe njëkohësisht është një faktor i çmuc- 
shëm për paqen e botës. Populli shqiptar nuk ka meri- 
tuar kurrsesi padrejtësinë e hapët që ju bë nga ana e 
përfaqësuesve të atyre popujve, me të cilët ai është mik 
dhe aleat, por populli ynë ka kurdoherë besim se një 
gjendje e tillë e padrejtë do të marrë fund. Sa për popu- 
llin grek, heroik por të mjeruar, që vritet dhe masakro- 
het prej bandave reaksionare dhe fashiste të qeveritarëve 
të Athinës, populli ynë nuk mund të ushqejë përveçse 
një simpati të madhe. Reaksioni grek c di fjalën tonë 
përsa u përket pretendimeve të tyre të poshtra mbi 
Shqipërinë e Jugut, ata e hëngrën dackën dhe turpin në 
Konferencën e Paqes, por ata të mos harrojnë asnjë 
moment se populli shqiptar nuk fle, por ruan më i fortë 
se kurrë, kufirin e Jugut. 7 prilli nuk do të përsëritet 
më, qoftë edhe nga kufiri i Jugut. Por me gjithë dësh- 
timin ce orvatjeve të tyre të turpshme, reaksioni grek s'i 
ka hedhur armët, ai përditë po na provokon në kufi dhe 
përpiqet të mbajë një gjendje të turbullt për të përm- 
bushur ndërmarrjet e tija kriminale brenda në Greqi. 
Reaksioni grek po shpif dhe po trillon se gjoja ne ndih- 
mojmë me armë dhe me njerëz kryengritësit grekë. Të 
tilla provokacione dhe shpifje duhet të marrin fund. 
Ne nuk përzihemi në punët e brendshme të popullit grek, 
ashtu sikundër dëshirojmë që dhe ata të mos përzihen 
në tonat. Qeveritarët e Athinës, për të fshehur mizoritë 
dhe krimet e tyre që po bëjnë në kurrizin e popullit 
grek, për të shuar zjarrin e kryengritjes që ka shpërthyer 

në të katër anët e Greqisë dhe hovin e kryengritjes po- 
pullore që po ju kërcënon pozitat e tyre të kalbura, për- 
piqen ta paraqesin këtë kryengritje si të ndihmuar nga 
jashtë. Shpifjet e grekërve janë të pathemelta, ne i 
përgënjeshtrojmë kategorikisht. Tërë bota e pa qartë 
se ç'qëllime kanë pasur të gjitha shpifjet dhe provokacio- 
net e reaksionit grek kundrejt vendit tonë, tani mbetet 
t'u thuhet ndal këtyre turbulluesve të paqes dhe shty- 
pësve të popullit demokrat grek. 

Rruga që ka ndjekur populli ynë në politikën e 
jashtme ka qenë ajo më e drejta dhe më përparimtarja: 
ne do të vazhdojmë të ecim me vendosmëri dhe me bin- 
djen më të madhe në këtë rrugë. Ne do të forcojmë 
shumë e më shumë miqësinë e ngushtë që na lidh me 
Bashkimin e madh Sovjetik: ne do të forcojmë miqësinë 
dhe aleancën tonë me popujt vëllezër të Jugosllavisë: 
ne kemi marrëdhënje të përzemërta me popujt ballkani- 
kë, si Bullgarinë dhe Rumaninë. Këto do të përpiqemi t'i 
forcojmë dhe t'i konkretizojmë, ashtu si do të forcojmë 
miqësinë me të gjithë shtetet e tjerë përparimtarë dhe 
demokratë të botës. Ne do të luftojmë deri në fund për 
të çrrënjosur mbeturinat e fashizmit dhe do të jemi kur- 
doherë në radhën e parë për të mbrojtur dhe për të for- 
cuar paqen, ashtu si kemi qenë në radhë të parë në 
luftën kundër fashizmit italian dhe nazizmit gjerman. 


Shokë të Frontit Demokratik, 


Këto momente që po kalon Shqipëria janë momente 
nga më të rëndësishmet e historisë së saj, prandaj dhe 
detyrat dhe përgjegjësitë tona janë të mëdha. Të vihemi 

përpara detyrave dhe të marrim përgjegjësitë. Pikësëpari 
jemi në rrugën më të drejtë, pse këtë rrugë të drejtë e 
zgjodhi vetë populli, e.gjeti pas kaq shekuj vuajtjesh 
dhe mjerimesh, e gjeti gjatë një lufte aq të përgjakshme, 
sa kurrë s'e ka parë historia e tij. Populli fitoi lirinë, 
indipendencën, sovraritetin, shporri armiqtë e jashtëm, 
spastroi rrugën nga armiqtë e brendshëm, vendosi një 
demokraci nga më të shëndoshat dhe përparimtaret, for- 
coi dhe konsolidoi prestigjin dhe pozitat e vendit të tij 
jashtë, duke i siguruar këtij miq dhe aleatë të fortë. e të 
sinqertë. Këto janë fitoret e mëdha të popullit tonë. De- 
tyra jonë e parë, si anëtarë të Frontit, është t'i ruajmë 
këto fitore si sytë e ballit, t'i konsolidojmë, t'i forcojmë. 

T'i ruash këto fitore do të thotë të mbrosh atdheun. 
Mbrojtja e atdheut është një detyrë e rëndë, por e lav- 
dishme. Atdheu nuk mbrohet në njëzet vjet një herë 
dhe pastaj të të zërë gjumi mbi dafina deri sa të të he- 
dhë litarin në grykë tjetri. Atdheu mbrohet çdo ditë, 
vazhdimisht, me çdo hap, me çdo fjalë, me çdo punë të 
përditshme që bëjmë. Jeta jonë individuale është e li- 
dhur ngushtë me jetën e gjithë kolektivitetit shqiptar, 
pra interesin tonë vetjak ta lidhim ngushtë me interesin 
e përgjithshëm. Këtej lind dhe forcohet ideja e patriotiz- 
mit, e sakrificës, e solidaritetit, e bashkimit dhe e mbroj- 
tjes. Ku punohet për xhep, atje s'ka patriotizëm, atje 
s'ka vigjilencë, as kujdes, as disiplinë, atje s'ekziston 
ndjenja e mbrojtjes së atdheut. Armiku i jashtëm dhe i 
brendshëm nuk fle, ai përpiqet të dobësojë këtë ndjenjë 
me çdo kusht, dhe me çdo mënyrë që të të hedhë më në 
fund duart në grykë. Populli e sheh në punën e përdit- 
shme se si tenton të na luftojë armiku, prandaj duhet të 

jemi në luftë të vazhdueshme me të. Këtu s'ka butësi. 
prej murgeshe, këtu luftohet për jetën: kur armiku të. 
kish vënë shqelmin në fyt dhe të pinte gjakun, s'të më- 
shironte, por t'u desh të lije në fushën e luftës me mijëra 
të vrarë e të plagosur nga djemtë e tu më të mirë, t'u 
desh shkatërrimi i një pjese të madhe të Shqipërisë, që 
të mund të shpëtoje jetën. Tani është në dorën tonë që 
ta mbrojmë këtë jetë, është e drejta jonë dhe ne do ta 
mbrojmë dhe do ta bëjmë të lumtur. 

T'i konsolidosh fitoret e luftës, do të thotë të jesh 
në përmirësim të vazhdueshëm, domethënë të ndërtosh 
vendin tënd nga çdo pikëpamje. Problemi i ndërtimit të 
ri të vendit është një problem i gjerë, i shumanshëm 
dhe që lyp nga ne kujdesin, vullnetin, disiplinën, drejtë- 
sinë më të madhe. Që të ngresh ekonominë e vendit dhe 
të përmirësosh kështu jetën e popullit duhet të men- 
dosh njëkohësisht për zhvillimin e arësimit dhe të kul- 
turës në popull, nga ku do të dalin kuadrot e shëndoshë 
dhe të zot që të drejtojnë gjithë ekonominë e vendit në 
baza shkencore, duhet të përmirësosh dhe të moderni- 
zosh bujqësinë, duhet të rindërtosh dhe të modernizosh 
industrinë, duhet të forcosh dhe të modernizosh apara- 
tin e shtetit, etj. Të gjitha këto formojnë problemet krye- 
sore të shtetit tonë dhe ne po ecim në rrugën e zgjidhje- 
ve të tyre. Fronti duhet të koncentrojë të gjitha fuqitë 
e tija për të mobilizuar gjithë popullin, për të mbështetur 
veprën e shumanshme të pushtetit, në radhë të parë 
ngritjen e ekonomisë së vendit. Në radhë të parë reforma 
agrare të marrë fund në kohën e caktuar. Por problemi 
agrar është një problem i gjerë dhe që lyp një kujdes të 
Veçantë nga ana e pushtetit dhe e Frontit në lidhje me 

fbonifikimet në shkallë të gjerë me anë të të cilave ne 
'do të përmirësojmë tokat dhe do të fitojmë toka të reja. 
Për Frontin detyrë imediate është që t'i japë ndihmë 
më të madhe pushtetit në korrigjimin e shpejtë të ga- 
bimeve që mund të jenë bërë gjatë aplikimit të reformës, 
të aktivizojë fshatarët dhe popullin në çeljen e kanaleve 
të vogla dhe të mëdha me karakter nacional dhe që janë 
në planin e qeverisë. 

Si detyrë tjetër imediate e Frontit është të bëjë 
fushatë të madhe për mbjelljet e afërme sipas planit të 
aprovuar nga ana e Ministrisë së Bujqësisë. Rezultati i 
kësaj fushate të madhe duhet të jetë jo vetëm që të mos 
mbetet asnjë pëllëmbë tokë pa u punuar, por të inkurajo- 
hen ato prodhime dhe në ato vende që caktohen në pla- 
nin e aprovuar nga Ministria e Bujqësisë. 

Çështja e minierave dhe e fabrikave. Këtu sindikatat 
dhe Fronti në përgjithësi duhet t'i japin mbështetjen më 
të madhe ndërmarrjes kolosale të shtetit në këtë drejtim 
qoftë në miniera, në fabrika ose në kantiere. Punëtori 
ynë duhet të kuptojë mirë se jeta e tij ashtu dhe ajo e 
përgjithshme do të përmirësohen, kur ai të punojë me 
ndërgjegje dhe të prodhojë gjithnjë më tepër. Çështja 
e normave në punë të bëhet një problem për punëtorët, 
për sindikatat dhe për drejtuesit e ndërmarrjeve. 

Në sektorin e shtetit në përgjithësi, detyra e Frontit 
është e madhe. Për këtë sektor të madh ne duhet të kuj- 
desemi që ky të japë më shumë se të tjerët. Këtu hyn 
çështja e disiplinës, e organizimit, e edukimit të kuadro- 
ve dhe e zhvillimit të iniciativës. Duhet që Fronti në çdo 
gjë të ngjallë iniciativën në masat dhe të mos lërë që ato 

të presin çdo gjë nga qeveria. Në lëmin e ekonomisë 


RAPORT MBI AKTIVITETIN DHE DETYRAT E FRONTIT 499 


duhet të kursejmë sa më tepër, ta bëjmë punën më me, 
pak shpenzime që të mund të realizojmë punët e ndër—- 
marrura dhe ta mbulojmë deficitin. 

Fronti duhet të aktivizohet në zhvillimin sa më tepër 
të kooperativave sidomos, në fshatra, ato të shitblerjes 
e të punës. Këto duhet të bëhen të kuptueshme për popu- 
Ilin, këto duhet të mbështeten në iniciativën c masave, 
pse këto nuk rregullohen me mënyra burokratike. Këto 
do të shërbejnë për të evituar spekulimin, për shtimin 
e prodhimit dhe për ngritjen e nivelit të jetesës së pro- 
dhuesve të vegjël si dhe për të ndihmuar konsumatorin. 

Çështjen e arësimit dhe të kulturës po e përsëris edhe 
njëherë. Kjo është një nga problemet më të rëndësishme. 
të Frontit dhe të shtetit. Arësimi duhet të përkrahet me 
çdo kusht, të përkrahen shkollat, të mos mbetet i ri dhe 
e re pa vajtur në shkollë, të luftohet me të gjitha forcat 
analfabetizmi, veçanërisht në krahinat e Veriut. Të 
hapen sa më shumë dhe të përkrahen shtëpitë e kulturës, 
klubet e sportit. Shtypi të shpërndahet dhe të lexohet 
nga të katër anët dhe ky të jetë një shtyp jo vetëm infor- 
mativ, por sidomos edukativ dhe të pasqyrojë jetën dhe: 
frymën e re. 

Fronti ka për detyrë të madhe të forcojë në njerëzit 
e Shqipërisë ndjenjën e drejtësisë, që është gjëja më e 
lartë dhe më e shenjtë në regjimin tonë popullor. Gjy- 
katësit tanë duhet të zgjidhen nga radhët e njerëzve më: 
të ndershëm dhe të pakorruptueshëm, nga njerëzit që u 
dhimbset çështja e popullit dhe që të gjykojnë e të japin 
vendime në frymën e re. Prokurorët e shtetit duhet të. 
gjejnë mbështetjen më të madhe në njerëzit e Frontit: 
për të kryer detyrën e tyre shumë të rëndësishme. 

7” Komisioni i Kontrollit të Shtetit, gjithashtu, duhet 
që të gjejë nga ana e Frontit mbështetjen më të plotë. 
Sikundërqë dihet, detyrat e Komisionit të Kontrollit 
të Shtetit nuk janë me shtyp iniciativën, me pengue 
udhëheqjen, por përkundrazi me ndihmue me anë të 
shkëmbimit të eksperiencës dhe të kritikës së gabimeve 
dhe me i vu në dukje këto gabime për me i ba të afta 
organet e administratës shtetërore që t'i kryejnë sa më 
mirë dhe me efikasitet detyrat e tyre. 


Shokë të Frontit Demokratik, 


Anëtarët e Frontit tonë Demokratik kanë filluar t'i 
kuptojnë mirë detyrat e tyre, t'i rrahin dhe t'i zgjidhin. 
Në këtë mbledhje të rëndësishme të sotshme t'i shtrojmë, 
pra, këto probleme, të shkëmbejmë eksperiencën me 
njëri-tjetrin dhe kjo të na shërbejë për t'i dhënë një 
vrull punës ndërtimtare të vendit tonë. Punët janë në 
'shesh, të punojmë me atë vrull që ja kemi nisur, se kështu 
ndërtohet Shqipëria, kështu do të rrojë e lumtur dhe e 
fortë Shqipëria. 

Rroftë populli shqiptar dhe organizata e tij e madhe 
politike, Fronti Demokratiki 


Botuar për herë të parë në Botohet sipas origjinalit që 
gazetën “Bashkimin, Nr. 553, gjendet në Arkivin Qendror 
8 tetor 1946 të Partisë 

16 tetor 1946 


Të dashur shokë dhe shoqe të rinisë, 


Më parë dëshiroj t'ju përgëzoj dhe t'ju uroj nxehtë- 
sisht nga zemra në emër të qeverisë dhe timin, juve të 
mbledhur këtu në këtë kongres si dhe gjithë Rininë Po- 
pullore të Shqipërisë dhe t'ju shfaq mirënjohjen e madhe 
tonën për gjithshka po bëni ju për popullin dhe për 
atdheun. 

Kongreset tuaja kanë një kuptim të madh jo vetëm 
për ju të rinjtë ec vendit tonë, por për tërë popullin 
shqiptar, pse problemet që rrihen në këto kongrese dhe 
vendimet që merren, duke pasur anën e tyre speciale 
për rininë, janë të lidhura ngushtë dhe të pandara me të 
gjitha problemet jetike të vendit tonë. Rinia jonë dhe 
problemet e saja nuk mund të jenë të shkëputura nga 
populli dhe nga problemet e popullit, prandaj Kongresi 
juaj i tretë, sikundër edhe gjithë kongreset tuaja të 
mëparshme, kanë qenë njëkohësisht kongreset e gjithë 
popullit shqiptar dhe shënojnë një datë historike në kri- 
jimin dhe ndërtimin e Shqipërisë së re. Ju keni qenë nga 

” faktorët kryesorë të fitores vendimtare që solli çlirimin 


e Shqipërisë, ashtu sikundër jeni një nga faktorët krye- 
sorë të ndërtimit të jetës së re që ju e meritoni dhe që 
do ta gëzoni. 

Kur ju shoh të mbledhur kështu si një trup i vetëm, 
ku rreh një zemër për një qëllim, s'mund të rri pa për- 
mendur atë që ju bëri të jeni të fortë si çeliku, dua të 
them Luftën e lavdishme nacional-çlirimtare. Po në ujë 
e në zjarr forcohet çeliku, në zjarrin e luftës u çelnikosët 
edhe ju. Në thirrjen e Partisë Komuniste të Shqipërisë, 
që i bëri popullit në kohërat më të rrezikshme, ju patë 
shpëtimin, ju patë çlirimin e atdheut, ju patë fitoren dhe 
jetën e re dhe rrokët armët e bëtë luftën më të lavdishme 
që ka parë historia. Shumë u tallën me ju dhe me qëlli- 
met e idealet tuaja të larta, por zotërinjtë, patriotë të 
liretës e të parasë së huaj, shpejt u drodhën nga grushti 
juaj i fortë dhe vendimtar që i goditi pa mëshirë. Atje 
ku ishte lufta më e ashpër, atje ishit ju o shoqe e shokë 
të rinj, atje ku duhej zemër, ku duhej trimëri dhe vetë- 
mohim, ku duhej forcë organizimi, atje ishit ju, të 
zhveshur e pa këpucë, në borë e në shi, por kurdoherë 
të patrembur dhe të patundur. Ju dhatë shembullin e 
madh, heronjtë e rinisë u bënë kushtrimi i luftës dhe 
populli mbarë, gra, burra e pleq të thinjur u hodhën në 
rrugën e luftës, në rrugën e, shpëtimit për të ndërtuar, 
tok me bijtë e tyre heroikë, jetën e lumtur për brezat e 
rinj. Më kujtohet si tani Kongresi juaj i parëi që mbajtët 
në malet e Ostrovicës. Ju erdhët nga të katër anët e 


1 Kongresii parëi Bashkimit të Rinisë Antifashiste Shqip- 
tare u mblodh në Helmës të Skraparit më 8 gusht 1944. 

Shqipërisë me pushkë në krah. Nga çdo njësit, nga:çdo 
brigadë, nga çdo qytet, duke kaluar njëmijë rreziqe, 
.shokët ju kishin deleguar të biscdonit mbi problemin e 
madh që na preokupontce: luftën e çlirimit. Atje ju disku- 
“tuat, muarët vendime të tilla, që do të mbeten historike 
jo vetëm për faktin e madh që i dhanë një hov të çudit- 
shëm luftës, por edhe për seriozitetin dhe pjekurinë e 
këtyre vendimeve. Brezi i ri i Shqipërisë ishte një forcë 
e madhe në vendin tonë, një forcë e madhe që po ngrihej 
dhe që po farkëtohej në një luftë të ashpër. Ajo ishte 
garanci e fitores dhe e së ardhmes së vendit tonë. Këtu 
nuk gabuam dhe s'mund të gaboheshim. Gjatë luftës ju 
ndjetë nevojën e një organizimi të gjerë dhe të shëndoshë 
të rinisë, organizim që të përfshinte të gjithë të rinjtë 
€ vendit tonë. Pa një organizim të tillë, nuk mund të 
krijohej realiteti i forcës suaj të madhe dhe nuk mund 
të arriheshin qëllimet dhe të kryheshin detyrat e mëdha 
që ju viheshin përpara. Ju i kuptuat këto nevoja impera- 
tive që krijoi lufta, dhe ju realizuat më së miri unitetin 
dhe bashkimin c gjithë rinisë shqiptare. Me një forcë 
'të tillë të organizuar, të disiplinuar dhe të frymëzuar 
nga parime që. mbajnë në veten e tyre realizimin e aspi- 
ratave të shëndosha të rinisë dhe të mbarë popullit, ne 
.kapërcyem dhc do të kapërcejmë çdo pengesë. 

Kur ne kapërcyem me suksesin më të madh etapat 
“e tmerrshme të luftës, duke mposhtur armikun e jashtëm 
dhe armiqtë e brendshëm, pa asnjë dyshim ne do të 
arrijmë ta ndërtojmë Shqipërinë tonë dhe ta bëjmë po- 
pullin tonë të lumtur. 

Që prej çlirimit të Shqipërisë dhe deri tani ne kemi 
korrur suksese si në lëmin ekonomik, ashtu edhe në atë 

shoqëror. Patjetër konditat kanë qenë shumë të vështira. 
dhe këto kondita i krijoi lufta. Çështja ishte t'i kuptonim 
këto kondita dhe t'i përmirësonim me forcat tona, se 
vetëm me forcat tona mund të përmirësoheshin këto 
kondita. Mbeturinat e armiqve të popullit do të përpi- 
qeshin gjatë gjithë kësaj periudhe të krijonin ose të in- 
kurajonin situata për ta demoralizuar popullin, për t'ja 
shtuar fatkeqësitë, për të krijuar pengesa në ndërmarr- 
jen e tij të madhe të rindërtimit. Por këtu ata armiq 
s'mund të kishin kurrë suksese, arma që ata me shekuj e 
kishin përdorur për të shtypur popullin u kishte ikur 
përgjithmonë nga duart. Fuqia ishte në duart e popullit, 
por në duart e një populli që kishte bërë një luftë kaq 
të madhe dhe ishte bërë i ndërgjegjshëm për forcat e 
tija, për zotësinë c tij. Populli ynë jo vetëm që s'i linte 
më interesat e tija t'ja rregullonte beu dhe fajdexhiu, 
por ua theu kokën këtyre dhe do t'ua thyejë në rast se 
ata lëvizin dhe s'qëndrojnë urtë. Vendosja e pushtetit 
popullor të këshillave, vendosja e demokracisë së vërtetë 
dhe të shëndoshë, regjimi që populli i dha vendit, Statuti 
Themeltar, janë fitoret kryesore të luftës sonë, të cilat 
i hapën Shqipërisë së re rrugën e përparimit. Dhe në 
këtë rrugë të re ecën rinia jonë heroike tok me popullin 
e vet, për të cilin ajo luftoi trimërisht, për të cilin ajo 
ka përveshur llërët dhe ka vënë pa kursim të gjitha ener- 
gjitë e saja të reja e të shëndosha. Vjen vetëvetiu që në 
një regjim të këtillë, si yni, ku punohet në mënyrë të 
organizuar për një jetë më të mirë, brezit të ri i vihet 
kujdesi më i madh. Edukata e rinisë, pajisja e saj me 
kulturë dhe me arësim, shëndeti i saj, krijimi i kondi- 
tave të jetesës sa më të mirë për të, janë dhe do të jenë 

preokupacionet më kryesore të pushtetit tonë popullor. 

Këto i sheh rinia jonë. Ajo është aq e ndërgjegjshme, 
aq patriote, aq e thellë në mendime dhe në vepra, saqë 
çështjet e saja nuk i merr kurrë të shkëputura nga rca- 
liteti i vendit, nga konditat dhe rrethanat ku jetojmë. 
Ajo i kupton më mirë se kushdo vështirësitë, pse ka 
njohur vështirësi më të mëdha në kohën e luftës, ajo ka 
besimin më të madh se do t'i kapërcejë këto vështirësi, 
që s'janë më të vogla se ato të luftës, ajo e di që duhet 
të mësojë dhe të edukohet dhe e di përse i duhet ai 
mësim dhe ai edukim, por di njëkohësisht se duhet të 
punojë. Dhe kontributi që ka dhënë rinia në rindërtimin 
e Shqipërisë është aq i madh, sa ka qenë kontributi i saj 
në çlirimin e atdheut. Në çdo vepër rindërtimi është mo- 
bilizuar rinia, ajo ka punuar me kokë dhe me krahë, 
kuadrot e rinj me vullnetin e tyre, me shpirtin e tyre 
të drejtë, me stilin dhe me hovin e ri në punë, kanë 
dhënë rezultate të shkëlqyeshme. Rinia në ushtri, në 
ushtrinë tonë heroike, që në kohën e luftës formoi radhët 
e para dhe që tani përbën pjesën më të madhe të saj, 
zhvillon një aktivitet të tillë që e bën ushtrinë tonë të 
mbajë të pashuar dhe të shtojë shpirtin dhe zjarrin e 
patriotizmit, të heroizmit, të disiplinës që e udhëhoqën 
në luftën e lavdishme. Ndër fabrika e miniera, ndër ara 
e kantiere, rinia jonë e organizuar dhe me ndërgjegje të 
formuar për rolin e saj të madh po punon me një vullnet 
të patreguar. Rinia jonë është e etshme për arësim dhe 
për kulturë, ajo ndjek rregullisht dhe me sukses mësi- 
met. Fakti se me qindra shkolla të reja po hapen në të 
katër anët e Shqipërisë tregon se për të rinjtë arësimi 
është bërë një detyrë e madhe dhe një nevojë: të rinjtë 

€ë kanë kuptuar, se, duke u pajisur me kulturë, atyre do 
t'u hapen horizonte të reja, dhe kështu do t'i shërbejnë 
më mirë popullit dhe do ta ndërtojnë më shpejt jetën e 
lumtur. Është në mbarim e sipër rruga Kukës-Peshkopi, 
kjo ndërmarrje e madhe e rinisë sonë. Muaj me radhë, 
me mijëra të rinj, nga të katër anët e Shqipërisë, po 
derdhin djersë dhe tregojnë zotësi, po çajnë malet e 
Veriut, për të çuar në ato vende përparimin, kulturën. 
Shqipëria i falenderon dhe unë ju ftoj që të çohemi të 
gjithë në këmbë dhe të brohoritim për shokët ec rinisë që 
punojnë në rrugën Kukës-Peshkopi, të brohoritim për 
këta pionierë të mëdhenj të përparimit. 

Reformat e mëdha me karakter ekonomik dhe sho- 
qëror, që krijojnë një jetë të re në Shqipëri, e bëjnë ri- 
ninë tonë jo vetëm që të grumbullojë të gjitha forcat e 
saja për realizimin dhe konkretizimin ce këtyre reforma- 
ve, por e bëjnë njëkohësisht të shtojë vigjilencën e saj 
kundër manevrave dhe tentativave të armiqve të popu- 
llit, që kërkojnë t'i sabotojnë ose t'i pengojnë këto 
reforma. Rinia, sikundër edhe gjithë populli, ka ekspe- 
riencën e luftës në këtë çështje. Sa më tepër t'i afrohet 
vdekja armikut, aq më tepër ai mundohet të grumbullojë 
energjitë e tij për të dëmtuar. Për armikun s'ka mëshirë. 
Armiku i brendshëm, që grumbullohet nga mbeturinat 
e fashizmit e të feudalëve, të fajdexhinjve dhe të tregë- 
tarëve të mëdhenj, nga ata klerikë ose intelektualë e 
teknikë që shesin te armiqtë e huaj atdheun, nderin dhe 
çdo gjë tjetër të shenjtë, të gjithë ata që e humbën be- 
tejën e armatosur dhe atë politike, do të përpiqen me 
njëmijë mënyra të sabotojnë ose të pengojnë rindërtimin, 
veprën e madhe të popullit. Këtu duhet t'i hapim sytë 

dhe t'i bëjmë katër, se kështu kemi mbrojtur djersën dhe. 
gjakun tonë. Sukseset tona në lëmin ekonomik dhe kudo 
gjetkë, këta zotërinj i kanë halë në sy, por ne nuk do të 
lejojmë kurrsesi që këta të dëmtojnë popullin. Më duket 
se ky është qëndrimi më i drejtë që mund të mbajmë. 
Në Shqipërinë c re çdo njeri i ndershëm ka të drejtë 
të rrojë, të punojë, të fitojë brenda ligjeve që rregullojnë 
jetën e përgjithshme të popullit. Në qoftë se ka ndonjë 
regjim që respekton të ndershmin, të mësuarin, tekni- 
kun, ky është regjimi ynë demokratik. Por këta duhet 
të kuptojnë mirë detyrat që kanë në Shqipërinë e re të 
popullit dhe diturinë e tyre ta vënë në shërbim të kolek- 
tivitetit. Është e vërtetë se teknika duhet të çmohet dhe 
tekniku ose profesori duhet respektuar e përkrahur. Shte- 
ti ka vënë gjithë forcat për krijimin e kësaj teknike dhe 
të kësaj inteligjence, dhe me sigurinë më të madhe do 
të arrijmë në rezultate të mira, por këtu dua t'u them 
diçka atyre njerëzve stë mësuarr ose teknikë që në ko- 
kën e tyre kanë koncepte të ndryshme nga ato që udhë- 
heqin Shqipërinë e re. Ata të mos kujtojnë asnjë 
sekondë se respekti që kemi ndaj tyre dhe përkrahja 
që i japim teknikës dhe teknikut do të na ndalojë për 
të marrë masat më të ashpra kundër atij personi që 
teknikën e vë në shërbim të armikut të brendshëm ose 
të jashtëm për të sabotuar veprën e popullit. Ne i kemi 
punët të qarta. Ka kurdoherë kohë për ata që i vënë si 
detyrë kryesore vetes të korrigjohen dhe të përqa- 
fojnë rrugën c. drejtë. Unë jam i sigurt se rinia të 
gjitha këto punë i kupton mirë, se janë të lidhura ngu- 
shtë me jetën dhe të ardhmen e saj, dhe jam i sigurt 
edhe për një gjë tjetër, se rinia jonë, që ka në shpirt 


508 ENVER HONIIA 


drejtësinë, do ta zbatojë atë me rigorozitetin më të 
madh, dhe do të goditë pa mëshirë atje ku sheh se lu- 
het me interesat e me jetën e popullit. 

Tani dua t'ju them disa fjalë për disa çështje që 
i interesojnë rinisë, ashtu sikundër i interesojnë gjithë 
popullit, e kam fjalën në lidhje me marrëdhënjet tona 
me botën e jashtme dhe me kërkesat tona të drejta në 
lëmin ndërkombëtar dhe kundrejt Italisë. 

Fituam luftën, fituam edhe miq e aleatë të sin- 
qertë që simpatizojnë dhe mbrojnë popullin dhe vendin 
tonë nga të gjitha tentativat dhe manevrat e reaksionit 
ndërkombëtar. Në radhë të parë është Bashkimi Sovje- 
tik. Ka edhe të tjerë si .Jugosllavia, Polonia, Çeko- 
sllovakia, Franca, Bullgaria, të cilat kanë njohur qeve- 
rinë tonë dhe kemi marrëdhënje diplomatike me to. 
Rinia është ajo pjesë e popullit që ka kontribuar pa 
masë në krijimin dhe forcimin e kësaj miqësie të pa- 
vdekshme me Bashkimin Sovjetik dhe me të gjithë 
ata popuj që na duan të mirën dhe ua duam të mi- 
rën. Miqësia është një gjë e madhe dhe një gjë e shenjtë, 
dhe ne shqiptarët, që jemi djegur tërë jetën, dimë ta 
çmojmë miqësinë, po jo vetëm ta çmojmë, por edhe ta 
ruajmë si sytë e ballit dhe ta forcojmë dita-ditës. Në 
bazë të një miqësie të vërtetë ka një drejtësi të madhe, 
ka respekt reciprok për të gjitha të drejtat e njëri- 
-tjetrit, ka harmoni dhe vëllazërim dhe këtej rrjedh dhe 
ndihma për njëri-tjetrin e sidomos në kohët më të kë- 
qia ku njihet miku i vërtetë. Ç'është Bashkimi Sovje- 
tik për Shqipërinë dhe për gjithë njerëzimin, këtë e 
pamë dhe e provuam gjatë kohës së luftës, këtë po e 
provojmë tani kur po ndërtohet paqja dhe veçanërisht 

ne e provojmë sa e madhe, sa e sinqertë është kjo mi- - 
qësi, kur armiqtë e vendit tonë dhe reaksioni ndër- 
kombëtar po bëjnë orvatjet më të turpshme të mohojnë 
të drejtat që i kemi fituar me gjak. Ne i jemi mirënjo- 
hës Bashkimit Sovjetik dhe do të kemi për të, miqësinë 
më të madhe dhe më të sinqertë, pse ai na ndihmoi të 
fitojmë lirinë dhe pavarësinë dhe pse ai mbron inte- 
resat e popullit tonë duke qenë i sigurt se mbron drej- 
tësinë e vërtetë. a 

Vendi ynë i vogël ka nevojë që të shtojë rrethin e 
miqve të tij. Sa më tepër të ketë miq njeriu, aq më mirë 
është. Rrethi i miqve tanë jashtë nuk është aspak i vogël 
dhe ne, duke çmuar këtë miqësi, kemi vënë forcat dhe 
do t'i shtojmë që kjo t'i ketë bazat të shëndosha dhe të 
shërbejë për interesin e të dy palëve dhe të të gjithë 
botës përparimtare në përgjithësi. 

Por ka njerëz dhe shtete që s'e kuptojnë miqësinë 
kështu si e kuptojmë ne dhe që s'e bazojnë në respektin 
e të drejtave të tjetrit, konditë kjo nga kryesoret për 
vendosjen e marrëdhënjeve të mira dhe të vazhdueshme. 
Unë këtu nuk do të përsëris ato që kam thënë edhe disa 
ditë më parë përsa u përket marrëdhënjeve tona me 
Anglinë dhe me Amerikën, por do të shtoj diçka tjetër, 
se vargu i padrejtësive kundër popullit tonë po shtohet. 
Sikundërqë e dini, Konferenca e Paqes i mbaroi punimet 
në lidhje me Traktatin me Italinë, i cili u votua krejtë- 
sisht. Në lidhje me këtë traktat ne kishim paraqitur 
mendimin tonë dhe kërkesat tona, të cilat jo vetëm që 
ishin të drejta dhe të pamohueshme, por ishin dhe mo- 
deste. Kishim kërkuar që në artikullin 21 të projekt- 
traktatit të paqes me lItalinë, atje ku thuhej se -ltalia 


- 

N njeh dhe detyrohet të respektojë sovranitetin dhe indi- 


pendencën e shtetit shqiptar”, të shtohej dhe fjala 
vintegritete. Kishim kërkuar që të na kthehej ari i gra- 
bitur prej Italisë fashiste dhe i transportuar në Gjermani, 
kishim kërkuar që ne të konsideroheshim si fuqi-shoqe 
(puissance associëe), kishim kërkuar reparacione nga 
Italia. Të gjitha këto kërkesa tona të drejta u mbrojtën 
me mish e me shpirt deri në fund nga përfaqësuesit 
sovjetikë, e të tjerë, por, më në fund këto kërkesa u 
rrëzuan dhe delegacioni anglez dhe amerikan bënë pre- 
sion në konferencë për këtë gjë. Delegati britanik Hud 
deklaroi dhe insistoi që “Shqipëria të mos marrë fare 
dëmshpërblimer. Këtë qëndrim mbajti edhe delegati 
amerikan gjatë gjithë konferencës përsa u përket të drej- 
tave tona. U duk haptas se në atë konferencë të lartë, 
ku duhej të bëhej procesi dhe të merreshin masat kundër 
agresorëve, siç ishte Italia fashiste, nga shumë shtete të 
Perëndimit u mbrojt Italia dhe u shqelmuan të drejtat e 
atyre popujve që derdhën kaq gjak për liri dhe de- 
mokraci. 

Populli shqiptar nuk i pranon në asnjë mënyrë 
vendime të tilla të padrejta, ku duket haptas se mbrohen 
ata që na dogjën, na grabitën, na vranë dhe populli 
shqiptar kërkon me këmbëngulje që Konferenca e Mi- 
nistrave të Punëve të Jashtme, që do të marrë në shqyr- 
tim vendimet e Konferencës së Paqes, ta vërë në vend 
drejtësinë dhe të na njihen të drejtat që janë tonat, që 
na kanë kushtuar kaq gjak dhe sakrifica. Vendime të 
tilla të padrejta vallë shërbejnë për krijimin dhe forci- 
min e një miqësie të shëndoshë në mes të popujve” Vallë 
populli shqiptar do të harrojë aq lehtë mizoritë dhe 

vrasjet, grabitjet dhe djegjet që na shkaktoi Italia” Kur 
vjen puna që kjo të paguajë për krimet e saj si rrjedhim 
i të cilave i kemi plagët në trupin tonë dhe në zemrën 
tonë, dalin përfaqësues shtetesh, me të cilët kemi luftuar 
së toku, dhe thonë se Shqipërisë s'duhet t'i japim asgjë. 
Jo, një qëndrim të tillë të padrejtë nuk mund ta harrojmë 
dhe nuk mund ta pranojmë kurrsesi. 

Të gjitha këto padrejtësi, që i bëhen popullit shqip- 
tar në lëmin ndërkombëtar, s'kanë asnjë bazë mbështe- 
tjeje dhe bile vendimet e padrejta që merren në Konfe- 
rencën e Paqes kundër vendit tonë janë në kundërshtim 
të hapët me thënjet e mëparshme të po këtyre shteteve 
që vendosin në një mënyrë të tillë për Shqipërinë. Shu- 
më herë kam paraqitur para jush dokumenta zyrtare 
anglo-amerikane të njerëzve me përgjegjësi, ku ata po- 
hojnë me plot gojën përpjekjet e popullit shqiptar. Më 
lejoni t'ju citoj një dokument tjetër amerikan. Këshill- 
tari politik i Shteteve të Bashkuara të Amerikës, në 
Kazerta me datën 22 mars 1945 më drejtonte një memo- 
randum, ku në mes të tjerave më thoshte: -Si dihet mirë, 
populli i Shteteve të Bashkuara ka treguar gjithmonë 
një interes të veçantë për fatet e popullit shqiptar. Aii 
di mirë vuajtjet dhe sakrificat e mëdha të shqiptarëve 
pjatë luftës së tanishme dhe trimërinë e patriotëve shqip- 
tarë në rezistencën e tyre kundër armiqve agresorësv. 

Këto më shkruante këshilltari politik amerikan nga 
Kazerta para 20 muajve. Tani unë bëj pyetjen: Të in- 
teresohesh gjithmonë për fatet e popullit shqiptar, a 
pajtohet kjo me vendimet që merren në Konferencën e 
Parisit” Mua më duket se “me u interesue veçanërisht 
për fatet e popullit shqiptar, të cilit i njihen mirë vuaj- 

tjet dhe sakrificat gjatë luftës së tanishmer, sikundër 
më shprehet në atë memorandum përfaqësuesi i lartë 
amerikan, kjo nuk bëhet duke refuzuar kërkesat e drejta 
të Shqipërisë kundrejt agresorit. Këtu është e qartë: ose 
mbrohen të drejtat e Shqipërisë ose nuk mbrohen. Fakti 
është se interesat e Shqipërisë shqelmohen dhe ato të 
agresorit mbrohen. Për këtë gjë kaq të qartë askush nuk 
mund të na bëjë të ndërrojmë mendim, përveç kur të 
shohim konkretisht provat e kundërta. Dhe ne kërkojmë 
që të ndryshojë ky qëndrim i pajustifikueshëm kundrejt 
një populli të vogël dhe heroik, që bën çdo përpjekje të 
mëkëmbet nga shkatërrimet që i kanë ngjarë dhe që 
është një faktor i shëndoshë paqeje. Të gjitha këto pen- 
gesa, që na bëjnë, thuhet se gjoja e kanë shkakun në 
faktin që qeveria jonë nuk është njohur dhe në xkokë- 
fortësinë e qeverisë sonër. Por edhe kjo legjendë duhet 
të marrë fund. E shpjegova edhe disa ditë më parë këtë 
situatë të krijuar në mes nesh dhe aleatëve anglo-ameri- 
kanë. Dhe këtu duhet t'i kemi punët të qarta. Ne, nga 
ana jonë, kemi treguar gjithë vullnetin e mirë që të 
marrë një zgjidhje kjo situatë që kanë krijuar, por të 
gjithë duhet të dinë se interesat e Shqipërisë ne nuk i 
vëmë në lojë: nga ana tjetër, s'ka asnjë rrezik që ne të 
kërcënojmë interesat e shteteve të mëdha. 

Shumë gjëra thuhen jashtë në kurriz të Shqipërisë 
për të “argumentuarr tezat e padrejta kundrejt vendit 
tonë, por kemi edhe ne shumë gjëra për të thënë. Në 
lidhje me njohjen e qeverisë sonë, më 22 mars 1945 
përfaqësuzsi politik i Shteteve të Bashkuara në Kazerta 
më dërgonte një memorandum, ku në mes të tjerave më 
thoshte: 

“Kjo qeveri (qeveria amerikane) nuk ka ndër mend 
të dërgojë një mision ushtarak në Shqipëri, siç ka marrë 
vesh se po bën qeveria britanike, dhe njësitet speciale 
amerikane tani atje, natyrisht, nuk mundet të pretendo- 
het se përballojnë nevojat e reja që lindën në fazën ec 
tanishme. Prandaj Departamenti i Shtetit do të dëshi- 
ronte që në një datë të afërme të dërgonte një grup të 
vogël përfaqësuesish të vet në Shqipëri në një bazë krejt 
iniormative me qëllim që qeveria e Shteteve të Bashku- 
ara të furnizohej me informata, për të cilat tani ka 
nevojë. Gjeneral Hoxha, sigurisht, ka me e kuptue se 
çdo vonesë e rregullimit të çështjes, si më sipër, kishte 
me kontribue vetëm me azhurnue një vendim nga kjo 
qeveri mbi veprimin që kishte me marrun përsa i përket 
njohjesr. Këto më shkruante përfaqësuesi amerikan në 
lidhje me njohjen e qeverisë dhe dërgimin e misionit 
amerikan këtu me qëllime të caktuara. 

Gjeneral Hoxha s'mungoi t'i përgjigjet ofertës- 
amerikane dhe pranoi ardhjen c misionit këtu. Misioni 
special amerikan erdhi në Shqipëri dhe ka afro 20 muaj, 
por njohja e qeverisë shqiptare akoma s'po duket. Dy 
herë kryetari i këtij misioni, z. Xhejkobs, ka shkuar në 
Uashington dhe dy herë më ka pohuar zyrtarisht se ai 
e ka mbaruar misionin ec tij me sukses dhe se raportet 
e tij kanë qenë në favorin e njohjes së qeverisë sonë. 
Atëherë nuk kuptoj një gjë: çfarë pune bën ky mision 
këtu, kur kryetari i tij më thotë se xe ka kryer punën e 
vet dhe ka dhënë raporte në favorin e njohjes së qeverisë 
sonër7 Unë nuk shoh asnjë përpjekje për shpejtimin e 
njohjes së qeverisë sonë nga një mision që e ka mbaruar 
funksionin e vet. Unë nuk dua që të përsëriten po ato 

” argumenta, që u përdorën me rastin e ikjes së misionit 
ushtarak anglez, i cili e kish mbaruar funksionin e vet. 
Vetë letra e këshilltarit politik të Shteteve të Bashkuara, 
që më ka drejtuar, e përcakton mirë qëllimin dhe detyrat 

“e misionit amerikan në Tiranë. Pra, këto detyra ai i ka 
mbaruar. Nga ana jonë dëshirojmë që të vendosen sa 
më parë marrëdhënje të mira miqësore me popullin e 
madh amerikan, ashtu sikundër dëshirojmë edhe me po- 
pullin anglez. Nga ana jonë, nuk ka pasur dhe s'do të 
ketë pengesa, kur interesat dhe të drejtat e vendit tonë 
nuk cënohen dhe nuk preken, sikundërqë edhe ne kemi 
kujdesin më të madh që të mos cënojmë as të mos prekim 
interesat e të tjerëve, Më duket se kjo duhet të jetë 
baza e marrëdhënjeve të mira. 

Jua them këto çështje, pse ju të rinjtë si gjithë 
populli jeni të prekur thellë për padrejtësitë që na bëhen 
në lëmin ndërkombëtar. S'ka as dyshimin më të vogël që 
ju revoltoheni me të drejtë, kur shihni që gjaku që keni 
derdhur, shtëpitë tuaja që ju janë djegur nga armiku, 
konsiderohen prej disave si gjëra të pavlefshme dhe, në 
vend që të mbrohen këto të drejta, ato përbuzen dhe 
shqelmohen në favorin e atyre që ishin shkaktarët ec 
kësaj kasaphane të madhe. Pa asnjë dyshim zëri juaj do 
të çohet dhe do të bashkohet tok me atë të të gjithë po- 
pullit që këto padrejtësi të marrin fund, 

Dua t'ju them dhe diçka mbi detyrat që keni për- 
para, dhe unë jam më se i bindur se këto detyra ju do 
t'i kryeni sikurdoherë me nder. 

Detyra juaj e parë është të forconi sa më shumë 
bashkimin tuaj dhe organizata juaj e rinisë të për- 
fshijë të gjithë të rinjtë e Shqipërisë. Organizimi i shën- 

doshë dhe parimet e shëndosha do të na bëjnë të 
kalojmë çdo pengesë, pse atje ku ka organizim, ka 
rregull, ka disiplinë, ka emulacion, ka vetëmohim ka 
rezultate të dukshme. Në rininë tonë duhet të for- 
cohet ndjenja e patriotizmit dhe e mbrojtjes së atdheut, 
dhe kjo ndjenjë e shenjtë të depërtojë nëpërmjet jush 
te njeriu më i thjeshtë i vendit tonë. Ashtu si ishit të 
vendosur në fushën e luftës, ashtu duhet të jeni të 
vendosur në fazën e rindërtimit dhe të krijimit të nje- 
riut të ri. 

Ju e dini fare mirë se hasim vështirësi, po këto po 
i kapërcejmë njërën pas tjetrës dhe jeta jonë po për- 
mirësohet. Për mbrojtjen e kësaj jete të re, që po ndër- 
tojmë me duart tona, të jeni luftëtarë të pamposhtur, 
pse kështu do të kontribuoni në mbrojtjen e indipen- 
dencës, të lirisë, të sovranitetit dhe të integritetit to- 
kësor të vendit tonë. 

Edukimi i rinisë duhet të jetë një detyrë kryesore 
e organizatës suaj. Pushteti ynë do të vërë të gjitha 
forcat për këtë qëllim. Të rinjtë duhet të mësohen të 
përvetësojnë shkencën dhe këtë ta bëjnë armën më të 
fortë për përparimin dhe për lulëzimin e vendit. Duhet 
të dini një gjë, se pa mësuar nuk mund t'i përmbushim 
dot detyrat e rënda që na vihen përpara, dhe në këtë 
lëmë ne jemi mjaft prapa. E kaluara jonë, përsa i për- 
ket kulturës dhe arësimit, ka qenë e vajtueshme. Por 
të rinjve tanë s'u mungon as vullneti, as zgjuarësia për 
ta zhdukur këtë situatë. Reforma e re e arësimit, re- 
formë nga më përparimtaret, do të kontribuojë fuqi- 
misht për krijimin e një brezi të ri të pajisur me prin- 
cipe të shëndosha shkencore dhe politike, që kanë për 

' qëllim të vetëm përparimin e vendit dhe përmirësimin 
e jetës së popullit. Ju të rinjtë duhet të mobilizoheni të 
gjithë për aplikimin si duhet të kësaj reforme të madhe 
që bëhet në interesin tuaj dhe të gjithë vendit. Të 
interesohesh për aplikimin e kësaj reforme të madhe 
arësimore do të thotë t'u vini gjoksin mësimeve, ta 
përvetësoni kulturën dhe ta përhapni kudo, të ndihmoni 
me çdo mjet luftën kundër analfabetizmit, të përkrahni 
çdo institut arësimor e kultural. Në këtë drejtim orga- 
nizata juaj duhet t'ja lehtësojë punën pushtetit. Kur ju 
ta keni kuptuar mirë këtë detyrë të madhe, atëhere çdo 
gjë do t'ju duket më e lehtë. Forcat tuaja për ndërtimin 
e atdheut do të shumëfishohen dhe pozitat e demokra- 
cisë dhe të Republikës sonë do të forcohen edhe më 
shumë. Ju dhatë çdo gjë pa u kursyer për Republikën 
tonë Popullore, ku ju fituat të gjitha të drejtat. Jeta 
është juaja, e ardhmja është juaja, ju jeni një faktor 
kryesor që do ta ndërtoni jetën e re të lumtur. 

Përveç mësimit dhe kulturës, që ju duhet t'u vini 
rëndësinë më të madhe, duhet të mos harroni kurrë 
sakrificat që bën populli për ju, për t'ju mësuar, për 
t'ju edukuar. Këto sakrifica janë të përbashkëta dhe 
tok do t'i kapërcejmë. Dua të them se vështirësive eko- 
nomike që na dalin përpara, ne do t'u gjejmë zgjidhjen 
me një punë intensive të organizuar. Në ngritjen e eko- 
nomisë sonë ju keni përsëri detyra të rënda dhe këtu 
është e domosdoshme ndihma juaj. Ne kemi ngritur 
shumë gjëra, ne kemi ndërtuar ura, rrugë, fabrika etj. 
Ne po ndërtojmë shkolla e spitale ne i kemi vënë 
rëndësinë më të madhe bujqësisë, por këto që kemi bërë 
s'janë të mjafta dhe nuk duhet të na kënaqin, prandaj 

ne duhet të nderim të gjitha forcat tona në lëmin € 
rindërtimit. Çdo gjë do të bëhet me sistem që rinia të 
mësojë, e të punojë njëkohësisht dhe jeta e saj të bëhet 
dita-ditës më e mirë, më e lumtur. Këtu të vëmë të 
gjitha forcat tona. Ne nuk do të lejojmë kurrë që të 
abuzohet me forcat e rinisë sonë, pse ato janë thesaret 
më të çmuara të vendit tonë, atje bazohet e ardhmja e 
vendit tonë. 

Unë dua të përfundoj duke ju uruar sukses të 
madh në punë dhe duke ju këshilluar të ruani këtë hov 
të madh revolucionar që zjen në ju dhe ta shtoni dita- 
-ditës, të shtoni entuziazmin që ju karakterizon në çdo 
punë tuajën, kështu ne do të ndërtojmë një Shqipëri 
të re, një jetë të lumtur, kështu çdo orvatje e armiqve 
të vendit do të dështojë. Populli ndjek me kujdes puni- 
met e kongresit tuaj, ju gëzoni dashurinë dhe admirimin 
e gjithë popullit në veprën tuaj përparimtare: ai është 
me ju, me bijtë e tij të shtrenjtë. 


Rroftë populli shqiptar dhe rinia,e tij heroiket 


Botuar për herë të parë në Botohet sipas tekstit të ga- 
gazetën “Bashkimir, Nr. 561, zetës “Bashkimin, Nr. 561, 
17 tetor 1946 17 tetor 1946 


TELEGRAM 


SEKRETARIT TË PËRGJITHSHËM 
TË ORGANIZATËS SË KOMBEVE TË BASHKUARA 
ME ANËN E TË CILIT PROTESTOHET PËR MOSPRA- 
NIMIN E SHQIPËRISË NË OKB 


18 tetor 1946 


ZOTIT TRYGVE LI, SEKRETAR 1 PËRGJITHSHËM I 
ORGANIZATËS SË KOMBEVE TË BASHKUARA E PËR 
DIJENI KËSHILLIT TË SIGURIMIT 


Nju Jork 


Në emër të popullit shqiptar dhe të qeverisë së tij 
kam nderin t'Ju paraqes sa vijon: Në mbledhjen e Kë- 
shillit të Sigurimit më datë 29 gusht 1946 Shqipëria u 
pranua me pesë vota pro dhe tri kundër në radhën e 
atyre shteteve, që do t'i paraqiten mbledhjes plenare të 
Organizatës së Kombeve të Bashkuara, për t'u pranuar 
si anëtare efektive të asaj organizate të lartë. Por, me 
hidhërim të madh, populli shqiptar pa se Shtetet e 
Bashkuara të Amerikës dhe Anglia përdorën fuqinë e 
vetos kundrejt kësaj të drejte të merituar dhe të fituar 
me gjak e me sakrifica nga ana e popullit shqiptar dhe 


e 

Shqipëria u hoq nga lista e shteteve që do të rekoma- 
ndoheshin për anëtarë. 

Vendimi 1 lartpërmendur i Këshillit të Sigurimit 
është një vendim i padrejtë dhe jo i merituar për vendin 
tonë, i cili luftoi me heroizmin dhe vetëmohimin më të 
madh kundër fashizmit italo-gjerman, sakrifikoi aq shu- 
më për kauzën e përbashkët aleate dhe është një nga 
shtetet e vegjël të Evropës, që me sigurinë më të madhe 
do t'i përmbushë dhe do t'i mbrojë detyrimet e Kartës 
së Organizatës së Kombeve të Bashkuara, ashtu sikundër 
i përmbushi me nder të gjitha detyrimet që u viheshin 
përpara kombeve përparimtare të botës në luftë kundër 
fashizmit. 

Duke u mbështetur në të drejtat e tija të pamo- 
hueshme dhe të padiskutueshme dhe duke shpresuar 
kurdoherë në një drejtësi më të mirë nga ana e shteteve 
aleate, populli shqiptar kërkon, me anën tonë, që të 
keni mirësinë dhe të vini çështjen e pranimit tonë në 
rendin e ditës të mbledhjes plenare të Organizatës së 
Kombeve të Bashkuara që do të mbahet së shpejti, të 
hiqet vetoja jo e drejtë që i është vënë pranimit tonë si 
anëtare efektive, dhe Shqipëria të pranohet anëtare me 
të drejta të plota në atë organizatë të lartë. Shqipëria, që 
ka luftuar kaq vjet me radhë dhe që sot ka marrëdhënje 
diplomatike me shumë shtete që janë nga shtyllat më 
të shëndosha të mbrojtjes së paqes dhe anëtarë të shquar 
të Organizatës së Kombeve të Bashkuara, shpreson se e 
drejta e saj do t'i jepet. 

Kemi nderin gjithasntu t'Ju vëmë në dijeni që de- 
legojmë në Organizatën c Kombeve të Bashkuara me 
cilësinë e dëgjuesit, përfaqësuesit tanë zyrtarë zz. Hysni 

Kapo, Ministër fuqiplotë i Shqipërisë në Beograd dhe 
Behar Shtylla, Sekretar i Përgjithshëm i Ministrisë së 
Punëve të Jashtme të Shqipërisë. 


Kryetari i Qeverisë së 
Republikës Popullore të Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimin, Nr. 562, zetës “Bashkimin, Nr. 562, 
18 tetor 1946 18 tetor 1946 


MESAZH TË RINJVE VULLNETARË TË RRUGËS 
KUKËS-PESHKOPI 


27 tetor 1946 


Të dashur shokë dhe shoqe të rinisë që ndërtuat 
rrugën Kukës-Peshkopi, 


E prisja me padurim këtë ditë të vija t'ju shihja 
dhe të gëzohesha me ju për suksesin e madh që korrët në 
fushën e rindërtimit të atdheut, por furtuna dhe shiu i 
tmerrshëm që shpërthyen në mbrëmjen e datës 23 e 
dëmet që u shkaktuan më kthyen nga rruga kur isha 
nisur për te ju. Detyrat qeveritare urgjente më penguan 
të nisesha përsëri, dhe unë e di se ju do të më kuptoni, 
por të jeni të sigurt se mendimet e mia më të mira dhe 
zemra ime është atje te ju, te ju që fituat, te ju që s' ka 
asnjë dyshim se do të fitoni kurdoherë, sepse në shpirtin 
tuaj keni të zhvilluar më tepër se kushdo tjetër ndjenjën 
e patriotizmit, të vetëmohimit dhe të sakrificës. Për juve 
të rinjtë e vendit tonë këto ndjenja s'janë gjëra abstrakte, 
por janë të lidhura ngushtë dhe fort me luftën, me për- 
pjekjet, me dëshirat, me shpresat, me realizimet, me 
perspektivën tonë për ndërtimin e një jete të lumtur 
për brezat e rinj të vendit tonë dhe për mbarë popullin 

shqiptar. Pa i pasë pasur këto ndjenja të zhvilluara në 
shkallën më të lartë, ashtu si i keni ju, ishte e pamundur 
të bëhej dhe të fitohej Lufta nacional-çlirimtare që i 
dha Shqipërisë lirinë, indipendencën, sovranitetin: gji- 
thashtu janë po këto ndjenja që na bëjnë të fortë dhe të 
pamposhtur në ndërtimin e jetës sonë të lumtur. Ju, djem. 
të rinj dhe ju vajza të reja, që luftuat si luanë ndër ato 
male, ku latë me mijëra të vrarë nga shokët tuaj më të 
mirë, sot po derdhni djersën tuaj për të vazhduar rrugën 
e lavdishme të vaditur me gjakun e dëshmorëve tanë. 
Ashtu si luftuat me vetëmohim, ashtu po punoni edhe ta- 
ni për një qëllim: Për Shqipërinë, për popullin. Për Shqi- 
përinë, për popullin sakrificat më të mëdha s'janë kurrë 
të mjaftueshme. Këtë ju e keni kuptuar më së miri, kjo 
ju vë juve në pararojë dhe, për këtë gjë, populli ynë ju 
ka rrethuar me dashurinë dhe me dhëmshurinë më të 
madhe. 

Por gëzimi im do të ishte edhe më i madh sikur të 
ndodhesha edhe një herë në krahinat e Veriut të Shqipë- 
risë, ndër ato vende dhe në mes të vëllezërve të Veriut, 
që kanë vuajtur shekuj me radhë në mjerime të patre- 
guara të shkaktuara nga okupatorët e huaj dhe nga gjak- 
pirësit vendas. Gjithë Shqipëria ka vuajtur të zezat e 
ullirit, por veçanërisht malësorët tanë të Veriut. Ndër 
ato vende kaq bujare, mbi ata malësorë kreshnikë, sun- 
donte forca e bajraktarëve dhe e feudalëve, sundonte 
ligji gjakatar i tyre. Populli për këta bajraktarë hajdutë 
ishte skllav, ishte kafsha e punës dhee mundimeve, ishte 
plaçka e tregut. Bajraktarët dhe bejlerët shtypës, priftë- 
rinjtë dhe hoxhallarët që i shërbenin krimit, vrasjeve, 
intrigave dhe vjedhjeve, sundonin mbi të mjerin shqiptar 

të Veriut. Çdo familje ishte në mëshirën e kanunit barbar, 
të intrigave të priftërinjve që bastardonin çdo ndjenjë 
të pastër, çdo zakon të vyer, që shkatërronin familjen, 
nderin e saj, ekonominë e saj. Dhe lufta u ndez në Shqi- 
përi, lufta e shenjtë e çlirimit, ajo u rrit, u zmadhua, u 
bë e tmerrshme për armikun e huaj dhe për armiqtë e 
brendshëm të popullit shqiptar. Ata që luftonin në Shqi- 
përinë e Jugut dhe në Shqipërinë e Veriut, kundër 
okupatorit dhe tradhëtarëve, ata që udhëhoqën kë- 
të luftë çlirimtare, ata që ranë në fushën e nde- 
rit, nuk mendonin: toskë e gegë, katolikë, ortodoksë 
e muslimanë, ata mendonin për çlirimin e një Shqipërie 
të vetme, për shpëtimin e një populli të vetëm dhe të 
bashkuar si një trup. Po kish ardhur koha që populli të 
thoshte fjalën e tij dhe e tha. Forca e popullit është e 
madhërishme dhe e pathyeshme. As intrigat e bajrakta- 
rëve gjakpirës dhe të priftërinjve, as bajonetat e armikut 
të huaj, mbështetja e vetme e tyre, nuk e ndalën hovin e 
madh revolucionar të popullit tonë të bashkuar. -IMos më 
shkelni në tokat e miar, bërtiste tradhëtari Bazi i Canës, 
agjent i armikut okupator dhe këlysh i Ahmet Zopollit, 
po partizanët heroikë e përlanë atë dhe mercenarët 
e tij brenda tri orëve. Po kështu bërtitnin, nga prehri i 
gjermanëve, tradhëtarët Gjon Marka Gjoni, Muharrem 
Bajraktari, Fiqri Dine e të tjerë. Por brigadat e ushtrisë 
sonë të lavdishme. brigadat e popullit shqiptar, me një 
hov që s'është parë kurrë në historinë shekullore të 
vendit tonë, përshkuansi rrufeja këto male duke ndjekur 
këmba-këmbës gjermanët dhe bajraktarët tradhëtarë e 
armiq të popullit. U vranë me mijëra shokë: ndër këto 
vende rreth e rrotull ranë heroikisht Nazmi Rushiti nga 

Dovolani, Demir Gashi dhe Riza Doda nga Reçi, Hasan 
Luma nga Peshkopia, Mexhit Tola nga Ostreni, Ahmet 
Cami nga Zerqani e shumë e shumë të tjerë. Por u çlirua 
Shqipëria e Veriut, u çlirua gjithë Shqipëria, populli 
mori frymë. Më kujtohet si tani një episod i kësaj lufte 
të madhe. Isha në malet e Korçës dhe në kohën kur 
forcat e ushtrisë sonë po ndiqnin këmba-këmbës mbetu- 
rinat e gjermanëve dhe të bajraktarëve përmes Mirditës, 
në Shtabin tonë kryesor ndodhej dhe një partizan plak 
prej Mirdite. Një mëngjez e shoh këtë partizan plak prej 
Mirdite të vijë me vrap te unë dhe të më thotë me një 
frymë: sShoku Komandant, kullat e Gjon Marka Gjonit 
u banë shkrumb e hir. Sytë i ndritnin nga gëzimi, ai 
ishte krejt i ndryshuar, për të lufta kishte mbaruar dhe 
ishte fituar. Unë vëreja supet c tij që pa u menduar i 
lëvizte pa pushim. Po, pa u menduar ai lëvizte supet 
sepse i ndjente të lehta: barra e rëndë shekullore e baj- 
raktarit Gjon Marka Gjonit, që ai e simbolizonte me 
kullat c Oroshit, kishte rënë dhe ishte zhdukur përgjith- 
monë. -Sulltani s'kish muejt dot me i djegë këto kulla, 
por shokët tanë i rrafshuen-, vazhdonte të më thoshte 
partizani plak prej Mirdite. Tok me fashizmin okupator 
mori fund përgjithmonë mbretërimi barbar i Gjon Marka 
Gjonit dhe i priftërinjve që e ndihmonin, mori fund 
përgjithmonë sundimi dhe terrori i Muharrem Bajrakta- 
rit, i Fiqri Dines, i Pashuk Bibës, i Maliq Bushatit, i 
Prenk Calit e të tjerë banditë. Shqipëria tani është e 
popullit dhe vetëm e popullit, i cili ka fuqinë në dorë 
dhe askush nuk do të jetë në gjendje t'ja rrëmbejë. Këtë 
duhet ta kuptojnë dhe ta ndjejnë thellë vëllezërit tanë 
të Veriut. Në Shqipërinë e re nuk ka qeveri toskësh, por 

ka qeveri të popullit, për të cilën shqiptarët janë njësoj: 
në Shqipëri nuk sundojnë toskët, sikundër shpifin mbe- 
turinat e fashizmit ndër ato anë, për të mbajtur gjallë 
metodat e vjetra përçarëse dhe shtypëse. Në Shqipërinë 
e rë sundon populli shqiptar: toskë ose gegë qoftë, 
musliman, katolik apo ortodoks, pa asnjë dallim, pa asnjë 
ndryshim. U zhduk përgjithmonë sundimi i njerëzve ose 
i klikave antipopullore. Duhet të vëmë gjithë forcat tona 
për t'ua bërë të qartë të gjithë njerëzve të Shqipërisë 
dhe veçanërisht në shumë raste njerëzve të Veriut se 
si dhe qysh sundon populli dhe vetëqeveriset. Këtu që- 
ndron programi ynë, dhe këtë duhet ta zbatojmë rigoro- 
zisht dhe pa as më të voglin lëshim. Malësorët e Veriut 
duhet të kuptojnë mirë se tani ata janë bërë zot të tokës, 
të fateve të tyre, se sot ka ardhur koha të vetëqeveri- 
sen, ta bëjnë ligjin vetë dhe ta zbatojnë vetë. Ata duhet 
të kuptojnë mirë ç'është pushteti i këshillave popullore 
dhe cilët janë ata njerëz që duhet të vënë në ato këshilla 
popullore. Çdo gjë do të zgjidhet, çdo gjë do të ecë në 
rrugën e mbarë të përparimit dhc jeta do të bëhet dita- 
-ditës më e mirë, në rast se ne e bëjmë të ndër- 
gjegjshëm malësorin tonë për këtë armë të madhe 
që ai e ka fituar në regjimin e sotëm. Duhet të di- 
më se puna s'është aq e lehtë. Dhe nëse puna s'para- 
qitet aq e lehtë, sa paraqitet në Shqipërinë e Jugut, 
këtu s'është faji i malësorëve tanë. Këtë duhet ta 
kemi të qartë. Mercenarët e Jugut, vegla të verbëra 
të Lumo Skëndos dhe të Ali Këlcyrës, që me armë vrit- 
nin, pritnin dhe grabitnin popullin për të mbrojtur dhe 
për të ndihmuar veprën e armikut okupator, ishin një- 
mijë herë më shumë fajtorë se mercenarët e krimine- 


526 ENVER HOXHA 


lëve tradhëtarë, Halil Alisë dhe Mark Gjon Markut. 

Banditët e Ali Këlcyrës dhe të shokëve të tij dinin 
pse luftonin, por i mjeri katundar i Fush-Alisë vritej për 
pesë napolona ose për një kapotë. Malësori i Veriut, që 
gënjehej nga bajraktarët dhe çohej e luftonte në Gjormin 
e Vlorës, habitej kur përtej shkëmbit i bërtiste partizani: 
“Hej vëlla, pse po më vret, unë po luftoj për Shqipërinë, 
për mua dhe për ty, kundër italianit që na ka shkelur, 
që po na grabit pasuritë, nderin, tokën. I mjeri malësor 
kur shihte se ndër kodrat ku kishin zënë pozicion parti- 
zanët valonte flamuri i Shqipërisë, atëhere ai e kuptonte 
se ishte në tokën shqiptare, dhe luftonte kundër shqipta- 
rëve, kundër vëllezërve të tij, dhe jo kundër grekërve, 
sikundërqë i kishin thënë bajraktarët e urryer. Kjo 
situatë ishte. Po vallë kjo situatë a ka ndryshuar në çdo 
skaj të Shqipërisë së Veriut2 Unë them se ka përparime 
të mëdha. Por duhet punë e madhe, duhet patjetër që 
situata ekonomike, sociale, kulturale e krahinave të 
Veriut të ndryshojë qind për qind, katundari dhe punë- 
tori i Veriut duhet të zhvillohen, të mësojnë, të shkruajnë 
e të lexojnë, të zhvillojnë njohuritë e tyre, pse kështu do 
të përmirësojnë jetën e tyre dhe do të bëhen të vlefshëm 
për atdheun. Katundari i Veriut duhet të ketë ndihmën 
më të madhe dhe përkrahjen më të madhe, pse konditat 
e së kaluarës e kanë lënë shumë pas atë: por ai është i 
zoti, i fortë, i zgjuar, të ecë përpara, të arrijë shokët dhe 
të bëhet një nga faktorët kryesorë të Shqipërisë së re. 
Kush humbet durimin, humbet edhe luftën, por njerëzit 
e Shqipërisë së re s'janë të kësaj kategorie. Ne dimë se 
.që të arrijmë atje ku dëshirojmë, që malësori i Veriut të 
:zërë vendin e merituar në Shqipërinë e re, do të hasim 

mjaft. pengesa, por të gjitha të kapërcyeshme. Zakonet 
dhe traditat e këqia, që janë të huaja për malësorin tonë, 
por që bajraktarët dhe njerëzit e tyre janë munduar t'ua 
bëjnë si një jetë të dytë, do t'i hasim në rrugë. Këtu 
duhet të tregojmë zotësi dhe zgjuarsi për t'i zhdukur sa 
më shpejt këto. Malësori të kuptojë dhe të shohë dëmin 
që i sjellin këto të këqia, të cilat ishin ngritur në sistem 
prej gjakpirësve të popullit, me qëllim që malësori dhe 
katundari të ishte kurdoherë raja i beut dhe i bajrakta- 
rit ose i ndonjë prifti reaksionar. Katundari dhe ma- 
lësori i Veriut të kuptojë mirë se ne nuk përzihemi me 
kishën e as me xhaminë, se ne nuk e ndalojmë atë të 
besojë, por ne luftojmë ata priftërinj ose ata civilë 
që fenë ose zakonet e këqia i përdorin për të skllavëruar 
dhe për të grabitur katundarin dhe malësorin. Për një 
gjë të këtillë katundari dhe malësori është qind për 
qind me ne dhe jo me ata që e kanë gënjyer dhe i kanë 
pirë gjakun tërë jetën. 

Të vëmë të gjithë forcat tona dhe të zhdukim injo- 
rancën në malësitë e Veriut, pse një gjë e tillë do tja 
kthjellojë horizontin malësorit tonë. Në këtë vepër të 
madhe përparimtare mbeturinat e bajraktarëve dhe të 
priftërinjve reaksionarë do të përpiqen të na pengojnë. 
Këtu unë po ju them se nuk do të kemi mëshirë. Për 
këtë gjë s'pranojmë asnjë arësye, asnjë konditë. Ai që 
nuk do të dërgojë djalin ose vajzën në shkollë, do të 
dënohet rreptësisht. Të gjithë ata prapanikë ose priftë- 
rinj katolikë që do të tentojnë të gënjejnë malësorin për 
rëndësinë e shkollës dhe të arësimit, dhe do ta pengojnë 
atë që ta marrë këtë arësim, punët nuk do t'i kenë aspak 
mirë me ne. Kjo është e qartë. Sa dëshirë kanë malëso- 

vrëte Veriut për hapjen e sa më shumë shkollave, këtë 
e tregojnë kërkesat e panumërta të tyre, këtë e tregojnë 
shkollat e reja që janë ngritur, këtë e tregon puna vetë 
e tyre se sa me dashuri po punojnë për ngritjen e këtyre 
shkollave. Po t'u hedhim një sy punimeve që janë bërë 
në gjithë krahinën e Shkodrës, të Kukësit dhe në vetë 
“Rrugën e Rinisë: do të shohim sa dëshirë të madhe ka 
populli të punojë kolektivisht, për përmirësimin e jetës 
së tij, që është forcimi i atdheut. 

Të vëmë, pra, gjithë forcat tona për të ndërtuar 
Shqipërinë dhe jetën tonë të re, të vëmë energjitë, di- 
turitë dhe zotësitë tona që Veriu i Shqipërisë të përpa- 
rojë, që jeta e katundarit dhe e malësorit tonë të për- 
mirësohet nga çdo pikëpamje, që ata të shohin ditë më 
të lumtura, që ata të gëzojnë jetën si duhet në Shqipë- 
rinë e lirë, në Shqipërinë c tyre, në Shqipërinë e re. 
Kësaj gjëje ne do t'ja arrijmë, pse kjo është dëshira dhe 
vullneti i gjithë popullit shqiptar, pse kjo është dëshira 
dhe qëllimi i Partisë Komuniste të Shqipërisë. 


Shokë të rinisë, 


Rruga që po inaugurojmë sot dhe që do të mbajë 
emrin tuaj të pavdekshëm, bën pjesë në planin tonë që 
sapo tregova më lart, prandaj ju meritoni mirënjohjen 
e gjithë popullit shqiptar dhe veçanërisht të gjithë kra- 
hinës që do t'i shërbejë kjo rrugë. A keni menduar sa 
shërbime i keni bërë atdheut dhe popullit vetëm me 
hapjen e kësaj rruge” Fitimet materiale dhe morale që 
ka Shqipëria e re nga vepra juaj janë të paçmueshme. 

Kjo rrugë, që ju e ndërtuat me aq dashuri, do të jetë 
një faktor përparimi në gjithë këto krahina. Ç'fituam 
tjetër nga vepra juaj, që populli shqiptar i ndoqi puni- 
met me aq vëmendje dhe dashuri” Ja pra: populli ynë 
tani e ka të qartë se me këtë rini që ka ai, e ardhmja e 
tij e lumtur është e siguruar. Në kasollet më të largëta 
të Malësisë së Veriut .po flitet për ju, për veprën tuaj, 
për zotësinë tuaj që treguat. Muaj me radhë ju punuat 
duke kënduar dhe kënga juaj, entuziazmi juaj, elektrizoi 
gjithë Shqipërinë, forcoi shpresat dhe besimin, ngjalli 
ndërgjegjen në punë, A mendoni pak se ç'efekte morale 
ka bërë puna juaj në krahinat e Veriut7 Ai malësor, që 
jeta e tij ishte një varr, kalon këtej dhe sheh një mizëri 
të rinjsh që çajnë malet me këngë në gojë. Por, -për kë 
punojnë këta njerëz2- — pyet malësori: — Për popullin 
e Veriut, për t'i lehtësuar vuajtjet malësorit, për ta ndih- 
muar të ngrihet dhe të përparojë, për ta bërë jetën e tij 
më të lumtur. — “Nga janë këta të rinj 2- — pyet përsëri 
ai. — Ata janë nga të gjitha anët e Shqipërisë, ata janë 
katundarë, punëtorë, shkollarë, ata janë gjithë Shqipëria 
që punon si një trup dhe për një qëllim: për popullin, 
për atdheun. Dhe malësori i Veriut, sikundër malësori i 
Jugut, mendon dhe nxjerr këto konkluzione të veta: 
“Forca qëndron në bashkimin e çelniktë:, përparimi dhe 
mirëqenja i ka bazat në punën ce ndërgjegjshme, të pa- 
lodhur dhe të organizuar, një bashkim i tillë dhe një 
punë c tillë bëhen vetëm në Shqipërinë e re, në Shqipë- 
rinë e popullite. Të kemi sigurinë më të madhe se çdo 
shqiptar i ndershëm e ka bërë këtë hap të madh në rru- 
gën e re të përparimit: na mbetet të ecim me këtë vrull 
që ja kemi nisur dhe ne do të ecim dhe do të përparojmë. 

Shokë të dashur të rinisë, 


Ju po ktheheni fitimtarë në familjet tuaja, por unë 
e di që s'jeni nga ata njerëz që t'ju dehin fitoret dhe 
t'ju zërë gjumi mbi dafina, ju e dini mirë rolin që luani 
në Shqipërinë e re, si edhe detyrat e reja që ju presin 
dhe që delegatët tuaj dhe të gjithë Rinisë Popullore të 
Shqipërisë i përcaktuan aq mirë e qartë në Kongresin e 
tyre të tretë që sapo mori fund. Ju uroj suksese nga 
zemra në punë dhe në jetë, t'i kryeni detyrat tuaja me 
nder ashtu sikundër i keni kryer të gjitha deri tani. 
Atdheu ju është mirënjohës. Qeveria që kryesoj ju çon 
urimet më të nxehta dhe ju siguron përkrahjen e pa- 
kufishme në çdo fushë të aktivitetit tuaj. 

Rrofshin shokët dhe shoqet e rinisë që punuan në 
rrugën Kukës-Peshkopil 

Rroftë Rinia Popullore e Shqipërisët 

Rroftë populli shqiptari 


Botuar për herë të parë në Botohet sipas origjinalit që 
gazetën “Bashkimir, Nr. 570, gjendet në Arkivin Qendror 
27 tetor 1946 të Partisë 


TELEGRAM 


SEKRETARIT TË PËRGJITHSHËM TË ORGANIZA- 
TËS SË KOMBEVE TË BASHKUARA, ME ANËN E TË 
CILIT PROTESTOHET PËR SHKELJEN E UJËRAVE 
TERRITORIALE DHE TË HAPËSIRËS AJRORE TË 
RPSH NGA FORCAT USHTARAKO-DETARE DHE 
USHTARAKO-AJRORE TË ANGLISË 


30 tetor 1946 


SHKËLQESËS SË TIJ TRYGVE LI, SEKRETAR 
I PËRGJITHSHËM 1 ORGANIZATËS SË KOMBEVE 
TË BASHKUARA 


Nju Jork 


Kam nderin t'Ju parashtroj Juve dhe nëpërmjet 
Jush, Asamblesë së Lartë të Kombeve të Bashkuara 
sa vijon: 

Më datën 22.10.1946 në orën 13,00 katër luftanije 
engleze, të armatosura me topa, mitraloza dhe ushtarë 
hynë në ujërat tona territoriale të Sarandës, të Kako- 
mesë dhe të Borshit pa pasur lejen nga qeveria shqiptare. 
Njëra prej këtyre luftanijeve, që mbante numrin R. 62 
e pasuar nga një luftanije e dytë me Nr. R.4l, hynë në 
gjirin e Sarandës, brenda në ujërat tona, në një largësi 

“prej 1,5 km. prej skelës, kurse dy anijet e tjera lundro- 
nin në ujërat tona territoriale përballë Kakomesë dhe 
Borshit, në veri të portit të Sarandës. Një vedetë e ma- 
rinës bregdetare shqiptare, shkoi në drejtim të luftanije- 
ve në fjalë, për të kërkuar arësyen ec shkeljes së ujërave 
tona territoriale dhe për të dhënë ndihmën e nevojshme, 
se në njërën prej këtyre luftanijeve u duk të delte tym 
e flakë. Ekuipazhi i luftanijes britanike në fjalë, nuk 
denjoi t'u jepte asnjë shpjegim marinarëve shqiptarë 
për këtë shkelje flagrante të integritetit të vendit tonë. 
Në orën 0,30' të mesnatës të katër luftanijet britanike 
u kthyen në limanin e Korfuzit. 

Kemi nderin të theksojmë se në një interval jo 
shumë të gjatë, inkursione të tilla provokuese nga ana e 
luftanijeve britanike në ujërat tona territoriale janë 
përsëritur për të dytën herë dhe që të dy herët është 
tentuar të krijohen incidente, dhe është cënuar integri- 
teti i vendit tonë. Nga ana tjetër, pas ngjarjes së datës 
22.10.1946 dhe pikërisht në datën 23.10.1946, në mëngjez, 
pa lejën e qeverisë shqiptare, dhe në shenjë frikësimi 
dhe provokimi, acroplana britanikë tremotorësh, njëri 
prej të cilëve mbante numrin PK 4, fluturuan në sekto- 
rin që prej Qafës së Muzinës e deri në fshatin Radat. 
Në datën 23.10.1946 në qiellin e portit të Sarandës, tri 
herë rresht, kanë fluturuar shumë ulët dy aeroplanë 
të tjerë englezë. 

Në emër të popullit shqiptar dhe të qeverisë së tij 
protestojmë energjikisht, pranë Jush dhe pranë Asamb- 
lesë së Kombeve të Bashkuara, për inkursione të tilla 
provokuese që i bëhen njëra pas tjetrës vendit të një 
populli heroik që luftoi dhe u sakrifikua për kauzën e 

përbashkët aleate, dhe që ka vënë gjithë forcat e tija: 
për ndërtimin e vendit të shkatërruar, për forcimin e një 
demokracie të vërtetë dhe për mbrojtjen e paqes në botë. 
S'mjaiftojnë padrejtësitë e njëpasnjëshme që i bëhen 
popullit tonë në të drejtat e tija ndërkombëtare të fituara 
me gjak, por tentohet gjithashtu të krijohen incidente, 
si ato të lartpërmendurat, për të penguar vendin tonë të 
shkojë në rrugën e përparimit që ai i ka caktuar vetes. 
Nga ana tjetër ne theksojmë se ngjarje të tilla si këto 
të Sarandës, dhe që kanë për qëllim flagrant cënimin e 
integritetit të vendit tonë, nuk shërbejnë aspak për ri- 
vendosjen e marrëdhënjeve miqësore në mes të popujve 
paqedashës e përparimtarë, po përkundrazi shërbejnë 
për të dëmtuar paqen dhe miqësinë që duhet të krijohet 
dhe të forcohet dita-ditës në mes të popujve për të mirën 
e njerëzimit përparimtar. Populli shqiptar, është një 
popull i vogël, por paqedashës që dha prova të mëdha 
në luftën antifashiste se sa të shtrenjta ishin për të liria, 
indipendenca, sovraniteti dhe integriteti tokësor i tij. 
Për t'i fituar këto ai luftoi me heroizëm të madh dhe do 
të dijë t'i ruajë përgjithmonë e nuk do të lejojë t'ja 
cënojnë të tjerët. Populli shqiptar, i cili luftoi me abne- 
gacionin më të madh për qëllimet e shenjta që duhet të 
mbrojë, t'i mbajë gjallë e t'i forcojë Organizata ce Kom- 
beve të Bashkuara, ka besim te kjo organizatë e lartë 
dhe kërkon prej Jush dhe prej Organizatës së Kombeve 
të Bashkuara që të ndërhyjë dhe t'u jepet fund provoka- 
cioneve të tilla që i bëhen vendit tonë. Këto provoka- 
cione dëmtojnë miqësinë e ngushtë dhe të sinqertë që 
duhet të ekzistojë në mes popujve paqedashës dhe rrezi- 
kojnë vendosjen e një paqe të shëndoshë e të vazhduesh- 

fe, për të cilën populli shqiptar s'do të mungojë asnjë 
çast të japë kontributin e tij. 


Kryeministri i Republikës Popullore të 
Shqipërisë 
Gjeneral-Kolonel 


Enver Hoxha 


Botuar për herë të parë në Botohet sipas tekstit të ga- 
gazetën “Bashkimin, Nr. 573, zetës “Bashkimis, Nr. 572, 
30 tetor 1946 30 tetor 1946 


TELEGRAM 


SEKRETARIT TË PËRGJITHSHËM TË 
ORGANIZATËS SË KOMBEVE TË BASHKUARA ME 
ANËN E TË CILIT PROTESTOHET PËR PROVOKA- 

CIONET E MONARKO-FASHISTËVE GREKË 


30 tetor 1946 


SHKËLQESISË SË TIJ TRYGVE Ll, SEKRETAR 
1. PËRGJITHSHËM I ORGANIZATËS SË KOMBEVE 
TË BASHKUARA 


Nju Jork 


Kam nderin t'Ju parashtroj Juve si dhe Asamblesë 
së Kombeve të Bashkuara sa vijon: 

Provokacionet e kurdisura nga monarko-fashistët 
grekë dhe bandat e tyre të rregullta, po vazhdojnë të 
bëhen më të dendura gjatë kufirit tonë të Jugut. Këto 
provokacione me armë kanë filluar që prej çlirimit të 
Shqipërisë nga okupatori dhe po vazhdojnë me një.ritëm 
të shtuar. Në mes të provokacioneve të tjera të panu- 
mërta, afro katër muaj më parë ne kemi sqaruar opi- 
nionin .botëror rreth provokimit në fshatin Radat, ku 
forcat c rregullta greke sulmuan tokën tonë, më 5 dhe 

7 korrik të këtij viti. Ushtari grek Jorgo Jotaqis, që u 
zu rob në tokën tonë, nxori në shesh para gjithë botës 
të vërtetën për pregatitjen e provokacionit në kufirin 
tonë nga ana e neofashistëve grekë. 

Por këto nuk mjaftuan, dhe neofashistët grekë 
kurdisën një provokacion të ri. Më datën 21 të këtij 
muaji, në orën 16,30' në sektorin e kufirit të Konispolit 
në piramidën Nr. 54 afër katundit Vërvë, hyri në tokën 
tonë një patrullë greke prej dy vetësh. Në thirrjen e 
parë të patrullës sonë, ata ju përgjegjën me armë. Nga 
ana e kufirit grek filloi menjëherë zjarri i mitralozit 
të rëndë dhe më vonë një numër i konsiderueshëm ush- 
tarësh grekë hynë në tokën tonë në një thellësi prej 
200-300 metrash. Pas përpjekjes, grekët u detyruan të 
tërhiqen dhe lanë në tokën tonë një të vrarë dhe një 
ushtar tjetër grek që u zu rob prej forcave tona që quhet 
Jorgo Kristo Jani, nga katundi Sitarja e Pogonit grek. 
Jorgo Kristo Jani është efektiv i batalionit 582 dhe ai 
ka deklaruar botërisht se ky sulm ishte urdhëruar nga 
komanda e batalionit në fjalë, për të goditur rojet e ku- 
firit shqiptar dhe për të mbajtur gjallë situatën se gjoja 
shqiptarët bëjnë provokacione kundër Greqisë. 

Ne i tërheqim vëmendjen Organizatës së Kombeve 
të Bashkuara për një situatë të tillë që monarko-fashistët 
grekë, me çdo mjet, kërkojnë të mbajnë gjallë. Ne kër- 
kojmë nga ajo organizatë e lartë që të ndërhyjë kundër 
këtyre veprave kriminale që cënojnë tokën tonë, punën 
dhe nderin e popullit tonë paqedashës. Ne protestojmë 
energjikisht pranë jush dhe pranë Organizatës së Kom- 
beve të Bashkuara, për këto akte të poshtra nga ana e 
fashistëve grekë, akte që kanë për qëllim të turbullojnë 

ujërat në kufirin tonë të Jugut dhe që përbëjnë me si- 
purinë më të madhe një rrezik serioz për paqen në 
Ballkan dhe në botë. Populli shqiptar ka besim në Or- 
ganizatën e Kombeve të Bashkuara dhe në vendosjen e 
një paqeje të drejtë dhe të vazhdueshme në botë. Nga 
ana e vet populli shqiptar, do të mbrojë me vendosjen 
më të madhe, lirinë, indipendencën dhe integritetin e 
vendit të tij, nga çdo kërcënim i jashtëm, pse kështu ai 
është i sigurtë se ka mbrojtur jetën e tij dhe paqen dhe 
ka ndihmuar në forcimin e miqësisë ndërmjet popujve 
përparimtarë dhe demokratë. 


Kryeministri i Republikës Popullore të 
Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën “Bashkimir, Nr. 572, zetës “Bashkimin, Nr. 572, 
30 tetor 1946 30 tetor 1946 


TELEGRAM 


SEKRETARIT TË PËRGJITHSHËM TË 
ORGANIZATËS SË KOMBEVE TË BASHKUARA 
ME ANËN E TË CILIT PROTESTOHET KUNDËR 
SHKELJES SË UJËRAVE TERRITORIALE TË RPSH 
NË KANALIN E KORFUZIT NGA LUFTANIJET E 
BRITANISË SË MADHE DHE KUNDËR HYRJES SË 
LUFTANIJEVE TË SHBA NË PORTIN E DURRËSIT 

PA PËLQIMIN E QEVERISË SË RPSH 


11 nëntor 1946 


SHKËLQESISË SË TIJ TRYGVE LI, SEKRETAR 
I PËRGJITHSHËM 1 ORGANIZATËS SË KOMBEVE 


TË BASHKUARA 


Nju Jork. 


Qeveria britanike më datën 10 nëntor 1946, me 
ndërmjetësinë e ambasadës së saj në Beograd i njoftoi 
qeverisë sonë se më 12 nëntor ka vendosur të pastrojë 
kanalin e Korfuzit, sipas vendimit të marrë mbi këtë 
çështje nga Komiteti qendror për pastrimin e minave. 

Me një notë më datë 31 tetor, ne i kemi njoftuar 
qeverisë britanike se, me përjashtim të ujërave territo- 
riale shqiptare, qeveria e Republikës sonë nuk sheh asnjë 
pengesë që ujërat të pastrohen, po që çdo inkursion 

anijesh të huaja në ujërat tona territoriale pa lejen e 
qeverisë sonë do të konsiderohej si një akt jomiqësor dhe 
do të shkelte sovranitetin e Shqipërisë. 

Me notën e mësipërme qeveria angleze deshi ta 
vinte Shqipërinë përpara një fakti të kryer, prandaj ne 
protestojmë energjikisht pranë OKB-së për këtë akt uni- 
lateral. 

Nga ana tjetër ne nuk e njohim Komitetin qendror 
për pastrimin e minave që ka uzurpuar të gjitha të drej- 
tat dhe që s'ka denjuar të konsultohet me qeverinë 
shqiptare për ndërmarrjen e punimeve të pastrimit në 
kanalin, ku Shqipëria ka të drejta të pamohueshme. Ve- 
tëm një komision i dalë nga OKB-ja, ku të marrë pjesë 
dhe Shqipëria, mund të caktojë cilat janë ujërat jote- 
rritoriale në kanalin e Korfuzit. 

Në radhë të dytë, ne protestojmë energjikisht pranë 
OKB-së për insistimin që bën misioni amerikan në Shqi- 
përi duke kërkuar të vijnë në portin e Durrësit dy anije 
lufte për të marrë këtë mision që do të niset nga Shqi- 
përia. Ne e kemi autorizuar misionin amerikan që të 
sjellë në portin tonë një anije civile dhe tregëtare dhe, 
në dashtë, i kemi lejuar të vijnë në aeroportin e Tiranës 
një ose dy aeroplanë për transportin e personelit të 
misionit. 

Kryetari i Qeverisë së RPSH 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 


gazetën “Bashkimin, Nr. 583, zetës “Bashkimit, Nr. 583, 
12 nëntor 1946 12 nëntor 1946 


TELEGRAM 


SEKRETARIT TË PËRGJITHSHËM TË 
ORGANIZATËS SË KOMBEVE TË BASHKUARA 
ME ANËN E TË CILIT PROTESTOHET KUNDËR 
SHKELJES SË UJËRAVE TERRITORIALE TË RPSH 
NGA FORCAT USHTARAKO-DETARE TË ANGLISË 


13 nëntor 1946 


SHKËLQESISË SË TIJ TRYGVE LI, SEKRETAR 
I PËRGJITHSHËM I ORGANIZATËS SË KOMBEVE 
TË BASHKUARA 

Nju Jork 


Në lidhje me telegramin e protestës sonë më datën 
11 nëntor 1946, kemi nderin t'Ju komunikojmë sa vijon: 

Qysh më 12 nëntor në mëngjez një numër i madh 
anijesh lufte me flamurin anglez përshkuan në të gjitha 
drejtimet bregun tonë të Jugut të Shqipërisë, që nga 
Butrintoja gjer në Karaburun. Të gjitha anijet angleze 
në formacion lufte lundronin në ujërat tona territoriale 
dhe ekstra-territoriale në shenjë frikësimi dhe pro- 
vokimi. 

Sot, më 13 nëntor 1946, në orën 10 të mëngjezit dhe 
gjatë gjithë ditës, një numër i madh anijesh lufte dhe 
dragaminash angleze, numër që ndryshon në çdo orë 
nga 11 deri 23, hynë në ujërat tona territoriale të Sa- 

randës në një largësi prej 1500, 1000, 500 metra nga 
porti me pretekst se pastronin minat. Nga anijet e luftës 
angleze, më çdo kohë, shkrehen batare mitralozash në 
ajër dhe në ujë, duke dashur kështu të krijojnë incidente. 

Në emër të popullit shqiptar, paqësor dhe demokrat, 
në emër të këtij populli të vogël që, më 7 prill të vitit 
1939, pa të dilnin në portin e Durrësit anijet e luftës të 
Musolinit, në emër të këtij populli të vogël që luftoi 
vjete me radhë me trimëri të pashoqe kundër fashizmit, 
përkrah aleatëve të mëdhenj dhe që la në fushat e be- 
tejave 50 000 të vrarë e të plagosur, i drejtohem Organi- 
zatës së Kombeve të Bashkuara për këtë akt brutal dhe 
unilateral nga ana e qeverisë britanike. Populli shqiptar 
e konsideron këtë akt si një shkelje të të drejtave të tija 
më të shenjta, të sovranitetit të tij, për të cilat populli 
shqiptar është kurdoherë gati të derdhë gjakun e tij. Nga 
ana tjetër, kërkoj nga Organizata ce Kombeve të Bashkua- 
ra që ta gjykojë këtë akt të qeverisë angleze dhe të japë 
urdhërin e tërheqjes imediate të anijeve të luftës dhe 
të dragaminave angleze nga limanet tona dhe nga ujërat 
tona territoriale, në interesin e ruajtjes së paqes, për të 
cilën populli shqiptar vuri të gjitha forcat për ta fituar. 


Kryetari i Këshillit të Ministrave të Republikës 
Popullore të Shqipërisë 
Gjeneral-Kolonel 


Enver Hoxha 
Botuar për herë të parë në Botohet sipas tekstit të ga- 

31 dhjetor 1946 


Popull shqiptar, vëllezër dhe motra të dashura, 


Në prakun e Vitit të ri, jam shumë i lumtur t'ju 
uroj nga zemra një vit plot gëzim e lumturi për të gjithë 
ju dhe për atdheun tonë të dashur. 

Po hyjmë në vitin ec tretë të një jete të lirë, të një 
Shqipërie të lirë indipendente, sovrane. Ne të gjithë e 
dimë sa vuajtje, sa mjerime dhe sa luftë të ashpër na u 
desh të bënim për t'ja arritur kësaj dite që gëzojmë sot. 
sa njerëz nga më të mirët na u vranë, sa krahina na u 
bënë shkrumb e hi për të këputur zinxhirët e robërisë 
dhe për t'i dhënë fund përgjithmonë skllavërimit politik 
dhe ekonomik të vendit tonë. Këto s'duhet t'i harrojmë 
kurrë, s'na lejohet t'i harrojmë, pse atëhere do të ha- 
rrojmë detyrat tona që na vihen përpara për të forcuar 
fitoret e luftës sonë të lavdishme, për ta bërë popullin 
dhe Shqipërinë tonë të lumtur. Zhvillimi dhe forcimi i 
demokracisë popullore në Shqipëri hyn në një fazë të 
re dhe vendimtare me Vitin e ri 1947, prandaj detyra 
të mëdha na presin, kryerja me sukses e të cilave do 

të na sjellë fitore të reja në çdo lëmë aktiviteti të jetës 
sonë dhe në radhë të parë në forcimin dhe zhvillimin e 
regjimit tonë thellësisht demokratik, në ngritjen e një 
ekonomie të fortë dhe të planifikuar që të ecë krahas 
me këtë regjim. Arritja e këtyre fitoreve do të sjellë 
me vete ngritjen e standardit të jetës së popullit tonë, 
ta.them më thjeshtë, do të sjellë ditë të bardha për 
vendin tonë. 

Ne i kemi konditat që të shkojmë në këtë rrugë. 
Ekzistenca e pushtetit në duart e forta të popullit dhe 
që i dha mundësitë të bëjë reforma të mëdha me karakter 
ekonomik dhe shoqëror jo vetëm që i ndryshoi krejtë- 
sisht faqen Shqipërisë, por përcaktoi qartazi rrugën e 
Shqipërisë së re, e Shqipërisë së popullit punëtor e të 
ndershëm. U krijuan rrethanat dhe konditat, të cilat 
do t'i shërbejnë popullit tonë për të ecur përpara në 
rrugën e ndërtimit të shpejtë të një ekonomie më të për- 
paruar dhe të një jete më të lumtur. Një regjim politik 
i përparuar si yni, duhet të shkojë krahas me një ekono- 
mi të përparuar. Që ta ngremë këtë ekonomi duhet të 
shfrytëzojmë të gjitha pasuritë e vendit tonë të mbitokës 
dhe të nëntokës me mënyra dhe metoda të reja. Në vitin 
1947 përpara nesh hapen perspektiva të reja të një të 
ardhmeje më të mirë që vetë do ta ndërtojmë, me duart 
dhe me zotësinë tonë. Në planin e vitit 1947 parashiko- 
hen punime të mëdha si ndërtimi i rrugës së hekurt, 
forcimi dhe zhvillimi i bujqësisë sonë, bonifikime, ngritje 
centralesh elektrike, investime kapitalesh për zhvillimin 
dhe shfrytëzimin sa më të mirë të minierave tona, për- 
mirësimin dhe ngritjen e disa fabrikave të reja, përveç 
punimeve të tjera me karakter sekondar. Të gjitha këto 


36 — 432 

punime do të bëhen nga populli ynë dhe për interes të 
popullit. Prandaj për të siguruar jetën tonë, për t'u sigu- 
ruar brezave tanë në të ardhmen një jetë më të be- 
gatshme na duhet të mobilizojmë të gjitha forcat tona 
për t'i kryer këto detyra të mëdha që na vihen përpara. 
Vepra të tilla si këto nuk mund të kryhen në rast se 
nuk do të kemi një organizim itë fortë në punë dhe në 
rast se në radhët tona nuk do të ekzistojë e fortë ndër- 
gjegjja në punë, rregulli dhe disiplina e shëndoshë. Kudo 
duhet të punohet me një rregull të fortë dhe me një 
kontroll të fortë. Gjithsecili duhet të kuptojë dhe ta 
krycjë mirë detyrën: te çdo njeri duhet të krijohet bin- 
dja se përmirësimi i jetës së tij është i lidhur me zbati- 
min sa më të mirë të detyrës që i është ngarkuar. Jeta 
e çdo njeriu shqiptar do të përmirësohet kur ai të për- 
mirësojë punën e tij dhe këtë punë të dijë ta harmoni- 
zojë dhe ta koordinojë me gjithë aktivitetin e vendit dhe 
të shtetit. Klasa punëtore e vendit tonë ka nderin të 
luajë rolin kryesor, ajo duhet të jetë në ballë dhe 
shembull për të gjithë. Katundarët e Shqipërisë duhet 
të kuptojnë rolin ce tyre në ndërtimin e ekonomisë së re, 
në ngritjen dhe zhvillimin e bujqësisë në forma të për- 
paruara dhe të përshtatshme për regjimin tonë. Këta 
duhet të forcojnë aleancën dhe bashkëpunimin me klasën 
punëtore dhe me të gjitha shtresat e tjera punonjëse të 
qytetit. Ekonomia në fshat nuk duhet të kuptohet e shkë- 
putur nga ckonomia e qytetit, por e lidhur ngushtë me 
të me anë formash organizimi nga më të përparuarat 
sikundër janë kooperativat. 

Një zhvillim i tilë përparimtar në Republikën Po- 
pullore të Shqipërisë ku ekziston një regjim thellësisht 

demokratik dhe që përfaqëson gjakun dhe sakrificat 
tona, aspiratat qindravjeçare të popullit tonë të vogël, 
që ka vuajtur të zezat ce ullirit nga shtypësit e huaj dhe 
të brendshëm, nuk u pëlqen rretheve reaksionare të 
jashtme dhe disa qeverive të popujve aleatë të Perëndi- 
mit në mes të të cilave asaj angleze dhe amerikane. 
Kundrejt popullit tonë të vogël, demokrat dhe paqësor 
që luftoi me heroizëm kundër fashizmit, këto dy qeveri 
mbajnë një qëndrim jo të denjë për popujt e tyre. Po- 
litika e qeverisë amerikane kundrejt vendit tonë ka qenë 
një politikë notash diplomatike të pareshtura, me irymë 
kërcënuese, me ton frikësues dhe aspak miqësor. Qën- 
driini i saj kundrejt të drejtave legjitime të popullit tonë 
ka qenë kurdoherë negativ dhe aspak i drejtë. Zyrtarët 
e saj në Shqipëri jo vetëm që s'kanë treguar një frymë 
miqësore, por u ka munguar dhe korrektesa kundrejt një 
populli sovran. Qëndrimi i qeverisë angleze ka qenë ve- 
çanërisht fyes dhe jomiqësor. Frymës miqësore që u 
është treguar në çdo çast nga ana jonë ata i janë përgje- 
gjur me një sëri notash plot shpifje dhe provokacione, 
me një sëri aktesh arbitrare, kërcënuese, frikësuese. 
Anijet e qeverisë britanike për tri herë rresht, në mënyrë 
brutale kanë shkelur sovranitetin e vendit tonë, ato kanë 
krijuar apostafat incidente në det për ta akuzuar popu- 
llin tonë për gjëra që ai s'ka as më të voglën përgjegjësi. 
Qeveria angleze e akuzon qeverinë shqiptare se gjoja kjo 
ka vënë mina në kanalin e Korfuzit dhe këtë e bën për 

t'i krijuar vendit tonë pengesa në të drejtat e tija në 
lëmin ndërkombëtar, për t'i kërkuar dëmshpërblime e të 
tjera gjëra të tilla. Qeveria britanike kanoset se do ta 
çojë çështjen e incidentit në kanalin e Korfuzit në 

Këshillin e Sigurimit. Qeveria shqiptare çështjen e 
shkeljes së sovranitetit të saj për tri herë rresht nga ana 
e anijeve britanike e ka çuar më parë se qeveria angleze 
në Këshillin e Sigurimit dhe ne kërkojmë që të shqyr- 
tohet sa më parë kërkesa jonë. Ne jemi gati të shkojmë 
në Këshillin e Sigurimit pse kemi shumë gjëra për të 
thënë dhe për t'i treguar botës. Këto fakte, për hir të 
miqësisë që na lidh me popullin anglez, ne nuk kemi 
dashur kurrë t'i zbulojmë, por ju siguroj se bota e për- 
paruar do të çuditet, do të çuditet dhe populli anglez 
vetë me gjestet dhe veprimtarinë e zyrtarëve të tij 
kundrejt Shqipërisë. Nga ana jonë kemi bërë çmos dhe 
do të vazhdojmë që të arrihen marrëdhënje të përzemër- 
ta në mes të popullit tonë dhe popujve miq e demokratë 
amerikanë dhe anglez, me të cilët na lidh një miqësi e 
vjetër që u përforcua gjatë kohës së luftës së përbashkët. 
Populli shqiptar dhe qeveria e tij dëshiron të kenë 
marrëdhënje të përzemërta me të gjithë shtetet, qofshin 
këta të largët ose fqinjë. Qeveria shqiptare e frymëzuar 
nga këto qëllime, me kënaqësi e pranoi vendimin e 
Këshillit të Sigurimit për dërgimin e një komisioni për 
hetime në Greqit, pse ky është vendim i një instituti të 
lartë ndërkombëtar për të cilin populli ynë ka respekt. 
Ne do t'i japim çdo ndihmë që të kërkojë në rast se ai 
do të vijë në Shqipëri, ne s'kemi asgjë për të fshehur 
pse punët tona dhe qëndrimi ynë kundrejt Greqisë kanë 
qenë kurdoherë të qarta dhe shpifjet e akuzat që i bë- 
hen vendit tonë s'kanë asnjë themel. 


1 Është fjala për Komisionin hetimor që u krijua nga Kë- 
shilli i Sigurimit të OKB-së më 19 dhjetor 1946, për të hetuar 
Ejendjen në Greqi. 

Në prakun e Vitit të ri ne duhet t'ja fillojmë punës 
me vrull, me ndërgjegje dhe heroizëm që karakterizojnë 
popullin tonë dhe rininë tonë. Do të punojmë pse ndër- 
tojmë jetën tonë më të mirë, pse punojmë për veten tonë 
dhe për kalamajtë tanë. Në këtë ditë të Vitit të ri i 
gjithë populli ynë t'u drejtojë mirënjohjen e tij të madhe 
popujve të Bashkimit Sovjetik dhe Stalinit të madh për 
miqësinë e ngushtë që ushqejnë për popullin tonë të 

- vogël, për luftën e tyre heroike që shpëtoi njerëzimin 
nga robëria e fashizmit dhe për veprën e tyre të pavdek- 
shme për ndërtimin dhe ruajtjen e paqes së njerëzimit. 


Viti i ri ta gjejë gëzuar dhe të lumtur popullin tonët 


, Rroftë populli shqiptari 

